
ГЛАВА ДЕСЕТА. 


СНОВИ. 


Кад изби на Теразије, Секулић застаде неодлучно. Било му 
је још рано за вечеру. Погледа око себе неодређено. Затим се 
несвесно упути ка Калимегдану, камо иду, у овим тренутцима, 
сви који немају своје куће. 

Света је било доста у главној улици и пред кафанама. Људи 
су гласно разговарали. Најчешће се помињале речи о новцу, ди- 
нари, па онда псовке, које су српском језику тако фамилијарне 
да им онај што их изговара готово не схваћа прави смисао. Још 
се није знало ништа о скандалу у двору. Оно неколико реакци- 
онарних листова, који су у то доба излазили по одобрењу поли- 
ције, донели су и те вечери само своје уобичајене вести о укоп- 
ним друштвима, критике против трамвајског друштва и провидне 
рекламе каквог вештијег чиновника или трговца. 

По уском тротоару Кнез-Михајлове улице гушила се маса ше- 
тача. Ретко где да се знало реда, да човек иде за човеком, пар за 
паром, већ су се појединци заустављавали, измењивали руковања, 
питали се за здравље, свршавали своје ситне послове. Други су 
пак истрчавали, окретали и гурали се. У тој гомили од хиљаду 
две људи, који су притисли улицу, нису се видела троја кола, па 
и кад би се видела, то су биле таљигашке тарнице, а само по 
изузетку какав фијакер. 

У једном тренутку, велик сив облак, налик на краву, пређе 
преко града. После, сунце поново просија. По калдрми се про- 

стреше крупне сенке од кућа, као каква страшила. Ваздух је био: 
врућ и тежак. По довратцима великих трговачких радња белила 
се прашина. Један пас без господара јурио је средином улице, 
исплазивши језик. 

Чедомир је ишао брзо, не знајући ни сам због чега, као тај 
пас. Свет му је сметао, те сиђе с тротоара. Око срца му је било 
весело, топло, па и жалосно. Мило му је било што је реакција 
падала, слобода објављивала, што је настајала нека промена нај- 
зад. А жалосно, што је, можда несвесно, осећао да је он сувише 
мали — један бедан студент без породице — да би могао при- 
помоћи тој промени. И још нешто. Младићу није било добро. 
Ваљада, бура која се спремала у природи, уносила му је гроз- 
ницу у крв. Руке су му гореле. Ватра му ломила цело тело. Кад 
би га неко ма и очешао, заболело би га дубоко, до срца. 

Близу Калимегдана сретоше га они ужичани и црногорци. 
Они су ишли у групи, грајали и препирали се о неком великом 
питању. Зауставише Секулића да он пресуди и позваше га код 
Пеливана, бозаџије чувеног у то доба у студентским круго- 
вима. Али младић одби позив ћутке, махнувши руком, и уђе у парк. 

Ту је било света још више. ћушкали су га са свију страна. 
Никоме није импоновао његов умашћен шешир са анархистичким 
ободом, замишљен изглед на чворнатом му лицу ни извештао 
иберциг, загрнут левом руком уз бедра. Чедомир једва дочека 
да се склони у крај, где је почињала једна споредна стаза. На- 
чини још неколико корака, па угледа једну клупу, празну и 
усамљену. 

Он се спусти уморно. 

По стази је било мирно и топло. Нека црвена буба тру- 
дила се да се успење уз један камичак. 

Стаде посматрати ову бубу и мислити... ко зна на кога! 
На државни удар... наепрофесора, коме у том тренутку скидају 
букагије с ногу и нуде за министра... на професорову ћерку, око 
које ће се већ од сутра отимати удварачи, без обзира на сакату 
ногу... на своју љубав: . здраву, одраслу паланчанку, чије срце, 
можда једино на свету, куца у овом тренутку за њега... на своје 
књиге, убеђења, на себе самог... Ко ће рећи икад гомилу осећаја, 
мисли, слика, успомена, које се прегоне у нама у извесним ча- 
совима усамљености. 

— Куд нађе ову жену: плебејку, старију од себе, удовицу 
неког инжињера — рече Секулић у себи изненадно, циљајући 

на краљеву женидбу. — Не могу да схватим овакав брак у обич- 
ним приликама, а камо ли кад је у питању Двор. Ко би то мо- 
гао помислити само јутрос, само данас у подне! Краљ Милан 
му никад неће опростити. Реакционари су, ваљада, бесни од једа. 
Краљ ће морати потражити наслон на народ... Мораће дати нов 
устав, грађанске слободе. Наше идеје иду у сусрет победи. 

Младић се осмехну као на неки свој успех. Он је волео 

народ дубоко. Поред бриге за своју будућност, он је мислио и 
на будућност Србије. Његово биће и његова земља били су ве- 
зани у њему чврстим спонама, наслеђеним још од његовог пра- 
деде, рањеног на Засавици, а можда још и даље, од предака 
којима имена није знао, а који су морали волети ову земљу кад 
су се населили у њу. 
. Чедомир погледа изнад себе. Поглед му пређе преко главне 
стазе, која је описивала једну врсту круга, прелете преко гомиле 
пепељавих капута, разнобојних блуза, накићених шешира, раза- 
петих сунцобрана и задржа се на једном споменику, окруженом 
букетом прецветалог јасмина. Учини му се као да биста узима 
киселу физиономију и посматра га са сажаљењем. Не могаде из- 
држати тај упорни, бронзани поглед, те саже главу. 

Мисли му пређоше опет на професора. Учини му се као да 
чује отварање апсанских врата, читање указа о помиловању, от- 
кивање гвожђа и насигурне кораке ослобођеникове како пролази 
поред наоружаног стражара, који је дотле располагао његовим 
животом и смрћу, па се слободно упућује у варош. После се 
сети његовог дома на Врачару, лепе куће с улице, коју ће сло- 
бодњак наћи издату под закуп, и кућице за млађе, у дворишту, 
«с кујном и две собе, где народног борца очекује његова породица. 

Они ће му причати о много чему, о много кому, паио 
мени — помисли Секулић. — Младен је брбљив, а Бела... 

На ову реч, младић задрхта. Један пламен загреја му образе. 
Пред њим се појави, као у магли, Белина глава, светлих грчких 
очију, са осмехом размаженог детета и шишкама по белом челу, 
које су сенчиле њено лице претерано бледо, готово слабачко. 

У тај исти мах појави се и Вишња, тако исто у магли, не- 
одређено, само главом. Њена глава је била плава, права сло- 
венска глава, која се у Србији још може нађи само по забаче- 
нијим селима, као неким чудом сачувана од туђинских раса, ра- 
стурених међу нас. Плава маст није, као по обичају, ублажавала 
бујицу здравља, којим је девојка била обдарена. Из угаситих 

очију расипала се жива светлост, непомућена ниједним облаком. 
Уз пуне образе цветали су јој два божура покретног руменила. 
Набубрене усне пућиле се, као да су очекивале пољубац. 

Чедомир натуче шешир на очи, хотећи да одагна ова при- 
виђења. 

— Матовић ће имати великог утицаја на развитак даљих 
догађаја. Он ће несумњиво привести у дело програм странке: 
слободу штампе, збора и договора — трудио се студент да скрене. 
правац својих мисли, али слике оне две девојке нису му изла- 
зиле из главе, тако магловите, обвијене димом, сенкама и су- 
протностима, као у сну. 

Главна стаза у парку разређивала се. Шетачи се враћали у 
град. Између дрвећа хватао се први сумрак у виду танке, про- 
зрачне измаглице, као паучине, која се благо и видљиво поме- 
рала. Плаве боје просипале се на парк. Из шуме је долазио дах 
ноћи, мирис боровине, свежина росе, задах трулог лишћа. Један 
трамвај шкрипао је уз брдо; електрична светлост севнула би не- 
сигурно. 

Као сви људи који воле књиге, Чедомир је био склон ма- 
штању. Тражио је самоћу; уживао у лењом губљењу времена. 
Колико би ствари видео како лете око њега тако у тишини из- 
губљених часова! Колико пријатних мисли опколило би га као 
гомила пријатеља! Љубазна познанства, ласкаве речи, добре наде 
и обећања узимали су на се изглед стварних бића, рађали се 
један из другог, гурали се око њега, пролазили поред његових 
очију, весели и шарени, као сватови, и губили се у ноћ прежи- 
велих година. 

Преста брзо да се бори против приказе два женска лица, 
оба љупка, оба пријатељска. Уосталом, он је у овом тренутку 
жељкао, једну неостварену жељу за променом садашњице, не- 
јасну жељу за нечим савршеним, која би хладном мислиоцу била 
одмах апсуруд, а која је њему изгледала само немогућа због њега 
самог, те му изазивала потребу да промени себе, да кида... да 
се разведе са самим собом. 

И као што је себе, још у детињству, прогласио великим 
човеком, он покуша, у овом тренутку, нешто још чудније. С пу- 
ном збиљом, као да то само од њега зависи, покуша да од ове 
две девојке начини једну. Пажљиво је одабирао њихове добре 
стране, док је брисао са њих све што није лепо, сва што би ква- 
рило хармонију идеалне жене. Тако је гледао у врх једног ба- 

грена и у његовим последњим гранама, које су се љушкале на 
вечерњем поветарцу, спајао слике своје две познанице. Од Беле 
је узео њене ситне, префињене црте, њен осмех размаженог де- 
тета које се умиљава, шишке по белом челу. Овај профил за- 
дахнуо је Вишњиним повременим пламеним руменилом здравља, 
додајући још њене угасите плаве очи. Његова машта не задо- 
вољи се тим. Она оде даље, и стаде му цртати положај ове своје 
творевине према њему, у друштву, у животу једном речи. Та 
нова жена имала је модерно образовање Белино, као престони- 
чке девојке, њен положај као министарске ћерке, и наивну душу 
Вишњину, с наслеђеним дивљењем према изабраном мушкарцу. 

После машта оде још даље. Кад већ дође до немогућности, 
младић се трже. Жалосна стварност приказа му се тада исто тако 
лако као и тај сан за идеалном драганом : он је био само сиро- 
машан ђак, без родбине, без пријатеља, заштитника, без сигурног 
прихода, права друштвена нула, некористан ником и који се ни- 
кога не тиче. 

Ова издаја сна заболе га као удар у срце. Он се диже с 
клупе, прође стазом и изби на излазак од парка. 

Ноћ је већ наваљивала са сниских брда на истоку и падала 
на варошке куће беле, сивкасте, црвене, црне, ниске, високе, нове, 
старе, збијене и раштркане, како их само може Београд пока- 
зати. И ова варош, с белим именом, учини му се црна као гробље. 

Доиста, улице изроване због неких општинских радова ли- 
чиле су на редове ископаних рака. Гомиле иловаче у вечерњој 
сивини давале су утисак гробних хумки. Пусте улице, по којим 
се видела тек овде-онде покоја прилика, како се полагано вуче, 
изазивале су мисли о смрти. Било је нечег гробног чак иу ку- 
ћама, из чијих разваљених вратница и прозора без окана на по- 
друмима је био туп мрак као из гробнице. 


ГЛАВА ЈЕДАНАЕСТА. 
ПОВРАТАК. 


Распуст се приближавао крају. Велика Школа почињала је 
поново да оживљава. Њеним пространим ходницима поново су 
одјекивали живи кораци и разговори младог света. 

— Здраво, Секулићу — трже Чедомира један промукао 
глас једног од тих дана, док је шетао по школском трему и оче- 
кивао да се отвори Библиотека. 


8 НЕ ЛО 


Младић се окрете и виде пред собом једног свог друга, За- 
рију Илића, човека нешто старијег од Чедомира, убледелих образа, 
жућкасте браде, развијена чела у окраћалим панталонама, про- 
страном белом прснику, жакетом у боји и са жутом ружом у ру- 
пици на капуту. 

— Сервус, Сократе — одговори Секулић своме другу ње- 
говим надимком. — Како си феш!... Кад си се вратио 2 

— Јутрос. Вратио се и Љуба Ћопа. Заједно смо путовали 
од Лапова... 

— Како он> 

— Можеш мислити... Још му уста ударају на бели лук, а 
он већ развезао о Плеханову, Огисту Конту, социјалној револу- 
цији, Карлу Марксу, универзалној слободи и еманципацији жена 
— продужи Зарија, прснувши у смех што цичи. — Еманципа- 
ција! Да дивне речи за нашу земљу где нико не воли да се па- 
шти, чак ни за своје задовољство! Препирали смо се целим пу- 
тем, али му још нисам све рекао... Имаш ли ватрег 

Чедомир му пружи кутију с палидрвцима и упита га, пола 
у шали, пола озбиљно: 

— Откад ти поста тако огорчен непријатељ социјалног на- 
претка 2 

— Социјалног напретка... роткве стругане!... Ми смо су- 
више мали да му будемо пријатељи или непријатељи. 

Беху се примакли прозору од ходника што гледа у двори- 
ште. По калдрми је играло суво и топло сунце које претходи 
јесењој хладноћи и влази. Једна камара неисечених дрва рогу- 
шила се у сенци коју је правило северно крило универзитетске 
зграде. Иначе, зидови су се светлили, као подмлађени на овој 
благој пригревици. 

— Много је мање људи, него што се мисли, који стварају 
свој живот према својој вољи. Али, кажи ми... молим те, колико 
је тек мало таквих жена! Жене примају науку која им се предаје, 
веру која им се проповеда, мужа који им се даје, срећу ако је 
сретну, несрећу много чешће, и судбину која им се одреди. Реч 
слобода за њих је смисао зла. Оне иначе не знају за њу. А оне 
које знају, оне су као ове муве што се лепе уз прозорско окно... 
Погледај их! — и Зарија пружи прст на прозор. 

— Ко ће знати шта оне виде својим мрежастим очима ! Ипак, 
оне осећају топао ваздух, светлост, огроман простор, слободу. 
Њихов ситан мозак не може да појми како стакло, та невидљива 

материја, спречава њихов лет. Тако су и жене које примами сунце 
слободе. Оне му полете, без размишљања, али хиљаде невидљи- 
вих препрека спречава њихов лет и оне ће остати маторе девојке, 
умрети као те муве ако им не отвориш прозор. 

Зарија затим пређе на илузију слободе, оде у метафизику 
и изгуби се у апсурдности даљих дедукција. Он је био човек своје 
врсте овог доба на Великој Школи. Док су његови другови били 
по зре државници, научари, песници, он је себе посветио за фи- 
лософа. 

— Ја узимам живот са његове философске стране — гово- 
рио је он често. 

Свој позив је схватао на старински начин. За њега фило- 
софски системи нису имали никакве вредиости. Није много веро- 
вао у књиге. Нарочито је презирао немачке философе. 

— Њихова се наука састоји у давању необичног смисла 
обичним речима и излагању врло разумљивих ствари на нера- 
зумљив начин — тврдио је Зарија. 

Он је хтео да буде мудрац једном речи. Своје мисли нала- 
зио је шетајући по варошкој околини коју је називао природом 
са велико П. Потврђења својим закључцима налазио је у обичним 
разговорима у друштву, песмама омиљених песника, у чланцима 
дневне штампе. 

— То је божанска искра инстинкта, која је човеку остала 
из природног стања — објашњавао је он разлог откуда су дошла 
зрнца философије на та непосвећена места, смешећи се безазлено, 
као дете. 

Није волео ситничарења. Радио је само на крупно, те је био 
од оних људи који су одређени да све препате, јер гледајући 
главну ствар, они превиђају споредну; не могу ништа да избе- 
гну; све им се дешава. 

— Дрвени философ! — смеје им се свет. 

Стога је Зарија изгубио право школовања у гимназији, иако 
су је много глупљи свршили. На Великој Школи, где је био ван- 
редан слушалац, сматран је за смешног, иако их је било много 
луђих. Стога ни у државној служби није нашао места, иако су 
тамо постављани људи с мање школе од њега, Поред своје фи- 
лософије могао је умрети од глади, да није имао фамилије у неком 
шумадијском селу, где се хранио унапред за време које ће про- 
вести у Београду. 


10 НЕ ЛО 


На часовнику у дворишту изби три сата. 

— Хајдемо у библиотеку! — рече Секулић своме другу. 

— Зар ти није жао овако лепог дана» — одговори му фи- 
лософ. — Књига природе је широм отворена. Хајдеу Природу. 

Чедомир, као добар Србин, једва дочека овај изговор да не 
ради ништа, и приста. 

Они пређоше трем. Један стари човек, који је стајао у удуб- 
љењу неких укинутих врата и продавао погачице, поздрави их, 
по свом обичају. Они се дохватише шешира и изађоше на улицу. 

Али тек што се спустише низ неспретне степенице старин- 
ске зграде, кад Секулић заста, као задржан нечијом снажном руком. 

Иза првог угла појављивала се једна млада девојка, с му- 
шким шеширом на глави, угаситим очима под шеширом — и 
руменим вратом у коректној мушкој крагни. Плав прамен косе 
сакривао је њене уши до половине. 

Млади човек задрхта кад примети своју познаницу од про- 
летос, малу паланчанку пуну одушевљења, писца свих драгих 
карата и писама које је летос добијао. Она га је такође била 
приметила. Црвенила се, гледала га весело и смешила се. Њен 
осмех се расипао до подвољка и првих праменова косе. Њени 
зуби сијали су испод румене, свеже усне као дрво под поки- 
слом кором. 

Зграда Велике Школе бацала је дебелу сенку чак преко 
улице. Даље од ње, по једној пијаци, око неких сандуке и по- 
кроваца, скакутали су сунчеви зраци. Небо је било ведро. Тек 
понеки облак био се зауставио у мору отвореног плаветнила 
као санта леда. МИ по околним кућама било је доста светлости. 
Али шта је она била према светлости која пуче пред очима мла- 
дићевим кад угледа своју драгану! Све се изгуби, потону у неку 
сребрну прашину, у маглу дијамантског праха, пред сликом де- 
војке, скромне и лепе, стидљиве и природне. Та је слика препо- 
ручивала молитву, давала опроштај, угушивала себичност, бу- 
дила све умрле врлине. 

Секулић нађе једва времена да каже Зарији: 

— Пардон... Имам посла. До виђења! — и већ се нађе 
пред девојком, стидљив и он, збуњен, светлих очију, уздрхтале 
браде, згрчених прстију и с грозницом по целом телу. 

Шта су они тада рекли једно другом» Да ли су застали 
или ударили лево> десно Шта су тада осетили2 Ко то зна Ко 
ће то рећи2 Ни они сами не би умели казати. Младић се сећао 

тек доцнијих тренутака, кад су били далеко одмакли од уни- 
верзитета и кад му је Вишња говорила: 
— Муке сам видела док су моји пристали да се вратим у 


Београд. Тата још којекако. Али мајка!... Ударила у плач, па 
'запомаже по кући Али ја нисам попуштала. Запретила сам им 
да ћу их оставити, да ћу се одрећи. Јест... „Одрећи ћу вас се... 


преко новина“, говорила сам им. „Јавно, да цео свет види какве 
имам родитеље“. 

Цео дан су провели у шетњи. Пред вече, кад је сунце на- 
гињало западу, девојка зажеле да види залазак на Сави. 

— Ужелела сам се Београда, бога ми -— рече она при том 
весело и махну руком кроз ваздух. 

Узеше топчидерски трамвај. Код једне механе, већ ван ва- 
роши, сиђоше са кола и упутише се обоје полако друмом пешке. 
После неколико минута, нађоше се пред Адом Циганлијом, на 
оном истом месту на којем је Секулић први пут пољубио своју 
драгану. | 

У врх пута налазила се још клупа, на којој су седели. Про- 
летос је била зелена, а сад се белила од прашине. Млади студент 
обриса марамом седиште и позва своју другарицу. Она седе ве- 
село тако да је обе стопале одскочише од земље. 

— Како је овде лепо! — рече она лагано, као за себе. 

Јесење сунце завијало је својим бакром тиху воду, зарђале 
шуме и један пароброд насред реке. Дим од лађе развијао се, 
под небом сивим и бистрим, на све стране овог широког пеј- 
зажа. Цела обала се огледала у води тако јасно да је човек 
мешао стварност са илузијом. 

— Нигде нисам видела оволику потпуност у огледању на 
води — проговори девојка, — Погледај десно... тамо испод 
чамца, види се чак једна тичица. 

Доиста, Чедомир угледа сенку једне врбе и у њој сенку 
тице, која је стајала на гранчици и њихала се. Још цео један 
свет њихао се под водом и са оним, над њом, стварао чаробно 
савршенство. 

Чедомир Секулић је жудио за животом, за животом потпу- 
ним, целом снагом свога бића. Он је хтео да га види јасно, ту, 
поред себе, да се сав загњури у њега. Пуста жеља! Јер само 
гледајући у прошлост, ми можемо знати шта је вредео наш живот. 

Он је већ толико очекивао ову девојку, да јој каже колико 
је воли, да јој открије, поред царства разума, царство осећаја. 


+2 ИЛ 


Он је успео да се она врати у Београд. Али, ево већ неколико 
часова како су једно с другим, а он не успева да јој каже једне 
речи блиске срцу. 

Ћутали су. Ваздух око њих трептао је позлаћен косим сун- 
чевим зрацима. 

Чедомир узе за руку своју другарицу. 

Брзо се трже. Њена рука била је хладна као мртва. 

Он је поново прихвати и принесе је к срцу с новом жељом 
у души да сам младић поцрвене. Тело и душа су тако уједињени 
и помешани у нама да упркос свим лепим мислима и дужним 
обзирима, онај који воли једну жену и осећа је присутну и живу, 
пада у грозницу пожуде. 

— Не... не, Чедомире! — рече Вишња, и истрже руку. 


Па и доцније, она је избегавала ова миловања, као да је 
осећала да се цела љубав не састоји од пољубаца. Она је ту 
остала непоколебљива. Ништа није било кадро изменити дубоки 
осећај морала који јој је несвесно учила старинска кућа њеног 
оца. Прочитане књиге и живот у престоници допуштали су јој 
можда покоју симпатију, пријатељство према младићу, љубав речи 
и уздисаја, али даље. .. права љубав била је за њу забрањена. Као 
сви људи здрави и природни, она се бојала свега што је анор- 
мално, болесно, мистериозно. Праву љубав видела је само у браку. 
Управо, она за њу није постојала, већ брак, муж. Томе је требало 
очувати, жртвовати све, живети тако да нико, сем њеног мужа 
неће моћи рећи: 


— Она је била моја драгана. Ја сам је грлио. 


Стога она није очекивала од Чедомира пољупце и мило- 
вања, већ изјаву, ону мало старинску изјаву којом се проси де- 
војчина рука. Она је очекивала да је он назове својом вереницом, 
да јој обећања за цео живот, свечано пред родитељима и олта- 
ром, па да му преда целу себе, сву раскошну младост која је 
бујала у њеним грудима и сваког тренутка истеравала јој румену 
стид на образе. 


Иначе, у свему другом, она се мењала ка идеалу који јој 
је Чедомир улио, идеалу еманциповане жене: она се мешала у 
друштво младих људи и девојака, подражавала мушкарцима, пре- 
зирала моду, претресала питања из науке и живота, читала суд- 
ску медецину, јела улицом кифле и переце, корачала крупно; 
сукње су летеле око ње као мантија у попа. 

Вишња се добро осећала на Великој Школи. Академска сло- 
бода јој је пријала. Могла је уредити свој живот по својој вољи, 
излазити куд хоће, вратити се кад хоће. Није се више морала 
бојати својих наставница. Није морала трчати на час да не за- 
доцни. Па и ти часови! Није их било више од два три преко 
дана. За њих се није морало спремати. Није било оцена ни про- 
зивања. Већ седне се у клупу, професор говори; ако ко хоће да 
бележи, бележи се; ако неће, онда то толико. 

Капетан-Мишино Зданије, где се налазила Велика Школа, 
имало је нечег пријатељског, свога. Она је била као општа ђачка 
кућа, непобедан бедем, који је пркосио свакој реакцији. Поли- 
ција није смела ући у њу. За ђаке је пак била отворена у свако 
доба. Могло се у њу склонити од жандармске потере, испред 
кише или кад човек не зна куда ће. Увек би се ту нашло дру- 
штво, другова и другарица; водили се занимљиви разговори о 
паметним стварима. Није се правила разлика по старешинству 
по годинама ни породици. Сви су били студенти, равни један 
другом. 

Чича с погачицама је поздрављао стално учтиво, имао увек 
при себи палидрваца за паљење цигара и давао погачице на 
кредит. Могло се-ићи из ходника у ходник, из слушаонице у 
слушаоницу, с предавања на предавање. Нико вас није питао: 
шта ћете ту и кога тражите 2 Слобода, драга, мила слобода, пун 
идеал тог појма, тако присног свима нама навикнутим на распу- 
штеност словенском природом и јужним сунцем, савршена сло- 
бода, ускраћивана дугим ропством под Турцима, испуњавала је 
овај посвећени кут Београда и била његов најбољи украс. 

Ипак, било је ствари које су понеки пут помрачавале ову 
лепоту новој студенткињи. Чинило јој се по каткад да је не при- 
мају са оном збиљом са којом је ступила. Студенти су сејшега- 
чили, често са најсветијим стварима. Поред све равноправности, 
она је осећала да ипак није једнака. Није имала гимназиске ма- 
туре, те није могла бити редовни слушалац. Професори су се 
обраћали мушкарцима. Нико јој није знао тачно рећи њена права 
кад сврши школу. Будућност јој изгледала неизвесна, тамна, под 
знаком питања. 

Те ствари су је још више гурнуле у социјалистичке идеје, 
у борбу против формалистичког друштва, где диплома замењује 
талент, где парче хартије вреди више него цела глава. Те су је 

идеје тешиле, подизале, одушевљавале. Она је веровала у њих, 
у њино брзо остварење, у њихов велики принцип: „сваком по 
способности, свакој способности по њеној заслузи,“ 


ГЛАВА ДВАНАЕСТА. 
РЕНЕГАТ. 


Професор Матовић није пуштен с робоје онако брзо, управо 
преко ноћ, како су се надали на дому. На дан венчања краљ. 
му је опростио казну само упола. Доцније, дали су му удобнију 
ћелију, скинули му гвожђе с ногу, допуштали му посете прија- 
теља. Тек у јесен, Матовић доби потпуно помиловање. 

С повратком Милуновим — то је било крштено име про- 
фесорово — врати се у његову кућу стара, добра срећа. Странка 
му даде место главног уредника свога органа. Манифестације 
народне љубави пратиле су га улицом. У њега се тада цела по- 
штена Србија заклињала. Влада није могла другојаче него му 
нађе лепо место у државној служби. 


То дозволи Матовићима да се преместе у велику кућу. Дру- 
гојаче није имало смисла, јер им гости нису избијали из куће. 
Било је међу њима старих, опробаних пријатеља, а било их је 
и таквих који су раније обилазили професоров дом на триста 
корака или, шта више, били десна рука реакцији при кињењу 
народног борца и његове породице. Професор им је сад опра- 
штао великодушно, говорећи: 

— То су била зла времена. Не треба људима замерити. 
Шта су они криви ако су били слаби или имали супротна убе- 
ђења мојим. Ја сам о том у апсу дуго размишљао и дошао до 
закључка да се велика зла не чине намерно, с предумишљајем, 
већ... онако... из људске глупости. 


Кућу су реновирали из основа. Ту је главну реч водила гос- 
пођа Матовић. Она је нашла једног јеврејског трговца који је 
исиоручио намештај на почек. При избору, поклонила је наро- 
читу пажњу на салон. 

— Дивно! — говориле су гошће, кад их је Матовићка уво- 
дила у њега. 

Доиста, салон је блештао у новој кадифи и свежим бојама. 
Али је био незграпан са својим великим канабетом као у бер- 
берници, нешто суморан са тешких завеса, које су стајале као 

прикуцане уз прозоре што су се отварали на улицу, и хладан 
са осуства присних ситница, домаћих успомена и дрангулија. 

Вешт посматрач би по овом салону оценио жену која га је 
наместила, јер по начину на који је распоређен намештај, по из- 
бору боја, по сликама на дуваровима једне куће види се често 
начин живота оних који ту станују. Бар у овом случају, салон 
је одговарао у свему госпођи Матовићки, која је имала круто 
држање, набељене образе и офарбану косу. Кад би је човек ви- 
део првипут, помислио би да је горда и надута. Али требало је 
мало да је позна, па би признао брзо да је она добра и лака, 
практична и ћуркаста чиновничка жена са нешто урођеног ви- 
зантинизма. 

— Треба повисити плату том младићу што поучава Мла- 


дена — рече једног дана господин Матовић својој жени. — Жи- 
вот је скуп, а човек се баш труди ваљано. 
— ИМ ја сам то нешто мислила — одговори Матовићка. — 


Друго је сад, а друго је било под проклетом реакцијом. Па сам 
мислила да ти кажем нек долази код нас на храну. Њему ће се 
познати... А нама, куд једемо сви, биће и за њега... 

— Можемо му дати и једну собу у авлији — додаде гос- 
пођа после неколико тренутака. — Празна је... држим само не- 
колико венаца лука. 

— А како ћеш за постељне ствари2 —- упита Матовић. 

— Има старог мебла колико хоћеш. Шта ће да ми труне 
на тавану ! 

Тако би и урађено. 

Чедомар се у почетку женирао, осећао се као на терету, 
као на сметњи. После се навикао. У стану је имао све што треба 
једном скромном младићу. Матовић је био пажљив човек; тре- 
тирао је младића као себи равна. Понекад се с њим разговарао 
дуго, озбиљно, о крупним питањима из политике, о народу, за- 
датцима Србије као државе и рационалном ђубрењу земљишта, 
о чему је писао једно дело с научним претензијама. Осећао је 
да стари, није волео да му се противуречи и давао је честе савете. 

— Узмите се на ум — рекао му је једном. — Ви више ни- 
сте дете. Кроз неколико месеца свршићете школу и постати јаван 
радник. Стало вас је скупо док сте дотле дошли. Али још све 
муке нисте претурили. Тек стоје пред вама оне које су најтеже.. 

— Пазите се. Ми прелазимо чудна времена — рекао му је 
другом приликом, — као човек од књиге доћи ћете у непосре- 

дан додир с народом, са животом. Држава ће вам поверити један 
посао: ваша породица, друштво, странка којој припадате тра- 
жиће вам такође извесне обавезе. Све је то озбиљно. Вашим 
именом и угледом, јамчићете за исправност својих поступака. 
Вера, љубав, отаџбина, брак престаће да вам буду мислене име- 
нице. Али не бојте се. Не бежите од живота. Јер најзад, нашто 
вечито трчати за духовитошћу, критиком, за исмевањем и скеп- 
тицимом > 

Госпођа такође није била рђава. Била је од оних жена које 
много говоре, не бирају речи и пребацују се. Тек, она се знала 
поправити, поласкати и истаћи младићеву ученост. 

— Угледајте се на господин учитеља — говорила је деци, 
указујући на Секулића. — Ето, њему све није било потаман, па 
је опет учио врло добро. 

Бела пак је нарочито била љубазна. Она је разумела да је 
сиротиња један недостатак. | 

— Он сиромах, а ја саката! — мислила је девојка, веру- 
јући да су тако равни једно другом. 

У тој благој атмосфери која је била далеко од праве рас- 
коши, али за младића представљала готово један остварен сан 
блаженства, попуштала су његова строга начела ортодоксног 
социјализма. Он је сад осећао потребу, вишу од те негације 
данашњег друштва. Он се више није могао задовољавати чека- 
њем да будућност донесе, или не донесе, нови друштвени склоп. 
Уосталом, многи Секулићеви другови су такође већ чинили кон- 
цесију животу. У клубу, који је носио звонко име: Група Вели- . 
кошколаца Социјалиста и био дотле једнодушан, почело је да 
долази до сукоба, поднесиле су се оставке, критиковао се рад 
председништва, очекивао се расцеп првом приликом. 

Та прилика дође. Имало је да се реши: хоће ли група уче- 
ствовати на митингу које је грађанство приређивало у корист из- 
бора владике Србина у Маћедонији. Председништво је тражило 
да се не учествује на митингу с разлога што је једном пролетеру 
свеједно који ће га капиталист експлоатисати, Србин или Турчин, 
свеједно који ће поп за то благодарити Богу. Међутим, један део 
чланова успротиви се овој одлуци, наводећи да социјализам не 
пориче народност, а специјално српској народности у Турској вера 
преставља још велику чињеницу. 

(С начелних распра пређе се на лична пребацивања. Клуб 
се поцепа. Један мањи део остаде у Групи. Остали пак осно- 

ваше радикални клуб на Великој Школи. Међу овима је био и 
Секулић. 

Вишња пак остаде и даље на барикадама. Она није никад 
опростила младићу ову издају социјалистичких начела. Она је, 
као све жене, ишла у крајност. Да јој је Чедомир проповедао 
у почетку мржњу против црвене заставе, она би била њен нај- 
љући противник. Овако, она је била ватрена поборница новог 
друштва, није могла да схвати свога друга и питала се откуд 
долази ова промена. 

Чедомир је покушавао да јој објасни. То је чинио у толико 
радије, у колико су му ова објашњења давали изговор за састанке 
са Вишњом. Усред начелних дискусија са својом другарицом, он 
се опијао њеним присуством и лукаво се приближавао њеном срцу. 
У нашем друштву где је лукавство заменило снагу, лукавство је 
оружје које човек употребљава против жене. Младић је одигравао 
исту комедију, која се понавља с врха до дна друштвених степе- 
ница, јер помоћу више или мање вештине, с којом се та коме- 
дија игра, човек добија симпатије или антипатије, глас мудраца 
или глупака. 

— Буржоаски морал! Ја се смејем кад се сетим тих предра- 
суда које су мутиле моју савест — цинички је одбијао Чедомир 
девојкине прекоре на савитљивост његових нових начела и њене 
аргументе, оне исте, које јој је он сам наводио пролетос, придо- 
бијајући је за борбу против капиталистичке експлоатације. 

Вишња би тада управила на свог друга горак поглед, који 
је значио разочарење и ућутала. Она није била још толико јака 
да му баци истину у очи, рекавши му: 

— Ренегат ! 

Али ју је ово разочарење утврђивало у одлуци да не допу- 
сти свом обожаваоцу задовољство љубакања. 

— Тако ћеш, једном, и мене оставити — одбијала је она 
његова умиљавања. | 

Ипак, то је говорила, не верујући, само да га казни због 
промене његових убеђеља. Она је дубоко веровала да је он воли 
и, према ономе што је слушала о љубави, мислила је да он не 
може бити без ње. Тек, девојка се сад чешће сећала Чачка, ње- 
гових заспалих улица, таласастих равница око Мораве, засађених 
бостаном и паприком, њеног одушевљеног друга из детињства, 
Радојевог великог плана о економском препороду свога краја и 
других ситница. 

Одбијање Вишњино падало је тешко младом студенту. Он 
се трудио многим срествима да придобије стару наклоност своје 
драгане. Али право срество: понуду за брак није употребљавао. 
Можда би само једно поновно обећање било довољно, па да га 
она поново заволи без бојазни. Јер је она била најзад жена, а код 
њих, кад је муж у питању, начелне разлике губе своју важност. 

Међутим, то није било могуће. За младог студента Вишња 
је била само нешто пролазно. .. само један ступањ у високим сте- 
пеницама, које су га имале да узнесу у висину живота и друштва. 
То га је спречавало од сваке озбиљније везе. Лагати пак није 
хтео. Лаж није била одлика његовог бића. 

Ове супротности подржавале су код двоје заљубљених је- 
дну врсту борбе час прикривене, час огворене. Чедомир се љутио. 
Дешавало му се да проведе по неколико дана не видећи Вишње 
и не желећи да је види. Трудио се да не мисли на њу; хтео је 
да је заборави. Њена слика се брисала, срце ћутало. Али то није 
трајало дуго. Изненада осетио би да га нешто вуче к њој. Хи- 
љаде ствари, блиске тој девојци, изашле би му пред очи и на- 
гониле га да је опет види, да је поново воли. 

Срео би се с њом. 

У погледу који је управљала на њега, он је видео њен по- 
нос који страда, а можда нешто и неповерења. 

Он јој је онда прилазио. Она му је пружала руку, пуна 
ћутљивог јогунства, наслеђеног из Чачка. 

Чедомир се тада јогунио такође. 

И рат се продужавао. Мењале се само позиције. 


(Наставиће се) 


М. М. Ускоковић. 


РУЗЕА ВАВ И 


==, (Јекаву Вајти == 


Била је ноћ у очи његовог крунисања, и Краљевић је седео 
сам у својој лепој соби. Његови дворани били су се сви удалили, 
клањајући се до земље, према владајућем церемонијалном оби- 
чају, и повукли се у Велику Дворану Палате, да добију још не- 
колико последњих лекција од професора етикете, пошто је било 
међу њима неких који су још имали сасвим природне манире, што 
је код једног дворанина, не треба ни да кажем, врло велика по- 


грешка. 
Дечак — јер је он још био дечак, пошто је имао само ше- 
снаест година — није био жалостан због њиховог одласка, и био 


се бацио са дубоким уздахом олакшања на меке јастуке своје рас- 
кошне постеље, лежећи ту, раширених очију и отворених уста, 
као мрки шумски фаун, или каква млада животиња из шуме, коју 
тек што су ловци ухватили. 

И заиста, ловци су га нашли, наишавши на њега готово 
случајно, кад је, босоног са фрулом у руци, ишао за стадом си- 
ротог козара и увек мислио да је козарев син. Дете једине кћери 
старога Краља из тајног брака са једним, далеко нижим по ста- 
лежу од ње — странцем, неки су причали, који је чудном мађијом 
свога свирања на лаути учинио да га млада Принцеза заволи; док 
су други говорили о једном уметнику из Римини, коме је Прин- 
цеза указала много, може бити сувише много части, и који је 
изненада ишчезао из града, оставши свој рад у катедрали недо- 
вршен — он је био, кад му је тек било недељу дана, украден 
од своје матере, кад је ова спавала, и дат на чување једном про- 
стом сељаку и његовој жени, који нису имали своје деце, а жи- 
вели су у једном забаченом крају шуме, више од једног дана пу- 


ож 

товања далеко од града. Туга, или рана, како је дворски лекар 
констатовао, или како су неки шапутали, један брз талијански 
отров дат у чаши мирисног вина, убио је, за један сат пошто 
се пробудила, бледу девојку која му је дала живот, и док је верни 
слуга, који је носио дете преко свога крила, сишао са свог умор- 
ног коња и закуцао на врата козареве колибе, принцезино тело 
положили су у отворен гроб, ископан у једном пустом гробљу 
изван градских зидова, гроб, где кажу да је лежало и друго једно 
тело, тело младог човека чудне и стране лепоте, чије су руке 
биле натраг конопцима увезане, а чије су груди биле избодене 
многим црвеним ранама. 

Таква је у осталом била прича коју су људи шапатом ка- 
зивали један другом. А извесно је било, да је стари Краљ на 
самртној постељи, или мучен савешћу због свог великог греха, 
или просто желећи да краљевина не пређе са његове линије, по- 
слао по дечка, и у присуству Савета признао га за свог на- 
следника. 

И од првог тренутка његовог наименовања почео је он да 
показује знаке чудне страсти за лепотом, која је била одређена 
да има тако велики утицај на његов живот. Они који су га пра- 
тили по његовим собама, често су говорили о узвику задовољ- 
ства, који би полетео са његових усана, кад би видео лепо одело 
и богати накит спремљен за њега, и о готово дивљој радости 
са којом је одбацио свој груби кожни огртач и просто одело од 
овчје коже. Он је, истина, понекад чезнуо за лепом слободом 
свог шумског живота, и увек је био готов да се наљути на до- 
садне дворске церемоније, које су му одузимале тако много од сва- 
ког дана, али чудесна палата — Јоуешзе, како су је звали — у 
којој је он сад био господар, изгледа да му је била један нов 
свет створен за његово уживање; и чим би могао да умакне из 
савета или собе за аудијенције, он би стрчао низ велике степе- 
нице са лавовима од позлаћене бронзе и степенима од сјајног 
порфира, и лутао би из собе у собу и из ходника у ходник, 
као неко ко тражи да у лепоти нађе накнаду за мучење, нешто 
налик на опорављење после болести. 

У овим путовањима за проналасцима, како их је он нази- 
вао — и заиста за њега су она и била права путовања кроз 
једну чудну земљу, њега би понекипут пратили мали плавокоси 
пажеви са својим лепршавим огртачима и тракама; али чешће 
пута би био сам, осећајући по извесном инстинкту, који је управо 

био једно предсказивање, да се тајне у уметности најбоље уче 
у самоћи, и да Лепота, као и Мудрост, воли усамљене обожаваоце. 

Многе чудновате приче биле су за њега везане у то време. 
Кажу да је једном управник града, кад је дошао да одржи је- 
дан китњаст беседнички говор у име грађана, угледао га да 
клечи с правим обожавањем пред једном великом сликом, која 
је тек била донета из Венеције. Другом приликом био је иш- 
чезао за више часова, и после дугог тражења пронашли су га 
у малој соби у једној од северних кула палате, како у екстази 
гледа на један грчки штит на коме је била израђена фигура Адо- 
нисова. Видели су га, тако прича каже, како притискује своје 
вреле усне на мермерно чело једне античке статуе, која је била 
ископана из корита једне реке приликом грађења каменог моста, 
и на којој је стајало име Битиниана роба Адријановог. Целу је- 
дну ноћ провео је посматрајући дејство месечеве светлости на 
сребрну фигуру Ендимиона. 

Сав ретки и скупоцени материјал имао је заиста велики 
чар за њега, и због те жеље да га добије он је одаслао многе 
трговце, једне да купују ћилибар од дивљих рибара северних 
мора, једне у Египат да траже онај чудни зелени тиркиз, који 
се налази само у краљевским гробовима, и за кога кажу да има 
чаробне особине, једне у Персију за свилене ћилимове и бојено 
посуђе, а друге у Индију да купе волове и слонову кост, сан- 
далово дрво и плави емаљ и шалове од фине вуне. 

Али оно што га је највише занимало, била је хаљина коју 
је имао да носи на свом крунисању, хаљине ткане од злата, и 
рубином украшене круне, и скиптар са низовима бисера. Заиста, 
о томе је он мислио те ноћи лежећи на својој раскошној по- 
стељи, и гледајући велики боров пањ како гори на отвореном 
огњишту. Нацрти из руку најславнијих савремених уметника под- 
нети су му били пре више месеци, и он је био дао заповест, да 
занатлије морају да раде ноћ и дан да их изведу, и да се по 
целом свету траже драгоцености достојне тога рада. У мислима 
је видео себе како стоји пред олтаром у катедрали у дивном 
краљевском оделу, и осмејак заигра на његовим дечачким уснама, 
и обасја светлим блеском његове мрке шумске очи. 

После неког времена он се подиже, и наслонивши се на 
извајан свод камина погледа по слабо осветљеној соби. Зидови 
су били превучени богатим тапетима који су показивали триумф 
Лепоте. Велики орман са инкрустацијама од ахата и лазурита ис- 

пуњавао је један угао, а према прозору је био чудно израђен 
будоар са лакованим панелима у златном мозаику, на којима је 
стајало неколико ваза од венецијанског стакла и један пехар од 
тамно-пругастог оникса. Бледе булке биле су извежене на сви- 
леном постељском покривачу, као да су испале из уморних руку 
сна, а танки стубови од канелиране слонове кости носили су ка- 
дифени балдахин, са кога су се перјанице од нојевог перја уз- 
дизале као бела пена према бледом сребру изрезане таванице. 
Један насмејан Нарцис у зеленој бронзи држао је сјајно огле- 
дало над својом главом. На столу је стајала једна ниска ваза од 
аметиста. 

На пољу је могао да види високи тороњ катедрале, који 
се једва назирао изнад мрачних кућа, и уморне стражаре како 
корачају у магли по тераси крај реке. Далеко у једном воћњаку 
певао је славуј. Благ мирис од јасмина улазио је кроз отворен 
прозор. Он забаци своје мрке витице с чела, и узевши једну 
лауту поче прстима да прелеће по жицама. Његови тешки капци 
се затворише и нека чудна малаксалост га обузе. Никад пре тога 
није осећао тако узбуђење, тако савршену радост, чар и тајан- 
ственост лепога. 

Кад поноћ изби на сат-кули он додирну звоно, и пажеви 
уђоше и са пуно церемонија свукоше му одело, сипајући му на 
руке ружину воду и разастирући цвеће по његовом јастуку. Не- 
колико тренутака пошто су оставили собу он заспа. 

И спавајући он усни један сан и његов сан ово беше. 

Чинило му се да стоји у једној дугачкој, ниској соби, усред 
чегртања и лупарања многих разбоја. Слаба светлост продирала 
је кроз прозоре са решеткама и показивала му изнурена лица 
ткача нагнутих над својим радом. Бледа болешљива деца била 
су шћућурена на огромним вратилима. Кад би чункови проле- 
тали кроз основу, она би дизала тешка брда, и кад би се чун- 
кови зауставили, она би пуштала брда да падну и сабијала жице 
једну уз другу. Њихова су лица била измучена глађу, а њихове 
танке руке тресле су се и дрхтале. Неколико унезверених жена 
седело је за столом и шило. Страшан задах испуњавао је про- 
стор. Ваздух је био устајан и тежак, а са зидова је капљала и 
текла влага. 

Краљевић приђе једноме од ткача и стаде поред њега и 
посматраше га. 

А ткач га погледа љутито и рече: „Што ме гледаш> Јеси 
ли ти шпијун кога нам је послао наш господар >“ 

„Ко је твој господар >“ упита Краљевић. 

„Наш господар!“ повиче ткач горко. „Он је човек као и ја. 
Само је ипак разлика међу нама — што он носи фино одело док 
ја идем у ритама, и док сам ја болестан од глади, он ни мало 
не пати од пресићености“. 

„Земља је слободна“, рече Краљевић, „и ти ниси роб ни- 
једног човека“. 

„У рату“, одговори ткач, „јаки праве робове од слабих, а 
у миру богати праве робове од сиромашних. Ми морамо да ра- 
димо да би живели, а они нас тако мало награђују, да ми уми- 
ремо. Ми се мучимо за њих по цели дан, а они гомилају злато 
у своје сандуке, и наша деца вену пре времена, и лица оних које 
волимо постају отупела и ружна. Ми муљамо грожђе, а други 
пије вино. Ми сејемо жито, а наша сопствена здела је празна. 
Ми носимо ланце, ма да их ниједно око не види, и робови смо, 
ма да нас људи зову слободнима“. 

„Је ли са свима тако 2“ он упита. 

„Са свима је тако“, одговори ткач, „са младима као и са 
старима, са женама као и са људима, са малом децом као и са 
онима у позном добу. Трговци нас угњетавају, и ми морамо ап- 
солутно да вршимо њихове заповести. Свештеник пролази поред 
нас и промеће своје бројанице, и нико се не брине за нас. Кроз 
наше уличице без сунца вуче се Сиротиња са њеним гладним 
очима, и Грех са својим одвратним лицем иде ублизо за њом. 
Беда нас буди ујутру, а Срам седи с нама ноћу. Али шта ће теби 
све то» Ти ниси од наших. Твоје лице је сувише срећно“. И он 
се окрене намргођен, и баци чунак кроз разбој, а Краљевић спази 
да је он био намотан златном жицом. 

И велики га ужас обузе, и он рече ткачу, „Каква је то ха- 
љина што је ти ткаш >“ 

„То је хаљина за крунисање Краљевићево“, он одговори; 
„шта те се тиче 2“ 

А Краљевић пусти један гласан крик и пробуди се, и гле! 
он је био у својој соби, а кроз прозор се видео месец медене 
боје где виси на тамном небу. 

И он заспа наново и сањаше, и његов сан ово беше. 

Чинило му се да лежи на крову једне огромне лађе на којој 
је веслало стотину робова. На ћилиму поредтњега седео је го- 


24 ин о) 


сподар од лађе. Он је био црн као абонос, а његов турбан био 
је од црвене свиле. Велике сребрне минђуше висиле су му у ушима, 
а у рукама је држао једне теразије од слонове кости. 

Робови су били наги, само су им слабине биле покривене 
ритама, и сваки је био ланцима привезан за свога суседа. Врело 
сунце пржило их је, а црнци су трчали горе доле узаним прола- 
зом и шибали их бичевима од коже. Они су опружали своје мр- 
шаве руке и тешким веслима веслали по води. Слана пена прс- 
кала је са весела. 

Најзад стигоше у мали залив, и почеше да испитују дубину. 
Лак ветар дувао је са обале и покривао кров и велико троугла- 
сто једро ситном црвеном прашином. Три арапина на дивним ма- 
гарцима дојурише и почеше да бацају копља на њих. Господар 
галије узеде једну стрелу и лук у руку, и погоди једнога од њих 
у грло. Овај се стропошта на обалу, а његови другови одјурише 
у галопу. Једна жена увијена у жути вео иђаше за њима полако 
на једној камили осврћући се с часа на час за мртвим телом. 

Чим су бацили ленгер и спустили једра, црнци изнесоше са 
дна лађе једне дугачке лествице од ужета оптерећене оловом. 
Господар лађе баци их преко ивице учврстивши крајеве за две 
гвоздене катарке. Тада црнци дохватише најмлађег међу робо- 
вима, па му откачише ланце и запушише му ноздрве и уши 
воском, а око појаса му завезаше један велики камен. Он се 
уморно спусти низ лествице, и ишчезе у мору. Неколико мехура 
се подигоше на месту где је потонуо. Неки од осталих робова 
гледали су радознало преко ивице лађе. На кљуну је седао један 
вреч и ударао монотоно у један добош. 

После неког времена гњурач изађе из воде, и успужа се за- 
дијан уз лествице са једним зрном бисера у десној руци. Црнци 
зграбише бисер од њега и гурнуше га натраг. Робови беху за- 
дремали над својим веслима. 

Неколико пута он је излазио и сваки пут доносио собом 
једно лепо зрно бисера. Господар галије мерио их је и спуштао 
у малу кесу од зелене коже. 

Краљевић покуша да говори, али његов језик изгледао му 
је да се прилепио за непце, и његове усне отказаше да се по- 
крену. Црнци су брбљали међусобом и свађали се око једног низа 
сјајних ђинђува. Два ждрала су облетала око брода. 

Ондацгњурач изађе последњи пут, и бисер који изнесе био 
је лепши него сав бисер Ормуздов, јер је имао облик као пун 

месец и био бељи него звезда зорњача. Али његово лице беше 
необично бледо, и кад паде на кров од лађе крв јурну из ње- 
гових ушију и ноздрва. Он задрхта за један часак па се онда 
умири. Црнци слегнуше раменима, и бацише тело у море. 


А господар галије насмеја се, и пруживши се узеде бисер, 
и кад га виде принесе га своме челу и поклони се: „Он ће бити“, 
рече, „за скиптар Краљевићев“, и даде знак црнцима да дигну 
ленгер. 


А кад Краљевић чу ово он пусти један гласан крик, и про- 
буди се, и кроз прозор виде дуге сиве прсте зорине како се ма- 
шају побледелих звезда. 

И он заспа наново и сањаше, и његов сан ово беше. 

Чинило му се да лута кроз једну мрачну шуму, у којој је 
било неко чудно воће и лепо отровно цвеће. Змије су сиктале 
на њега кад је пролазио, а шарени папагаји су дречећи летели 
с гране на грану. Огромне корњаче су лежале заспале у топлом 
блату. Дрвета су била пуна мајмуна и паунова. 


Све даље и даље он је ишао док не стиже на крај шуме, 
и ту виде велику множину људи да раде у исушеном кориту 
једне реке. Гмизали су по нагибима корита као мрави. Копали 
су дубоке рупе у земљи и силазили у њих. Једни су цепали 
стену великим секирама; други су пипали по песку. Чупали с) 
кактусе из корена и газили по црвеним цветовима. Журили су 
се и дозивали један другог, и нико није био беспослен. 

Из таме једне пећине Смрт и Тврдичење гледали су их, и 
Смрт рече, „Уморна сам,“ дај ми трећину од њих и пусти ме 
да идем.“ 

Али Тврдичење заврте главом. „Они су моје слуге,“ од- 
говори. 

А Смрт му рече, „Шта имаш то у руци >“ 

„Имам три зрна жита,“ одговори оно; „шта те се тиче»“ 

„Дај ми једно од њих,“ повиче Смрт, „да посадим у мом 
врту; само једно од њих, па ћу да идем одавде.“ 

„Нећу ништа да ти дам,“ рече Тврдичење, и сакри руку у 
боре своје хаљине, 

А Смрт се насмеја, и узеде један пехар, и замочи га у је- 
дну бару воде, а из пехара се подиже Грозница. Она прође кроз 
гомилу људи, и трећина од њих паде мртва. Хладна магла ди- 
зала се за њом а водене змије су гмизале око ње. 

А кад Тврдичење виде да је трећина гомиле мртва удари 
се у груди и заплака. „Убила си ми трећину мојих слугу,“ по- 
виче, „иди одатле.“ „Рат се води у Татарским планинама, и кра- 
љеви и једне и друге стране зову те. Афганци су убили црнога 
бика и иду у бој. Узели су своје штитове и своја копља, и мет- 
нули своје гвоздене шлемове. Шта ће теби моја долина дау 
њој седиш> Иди одавде и не долази више.“ 

„Нећу,“ одговори Смрт, „докле год ми не даш једно зрно 
жита нећу да идем.“ 

Али Тврдичење затвори своју руку и стисну зубе. „Нећу 
ништа да ти дам,“ промрмља. 

А Смрт се насмеја, и узеде један црни камен, и баци гау 
шуму, а из шипрага дивље кукуте изађе Врућица у пламеној ха- 
љини. Она прође кроз гомилу и додирну их, и сваки човек кога 
је додирнула паде мртав. Трава се сушила под њеним ногама 
кад је пролазила. 

И Тврдичење задрхта, и посу пепелом своју главу. „Ти си 
свирепа,“ повиче, „ти си свирепа. Глад влада у градовима Ин- 
дије и цистерне у Самарканду пресушиле су. Глад влада у гра- 
довима Египта, и скакавци су изашли из пустиње. Нил није по- 
плавио своје обале, и свештеници су проклели Изиса и Озириса. 
Иди онима којима требаш, а остави моје слуге.“ 

„Нећу,“ одговори Смрт, „докле год ми не даш једно зрно 
жита нећу да идем.“ 

„Нећу ништа да ти дам,“ рече Тврдичење. 

А Смрт се опет насмеја, и звизну кроз своје прсте, и једна 
жена долете кроз ваздух. Куга је писало на њеном челу, а јато 
гладних орлова кружило је око ње. Она покри долину својим 
крилима, и ниједан човек не остаде жив. 

Тврдичење побеже кукајући кроз шуму, а Смрт скочи 
на свог црвеног коња и одгалопира, а њен галоп био је бржи 
од ветра. 

А из шума са дна долине измилеше аждаје и чудовишта 
са краљуштима, и шакали дођоше касајући по песку, и њушећи 
по ваздуху својим ноздрвама. 

· М Краљевић се заплака и рече: „Ко су били ти људи, и 
шта су тражили 2“ 

„Рубине за краљеву круну,“ одговори неко иза њега. 

И Краљевић задрхта и окренувши се, спази једног човека 
обученог као хаџија и који је држао у руци једно сребрно огледало“ 

И он пребледи, и рече: „За кога краља 2“ 

А хаџија одговори: „Погледај у ово огледало и видећеш га.“ 

И он погледа у огледало, и видевши своје лице, пусти један 
гласан крик и пробуди се, а сјајна сунчева светлост продирала 
је у собу, и са дрвећа у врту тице су певале. 

А коморник и државни великодостојници уђоше и поздра- 
више га, а пажеви му донеше хаљину од злата изаткану и мет- 
нуше круну и скиптар пред њега. 

И Краљевић погледа иа њих, и виде да је све лепо. Лепше 
је било него ма шта што је икад видео. Али се он сети својих 
снова и рече својим дворанима: „Носите те ствари, јер ја нећу 
да их носим“. 

И дворани се зачудише, а неки се од њих и насмејаше, јер 
су мислили да се он шали. 

Али им он поново озбиљно проговора н рече: „Носите те 
ствари и сакрите их од мене. И ако је дан мога крунисања, ја 
нећу да их носим. Јер на разбоју Беде, белим рукама Бола та 
моја хаљина је изаткана. Крв стоји у срцу рубина, а Смрт у срцу 
бисера“. И он каза своја три сна. 

А кад дворани чуше, згледаше се и шапатом рекоше: „За- 
иста је луд; јер шта је један сан него само сан, и привиђење само 
привиђење. Они нису реалне ствари да човек треба о њима да 
води рачуна. И шта можемо ми да радимо са онима који се муче 
за нас» Зар да човек не једе хлеб ако је видео сејача, нити да 
пије вино ако је говорио с виноградаром >“ 

И коморник рече Краљевићу: „Господару, ја те молим да 
оставиш те твоје црне мисли, и да обучеш ову лепу хаљину, и 
да метнеш ову круну на твоју главу. Јер како ће народ да зна 
да си ти краљ ако немаш краљевску круну'г“ 

А Краљевић га погледа. „Је ли то збиља тако 2“ упита. „Зар 
они неће познати у мени краља ако немам краљевску опрему“ 

„Неће те познати Господару“, рече Коморник. 

„Ја сам мислио да има људи који би личили на краља“, од- 
говори он, „али може бити је тако како ти кажеш. Па ипак ја 
нећу да носим ову хаљину, нити да се крунишем овом круном, 
него како сам дошао у ову палату тако ћу и изићи из ње“. 

И он их замоли да га оставе сви, сем једног пажа кога је 
држао да му прави друштво, једног дечка годину дана млађег 
од себе. Њега задржа да му помогне, и пошто се окупао у чи- 
стој води, он отвори један велики украшен ковчег, и извади из 

њега кожни огртач и грубо одело од овчије коже, које је носио 
кад је по брдима чувао козе козареве. То обуче, а у руку узеде 
свој прост пастирски штап. 

И мали паж отвори у чуду своје велике плаве очи, и рече, 
смешећи се на њега, „Господару, ја видим твоју хаљину и твој 
скиптар, али где ти је круна>“ 

А Краљевић откиде једну гранчицу од дивљег трња које се 
пужало по балкону, и сави је, и начини венац од ње, и метну . 
га на своју главу. 


„Ово ће бити моја круна“, одговори. 


И тако обучен он изађе из своје собе у Велику Дворану, 
где су га племићи чекали. 


И племићи се насмејаше, и једни од њих довикнуше му: 
„Господару, народ чека свога краља, а ти му показујеш једног 
просјака“, а други се разљутише и рекоше, „Он срамоти нашу 
државу, и није достојан да буде наш господар“. Али им он не 
одговори ни речи, него прође поред њих и сиђе низ сјајне пор- 
фирне степенице и изађе кроз бронзане капије, и уседе на свога 
коња, и упути се катедрали са малим пажем који је трчао по- 
ред њега. 


А народ се смејаше и говораше, „То је краљева будала што 
јаши“, и подсмеваше му се. 


И он заустави коња и рече, „Не, ја сам Краљ“, и каза им 
своја три сна. 


А један човек изађе из гомиле и љутито му проговори: „Го- 
сподару, зар ти незнаш да од раскоши богаташа зависи живот 
сиромаха > Ми се хранимо од вашега сјаја, и ваши пороци дају 
нам хлеба. Тешко је радити за једног суровог господара, али не- 
мати господара за кога би радили још је теже. Мислиш ли ти да 
ће нас тице да хране> И шта се ти бринеш за те ствари >» Хоћеш 
ли да кажеш купцу: „Ти ћеш да купујеш за толико“, и продавцу: 
„Ти да продајеш за толико 2“ Не верујем. Зато се врати у твоју 
Палату и обуци твој пурпур и скупоцено одело. Шта можеш да 
чиниш с нама и нашим патњама >“ 


„Зар нису богати и сиромаси браћа 2“ упита Краљевић. 
„На жалост“, одговори човек, „и име богатог брата је Каин“. 


И Краљевићеве очи се напунише сузама, и он прође кроз 
негодовање народа, а мали паж се уплаши и остави га. 

А кад стиже до великог портала катедрале, војници уперише 
своје халебарде и рекоше, „Шта тражиш овде» Нико не пролази 
кроз ова врата само Краљ“. 

И његово лице обли румен од љутине, и он им рече: „Ја 
сам Краљ“, и одгурну њихове халебарде и прође унутра. 

А кад га стари епископ виде да долази у пастирском оделу, 
подиже се са свога престола чудећи се, и пође му у сусрет и рече 
му: „Сине мој, зар је то краљевска одећа2 И са каквом ћу те 
круном крунисати, и какав скиптар да ставим у твоју руку За- 
цело ово треба да је за тебе дан радости а не дан понижења“. 

„Зар да Радост носи оно што је Јад створио“ рече Кра- 
љевић. И он каза своја три сна. 

А кад их епископ саслуша, он набра своје обрве, и рече: 
„Сине мој, ја сам стар човек и на заласку мога живота, и знам 
да се много зло чини у широком свету. Свирепи разбојници си- 
лазе из планине и односе малу децу и продају их Маврима. Ла- 
вови чекају у заседи караване и нападају камиле. Дивљи вепар 
рије усеве по долинама, а лисице кидају винову лозу по брдима. 
Гусари пустоше морске обале и пале колибе рибарима и узимају 
им њихове мреже. На солилима живе леправи; они имају куће 
плетене од прућа и нико не може да им приђе. Просјаци лутају 
по градовима и једу заједно са псима. Можеш ли ти да откло- 
ниш све те ствари2 Хоћеш ли да узмеш леправог у своју постељу 
и да посадиш просјака за твоју трпезу» Хоће ли лав да испуни 
твоје наређење, и дивљи вепар да те послуша2 Зар није Онај 
који је створио патњу мудрији него што си ти2 Зато те ја не 
хвалим за то што си учинио, него ти саветујем да се вратиш у 
Палату и да разведриш лице, и да метнеш на себе одело које 
приличи једном краљу, и са златном круном ја ћу те крунисати 
и скиптар од бисера ставићу у твоју руку. А што се тиче твојих 
снова не мисли више на њих. Терет овога света сувише је велики 
да га један човек носи, а светска невоља сувише тешка да је 
једно срце осећа“. 

„И ти то кажеш у овој кући 2“ рече Краљевић, и обиђе епи- 
скопа, и попе се уз олтарне степенице и стаде пред слику Христову. 

Он стаде пред слику Христову, а с његове десне руке и 
с леве стајали су златни судови, чашице жутога вина и бочица 
са светим уљем. Он клече пред слику Христову, а поред трпезе 
драгоценостима украшене гореле су велике свеће, и мирис там- 
њана вио се у лаким плавим облацима кроз храм. Он приклони 

своју главу за молитву, а свештеници са њиховим великим ка- 
пама изађоше из олтара. 

Одједном споља са улице зачу се дивља граја, и унутра 
уђоше племићи са извученим сабљама и перјаницама које су се 
њихале, и штитовима од сјајног челика. „Где је тај што сања 
снове 2“ повикаше. „Где је тај краљ што је обучен као просјак 
— тај дечак који наноси срам нашој држави» Убићемо га за- 
цело јер је недостојан да влада над нама.“ 

А Краљевић приклони своју главу наново, и мољаше се, а 
кад заврши своју молитву он се подиже, и окренувши се по- 
гледа тужно на њих. 

И гле! кроз шарене прозоре падала је светлост на њега, 
и сунчеви зраци изаткали су око њега хаљину која је била лепша 
него хаљина начињена за његово уживање. Сува палица је про- 
цветала и носила кринове који су били бељи од бисера. Суви 
трн је процветао и носио руже које су биле црвеније од рубина. 
Бељи од скупоценог бисера били су кринови, а њихове дршке 
биле су од сјајног сребра. Црвеније од дивних рубина биле су 
руже, а њихово лишће било је од сувог злата. 

Он је стајао ту у краљевској опреми, а врата од украшеног 
ковчега са светим моштима отворила су се, и чудна и тајанствена 
светлост засијала је. Он је стајао у краљевској опреми, а Вели- 
чанственост Божија испуњавала је простор, и светитељи у својим 
нишама изгледали су да се крећу. У лепој опреми краљевској 
он је стајао прсд њима, а оргуље су брујале своју музику, и 
трубачи су свирали у своје трубе, и дечаци су певали на хору. 

И народ паде на колена у страхопоштовању, и племићи 
спустише своје сабље и одадоше почаст, и Епископово лице пре- 
бледи, и његове руке задрхташе. „Већи си него да сам те ја кру- 
нисао,“ повиче и клече пред њега. 

А Краљевић сиђе са светог олтара, и прође кроз средину 
народа. Али ниједан човек не смеде да погледа у његово лице, 
јер је оно било као лице једног анђела. 


(С ЕНГЛЕСКОГ ПРЕВЕЛА М. 4. А. 


Распрскаћу се ко грохотни смех 
Човека дивљег у пећину сишла. 
Отменост ме је моја превазишла, 
Данас је она мој велики грех. 


Сувише дрхтах некада кб жица, 

При сваком нежном и тихом такнућу; 
Сувише просух крви локву врућу, 

И нежан бејах, и мио ко тица. 


Ал' данас нисам више шеталица, 
На туђем сату што ревносно бије 
Тек туђа рука када га навије. 

Препун сам својих очију и лица! 


Распрскаћу се ко грохотни смех 
Човека дивљег у пећину сишла. 
Отменост ме је моја превазишла, 
Данас је она мој велики грех. 


Разлио сам се над свима и свуде; 
Ускрснуо сам данас своје тело. — 
А кад задрхтим, тада пљујем смело 
Далеку прошлост и све дане худе: 


Јер сувише сам личио на људе. 


Р. МлАДЕНОВИЋ. 

Због чудноватог и скоро феноменалног склопа Аустро-Уугар- 
ске, чији саставни делови доводе често у питање и саму њену 
егзистенцију, постоји читава литература која опширно третира 
овај проблем. Опште је готово уверење, да због свога несигур- 
ног стања и честих криза, које проузрокују хетерогеност саставних 
делова и размимоилажење струја, које отуда потичу, треба дуа- 
листичка хабсбуршка монархија да претрпи велике измене, како 
у спољним границама, тако и у својим унутарњим сферама. Али 
у овом питању постоје ипак разна мишљења. Има писаца који 
утврђују стабилност ове агломерације, састављене из различитих 
елемената, који ма да вештачки груписани, ипак су чврсто ве- 
зани у једну целину. То је мишљење и француског публицисте 
Виктора Бомона, који у свом чланку „Постоји ли аустриско пи- 
тање >“ (Кехце де Раш5, 1 јули 1901) одговара негативно, твр- 
дећи да оно не постоји, јер сваки грађанин Аустро-Угарске, ма 
којој нацији припадао, интимно је везан разним факторима који 
никада неће допустити њено распадање. То су: 19 Њихови еко- 
номски интереси, просперитет осигуран и загарантован протек- 
ционизмом споља и трговачким прометом изнутра. 2" Јединство 
католичке цркве. 3" Општа оданост владалачкој кући — лојал- 
ност. 4% Међународна потреба егзистенције Аустро-Угарске. У 
идућим редовима постараћемо се да докажемо нетачност овога 
тврђења и истовремено изложићемо своје мишљење. 

Ова чудновата држава састављена је из више од десет на- 
ција и више од двадесет крунских земаља (Кгопјапдег) и про- 
винција, које се потпуно разликују јадна од друге. По статисти- 
чком попису (5гананзсће Мопагзећић, Опсапзсће зганаисће Мите!- 
јипсеп) ево поделе народности у Аустро-Угарској: 

АУСТРИЈА (1900) 


МЕМ Уа И АИНУ ово 7 9:70:000 35,78“ 
Онај ИЛИ ба пи ји И "16,955.397 23,23"» 
ВИКИ аса СРИ а 74959159 16,62" 
Јура БУКА а И 18:675.576 13,17 79 
(пне на а ои И 199.780 4,659 

Србо - Хрвата (изузев Босну и 
Керцеговинуј)- 0) 711.380 2,777 
Катја нам НО У И 029102 2,870 
Пн НАУМ РЦ 230.963 0,90% 
а аравин а ДНИ УУ 070 9.516 0,647 
Свега 25,637.805 100,00 

УГАРСКА 

Ма о о а И и 8: 742: 301 430 
етан о 2 185:181 12,20 
(ТО Ван 2.019,641 у а о 
(РАНТЕ И, пи неми на а РА 429.447 2,270 
ИН ИН и а 2, 799:789 1590 
Фрвог  рватани пиле 7 а. 2,780:749 159 
ЈА а те Ина аи о пи јемчи 397.761 1,87/о 
Свега 19,194.559 100,0 
Свега у Аустро-Угарској. . . 44,827.364 становника, 


којима треба још додати 1,700.000 становника Босне и Херце- 
говине, анектираних 1908 год., од којих су У, Срби. Што треба 
нарочито нагласити, то је, да кад би се упоредиле цифре од 
1886, 1890 и 1900, овог истог списка, увидело би се, да ни нај- 
мање не потврђују тачност оне изреке, по којој велике рибе треба 
да поједу мале, те аналого томе да се и мале нације морају из- 
губити у великим. Напротив, оне су се све развијале паралелно 
једна поред друге. То исто тврди познати географ Лангман у 
„Рећептапз МтеПипсеп,“ које до ситница прате развој станов- 
ништва. Анин, у своме делу „Гле МаНопа епргобјете дег Це- 
сепуаг,“ аналишући податке долази до сасвим друкчијег закључка 
врло важног за решење националног питања у Аустро-Угарској: 
апсурдно је и без основа доказивати, да је немогуће поделити 
сфере стварних националних снага у Аустро-Угарској монархији. 
Јер је то стари аргуменат оних, који спречавају нације у њихо- 
вим тенденцијама за независност и аутономију (зе томегпетеп!), 
који доказују, да је поред инфериоритета и политичке неподоб- 

ности, немогуће определити националитет, где су нације тако 
укрштене и испреплетане. Анин излаже и доказује, да се у Аустрији 
само 4—5% Немаца налази у крајевима странога језика, 3, 2% 
Талијана, 20, Чеха и других 1%. Тај проценат тако незнатан за 
Уло земље, показује, да сваки од разних крајева има свој апсо- 
лутно чист карактер, и, међутим, велику могућност да апсорбује 
незнатну мањину. То су потврдили многи географи и публицисте, 
на које се наслања наш аутор. (Упоредити: Раумберг, фе Веубд!- 
Ккегипо Озгегтетсћв : ОПг. Фундлер, Рг. Ват). Исто вреди и за Угарску. 
За исти случај у Немачкој треба видети друга слична дела (Фри- 
дрих Науман, Ројопшезтипо одег бегтатшзтипо). 

Ова парадоксална царевин:, феудална у политичком смислу 
због свог бескрајно вештачког састава, оснива се на владавини 
силе и потчињења клерикализмом одозго, на: изазивањима и уза- 
јамним интригама, лукавствима и т. д. Ето зашто се она налази 
у непрестаној кризи, која отежава и изазива тешке конфликте, 
који прете миру и мирном развитку. Саобразно принципу наци- 
оналитета води се огорчена борба, било свих нација против 
Аустрије, било борба између самих нација. У случају када по- 
треба самоодбране буде захтевала, да се свака нација опрости 
политичке власти државна ће се машина потпуно зауставити. 
„Свака је посебице врло слаба да би се могла одупрети вољи 
других, тако исто ниједна не може да спречи остварење захтева 
других (Анин). Међу осталим срествима, која су им на располо- 
жењу, поменућемо нарочито опструкцију. Немачка опструкција 
оборила је министарство Бадени-а, опструкција Чеха министар- 
ство Керберово и т. д. Оно што једни траже под претњом оп- 
струкције, други то обарају истом претњом. Због тога искључен 
је говор о аустриском парламентаризму (ма да постоји опште 
право гласа, о чему ћемо доцније говорити). Ту унутарњу борбу 
тачно описује овим речима социјалистички посланик Бауер: „Свака 
је нација немоћна, јер друге не трпе да држава испуни њену вољу“. 
Све су пак немоћне, јер међусобна борба крши њихову снагу, по- 
литичка моћ је потпуно предата бирократији, а она је немоћна 
јер се законодавна машина сваки час зауставља. Таква је слика 
Аустрије од времена декрета министра Баденија о језицима, до 
пројекта о изборној реформи Гаучова министарства“. 

У овим разноврсним борбама, које са парламентарних три- 
буна и стубаца у новинама силазе на улицу и завршују се често 
крвавим пушкарањем (Буковина), не зазире се ни од каквог 

срества духовног, моралног и материјалног. Довољно је опоме- 
_нути се ситнијих ствари, (као на пример називање улица), које 
су често биле повод жестоких борба. Исто је то у Мађарској, 
где су борбе још појачане надмоћношћу политичко -националне 
аутократије мађарских магната (Гентриј). Изборна реформа од 
1906 у Аустрији уводећи опште право гласа није ни најмање из- 
менила изглед ситуације. Ево како о томе мисли један од нај- 
признатијих талијанских социјалиста, Артуро Лабриола, у својој 
књизи „Тепдепхе ронсће де! Апизта Сотетрогапеа: Царска 
је влада мислила, да ће опште право гласа заменити национално 
питање социалним питањем, да ће се хомогене политичке пар- 
тије, ма којој нацији припадале, сложити: либерали ће се удру- 
жити с либералима, социјалисти са социјалистима, клерикалци са 
клерикалцима ; иако су једни Словени а други Латини или Немци, 
социалне ће борбе заменити националне, партије ће добити ин- 
тернационалну боју. Али је такво појимање претрпело фијаско: 
странке ни најмање нису изгубиле национално обележје. Као нај- 
јачи доказ томе може послужити то, да је партија по природи 
највише интернационална, била у неколико пута позорница уну- 
тарњих националних борба. Сетимо се само борбе Чеха и Не- 
маца баш у самој социалистичкој аустриској партији“... „Синди- 
кални покрет и социалистичка странка у Аустрији жртва су истог 
нереда и исте погубне кризе, јер испод оквира и сјаја интерна- 
ционализма указује се национално тело“... „Национално осећање, 
далеко од тога да буде ублажено у смешаним водама вештачког 
интернационализма, постало је још живље, компактније, јаче и 
енергичније“. Исто се то да констатовати и у синдикалном по- 
крету, који према свом циљу не сме имати ништа заједничко са 
политиком (Ог. Штајницер: Манопантиз ипа Оемегкзећанзрго- 
бјете шп Оезјетејсћ у „Франкфуртским Новинама“ од 7 децембра 
1910). Споменимо и последње изборе за Рајхсрат, када је наци- 
онализам тријумфовао над социјализмом. (Видели о томе речии 
признања социјалистичког посланика Бисолати-ја у „Ј| зесојо“ 
од јуна 191, а нарочито бечки „Атђепег Тенипо“, поводом по- 
следњих избора за парламенат. Случај са Аустријом, по тврђењу 
самог Лабриоле (ор. с. стр. 62) најјачи је аргуменат за тезу, да на- 
ционална осећања обухватају и превазилазе сва социјална питања. 

Националне разлике владају и у парламенту изабраном оп- 
штим правом гласа, као што су и пре владале у време класаи 
курија. Први такав парламенат био је распуштен, јер су га на- 

ционалне борбе спречиле у раду. У ствари, опште аустријско 
право гласа проста је обмана за онога, који зна да се Аустријом 
управља на основу 5 14 њеног Устава, према којему је највиша 
воља императорова апсолутна. Владаочева воља појачана је нај- 
већом снагом феудалне и војне аутократије, која је на челу свега 
у заједници — са католичком црквом. Забележимо још и то да, 
што се тиче војске и марине, устав признаје цару апсолутно 
право. Цар може да повећава број војника по својој вољи (19083), 
а његова влада импозира војне кредите, често пута без при- 
станка парламента. 

Са гледишта јавног права, видимо свуда супротност са дру- 
гим земљама, које су решиле национална питања на основу-ап- 
солутне или релативне самоуправе. У Аустро-Угарској то је је- 
дан мозаик неусловљивих режима, који је са својим непрекидним 
кризама осуђен да нестане. То је стање одлично прецизирано у 
бечком часопису „Пег Катр!“ (1907): „Пред нама је једна хао- 
тична држава са државним правима, која не изумиру и државним 
институцијама, које не могу живети, или боље један скуп др- 
жава, које не могу ни опстати, ни помирити се са средњовеков 
ним, феудалним и аутономним земљама, које неорганизоване на- 
ције без правног основа хође да разоре.“ 

Што се тиче Х/Х члана Устава који говори о „ојетсћђегесћ- 
нојеп Мокзуаттеп,“ Јелинек, Ранке и други велики правници 
сматрају га као ништа, јер у њему нема никаквог позитивног 
садржаја, нити он прописује како и од кога ће та „једнакост“ 
бити загарантована и каквим чињеницама одржана. 

Немачки се сматра као државни језик, као административни 
језик, што чудновато појачава централизацију. Но то је баш оно 
што буни остале нације, нарочито Чехе, који желе да у својој земљи 
имају управу на своме језику, који ће једино моћи да успостави 
ред у администрацији. Члан ХЈХ у уредби вели да: држава при- 
знаје једнакост и права свима дотичним језицима у поје- 
диним земљама. Али је то остављено властима да одреде који 
је „дотични“ језик у земљи. Један судијау Чешкој н. пр., може 
одбити тужбе, поднете на немачком језику, под изговором 
да их не разуме; тако исто и Чеси ће се мало користити од- 
говором на немачком. У осталом, зна се, да су судови, управа 
и сва остала звања дате немачкој бирократији. По цифрама које 
даје Едуард Бене, немачки елеменат увек прелази 73 у државној 
служби, настави а нарочито у војсци. (На 17,552 официра 14,581 

су Немци). Сетимо се само универзитета : 9,000.000 Немаца имају 
шест универзитета, док међутим исти број Чеха има само један 
у Прагу и т. д. У Бечу има четврт милиона Чеха, међутим они 
«су врло тешко могли добити право да отворе једну једину школу 
за своју децу. 

Економски фактори највише потпирују борбу између нација, 
јер конкуренција је суштина савременог капиталистичког режима. 
Националне разлике појачавају је још више и када би се на- 
ције одвојиле као независне, ипак би отпочела економска борба 
око царине. Или, ако нације буду уједињене у једну државу, 
имаћемо трговачку конкуренцију, која буди национални 
карактер, зато и читамо на фирмама чешких магацина: „Овде 
купују само Чеси“, или разноврсне немачке пропаганде: „У ин- 
тересу Немства не купујте код Чеха“! Поред овог узајамног 
бојкотовања, нације имају тако исто своје банке, које дају кре- 
дите само својим националцима (саплеменицима) и друге одби- 
јају. Исто је тако са социалне тачке гледиште. Чешки радници 
из Северне Чешке бркају борбу за социјално право и борбу за 
националну правду, јер они заузимају предео много мање на- 
предан од онога у којему Немци живе. — Отуда ови последњи 
доказују своју надмоћност, пошто су Чеси економски зависни 
од њих. Зато сматрају да сви односи морају бити такви (Е. Вепез: 
„Бе ргобђјете ашпсћеп еј ја аџезноп (сћедие“, стр. 288). Тако 
исто у мешовитим крајевима Чешке, где чешки радници раде за 
немачког капиталисту, или у Галицији, где рутенски замљорадник 
производи за велике пољске сопственике, ма да економски од- 
носи имају карактер националног угњетавања. Непријатељство из- 
међу експлоататора и експлоатисаног још се више појачава што 
је сопственик не само угњетач, него је странац (Ото Бауер: Пле 
Манпопа теттасе ипа Фе 5оста|Четосгаце). 

Религија у опште, а нарочито католичка, само погоршава 
ситуацију овог антагонизма узајамних унутарњих борба. У оста- 
лом, католицизам у Аустрији показује се у свој својој суштини, 
као стожер и инструменат феудалне аристократије, која одлично 
уме тиме да се служи и да влада над оном мешавином нацио- 
налитета. Епископ Рикобона у Тријесту вели у једном пастир- 
ском писму од 1868, да је „Аустрији од Бога суђено да буде мач 
цркве“. И доиста црквено и језиковно јединство припомогло је 
у многим земљама националном јединству на коме се консилидо- 
вала монархија и кристалисала политичка влада. Међутим у Ау- 

стрији нема заједнице ни у језику ни у религији; десет нација 
од којих је она састављена, престављају непрестано тенденцију 
ка децентрализацији и подели. Девиза крајња сваке народности 
је „05 хоп Озјегтејсћ“. Према томе покушај Шмерлингов „Паз 
Гапа ај5 дешзећ егзсћетеп 271 Јаззеп“ није ни мало успео. Ипак, 
званична Аустрија никако се не умара тражећи срества за оства- 
рење његово и то нарочнто са ова три принципа, који су врло 
интимно везани један са другим: апсолутизмом, централи- 
зацијом и германисањем. Немачки принцип стапања раса 
и католички принцип за стварање једне религије и убеђења, при- 
мљени су од стране Аустрије као систем и метод акције у духу 
управне централизације, у уверењу, да ће се створити једна ује- 
дињена царевина са овако хаотичким расама. Хабсбурговци су се 
зато стално служили феудалном аристократијом, милитаризмом и 
моћном католичком црквом, то јест клерикализмом. Из редова 
та два кадра требала је да се створи Нова Аустрија. Својом уни- 
верзалношћу црква би требала да буде изнад националитета, али 
у Аустрији она је закључила савез са императорима, који су се 
стављали на чело католичке партије у Европи. Отуда толико јака 
католичка струја у Аустрији. Она је имала и сада има више свој 
политички гајзоп а' ебге него своју религиозну и мистичну основу: 
она не преставља потребу за вером, већ просто потребу режима. 
Школе могу само клерикалне бити. Манифестујући се дакле 
као политичка потреба, црква је редовно била саветник влада- 
јуће класе, као што нам најновија историја то лепо показује. 
Црква је с владом била у борби против Угарске, са Метернихом 
против револуције 1848, са реакцијом, која је наступила дајући 
свештенству велика добра и огромне привилегије, против режима 
а паз1 конституционалног од 1868. Она је била инструменат по- 
буне код Словена на Балкану, под изговором да католичко ста- 
новништво Словена охрабри против Италијана (пошто су ови 
„украли папи Рим“) и у свима другим религиозним ратовима ове 
земље увек ће се наћи политички узрок и циљ. Јер на жалост: 
„сви шизматички покрети католичке религије у Аустро-Угарској 
су у сваком погледу националистички: језуити, лутеранци, кал- 
винисти су у исто време и Чеси, Немци и упорни Мађари“. 
Апсолутно је иста ствар у Угарској са религиозне тачке гле- 
диште. Доказ су скорашње речи, што их је изговорио у парла- 
менту граф Зичи, по коме у „Угарској постоји са националном 
католичка мисао“, и ако знамо да у Угарској поред осам мили- 

"она католичких Мађара има још 8,850.000 становника православне, 
"калвинистичке, лутеранске, израиљске вере. 

| Најзад моћ клерикализма у Аустро-Угарској позната је сво- 
јим огромним фондовима, својим непокретним имањем и својим 
разноврсним установама, неморалном акцијом језуита над масом 
помоћу наставе, која је по закону у њиховим рукама, и најзад 
позната је својим шпијунством. Опште право гласа од 1907 по- 
чело је слањем у парламенат масе „црних“ посланика. 

Укратко, видели смо какав је политички, економски, правни 
и религиозни утицај, који је узрок анархизму заједничког жи- 
вота разноврсних националитета. Видели смо и какве су после- 
дице свега тога. Ако хоћемо да се послужимо признањем самих 
Аустријанаца, цитирајмо речи познатог писца Рудолфа Шприн- 
гера (псеудоним посланика К. Ренера) који врло лепо описује 
општу ситуацију следећим речима: „Национални живот имао је 
да се прилагоди једној форми границе, која се с разлогом може 
назвати кавезом, у коме су затворени најжешћи непријатељи, 
који су икад постојали, док међутим сличне врсте биле су по- 
дељене. По оваквом систему ниједна нација не сачињава је- 
динство: ова држава раздире нације, и не треба су чудити ако 
нације скрхају ову државу.“ 

Из овога се види, да је аустро-угарска монархија један живи 
анахронизам. Но пошто је сваки анахронизам осуђен да изумре, 
треба веровати Аустрију чека она иста судбина. И тај пара- 
докс, тај „реакционарни принцип“ (Ласал), како смо га укратко 
изложили, може ли још постојати, хоће ли и даље газити под 
ногама најузвишеније идеале цивилизованих људи: правду, мир, 
прогрес > Али врхунац апсурдности и неправде је, кад врло знатни 
писци на политичко-социјалном пољу сматрају Аустро-Угарску 
као једну потребу за актуелни мир, што је бесмислено тврдити, 
јер то још нико није доказао. Осим тога забележимо још једну 
политичко-историску теорију, веома познату, по којој Аустрија 
треба да постоји усљед услуге коју је играла и коју сада игра 
у сферама своје акције. „То је посредник између култивисаног 
Запада и пола-цивилизованог Истока и стварање културно- 
човечанских услова политичке егзистенције на овој полиетничкој 
области“. (Анин) Идеолошко веровање у извршење ове мисије 
од стране Аустро-Угарске подржава и непрестано појачава ово 
мишљење (Бидерман, Фецнер, Рудолф Шпрингер). 

Када би та мисија заиста постојала са свима својим бла 
годетним последицама, откуда онда толико опирање код сви 
народа који имају да се тиме користе. Ни у прошлости ни 
садашњости није се могло видети, да се народ икада бунио про- 
тив благостања. Затим, како се може објаснити стална криза 
аустријског анахронизма, што ни „Ацзо!е:сћ“ од 1868, ни 
опште право гласа не ублажише, већ напротив, продужише ве- 
штачки његов живот који се оснива на најназаднијим срествима. 

Поред свих ових доказа и чињеница ипак је детињасто ве- 
ровати у легенду, по којој ће се Аустро-Угарска распасти после 
смрти Франца Јосифа... Аустро-Угарска као резултат дугих исто- 
ријских случајности (монархија, династија, католичка црква) неће 
се моћи тако лако распасти. Садашње | спољне и унутрашње 
прилике тако су јакену равнотежи, да та држава може и даље 
постајати, ма да је већ одавна требала да претрпи трансформа- 
ције (између осталога и пројекат. ерц- ерцога престолонаслед- 
ника, да се садањи дуализам замени триализмом) под све јачим 
буђењем националне свести, интернационалне правде, демокра- 
тије и слободне мисли. Овако или онако Аустро-Угарска ће мо- 
рати да замени централизацију једном потпуном децентрализа- 
цијом, стварајући једну федерацију нација, чије се сфере дају 
обележити, иначе, она је осуђена да припадне историји. 


ЋЕВИЋ. 

ПЛАТОНОВА ФИЛОСОФИЈА ЖИВОТА“ 


— Рудолф ОјкЕН — 




















Описати Платоново 
посао нарочито с тога, ш 
показује из његових дел кве црте, које су врло 
разнолике и често пута Тр "Платон је на првом месту 
краљевски мислилац, кој ко. о преко свих слика 


а и живота је врло тежак 
бична личност, каква се 


читаве светове један према др | вршће масе РИГЕ као 

у, нај | и ублажује. Али је овај 
Де ровани уметник, кога нешто 
атрање, чија висока фантазија 
)листавим сликама, коме се само 


мислилац у и. 
стално подсти 
сваку мисао об 
мишљење појав 
и размишљање Пл ј 
све испитује и пре амо оно је за њега истинито и од 
вредности, што це ту унапређује, што је учвршћује, чисти 
и оплемењује. „Све злато на земљи и под земљом није равно 
врлини“. Свест о невидљивим везама и спонама и великим одго- 
ворностима даје целокупном раду дубоку озбиљност и изванре- 
дну занимљивост. А и ондашњи покрети у циљу приближења ре- 
лигије унутрашњости човечијој утицали су на његов рад, дајући 
му свечан и достојанствен изглед. 

Та околност, што са овако разноврсни нагони стичу у жи- 
вотном раду Платонову и узајамно појачавају, даје његовом делу 
необичну величину. Али је оно подстакло и заплете, који се тешко 
могу потпуно решити. Свака поједина црта је и сувише само- 


1 Извађено из дела К. ЕпсКеп, Рле Геђепзапзсћаципреп дег огоззеп ОПеп- 
Кег (1Х Ашћ. Герар, 1911). 

и застоји и укрштања, која повлаче целин 


ругу страну. Ова разноврсност покрета у толико 
ије осећа, што се још никако није успело, да се утврди РЕЛ 
м су излазила поједина дела Платонова, нити да се сазна ње- 

пр утарња историја. Додуше неке главне фазе могу се доста 
јасно уочити, али на ком се месту поједини одсеци и прелази на- 


јасно 
лазе, шта је у разним фазама био главни покретни мотив, каоин 
+» 


шта је за самог мислиоца престављало круну његовог дугогоди- 
шњег рада, све то није се могло ни најбрижљивијим досадашњим 
научним истраживањем поуздано и убедљиво расветлити, тако да 

























. Наше излагање држаће 
) творца учења о идејама. 
ћу самосталност, а њиме 
тво. Да говоримо прво 


Такве претпоставке ми 
се оних дела, која показ 
Са тим учењем Платв 
је највише и најјаче ' 
о тој теорији Платон 

Све тежње Платс 
незадовољства, шта ви 
околином. Нарочито је ати 
љутњу, држање и рад „м: 
и знања одлучују о најважније 
тног расположења и ћуди, ај 
страњују душе младежи од пра 


ом месту из дубоког 
ања са друштвеном 
аспламтела његову 
оне озбиљности 
тицајем трену- 
ла на масу од- 
ва. Али у очима 
околине појав- 
љује се као проблем свих места и сна. Свако људско 
сес но и не тражи ни- 
какву везу са једним вишим поретком, сматра Платон за ситно 
и наопако. Испуњено пролазном привидношћу оно даје о врлини 
и срећи једну варљиву слику, сујетну и тренутно себи допадљиву 
привидност. С тога се мислилац окреће од самог човека, да би 
потражио уточиште у нечем вишем, у целини. Од свакодневног 
живота са свима његовим ситним завистима и мржњима треба 
одвојити поглед и управити га вечним и од сваке неправде осло- 
бођеним уређењима, која нам само један поглед на небесни свој 
износи пред очи. Довођењем у везу тих виших уређења са на- 
шим животом учинићемо исти пространијим, истинитијим, чи- 
стијим и постојанијим. Тако је постала жудња за нечим вишим 

изнад човека, преокрет ка космичком животу. 
Али тај нови живот наилази одмах на једну по изгледу не- 

вотним тежњама чврсту и поуздану основу. Ако је 
једини свет, онда и преокрет ка космосу, ка вишем 
_не може учврстити живот. Али зар поред оног света 
светом није никаква друга стварност могућаг Сократове 
о мишљењу и о појмовима отворило је већ у неколико изгл 
на тај свет. У појмовима се сазнало, на супрот колебљивим 
шљењима појединаца, нешто постојано и опште важеће, по 
крату истина само у обиму нашег круга мисли. Платон међут; 
целокупном својом природом више упућен на велико и пространо, 
на космичко, отишао је овде знатан корак даље, По њему по- 
јам не би могао бити нешто истинито, кад се не би пружао 
изнад људи и кад не би одавао стварност. То је у сагласности 
са грчким начином мишљења, по коме се човек никад не издваја 
од света и њему на супрот истиче, већ се на против држи чврсто 
спојен са светом, тако да се душевни живот схвата као саоп- 
штавање ствари из света. Мали живот иде овде за великим, јер 
по Платону. животна ватра света не потпирује се и не храни 
се ватром, која је у нама, већ обратно и моја и твоја и као и 
ватра свих живих бића у ствари све што има, то има од света 
и његовог живота. Кад ми дакле тако зависимо од спољне при- 
роде и кад целолупну своју садржину наша душа добија од 
света, онда се из факта постојања малог света са сигурношћу . 
може закључити на постојање великога. За Платона је сигурна 
ствар, да на супрот колебљивим мишљењима постоји знање са 
чврстим и одређеним појмовима. Према томе сигурно је такође, 

да у свету постоји једна непроменљива и непоколебљива ствар- 
ност надчулне природе, једно царство мисаоних величина изван 

и изнад света појава. 

Овим путем долази Платон до суштине свог философ- 
ског учења, до свог учења о идејама. Реч идеја, која је прво- 
битно означавала изглед, слику, облик и била употребљавана у 
философији и пре Платона, добила је и задржала од овог вре- 
мена један технички значај. Њом се означује корелат појма у 
чулном свету, у свету појава. То је једно биће одређене суштине, 
непроменљиво и приступачно само мислима. Учење о идејама 
учвршћује и објективира наше појмове. Једном смелом логичком 

ојмови изнад човечанског 
тама облик СУВЕ Јел 
аје, по Платону обухвата свј 
оцем света, који видимо око себе. 
учењем учињен је један од најсилнијих прекрета и 
аја, које познаје историја људског духа. Чулно биће, 
уздан завичај човеков, помиче се сада у даљину, а као 
најсигурнији и најнепосреднији истиче се један свет, до кога 
само мишљењем долази. Не по јачини чулнога утиска, већ по 
евној проницавости одређује се сада близина ствари и могућност 
ђиховог сазнања. Пошто се чулно биће са својом просторношћу 
е да претворити у чисте појмове, оно поред све своје опипљи- 
вости остаје у мутној магли, док се идеје могу потпуно прони- 
кнути. Услед овог обрта душа је добила значај нашег правог 
бића. Тело је прост додатак, шта више једно страно и ниже биће. 
Зато се и чежња људска има да обрне само ванчулним добрима. 

Овај спиритуализам добија нарочито обележје истицањем 
моћи сазнања. Само сазнање, то око духа, којим се прониче не- 
видљиви свет, може нас одвести од привиднога у царство реал- 
них бића. У ширењу и развитку сазнања лежи самосталност и 
унутрашњост нашег живота и шта више, строго узев, оно би тре- 
бало бити и једина садржина живота. 

Тако је извршен потпун преокрет у духовима, али је тиме 
настала и опасност од једностраности овог учења. Да је живот 
био потпуно упућен овим новим правцем, трајно остајање при 
једном ванчулном и непроменљивом бићу учинило би, да се све- 
колико шаренило стварног живота са свим уништи. Код Платона 
пак значајно је, да се уз захтев за једним чврстим и сталним, 
правим бићем појављује и једна не мање битна одлика. Поред 
тежње за истином истиче се тежња за лепотом. Тек везом ових 
двеју тежња довршује се учење о идејама. Нечулно биће ствари 
појављује се, по Платону, једновремено и као чиста форма, као 
форма, која надмоћном снагом држи у вези разноврсност и према 
непрестаном постојању и пролажењу појединачних бића стално 
остаје у стању младости, дајући и чулном бићу све нове и нове 
облике. Делање такве једне чисте форме налази философ и у 
пространству целокупне природе, као и у унутрашњости чове- 
чије душе и склопу људских заједница. Тако је овде први пут 
мишљење примило у себе и светски феномен форме, а једновре- 
мено је дата философска основа једној у погледу форме строгој 

и узорно. Свет бића постаје сад свет вредности. Овим је н; 
стварност добила један изванредно пријатан изглед, јер. 
она сматра као отисак савршене праслике, као вечити уп 
праслику, стална тежња ка вишем. 

Веза истине и лепоте у једно одаје веру у светску моћ ума. 
Кад се стварност у крајњој линији поклапа са лепим и добрим, 
кад се ствари појављују у толико боље, у колико више имају _ 
учешћа: у правом и истинитом бићу, онда је извесно, да добро 
влада светом. Радикалном злу нема овде места. Ма да оно што 
је ниже, вуче свет себи и преставља га рђавим, ипак га не може 
преобратити и покварити. Овим обртом учињено је, да се жудња 
за животом оплемени и добије своје оправдање. У човеку се рађа 
ведро расположење и поред све борбе и опасности. 

Нека би у учењу Платоновом о идејама било много чега 
проблематичног, несумњиво је, да оно садржи једну основну 
истину од трајне вредности. То је уверење, да постоји једно 
царство истине с оне стране нашег хотења, да истине важе као 
истине не услед нашег одобравања, већ независно од тога и да 
је њихово царство куд и камо надмоћније и јаче од свеколиког 
људског мишљења и одобравања. Без тога уверења не може у 
опште бити самосталности научне, нити склопа културе. Тек та 
узвишена и надмоћна истина може да развије законе и норме, 
које ће људско биће узвисити, везујући га и управљајући њиме. 
А то је међутим основна мисао сваког идеализма, тако да он 
увек у крајњој линији потиче од Платона. 

Из учења Платоновог о идејама проистичу и назори Пла- 
тонови о животу и животним циљевима. Они су доста прости. 
Сав душевни живот састоји се у научном истраживању и сазнању. 
Чим се од тога одвоји, он пада и губи се. Ближим својим скло- 
пом међутим он тежи уметничком стварању, пластичним разме- 
рама и јасној хармонији. На тај начин спајају се и прожимају 
ради узајамног подстрека оба главна правца грчког живота; те- 
жња за јасним сазнањем и жудња за стварањем изразитих форма. 
У Платону се огледа висина душевног рада грчког народа. Као 
нешто особено и ново Платон је томе још додао једну велику 
и племениту душу, једну моћну и суверену личност. У свакој 

истини и лепоти његова душа тражи у крајњој линији оно, што 
је добро, што оплемењава и човека уздиже. Услед тога и рад 
добија новог подстрека и нове задатке. 

Наука је овде неоспорно водиља живота. Научно истра- 
живање и сазнање обухвата сте делатности. Ништа се не сматра 
као право и истинито, што не би било пречишћено умним рг- 
дом. Само сазнање може да доведе до ваљаности, јер само оно 
ослобађа човека од привидности и спољашности свакодневних 
врлина, само оно заснива врлину у сопственом бићу човечијем 
и једновремено од ње чини једно слободно дело човеково. Оно 
што се обично назива врлином, а у суштини једва се разликује 
од телесних покрета, више је производ друштвене средине, ре- 
зултат нарави и обичаја, а не сопствено дело и одлука. Тек 
правилно сазнање може да уздигне и биће и његову делатност 
на ступањ самосталности. 

Па илепо мора да буде прожето елементима мисаоног, 
да би се тако ослободило оног правца, који води ка нижим ужи- 
вањима. Тек мисаони елеменат уклања из појма лепога оно што 
служи обичној дражи и уживању. Тек отресање свега телеснога 
уздизање у чисту духовност довршује суштину лепога. Сад је 
оно, по речима Винкелмановим „ме ет ац5 дег Мајепе дигсћ5 
Бецег сехогепег Ое!5!“. Тако се грчка тежња за лепотом пробија 
и у философији, а и у науци постаје моћним чиниоцем. 

Све ово доприноси, да мисаони рад добија нове и врло 
плодоносне подстреке. Тежња за истином прима у себе, уз ду- 
боку озбиљност, свежину и љупкост, а садржина мисленог света 
задржава и поред одбацивања свега што је чулно, своју чвр- 
стину“и предметност. Сазнање се овде појављује као опажање 
једног вечито трајућег датога. Тако постаје појам душевног опа- 
жања, у нарочитом једном грчком смислу, који се доцније раз- 
вијао и ниансирао. Опажати не значи пасивно примање једног 
страног предмета, већ се под њим разуме спајање наше дела- 
тности са датим у жив додир, тако да непрекидно струји живот 
од једног ка другом. А све то било би немогуће, кад бића не 
би имала нечег заједничког. Око наше мора да је слично сунцу 
да би у светлости сунчаној могло распознавати предмете; ум 
наш мора да је сродан са вечитим бићима, да би у светлости 
идеја могао схватити оно што је вечито. 

При овакој вези опажање се приближује љубави, еросу. 
Тежња за душевном продукцијом садржи у себи тражење једног 

у суштини сличног бића. Само у заједници са таквим бићем, 
само заједничким КЛВРАЊ и подстрекавањем може се у 
тежњи за истином постићи циљ и пронаћи оно што је трајно, 
непролазно. Тако свако испитивање постаје душевно стварање. 
Дух и истина не долазе готови до нас; они постају тек додиром 
наше тежње са светским умом. Са појмом душевног стварања 
пак, какав се овде науци открива, улази и уметност у истражи- 
вање, тако да се заснива тесна веза између истине и лепоте. 

Као што се лепо тако сеи добро везује и тесно спаја 
са испитивањем, губећи се у њему. По Платону философија није 
само једна теорија, како се то доцније усвојило, већ се под њом 
разумевало покретање свеколиког бића, уздизање целог човека 
од привидности у стварност, у истину, буђење из дубоког сна 
свакидашњег живота, очишћење од свега чулнога. Тежња ка 
истини је непосредно дело унутарње свести човекове. То је нагон 
ка истинитом и стварном, који хоће да кида са привидним и да 
тражи право биће. Истинито и добро припадају једно другом и 
у толико исто највише добро, највише биће мора бити стално и 
и непроменљиво, а до нечег непроменљивог може се доћи само 
путем истраживања. 

Још је тешња веза између доброга и лепога. Схватање 
лепога показује Платона као сина његовог народа и његовог вре- 
мена. Он је дао философско формулисање класично лепога, које 
је тада било на врхунцу своме. Лепо је овде претежно пластичке 
природе. Оно захтева оштро издвајање свега разноликог, снажно 
развијање свакога дела и умешно склапање у целину. Где год се 
тежи ка целини, ту имају делови јасно да се издвајају из почет- 
ног хаоса, сваки има да добије особени задатак и своје границе 
савесно да чува према другима. Тада настаје уређивање разно- 
ликости, степеновање, прелажење у уметничко дело, чије размере 
и хармонија производе чисту и племениту радост. Тај ред не на- 
меће се споља, већ се изнутра припрема. Стварање лепога потиче 
од сопственог живота и сопствене тежње, тако да једно уметничко 
дело при свем свом миру преставља у исто време и један живо- 
том надахнути организам. Таква је слика класично лепога, са од- 
ређеним и може се рећи строгим односима и јасним размерама, 
облика ограниченог и провидног, а пуним унутарњег живота. 

Тако лепо открива поглед испитива'ки преко свеколике 
мутне привидности, и у пространом свету и у људском кругу. 
Границе и ред, размере и хармонија излазе му свуда на сусрет 

у пуној светлости, како са небесног свода са његовим непокрет- 
ним звездама усред свеколиког неуморног кретања, тако и при 
унутарњем склопу природе, који Платон одређује чисто матема- 
тичким односима. 

Али оно, што се налази споља у свем пространству и деј- 
ству свом, то у човеку дела као тежња и остварено дело. Нај- 
важнија од свих хармонија је хармонија живота, за коју изгледа 
да је баш хеленистичка култура позвана да је оствари. И наше 
биће са свима својим многоструким нагонима од природе је упу- 
ћено у границе и ред. Али ради потпуног оживљења разноли- 
кости и васпостављања размера и хармоније потребно је соп- 
ствено дело, које може потећи само од правилног и тачног ра- 
зумевања и схватања. Помоћу тог разумевања има се прво са- 
владати почетни хаос, затим развити сва снага, која се у нама 
налази, њена разноликост прозрети и појединачни правци један 
од другог одвојити и најзад све покрете, сву делатност скупити 
у једно хармонично животно дело. Све што је безгранично и 
неодређено овде се одбацује, све кретање управљено је на је- 
дан одређени циљ, а ни снаге не могу се бескрајно појачавати. 
Ако сваки на свом месту врши своју дужност, онда целина нај- 
боље напредује, живот постаје леп и пријатан у самом себи. 
Овом уверењу одговара и један нарочити идеал образованости. 
Човек не треба да се спрема за све и да ради све могуће по- 
слове, већ нека изабере један одређени циљ и њему посвети 
целокупну своју снагу. Далеко је боље свршити једну ствар по- 
вољно и потпуно, него непотпуно извршити неколико ствари. 
То је чисто аристократски идеал у оштрој и свесној супротно- 
сти са демократским идеалом васпитања свих људи за све, јед 
ног по могућству многостручног и једноликог васпитања. 

На тај начин хармонија живота појављује се као наше соп- 
ствено дело. Она привлачи к себи и нашу вољу и наш уми 
постаје етичко дело, постаје врлином правичности. Правичност се 
у томе баш састоји, чинити своје и свакоме дати своје; у место 
прелазити у туђ круг, посветити се са свим оном задатку, који су 
нам одредиле природа и судбина. Према томе правичност није ни- 
шта друго, до остварена хармонија у хотењу, у сопственој вољи. 
По Платону та хармонија је средишни појам наравственог живота, 
највиша врлина, која обухвата све остале. Ван нашег круга дела 
она као наравствено уређење света. Нашем раду одговара и 
судбина нашег живота. Раније или доцније, ако не у овом, а 

оно у другом неком свету добро ће добити своју награду, а 
зло примити заслужену казну. 

Кад се врлина састоји у оживљавању и хармоничном оства- 
рењу сопственог бића, тежња ка тој врлини доводи до непре- 
кидног и сталног бављења човековог са његовом унутрашњошћу, 
до ослобођења од свеколиког притиска друштвене околине. И ако 
ова код јужних народа има необично велику моћ, ипак је она баш 
у многим истакнутим личностима наишла на снажно контра деј- 
ство. Услед преношења животног задатка у унутрашњост чове- 
чију постаје главни циљ живота, не другим људима допасти се, 
већ самом себи, не изгледати добар, већ то у ствари и бити. 
Као што овај обрт ка сопственом бићу чини живот самосталним 
и истинитим, тако исто му он отвара и изглед на несравњиво 
вишу срећу, на праву радост. Снажна и срчана природа Плато- 
нова не одриче се ниуколико среће, али она не гледа срећу, 
као што 10 гомила чини, у догађајима и успесима спољним. По- 
тражити срећу у самом раду, у кретању, то је сад допуштено 
кад се суштина животног рада пренела у чисто унутарњи живот. 
Главно је оживети целокупни круг људског кретања и свеко- 
лику разноликост довести у хармоничну целину. Од успеха у 
том правцу зависи и успех или неуспех нашег живота, а у исто 
време и наша срећа и несрећа. Јер по Платону све што постоји 
хармонично и дисхармонично, све то јасно схвата и снажно осећа 
човек и то осећа га онако, како у истини постоји. Право ду- 
шевно стање налази израза у радости и жалости; правичност 
производи својом хармонијом у исто време и блаженство, једну 
срећу далеку надмоћнију од сваке друге среће, док неправда са 
својом дисхармонијом, својим растурањем и завођењем сопствене 
природе наше ствара несношљиве муке. 

Ова нераздвојна веза између кретања, делатности и среће 
преставља врхунац мудрости једног за живот способног народа. 
То је у исто време и идеал, коме је грчка философија тежила 
до последњег свог даха. По том учењу срећа преставља природну 
последицу делања, а не покретни мотив његов. Свака ситна борба 
за награду одбацује се тамо, где добро има своју вредност у себи 
самом, у својој унутарњој лепоти, тако да сам поглед на њу чо- 
века усхићава и причињава му радости. Засновати тако срећу у 
унутрашњости човечијој, значи у исто време и сломити моћ суд- 
бине над човеком. Никаква беда и никакве супротности спољних 
прилика не могу овде променити унутарње стање живота, оства- 

рено сопственим радом. Контраст ће шта више још појачати и 
учинити свеснијим надмоћност и довољност тог унутарњег жи- 
вота самом себи. Ма колико да му је судбина наклоњена, рђав 
човек остаје бедником, шта више он тиме постаје још беднији, 
јер ће у њему рђаво још више да се развије. Добром човеку пак 
баш у препрекама и невољама показује се унутарња лепота жи- 
вота. Са оваким назорима Платон нам пружа врло живу слику 
једног праведника, који пати и све до смрти бива гоњен и обе- 
лежен као неправедник, али чија унутарња узвишеност усред свега 
тога сјајно блиста — једна слика, која приближујући се хришћан- 
ским назорима, јасно показује унутарње остојање између оба света. 

Као даља битна одлика Платонове философије има да се 
истакне одвајање два света. Између света истине и нашег нај- 
ближег бића остаје једна несавладљива провалија, коју није у 
стању да смањи ни историско испитивање. У колико одлучније 
мислилац буде истицао самосталност и непролазност душевних 
добара, у толико му постаје очигледније, да она престављају 
један особени свет према другом једном свету, мање истинитом 
и мање савршеном. Шта проистиче из тог оштрог издвајања два 
света, у погледу нашег делања2 Може ли оно оба света да обу- 
хвати, или пак треба да се посвети искључиво'оном, вишем >» Ово 
последње изгледа да је једино правилно. Зашто да делимо своју 
снагу, кад свет бића нашег захтева потпуну оданост и пожртво- 
вање, зашто да се мучимо за оно, што је пролазно, кад пут ка 
вечном и непролазном стоји отворен, зашто да останемо у су- 
тону самих отисака, кад се праслике могу јасно и разговетно 
сагледати2 На ту страну одвлачи нас Платонова тежња за су- 
штаственим бићем. Пред његовом вечношћу и простотом пада 
целокупно шаренило чулног света и постаје варљива привидност. 
Отуда као врховни задатак свих задатака има се сматрати осло- 
бођење од те привидности и упућивање целокупне љубави и бриге 
правом и непроменљивом бићу. Тиме се заснива очигледно осо- 
бени тип живота, који се одликује бежањем од света. 

Са те висине посматрани, очигледни су ништавило и при- 
видност оног живота, који нас непосредно опкољава. Не само 
што у појединостима тај живот има недостатака, већ јеониу 
целини својој из основа промашен. Где чулни елеменат све свлачи 
ниже, ту нема чисте и праве среће. Све што је племенито бива 
нагрђено и изопачено; свеколики људски труд и мука не служе 
каквом стварном циљу, већ нечему привидном. Стални ток и про- 

мена појава не знају ни за какво постојано добро. У тамну пра- 
знину чулности, где смо сатерани, блистави свет истине баци тек 
по коју пролазну сенку. Кад нам размишљање сад укаже пут, 
којим се можемо ослободити тог положаја, зар не треба храбро 
да збацимо са себе све што нас везује за свет привидности и 
ништавилаг А везује нас чврсто све оно, што се у том свету цени 
као добро : лепота, богаство, телесна снага, отмено сродство итд. 
Ко је пријатељ истине мора се свега тога ослободити. Душа се 
осећа у телу као у тамници или гробу. Одатле је може само спа- 
сти избегавање сваког уживања и похоте, бола и страха, јер баш 
ти је афекти окивају за тело и обмањују је, износећи јој чулни 
свет као прави и истинити свет. Душа се не може међутим осло- 
бодити тих афеката све док обични удари судбине утичу на њу. 
Она треба према њима да постане потпуно равнодушна и да по- 
тражи срећу искључиво у душевној делатности, т. ј. у сазнању 
онога што је истинито и битно. Сваки удар судбине одбија се 
потпуно од једне ваљане и добре душе, која зна за вечита добра. 
„У несрећним случајевима најбоље је понашати се мирно и не 
узбуђивати се, јер нити је тада јасно, шта је добро, а шта зло, 
нити пак неко добија тиме, што ће примити ту ствар к срцу, нити 
најзад људске ствари заслужују, да се човек с великом ревношћу 
о њима стара“. И кад несрећна судбина снађе друге, не треба 
јадиковати као жена, већ храбро помоћи несрећноме и по- 
дићи онога, који би пао. До потпуне победе долази само онај, 
који сав осећајни живот остави на страну и храбро се издигне 
над светом људских радости и патња. Кад се тако одвоји живот 
· од чулног бића, смрт губи од своје грозе и страха и на против 
баш постаје „ослобођење од свег лутања и неразума, од страха 
дивљих страсти и свих других људских зала“. Само души осло- 
бођеној од тела открива се потпуна истина, јер само чистота сме 
чистоту да додирне. На тај начин као главни задатак философије 
истиче се ослобођење од свега чулнога, спремање за смрт. Фи- 
лософија преставља сад буђење из тешког сна у јасну светлост, 
повратак из туђине у своју постојбину. 

То је бежање од света у пуном смислу речи. Али разуме се 
између овог Платоновог бежања од света и средњевековног по- 
стоји знатна разлика. Само чулно биће као такво напушта се, а 
не свет у опште, и вечито биће, за којим се жуди, не налази се 
у даљини с оне стране света, као предмет један, у који се с надом 
верује, већ оно обухвата и себи сродну душу и у овом свету и, 

то у непосредњој садашњости. И најзад то вечито биће не да- 
рује нам као милостињу нека виша сила, већ ми долазимо до 
њега сопственим радом и напором. | 

Али и оваквим схватањем долази се до потпуног и оштрог 
прекида са најближом околином и положајем, са заједницом људ- 
ском. Усамљен стоји овде мислилац на великој висини и његов 
свет је једнолик и монотон. Са одбацивањем свих болова и ра- 
дости, свих брига и задатака људских прети опасност бићу да 
изгуби свуколику живу садржину, и свеколико богаство ствари 
утонуло би у бездан једне суве и неизразите вечности. 

У овој црти бежања од света огледа се прави Платон, до- 
следни Платон, али никако целокупни Платон. Онај крајњи пра- 
вац, који би нас далеко одвео, знатно је ублажен код Платона 
као и код свих осталих преставника тога правца, који изнад 
индивидуе нису заборавили целину људског рода. Јер нека би 
поједини мислилац потпуно и оставио иза себе цео свет, чове- 
чанство не би ту пошло за њим; већ сами обзири на браћу вра: 
тили су Платона том свету. Међутим што је на индиском а 
често пак и на хришћанском земљишту било једно прилагођавање 
и мимо своје воље, то је код Платона учињено и из унутарње на- 
клоности. Њега као Грка и као пријатеља, шта више као науч- 
ног проналазача лепоте, везују чврсте везе за ову стварност и гоне 
га, да у тој стварности учини нешто добро. 

Што нарочито утиче и ради на узвишењу чулног бића је 
сте она Платону својствена тежња, да између двеју супротности: 
душевног и чулног, битног и ништавног или привидног, вечитог 
и пролазног, утисне нешто средње, што би спречило цепање и 
распадање живота. Тако се сад појављује душа као посредница 
између душевног живота и чулне природе, и она од једне стране 
узима вечите истине, а другој страни доноси живот. А у самој 
души постоји снажан напор између интелигенције и чулности, и 
тако и при сазнању тек између знања и незнања појављује се право 
мишљење. На сличан начин се и у држави и у природи спајају 
супротности путем средњих чланака и свеколике разноликости 
се потчињавају једној постепености. Најзад и само лепо пре- 
ставља једну спону између чисто душевног и чулног света, 
пошто ред, размера и хармонија везују оба света и тиме дају 
могућности и нижим створовима, да учествују у божанским тво- 
ревинама. И чулни свет је лепи свет и као такав не треба се од- 
бацивати. Највише биће, које не зна за завист, учинило је тај свет 

што је могуће савршенијим, по угледу на вечити оригинал. У 
том реду мисли може Платон да назове овај свет „урођеним 
сином оожјим.“ 

У овим схватањима је корен идеји о посредовању и посте- 
пености, која је доцније дошла до силне моћи, а има је још и 
данас. Претпоставке њене и мотиви јасно су још код Платона 
истакнути. Једна оштра и у својој суштини неизгладљива супрот- 
ност, у исто време пак силна тежња ка изравнању, ка васпо- 
стављању ма какве везе. Шта друго може ту помоћи, до утицај 
посредничких сила2 У том правцу је постао онај хијерархијски 
свет постепености у васиони као и у човечанству, који је главна 
црта неоплатонизма и средњевековне цркве. По својој унутар- 
њој суштини он је више платонизам, него хришћанско начело. 

Код самог Платона пак веза вишега са нижим није дошла 
само неким саопштењем озго, већ и услед сопствене тежње свега 
чулног и човечанског ка божанскоме. И кроз наш свет провлачи 
се чежња за учешћем у доброме и вечитом, да би тиме сам 
човек постао непролазним. Љубав, ерос, није ништа друго до 
таква једна чежња за непролазношћу. Та тежња бива задово- 
_љена тек истраживањем, које има да васпостави потпуну сагла- 
сност са истинитим и вечитим. У усходној линији пак она обу- 
хвата и прожима целу васиону, и посматрање мислиочево ра- 
досно иде за том постепеношћу љубави. Једну нејасну тежњу 
ка бесмртности показује већ и исподчовечанска природа својим 
нагоном за продужење феле, који се нагон огледа у тежњи, да 
се при сопственој пропасти бар живи даље у потомцима. Ради 
бесмртности је цео труд јунака око славе, ради бесмртности и 
све стварање песника и државника, израђивање вечитога при 
узајамном откровењу и саопштавању љубави од човека човеку, 
док се најзад не достигне врхунац опажања и присвојења правог 
бића. Зато се љубав назива демонском моћи, која спаја божан- 
ско и човечанско и наш душевни живот ставља под погодбе, 
које се укрштају и супротно дејствују једна на другу. Она се 
појављује као дете богаства и сиромаштва, пошто се тек таоп- 
штењем и откровењем другоме показује дубина сопственог бића. 
И тако она спаја изобиље и оскудицу, имање и немање. Са 
оваким дивним цртањем таквих положајаји расположења Платон 
се појављује као први философски преставник романтичног на- 
чина мишљења. Оно га је при томе дубоко увукло у супротно- 

сти и противуречности човечијег бића, изнад којих га је чисто 
мислилачки рад далеко био уздигао. 

Такве промене увећавају вредност непосредног и најближег 
света и богаства нашег живота. Сазнање не преставља више 
његову једину садржину, већ узвишено место, са кога се расипа 
светлост и ум на све стране. Оно што је ниско добија своју 
вредност као нама људима неопходни ступањ ка вишему, јер 
наше око може се тек полако навикнути на светлост идеја. А 
идеја правичности и хармоније уздиже оно што је ниско тиме, 
што чини од њега један прстен у ланцу целине и одређује му 
нарочити задатак, чије решење долази у свршавање укупног 
дела. Тако је у нашој души, тако је и у држави. Оно постаје 
зло тек кад обрне ред и кад потисне оно, што је више од њега. 
С тога и све чулно није више само по себи за одбацивање, већ 
једино у случају кад пређе одређене границе. 

Овоме одговара једно друго лично држање философа према 
људским стварима и односима. Сад не може он више да гледа 
на то из далеке висине, поносито и хладно. Напротив, са ду- 
боким осећањем дели он заједничку судбину. Као што је све 
добро његова радост, тако и све зло задаје њему бола. Отуда га 
нешто неодољиво гони да ради на ширењу добра и спречавању 
зла. М тако овај од света надмоћнији мислилац постаје смелим 
и страсним реформатором. Он прави опширне планове о по- 
правци људског стања и не плаши се ни великих и нагих пре- 
врата. Док је раније тражено, да се афекти угуше, сад се истиче 
да без племенитог гнева ништа се ваљано не може учинити. 
Овде се мислилац појављује као ревносни борац, кога запетост 
борбе радосно убеђује и то у толико више, што по његовом 
уверењу само се божанство непрестено бори с нама. 

Према свему овоме види се, да Платонов свет мисли обу- 
хвата и бежање од света и просвећење света. Али и просвећење 
света долази од света идеја, одатле потиче и памет (ум) у чул- 
ном свету. И тако живот и поред расцепа остаје управљен на 
један главни циљ: И овде као и тамо све што је добро, то је 
душевне природе, и овде и тамо свеколики ум потиче од пра- 
вилног схватања и правог сазнања. Наравно, сигурна је ствар 
да није овде све изравнато, да при тако пространом покрету 
разне струје остану. Али можда за ту противречност није крив 
једини Платон, можда се у самом човечијем животу налазе на- 
гони и подстицаји са свим супротне природе. Да ли се само- 

сталност и првобитност живота да постићи и без уздизања над 
искуством, и да ли се то тако добивено може даље развити и 
разрадити без враћања искуствуг Ма како било, сигурно је то, 
да нису највише и најдубље утицали мислиоци, који су брзо 
жудели ка извесном сазнању и за њ' се хватали, не бринући се 
ни за какве заплете и противречности, већ они, који су пуштали 
да се супротности потпуно изживе и узајамно добро истару, јер 
тек отуда потиче даљи унутарњи нагон за животом, који га све 
више и све даље носи. А тако је био случај са Платоном. 
(Свршиће се) 
ПРЕВЕО С НЕМАЧКО! 


Ваве 


МИЛОРД 


— Елиза ОЖЕШКОВА — 


—_ НАСТАВАК — 


— Је ли мама здрава2г — чу се пред самим вратима пи- 
тање, казано звонким и снажним гласом. 


Са прага од трема одговори пискав и дрхтав од узбуђења 
женски гласић: | 

— Здрава је! Здрава! Него! Хвала Богу! 

Дирковица, стојећи на прагу од кухиње, чу синовље питање 
и цело јој лице сину од радости. 

— Здрава — прошапута — здрава сам, чедо моје мило! 

Још она и не изговори, а на широм отвореним вратима 
појави се придошлица. То је био диван призор. Висок и стасит 
човек са немарно преко рамена пребаченом дивном медвеђом 
бундом и сјајним цилиндером на глави. Бунда је била незакоп- 
чана и показивала балско одело, које се састојало из сјајних као 
стакло ципела, фрака, скоро невидљива прслука, који је пока- 
зивао широке прси од кошуље, беле као снег, танке и богато 
извезене. На црној чоји блистао је дебео златан ланац од сата, 
а у сред веза од кошуље била је игла у облику златне руке која 
држи срце са бриљантом. 

Још на прагу скиде он шешир, немарним покретом збаци 
с плећа бунду, која се сасуља на Људвису иза њега и умало је 
својом тежином не обори; затим се поклони пред мајком и по- 
љуби је у руку. Она му оберучке узе главу, притиште је на своје 
груди, и мало уздрхтале усне утопи за часак у синовљу отворену 
плаву косу, која је јако мирисала на јасмин и фризерско гвожђе. 

— Но! Дошао си, драги! — одговори она у неко доба. — 
Дошао си! Од кад те нисам видела! Не знам да ли моје очи тако 

виде, или си ти одиста још мало порастао за ове две недеље! 
Изгледаш ми све већи! Него седи! Та седи! Одмори се мало код 
старе мајке! Људвиса, столицу ! Та столицу, ЈЉЉудвиса! Подај на- 
шем кнезу столицу ! 

Људвиса се опет устумара по соби, као пре неколико ми- 
нута, па докопа из угла дрвену столичицу и понесе је огњишту. 
Дирковица јој истрже столичицу, па отрча у другу собу и изнесе 
столицу са решеткастим наслоном и избледелом навлаком. Рајмунд 
је за то време стајао на сред собе, погнуо главу и сав се занео 
поправљањем неке ситнице на оделу. 

— Ђаво је однео! — прогунђа он. — Ова се мртвачка 
глава једнако извлачи! Још ћу је и изгубити. 

На ланцу од сата висили су му, начињени од разнога ма- 
теријала : срце, ленгерчић, хрт, топче и мртвачка главица. 

Дирковица стала пред сина па га, раширених руку, разгледа 
од главе до пете. 

— Ала си се нагиздао данас, Рајо! — поче она. — Као с 
игле скинут! Да не долазиш старој мајци на удварање, тако 
обучен 2 

— Идем на бал, мамице, а пре бала уграбих мало временз 
да допаднем и до вас. 

— Мало времена! -— жалосно рече Дирковица. — Но, шта 
могу! Шта могу! Добро је и то! Ја те нећу задржавати, драго 
моје чедо! Ја сам срећна кад те и часком видим. А коме то 
идеш на бал»> 

Па седе на столицу и загледа се у сина, као у икону. 

— Данас је бал код Морских. Нисам мислио ићи, јер је то 
велика аристократија, а ја аристократе не могу да видим, али ми 
је Јоза Морски силом узео реч. Госпођица Пелагија Морски је 
удавача... разумете ли, мама 2 Брат колико може вуче младеж кући. 


— Разумем, разумем — одговори мати с досетљивим осме- 
хом — а је ли лепа та девојкаг А2 — и ђаволасто намигну 
на сина. 

— Врло лепа — одговори син немарно. 


— А богата А> 

Рајмунд напући уста и претвараше се да мисли. 

— Морски су богати, али имају троје деце. Не мислим да 
би госпођица Пелагија имала више од триста хиљада динара. 

— Триста хиљада! узвикну Дирковица. — Га то је, драги, 
диван мираз! 

— Триста хиљада! Господе Исусе! — јекну Људвиса, која, 
седећи на својој ниској клупици, није ока скидала са гиздавога 
младића. 

Рајмунд се осмехну. 

— Шта је то! рече немарно. 

Жене се запањише од чуда и поћуташе мало. Потом Дир- 
ковица повика: 

— Ја једнако ћа ћу, ћа ћу, а заборављам чеданце моје, да 
те понудим да што поједеш или попијеш. 

Погледа у лонац крај ватре и са видљивом забуном поче: 

— Частила бих те мојим кромпиром, али не знам... 

— Хвала. мамице, нисам гладан. с 

— Онда чаја! Сад ће бити! Ево је већ Људвиса подло- 
жила самовар. 

— Хвала, мамице, чај ћу пити код Морских. Сад је још рано. 

— Рано» — насмеја се Дирковица и стаде климати главом. 
— Њима је раног Девет само што не избије. 

— Време је и да се спава — писну иза Дирковичиних леђа 
ЈЂудвиса. 


— Колико села, толико адета! — насмеја се син. — Мама 
живи у једном селу, а ја у другом. 
— У другом, сасвим другом! — прихвати радосно старица. 


— Али је твоје село лепше од мога, као злато је оно злаћано и 
сјајно. Довољно је погледати тебе, па знати какво је село у коме 
ти живиш. 

Младић опет пребираше прстима срце, ленгерчић, хрта, топче 
и мртвачку главицу. 

— Ја сам — поче он — дошао до вас с вешћу и послом... 

— С вешћу! Па кажи, кажи, мили мој! Да није, сачувај 
Боже, нека рђава вест> 

— Добра је, добра! Будите мирни, мама. Код мене, хвала 
Богу, никад нема рђавих вести. 

Ту се усправи, наслони на колена руке у белим рукави- 
цама, погледа у матер, и, осмехнувши се обешењачки, рече: 

— Погодите, мамице, какву сам титулу добио данас» 

— Титулу! А какву то титулу2 Казуј, чедо, казуј, врло 
сам радознала. 

— Назвали су ме данас Милордом — каза он тобож не- 
марно, али очигледно срећан. 

Дирковица исколачи очи. 

— Па шта то значи» — упита — Шта је Милорд> Чинов- 
ник неки, шта ли>2 

— Милордима се зову велика господа енглеска. А мене су 
назвали милордом с тога што сам ја, ваљда, тип великога ен- 
глескога господина. 

— Аха! То је као да су те назвали кнезом или графом. 

— Па тако, само још боље, јер енглеска велика господа 
имају највише отмености и, како да кажем, највише шика од 
све велике господе на свету. 

— Највише шика! Гле, молим те, какви су ти Енглези! Све 
друге народе претекли! Тебе су онда назвали милордом зато што 
имаш највише шика 2 

— Ја ћу вам, мамице, испричати како је то било — рече 
тазе створени онвилски лорд. 

— Причај, Рајкане, причај. Само потанко, све како је било. 

— Ви'те, мамице, играли смо јуче карата, ја, Јоза Морски 
Еђа Кољицки и Теос Ташкјевич... онај, знате мама, што служи 
у начелству и угледа се на мене. Ја начиним извезен капут, а 
и он начини таки исти; ја купим од Јозе два сетера, а он од 
некуд нађе макар једнога... Смешан деран, али врло честит. — 
Дакле, играмо ми карата, најпре преферанса, па после случајно 
окренемо конгена... знате, мама, на десно и на лево. Ја сам 
био расположен за игру и почео сам да играм на велико. Али 
моја срећа није била расположена. Само што метнем на неку 
карту десет или двадесет пет рубаља — изгубим. Изгубио сам 
тако двеста рубаља. Но, велим, дама пик или црномањаста увек 
ме је волела. Изгубим! Јоза, који је држао банку, гледа у мене 
— а ја ништа, као да и није мој новац. Дама каро или нежна 
плавојка! Ап геђошг5! Изгубим! — Јоза ме гледа. А ја ништа 
ни обрвом нисам мрднуо. Ташкјевич стоји поред мене па и он 
губи, али чим изгуби он викне: Исусе, Марија! или: Нека ђаво 
носи! Бацака се мршти и цепа карте од љутине. Јоза га погледа 
па прошапута: аџе! тапуа15 сепге! Ја то чух па велим: 
почекај-дер, показаћу ти каки ја ђоп сепге умем бити. Нисам 
ја Ташкјевич! Дама треф или сетна смеђа! Вабанк с улогом! 
велим ја. Изгубим. Извадим новчаник и метнем пред Јозу осам 
стотина педесет рубаља. Он ме гледа — а ја ништа. Запевушим: 
„Видех једанпут и љубим већ...“ Одем од стола па на огледало. 
Онда и Јоза устаде, приђе к мени и потапша ме по рамену. Но 
рече, прави си Енглез! Затим упита Еђу Кољицкога: је ли да 

наш Раја сасвим личи на Енглеза2 А Еђа одговори: јесте и коса 
му је као у Енглеза, а носи и енглеске зулуфе. Он је прави ми- 
лорд! Од тада ме Јоза, Еђа и Теос и не зову друкчије, но Ми- 
лордом. То се чуло чак и по вароши, и кад сам данас отишао 
у походе госпођи Кољицкој, она ме поздрави: добар дан, Ми- 
лорде! — Да знате, мамице, како је она то лепо рекла! Врло 
млада женица! Женче као шећер! 

Заврши, па их, нежно превлачећи прстима по својим дугим 
плавим зулуфима и мало нагнуте главе, посматраше пажљиво. 

Дирковица је седела са изразом особе, која ни сама не зна 
да ли да се радује или да се љути. — Осам стотина педесет 
рубаља — изговори најзад, и нешто као уздах подиже јој прси. 

Иза њених леђа одазва се други уздах, помешан са тихим 
као пренераженим шапатом : 

— Господе Боже, спаси грешне душе!.. 

— Па реци ми, драги Рајо, да ли те одиста тих новаца 
није било баш ни мало жаог 

Милорд се исправи. 

— То, драга мамице, да ли ми их је било жао или није 
то је моја ствар; али сачувај Боже, да се то у добром друштву 
покаже. Код нас је такво правило. Човек добро васпитан, ма 
губио и последњу кошуљу, не треба ни обрвом да мрдне. Чак 
ни највећа господа немају увек такву моћ над собом — а ја имам. 

Ту се диже и стаде у свој својој лепоти и у свој гиздаво- 
сти одела, које је добијало још више сјаја од ове одаје пуне 
скоро примитивне простоте, од примативно простога одела старе 
мајке, и од ватренога пламена, који га је целога обливао злат- 
ним сјајем. 

— Тако — рече — ја тако увек. Губио или добијао, све 
једно! Оком не трепнем, руком не мрднем, обрва ми не задрхти. 
Дигнем се, зажмирим као да ми се спава, и тако стојим. Зато 
сам и постао Милордом, а сигурно и због мојих мркова, због 
енглеских паса, раскошнога стања, једном речју због свега! 

— Због свега! — сплећући руке, понови Дирковица као 
одјек — Онда хвала Богу што те називају великим господином 
због свега. Тако и треба да буде. То сам ја и желела. А сад, 
драги Рајо, кажи ми што си дошао. Глас је, хвала Богу, био 
добар, али како ће се то окренути 2 

— Окренуће се на добро — одговори Милорд. Нека ма- 
мица буде добра и да ми хиљиду рубаља. 

Видело се да је и Дирковица, као год и син, умела вла- 
дати собом, јер ничим не показа да јој је синовље тражење не- 
пријатно. Само јој очи мало устрепташе и усне једва приметно 
задрхташе. Али се она осмехну несташно и, наслањајући шаке 
на колено и гледајући у сина, тобож озбиљно га запита : 

— А што ће теби тај новац> Признај. Ако је за неко добро 
онда ћу дати; али ако је, не дај Боже, за неки грех, онда 
не дам. 

— Е, грех! Није грех, али је глупост! Јоза, Еђа и Теос 
навалили на мене, да дам момачку вечеру, тобож зато што сам 
постао Милордом. Дакле, вечера ће коштати, а уз то ћемо играти 
и сигурно ће требати што позајмити Јози, јер он често зајми, а 
не пристоји се да га одбијем. 

— Не пристоји, не пристоји! — потврди Дирковица. — Он 
је богат господичић... вратиће сигурно. Уз то је твој пријатељ, 
а има и лепу сестрицу. 

— А пристоји ли да не дам пријатељима вечеру, кад је тражег 

Дирковица премишљаше. | 

— Не пристоји се — рече, прекрећући главу с једне стране 
на другу — не пристоји. 

— А пристоји ли се, да ја стојим крај играчкога стола, кад 
ће сви они играти, чак и Ташкјевич 2 

— Хм, можда би било добро да се тако учини... али ја 
знам да се теби не пристоји. 


— Е па видите! Онда ми дајте тај новац, јер је скоро девет, 
а ја у девет и по морам бити код Морских, а пре тога ћу свра- 
тити фризеру, јер ми некако није лепо удесио косу, па треба ла 
поправи. 

Још мало је Дирковица, непомична, седела на својој сто- 
личици. Чинило се да јој је тешко да устане. Али устаде, узе 
свећу и, ћутећи, оде у суседну собу. За њом, гладећи прстима 
зулуфе, пође и Милорд. 

Дуго се нису враћали. Мало, грбаво створење, које је остало 
само у соби на својој ниској клупици, чуло је иза притворених 
врата, отварање и затварање скриња, кратке шапате, дуге и гла- 
сне пољупце, весео смех Милордов, и тих, пун задовољства ки- 
кот Дирковичин. Најзад изиђоше обоје, весели, и још су нешто 
шапутали једно другом. Од Дирковичина шапата до Ђудвисиних. 
ушију допреше речи: 

— Тако, тако, драги мој! — Време је да избереш женицу, 
време је! Мени треба што пре унука, а теби новаца! Чујеш ли ти тог 

— Чујем, мамице, и изабраћу брзо, видећете да ћу изабрати. 
Само ћу најпре да купим имање. 

Дирковица показа кажипрстом иза себе. 

— Хеј! — шану мало жалосно. — Шта ћемо кад тамо нема 
више да се купи имање... сем неко врло мало, а теби опет треба 
велико. 

— Продаћу ону другу кућу, па ћу купити имање — одго- 
вори Милорд немарно и, да би завршио разговор, пољуби мајку 
у руку 

Баш се у тај мах тихо отворише врата од трема, и на су- 
прот пару у разговору увуче се прво мали фењер, за њим ситан, 
неизгледан човечић, у дугом капуту орахове боје, и у старој 
качкети са искривљеним браником. 

— Нека буде хваљен — поче он. 

— А, господин Анджеј! — узвикну Дирковица. — На веки 
веков. 

Анджеј Ренпски постаја мало на вратима, очевидно нечим 
зачуђен. | 

— Каква је то илуминација и свечаност код вас — поче он 
— стеаринске свеће у сребрним свећњацима... самовар кипи... 

На једанпут ућута и упре поглед у Милорда, као да га је 
тек сад угледао. 

— А! — узвикну. — Господин... клањам се! Моје пошто- 
вање! Припадам ногама! Заиста! Пред вратима стоји екипаж са 
кочијашем, фењерима, псима и разним дрангулијама. Требало је 
да сам се сетио каквога госта дочекује госпођа Аполонија. Али 
ја, прост човек, прошао сам поред тих дивота, и не мислећи кога 
то возе по овој долини плача. Ви већ бежите 2 

Последње речи изазваше покрет Милордов, који се брзо, и 
нагло натмурен, упути вратима. Али ипак није могао да обиђе 
госта своје мајке, који је стајао пред самим прагом и пружио 
му руку. 

— Нека будем срећан да стиснем руку господинову — рече 
гост, клањајући се. 

На једанпут се трже и узвикну: 

— О, беле рукавице! А моја је шапа мокра од кише и 
упрљана овом лојавом светиљком. Је ли сад у моди навлачити 
вечером беле рукавице. 

— Мој кнез иде на бал — весело упаде Дирковица. 

— Аха, на бал. Иду ли на бал и ваши пси: 

То је упитао сасвим озбиљно. 

— Не — прогунђа Милорд — пси ће се са кочијашем вра- 
тити кући. 

С тим речима изађе, а за њим одгега Људвиса са свећом. 

Човечић у капуту орахове боје сада тек угаси светиљку, 
скиде с главе капу и, отресајући је од кишних капи, говораше 
полугласно : 

— С кочијашем ! Кочијаш ! Кочијаш у ливреји! Морам некад 
загледати какав ли је грб изрезан на дугметима од ливреје: лонац 
или чинија. 

— Но, седите, господине Анджеју, седите и не кварите ми 
расположење својим чангризањем — рече Дирковица. Ја сам 
данас тако срећна као да сам Господу обгрлила колена. Видела 
сам свога Милорда. 

— Кога то садг Кога» — упита гост, седнувши крај пећи 
и грејући своје црне грубе руке — Какав вам то сад Милорд 
долази са зелених поља Албионових 2 

— Са зелених или незелених, тек је долазио — одговори 
Дирковица, притврђујући лан уз преслицу, и, погледавши госта 
обешењачки, додаде: — Кад ви, господине Анджеју, не бисте 
били старо чангризало, и кад не бисте, ђаво би знао зашто, 
били против мога дечка, ја бих вам испричала целу причу. 

Видело се да је горела од жеље да му исприча како јој 
је син произведен за енглескога великаша. 

— Причајте, госпођо, причајте — рече гост. — Ја слушам 
на оба уха и ни речицом нећу прекинути. 

Дирковица је причала, а гост је слушао веома пажљиво 
и озбиљно. 

Анджеј Ренпски је међу онвилским грађанима, у које се 
умешао, био врло приметна особитост. У разговору и у спољаш- 
мости имао је он чудну мешавину грубости и отмености, сарка- 
стичне злобе и чудне благости. Лице му је било дугуљасто, 
жуто, увело и покривено кратком прогрушаном брадом. 


Уста му, уска и мало упала, често су имала израз пакосне 
горчине, а очи израз својствен усамљеницима који проводе дане 
само са својим мислима. То су биле очи замишљене, најчешће 
укочене, покривене стакластом опном. Понекад је иза те ста- 

класте опне стрељао из сиве зенице сјај одушевљења или гнева, 
или је провиравала дубока, блага нежност. 

Укочена погледа, са шакама наднетим над ватру, саслушао 
је он Дирковичину причу, и, тек што је она заврши, он прсну 
у дуг и гласан смех. Из Дирковичине руке испаде вретено. Она 
исколачи очи, потом се зарумени од гнева, али не прасну, уз- 
држа се, и место да прекори госта за смех, она узвикну: 

— Људвиса, дај-дер чај! 

Па додаде: 

— Ево, господине Анджеју, уставите чајем свој смех. Шта 
је ту смешно» Ви мога дечка не волите па не волите. Радознала 
сам шта имате против њега 2 

Ренпски преста да се смеје и одмахну руком немарно. 

— Нашто говорити о томе! Говорио сам ја вама о томе 
врло много, па ништа нисам изговорио. Да сам раније дошао у 
Онвил можда бих нешто и учинио и за вас и за дерана. Али 
— куд ћеш! Кад сам ја дошао, до господичића се већ није могло 
доћи, он је свршио четири разреда, свирао у клавир, становао 
у засебној кући, и чинио шта је хтео. Покушавао сам ја и по- 
кушавао.... али... 

Опет махну руком и издекламова: 


„Не можеш сејати њиву рђаво поорану, 
Ни научити дете рђаво васпитано“. 


Дирковица се правила као и да не чује старца. Види се да 
је била навикла на његове замерке и пребацивања, па није ма- 
рила. С помоћу ЈЉудвисе метну на сто кромпире, који су се због 
Милордове посете прекували, а крај самовара и чаша метну комад 
ржанице. 


— Примакните се столу, господине Анджеју — рече — да 
једемо, пијемо и говоримо о старим временима. 
= Хвала — одговори Ренпски — ја сам вечерао. 


— А шта сте вечерали > 

— Као увек, хлеба и млека. 

— Зар не можете имати чашу чаја 

— Што не бих> Али сам још из младости навикао да једем 
да бих живео, а не да живим да бих јео. 

— Знам, знам — осмехну се Дирковица — ви свагда ми- 
слите само како ћете дати што више свету, а сами пролазите 
макар са чим. 

Преручујући чај из чаше у велику порцеланску тацну, Дир- 
ковица опет запита: 

— Што сте данас дошли тако доцкан 2 

— Забавио сам се с мојим дечацима — одговори веселије 
старац — а после сам почео да читам једну књигу, и тако се 
задржах. Не бих данас ни лошао, да није старе навике да свако 
вече проћаскам са вама. 

— Како вам се не досади целога века учити децу» — 
рече Дирковица. у 

— Одао сам се томе од ране младости — одговори он — 
тај ћу завет испуњавати док не умрем. 

Дирковица се, са тацном пуном чаја, загледа у старца, као 
да га први пут види. Мало после рече: 

— Ма да сте ми често то причали и објашњавали, ипак 
ја никако не могу да разумем како сте ви, богати и племић, 
могли да изберете такав живот... Сећам се кад сте дошли у 
нашу околину, у сеоску школу. Били сте млади, имућни, и 
учени ваљда, а настанили сте се међу сељаке, да им учите децу. 
И тамо сте остали докле год сте могли, а кад се већ није могло 
дошли сте у варош, и опет учите варошку децу... Еј, господине 
Анджеју, ви сте или светац или, с опроштењем, лудак... 


Ренпски се опет несмеја, махну руком и одговори: 


— Нити сам светац нити лудак, но човек, и имам у себи 
људске мисли, жеље и осећања. Кад сам био млад имао сам 
другове као што сам био и сам. Сви смо били племићи, имућни 
и са нешто мало науке у глави. А кад је дошло време да по- 
ђемо у свет, запитали смо се: шта ћемо у свету радити А по- 
том: шта је у свету најпотребније да се уради» И разишли смо 
се по домовини, да испунимо своју дужност. Такав је онда био 
дух времена, такве су жеље и амбиције расле у срцу омладине. 
Заветовали смо се на љубав према човечанству које пати, и на 
строгост према себи. Строгост и чистоту! Једни су свој завет 
одржали до смрти, други су га кршили раније или доцније; али 
ја вам кажем да су чак и они, који су га прекршили због сла- 
бости човечије природе, били срећни, јер су бар једном у жи- 
воту имали у своме срцу Бога, и бар једном је пред њима бли- 
стало сунце великога циља. 

Говорећи ово, старац се загреја и одушеви. Он се исправи 
и очи му ватрено синуше испод седих обрва. 


Дело, књ 6.3 5 

Говорио би тако још, али га Дирковица, која је, са тацном 
на устима, упирала у њега поглед полузачуђен, полутронут, 
прекиде: 

— Мој господине Анджеју! Ви сте честит човек, и то што 
чините за људе потиче из добра срца, али нису сви људи ство- 
рени на један начин. Један иде једним правцем, други другим. 
Ви сте пошли једним путем, мој дечко другим... и шта то коме 
може сметати > 

Ренпски не одговори. Дубоко замишљен стаде да хода по 
соби ситним, брзим корацима. Потом седе на пређашње место 
крај ватре па, окренувши се Дирковици, насмеши се и рече: 

— Ја сам и вас, госпођо Аполонијо, хтео навести на мој 
пут и заједно с вама ићи њиме... ви нисте хтели. 

Дирковица се насмеја. 

— Нашто то помињати! Кад ме је мајка први пут довела 
у варош, познала сам мога Матеуша и заволела га смртно. А ја 
сам таква, кад кога волим, полетећу за њим ма у провалу, а 
остали свет нећу ни погледати. 

— Одиста сте морали врло волели Матеуша Дирка — при- 
мети весело Ренпски — кад сте због њега, грађанина, одбили 
мене, племића и баштиника. 

— Дабоме! Више бих волела, без сумње, поћи за племића 
— ето и мој би Милорд био сад племић — али шта сам знала2 
Срце није слуга, не зна за племиће, не да се оковати златним 
ланцима. 

Ово не изговори, но лако запевуши. 

Ренпски је гледаше, смешећи се. 

— А да ли се — рече — сећате још очевога млина и свога 
завичаја 2 ; 

— Још како се сећам! Како бих се могла не сећати» Па 
опет запевуши: 


„Мила земља, та источна, 
Где се сунце раћа; 

Ал' милија та свакоме 
Где се ко родио.“ 


Ренпски климаше главом, смешкаше се, и, до душе, не за- 
певуши, али јачим но што је говорио гласом заврши песму: 


„Светлила се, Бог-да, 
Та рођена земља; 
Мила ј' она, мила, 
К'о весна зелена !“ 


~ ~ 

Дирковица испи чај, премести се на своју столичицу крај 
ватре и узе вретено. Ватра је догоревала и над црвеним жаром 
лизали су плави пламичци. Људвиса је дремала у углу, на клупи, 
у дубокој тишини опет се чуло шуштање дрвећа и пљусак кише. 
Стари су крај пећи разговарали о давним временима, о далеком 
пролећу, његовим зеленим ливадама, брезовим гајевима, о води 
која је, под великим млином преко шумних витлова, падала пе- 
нушава, бела и хучна, о башти иза млина, у којој је лепа мли- 
нарева кћи, певајући од зоре до мрака плевила лан и поврће, 
садила невен и мак. 

— Зар ви, господине Анджеју, не тугујете понекад за род- 
ним селом» — упита она. 

Ренпски мало поћута. 

— Драга госпођо Аполонијо — рече — ко може побројати 
све жалости и јаде једнога самца као што сам ја! Моје је родно 
село остало далеко, а у мојој варошкој кући празно јеи пусто. 
Само туђа деца долазе у њу... 

Поћуташе неко време, па ће Дирковица опет: 

— Што се мене тиче, ја признајем да ни за чим не жалим. 
Сећати се понечега волим, али сам за мужевљеву кућу прирасла 
телом и душом. Сваки ми је кутић у њој драг и тако познат, 
да бих са сваким могла водити дуге разговоре. Знате ли да бих 
понекад ево овим зидовима захваљивала и љубила их за то што 
сам под њиховом заштитом двадесет година с мојим Матеушем 
проживела у срећи и слози, и мојега Рајмунда родила и одне- 
говала... Мили су ми ови зидови, врло мили, и све што је у 
њима, свака стварчица и свако парче изгледа ми пријатељ... 


Ту ућута, замишљено погледаше по мрачним зидовима и 
полицама претрпаним лончарским израђевинама, па, вртећи је- 
днако вретеном, чистим, звонким и још снажним гласом, мало 
тужно и отегнуто запева: 


„Захваљује бела бреза 
Затишју шумскоме; 
Ој, како ћу захвалити 
Усамљењу твоме. 


Захваљује девојчица 
Своме селу милом; 
Твоје куће и милине 
Богда се светлиле.“ 

Певала би можда још, али се Људвиса, пробуђена њеном 
песмом, исправи на клупи па, трљајући сањиве очи, страшно 
пискавим дискантом изненада запева: 

— Лаку ноћ, Исусе! На милости лвојој... 

Ренпски, који се дубоко загледао у модре пламенчиће ва- 
трине, задрхта као иза сна пробуђен. 

Дирковица се насмеја гласно и весело. 

— Ето — повика — ЈЂудвиса ми и нехотице дала наук. 
Ја овде с вама ћаскам и певам сватовне песме, а већ је доцкан 
и увелико време захвалити Богу за прошли дан... а још и овако 
срећан дан... видела сам мога Рајмунда... 

Устаде са столице, па пљесну рукама: 


— О, Мајко Божја! — повика — целе вечери гори стеа- 
ринска свећа, а мени ни на крај памети да је угасим! 
— То је од радости што сте видели сина — прогунђа 


Ренпски, спремајући се да иде и палећи свећу у фењеру. 

— ИМ јесам се од радости овако заборавила. Стеаринска 
свећа кошта петнаест грошића (0.30 дин.), и мој би кнез имао 
за то неколико цигара, или би додао још мало па купио колача 
некој девојци. 

Ренпски, који је већ био близу врата, обазре се, одмери 
жену чудним погледом и, рекавши: лаку ноћ, изиђе. Дирковица 
каза ЈЉудвиси да спава, она угаси ватру и, са комадићем лојане 
свеће идући у суседну собу, стаде да чита молитве Богородици, 
Кад год је требало изговорити: моли се за нас, она је сасвим 
несвесно говорила: моли се за њега! Хтела би да се придр- 
жава текста, али је уста нису слушала. — У соби се слаба све- 
тлост онога комадића лојанице угаси врло брзо, али је у тами 
још дуго понизан и молећив глас шапутао и уздисао: 

— Куло од биљура, моли се за њега! Звездо јутарња, моли 
се за њега! Капијо небеска, моли се за њега! 


(Наставиће се) 


С пољскогаА ПРЕВЕО 
ЛАЗАР Р. КНЕЖЕВИЋ. 


РАЈАЦ ИЕ ВЕРИ 


Свакога дана када сунце зађе, 

Коб сморен путник на далеком путу, 
Жељан да мирно уточиште нађе, 
Ја журим твоме усамљеном куту. 


Па докле сумрак старе слике мрачи, 
Уз тихе приче што их слушам тада, 
Гледајућ како кандиоце зрачи, 
Осећам с душе умор да ми пада. 


И ко рај звезда из поноћи црне, 
Мојим се небом проспе светла свила, 
А јато мисли кроз тај облак прне, 
Ко јато птица сребрнастих крила. 


Ја видим наше детињство далеко, 

Безбрижно, ведро, пуно цветног маја; 
Чујем твој гласић: теполиш ми меко, 
Смејеш се, причаш, весело без краја. 


Видим сву прошлост. И док очи плачне 
Радосно броје пепелишта стара, 

Над њима опет у гјају се зачне 

Сан један који читав живот ствара. 


И мислим тада: Колико бих био 
Срећан да тако цео живот прође, 
Да и мој буде твој кут топал, мио, 
Да сам крај тебе када старост дође. 


И млада радост испуни ми груди, 
Запева срце нежне мелодије. 
Нестаје таме... Зора, зора руди! 
Румена светлост наша лица мије... 


Момчило МИЛОШЕВИЋ. 


ПАРА ТАКО АВАЗЕ 


Једног сивог дана уморног и тмалог 
срели смо се... Дан је плео као паук 
мреже изнад града и дрвећа голог, 
притајени свуд се осећао јаук 

једног сивог дана уморног и тмалог... 


У очима њеним видех у том трену 
сва Пролећа своја и пусте Оазе, 
са огромном тугом за тим болну сцену: 
Младост као парчад од скрхане вазе 

у очима њеним видех у том трену. 


СТЕВАН ШУМКАРАЦ. 


ГЕНЕАЛОШКА И МОРФОЛОШКА 
КЛАСИФИКАЦИЈА ЈЕЗИКА 


— В. ПоРЖЕЗИНСКИ — 


— СВРШЕТАК — 


Напослетку, четврти и последњи велики покрет Семита био 
је долазак Арабљана, који су потисли низ сродних и.несродних 
језика. Арабљанска грана дели се на две велике групе: се- 
верну и јужну, уз коју иду и два абисинска језика. Северноараб- 
љанској групи припада језик Корана и књижевни језик Арабљана, 
а њему је основа појетски језик староарабљанске појезије пре Му- 
хамеда, који се разликује од језика старих натписа. Овај језик 
био је књижевни језик већ у оној епоси, када је као главно сред- 
ство за одржавање појетских производа била не писменост већ 
усмена традиција. Језик Корана у својој основи представља на- 
речје Меке, и ако не без утицаја језика арабљанске појезије, о ком 
сам баш сад говорио. Изучавање живих арабљанских дијалеката 
северне гране, које је чињено у Х]Х веку (а из старијега времена 
имамо само врло оскудне остатке), показало је, да се они деле 
на пет група: на дијалекте Арабије, Месопотамије, Сирије, Египта 
и северозападне Африке. Нарочито место заузима дијалекат 
острва Малте, којим су говорили Хришћани, те је због тога пре- 
кинуо сваку везу са осталим арабљанским наречјима; с друге 
стране, на њега је у доста знатном ступњу имао утицај итали- 
јански језик. Занимљиво је напоменути, да је ово једини пред- 
ставник арабљанскога језика, чије се књиге штампају латинским 
писменима. Јужноарабљанска група говора припадала је оном 
делу арабљанскога племена, који је развио доста високу културу 
пре своје северне браће (на много векова пре Хр.), захваљујући 
повољним приликама, које му је давала богата природа и морски 

пут у Индију. Нама су позната два дијалекта, а можда је био 
и трећи. Њихови споменици су натписи, који представљају тра- 
дициске књижевне облике. Ширење Ислама учинило је крај са- 
мосталноме животу јужноарабљанских наречја, од којих се до 
сада сачувало само мало остатака на неким тачкама обале и на 
острву Сокотори. У њима имамо потомке живих народних говора 
а не књижевних језика, који су нам познати из натписа. 

Абисинија је била колонизована семитским елементима, који 
су по језику сроднији јужноарабљанским племенима. Овде нала- 
зимо два језика: један од њих (ае'е7), познат из натписа од ЈУ 
века по Хр., већ више није жив, и ако су се њему блиски дија- 
лекти до данас сачували у италијанској колонији Еритреји и у 
Тигри; последњи дијалекат (Поппја), потомак старога језика, пре- 
трпео је, међутим, јак утицај другога абисинскога језика, који 
живи још и сад а којему је завичај јужна Абисинија. Овај језик, 
који се зове амхарски, претрпео је јак утицај од стране хамит- 
скога језика, којим је говорило старо становништво, што је ко- 
лонизовано семитским елементима. Књижевност на амхарском је- 
зику почиње од ХУП века, док је онај други језик, гез (бе е2):, 
истиснут амхарским после преврата у ХП веку, и даље се одржао 
у књижевној употреби. 

Питање о сродству по пореклу међу језицима семитске гране 
и индоевропским први је поставио Клапрот 1828. године и од тога 
доба било је предмет многих радова све до последњега времена, 
а у садашње време мора се решити негативно, јер су пропали сви 
досадашњи покушаји, да се докаже замишљено сродство, било 
с тога, што су ненаучно засновани, или што се сувише самовољно 
поступало са прасемитским језиком, који је тек сада, на наше 
очи, васпоставила наука, а, разуме се, само она упоређења могу 
имати вредности, која оперишу са подједнаким количинама: са 
прасемитским и праиндоевропским. Изучавање семитских језика 
у упоредно-историском правцу показало нам је, да се прасемит- 
ски језик у тако битним цртама разликује се од заједничкога ин- 
доеврпског, да према њима више не може бити сумње у правил- 
ност негативнога одговора на горе постављено питање. Друга је 
ствар, да ли ће с временом испасти за руком, да се оба прајезика, 
о којима је реч, доведу на старији облик но што је онај, у ком 
их ми познајемо, али какве ће се тада указати перспективе, о 


' Већ сами Абисинци називали су га етиопским. 

том је још врло нагађати. Радови данскога научника Мелера 
(Мбђег), који је у позитивном смислу решио проблем што нас 
занима, веома важни за упоредну граматику семитских језика, 
ипак не могу, по мом мишљењу, изменити утврђени поглед, као 
на пр. ни копенхагенски професор науке о језику Педерсен, који 
се и раније изјаснио за позитивно решење питања, и који је топло 
поздравио Мелерову књигу (Тпдосептатзеће Еогзсћипсеп, ХХП). 
Мелер је после своје књиге на немачком језику ( Јпаосегтатзећ 
ипа Зетизсћ“, Копенхаген 190;.) издао је 1909. г. већ на дан- 
ском језику индоевропско-семитски речник (Јпдоепгорае зКк-зетизк 
С1озвапшт), [а на немачком 1911. године: Мегојетсћепде5 1пдосег- 
тагзећ-зетизсћез Могсегђисћ)]. 

С друге стране, све се више и више утврђује мишљење о 
исконском сродству семитских језика са хамитском поро- 
дицом језика. Овим именом обично се назива египатски језик, 
који нам је познат из многобројних споменика, и његов потомак 
коптиски језик, који је из живе употребе истиснут арабљанским 
језиком и сачуван у споменицима хришћанске писмености првих 
векова наше ере, који су писани азбуком позајмљеном из грчке 
азбуке; даље берберски језици у северној Африци и језици 
тако званих Кушита у Абисинији и суседним земљама (ове по- 
следње треба дакле разликовати од абисинских језика семитскога 
порекла). У данашње преме ствар стоји тако, да после испити- 
вања, која су чинили Курт Зете (зефће; 1899) и Адолф Ерман 
(1900), не може бити сумње у сродство египатског језика са се- 
митскима. Професор Ерман шта више исказао је мисао, да је 
египатски језик један од огранака семитскога језика, који је 
рано прекинуо везу са осталим сродницима и јако се изменио 
под утицајем месних језика, које је он потискао. Свакојако ово 
питање потребује даљих изучавања, која треба да покажу праву 
природу везе египатскога језика са семитским језицима (она је 
у данашње време већ ван сумње), а тако исто потребно је ба- 
цити светлост и на узајамни однос свих језика, што се зову 
хамитскима. 

Најбољи увод у изучавање семитских језика, у ком је исто- 
рија општих питања у вези са прегледом спољашње историје 
свих представника ових језика, јесте: Тћ. Мо1деКе, Пле зепи- 
изсћеп Зргасћеп, 2. изд. 1899. Ова расправа преведена је на 
руски језик с опширним допунама и напоменама, у којима је 
између осталога, потанко израђена библиографија (Семитск!е 

азнки и народни Теодора Нелвдеке вђ обработкћ А. Крвгм- 
скаго, Москва. 1. део 1903,, 2. део 1910. године, у збирци „Тру- 
довђ по востоковђдђенпо, издаваемнхљ Лазаревскимљ Институ- 
томђ восточнехђ азБвковђ). По Нелдеку је израђен и општи 
део књиге: Вгоске!тапп, Зетизсће 5ргасћилззепзсћан, Лајп- 
циг, 1906. (баттице Обзсћеп Хо 281), у којој је нацрт упоредне 
граматике семитских језика, који одговара савременим захтевима. 
Исти писац обећава ускоро издати већу упоредно-историску гра- 
матику, од које је већ изишла 1. свеска („Отипап55 дег уегоје1- 
сћепдеп Огаттанк дег зепинзсћеп 5ргасћсп,“ Берлин 1907); сем 
тога издао је и једну кратку упоредну граматику семитских је- 
зика (Рома Ипоџшагшт оптетаншт, 21, Берлин 1908.). 

На југоистоку Азије налазимо целу једну групу језика, који 
су слични у том, што немају облика самосталних појединих речи 
— то су тако зв. коренски језици'; они немају ни деклинације 
ни кунјугације итд., већ имају само облике спојева од речи. Ови 
језици, не гледајући на сличности у граматичком погледу, као 
да нису сродни међу собом у генеалошком односу, и наука стоји 
пред питањем, како да се објасни поменута сличност међу овим 
језицима. Неки научници, уосталом, исказују мисао о њиховом 
исконском сродству и сродству са тибетским језиком“. 


Овим језицима припадају : 1. хинески језик, који има врло 
старе споменике, старије од 1500. године пре Хр., 2. сијамски, 
3. бирмански и други неки. 

Јапански језик није није ни у ком односу сродан са хине- 
ским језиком. У његово сродство са хинеским веровало се ра- 
није захваљујући томе, што је Јапан дуго времена стајао под 
јаким културним утицајем Хине, који се утицај опажа и на је- 
зику. У доцније време изнесена је хипотеза, да јапански језик 
по пореклу припада оним језицима, који се зову уралско-алтај- 
ским, ну ни ово није потврђено, те тако и јапански језик као 
и хинески још стоји сам у генеалошкој клисификацији језика. 
Исто тако као да стоје сами у генеалошкој класификацији језика 
и хималајски језици, од којих је најпознитији тибетски језик. 


1 Поближе о том, какве су особене црте коренских језика, говори се у 
одељку о морфолошкој класификацији језика. 

г (Ова хипотеза не може се још примити, јер се оснива на површном упо- 
ређењу поменутих језика; али хинески језик, на пример, имао је несумњиво врло. 
дугу историју, коју наука још није могла расветлити. 


ГЕНЕАЛОШКА И МОРФОЛОШКА КЛАСИФИКАЦИЈА ЈЕЗИКА 75 


У Индији осем индоевропскога језика Инда (Нпди) имамо 
породицу дравидских језика (тамилски, малабарски и др.) и 
породицу језика Мунда. Дравидска племена и племена, којима 
припадају мунда-језици, као да су старији становници Индије но 
Инди: они су живели у Хиндостану пре Инда, који су их поти- 
снули на југ полуострва!. 

Има дакле читав низ језика у североисточном куту Азије, 
чији су сроднички односи сасвим непознати: то су језици Ју- 
кагира, Чукча, Камчадаца и неки други. Усамљен стоји и језик 
јенисејских Остјака, који не треба бркати с језиком истог имена 
а финске гране, о ком сам напред говорио. 

По натписима нам је познат у Азији још један језик старих 
становника Асирије, који су ту живели до доласка Семита. Спо- 
поменици овога језика су натписи, и по једном наречју овај језик 
зове се сумериски а по другом акадиски језик. Којој групи језика 
у генеалошком погледу припада овај језик, потпуно је непознато. 

Да наведемо даље језик старих становника Кападокије, ма- 
лоазиске државе, коју су Вавилонци звали „Хати“ (Сћаш). То су 
Хетити, а ово име као да је означавало народности не једнога 
порекла, које су оставиле читав низ натписа, и они нису још од- 
гоненути у својим најглавнијим деловима, као што до сада још 
није решено питање о месту хетитског језика у генеалошкој кла- 
сификацији језика“. Језик Митана (Мтшат) у Месопотамији неки 


' Године 1853. Фр. Мес'н (Ргапсл5 Мазоп) поставио је хипотезу о срод- 
ству „Мона“, језика доње Бирме, са језицима „Мунда“ а Вил. Шот (5сћон) иска- 
зао је 1856. г. мишљење о сродству породице Мунда-језика са анамским језиком. 
Напослетку, 1899. г. Ернст Кун (Кићп) проширио је прву хипотезу узевши је- 
зике Камбоџе (Кћтег), језике племена Кћаз: у Асаму и језике урођеника Нико- 
барских острва и Малаке. У почетак новога века падају радови Шмита (5ећт19, 
који је доказивао, с једне стране, сродство језика Бирме, Камбоџе и Асама. а 
с друге стране њихово сродство са језицима Никобарских острва и „Мунда“ и 
напослетку сродство обеју ових група са „аустронезиским језицима“ (тако он 
назива малајско-полинезиске језике). Колико ове комбинације, које иду тако да- 
леко, одговарају правоме стању ствари, тешко је још рећи, а утолико теже, што 
до сада није довољно проучена у историском погледу велика група малајско-по- 
линезиских језика, а проучавање језика југоисточнога кута Азије још није ре- 
шило многа кардинална питања. Реферат о Шмитовим радовима написао је Кун 
у „ВеПасе хиг Мипсћепег АПсгететег ЈеПипо“, 1907. бр. 13. 

г Јенсен у својој књизи „НИ Шег ипа Агтетег“ труди се доказати срод- 
ство језика „Хетита“ са јерменским језиком, полазећи од тумачења натписа на 
свој начин. Овај покушај мора се узети као неуспешан; упор. Тпдосегтапхсће 
Еогасћипсеп, 13, Апгетоег стр. 33. и даље. 

научници увршћују у хетитски језик. Исто тако остаје још необ- 
јашњено питање о језику тако званих ванских натписа (нађених 
око језера Вана у Јерменској), који припадају Алародима. Неки 
научници увршћују га у грузински (георгиски) језик. 

И језик старих становника Елама, уколико је познат, такође 
још стоји усамљен. 

Напослетку, имамо врло непотпуна знања о целом реду ста- 
рих језика, који су негда живели у Малој Азији. Само један од 
језика Ликијанаца и Каријанаца сачувао је епиграфске трагове, 
а остали су познати по личним именима и појединим речима. Про- 
стране хипотезе о сродству ових језика са етруским језиком и 
језиком Баска морале су се напустити у садашње време, али је 
веома вероватна мисао Кречмерова у већ наведеној књизи „Ет- 
јепила тп фе Оезсћеће дег спестасћеп 5ргасће“, основана на 
пажљивом изучавању материјала, да су западни Малоазијанци 
(Каријанци, Лиђани и Мизијанци) и њихови источни суседи (Пи- 
сиди, Ликаонци и Киликијанци), међу којима су Ликијанци за- 
узимали посреднички положај, сви говорили језицима, који су 
сродни међу собом и са језиком прејелинскога становништва Грчке 
и острва Јегејскога Мора, у колико се о том може судити по ма- 
лом броју епиграфских остатака и по топографским називима, 
које су усвојили доцнији досељеници Грци. О Кападокијанцима 
Кречмер се изјашњава неодлучно, и увршћује их, нагађајући, у 
источне Малоазијанце, што стоји у вези са стањем тога питања 
у 1896. години. Ну свакако ова мисао, да су поменути старији 
становници Мале Азије били једним делом Семити а другим Индо- 
европљани, мора се дефинитивно одбацити. 

У Африци, јужно од области арабљанскога језика, налазимо 
нубиске и негарске језике, који су сви мало проучени, да би им 
могли одредити однос према другим језицима. 

У јужној Африци налази се породица кафарских језика, која 
се назива породицом језика Банту. Ови језици чине једну по- 
родицу, тј. по пореклу су сродни међу собом. Осем кафарских 
језика ту налазимо два језика, који стоје усамљени у генеалош- 
ком погледу. То су језик Хотентота и језик Бушмена, који нису 
сродни ни међу собом, као што се и племена што говоре тим је- 
зицима разликују по физичким знацима. 

На огромноме простору Великога Океана, од Ускршњих 
Острва до Мадагаскара на једној страни и од острва Формозе 
од Новог Зеланда на другој, налазимо једну породицу језика, 


~ 

која се назива малајско-полинезиска. У овој групи језика 
разликују се три гране: 1. права малајска на полуострву Ма- 
лаки, на најближим великим острвима, на Филипинским и Ла- 
дронским острвима; 2. полинезиска, којом говоре уроћеници 
Полинезије, Новог Зеланда и Мадагаскара, и 3. меланезиска, 
којој припадају језици Меланезије (острва Фиџи и друга острва 
на североистоку од Аустралије). Ове гране се деле на читав низ 
наречја, а племена, која говоре меланезиским наречјима, разли- 
кују се од чисте малајске расе. Меланезијанци чине мешавину 
малајске расе са племеном Папуа. Језици папуанске расе на- 
лазе се на неким аустралиским острвима, једним делом на Бор- 
неу и Филипинским острвима, и још су мало испитани; ови је- 
зици јако су страдали од Малајаца, који су их нешто истребили 
а нешто потисли у забачене крајеве и раздвојили их једне од 
других. 

На аустралиском копну говоре се језици аустралиске 
расе, од којих као да су сродни међу собом неколико познати- 
јих језика на јужном делу копна. 

У Америци, осем разних језика, који су се раширили после 
њена проналаска, сусрећемо се с језицима, који припадају уро- 
ђеничкој.. америчкој раси, и са језицима становника поларне Аме- 
рике. Амерички језици у ужем смислу овога израза, тј. језици 
урођеника америчке расе, мало су испитани и сроднички односи 
међу њима још нису потпуно утврђени. Многи од њих показују 
у граматичком склопу неку особеност, о којој ћу говорити до- 
цније при прегледу морфолошке класификације језика. Језици 
становника поларне Америке (на пр. Ескимоса и Алеута) такође 
су мало испитани, и још се не може рећи ништа одређено о месту, 
које они заузимају у генеалошкој класификацији језика. 

Опште НАПОМЕНЕ. Напред смо у кратком прегледу изнели 
више или мање утврђене факте и највероватније хипотезе о ге- 
неалошкој класификацији језика. Може се узети, да ће наука 
стално чини напретке у утврђивању генеалошке везе међу поје- 
диним језицима, — где се та веза уопште може утврдити. Али 
много језика већ не живи више а после себе нису оставили ни- 
каквих трагова, те због тога одређивање генеалошких веза увек 
ће наилазити на несавладљиве препреке у том погледу. На тај 
начин сама природа нашега материјала одређује границе науци 
у изучавању генеалошких односа међу језицима. Према том ми 
и у будућности не можемо очекивати одговора на питање, да 

ли су сви језици постали од једнога заједничког прајезика или 
је таквих прајезика било неколико. Друга принципска тешкоћа 
је у овом: ако нам и пође за руком довести прајезике појединих 
језичких породица и група језичких породица на неколико још 
првобитнијих прајезика, то ћемо, уколико будемо добили старије 
прајезике, утолико мање бити у могућности, да одредимо, да ли 
међусобна сличност уопште малога броја речи код ових најста- 
ријих прајезика: долази отуда, што су они сродни по постанку 
или се ова сличност објашњава општим сличностима у психичкој 
и физичкој организацији човечанства. Ствар је у том, што је 
људски језик на најстаријем ступњу свога развитка био врло 
мало сложен и морао владати врло ограниченом количином речи 
са врло широким значењем. На тај начин и ово нам не допушта 
доћи до решења горе поменутих питања, која због тога и не 
улазе у област научнога изучавања језика: наука о језику не 
може се упуштати у њихово решавање и за научно изучавање 
језика питање је не о том, да ли су сви језици постали од јед- 
нога језика, већ о том, како је уопште на земљи поникао је- 
зик од речи. 

(Однос ГЕНЕАЛОШКЕ КЛАСИФИКАЦИЈЕ ЈЕЗИКА ПРЕМА КЛАСИФИКА- 
ЦИЈИ ЉУДСКИХ РАСА ПО АНАТОМСКИМ ЗНАЦИМА. Језик, као што је 
познато, не спада у стална обележја појединих раса и не стоји 
у сталној вези са оним анатомским одликама, на основи којих 
се антропологија труди дати класификацију људских раса, и ако 
јој то не испада потпуно за руком, јер међу разним физичким 
одликама код човека нема стално утврђенога односа зависности. 
Свакојако подела језика на неке групе не сме се бркати или 
чак и индентификовати са одређивањем припадања некога на- 
рода или неких народа једној или другој већој или мањој етнич- 
кој групи. Језик, као моћно оруђе културнога развића и општења, 
предаје се од једнога племена другоме, а према погодбама под 
код којим постаје њихово заједничко живљење. Нека се, на при- 
мер, помисли на ширење латинског језика, који је потиснуо чи- 
тав низ сродних и несродних језика, или на повећавање тери- 
торије великорускога језика на рачун финских и других је- 


' Разуме се, да што даље уназад иде наука при одређивању најстаријих 
ступања у развитку језика, утолико мање материјала има на расположењу. Ово 
долази од особина првобитнијих језика, а унеколико и од тога, што се општа 
имаовина, наслеђена оо једнога или другог прајезика, губи у неком степену код 
његових потомака, замењује позајмицама и новим творбама итд. 

зика. И само распростирање индоевропскога језика ишло је, без 
сумње, путем асимилације и других облика мешања „Индоевроп- 
љана“ тј. носилаца једнога или другога представника наше је- 
зичке породице са разним урођеницима; трагови од тога сачу- 
вани су у великој разноврсности типова народности, које су по 
језику „индоевропске.“ Није свагда, разуме се, при етничким 
сукобима остајао на површини језик победилаца: осем матери- 
јалне снаге имају на свршетак борбе утицаја и различност у 
ступњу културности и друге још погодбе; упоредите, на пример 
брзу асимилацију германских завојевача у романизованим 3зе- 
мљама, у којима.је владала висока културност; упоредите такође 
брзо ширење арабљанскога језика, које се добрим делом обја- 
шњава верским фанатизмом и одушевљењем Арабљана. Анало- 
шких појава било је без сумње и на самим примитивним ступ- 
њима културнога развитка, и само ово мора нам препоручити 
обазривост наспрам тога, да се из сродства језика изводи и 
сродство у антрополошком погледу код самих оних народа, који 
говоре тим језицима, што је веома популарно у неким круговима. 

Али могло би се учинити, као да језик с већим правом 
може играти улогу критерија при одређивању припадања неке 
индивидуе или њихових група једној или другој народности, 
као културном а не антрополошком типу; ну и овде, због сло- 
жености културних односа и веза, а нарочито у ново доба, ово 
обележје нема апсолутнога значења. На пример, савремени про- 
вансалци по целој својој култури несумњиво су Французи, и ако 
се по језику разликују од севераца. Французи су и Бретањци, 
који се у домаћем саобраћају служе келтским језиком, наслеђе- 
ним из старине. Инглези, по језику Германци, представљају осо- 
бити културни тип, различан од Немаца. Такав је исти однос 
између Холанђана и њихових суседа на истоку, Немаца. 

Дакле, при одређивању генеалошке класификациције је- 
зика наука о језику има посла само с језиком, и због тога ре- 
султати, који се њоме добију, не смеју се ни свесно ни несвесно 
употребити у оном правцу, којим не иду њени путови. 

Неке библиографске напомене дате су у самом тексту. Кратак преглед је- 
зика на сродничким односима, уколико су они познати, даје мала кљига: РЕ:пск, 


Рле Зргасћафаште дез Егакгелзез, Лајпциг 1909. (Чине М 267 збирке „Апз Хаг 
ипа Оеззез ме“, коју издаје Тајбнер)'. 


' В. наш приказ у „Делу“, св. за април 1911. године, стр. 143. 
Преводилац. 

Од генеалошке класификације језика треба разликовати тако 
звану морфолошку класификацију. На основи сличности и раз- 
личности језика у погледу творбе облика појединих речи имамо 
класификацију, која се назива морфолошка класификација језика, 
јер се морфологијом зове део граматике, који изучава облике по- 
јединих речи. 

У морфолошкој класификацији језика разликују се: 

1]. Аглутинативни језици: овај назив долази од латин- 
ске речи о1иТепл „лепак“, оци паге „лепити“. Овде се облици 
појединих речи праве афиксима, при чем је основа као слепљена 
са афиксом, јер основа и афикс остају овде по значењу увек 
засебни делови речи у обиму облика речи. Ако при том као 
формално обележје наступи промена гласова у основи, она овде 
није неизоставна погодба за прављење облика речи; ако овде на- 
ступи та формална промена једнога дела гласовног састава основе, 
то она прави облике различне од оних, који се праве афиксима. 

Већина језичких породица, које имају облике потпуних по- 
јединих речи, припадају аглутинативним језицима. 

За објашњење реченога о прављењу облика речи код аглу 
тинативних језика довољно је навести примере из турског језика: 
ем значи „кућа“, суфикс за аблатив је - феп, суфикс за плурал -Јег; 
дакле еудеп је абл. синг., еујегдеп аблат. плур. 

2. Флективно-аглутинативни језици. Овде се облик. 
засебних речи прави и афиксима и флексијом основе. Разлика ове 
класе језика од аглутинативних у том је. што саме основе без- 
условно имају облике, који су направљени флексијом основе, а 
сличност је у том, што је однос између основе и афикса овде 
исти као и код аглутинативних језика. Овамо иду семитски је- 
зици. Обично се семитски језици називају просто флектитивнима, 
али флексија основе код ових језика није идентична са флекси- 
јом код индоевропских језика, који се такође називају флектив- 
нима. Због тога је неизоставно потребно издвојити семитске је- 
зике у особиту класу у морфолошкој класифакацији језика. Израз 
„флективно-аглутинативни језици“, који је за ове језике употре- 
био Фортунатов, потпуно је подесан, јер однос међу основом и 
и афиксом овде је исти као и код аглутинативних језика. 

Ономе, што се код наших језика зове корен речи, у семит- 
ским језицима одговара само костур речи од сугласника, јер само- 
гласницима припада улога формалнога елемента; ако се, на пр. 

упореди арабљанска реч ашаја (д је врло задње, веларно к) „он 
је убио“, ашш а „он је био убијен“, адтаја „он је заповедио убити“, 
да „убити“, 4! „непријатељ“, аи! „смртни“, јасно је, да је зна- 
чење обележја за „убијати“ везано само за сугласнике 4--1. 

3. Трећу класу у морфолошкој класификацији чине индо- 
европски језици, чисто флективни језици. Овде имамо флек- 
сију основа у самим оним облицима, који се праве афиксима, тако 
да основа и афикс чине овде међу собом такву везу по значењу, 
какве они немају код аглутинативних и флективно-аглутинатив- 
них језика. На пример, у грчком језику облик перфекта прави 
се флексијом основе у вези са одређеним афиксима (7«логла — 
„ееље)) ; да је грчки семитски језик, онда би било лелогло), /ељосљес 
итд. Тако дакле код флективних језика имамо и флексију основе 
и афиксе, али је однос међу њима други но код флективно-аглу- 
тинативних (семитских) језика. 

4. На послетку, четврту класу чине језици, који немају ни- 
каквих облика појединих речи, тако звани коренски језици. 
Они се зову коренским зато, што коренима код других језика 
одговарају код ових језика поједине речи, које могу бити просте 
или непросте (тј. сложене). Овде нису могућни никакви облици 
засебних речи али за то могућни су облици спајања речи у спојевима 
од речи. Коренским језицима припада хинески језик и неки други 
језици југоисточне Азије, о којима сам говорио у генеалошкој 
класификацији језика. 

У пређашње време доста је било раширено мишљење, да 
генеалошка класификација језика, у којој би на првом месту 
стајали коренски језици, одговара појединим стадијама поступ- 
нога кретања у развићу језика; при том су флективни језици 
сматрани као најсавршенији тип. Али овакво представљање је 
ненаучно, јер познати нам коренски и аглутинативни језици не- 
сумњиво имају дугу историју и ни у ком случају не могу се 
сматрати као представници оне аглутинативне и коренске пери- 
оде, коју на основи неких разлога узимају као прошлост индо- 
европскога прајезика. Напослетку, не сме се заборавити, да је 
потпуно самовољно мишљење, да су наши језици по свом гра- 
матичком склопу најсавршенији: сви језици врше свој задатак, 
и ако разним средствима у самом језику исказују однос међу 
предметима мишљења. 

Превео Милив. Ј. Поповић 

— „Како се вараћ, односно његовог карактера!“ одговори 
Рене. „Он има донекле слабости за елегантно друштво, то је 
истина, али то је тако природно кад је човек уметник !... Ви- 
дите ја сам, продужи он, смешећи се, „па ја сам био очаран 
што ћу гледати ту врсту палате, то цвеће, те тоалете, ту вели- 
чанственост... Да ли ви мислите да би ме то могло спречити 
да волим своју скромну кућу и своје старе пријатеље».. Ми, 
књижевници, видите, ми сви лудујемо за овим сјајним стварима. 
Па и Балзак је тако лудовао... Мисе је тако лудовао... То је 
детињарија ради које не треба замерити...“ 

Док. је млади човек говорио, Розалија упути својој мајци 
један поглед где се видело више среће него што су њене сироте 
очи биле изразиле месецима. Признајући тако и исмевајући сам 
своје најприсније осећаје, Рене се подавао једном. покрету срца 
сувише компликованом да би просто дете знало издвојити му 
извор. Кад Г-ђа Офарел изговори фразу: „Ваш лепи свет,“ 
он разумеде, по самртном страху у зеницама девојчиним, да 
није измакла двоструком погледу оне која га је волела тајна 
привлачност коју је на њега произвела чаробност елегантног 
живота. Стидио се донекле, с друге стране, што је толики пле- 
бејац да се тако даје заносити луксузом. Он је дакле гово- 
рио о својим утисцима као да није био очаран, делимично да 
би уверио Розалију и уштедио јој непотребну муку, делимично 
да би сам себи допустио те ситнице не пребацујући за то себи 
много. За извесне природе, — а навика моралног удвоструча- 
вања чини их честе код писаца, — причати своје погрешке, значи 

опростити их себи. Све тако бранећи. Клода Ларшера, Рене је 
налазио задовољства у понављању појединости својих сопствених 
заноса, с извесним преливом ироније која би преварила и по- 
сматрача финијег од једног заљубљеног детета. Све тако руга- 
јући се упола ономе што је сам називао својим снобизмом, и 
објаснивши ову реч енглеског порекла обема женама, бацао се 
у тешко расположење од ситних примедаба које су се умножа- 
вале у њему од синоћ. Он се није могао уздржати да у мислима 
не измери бездан што дели лица која је видео код Г-ђе Комов 
— живе руже увучене у топлу стаклену башту европске ари- 
стокрације — и те мале париске паланчацке с оловном бојом 
на лицу, с умореним прстима од рада, с косом просто везаном, 
понашања тако скромног да је била неспретна. Мало по мало, 
ово упоређење постаде готово болно, и младића дохвати један од 
оних напада душевне опорости, који су збуњивали његову при- 
јатељицу. Она их је увек опажала, не откривајући им никад 
узрока. Она, је знала по природном нагону да постоје у њему, 
једно до другог, два бића: једно благо, добро и нежно, лако 
да се побуди, неспособно да подноси своју патњу, управо онај 
Рене кога је она волела, — и друго, безизразно, туђе биће за 
њу, љуто на њу... Али, везу која је уједињавала ова два бића, 
није схватала. Оно што је разумевала, било је да до тријум- 
фалног успеха Каваљера она је виђала готово само оног првог 
од ова два Ренеа, а од то доба, само оног другог. Није смела 
рећи: „несрећни успех...“ Она је на њ била тако горда! Ипак 
она је толико хтела вратити се у доба кад је њен пријатељ био 
непознат, и сиромашан, и тако њен!.. Како је његов глас лако 
бивао опор, тако опор да су чак речи упућене некој другој, 
изгледале самим нагласком, да су упућене против њеног срца! 
У овом тренутку говорио је с њеном мајком, и већ гласо- 
удар, с којим је изговарао речи врло невине, мучио је Розалију. 
Међутим Г-ђа Офарел, која се чинила од неколико тренутака 
да брине неку другу бригу, диже се изненадно. 

— „Чујем Сандрету како гребе,“ рече она; „лепојка хоће 
ка изађе.“ 

Она пређе поново у трпезарију, да отвори врата од двори- 
шта својој најмилијој мачки, радосна без сумње што оставља двоје 
младих заједно; јер, кад Сандрета оде, она оста дуго умиљава- 
јући се око Ратона, једног мачка међу њеним осталим питомцима, 
говорећи му врло гласно: „Али си паметан, мој Ратоне 2 Како те 

волим, ђаволче!...“ То беше један од пријатељских израза које 
је измислила за своје мачке, и док је она тако беседила, гово- 
рила је самој себи: „Кад је дошао одмах, значи да јој остаје веран; 
али кад ће се изјаснити > Сирота девојка!... Он неће наћи у тим 
позлаћеним салонима бисер као што је она. Она је слатка, она 
је поштена, и лепа, и истинита !...“ Па онда рече гласно: „Је ли, 
мој Ратоне> Ти ме разумеш, моје дете...“ Мачак је кривио леђа, 
трљао главу о сукњу своје газдарице, прео с уживањем, и неми 
монолог мајчин продужавао се: „Још како је постао лепа пар- 
тија! Можемо на то с правом мислити пошто смо га хтели и ра- 
није. Она неће морати везивати крај с крајем као ја с Офарелом. 
Зар није жалосно кад она троши своје красне очи крпећи ово 


рубље...“ И она је метала, по старој навици радне домаћице, 
већ прегледане мараме једну на другу, и мислила је још: „Њен 
мирашчић! Какво изненађење!...“ Одвајајући од уста, она је 


уштедела од скромне плате свога мужа, једно петнаест хиљада 
динара и уложила га без знања подшефа канцеларије. Она се 
смешила самој себи и чуљила уши с извесном узнемиреношћу: 
„Шта говоре једно другом»“ Она је знала да њена кћер воли 
Ренеа, али она није знала за тајне везе које су здруживале ова 
два млада створа. Како би се она зачудила да је могла поми- 
слити да је Розалија већ често измењала са својим пријатељем 
плашљиве, стидљиве пољупце, како је, чим јој је мајка прешла 
у другу собу, одмах узела Ренеову руку и рекла му, мећући 
цело своје срце у тај умилни прекор: 
— „М ви сте могли отићи синоћ не казавши ми збогом2..“ 
„Клод ме је помео,“ рече Рене, поцрвеневши, па стеже. 
прсте девојчине, коју не превари ни ово извињење ни ово из- 
вештачно миловање, јер се оте од овог притиска. Она затресе 
главом меланхолично и, као с напрезањем отварајући уста, рече: 
„Не, ви нисте онај што сте били... Колико већ има 
времена како ми нисте саставили једног стиха >“ | 
„Ви сте дакле као ћифте које мисле да се стихови праве 
кад човек хоће2“ одговори младић готово опоро. Он је осећао 
ону љутину која је најјаснији знак опадања љубави. Сентимен- 
тална обавеза, најгора од свију, појави му се у једном од хи- 
љаде облика. По нагону, што наводи жене које се осећају мање 
вољене, да се загледају с једне стране до дна своје несреће, 
с друге стране да трче тврдоглаво за својом прошлом срећом; 
оне чине своје захтеве сасвим мале, сасвим понизне, а који 

производе на срце човеково утисак што га производи неспретан 
ујед ђема на сувише осетљива уста једног коња. Драган, који 
је дошао с чврстом вољом да буде благ и тих, пропиње се 
изненадно. Розалија му се није више допадала; она је то осе- 
ћала, као што је осетила сувоћу Ренеову мало час, и нека чудна 
жалост обузе је. Од одласка њеног пријатеља, синоћ, она је 
била љубоморна, на празно, не пристајући на то зло осећање, 
али љубоморна ипак. Она се питала раније: „Кога ће он срести 
на овој забави>“ А за то време: „С ким ли разговара2...“ А 
сад: „Ах! већ ми је неверан, иначе не би ми говорио на овај 
начин...“ Тишина која наста после опорог одговора би јој тако 
тешка да проговори плашљиво: 

„Је су ли глумци добро играли јучег...“ 

Зашто се она осети увређена кад виде да се Рене дочепа 
овог питања да би спречио разговор да не узме никоји други 
пут осем пута баналности 2 Срце жене која воли одиста — а она 
је волела — проналази нове увредљивости на најмањи утисак 
и, сва утучена, она је слушала одговор Ренеов: „Играли су б6о- 
жанствено.“ Затим он се упусти у разлагање о разлици која по- 
стоји између удаљене игре на позорници и врло блиске игре 
у салону. 

„Сирота мала!“ рече у себи Г-ђа Офарел улазећи, „она 
је тако безазлена, она није знала да га натера да говори о чему 
другом него о овом проклетом комаду !“ И, гласно, да би се иска- 
лила на некоме што више није видела тренутак кад ће се Рене 
изјаснити, рече: „Реците дакле, да није г. Ларшер нешто сурев- 
њив на ваш успех 2...“ 


МЕ. 


ЛОГИКА ЈЕДНОГ ОСМАТРАЧА 


Рене Венси је био дошао код Офарелових под једним му- 
чним утиском; он изађе сад с утиском још мучнијим. Мало час 
је био незадовољан са ствари; сад је био незадовољан са самог 
себе. Беше дошао код Розалије у циљу да је обрадује и да јој 
уштеди нешто муке што би дознала за његов успех из туђих уста 
— а ова посета је проузроковала нову патњу девојци. Макако 
да је песник имао за ово дете с лепим црним очима само љубав 
маште, та љубав је била сувише искрена те је он сачувао она 
два осећања која последња умиру у самртном часу једне страсти: 

изванредну моћ да прати и најмање покрете овог девичанског 
срца, и сажаљење, некорисно колико и болно, за све патње које 
је задавао овом срцу. Он још једном постави себи ово питање: 
„Је ли моја дужност да јој кажем да је више не волим 2...“ Не- 
решљиво питање, јер оно садржи само два одговора: саможиву 
и свирепу бруталност, ако је човек прост, а ако је сложенији, 
кукавичлук Адолфов!:, са његовом одвратном смешом саучешћа 
и неверства!... Младић стресе главом да би отерао незгодну 
мисао, и рече у себи, као што је то увек: „Видећемо доцније...“ 
чиме су много џелата ове врсте продужили толико агонија. Затим 
се напреже да погледа око себе. Његови кораци беху га однели. 
без његова знања, у део предграђа Сен Жермен где је, док је 
био млађи, волео да се шета и, опијен читањем Балзакових ро- 
мана, ове опасне Илијаде сиротних плебејаца, да изазива, иза 
високих прозора, профиле какве војвоткиње де Ланже или де 
Мофрињез. Он се нађе у оној широкој и ћутљивој улици Барбе- 
де-Жуј, која изгледа као већ спремљен оквир за какву велику 
госпођу нешто извештачене аристократије, због потпуног осуства 
дућана у приземљу њених кућа, због видљивог богаства неких 
њених кућа за једну породицу и због карактера, у пола пала- 
начког, њених вртова ограђених зидом. Неизбежна асоцијација 
мисли одведе Ренеов спомен ка дому Комовљевих, и, готово у 
исто доба, мисао госпоственог стана кнегињиног пробуди у њему, 
по четврти пут данас, слику, све јаснију, Г-ђе Морен. Овог пута 
његова душа, уморна од невеселих узбуђења, које је пребродила, 
потону сасвим у ову слику место да је отера. Мислити на Г-ђу 
Морен, значило је заборавити Розалију, а нарочито растопити се 
у осећај јединствено сладак. После неколико тренутака ове ин- 
тимне занесености, природно истрошење његове сањарије изазва 


младићу питање: „Кад ћу је видети поново 2...“ Он се сети гласа 
и осмеха којима је проговорила ове речи: „У дане Опере пре 
ручка...“ У дане Опере Овај великосветски шегрт није их чак 


ни знао. Кад похита на булевар Де-з-Енвалид, он осети детињско 
задовољство, детињско и несразмерно свом видљивим узроку, 
задовољство човека који ради у смислу својих најнесвеснијих 
жеља. Ту потражи објаву за вечерашње представе. Беше петак 
и та плаката објављивала је Хугеноте. Срце младићево поче 

Г Адолф, главни јунак у класичном роману истог имена од Бенжамена Кон- 


стана, где је, до болне прецизности, описана љубав између писца и Г-ђе Де 
Стаел (1816). Пр. 

да удара брже. Био је заборавио Розалију и малочашње гриже 
савести, као и питање које је себи поставио. Унутрашњи глас, 
што нам шапуће на уво наше душе, савете, који нас, при раз- 
мишљању, запрепашћују, протепа му: „Г-ђа Морен биће код куће 
данас... Да ли да одем...“ 

— „Да ли да одем>...“ понови он гласно, и сама мисао на 
ту посету стеже му гушу и затресе груди. Лакоћа са којом се 
рађају и препорађају ова крајња узбуђења, на најмање поводе, 
чини од страственог живота младих људи тако чудне приливе и 
одливе воље час разуздане, а час јадне. Овај тек што беше на- 
зрео искушење које га је било напало, слеже раменима и рече 
у себи: „То је глупо...“ Затим, доневши ову пресуду, поче, под 
изговором да скупи примедбе, бранити ствар своје сопствене жеље: 
„Како би ме она примила2...“ Спомен на лепе очи и леп осмех 
изазивао му је тих одговор: „Али, она је била тако љубазна, тако 
милостива. ..“ Он је продужавао : „Шта би јој рекао ради оправ- 
дања те посете, ни двадесет четири часа откако сам је оставиог2...“ 
— „Пхи!“ одговори глас искушења, „прилика даје надахнућа.“ 

„Али ја се нисам ни обукао...“ За ово му је требало само 
да пређе улицу Коетлогон. „Па ја не знам чак ни њену адресу...“ 

„Клод је зна. Треба само да га упитам“. Кад му паде на ум 
мисао да посети свога пријатеља, он осети да у сваком случају 
било би му немогуће да напусти овај део свога плана. Отићи 
Клоду, значило је учинити први корак ка Г-ђи Морен. Место да 
то призна себи, Рене се начини малим лицемером те нађе друге ра- 
злоге. Зар није требало упитати свога пријатеља шта ради2 Оста- 
вио га је онако несрећног синоћ, онако видљиво утученог. Може 
бити да је плакао као дете» Можда се спремао да се посвађа са 
Салванејем> Песник је тако оправдавао журбу с којом се био 
упутио ка Варенској улици. Надао се да ће добити не само Су- 
занину адресу него и који податак о њој, — и он се у мислима 
трудио да себи покаже како испуњава само један пријатељски дуг! 

Он спази заокуку улице де Белшас, затим главна врата 
чудне куће у којој је Ларшер изабрао свој стан. Ова врата су 
стојала попречке, и кад би их човек гурнуо, нашао би се у је- 
дном огромном дворишту, где је све показивало напуштеност, 
почев од траве, израсле у калдрми до паучине која је испуња- 
вала окна по пустим коњушницама, у лево. У дну овог усамље- 
ног дворишта, дизало се једно пространо здање, сазидано у доба 
Луја ХМ, на чијем зачељу се могла прочитати још поносна де- 

виза Сент-Еверта, коме је то био породични стан: „Еол ег.“ 
Камење ове зграде, које су непогоде нагризле, њени високи за- 
творени прозори с капцима и њена тишина саглашавали су се 
са самоћом дворишта. Ово старинско предграђе Сен Жермен 
има ових кућа, чудних као судбина њихових господара и за ко- 
јим лудују готово увек уметници психолошке живописности — 
ако се могу ујединити ове две речи ради одредбе једног готово 
неодредимог прелива. Рене је знао, преко свог пријатеља, исто- 
рију овог здања, и како се стари маркиз де Сент-Еверт био по- 
вукао у своја имања у Поату! пре шест година, павши у оча- 
јање због смрти, готово једновремене, својих трију ћерки, сво- 
јих зетова и своје жене. Тифусна зараза, нагажена у једном 
малом бањском месту где се била сва породица скупила, начи- 
нила је од овог срећног старца претком читавог једног племена 
сирочића. За живота маркизе, која је дивно управљала заједни- 
чким имањем, два мала стана у том дому била су дата под на- 
ам мирним људима. Та два стана имала су такође своју исто- 
рију: деда садашњег маркиза био их је опремио за два рођака 
каваљера де Сен-Луј и бивша емигранта, који су ту довршили 
свој луталачки и бедни живот. Г. де Сент-Еверт је оставио ствари 
у стану у којем их је његова жена уредила. Клод је тако ста- 
новао у једном крилу ове суморне и ћутљиве зграде, и био је 
сам. Други кирајџија одрекао је стан што није волео жалостан 
утисак ове простране куће, и нисакав други љубитељ није за- 
тражио да се закопа у овај огромни гроб који се дизао између 
запуштеног дворишта и још запуштенијег врта. Али се писцу 
свидело све то што се, баш, другима није допадало. Чудност 
места задивљавала је у њему у исти мах човека који прави па- 
радоксе и сањалицу. Настран карактер његовог живота као уме- 
тника који воли лепо да живи, урамљен у ову свечану самоћу, 
допадао му се исто толико колико и тишина којом је могао 
опколити агоније својих присних осећања. У овом склоништу 
уживао је његов аналитички романтизам, од кога је патио и 
који је сам развијао у себи са задовољством, као лекар који би 
гајио своју сопствену болест за љубав једног лепог „случаја“. 
Имао је у осталом добру страну што је он ту уживао савршену 
независност. Вратар, који је добива» бесплатне позоришне улаз- 


- Поату, стара француска провинција која данас образује департмане Оба 
р ранцу р Ј ] 
Севра, Вандеје и Вјене. Пр. 

нице и очаран репутацијом свога кирајџије, допустио би да се 
обнове у вестибулу здања Сент-Еверт сатурналије из куће Пи- 
модан, да је Ларшер поново зажелео да оснује нови клуб Ха- 
шишиста,' или да приреди коју сецну књижевничких оргија по 
застарелом укусу у жанру 1830 године.“ Овај вратар не беше 
код куће, како му се то дешавало по неколико сати преко дан 
кад Рене хтеде да запита да ли је ту његов пријатељ, те 
младић удари право пероном. Он ступи у велико предворје, 
чија је велика лампа сведочила о величанствености некадашњих 
пријема. Дохвати се њених камених степеница, које су биле огра- 
ђене кованим гвожђем до на врх. На другом спрату, зађе у 
један ходник, на крају кога је једна двострука завеса од источ- 
њачке материје предсказивала занимљивост модерног стана, у дну 
овог дома где сенке господара с власуљама лутају ноћи. Слуга 
који отвори врата на глас звонцета имао је ону физиономију 
својствену готово свима чуварима старинских зграда, физиономију 
која одаје један од хиљаде тајних утисака средине на човечју 
личност. Га се физиономија среће нарочито код оних који по- 
казују дворове у рушевинама или поједине делове саборних цр- 
кава. Човек би помислио да ударају на влагу та лица с прели- 
вима зеленкастог тена, с дивљином ноћних тица у оку иу 
устима. Фердинанд — тако се звао овај човек — разликовао 
се од својих колега у толико, што је био обучен пажљиво по 
савременој моди, носећи старе хаљине свога газде. Био је собар 
у служби покојног конта де Сент-Еврет и поред своје садашње 
службе код Клода имао је под собом и надзиравање саме куће 
из које је силазио тек једанпут месечно. Вратар се бринуо за 
све пошиљке пишчеве, а жена вратарева кувала је за њега. Цео 
овај мали свет живео је под чаролијом Клодовом, јер је Ларшер 
имао, до високог степена, дар да привеже ниже од себе чудним 
разумевањем карактера, као и својом детињском добротом. Кад 
Фердинанд спази посетиоца, не могаде уздржати израз јаке уз- 
немирености. 

„Пустили су господина да уђе,“ рече он; „ала ће ме 
изгрдити!..“ 

„Клод ради2“ упита Рене смешећи се на наивни страх 
добричине. Фердинанд је био изненађен овом посетом, коју ње- 
гов газда није сигурно ни сањао. 

~  ' Људи који пију хашиш, врсту опијума, која изазива халуцинације 
2 Цветно доба романтике у француској књижевности. Пр. 

„Не,“ одговори слуга готово тихо, „али Г-ђа Колета је ту.“ 

— „Питајте га да ли ће ме примити за један тренутак,“ 

рече песник, желећи да види како се понаша ово двоје једно 

пред другим, после синоћне свађе; и додаде да би победио окле- 
вање собарево: „Ја узимам све на себе.“ 

„Господин може поћи за мном“ рече последњи; па по- 
веде младића прво кроз предсобље, па после уз мале унутрашње 
степенице које воде у три собе гда се Клод обично налазио и 
које је звао, према прилици својим „мишљењесобљем“ или сво- 
јим „патњесобљем.“ Ове степенице и две прве собе зачуђавале 
су изобиљем тканина и простирака. Вештачка дневна светлост, 
просејана кроз обојена окна, осветљавала је једва, у ово фе- 
бруарско поподне, столице од марокана у соби за пушење и 
пространом салону, чији су се зидови губили под наслаганим 
књигама. Писац се најрадије бавио у једној собици, у дну, чије 
је зидове покривала једна тамна тканина. На њој су се виделе 
слике на платну и акварели најмодернијих сликара тога доба, 
оних које је нарочито волела, драговољно претерана, машта 
кућњег газде. Ту су биле две позоришне ложе од Форена, једна 
играчица од Дегаса, једно предграђе од Рафаелиа, једна поморска 
сцена од Монеа, четири о-форта од Фелисиан Ропса и, на оови- 
јеном постољу, биста самог Клода Ларшера од Родена, биста 
изванредне интелигенције где је вајар представио за чудо лепо 
сву психологију свога модела: моралну узнемиреност и распу- 
штеност, дрско размишљање и слабу вољу, идеализам урођен и 
поквареност добивену готово систематски. Једна ниска књиж- 
ница, сто за писање у једном углу, три наслоњаче у млетачком 
стилу, са црнцима који су носили њене дршке, и један широк 
диван од зелена коже попуњавали су намештај овог уточишта, 
које је испуњавао у овом тренутку дим од руске цигарете Ко- 
летине. Млада жена се беше извалила на диван, с упола рас- 
плетеним својим плавим косама, у оделу нешто налик на мушко 
с правом јаком и отвореним капутом. Под сукњом од енглеског 
штофа видели су се њени фини чланци и стопе нешто дуге, у 
чарапама од црне свиле с отвореним пругама и у лакованим 
ципелама. На њеним упалим образима почивала је бледоћа, она 
седефаста бледоћа, коју даје многим глумицама претерано ма- 
скирање, дуга бдења, умори неуредног живота. Клод се налазио 
поред њених ногу, на том истом дивану, и он блед као крпа, 
те његово уморно лице, као и неред јастука, као и држање Ко- 

летино, показиваше довољно да је између двоје драгих било 
дошло до једне од оних сцена животињског измирења, где про- 
пада са свом љутњом човековом, и све његово достојанство. 
— „А, мој мали Венси“, рече Колета пружајући руку посе- 
тиоцу, „ви долазите баш на време да спречите да не будем ту- 
чена. Да знате како је Клод рђав према мени!... Хајде, Клоде“, 
додаде она претећи прстом своме љубазнику, брани се, ако смеш, 
моја љубави...“ ИМ, једним грациозним покретом, где се откри- 
вала сва виткост њеног струка, — она причаше сама да не носи 
никад корзет — дивна цура диже се, намести своју плаву главу 
на Клодово раме и метну му у уста цигарету коју је пушила. 
Несрећни човек погледа свог младог пријатеља с покорном мол- 
бом и срамом у очима, затим окрену поглед ка Колети, и сузе 
задрхташе на ивици његових трепавица. Ова последња поче још 
више да кокетује, наслони потпуно своје грло на свога љуба- 
зника, и вребаше у његовим зеницама тај пролаз чежње, коју 
је знала тако добро искоришћавати пошто ју је произвела. На- 
ступи тишина. Ватра је благо пуцкарала, а један зрак сунца, који 
је пробијао окна, затресе црвену бразду на лицу глумичином. 
Рене је често присуствовао сценама ове врсте чудећи се бестид- 
ности свога пријатеља и његове љубазнице. Познавао је из иску- 
ства чудни цинизам њихових нарави, али се и сећао страшног 
изласка Клодовог, синоћ, и свирепости у говору Колетином. Он 
се забезекнуо утврђујући поново порочне слабости овог писца и 
недоследности те цуре која се, у овом тренутку, руменила са вид- 
љиве чежње. Он осети у осталом, у топлом зраку ове собе где 
се таласао мирис, који је глумица трошила, и пред том групом 
упола бестидном, утисак сладострашћа које му је било већ обично. 
Врло често већ, доласци и одласци овог поквареног створења, 
као неке велике куртизанке, дали су му појам физичке љубави 
врло различите од оне коју јебио познао. У њеној облачионици 
нарочито, док је била пред огледалом, трљајући своје лице ру- 
менилом помоћу зечје шапе, њена гола рамена и њене слободне 
груди у кошуљици од провидног батиста са шупљикавим залеђем, 
или док је она увлачила пред њим своје фине ноге у чарапе од 
ружичасте свиле, она му се појављивала као чаробница љуоави, 
способна да да пољупце јединствено слатке, те је Рене завидео 
Клоду исто толико колико га је и жалио. Затим, ови тренутци 
су, с једне стране, уступали место одвратности, која му је дола- 
зила од моралне нискости глумичине, и с друге стране, уступали 

место усрдном пријатељству које изражавају и гаје младе душе. 
Рене се ужасавао да, чак и за тренутак жељкује за љубазницом 
свога заштитника. Може бити да је несвесни осећај ове нежно- 
сти долазио донекле и од понашања Колезиног. Њу је занимало, 
из просте игре за перверзијом, да Ренеу меће под нос своју ле- 
поту, као цвет чији мирис ноздрве морају да удишу, па ма се 
руке и не пружиле да га дочепају. Исто се деси и кад радознала 
жена поче да се умиљава око Клода као што се дешавало и при 
другом миловању које му је чинила пред Ренеом: овај последњи 
не могаде спречити да у њему не задрхти нешто нејасно физичко, 
један несвестан прохтев за сличне пољупце, и, једном од оних 
асоцијација чежњи, мучнијим од асоцијација мисли, јер им не 
видимо тајанствени ход, слика Г-ђе Морен ускрсну у њему, укра- 
шена свом заводљивошћу коју је госпођа била прострла око њега, 
синоћ, у мирису своје тоалете. Он осети овог пута две ствари: 
једну, да би му било немогуће да данас не оде код ове жене; 
другу, да не би никад имао снаге да прозбори њено име и да 
упита за њену адресу пред глумицом с разблудним очима која 
је сада љубила Клода у пуна уста. 

— „Одлази“, рече Клод гурајући је од себе; ја те волим 
и ти то знаш. Зашто ме мучиш2... Питај Ренеа каквог ме је 
видео синоћ... Реците јој то, Венси, као и да не би требало да 
се игра мојим срцем... Пхи!“ продужи он превлачећи руком преко 
очију. . „Шта то мари. Да изађеш из јавне куће и да ми дођеш 
упрљана блудом целог једног пука, ја бих пао пред твоје ноге и 
ја бих те обожавао...“ 

„Ето ти песме коју ми пева по цео дан“, кликну Колета 
смејући се као дете и заваљујући се на јастуке. Е па, Рене, ре- 
ците му онда коју и о мени. Кажите му како сам била љута на 
њега што је отишао не рекавши ми збогом... Није ми ни писао, 
па опет сам му дошла. Да, ја, ја сам се прва вратила. Ах! да те 
не волим, зар те не бих напустила, дивљаче 2...“ — И она узе 
писца за косе. Кутови њених уста спустише се, њени зуби се 
стегнуше, њено лице изрази што је она у ствари осећала за Клода: 
свирепо сладострашће, оно сладострашће што нагони жену да 
мучи човека чијег се миловања не може да одрече. Било је, у 
историји, краљица које су волеле тако и одсецале главу љуба- 
зницима који су за њих имали ту чудну моћ да говоре њиховој 
чежњи и њиховој мржњи у исти мах. Рене одговори тихо: 

— „Заиста сам се синоћ бојао за њега, а и ви сте били 
према њему врло опори...“ 

„Да красне приче!“ рече Колета смејући се својим нај- 
горим смехом. „Ја сам вам већ рекла да му ви верујете све... Ја, 
ја сам му се вратила, једног дана кад ми је претио да ће се убити; 
дотрчала сам онаква каква сам се затекла, у позоришном оделу, 
не скинувши чак ни шминку... А њега сам нашла како нешто 
корегира!...“ 

„То је мој посао“, одговори Клод. „Ти играш тако исто 
веселу улогу с тугом у срцу!...“ 
„Па шта онда причаш >“ рече она горко, „ми смо два 
каботена; само ја примам тебе таквог какав си, а ти, не...“ 
Док је она'тако задиркивала Клода с оном дивљим бистри- 
ном коју љутита љубазница има на расположењу против човека 
с којим је спавала срце уз срце, Рене је спазио, на писаћем столу 
свога пријатеља, један од оних друштвених годишњака који, под 
насловом Н1о ћ-111е, садрже адресу сваког лица везаног више 
мање за светски живот. Узео је књигу и прелиставао ју је говорећи: 
„Гле, ваше име није овде, Клоде“. 
У његовом погледу и гласу очитавала се забуна која је до- 
лазила од његове ситне лажи. 
— „Још то“, рече Колета, „ја му забрањујем изриком. Он 
иначе посећује сувише тај свет по серкловима...“ 
— „Ја сам мислио да ви прилично волите разговор с том 
господом“, рече Клод. 
| „Фина алузија!“ одврати она дижући своја лепа рамена; 
„али то је њихова лична ствар што су шик. Они умеју да се обуку, 
да играју тенис, да јашу и говоре о спорту, а ти ћеш остати до- 
века само смољавко с ученом главом... Ах! да те могу видети 
као пре осам година кад сам излазила из консерваторијума кад 
си ми се представио!... То беше у једној гостионици у улици 
Сен-Пер. Била сам ту на доручку с мајком и Фаргеом, мојим про- 
фесором... Ти си био тако диван, у твом куту, с твојим изгледом 
као да излазиш из неке ћелије, па отвараш твоје велике очи на 
живот !... Видиш, због тога смо се заволели... Хоћете ли доћи 
вечерас у позориште >“ додаде она кад се Рене диже да врати 
књигу на њено место. Он је био нашао што је тражио, адресу 
Г-ђе Морен, која је становала у улици Мирило, близу парка Монсо. 

„Не2 Сутра дакле. Па пазите да не трчите, као овај, за заба- 

. вама... Што су ти красне, те твоје жене из великог света!.. 

Беше једна што ми је правила слатко лице синоћ... Вите, како 
се одмах променуо... Тек што ви одете, он ће почети поново да 
праска. Мисли да то личи његовој врсти лепоте...“ додаде она 
палећи другу цигару. „Збогом Рене“. 

–" „Она је таква пред вама“, рече Клод, пратећи свога при- 
јатеља, после неколико тренутака, до доњег предсобља, „али да 
знате што се уме да покаже умиљата, добра и нежна кад смо 
на само!“ 

„А Салванеј»>“ упита младић неспретно. 

„Е“, рече Клод побледивши, „ишла је к њему да види 
гравуре за своју идућу улогу. Клела ми се да се ништа није де- 
село између њих двоје... Са женама, све је могуће, чак и добро“, 
додаде стежући прсте Ренеу руком која је нешто дрхтала... „Шта 
ту човек може Ја ћу јој веровати кадгод ми буде говорила јед- 
ним својим гласом“. 


УН. 


БогоРОДИЧИН ЛИК. 


„Да ли је могуће да један човек од духа и срца тако ниско 
падне2“ говорио је у себи Рене пошто остави свог несрећног 
друга ; па, помисливши на пријатно лице Колетино, додаде: „Она 
је врло лепа... Боже мој! кад би се могла слити лепота душе 
једног детета као што је Розалија са овом умилношћу покрета 
с овом интелигенцијом и са још не знам ни ја чим!.. Али зар 
се не налази ово стапање двеју лепота: лепота душе, без које 
је жена горчија од смрти срцу што је остало хришћанско у свом 
идеалу; лепота очију и, да би се све рекло, лепота спољњег 
украса, без кога се губи сјај чежње и њен незнабожачки чар, 
зар се не налази та савршена и висока хармонија код лица ко- 
јима су случај рођења и случај среће створили једну средину 
природне аристократије и које су довољно фине по себи да 
вреде колико и та средина2 Зар Г-ђа Морен није таква2 Такву 
ју је замишљао бар песник по своме првом утиску, и уживао, 
оживљавајући размишљањем овај утисак. Да, ова слатка жена, 
чије привиђење прође поред његове главе као милујући га, имала 
је тај двоструки чар: љупкост покрета и тоалете, још јачу него 
глумица, умилност срца, као у Розалије. Њено отмено понашање 
њен сладак глас, племенитост у разговору, издвајали су је већ 
на први поглед. Рене је корачао у овим мислима, мучила га је 

једна врста фата-моргане која га је отуђивала од ствари што 
су га опкољавале. Пробуди се из овог сентименталног сомнабу- 
лизма на крају Инвалидског моста и посред авније д' Антен. 
Његове ноге су га однеле, нехотично, на пут што је водио у 
крај где је живела та Сузана, чија је слика излазила, од јутрос 
на свршетку сваке његове сањарије. Он се осмехну помисливши 
како је некад правио читаве хаџилуке у ову улицу Мирило, док 
је Густав Флобер! становао у њој. Рене се дивио тако дубоко 
великом писцу Искушења, да се и на само посматрање куће 
јаког и ретког писца узбуђавала његова књижевна младост. Како 
је био сад далеко од тог доба, и како би се он тек задивио 
да му је неко тада прорекао како ће овом истом улицом ићиу 
посету једној жени, тако сличној његовим најприснијим шиме- 
рама!.. Да ли би ишао данас» Питање се постави поново пред 
њим у толико јасније у колико је време одмицало. Још један 
круг сказаљке по часовнику, па ће бити пет сати, и моћи, ће је 
видети... Моћи ће... Стварност ове могућности постави се тако 
живо његовој мисли да све плашљиве примедбе избише у један 
мах. „Не,“ понављао је он у себи, „нећу ићи. Она ми је рекла 
да дођем јер је знала да су ме и друге позвале. Она није хтела 
да испадне мање љубазна...“ Оно што му се учинило свакида- 
шње, код тих других, бивало је слатко чим се тицало жене коју 
је почињао волети не знајући ни сам. Откривајући тако још 
једну побуду да је одликује од свих оних, које је срео синоћ, 
пожеле поново да јој се приближи. Готово инстиктивно, он 
викну један фијакер и врати се у улицу Коетлогон, где поче да 
се облачи. Сестра му је била изашла, Франсоаза се бавила у 
кујни. Он се стаде дотеривати брижљиво, како то могу само 
млади људи у овим тренутцима, с дечијим каћиперством горим 
него код жена, немајући још храбости да каже одлучно: „Ићи 
ћу у улицу Мирило.“ Сад више није тражио од своје стидљи- 
вости снагу против жеље која је расла, расла у њему. Призор 
његове собе беше га изненадно подсетио на Розалију. Са сен- 
тименталним поштењем природним срцу сасвим младом, он се 
трудио дуго да себи представи своје дужности према сиротом 
детету. „Кад би она примила без мог знања човека који би јој 
се копадао као што се мени допада Г-ђа Морен, шта би ја ми- 


| Густав Флобер, француски романсијер, отац реалистичке школе у роману; 
писац Госпође Бовари, једног од најлепших романа у светској књижевности. Ро- 
ђен у Руану 1821, а преминуо 1881. Пр. 

слио о томе2..“ — „Али,“ прихваћао је глас искушења, „ти си 
уметник, теби су потребне нове сензације, познавање великог 
света. Зар ти идеш Г-ђи Морен да јој се удвараш>...“ У том 
тренутку он отвори стакленце мириса ућне гозе који је држао 
на своме столу за тоалету и пошкропи своју мараму. Јака арома 
изазва у његовим венама ону врсту дрхтавице, онај топли талас 
чежње, пијанства и муке од страсти што се рађа код природа као 
што је његова, ватрених и пуних. Откако је заволео Розалију, постао 
је поново потпуно невин, с разлога што је био њен тајни вереник. 
Сав његов остатак младости покрете се од овога мириса, кроз 
који виде оно што је мање идеално у жене поводом које је ло- 
кушавао да да самом себи интелектуалне побуде дивљења: њен 
врат као позлаћен, њена црвена уста, њене беле зубе, њено грло, 
њена рамена и голишавост њених руку на којој као да се сјајило 
наперје од злата. — Шта је могла мисао лојалности према Ро- 
залији учинити против ових привиђења 2 Било је пет часова. Рене 
изађе, попе се у фијакер и рече кочијашу : „Улица Мирило“. Дуж 
целог пута затварао је очи, толико га је мучило осећање што 
мора чекати. Гу се мешало нешто стида према његовој сопстве- 
ној слабости, бојазан од непознатог, дубока радост што мисли 
да ће видети то лице сићушних црта, — најзад нешто од оне 
луде наде, у толико опојније у колико је неодређенија, која гура 
младост на нове путеве, просто што су нови. Утисак одуговла- 
чења, тако потребан сталоженом човеку који је већ оценио живот 
и који зна за његову краткоћу, мрзак је младићима. Они су про- 
менљиви и следствено неверни, кад имају двадесет пет година, 
због најбезазленијег нагона свога бића. Овај који је вредео много 
више него други, био је већ непоправљиво издао у мислима де- 
војку за коју је знао да га воли, кад га кола доведоше пред врата 
те Сузане коју је видео синоћ један сат. Пре би прегазио преко 
срца Розалијиног. него што би сад оставио ова врата. Ако му је 
овај спомен у осталом и дошао, морао је рећи у себи: „Она неће 
знати за то... што се каже при свим преварама овог реда. и 
пређе преко тога. 

(Наставиће се) 


С ФРАНЊУСКОГ ГРЕВЕС 


М. М. У. 


ПРЕПИСКА ИЗМЕЂУ ЕПИСКОПА ШТРОСМАЈЕРА 
И ГЛЕДСТОНА' 


| 
ЕПИСКОП ШТРОСМАЈЕР И РЕНЕСАНС ХРВАТСКЕ КУЛТУРЕ. 


„Све за вјеру и домовину“ 
Штросмајеров мото. 

Добропознати италијански државник Марко Мингети уве- 
равао је једном белгијскога публицисту Емила де Лавлеја, да је 
он имао прилике да изблиза посматра готово све знамените људе 
свога доба. „Има само два“, додао је он, „који су ми дали ути- 
сак да припадају једној другој фели, различитој од наше. Та два 
човека били су Бизмарк и Штросмајер“. Човек о коме је дато 
овако високо мишљење, обратио је био пажњу Западне Европе 
за време знамените седнице Ватиканске Конзисторије, када је сво- 
јом речитошћу водио опозицију доктрини Непогрешимости и имао 
храбрости да и он буде један од оне тројице који су гласали про- 
тив. Али Штросмајерово истинско право на бесмртност почива не 
на његовој заштити либерализма у цркви него на његовим заслу- 
гама за хрватску народност и културу. Ретко је који патриот тако 
потпуно оправдао титулу „Први Син Народа“ ; и Штросмајер мора 
увек да заузима угледно место у свакоме излагању о Хрватској. 

Јосиф Ђорђе Штросмајер рођен је 4 фебруара 1815 године 
у Осеку, главноме граду Славоније; његова је породица била 


1 Из дела Тће Зошћегп Зјау ОпезНоп апа (ће Нађ5ђигр Мопагсћу, Ву Е. 
М. зегоп-Маоп, Гопдоп, Сопзфађје « Со. 114., 1911, где је та коресподенција тек 
сада први пут објављена из приватне архиве пок. Гледстона која је г. Ситон- 
Ватсону била стављела на расположење. Приказ и оцена тога дела изаћи ће у 
свесци за мај. 
Ур. „Дела“. 
Дело, књ. 63 7 

немачко-аустријскога порекла али је одавно била већ похрваћена. 
После учења у гимназији у своме родноме месту и богосло- 
вији у Бакову, он је ступио на пештански универзитет где је за- 
дивио своје професоре својом диалектичком снагом. „Он ће бити 
или највећи јеретик овога века“, узвикнуо је председник испит- 
ног одбора, „или главни стуб Католичке Цркве“. После три године 
које је провео као капелан у Петроварадину, он је 1848-ме го- 
дине био наименован за дворског капелана и директора Аугусти- 
неума у Бечу. 

Као један од најелегантнијих латиниста свога доба, он је 
био нарочито по вољи црквеним властима, а његово активно 
одушевљење за ствар српско-хрватске народности и литературе 
довело га је у додир с Јелачићем, Кулмером и Ожеговићем. Њи- 
ховим утицајем на двору он је добио, кад му је било тек триде- 
сет и четири године, упражњену ђаковску епископију, где је на- 
именован 18 новембра 1849 године. Ова стара епископија, коју 
састављају сједињене епархије босанска и сремска, јесте једна од 
највећих у Европи, и она не само да обухвата поменуте области 
него има и номиналну власт над католицима у Србији. Скоро пола 
века је патриотски епископ употребљавао њене огромне приходе 
на унапређивање народних традиција и културе. Српско-хрватски 
мото који је он употребио приликом свога посвећења, остварен је 
истински како у финансиском тако и у сваком другом смислу: 
„Све за вјеру и домовину“. Отпочео је са оснивањем нових школа 
у својој непосредној близини и стално је све више и више обда- 
ривао готово све средње школе у земљи. Један фонд од 100.000 
динара био је намењен побољшању свештеничког стања у Срему. 
Основана је била и једна богословија, са српско-хрватским на- 
ставним језиком, за младе босанске свештенике. Бугарски унијат- 
ски студенти васпитавани су о његовом трошку. Славенска капела 
Св. Јеронима у Риму обновљена је и обдарена. 

Још од самога почетка његов се је интерес био усредсредио 
на књижевне и филолошке студије. Његово је уверење било 
да су историјско истраживање и тачно познавање прошлости 
битни основи сваког националног рада и стога је тражио такве 
студенте, који би били готови да се одају књижевним и историј- 
ским студијама. Фрања Рачки, који је прокрчио пут историјском 
истраживању у Хрватској, за своје тренирање и слободно време 
има да благодари великоме епископу. Тајнера, добропознатог ва- 
тиканског библиотекара, он је потпомогао у збирању југословен- 

ских докумената. Браћа Миладиновићи су о његову трошку из- 
дали прву збирку бугарских народних песама. Чак и велики срп- 
ски филолози Вук Караџић и Даничић били су много обавезни 
његовој издашности. Доиста није било ни једног ученог друштва 
међу Јужним Словенима које у једно или друго доба није ужи- 
вало потпору епископа Штросмајера. 

___Али несумњиво његово највеће и најтрајније дело је осни- 
вање Југословенске Академије Знаности и Уметности у Загребу. 
Године 1860 су Штросмајер и Рачки већ претресали ту замисао 
и Епископ је понудио суму од 100.000 динара као претходни 
упис, коју је после повећао на више него два пута толико. Пи- 
смо у коме је он објавио своју намеру бану Шокчевићу је једна 
врста Прогласа Народу, у коме је уназађеност српско-хрватског 
језика и литературе приписивао оскудици удруженог напора, и 
истакао погодност Загреба да постане средиштем „једног научног 
друштва коме је намењено да да један заједнички подстрек ин- 
телектуалноме покрету међу Бугарима, Србима и Хрватима“. 

Хрватска је одговорила Штросмајерову позиву и у јулу 
1861 године Сабор је ту замисао узео за своју. Тек после дугих 
бирократских одуговлачења добивена је краљевска санкција за 
статуте ове нове установе, која разуме се није пробудила оду- 
шевљење међу бечким заступницима централизма. Најзад је 28 
јула 1867 године Југословенску Академију формално отворио 
њен оснивач и инспиратор. Г. Луј Леже који је присуствовао као 
представник Сорбоне, писао је да је он „ретко видео тако дир- 
љиву популарност“ као што је била ова приликом овације 
Штросмајеру; али је влада била забранила сва украшавања и 
осветлења по улицама Загреба. Епископова приступна беседа, 
која се слави као један класичан пример хрватског беседништва, 
била је пре свега посвећена односима између науке и религије 
и хвали великих француских мислилаца, нарочито Паскала и 
Босиеа, Шатобриана и Монтескиеа. На крају се укратко задржао 
на непријатељском оптуживању да је он црквене приходе ра- 
сипао на световне ствари. „Хвала Богу,“ рекао је он, „ја нисам 
једини оптуженик: за своје саучеснике ја имам цело наше све- 
штенство, до последњег човека. Ти свештеници знају да све 
што је учињено за науку користи вери. Нека цео народ зна да у 
будуће ми нећемо себи допустити да нас ма какве оптужбе или 
увреде застраше да скренемо с пута који смо обележили. Ми 
ћемо савесно да вршимо дужности нашега позива, али ћемо исто 

тако да развијамо свим својих снагама све оне интересе који су 
у вези са материалним напретком нашега народа, његовим 
опстанком и његовом будућношћу.“ 

Тако устројена академија састоји се из тридесет и два иза- 
брана, шездесет дописних и шеснаест почасних чланова. Њена 
радљивост је подељена међу различитим нарочитим одборима 
за изучавање старина, старих рукописа, вештине, народних умо- 
творина, земљотреса и зоологије. Њена издања износе преко 
300 свезака, међу којима су стручњачка издања ранијих хрват- 
ских песника, збирке докумената о југословенској историји, и 
један менументалан речник по угледу на Литреа. У зградама 
Академије налази се један интересантан музеум старина и велика 
библиотека која је у 1902 години имала преко 1800 рукописа, 
међу којима су многи од велике вредности за историју словенске 
литературе, и 25.000 повеља и других докумената. Године 1884 
епископ Штросмајер поклонио је, између осталих дарова, једну 
збирку од преко 300 слика, које је он прибирао приликом својих 
годишњих путовања по Италији. И ако су је непријатељски кри- 
тичари оптужили да утиче на политичке страсти, изван спора је 
да је Академија још од првог тренутка свога постојања успела 
да међу својим зидовима усредсреди најбољу научничку ралљи- 
вост и таленат који је земља имала. 

Први председник Академије био је Фрања Рачки, стварни 
оснивалац историске критике међу Јужним Словенима. Рођен 
1828 у једној сељачкој породици на хрватскоме приморју, Рачки 
је био васпитан за свештенички позив. Још као млад богослов 
у Бечу обратио је био на себе Штросмајерову, пажњу; и због 
одушевљења с којим је студирао повеље и текстове своје родне 
епархије писане глагољицом добије једно упражнено место ка- 
ноника у илирскоме колежу Св. Јеронима у Риму. Он је ускоро 
постао ауторитет за језик и литургију старих Словена и као ре- 
зултат својих истраживања у Тајним Архивама Ватикана и дру- 
гим библиотекама, публиковао је 1857 године једно дело о сло- 
венским апостолима Ћирилу и Методију ио старој словенској 
азбуци коју су они били употребљавали. Издао је тако звани 
Содех Аззетап!апи5з у Ватикану у оригиналној азбуци; и 
пошто је кардинал Хаулик одбио да прими посвету овога дела, 
због његова односа са деликатним проблемом словенске литур- 
гије, оно је објављено под заштитом и о трошку епископа Штрос- 
мајера. Последњи биограф Рачкога труди се да докаже, не без 

успеха, да су његове народносне предрасуде утицале на његово 
суђење много мање него његова католичка уверења; али било 
би бесмислено порицати да је у свима својим трудним истра- 
живањима историчар био инспирисан веровањем, да ће она да 
послуже да се запали пламен народнога осећања. 

Године 1860 Штросмајер је био позвао Рачког да се пре- 
сели у Баково, и од тада он постаје саветником и сарадником у 
свима његовим плановима, књижевним и политичким. Четири 
године касније он је отпочео, са професором Јагићем, да публи- 
кује један часопис за историју и филологију, и као ватрен по- 
борник Вукових рефорама у хрватскоме правопису, био је из- 
ложен жестоким нападима од консервативне школе писаца; нити 
су ти напади били ублажени кад је он био организовао једну малу 
Конференцију стручњака, да се саветују о издавању једног фи- 
лолошког речника хрватског језика. Инат и сплетка учинили су 
те Рачки буде отпуштен са места инспектора средњих школа 
које је он имао од свога повратка из Рима. Надали су се да ће 
га материалан губитак, који је ово отпуштање повлачило за со- 
бом, натерати да да оставку на председништво "нове . Академије 
и да напусти Загреб где је његово присуство било веома неу- 
годно једној мађаронској влади. Али је овде епископова благо- 
родност спасла ситуацију. „Брат неће да остави брата,“ писао је 
он Рачком. „Ја вам дајем све што вам треба док не нађете друго 
место. Ако би се таква несрећа десила мени, ми бисмо делили 
међу собом све што имамо. Нипошто не остављајте председни- 
штво Академије.“ Рачки је остао на своме месту и много је 
учинио да да Академији њено нарочито обележје. Изнад свега, 
његово одушевљење за идеју о југословенском јединству спре- 
чило је да она постане искључиво хрватском и за Загреб је 
придобио сарадњу Ђуре Даничића, најсјајнијег српског научника 
после Вука. 

Епископ Штросмајер није се био задовољио само планом 
Академије. Он је 29 априла 1861 године "поднео Сабору један 
пројекат о подизању народног хрватског универзитета. Зами- 
сао је била примљена једногласно; и Статути су били састав- 
љени и унесени у један закон, али благодарећи опозицији цен- 
тралиста у Бечу краљ их није санкционисао. У октобру 1866 за 
време свечаности тристагодишњице јуначких битака с Гурцима, 
које је био Зрински, Штросмајер је још једном покренуо пи- 
тање о универзитету и одмах је уписао 100.000 круна. Покренут 

његовим примером град Загреб је уписао толику исту суму, и 
архиепископ Михаловић 62.500 круна; и за кратко време ску- 
пљено је било 750.000 круна — једно ванредно дело ако узмемо 
у обзир оскудне изворе који Хрватској стоје на расположењу. 
Кад је Фрања Јосиф званично посетио Загреб после закључења 
нагодбе, статути су најзад санкционисани, 1869-те године; али 
су политичке размирице с Угарском целу ствар одуговлачиле 
још за пет година и тек после тог времена су и последње пре- 
преке биле уклоњене. У октобру 1874 загребачки универзитет 
је отворио бан Мажуранић, који је представљао владаоца. Овога 
пута град је био слободан да навуче свечано рухо, и одушев- 
љене гомиле поздрављале су епископа Штросмајера као оца 
отаџбине. Универзитет, и ако мали и без медецинског факул- 
тета, показао је успеха. Ма да је испрва био приморан да про- 
фесоре узима из других словенских земаља, нарочито из Чешке, 
ипак је поступно успео да се потребна места попуне хрватским 
талентима, и за тридесет година свога живота већ може да по- 
каже имена многих научника од гласа. 

Ни једна скица епископа Штросмајера не би била потпуна 
без помена ђаковачке цркве, за чије је подизање он одвајао за 
много година знатан део прихода своје епископије. То је у пра- 
вом смислу био рад љубави, јер је он имао да буде једно 0б0- 
жавање у камену свих оних идеја које је њихов творац држао 
за најсветије — једна одбрана Хришћанства на земљишту које 
је некада турска управа оскрнавила, једна предстража Крста на 
граници мусломанске Босне, и у исто доба један споменик хрват- 
ске вештине и архитектуре, у коме обновљење народнога осећаја 
треба да нађе свој потпун израз. Црква је сазидана у старом лом- 
бардијском стилу са високим кубетима који су слични торњевима 
Св. Зена у Верони. Главни материјал од кога је саграђена јесте 
цигља угасито црвене боје; украси и симсови су од далматин- 
скога кречњака. Унутрашњост су украсили народним хрватским 
цртежима и фрескама “из Старог и Новог Завета сликари Сајци. 
На средини полукруга према олтару су представљени југословен- 
ски народи које побожни оснивач води престолу Спаситеља и 
Његове Мајке. Друге сцене приказују прво ширење Јеванђеља 
по словенским земљама. Остављајући на страну богато уметничко 
благо, унутрашњост цркве пада у очи са своје строге и средње- 
вековне простоте, достојне оног пречишћеног католицизма који 
је испуњавао снове великог епископа. 

Његова жива опозиција догми Непогрешимости у Ватикан- 
ској Конзисторији од 1869—1870 изложила га је многим нападима, 
и уништила сваку наду да он наследи Хаулика на упражњеном 
месту загребачког архиепископа. Због тога је он случајно дошао 
у блиске пријатељске односе са таквим браниоцима слободе у 
крилу цркве, као што су Актон и Делингер, које је тако исто 
привлачила и његова светитељска личност, његова широка кул- 
тура и драж његовог латинског беседништва. Али док је овај 
последњи терао свој отпор до оцепљења, Штросмајер, пошто је 
одважно са својим гласом био у мањини тројице, потчинио се 
одлуци цркве, и од тада се уздржавао од свакога критиковања 
оне опасне догме. И није било никакво чудо што је човек са 
тако широким погледима на границу између западне и источне 
културе сматрао пад световне власти као један прерушен благо- 
слов; а његова интересантна коресподенција с Гледстоном пока- 
зује да је он као потребну последицу тога сматрао једну основну 
и замашну реформу Римске Курије, тако даби се утицај итали- 
јанских прелата свео на праву меру и повратио би јој се пређа- 
шњи универзалан карактер. 

Он је с Гледстоном и с многим другим вођима мисли делио 
побожну жељу за поновним уједињењем Хришћанства. Али је ова 
тежња код њега имала једну високу практичну страну, у његовим 
напорима да шири добро расположење и ако је могуће уједи- 
њење римске и источне цркве. Јако осећајући сметње које је 
верско супарништво ставило на путу народнога напретка међу 
Јужним Словенима, он је увидео да кад би се оно одстранило 
онда би то било најсигурније средство да се осгваре и његови 
национални и његови религијски идеали. На несрећу, његове је 
напоре рђаво било разумело православно свештенство, нарочито 
у Србији и Русији: њега су неправедно напали просто као агента 
ватиканске пропаганде; и кад је 1885-те године хтео да посети 
своју католичку паству у Београду, Српска Влада је одбила да 
гарантује његову личну сигурност и посета је морала да изостане. 

Док су његови планови о уједињењу цркава били унапред 
осуђени на пропаст, његово ревносно заузимање за занемарену 
словенску литургију бацило га је у немилост код ултрамонтанске 
странке. Али учени Лав ХШ, кога су живо интересовала ова пи- 
тања источне цркве, јасно је схватао важну улогу коју би „Гла- 
гољица“ могла да игра у придобијању народа Балканског Полу- 
острва за католицизам. За све време док је он био папа стара 

литургија није дирана, у извесним границама чак је помагана, и 
било је допуштено издавање и растурање словенских молитве- 
ника. Тек под његовим мање државничким наследником и ње- 
говим фанатичким саветницима словенска служба је опет пала у 
немилост у Риму и била је знатно ограничена. 

Године 1885 слављена је широм целе Русије хиљадугоди- 
шњица словенског апостола Св. Методија и том приликом је 
Штросмајер послао телеграфску честитку. Његови непријатељи, 
нарочито у Будимпешти, надали су били вику због тога и пре- 
ставили су овај његов поступак — који је он учинио из пошто- 
вања према словенским апостолима — као увреду Светој Столици 
и Двојној Монархији! Папа Лав још једном је био и сувише па- 
метан да би се дао завести таким очевидним пакостима и мило- 
стиво га је примио, кад се 1888-ме године појавио у Риму на челу 
једног повећег броја југословенских поклоника. Али цар Фрања 
Јосиф, заведен својом мађарском околином, дао се на несрећу 
убедити да јавно укори Епископа, кад је овај дошао да му се 
поклони приликом маневара у Славонији. Одговор на то био је 
разуме се немогућан; и епископ, сада стар и слаб, био је дубоко 
увређен овом незаслуженом немилошћу свога суверена, али се од 
тада уздржавао сваког политичког рада. Најжалоснија страна овог 
догађаја беше то, што је он изгледао да оправдава веровање, већ 
јако раширено међу Јужним Словенима, да је владалац много на- 
гињао Мађарима и да није марио Хрвате. О овој несрећној ле- 
генди говорићемо касније. 

ЕпископЕ Штросмајер желео је целог свог века да доживи 
прогонство Турака из Европе, и да тако буде сведок оног што 
му је изгледало као једна праведна накнада за патње које су 
претрпили његов народ и његова религија. Отуда се он за 
устанак у Босни, која је номинално припадала његовој епархији, 
интересовао тако јако и свом душом му је симпатисао. Он ни- 
када није пропуштао ни једну прилику да заступа интересе Ју- 
жних Словена, била то.Босна, Србија или Бугарска; и помоћу 
својих многобројних веза са знатнијим Французима, он је био у 
могућности да; доста утиче на француско јавно мишљење за 
време источне кризе. Посредовањем Лорда Актона он се 
отпочео „дописивати са Гледстоном и у једном низу ефек- 
тивних и ако реторичких писама он је изјавио своју захвалност 
Гледстону за његов чувени напис о „Бугарским Свирепствима“ 
и заступао је ослобођење и аутономију хришћанских народа на 

Балкану. Интересно је забележити да док је он 1876 наваљивао 
на Гледстона да се Босна стави под заштиту Србије, дотле је 
већ у фебруару 1878 (наскоро после одлуке да се сазове конгрес) 
био увидео, да је такво решење било немогуће и онда се за- 
узимао за потпуну аутономију Босне и да се Стара Србија, као 
накнада, уступи Србији. За жаљење је што није успео његов по- 
кушај да пред Конгресом заступа ствар својих босанских сапле- 
меника. Појава великог хришћанског беседника пред овим од- 
личним скупом дипломатских гусара дала би подједнаку храну за 
размишљање и цинику и моралисту. 

Идуће године он је већ био изјавио своју бојазан да Ау- 
стрија не заведе у окупираним провинцијама свој стари прежи- 
вели систем, уместо да врши своју природну мисију као бедем 
између Словена и Германа. Ма да би он „радо дао свој живот 
да спасе ову сјајну државу,“ он је Аустрију оваква каква је 
сматрао неподобном да ублажи заплете и пре подобном да у 
свако питање унесе семе будућег раздора. По његовом мишљењу 
стварно је зло лежало у мађарској надмоћности и у њиховој 
политици „слепе мржње према Словенима;“ и он је стога јавно 
сажаљевао утицај који је Андраши имао на Дизраелиа за време 
источне кризе. У децембру 1878 он се сложио са Е. де Лавлејем 
о нужности аустријске управе у Босни: „али да ли ће она бити 
од користи Аустрији зависиће од политике, која се буде усво- 
јила. Ако Беч или Пешта мисле да новим областима владају 
Мађари или Немци, и у своју корист, онда ће Аустријанци нај- 
зад постати омрзнутији него Турци.“ Он је био готов да понови 
узвик словачког патриоте Хоџе из 1848: „Пре Русе него Мађаре.“ 
У томе смислу је Штросмајер био панслависта. У правом, пак, 
политичком смислу те речи он је био све друго само не пан- 
словенин. Као Палацки и многи други одлични Словени у Хаб- 
сбуршкој Монархији, он је веровао у мисију Аустрије, и желео 
је да је види велику и напредну. Само је његова несрећа била 
што је он у Аустрију више веровао него они, који су њеном 
судбином управљали, и горко разочарење које је био дожи- 
вео у својој политичкој кариери извињава његово касније отво- 
рено непријатељство. Што се он ипак надао бољој будућности, 
то није било због неког и најмањег знака државништва у Бечу 
— јер то су Мађари били монополисали за све време дуга Штрос- 
мајерова живота — него због необузданог оптимизма хришћан- 
ског великодостојника. 

Овај нацрт Штросмајерове кариере можемо да закључимо 
личним утисцима Е. де Лавлеја које је он добио о Штросмајеру 
приликом свог првог састанка с њиме. „Он ми је изгледао као 
какав светац из Средњега Века, као Фра Анђелико насликан на 
зидовима ћелија Св. Марка у Флоренцији. Његово лице било 
је префињено, мршаво, аскетско; његова мека ретка коса, очг- 
шљана на горе, окружавала је његову главу као какав хало; 
његове граорасте очи биле су јасно светле, надахнуте. Јак а ипак 
благ пламен зрачио је из њих, одсев великог ума и племенитог 
срца. Његов говор био је течан, топао, пун слика; али ма да 
он говори француски, немачки, италијански и латински поред сло- 
венских језика, са подједнаком лакоћом, ни један од њих не могу 
да му даду речи довољно изразите за његове мисли и тако их 
он све наизменце употребљава. Од свакога он узима реч која му 
треба, или чак употребљава синониме из свих њих. Кад отпочне 
латински, његове реченице теку са неупоредљивом снагом. Он 
каже тачно шта мисли, без прећутавања, без дипломатске резерве, 
са небрежљивошћу детета и с проницавошћу генија. Безгранично 
одан својој отаџбини, не желећи ништа за себе, он се не боји 
никога овде на земљи; пошто тражи само оно што он верује да 
је добро, право и истинито, то и нема шта да крије“. 

Велики Епископ умро је, у деведесетој години живота, 10 
априла 1905, у очи нове политичке ере у Хрватској. Као поли- 
тичар није имао баланса и уздржавања, и осећање је њиме вла- 
дало прекомерно. Али као једна интелектуална и морална снага, 
као заштитник и инспиратор мисли и културе, о његовом се ути- 
цају на Хрватску и Јужне Словене не може да претерује. Као 
што је Јелачић тип војничке храбрости и лојалности Хрвата, тако 
је Штросмајер преставник оних особина вере и романтичног иде- 
ализма којима су се одликовали најбољи синови његова народа. 


(Наставиће се) 


(С ЕНГЛЕСКОГ ПРЕВЕО ВБ: А. 


О МАКЕДОНСКИМ СРБИМА 


— НАСТАВАК — 


4 
ФИЗИЧКЕ И МОРАЛНЕ ОСОБИНЕ БУГАРА. ПОрЕКЛО_БУГАРА. ПРОЦЕС СТАПАЊА БУГАРА 
СА (СЛОВЕНИМА И СТВАРАЊА НОВЕ НАРОДНОСТИ. 


Тек у почетку 1Х века бугарске орде упадају у Македонију 
у јачим размерама. Сасвим је умесно, да се овде на прагу !Х 
века, пре него што уђемо с бугарским царством у Македонију 
упитамо: шта су, ко су ови Бугари» Ово питање у толико је 
умесније, што се Бугари још до данас одликују од словенских 
народа извесним карактеристичним особинама својим. Ове осо- 
бине може лако уочити сваки, који се додиром са разним расама 
и народима навикао да одликује једну расу од друге, један на- 
род од другога. 

Ко је пропутовао словенске земље, тај је морао уочити једну 
знамениту и карактеристичну појаву. У Пољској ми налазимо очу- 
ван најлепши физички тип Словена. Овај тип лепога плавуша- 
стога Словена срета се код свих Словена осим код Бугара, али 
све ређе што се из Пољске удаљујемо к словенским перифери- 
јама. У северним пределима, где је била највиша мешавина сло- 
венских племена са северним народима, овај словенски тип пот- 
пуно ишчезава. Код Малоруса и Србо-Хрвата на југу, под ути- 
цајем сунца, црномањасти тип конкурише плавушастом типу, али, 
анатомски склоп типично је словенски. Физички тип Бугарина 
нема ничега заједничког ни с једним словенским народом. Форма 
лобање, испупченост јагодица, црнкаста кожа са косом црном као 
гар, све карактеришу нашу словенску усвојчад као монголску расу. 
Они се одликују од свих словенских народа и својим умним осо- 

бинама. Практичност, на жалост, није особина наше словенске 
расе. Ње нема у довољној мери чак ни код тако културнога на- 
рода какав је чешки народ. Идеалисање, идеалисање и опет иде- 
алисање, то је основна словенска душевна особина. Идеалише и 
словенски орач и словенски политичар, идеалише и словенски цар 
и словенски пастир. Бугари се с разлогом горде својим прак- 
тичним карактером пред незлобивим словенским народностима. 
Уосталом ми овим ништа нисмо ново рекли. Осим младога 
бугарскога писца Ценова, ниједан писац бугарски не тврди 
да су Бугари Словени. Једни, као Савељев, Ростиславић, Вене- 
лин, Крстевић, Иловајски и др., тврде да су Бугари Хуни, други, 
нарочито немачки историци Тунман и Енгел, да су они хунска 
племена Утургури и Кутургури, трећи, Шафарик и Јиречек, да 
су сродни и с Кутургурима и с Козарима и с Аварима, четврти 
(Дринов) да су Бугари стари подунавски староседеоци; пети (В. 
Златарски), да су Бугари Турци; шести (Кондаков), да су туран- 
скога порекла, и напослетку, Ценов, да су Бугари и Хуни и Готи!. 
За питање које је пред нама није важно које су расе Бу- 
гари. Рекли бисмо да нема значаја ни узалудно натезање док- 
тора Ценова да доказује, да су Готи и Хуни били словенскога 
порекла, пошто су Бугари сада равноправни члан наше словен- 
ске заједнице и сада они не могу друго бити до наша словен- 
ска браћа. За нас је од пресуднога значаја друго питање: кад 
су се Бугари почели мешати са Словенима > Одбачена је легенда 
да су они дошли са обала Волге и да су у путу кроз Русију 
ступили у додир са Словенима. Једно је историски утврђено: да 
су они дошли у додир са Словенима око доњега Дунава. Али 
кад је то било 
Шафарик, ослањајући се на византијске писце, Нићифора 
и Теофана, тврди да су они дошли тек у МУП веку, године 674. 
Јиречек тврди да их је било око Дунава јошу У веку. Дринов 
коказује да су они управо подунавски староседеоци. У једноме 
се пак сви бугарски историци слажу а то је, „да бугарска 
историја почиње од године 679., кад је кнез бугарски Аспарух 
прешао Дунав и ушао у садашњу Бугарску. В. Златарски вели, 
да је Аспарух успео да покори Словене у Мизији и да се ту 
помешао турско-бугарски народ са Словенима“. С. Станојевић 
1 Види: Др. Ганчо Цљновљ, Происходђтђ на бљелгаритђ и начало на брл- 


гарската дђржава и бљлгарската црква. 
2 Мисао ову узимамо из горе цитираног дела др-а ЦЉнова. 

каже, да је тада у Бугарској, између Дунава и Балкана, Искра 
и Црнога Мора, било осам словенских племена!. Неки хрватски 
писци доказују, да је у Бугарској било седам хрватских племена 
с којима су се Бугари помешали и образовали бугарски народ. 
Академик Кондаков, тврдећи такође да је било Словена у Бу- 
гарској, што се у осталом не да одрицати, вели: „До Х века 
центар је бугарске кнежевине на северу, у Добруџи, са престо- 
ницом у Преслави. Први ратови, или можда тачније ратови бу- 
гарских орда, са Византијом вођени су због Румелије, коју су 
Византинци такође називали Македонијом, а не због Македоније. 
Кнежевина је основана 679. г., а око 676. г., као што потврђују 
вести о опсади Солуна, — „постајала је Словенска Македонија, 
која је тежила да заузме Солун као свој природни центар. Сло- 
венски слој (у бугарској кнежевини) и ако се распростирао по 
целој источној половини Полуострва још није играо политичку 
улогу, можда због тога што је прва (бугарска) кнежевина била 
скитничка орда, тек што се населила. Потребно је било три века 
да ослаби и ишчезне орда и да се туранско језгро засити сло- 
венском плимом, па тек да се створи Словенско Царство, свест 
о великом политичком организму и са њиме фатална машта о 
освојењу Византије. И Крум и Омортаг по својим делима, а још 
више по свом смислу, били су само хани скитничких орда. Први 
кнез европскога типа био је Михаило Борис (852—888), који 
је примио хришћанство, истребио у својој кнежевини бољарства 
и водио ратове са Србима, Грцима и Францима.““ 

Очигледно је за свакога, да се тек сада, при крају 1Х 
века, почиње постепено издвајати једна група југо-словенских 
племена да створи нову — словенско-бугарску народ- 
ност. Како се мора извршити сада овај велики процес стапања 
двеју различитих раса у једну народну заједницу2 Ко у овој 
борби најинтимнијих убеђења, осећања, мисли, веровања, језика 
у борби свега што је човеку најдраже и чим се човек одликује 
од осталих животиња, ко у овој борби има да однесе победу 2 Ко- 
лико има да траје ова борбаг Ово су питања која нам нуде 
кључ да најпре разумемо оне карактеристичне моралне, умне и 
физичке особине наших побратима или, како се руски каже, 
названнегхљ братђевђ, који су ушли у општу словенску заједницу 
и скоро чине део српско-хрватске народне заједнице. 


1 Историја Српскога Народа, с. 36. 
2 Македонли, с. 52. 

Академик Кондаков вели, да је било потребно три века, 
да се овај турански народ засити словенским елементом, али нам 
не каже на који се начин заситио и како је изгубио своје на- 
родне особине, како се и кад могао претворити у словенски 
народ. Оно што он назива „словенским царством,“ то је, несум- 
њиво, сама још политичка заједница Словена и Бугара. Маџари 
Хрвати и Чеси ушли су у састав Аустрије у почетку ХМГ века 
(1526 г.), у њој је и раније било Словена и она је вековима 
била засићена и до данас је засићена и презасићена словенским 
елементом, па нити Немци посташе Словени, нити се пак Сло- 
вени претворише у Немце. Исти је случај с отоманском царе- 
вином. Ово показује да политичка заједница, и ако омогућава 
стапање раса, није ни главни ни једини услов за стапање, „Три 
су, вели Оопзтауе Те Воп, неизбежно потребна услова да се разне 
расе стопе и образују нову расу, мање више хомогену. Први је 
услов, да расе које се укрштају не превазилазе много једна другу 
бројно ; други, да се не разликују много карактерима; трећи, да 
живе дуго време у истоветним приликама.“! 

__Ако узмемо да је ово тачно што каже Лебон, а нама из- 
гледа да је тачно, Бугари нису имали две погодбе од ове три; 
јер да су бројно били приближно равни Словенима Бугарској, 
између Дунава и Балкана, Искра и Црнога Мора, они би укр- 
штањем са Словенима створили оделити народ с оделитим је- 
зиком. Међутим они, победиоци, коначно су изгубили свој језик 
што значи да су и бројно и културно били много слабији од 
Словена. Ова логична претпоставка да се и сада оверити. Онај 
физички несловенски тип почиње да се срета тек источно од 
Софије и све је рељефнији што се примичемо обалама Црнога 
Мора. Да су Бугари ниже и то далеко ниже били културно од 
покорених Словена, ово већ не подлежи никаквој сумњи. Само 
да напоменемо, од многих, два најглавнија факта: они нису оста- 
вили никаквих трагова своје раније културе и претворили су се 
у побеђене Словене. Само је трећа погодба омогућила Слове- 
нима да покоре победиоце и да их асимилују. Политичка је моћ 
била у рукама Бугара, а бројна, културна и најјача моћ времена 
била је у рукама покорених Словена. Живећи вековима у зајед- 
ници са Словенима Бугари су се пословенили. 

Али за ово нису довољна три века, за ово нису довољни 
ни шест векова, овај процес није још ни данас потпуно завршен. 


! [015 рзусћојовтаџе5 де | суојшћоп дез рецр1ез, р. 44. 

Јер упорно се одржава турански физички тип код Бугара, упорно 
се они одупиру својим практичним умом бујици идеализма Шо- 
пова и Македонаца, који отимају маха савременом културном 
развитку Бугарске и, на послетку, бугарска књижевност још 
тражи „општи бугарски језик.“ М у овом погледу Бугари не 
чине никакав изузетак, ово је последица историјских закона, 
последица укрштања раса и различитих култура. Да чујемо Ле- 
бона шта каже за француски народ, који он тако дубоко и ис- 
крено воли: „Формација умнога склопа једнога народа не за- 
хтева оне геолошке периоде које својом дуготрајношћу преви- 
шавају свако рачунање, као што је образовање животињских 
родова. Али ипак она захтева доста дуго време. Да се створи 
један народ, као што је наш (т.ј. француски), који је још доста 
слаб, она заједница осећања и мисли које чине народну душу 
— потребно је било више од десет векова. Ово време, врло 
дуго за наше анале, у ствари је врло кратко, јер преставља свега 
тридесет генерација.“ ! 

Ако узмемо као тачну претлоставку академика Кондакова, 
да је било довољно три века да се Бугари „засите словенском пли- 
мом“, и ако ову „засићеност“ примимо као словенску народну по- 
беду, бројну и културну, над Бугарима и процес усвајања сло- 
венскога језика од стране бугарске народне масе сведемо на ми- 
нимум, од два века, на онолико колико рачуна Лебон да је по- 
требно било Римљанима победиоцима да натуре свој језик побе- 
ћеним Галима, онда ипак један прави Бугарин могао је говорити 
словенски односно словенско-бугарски тек при крају ХП века. 
Кад знамо да побеђени Словени нису били у Бугарској оно што 
су били победиоци Римљани у Француској, да су Гали по свему 
били ближи културним Римљанима него што су „мирни словенски 
земљорадници“ били „дивљим“ туранским ордама, ово је време и 
сувише кратко, да Бугари изгубе свој језик, своје појмове о свету 
и да усвоје све словенско, па да нам никаквога трага не оставе 
о својој прошлости и то не у улози политички побеђенога но у 
улози победиоца. Али кад историци нису могли уочити ова крупна 
историјска факта, онда да и ми пред њима на тренутак затворимо 
очи, па да помешамо Бугаре са Словенима крајем УП века, али 
и у таквом случају они нису могли бити чисти Словени у Х веку, 
као што нису то још ни у ХХ веку по својим особинама физич- 
кога и моралнога карактера. 


1 Тамо, с. 50. 

Још неколико речи пре него што уђемо с Бугарима у Ма- 
кедонију. Три године пре него што је Аспарухова орда прешла 
преко Дунава у Добруџу, а читава два века пре образовања 
словенско-бугарске државе, постојала је словенска Македонија. 
Поред онога општега ступња словенскога развитка, о којем смо 
раније говорили, одломци византијских летописаца карактеришу 
македонске Славене као доста културне. При опсади Солуна 
вели се, да су Словени имали много справа за опсаду града. 
Још се помиње, да је један Словен изумео справу за бацање и 
да су ту справу испитали словенски кнезови, нашли да је добра 
и одобрили је. При тој истој опсади употребљавали су Словени 
и друге ратне справе и оружје. Хришћанство је код македон- 
ских Словена почело да се укорењује још у УП веку. Онај исти 
Словен, који је предао словенским кнезовима свој ратни изуме- 
так за време опсаде Солуна, из очајања што се у изуметку пре- 
варио, отишао је у Солун и примио хришћанство. У чудима 
Св. Димитрија прича се, да је један словенски поглавица око 
790 године дошао у Солун и ту примио хришћанство. О хри- 
шћанству код Јужних Словена уопште у УШ веку има довољно 
историјских података.“ Кад овоме додамо да су македонска пле- 
мена пред доласком Бугара улазила у састав хришћанске Ви- 
зантије, ми можемо без погрешке пратити Бугаре по Макелдо- 
нији 1Х века у питању које нас занима. 


– 


о. 


КОнНдАКОВ О БУГАРИЗАЦИЈИ МАКЕДОНИЈЕ 


Академик Кондаков не даје никаквога значаја упадима див- 
љих бугарских орда у Македонију пре првога бугарскога цар- 
ства. Ови упади, по његову мишљењу нису могли утицати на 
национални склоп македонских Словена. Страховити упад Крума 
који је, као што каже Кондаков, био „само вођа скитничких 
орда,“ — оставио је и код Византинаца и код мирних Словена 
утиске нечувенога до тада дивљаштва. Поред зверстава, која је 
вршила орда над побеђенима, бугарски кнез Крум претвара ло- 
бању убијенога цара Нићифора у чашу и њоме се служи на ор- 
дијским свечаним пировима. Али ни овај ужас бугарски није 
дуго трајао, свега две године, од 809 до 811. Ове (811) године 


! Ст. Станојевић, О Јужним Словенима М], МУН и УШ века, с. 150-–151. 
г Исто дело, стр. 138—139 

Македонија је постала „Ромејска Провинција,“ а бугарска кне- 
жевина повукла се у своје раније границе —- „источно ол Со- 
фије са политичким и народносним центром у Шумли“. Нови 
византијски император Михаило уступа Бугарима јужну Маке- 
донију, један део данашње Србије, али „за тим у току целога 
1Х века Македонија прелази из руке у руку“ и тек „у почетку 
Х века налази се цела Македонија у рукама Бугара“.“ 

Сад, у Х веку, па до пропасти другога бугарскога царства 
1018 године, наступа по мишљењу академика Кондакова, 
период потпуне бугаризације Македоније. Да групишемо све оно 
што је најбитније у његову спису у прилог бугарских „тесних 
племенских или сродничких веза са Словенством Македоније“. 
Да нам се не би пребацило да тенденциозно групишемо његове 
наводе, ми опет дајемо њему реч. Будимо пажљиви према свакој 
његовој речи, јер су ови докази, које он наводи, научна кодифи- 
кација свега што „болгарствугопџе“ слависти приводе у корист 
научних претензија наше пословењене браће Бугара односно ма- 
кедонских Срба. 

Продужавамо излагање мисли Кондакова од доба првога 
бугарскога кнеза „европскога типа“ Михаила — Бориса (852 до 
888). „За време његова царовања Ћирило и Методије изумели 
су словенску азбуку, створена је књижевност и књижевни језик, 
словенском становништву, код кога је одавно (издревле) било 
распрострањено хришћанство, дарована је била литургија па сло- 
венском језику. Све је овде било, изгледа, делом и задатком чи- 
сто народнога порекла и значаја (у Моравији, насупрот, ово је 
имало политички и државни значај) и, изгледа, стојало је у вез: 
с значајном улогом македонскога свештенства још од доба Јусти- 
нијана. Али царовање Симеоново, који је сам био књижевник, ство- 
рило је расцвет бугарске духовне књижевности, чији склоп није 
довољно познат, али који је, како изгледа, зачуђавао савреме- 
нике који су сравњивали Симеона с Птоломејем. Рад књиз::в- 
ника, преводилаца и преписача концентрисан је у половини Х 
века не у самој Бугарској него баш у Македонији, у Охриду. 
Симеон је постао „цар бугарски“ и чак „ромејски самодржац“ 
и добио је ако не и круну а оно титулу „василевса“ из Цари- 


1 Ст Новаковић, Прилеп у првој поли ХЈУ века, по трескавачким пове- 
љама краља Стевана Душана, Глас. Срп. Краљ. Акад. [ХХХ, Београд 1909, с. 3 

г Н. П Конлзковђ, Македонта, с. 13 

% Кондаков, стр. 23. 


Дело, књ. 62. 8 

града, као што пише Константин Порфирогенет у „Књизи о управ- 
љању“. Значај словенскога центра добила је западна Македонија 
од 963 г., а 981 г. Самуило је после Преспе изабрао за престо- 
ницу Охрид“. | 

„Међутим апсолутно је тачно („фактически вђрно“), да је 
у почетку УШ века сва Македонија, изузимајући можда, источне 
и западне окрајке, била сва („сплошњ“) заузета словенским ста- 
новништвом. О овоме даје проф. Дринов красан критички пре- 
глед свију историских података заједно са филолошком анализом 
многих саопштених племенских назива у својој књизи“.“ Он лепо 
доказује, да су чак и брдски предели Македоније били словен- 
ски у почетку 1Х века, да је околина Солуна такође била напу- 
њена Словенима са свију страна. Као што је познато, овим се 
објашњава мисионарски рад Св. Ћирила и Методија, рођених у 
Солуну“. 

„Познато је (продужавамо превод без прекида) како је бу- 
гарско царство пало за време императора Ј. Цимискија, како су 
византијски гарнизони заузели Дористол, оба Перејеславца, Фи- 
липопољ, како је узет у плен млади бугарски цар Борис и јавно 
пред целим народом лишен порфире и после претворен у маги- 
стра императорскога двора. Овим завојевањем Византија је од- 
једном уништила страшну силу скитничких орда, које су сеу 
царству дунавских Бугара ујединиле и добиле старешину. (Про- 
пуштамо пасус о Варјазима пошто он нема везе с Македонијом). 
Али, као што је од доба проф. Дринова,“ коначно примљено у 
словенској историској науци, овим покоравањем бугарскога цар- 
ства била је уништена само политичка моћ источне половине 
Балканскога Словенства. Напротив, у западном делу бугарскога 
царства и то баш онамо куда је пренесена била престоница цар- 
ства (у Преспу и Охрид) сачувана је независност Бугара и из- 
лила се у облику народне династије Шишманида, која је поникла 
из унутрашњега преврата 967 године. Ове бугарске провинције 
које су се одвојиле још за владе Петра (942—967), нису осво- 
јили Грци и тамо се удаљио бугарски патријарх, најпре у Воден 
Преспу и затим на читав низ векова у Охрид. Није Георгије 
Амартол без основа ставио овај предео, као што је речено чак 


' Македонла, с. 52. 

#: М. С. Дриновђ, Заселен:е Балканскаго полуострва Славанами, из „Чтентш 
вђ Обц. Ист, и Др.“ 1872. кн. ТУ. 

8 М. С. Дриновђ, !Ож. Слав. и Византа вђ Х вљ-кђ, 1876. 

и у нашем првом летопису под именом „Лухнитије“ (Лихнида) 
у ред других области Балканскога Полуострва: „Илирик“, „Сло- 
вене“, „Лухнитија.“ Овај историјски факт јасније од свега све- 
дочи, по нашем мишљењу, о тесним племенским или сродничким 
везама бугарскога Словенства са Словенима Охрида; дакле, и 
уопште са Словенством Македоније; или још тачније овај факт 
утврђује источно-бугарско порекло македонскога Словенства. 
Збиља како би се могли одржати у овом пределу Шишманиди, 
ако не би цело становништво дошло овде из те исте Бугарске 
као што показује, уосталом, и сама формација предела, која до- 
пушта природни поступни прелаз земљорадничкога становништва 
кретање напред засеока, из Бугарске правом линијом у Солун 
и Охрид. Кад се исти професор Дринов решава да тврди, да 
је овде било Словенство у току низа („много“) векова пре до- 
ласка Бугара, он овим противречи до извеснога степена себи 
самоме. Источна половина Балканскога Полуострва у М! веку и 
првој половини УП века у истини је била у положају земље 
која није знала покоја; тамо се није могла ни замислити пра- 
вилна земљорадња, а нарочито земљорадничко расељавање““ ! 

Што се тиче оснивања другога бугарскога царства (крај 
ХН века, приближно око 1188. г.), академик Кондаков му не 
даје никаквога значаја у смислу утицаја на Македонију. „О тада 
Грци су готово изгубили своју власт над Бугарском и настало 
је друго бугарско царство. За Македонију ова политичка пер- 
трубација није имала никаквих стварних резултата. Само за време 
„Јована Асена | (1218—1241) Македонију су заузели Бугари, 
премда је престоница бугарскога царства било и остало Трново 
не гледећи на то што су Бугарској сједињени били серески, 
скопски, прилепски и охридски окрузи. Ово уједињење Македо- 
није са сродном или родном Бугарском имало је мало значаја, 
јер је оно било кратка века, пошто су Грци већ 1242 године 
заузели сву источну Македонију, а 1254 и западну до самога 
Охрида. Покушај Бугара да поврате Македонију свршио се, 
после трогодишњега крвопролића, тиме што је она опет 1257 
изгубљена. Због тога се не може овај период карактерисати као 
период уједињења с Бугарском, а међутим већ од 1267. године 
испољава се осетно јачање Србије на Балканском Полуострву и 
општи европски покрет са запада.“ 





1 Македонлја с. 22—24. 
3: 

На путу тражења истине, који је увек обасјан светлошћу 
ма како га људи било из погрешнога убеђења било навлаш 
омрачавали, ово што говори уважени руски академик је само 
један облачак, који може лако, без сваке муке разагнати и оби- 
чан читалац. Недоследности овде су толико уочљиве да ми мо- 
рамо притећи упомоћ уваженом академику да га не би наши 
читаоци сувише осуђивали. Нама је ово потребно и: ради до- 
следности наше критике и ради пуноће доказа академика Кон- 
дакова, да су македонски Словени нешто налик на Бугаре, час 
„родственнњге,“ час „роднвге.“ Дакле, пре него расејемо овај 
облачак, треба да чујемо завршну реч рускога експерта. 

„Ми смо говорили раније, вели он, да се при насељавању 
Балканскога Полуострва опажа двојак покрет: мирни и завоје- 
вачки. Мирно ширење словенскога племена вршило се у уну- 
трашњости Балканскога Полуострва; то је било поступно кре- 
тање по засеоцима, чисто земљорадничко, али у исто време у 
масама, које заузимају велике пусте просторе. Појава словенских 
досељеника на Полуострву јавно је стојала у зависности од оп- 
штих покрета на северу. Словени су долазили овамо заједно са 
завојевачким ордама или одмах после њих. У првом периоду 
прешла су на Балканско Полуострво српска племена, потисла 
староседеоце и заузела западне делове. После форсирања доњега 
Дунава славенска племена, изгледа са Истока, под предвођењем 
Бугара или одмах после њих, населила су савремену Бугарску, 
Источну Румелију и широку побочну фашу (полосу) кроз целу 
југо-источну Македонију тачно до Битоља и Дебра. (Пропуштамо 
пасус о Грцима). Сасвим је природно, да је најстарије Бугарско 
Царство, које се склопило на основу овога земљорадничкога 
премештања, али које има да благодари за своје уређење орга- 
низацији скитничких орда и ужасу који су оне изазвале у Ви- 
зантији, изабрало за свој први центар Охриди Преспу, као нај- 
важније аванпосте Словенства. Ово кретање, будући да је било 
земљорадни 'ко, било је само појачано кретањем орда, али оно 
је и само по себи тежило најлакшем добитку, заузимајући Епир 
и у исто време обилазећи утврђени троугаоник Византије и бо- 
гату приморску област Солун; на западу оно је било задржано 
арбанашким насеобинама.“! 

(Наставиће се) 
МАРКО П. ЦЕМОВИЋ. 


3 Македонла, 287-––288. 


ПРАВНА ПРИРОДА ОПШТИНСКЕ ВЛАСТИ 


Ово је капитални проблем код питања о општинској власти. 
Једна тачка на коју се мора, у последњој линији, свести свако 
резоновање о поменутом предмету; и, више него то, једно пи- 
тање које заилази у саме основе државне организације и има 
практичног значаја за расветлење многих питања јавног права. 
Јер од тога како се схвати основ општинске власти, зависи у 
многоме: с једне стране схватање организације, обима и агрибу- 
ција те власти, а с друге сав систем самоуправе и однос ове према 
државној суверености и федералном систему. 

Међутим, баш је то питање врло спорно у јавно-правној 
науци. И до данас о њему су донете многобројне солуције више 
или мање различне и супротне. Ипак, све се могу свести у три 
главне групе. 

По једној, а то је гледиште органске теорије и теорије при- 
родног права, општинска власт је самостална, изворна, при- 
родна, јер изилази из самог бића општине као такве. По другој, 
и то је владајуће мишљење, општинска власт је изведена из 
државне. По трећој, општинска власт није ни природна ни изве- 
дена, јер ни општина ни држава не могу бити титулари власти; 
она је увек објективна власт индивидуалне воље општинских аге- 
ната, створена и детерминисана законом. 


[. Општинска ВЛАСТ ЈЕ ПРИРОДНА И ИЗВОРНА. 


Први пут је ова идеја нашла јасног израза у Француској 
Сопмџапје 1789. год. Доцније су је бранили многи писци фран- 
цуски (Рапзеу, Вагапје, Пир и др.) немачки (Конеск и др. па 
чак и 5таћј) аустријски, белгијски итд. Кад је пропала у Фран- 
цуској, она је још кружила по Европи и прве половине Х!Х века 

имала много присталица у свима земљама. — Данас је, само у 
другом облику и са другог основа полазећи, заступају Опетке, 
Козчп и Ргецз5. 

Идеја о самосталној општинској власти није ништа друго 
до примена доктрине природног права. По њој општине имају 
своју сопствену сферу делања, са којом оне стоје према држави 
као и појединци у погледу њихових приватних послова. Ова соп- 
ствена сфера делања и интереса треба да буде законодавне као 
и управне природе; а све послове врше само општински органи. 
Као човек, и општина има својих основних права, која др- 
жава не ствара него само признаје; која нису делегирана из моћи 
владаочеве, него својствена општини као једном телу. — Општина 
је, дакле, као и породица постала пре државе; следствено 
она није, нити је могла бити створена од ове. На тај начин, оп- 
штина као таква није позајмила своје право заповедања од др- 
жаве; пре би се могло рећи да је она држави то право позај- 
мила. Отуда апсолутно повучене границе државе према општини: 
И, отуда ова има један круг, у коме се може самостално опреде- 
љивати. Томе ништа не смета факт, што држава у општем инте- 
ресу може употребити општину и за своје циљеве и тада јој де- 
легирати један део своје власти. Општини ипак остаје слободан 
избор њених преставника, слободан пријем грађана, управа сво- 
јом имовином, локална полиција и право порезивање — функције, 
које припадају њезиној самосталној власти. ! 

Под утицајем ових идеја поред француског устава од 1789 
постају устави: белгијски 1830/1, пруски 1848, аустријски 1849, 
који признају двојак круг општинске власти: један самостални, 
у коме она по свом слободном самоопредељењу може уређивати 
и располагати у свему што тангира њене интересе; други изве- 
дени, који обухвата законом одређене дужности општина, да раде 
у општем интересу. 

До истог резултата али полазећи са једног нарочитог гле- 
дишта долази и органска теорија коју је Стегке“ први срећно фор- 
мулисао, Коза: пе на свај начин модификовану енергично заступао 
и коју данас у пречишћеном облику, нарочито у својој најновијој 


· Кобеск, Кећфисћ дез МеглипИзгест!а Ш, 469; ЈеПтпек, узет дег 
зиђјес!. бНеп!. Кесћје 275 и сл. 

= Отегке, Депоззепзсћа згесћ! 1. Затим чланак: бететде, бететдаеогд- 
пипдеп етс. (у Но епдогн за КестизјежмКкоп Ва. П стр. 42). 

8 Коз1п, Зопуегап а, Зтаа;, Дететде, Збеђзуегуан. 26 и сл. . 

расправи! Ргеш55 брани против Лабанда и Јелинека. Доследно 
своме органском схватању друштва и државе, она поставља овде 
основну тезу: да атрибут власти, да право заповедања припада 
свакој заједници људи као једном јединству, чија заједничка воља 
стоји према вољи појединаца — чланова те заједнице; да ова за- 
једница као јединство влада својом сопственом социјалном вољом; 
и да је то један априористички решо рппарн, једно индивиду- 
алистичко схватање власти, ставити то право заповедања као мо- 
нопол под фирму „држава“.“ Јер владати, није никаква привиле- 
гија државе. Породица, општина, црква, јавна и приватна дру- 
штва различних врста потчињавају и за своје чланове узимају 
појединце баш као и држава. Као ова и те заједнице имају право 
заповедања, власт која произилази из самог бића њиховог. На 
тај начин држава не ствара но само признаје круг самостал- 
ног делања општине. 

Од ова два оправдања изворне власти општинске, прво је 
много слабије. Већ по томе што за свој основ узима природно 
право; не мање и по томе што базира на сумњивом пореклу 
општине. Али ово друго оправдање много је озбиљније; у лите- 
ратури оно се у последње време много више и претресало. Ако 
га нису могли потпуно оборити, Лабанд и Јелинек изнели су 
против њега доста јаке разлоге. Но ми не можемо, ослањајући 
се донекле на њих двојицу, показати недостатке ове теорије, а 
да истовремено не оборимо и ону природног права. Зато сле- 
дећи аргументи важе као приговор и једном и другом оправ- 
дању изворне општинске власти. 

Владати, значи имати право заповедати слободним лич- 
ностима и заједницама слободних личности, да нешто чине или 
не чине и приморати их да се томе покоре.“ То право данас 
не припада општини. Она, као и остала удружења у држави, 
може налагати обавезе својим члановима, али их не може при- 
морати на извршење. Срества која остале заједнице могу саме 
употребити против својих чланова чисто су дисциплинарне при- 
роде. А силе којима се служе општине у циљу свога управљања 
оне су исте, које стоје на расположењу и сваком другом при- 
ватном друштву. 


'" Ргеп 55, зеђзуегмаНипо, СДететде, 5!аа«, Зопуегапта 203—245 (у 51а- 
ашсће Ађћапа!. Еезбтађе Шг Гађапа 1 1908). 

= Рте55, ор. си. 234. 

3 Уп. Гађапа, З!аајагесћ! де Пешксћеп Кезсћез 1, 119 (франц. издање). 

Примедба пак, да су многе општине старије од држава ко- 
јима припадају, није ни мало умесна; то је аргуменат заснован 
на историјском у место на правном схватању. Данас општина 
постоји само вољом државе и, у колико има власти, она ју је 
само законом добила. Власт општинских агената може бити да- 
нас ужа, сутра шира према томе колики јој је обим дао закон; 
али она никада не престаје бити власт коју закон даје, да би 
постала самостална власт, која извире из биће општине. 


Колико је неоправдана теза о самосталној и изворној власти 
општине најбоље се види отуд, што држава може законом по 
својој вољи проширити, сузити па и укинути круг самосталног 
делања општине. Законом се одређују: организација, задаци и 
права општина; законом се могу сва њихова права укинути, не 
дајући им за то никаква одговора. 

Без обзира на приоритет постанка и не заводећи се исто- 
ријским истраживањима, која су овде без интереса, ми морамо 
рачунати са данашњом модерном државом. А она је по речима 
Хобесовим, велики Левиатан који је прогутао „сва изворна права 
заповедања својих чланова.“ 


ПЦ Општинска ВЛАСТ ЈЕ ИЗВЕДЕНА ИЗ ДРЖАВНЕ. 


Теорија која је данас владајућа, која је добила своје изра- 
зите преставнике у Немачкој и Француској а затим велики број 
присталица у свима државама на континенту, сматра власт оп- 
штинску као изведену. Ми ћемо је изложити по њеним главним 
преставницима у Немачкој (Гађапа, ЈеШпек) и Француској (Пи- 
стоса, Езтеш, Нашпои, Могеац). 

Право принудити слободне људе на послушност припада 
само држави. То је највиша власт изнад које нема друге у др- 
жави. Кад је општина овлашћена да даје заповести, које имају 
императиван карактер и које се могу извршити силом, она ради 
у име и за рачун државе у својству преставника или де- 
легата државе. То није њена власт што је она иставља, то је 
власт државна, која увек може бити опозвана. Општина нема 
поданика; у вршењу својих права она је тако исто лишена вла- 
сти као и поверитељ према дужнику; одржање у својим пра- 
вима тј. извршну силу, она добија једино од државе. ИМ, по- 


2 Је те Корал етра 97 

лемишући са Розином, Лабанд додаје: „кад држава пренесе оп- 
штинама извршну силу, она се служи општином као својим по- 
моћним органом; функционери општина раде као посредни 
функционери државе; заинтересовани се могу против њих 
жалити непосредним органима државе“...! 

Као и појединац, општина има пасиван статус=; ту улази 
и делегирани круг делања; ту општина има да врши државне 
функције законом наложене, и ту је она један државни орган. 
Општина даље има негативан статус у коме своје факулта- 
тивне послове може да врши. Но пошто је интегрални део државне 
управе, она подлежи контроли. Општина најзад има и активни 
статус (позитиван је без интереса) у коме може имати изборних 
права (као у Енглеској) и вршити их у своју корист. На тај начин 
можемо разликовати између три правца којима иде делање оп- 
штинско : 1) кад врши своје сопствене задатке у приватној сфери; 
2) кад јој је за вршење својих задатака корисних и по опште 
интересе потребна власт и кад ју позајмљује од државе и 3) кад 
као државни орган врши државне послове. 

Али и кад врши своје послове општина подлежи контроли 
државе да би се увек показало како њено право вршити власт 
произилази из државне моћи. ИМ, више него то, да би се пока- 
зало да општина има дужност вршити право у датим слу- 
чајевима. Јер ако то право не врши, тада у последњој линији ступа 
држава да их изврши својим срествима; доказ, да је она оп- 
штини само позајмила своје право заповедања, а не сасвим оту- 
ђила. Општинско право заповедања је слободно од дужности не 
код питања да ли, но само код питања како ће га вршити, па 
и то само у границама законаз. Али не постоји никакво стечено 
право општина, које би стављало границу вољи државној. У свако 
доба путем закона држава може уређивати, ширити и сужавати 
власт општинску. 

Ово је у главним потезима владајућа теорија, коју мање или 
више модификују, али у основи исту, заступају још многи писци. 
Таква каква, она подлежи следећим приговорима. 

По овој теорији држава је јелна и недељива, њена власт тако 
исто. Што и општина има право заповедања то није њено изворно 
право, но од државе делегирано, тако да се увек може опо- 

У Паз З!аабгесће 1, 123. 

= ЈеШпек, ор. с!. стр. 289 и даље. 

3 Јешпек, ор. сн. стр. 292. 

звати. Али појам делегације овде ништа не објашњава. Свака де- 
легација, сваки мандат претпоставља два засебна правна лица: 
мандатора и мандатара. Како се то слаже са јединством државег 
Држава се тада распарчава у масу личности, мандатара сувере- 
ности; све општине у једној држави са мандатом добивају један 
део суверености. Ако су све општине мандатари, где је онда 
држава > 

Међутим, каже се, држава остаје титулар суверености а де- 
легира само вршење те суверености општини. Ове пак, као пра- 
вне личности са својим органима, престављају просто агенте, 
функционере државне. Тако држава има две врсте агената : агенте 
— индивидуална лица и агенте — лица колективна. Али ова те- 
рија остаје и поред овога на истом месту. Делегација, о којој 
гаворимо, то је концесија, одвајање једног дела суверености. Јер 
ма како општина била вршилац права суверености, а држава њен 
титулар, ипак општини припада право заповедати, она има „јоц- 
155апсе дез дтон5 де ршззапсе рирбнаие“ — како каже Нашпоц'. 
Ова цесија једног дела суверености, и ако опозивне природе, 
ипак у колико постоји, снабдева цесионара једним делом суве- 
рене власти. А то се с гледишта недељивости суверености не 
може допустити; ма како се схватила, ова сувереност не може 
се разумети, а да не престане бити оно што је. 


Кад, даље, Лабанд каже, да општина делајући не ставља своју 
силу у покрет него државну, да она нема право заповедања него 
просто, као преставник врши права државе као титулара власти, 
онда он пориче аутономију општине. И затим кад додаје да агенти 
општински, вршећи власт државну, постају на тај начин посредни 
функционери државе, он износи једну чисту фикцију. Никакав 
факт ни за себе ни иза себе нема тврђење, да је општина функ- 
ционер државе, а њени функционери да су посредни функци- 
онери државе по томе што су општински агенти. Али, и ако 
допуштена, ова фикција не доприноси решењу проблема. Јер, 
с једне стране ако општина има функционера, она их именује 
и уступа им вршење својих права (кад то не би била 
права него дужности не би се могла уступати). Није ли 
то манифестација њене власти и није ли то, следствено преро- 
гатива јавне власти, коју општина има и врши али не усвој|- 


' Отон адтииата , ТУ издање 215 и монографија „Га аесептанзацоп ад- 
тинег'. стр. 50. 

ству мандатара државног» С друге стране, ако се оп- 
штина мора сматрати само као мандатар државе, који врши у 
извесним случајевима јавну власт, онда зар се општинска ауто- 
номија не састоји у томе, што она има права да дела као пре- 
ставник државе2 Ако то није право општине, онда нема њене 
аутономије; општина може имати право да руководи својим при- 
ватним пословима, али ће она тада бити само једна корпорација 
приватног права. Ако је могућност делати као преставник др- 
жаве једно право општине, то право ограничава сувереност 
државе, пошто ће ова бити суверена само ако има слободан 
избор својих извршних агената. Општинска аутономија је, на 
тај начин, још један удар суверености државе. 

По овој теорији општина кад врши јавну власт у државном 
интересу јесте само прост орган државне власти. Међутим, и 
кад би се узело да општина може бити орган државне вла- 
сти, теорија о органима у опште не може се допустити, јер 
оставља проблем нерешен и нерешив. Ако су све општине у 
држави органи њене власти, где је та воља иза њих, чији су оне 
органи > Оне постоје као органи само преко те воље; а та воља 
као воља колективна, само преко својих органа. Следствено, да 
ли воља државна постоји преко органа, или органи постоје преко 
воље државне > 

То су приговори, који се могу учинити владајућој тероији,“ 
али не и једини. По нашем мишљењу највећа махна ове теорије 
налази се у самом њеном основу. Два битна елемента њезина 
не могу се одржати, и један и други зато што не одговарају 
стварности, не мање и зато, што су опасни и за правилно схва- 
тање ствари штетни. То су правни персоналитет државе и оп- 
штине, а с тиме у вези њихово својство субјеката власти. 
Није овде место да претресано питање о правним лицима.“ Али 
колико је најнужније за наше даље излагање ми морамо речи ово: 

Немогуће је апсолутно, стварном бићу једне државе (одн. 
општине) и историјским фактима противно, сматрати државу- 
општину као праву личност. Ни у ком смислу узета (па ни у 
правном), не постоји држава као неко засебно биће (или бар 
појам). Нема државе узете као једно јединство интереса, воље 


! Риги, РЕБа, П стр. 665—6 и Коз!п, Зопуегепна! (у Ниићау Аппајеп 
1883). 268, 

> в. нарочито Описи: 1'Егаб П стр. 654—72. 

или моћи, има само једна група људи удружених на истој тери- 
торији; нема једне власти која припада неком замишљеном лицу 
— држави, има оних који владају и који владају и којима се 
влада. „Држава је историјски продукат социјалног диференци- 
рања измећу јаких и слабих у томе друштву.“' По томе, нема 
државе као једне личности, јер је ова неопходна само кад се 
хоће да престави као субјект права (само личности могу бити 
субјекти права). Међутим је „тешка заблуда гледати у употреби 
власти вршење права. Функционери који заповедају не врше 
права суверена; они врше само функције.““ Признати држави 
право заповедања значи признати га физичким лицима — функ- 
ционерима, јер ван њих и иза њих нема никакве друге личности 
ни воље. У ствари пак власт која припада јакима у држави 
није једна власт законита у своме пореклу; такве власти нема 
на земљи. Они који управљају не могу, дакле, никако у својству 
владајућих имати закониту власт да издају заповести ; манифеста- 
ција њихове воље законита је само у колико је саобразна праву. 
По томе они немају субјективно право заповедања; они имају 
само објективну власт да хоће саобразно праву. 

Кад се то једном увиди, онда се очевидно не може гово- 
рити о неком сопственом и изворном праву заповедања, које 
припада само држави и које општини никако не може бити свој- 
ствено, али може бити делегирано и позајмљено. 


(Свршиће се) 


Живко ЈОВАНОВИЋ. 


7 Ригрин, а. П. стр. 1. 
= Вепћејету, Тгане бетеп!. де дгон. адпип. 1, 45. 

ПОЛОЖАЈ У ХРВАТСКОЈ. ОДНОСИ ИЗМЕЂУ АУСТРИЈЕ И УГАРСКЕ: ПАД. 
ГРАФА КУЕНА ХЕДЕРВАРИА: ЈЕДНА ОД НАЈКАРАКТЕРИСТИЧНИЈИХ 
КРИЗА У УГАРСКОЈ; НЕКОЛИКО ИНЦИДЕНАТА; „ЈЕДАН ОД 
НАЈТАЈНИЈИХ ДОКУМЕНАТА АУСТРИЈСКОГ МИНИСТАР- 

СТВА ВОЈНОГ“. КАБИНЕТ Рг. ЛУКАЧА И ИЗБОРНА 
РЕФОРМА У УГАРСКОЈ. 


Званичне угарске новине публиковале су 21 марта (3 априла 
п. н.) наименовање новога бана Цуваја за краљевог комесара у 
краљевинама Хрватској и Славонији. У једној прокламацији кра- 
љев комесар објављује да је Његово Величанство одлучило да 
се обустави сав рад самоуправног законодавног тела и да се пре- 
кину све претходне спреме за изборе новога Сабора. Досадања 
скучена слобода штампе још више је ограничена; слобода 360- 
рова је обустављена и цела Хрватска стављена је под владу 
полицијских комесаријата. И треба читати о чему се и у коме 
тону „Обзор“, „Србобран“ и „Хрватска“ у оваким приликама пре- 
пиру са „Народом“, „Српском Ријечи“ и „Отаџбином“. Факта су 
толико речита и о приликама и о људима да се ми за сада уз- 
државамо од коментара и остављамо да сваки суди за себе. 


Кабинет графа Куена Хедервариа дао је оставку још 23 
фебруара, али су они до пре неки дан отправљали послове кад 
је састав новог кабинета поверен РПг. Лукачу, министру финан- 
сија у Куенову кабинету. И најпажљивијем посматрачу изгледа 
тешко да се нађе у овој ситуацији у Угарској. По свему је из- 
гледало да су законски предлози, којима се уводи двогодишњи 
рок службе у сталноме кадру и измењује војно-судски поступак 
у угарској војсци били и у Угарској и у Аустрији подједнако 
популарни. Кошутова странка је чак показивала склоност да 

напусти опструкцију коју је била отпочела против горњих пред- 
лога, да је само могла да нађе неко ма како средство да колико 
толико спасе изглед за време операције. Стога је погодба графа 
Куена с Кошутовцима била као из ведра неба гром и изазвала 
је буну у Аустрији што је он извесно и могао да предвиди. 
Можда је он мислио да ће таквом тактиком постићи један циљ 
коме је тежио још од почетка своје владе: да изазове расцеп 
између Кошутоваца и крајње Јуштове групе. У сваком случају, 
он је у половини фебруара пристао да усвоји резолуције Ко- 
шутоваца о задржавању у сталноме кадру у извесним случајима 
оних војника, који су већ одслужили свој рок, и о сазивању из- 
весних позива резерве за време мира. Ове мере су, међутим, 
крунина прерогатива. С друге стране, угарски парламенат има 
право да одобри или да одбије годишњи контингенат регрута. 
Кошутовци и други мађарски националисти тврде да крунина 
прерогатива тежи да право угарског парламента начини илузор- 
ним. Чудно је да текст тих резолуција није никако објављен; 
али се тврди да оне у ствари поричу право круни да у сталном 
кадру задржи војнике који су већ служили две године, и да са- 
зива позиве резерве од прве три године, кадгод угарски парла- 
менат одбије да одобри угарски део регрута за текућу годину, 
или кад му за то није поднесен нарочити предлог, или кад су 
његове седнице одложене или је распуштен. 

Повика у Аустрији била је брза, општа и гласна. Заједнички 
министар војни, генерал фон Ауфенберг нарочито се одликовао 
жестином напада. И остали одговорни шефови војске, и аустриј- 
ска влада и штампа и, како се тврдило, сам престолонаследник 
надвојвода Фрања Фердинанд, сви су били противни таком јед- 
ном споразуму. Ипак у то доба тачно држање круне и кабинета 
графа Штирка није било сасвим одређено. Генерал фон Ауфен- 
берг међутим није се ни мало двоумио о томе какве би биле 
последице оних резолуција. Положај који би оне створиле, твр- 
дио је он, био би савршено немогућан. У једном моменту кризе 
власти би се нашле немоћне да отклоне отпуст војника који су 
већ одслужили свој рок и у исто доба могле би да остану и 
без нових регрута. Под системом двогодишњег рока војне оба- 
везе у таквим би околностима поједине чете могле да спадну 
на 30 војника. Кад се са тог гледишта посматрају ствари, онда 
се може да објасни она запрепашћеност и гнев с којим сеу 

аустријским војним круговима примила, како су то они назвали, 
предаја графа Куена Хедервариа мађарским националистима. 

У Угарској су се одмах мобилисали против министра војног 
и десили су се многи интересантни инциденти. Од свега што 
је против њега изашло најкарактеристичније је једно тврђење 
у „Пестер Лојду“ (од 10 марта пн.), полузваничном органу 
угарске владе. Тај лист је, наиме, изнео да је ђенерал фон Ау- 
фенберг 1905-те године као командант бригаде у Ђеру, у Угар- 
ској, написао и послао Министарству Војном у Беч један ме- 
морандум о томе како би трупе заједничке војске могле да уђу 
у Угарску и да се употребе на „умирење“ Мађара, који су тада 
опет били у сукобу с круном. Тај меморандум је, рекао је „Пе- 
стер Лојд“, међу најтајнијим документима министарства војног. 
Генерал фон Ауфенберг и генерал барон фон Питрајх, који је 
оио министар војни у 1905-ој години, одмах су свечано и зва- 
нично изјавили да у целој тој причи нема ни труни истине. По- 
што један велики део заједничке војске, међу њима и многе 
аустријске регименте, пребивају стално у Угарској, то је, изјавили 
су они, цело то тврђење један пакосан проналазак у циљу да 
се мађарско осећање распали против ђенерала Ауфенберга, који 
никад није био популаран с ове стране Лајте. Као наследник 
генерала барона фон Шенајха чије су угарске симпатије, како 
се тврдило, изазивале неповерење престолонаследниково, са- 
дашњи министар, војни од самога почетка био је регзопа поп 
сгаја у Будимпешти. Та се антипатија још више појачала после 
његовог нешто можда нетактичног говора пред делегацијама у 
децембру ; и кад се томе још дода да се о њему мисли да ужива 
благонаклоност надвојводе Фрање Фердинанда, за чије неке вој- 
ничке замисли њега сумњиче да жели да их изврши, онда се може 
да разуме зашто је он постао права мета за мађарске ударе. 

О графу Куену Хедервариу се мисли да је вешт и да је 
чврсте руке. Он је за двадесет година свога бановања у Хрват- 
ској стекао искуство како треба поступати са хрватским поли- 
тичарима и то искуство је изгледа хтео да примени у својим 
преговорима с мађарским националистима. Он је можда имао 
какав план да ишчупа жаоке из резолуција, на које је он бар 
по спољним изгледима био дао свој пристанак. Али Аустријанци 
се нису хтели да ослоне ни на сву његову вештину, да тако 
једну велику концесију евентуално учини безопасном. Они нису 
хтели да улазе ни у какве експерименте који би, по њихову 

мишљењу, у ма које доба могли њихову сигурност да доведу у 
питање, нарочито у садањем стању у коме се Европа налази. 

Али се аустријска опозиција тој политици резолуција не 
оснива искључиво на војничким посматрањима. С правом или 
не, тек Аустријанци тврде да би се резолуцијама извршиле је- 
дностране и врло материјалне промене у војноме законодавству, 
утврђеном између обе половине Двојне Монархије. Они кажу 
да је законом, на који су обе стране пристале, утврђена исто- 
ветност принципа на којима почивају војне установе обе земље. 
Кошутове би резолуције учиниле једну битну измену у закону 
од 1888 и на тај би начин аутоматски измениле један члан за- 
кона о одбрани земље. Аустријски су листови доказивали, да 
кад би угарски парламенат учинио такву измену на своју руку 
без допуштења Аустрије, онда би се тиме повредило поравнање 
између оба дела монархије. Мађари изгледа да су одговорили 
да резолуције угарског парламента не би у ствари дирале у 
пуноважност постојећих закона, да је право, које се подразумева, 
сваког парламента да доноси какве хоће резолуције, и да су 
аустријски протести против вршења тога права од стране пар- 
ламента у Будимпешти једно неоправдано мешање у мађарске 
унутрашње ствари. Аустријанци примећују нато, да нема много 
стварне разлике између формалне промене у тексту закона и 
резолуције коју усвоји парламенат и потпомаже угарска влада. 
Они назиру да би таква резолуција у Угарској имала морални 
ауторитет закона, и можда многа практична дејства једног за: 
кона, и да би она бар Аустрији могла да задаје исте такве теш- 
коће као и какав закон. 

И тако је у односима између обе половине монархије био 
наступио један од оних кроничних застоја који јој прете озбиљ- 
ним последицама. У аудиенцији од 16/29 марта, коју је граф Куен 
имао код цара Фрање Јосифа, изгледа да је цар указао на извесне 
последице ако се не уклоне тешкоће на које је војни законски 
предлог наишао у Угарској. Чак су публиковане и извесне сен- 
тименталне појединости те аудиенције, због које су графа Куена 
укорели да је народну политику покушао у једном тренутку да 
стави на сентименталну основицу. Тако су постали гласови о ца- 
ревој абдикацији, гласови који се уосталом проносе већ шезде- 
сет година. Доиста, у овом случају те пуштене гласове о абди- 
кацији треба просто тумачити тако, да је њима један опрезан 
владалац хтео да наговести да би упорство угарских политичара 

могло да изазове извесне нежељене компликације и да на државну 
зграду истакне сигнал опасности; сем тога, да угарским полити- 
чарима да прилике да се без губитка достојанства извуку из по- 
ложаја у коме су. 

Изванредно је карактеристично да је на оне резолуције био 
пристао граф Куен Хедервари, кога су увек сматрали као „кра- 
љевог човека“ и кога су у Угарској чак називали „аустријским 
лакејем“; да су их одушевљено потпомогли и владина странка 
и граф Тиса онако исто као и Кошутове присталице, граф Апоњи, 
и граф Андраши; и да их је огромна већина и у парламенту и 
у Дому Магната сматрала као неопходну гарантију против повреда 
и обилажења уставних права парламента да даје допуштење за 
сазив нових регрута. Краљ није пристао на те резолуције, и граф 
Куен Хедервари дао је оставку, која му је уважена; а круна је 
јасно дала на знање да не само не пристаје на те резолуције него 
уопште на принципе које оне садрже, па ма у каквом облику да 
се они изразе. Угарски парламенат се испрва држао чврсто на 
становишту резолуција, али чим се из Беча наговестило да ако 
се сукоб продужи, његово се решење може да повери млађој и 
јачој снази одмах су се показали знаци попуштања и већ се по ве- 
стима из Будимпеште види, да су влада и парламенат готови „из 
оданости према Краљу“ да оставе на страну једно оружје које 
су се они надали да скују као будућу одбрану против ствар- 
них или уображених апсолутистичких склоности престолонаслед- 
никовихХ. | 

Нови министар председник РОг. Лукач изгледа да је образо- 
вао кабинет на програму општег права гласа и њега ће да пот- 
помаже Јуштово крило Независне Странке и један део досадашње 
владине већине. Ово „опште право гласа“ ево у чему се састоји: 
(1) изборно се право даје свима мушким лицима која знају да 
читају и пишу и имају 24 године старости, али гласач мора да 
је пробавио бар годину дана у месту гласања; (2) Сваки гласач 
да има само један глас; (3) Гласање да буде тајно и по општи- 
нама; (4) Они који су осуђени због дражења против угарске др- 
жавне идеје у првом случају губе активно и пасивно право гласа 
за десет година; а у поновљеном случају на свагда. К томе Ко- 
шутовци траже да сваки гласач мора да има сведоџбу, да је учио 
народну школу, а према познатом Апоњиевом закону то су школе 
у којима је мађарски језик обавезан наставни предмет односно 
наставни језик. 


Дело. КЊ. 68. У 

Већина досадашње мађарске владе звала се Народна Странка 
Рада, која за свој вештачки опстанак има једино да захвали на- 
силној изборној тактици графа Куена Хедервариа за време оп- 
штих избора од 1910. Карактеристично је да странка графа Куена 
оптужује Јуштову групу да је у тајном дослуху са престолонаслед- 
ковим партизанима. На седници угарског парламента од 21 марта 
(3 априла пн.), Рат, члан Јуштове групе, пошто је укорео графа 
Куена што се умешао у једну „сићушну игру“ додао је, да је „поза 
кабинета као неког народног јунака била неискрена и његова је 
акција у ствари била управљена против престолонаследника“, а 
кад је граф Куен Хедервари објавио своју оставку један члан 
клерикалне Народне Странке узвикнуо је „Живело Белведере!“ 
(престолонаследникова палата у Бечу) — узвик који су после обја- 
снили као израз радости што је, како се у Будимпешти мислило, 
надвојвода Фрања Фердинанд употребио сву тежину свог утицаја 
против графа Тисе и његових пријатеља који су састављали ре- 
золуцију. 

Ва 

АГРАРНО ПИТАЊЕ У БОСНИ И ХЕРЦЕГОВИНИ ОД КАРЛА ГРИНБЕРГА.! 


Аграрно питање у Босни и Херцеговини има веома ком- 
пликовану историју, и велики економски и политички значај. 
До окупације сталан извор трзавица, немира и буна, иза оку- 
пације постаје оно узрок многим неспоразумима између мусло- 
мана и православних и велика сметња за културни и привредни 
развитак сеоског становништва. Поред тога оно је у најновијој 
својој историји постало једно од демагошких и политичких сре- 
става која се са разних страна и од разних фактора за разне 
политичке и приватне циљеве искоришћавају. Послије анексије 
оно је поново дошло на дневни ред. Оснивање Аграрне Банке 
у Сарајеву и доношење закона о факултативном откупу кме- 
това обратило је пажњу шире европске јавности на ово питање. 
Професор Гринберг написао је 1909 расправу о овом питању у 
„2еасћи Ни МоКкзмлизсћан, зожмаронк ипа Мегмаћипа.“ Доц- 
није је своју расправу попунио и оштампао у засебну књигу. 

Циљ ове расправе је, да се да преглед историског развића 
и данашњег стања овог питања, и да се истакну разноврсни по- 
литички и привредни разлози, због којих треба ово питање ри- 
јешити једном за вазда. Послије увода писац се бави историјом 
овога питања у средњем вијеку и за вријеме турске власти. У 
одјељку о средњем вијеку говори се о овом питању само у Не- 
мањићској српској држави. Директно о Босни говори се мало. 
Главна литература је познато дјело Д-ра Влајинца, Калајева Исто- 
рија Срба, и др. О турском периоду имао је разноврснију лите- 
ратуру. Концизно, али јасно и прегледно изнесен је постанак ра- 


' Гле Аргагуепаззипе ипа даз Огипдеп аз позргобјет т Возтеп ипа дег 
Негсесоутпа. Моп От. Кап Огипђего, Рготеззог а. 4. ЏОппуегана  Млеп. Гетрдо 1911. 

зних врста земаља у Турској, мулкова, ераци-мирија, ушрија и 
хараџија и мевата. Доста добро испитане су промене кроз које 
су ови поједини облици приватне и државне својине прошли. Те 
промјене су, чини се, биле највеће у Босни и Херцеговини, гдје 
су се путем нарочитих привилегија, узурпација, сервитута ит. д. 
права појединаца и сеоских општина, нарочито развила на рачун 
државни и на рачун слабијих, мање упливних људи. Г. Стојан 
Новаковић, који је све до данас највећи и скоро једини струч- 
њак у овим историским питањима, утврдио је да су ове земље у 
имовинским приликама узеле, одмах иза турског освојења, са- 
свим други карактер. Ове појаве, због непознавања српске лите- 
ратуре, остале су писцу скоро сасвим непознате, а међутим је од 
важности то, што се њихов значај осјећа и данас нарочито у по- 
гледима народним на приватну и општинску својину у необра- 
ђену земљишту, због чега долази до честих неспоразума између 
појединаца и власти, која стоји на гледишту да су та имања др- 
жавна. Старо правило да се живот не да стегнути у канонске 
облике показује своју потпуну важност нарочито у босанском 
аграрном питању, гдје имамо врста приватне својине и аграрних 
односа насталих у најновије вријеме путем приватних погодаба 
и нарочитим начином обрађивања, о којима нема ни спомена у 
данашњим законицима. 

Писац је могао непосредно проучавати све аграрне законе 
и законска наређења о аграрном питању, и због тога је слика 
данашњих аграрних прилика, у колико се она може у опште 
добити на основу оваких података, и јасна и потпуна. Најинте- 
ресантнији су чланци о понашању аустро-угарских власти према 
овоме питању. Допуштајући оправдања и објашњења сва која 
су била могућа, писац није могао да не учини врло много и 
озбиљних и оштрих замјерака аустро-угарским властима у по- 
гледу њихова држања према облигатном рјешењу аграрног пи- 
тања. Те замјерке се тичу и правног схватања појединих питања 
и политичког држања. Полазећи од познатих аргумената Андра- 
шијевих писац замјера што није то питање ријешено одмах иза 
окупације, кад је било згодних политичких услова, осуђује не- 
досљедност босанских власти и доказује сву штетност оваког 
рада за културни и привредни развитак Босне и Херцеговине. 
Пошто је изложена цела историја овог питања, истакнуте све 
појаве које су с њим у вези, и пошто је више пута замјерено 
поступцима аустријских власти писац у седмој глави (Как ипа 

5ећјиззјојсегипсеп) води полемику с погледима босанске Земаљ- 
ске Владе, на основу којих је она бранила факултативно решење 
аграрног питања. Најважнији аргуменат владин је, да се обли- 
гаторно рјешење не може довести у склад са садашњим имо- 
винским правима, и да се узакоњено имовно право не смије по- 
вређивати. Гринберг примјећује, да овај аргуменат није довољно 
озбиљан, јер „никада и нигде није правно уређење признало 
приватној својини карактер вјечности.“ На основу статистичких 
података и прегледа досадашњих резултата, до којих се дошло 
откупљивањем кметова, у вези с исељавањем мусломана, побија 
владине разлоге да би облигатно рјешење изазвало поремећаје 
у привредном стању земљу и да нема довољно кредита. На 
основу процјене свих разлога писац се изражава о аграрној по- 
литици у Босни и Херцеговини овако: Не може се порећи да 
досадашња аграрна политика у Босни и Херцеговини преставља 
у свима правцима једну тешку, и најтежу политику аустро-угар- 
ске управе. У ствари њена сенка пада на све што је она у овим 
земљама добро учинила.“ Од велике политичке важности је и 
то што су Србија и Бугарска одмах послије ослобођења рије- 
шиле аграрно питање, док Аустро-Угарска није могла да то из- 
врши за тридесет и три године „То је много важније него то 
што највећи дио кметова сачињавају православни Срби.“ (с. 90). 

Пошто је књига била одштампана изашла је статистика 
Босне и Херцеговине за 1910. Резултате те статистике подвргао 
је у додатку на' крају своје књиге писац критици, да докаже да 
се факултативним откупом не може ријешити аграрно питање. 


Рт. Ј. ДЕДИЈЕР. 


НЕМАЧКЕ ВОЈНЕ РЕФОРМЕ И ЦАРЕВИНСКЕ ФИНАНСИЈЕ. 


Ништа није у последње време толико истакло значај финан- 
сијских питања и науке о финансијама уопште, колико војни бу- 
џети и војни кредити. Довољно је само загледати огромне цифре, 
које престављају војне буџете и њихово необично нагло растење, 
па да се увиди од коликог је значаја питање о изналажењу сре- 
става, потребних за покриће тих издатака — питање, којим се 
има да забави финансијска политика у свима земљама. Државе, 
у место да се држе начела: „ако хоћеш мир, спремај са за мир“, 
држе се оног старог: „ако хоћеш мир, спремај се за рат“! Ме- 
ђутим ово спремање не отклања ратну опасност, него је само 

повећава. Сем тога, ово војничко спремање води разорењу др- 
жавних финансија. 

Немачка Царевина може да послужи као класичан пример 
ове тесне везе између војничких спремања и државних финансија. 
То се даје историски објаснити улогом, коју је Немачка Царе- 
вина имала да предузме, као преставник уједињених немачких 
држава. Њена најважнија задаћа била је спољашна одбрана зе- 
мље. Стварање снажне заједничке војске био је први задатак Не- 
мачке Царевине. Отуда се она по својој мисији јавља као вој- 
ничка држава раг ехсеЏепсе. 

Војнички карактер Немачке Царевине огледа се врло јасно 
и у њеном буџету. У 1911 години расходи царевинског буџета 
износили су: 


редовни нар ННВ 1 АТОЛА 
ванреднино пола пети на а но 216,975.817 


свега 2.924,790.065 мк. 


Од овога је долазило на војску и марину: 
редовних | 6 о и 5 МР ТО 
ВАНреднИ Хр а 182,599.317 


свега 1.274,333.387 мк. 


Зато се за царевински буџет може рећи, да није ништа друго, 
него један војни буџет. 

Упоредно растење царевинског буџета и буџета војске и 
марине види се из ових података (5ганзизсћез Јаћтфисћ шг даз 
Решзсће Кетсћ): 








За Редовни Од тога 
годину : расходи 2 на војску: на марину : 
1872. 338,41 266,78 14,85 мил. мк. 
1881. 513,99 343,91 РА о РА У 
1891. 1.014,57 430,65 прије ИЕ Е 
1901. 1.932,02 563,16 81:51 = 5 
1911. 2.389,73 714,49 1022 о У 


Према овоме, најважнији узрок наглом растењу царевинског 
буџета лежи у растењу војног буџета. 

Па не само то, него и најважнији узрок великом задужењу 
Немачке Царевине лежи у војним потребама. Целокупан царе- 
вински дуг (дакле без дугова појединих савезних држава) изно- 
сио је 31. марта 1910. године 5.016,633.500 мк., а 73 овог дуга 
закључено је ради војних циљева. 

Услед овога су и све финансијске реформе у Немачкој биле 
изазиване поглавито војним потребама. Међутим финансијске ре- 
форме нису могле да поставе царевинске финансије на једну 
трајну, здраву основицу. У Немачкој се готово увек финанси- 
рало по ономе: „дан и комад.“ Финансијска реформа од 1909 
године поправила је у многоме стање царевинских финансија. 
После ње успело се, да се буџет доведе у равнотежу, па да се 
чак и суфицити постигну. 

Међутим нове војне потребе прете понова да униште сав 
напор на санирању царевинских финансија. И ако је само пре 
годину дана, 27. марта 1911. донет закон, који је утврђивао 
бројно стање стајаће војске за време до 31. марта 1916. г., ипак 
је влада већ сад изашла пред Рајхстаг са изменама тога закона, 
тражећи повећање сталног кадра са још 29.000 људи. Сем тога 
се предлажу измене у закону о организацији војске, по којима 
се установљавају још два нова корпуса. Тако исто се предлаже 
образовање треће активне ескадре и грађење нових ратних 
бродова. 

Подносећи овај нов војни програм Рајхстагу (3. ов. мес.), 
влада је изнела и величину трошкова ове реформе, као и на- 
чин њиховог покрића. Трошкови износе: 


За годину : на војску: _ на флоту: свега: 
1912 79,5 15 94,5 мил. мк. 
По ИК 101 29 130 а и уке 
1914 78 39 И на аи 
1915 58 40 98 ар 
1916 62 44 106 Ја 
1917 62 43 105 Зи 


За покриће ових трошкова стоје на расположењу за го- 
дину 1912. према владином рачуну, вишкови од једног, низа 
разних царевинских прихода, који се нису очекивали јесенас 
при састављању буџета. Ту долазе: 


1) вишкови од царина и пореза . . . 45 мил. мк. 
2) вишкови од железница и пошта . . 15 5 4 
5) уштеде“на ануитетима 3 72 57: пио очи 
4) уштеда на грађењу канала . . . . 10 заћи 
5) “реформа порезе наракију“ . . .'-Оола , 


Свега 94,5 мил. мк. 

Као што се види, влада је тачно пронашла 945, мил. ма- 
рака, а управо толико је и потребно за 1912. г. За оне, који 
познају финансије Немачке Царевине јасно је, да је цео овај 
рачун — на песку сазидана кула. То се уосталом види и из са- 
мих мотива овог законског предлога, где се вели (према саоп- 
штењу официозног Могадешзсће АПсетеше Дешпа, бр. од 15. 
априла по нов.). „Ипак је овде претпоставка, да се у финанси- 
рању чувају начела штедљивог газдовања као последњих година. 
Претпоставка је даље, да се садашње економско стање осетно 
не погорша и да не наступе особити нови захтеви за Царевину; 
ако се последња претпоставка не би испунила, онда би било 
потребно отворити нове изворе прихода или одложити за не- 
колико година, сасвим или делимично, смањивање појединих по- 
реза.“ Из овога се види већ, на како слабим ногама почива овај 
план основан на претпоставкама. Кад се још напомене, да се 
баш сама влада, пре неколико недеља само, најенергичније про- 
тивила сваком корегирању буџета, а нарочито прихода, док сад 
одједном цео финансијски положај земље гледа у ружичастим 
бојама и сматра као могућну и потребну „једну тачнију оцену 
прихода“ — онда је очигледно, да ова поновна оцена није ни- 
шта друго, до једно просто повишавање цифара онако, како је 
то влади било потребно. 

Једино ће се реформом порезе на ракију у истини постићи 
један нов и трајан приход. Према владином рачуну она треба 
да донесе у 1912. години 14,5 мил. мк., а у наредним годинама 
36 мил. мк. нових прихода. Ова пореска реформа погодиће на- 
рочито ситне произвођаче ракије и потрошачку масу, дакле, у 
главном, сиротније слојеве друштвене. 

Према овоме финансијске последице војних рефорама биће 
ове: 1) главни терет пашће на сиротније класе и 2) стање ца- 
ревинских финансија биће понова погоршано. Ни једно ни друго 
није добро. Сиромашни редови немачких грађана и иначе су 
доста оптерећени (однос између посредних и непосредних по- 
реза у Немачкој је неповољнији, него на пр. у Енглеској, баш 
кад се узме у обзир целокупан порески терет свих немачких са- 
везних држава и општина, а не само царевински). На њих дакле 
није требало сваљивати нове терете, у толико пре, што разви- 
так немачког пореског система последњих година показује тен- 
денцију, да изведе праведнију поделу пореског терета оптере- 
ћењем богатијих класа (општи порез по дохотку, порез на на- 

слеђе и т. д.). Сем тога, нови издаци на војску биће од непо- 
вољног утицаја на санирање царевинских финансија. Нове војне 
реформе створиће нове финансијске тешкоће. И ту лежи гра- 
ница свима плановима Главног Генералштаба и жељама патри- 
отских Немаца. Истина је, да би Немачка Царевина, према броју 
свога становништва и његовом прираштају, могла да има знатно 
јачу војску. Њена војска није бројно много надмоћнија од фран- 
цуске, и ако Француска има свега 40,000.000 становника а Не- 
мачка 65.000.000. Тако исто Немачка би радо хтела да види своју 
ратну флоту изједначену по снази са енглеском. Али су велике војне 
реформе у Немачкој у истини могућне и оправдане само онда, кад 
су царевинске финансије постављене на једну сигурну и здраву 
основицу. Иначе ће сваки нов војни кредит уносити један нов ра- 
зорни елеменат у царевинске финансије. Најзад, и у случају рата, 
није довољно имати само јаку војску, него и снажне финансије, 
јер се за рат не траже само топови и људство, већ и новац... 

У Немачкој, изгледа, да се не води довољно рачуна о овим 
истинама. 


Рг. М. М. СТОЈАДИНОВИЋ. 


ЗАКОНСКО РЕГУЛИСАЊЕ МИНИМАЛНЕ НАДНИЦЕ У ЕНГЛЕСКОЈ. 


Велики штрајк раденика угљених рудника у Енглеској имаће 
за последицу једну битну реформу у односима између рада и ка- 
питала, раденика и послодаваца. Кад се није могло наћи основа 
за споразум, влада је сматрала, да јој је дужност, да спорно пи- 
тање реши принудним путем, путем закона, и то на тај ничин, 
што ће законом увести минималну надницу раденика у рудни- 
цима. У том циљу поднет је парламенту законски предлог о ми- 
нималној надници, који је великом већином примљен и тако по- 
стао законом, Соа! Мапе (Миштит Маге) Ас! 1912. С обзиром 
на изванредне околности, које су тај закон изазвале, природно 
је што је важност његова временом ограничена на три године. 
Зато овај корак треба сматрати само као покушај један, од чијег 
успеха или неуспеха зависе и даље законодавне мере. 

Главна одредба законска је, да ниједан раденик у угљеним 
рудницима не сме имати дневну награду за рад мању од оне, 
која буде утврђена као минимум. Сам закон није одредио тај 
минимум, али је поставио правила, по којима се минимум одре- 
ђује. Закон прописује једино то, да награда за рад мора бити 

пристојна (геазопабје), с тим да они раденици, који би својом кри- 
вицом или и без своје кривице, али из разлога, који леже у њи- 
ховој личности (старост) били у немогућности, да сврше одређену, 
нормалну количину рада, немају право на овај минимум. Посло- 
давци су овде предлагали, да се законом одреди и минимум рада, 
који се има извршити, да би се стекло право на минималну над- 
ницу. Влада је нашла да је овај захтев са свим оправдан, али је 
оставила оним истим факторима, који буду одређивали минималну 
надницу, де реше и то питање о минималном раду, односно о 
квалитету рада. 

Висина минималне наднице не одређује се за целу земљу, 
већ по појединим областима, с обзиром на посебне прилике сваке 
области. У свакој области имају се образовати нарочите комисије 
од раденика и послодаваца са подједнаким бројем преставника 
и једне и друге стране. Председника бирају комисије, а ако се 
чланови не сложе у избору, што ће наравно махом бити случај, 
с обзиром на велика права председникова, онда га бира влада. 
При утврђивању минималне наднице обично ће радници тражити 
једно, а послодавци друго, тако да ће на крају крајева председ- 
ник решавати, јер којој страни он приђе, та ће страна имати 
већину. 

У закону стоји, да овако утврђене наднице нису принудне, 
т.ј. нико не може натерати сопственике рудника да са тим над- 
ницама раде, ако налазе, да им се рад не рентира. Они могу сло- 
бодно обуставити рад. Ако хоће пак да раде, морају плаћати ра- 
деницима онај минимум, који би комисија одредила. Према томе 
и ако изгледа да закон није принудан, у суштини је он ипак при- 
нудне природе, јер сваки послодавац мора да се повинује про- 
писима његовим. 

Пријемом овог закона напуштено је вековима утврђено 
правило економског живота, да се надница утврђује слободним 
споразумом раденика и послодаваца. Енглеска је и овде, као и 
у многим другим друштвеним питањима прва прекинула са тра- 
дицијама и покушала да питање о односу између рада и капи- 
тала реши на други начин. Тај је покушај баш у Енглеској већ 
и раније учињен за неке мање и незнатније индустријске гране. 
Једним законом од 15. новембра 1909. год. регулисана је над- 
ница у четири индустрије: индустрији ланчића, чипканих мате- 
рија, картона и кутија за жижице и најзад у конфекцији мушкој 
и дечијој. То су биле мање индустријске гране, где је, с обзи- 

ром на особене прилике било потребно да држава интервенише 
у питањима радничке награде. Енглеска је овде пошла приме- 
ром аустралијског законодавства, које је прилично успешно ре- 
шило питање о законском регулисању наднице. О томе се на- 
лазе интересантни подаци у недавно објављеној књизи: Е. Вгода, 
Га Нханоп |еоаје дез зајатез. Ехрепепсез де 1' Апојејегте, де 1' Апзга- 
пе ећ ди Сапада (Рапз 1912). Али привредне прилике у Аустра- 
лији нису ни издалека тако развијене, нити индустрија има тамо 
онај значај и ону улогу, коју има у Енглеској, и зато није било 
тешко правити такве покушаје са минималном надницом. У Ен- 
глеској стоји ствар далеко озбиљније. Енглеска је овим законом 
о минималној надници угљарских раденика заишла у велику ин- 
дустрију и створила један нов проблем, једно ново питање. 
Држава је напустила улогу неутралног посматрача у борби из- 
међу капитала и рада, па је покренула једну интервенцију од 
недогледних последица. Јер не треба се варати, да ће. комисије 
одређивати минималну надницу. Не, њу ће у ствари одређивати 
влада преко својих делегата, председника комисија. Ако би по- 
кушај који се овим законом чини, испао повољно, одмах ће не- 
сумњиво и раденици других индустрија тражити, да се реши 
питање и о њиховој минималној надници. То ће изазвати нове 
и огорчене борбе и са свим нове односе и ситуације. Зато многи 
умеренији елементи замерају влади, што је тако нагло пришла 
решењу овог несумњиво најважнијег економског проблема. По- 
знати француски научник Пол Лероа Болије сматра, да је енгле- 
ска влада погрешила, што се уплашила од штрајка, који би сам 
по себи морао престати, па је сасвим лакоумно запливала у 
воде државног социјализма и прешла на страну раденика.' За- 
кон о минималној надници по његовом мишљењу неће довести 
ни до каквих повољних резултата. Да ли ће тако доиста бити, 
не може се знати. Али свакојако као један покушај на пољу 
социјалне политике овај закон заслужује особиту пажњу и као 
први корак једном новом економском реду има нарочити значај. 


га ита 


' 17 Есопотичје Егапсал5 (23 тагз 1912.) р. 417 ег зшу, 

"ЗА 14. ЈАНУАР“ од Николе 


Под горњим насловом изашла је у јануарској и фебруарској 
свесци цетињског часописа „Дана“ најновија пјесма Краља Ни- 
коле |, испјевана за овогодишњи 14. јануар и намијењена срп- 
ској школској омладини. Поред дубоког патриотског осјећања, 
лијепих форама, живих и јасних слика, пјесма ова у својој основ- 
ној идеји садржи и једну морално-васпитну тенденцију, те и због 
тога заслужује, да се на њу особита пажња обрати. Потпуношћу 
престављања као и уметничком љепотом уопште она надмашује 
све досадашње химне испјеване у славу првом и највећем срп- 
ском просветитељу Св. Сави. Поједини умјетнички потпуно са- 
вршени моменти остављају дубок утисак на читаоца, и још више 
појачавају онај опште пријатан утисак, који се добија из цијеле 
пјесме. 

Према садржини пјесма се може подијелити у три одељка. 
У првом одјељку описује се: нестанак књаза Растка, родитељска 
жалост за изгубљеним сином као и општа туга и забуна, која због 
тога настаје у цијелом Немањином двору. Нарочито су лијепи 
стихови, у којима се даје израза мрачним слутњама и предосје- 
ћању о узроку Расткова нестанка: 


„Књаза Растка нигдје нема, 
Ка прогутан земљом да је — 
Гдје је поша', куд се дио, 
До сад нико не дознаје. 


Није ли га прогутао 

Вал Мораче ил' Рибнице, 
Па чамчићу ловећ рибу 

Испод града и Горице 2! 

Јесу ли га звјерад у лов 
Растргнула у планине. 
Када се је за срнама 
Гором пео уз висине 2 


Да л' је жртвом зликоваца 
Књаз лијепи гдје пануо 2 
Хвала Богу, гдје ће бити 
Млад краљевић издахнуо 2“ 


Исто су тако лијепи стихови, у којима се у различитим си- 
туацијама репродуцирају слике младог књаза на двору очеву, у 
којима се приказује са животом пуним полета енергије и весе- 
лости; затијем његов растанак с краљевским двором, у коме 
оставља извор непрегледних, разноликих и јако привлачних тје- 
лесних уживања ради душевног задовољства. Супротност која 
се огледа у перспективи мирног и тихог калуђерског живота, упо- 
ређеног са ранијим животом на краљевском двору, још више по- 
јачава вриједност његове одлуке и пожртвовања. Све то изра- 
жено је дивним стиховима, које није у стању замијенити ни нај- 
савршенија проза. За примјер наводимо само потоње стихове. 
овога одјељка: 


„У то име приносим ти 
На жртвеник младост моју 
Цркво свјета, вјеро свјета, 

, Милост за род просим твоју. 


О, Атонска Горо света, 

Мог спасења Арарате, 

Нек' анђели кроке моје 

К твојој страни сјутра прате...“ 


Али кулминација умјетничке љепоте достиже се тек у даљим 
стиховима другог одјељка, у којима је изражена силна радост и 
усхићење Немањино при сазнању, да је његов љубљени син у 
животу : 


„Није љепше Бог могао 
Наградити моје труде, 
Ни положај створити ми 
Завиднији међу људе. 


Сам сам парче све по парче 
Скупља ове краљевине, 
И подига' пред свијетом 
Њезин углед у висине. 

КО) 


А Бог ме је обдарио 

У мом дому са три сина; 
Јемство среће у њих наћ' ће 
Краљевства ми величина. 


Два ће сабљом да га бране, 
А у савез трећи с Богом 
Краљевства ми опасати 

(С добрим редом и са слогом. 


Слава теби, Боже свети. 
И ти, Растко, славан био, 
Краљевство ми и сам себе 
Узвисио, прославио. 


Суза топла иза тога 
Краљевим се лицем ваља — 
Није суза жалосница, 

Коју око лије краља, 


Но је роса од блаженства, 
Што му борним лицем тече, 
Јер јелнога светитеља 

У својему дому стече...“ 


У трећем одјељку пјесме оцртавају се заслуге Расткове за 


српску цркву и просвјету; износе се плодови његова рада; ука- 
зује се на величину и моралну вриједност његова пожртвовања 
за корист домовине : 


„Није лако, ал' је слатко 
За народ се жртвовати 
И најдраже, најмилије 
На олтару рода дати. 


Дат' му душу, дат му живот, 
Способности, све му дати, 
Па ће мила домовина 

Као алем кам засјати. 


У овим стиховима морално осјећање достиже најсавршенији 


и најпотпунији свој облик. 


Напошљетку пјесник узносећи вриједност слободе пун па- 


гриотског усхићења обраћа се младим слободанима овим ријечима: 


„Здраво млади слободани, 
Здраво, синци, земље ове, 
Прирастајте, да стечете 

Родном крају славе нове. 

Да дуг свети одужите 
И аманет од прошлости, 
Да у гробу од радости 
Немањине шену кости, 


И да харност укажете 
Наше књиге Светој глави 
И захвални на вјекове 
Останете Св. Сави.“ 


Као што се види, пјесма поред чисто умјетничке врије- 
дности има и великог морално-васпитног значаја. Њом је потпуно 
обухваћена и религиозна и морално-национална личност Св. Саве, 
те учитељима може врло згодно послужити као допуњавајуће сре- 
ство с једне стране у националној историји, а с друге стране у 
науци хришћанској при излагању Савиног националног и хриш- 
ћанско-светитељског рада. Уопште пјесма је пуна васпитног и емо- 
ционалног елемента, те је стога најтоплије препоручујемо свој 
српској школској омладини, којој је у првом реду и намијењена. 


Никола Р. Минић. 


Сима ПАНДУРОВИЋ: Дани и Ноћи (Београд, 1912). 


Прочитавши ову збирку хармоничних стихова, човек и не- 
хотице полази за мислима у своју прошлост, обнавља поједине 
тренутке, сећа се и живи у ономе, што је дотле сачињавало ње- 
гов живот. Он тада јасно увиђа сву величину оне необориме истине: 
да је огромна разлика између стварности и ружичастог „1деа!- 
ме -“а; да поред свих тренутних радости остаје на крају сурово 
разочарење ; да је цео живот једно дуго лутање од данас до сутра, 
улепшано шареним химеричним сновима, иза којих се ипак најзад 
појављује озбиљно Метеп(о. И гледајући своју прошлу сенку 
из дана младости, поуздања и снаге, он спушта главу, да заједно 
са песником учини једно болно признање: 


О, тако просто, тужно велим 

Да нисам више што сам био. 

Осећам, чешће но што желим, 

Велики умор драг и мио 

Дави су мојих жеља ређи, 

А хоризонти мисли блећи; 

Паук у својој танкој пређи 

На надама се сунча свелим. 
(Промена) 

То је једна од оних многих лепих песама из ове књиге, 
пуна чистих осећања, истине и простоте, која се не може лако 
заборавити. 

Г. Пандуровић је песник јаке маште и израза. Његова је по- 
езија лична, оригинална, поезија „Тсћое Н|-“а. Он је осим тога од- 
личан версификатор. У стиховима нежних акорада исказане су 
на више места дубоке философске мисли. Нико, можда, код нас 
није тако природно као он, са тако мало речи, открио она ин 
тимна и скривена трептања душе, која често изазива само једна 
обична промена у природи: 


Висине бледе ћуте, 
Јесењи сумрак рани; 
Листови свели жуте. 
Лепи, несрећни дани. 
(Тишина) 


Писац „Посмртних Почасти“ није се много изменио. Основа 
је и овде песимизам. Само је овај песимизам озбиљнији, дубљи, 
сведен на мирну резигнацију. Помисао на неизбежан крај, на онај 
добро знани „дегтег асје“, о коме сви по некад размишљамо, за- 
менила је обична свакидашњица. Зато нам је тако и близак. Због 
тога ће ова књижица имати много читалаца. Њу ће увек волети 
сви они, који осећају меланхоличну једноликост нашег живота, јер 
су нам свима разумљиви ови изразити стихови: 


Увек исти живот што мили и тече 

Као прљав, жути поток после кише, 

А ми стално ништа не желимо више 

Но да падне мирно, благотворно вече. 
(Наметљив: мотив) 


Момчило МИЛОШЕВИЋ, 


Рг. Метаспа МопКк сћеутсћ, Га днезћоп де па- 
попа тез (Депехе 1912). 

Један тежак а похвалан посао предузео је писац ове сту- 
дије, да чисто научним путем објасни иреши проблем народно- 
сли, који међу свим општим социјалним питањима заузима не- 
сумњиво прво место. Тај проблем је у толико важнији, што на- 
ционална питања и национални сукоби престављају још и данас 
један од најглавнијих узрока међународних сукоба, који пре- 
стављају вечиту опасност за друштвени мир. За неке народе, 

као на пример српски народ, питање народности је животно пи- 
тање и зато се има радосно поздравити ова књига, која пре- 
ставља народносно питање у правој светлости и одређује му 
право место. 

Позната је ствар, да начело народности, и поред свеколике 
своје огромне важности, није успело да у међународним одно- 
сима буде признато као фактор од утицаја. Међународно Право 
неће да зна о народностима. Оно се бави једним народом као 
правним лицем само у толико у колико тај народ живи у оквиру 
једне државе. Што се тиче народности ван државног оквира, 
оне су и данас изван оног круга, којим се Међународно Право 
бави. Писац истиче у самом почетку своје студије, да је овако 
држање према начелу народности погрешно и да оно у главном 
долази од погрешно схваћење улоге, која је народностима у 
општој култури додељена. По писцу народност преставља један 
узвишени симбол друштвене солидарности, и потичући од по 
родичних односа она треба да се прошири и на органске за- 
једнице друштвеног живота и да тиме допринесе максимуму мо- 
ралног развитка индивидуе. Начело народности појављује се и 
као осећај и као право једно, које тежи свуда да се оствари. 
Циљ је његов, да сваки народ образује своју државу, и да, ако 
једна држава обухвата само део извесне народности, она има 
право и дужност, да ради на уједињењу. Наравно да ово не 
треба схватити апсолутно, већ приближно и релативно. Ако се 
оствари бар то начело, да се народи слободно групишу у државе 
без спољнег притиска, тиме је већ у главном и питање о наро- 
дностима практички решено. 

Међутим карактеристично је, да је остварење начела наро- 
дности наилазило на несавладљиве тешкоће у току 19. века. Те 
тешкоће потичу или из чисто физичких узрока (сила), или су 
пак последица једне дуге формације историске, политичке и мо- 
ралне. К томе су придошли још и чисто економски узроци, који 
су такође стајали на путу начелу народности. Г. Вукићевић је 
пак оставио на страну сва конкретна национална питања, па је 
са општег социолошког и психолошког гледишта расматрао на- 
челно само питање народности као такво. 

Да ли је само по себи начело народности оправдано, да 
ли је засновано на консидерацијама, које имају вредности, и да 
ли је победа његова сигурна2г На то питање да би дао прави- 
лан одговор, писац је почео прво са историским прегледом. У 

старом и средњем веку питање народности било је без значаја. 
Главни догађај, који је покренуо питање народности у великим 
размерама, била је француска револуција. Позната декларација 
француског парламента прокламовала је право на живот и не- 
зависност свих народа. Још пре тога је учинио сличну изјаву 
амерички проглас независности у Филаделфији 1776 године. Нај- 
карактеристичнија је изјава француског парламента од 1895 г. 
Народи су независни и суверени. Ма колики био број ста- 
новника, и ма колика територија, та независност и сувереност 
су неотуђиве. Сваки народ има право, да сам организује своју 
владу и да по свом нахођењу мења облик владавине. Један на- 
род нема право да се меша у послове другога. Али на супрот 
свима овим и другим сличним свечано прокламованим принци- 
пима и Република и Царство су од тога одступили. Истина 
с времена на време чинио се у Француској покушај, да се оствари 
начело народности. Тако је Француска водила 1829 године један 
крвав рат, да би помогла остварење талијанског јединства. 
Француска револуција је била дакле прва, која је увела у 
међународне односе начело народности, које се дотле појављи- 
вало или као нејасна аспирација народа или као факат један, који 
су само философи констатовали. Од тога времена наступио јеу 
целој Европи снажан покрет на народном јединству, који није 
успео да дође до циља у току 19. века, већ је прешао и у 20. 
век, с надом на остварење. То је био један општи покрет на 
реалној основи и са одређеним циљем. Кад се из феудалног ре- 
жима извршио прелаз у демократски режим, одмах је упоредно 
с тим настало и буђење националне свести. То се види нарочито 
по буни у А.-Угарској 1848 год. која је била политичко-нацио- 
налне природе. Сви подјармљени народи подигли су главу, те- 
жећи за слободом и уједињењем. Уз то је и ишао велики ду- 
ховни покрет, да се васпостави историја народна, да се језик 
књижевни и национални учврсти, да се народне песме и припо- 
ветке, обичаји и остале традиције скупе и проуче. Многи исто- 
рици, философи, фолклористи и правници помагали су тај покрет 
који је највиднијег израза добио баш у захтеву, да се призна 
важност народном језику. А како се једновремено ширио и де- 
мократски режим у свима питањима о међусобном односу између 
појединаца, то је и природно и логично, што се истакла тежња 
да исти демократски принципи једнакости важе и за групе, за 
"народности, тако да свака од њих има право на засебну и сло- 

бодну егзистенцију. Национално питање се на тај начин појавило 
у пуном облику, али практички било је остварено само у неким 
државама. 

После ових општих погледа у вези са кратким историским 
"расматрањима писац је прешао на прави предмет своје студије, 
на научно образложење начела народности. На првом месту го- 
вори о психологији народа и из те психологије изводи закључке о 
"оправданости појма народности, као и о његовој стварној егзистен- 
цији. Ту се писац нарочито забавио и питањем, да ли у опште и по- 
„стоји психологија народа као нарочита наука. На супрот неким нау- 
чарима који су тврдили, да су разлике између народа: више мање не- 
знатне, да су народи у својој суштини, својим интимним осећа- 
-њима, својој логици и свом кретању идентични, писац је, осла- 
њајући се на темељне радове других социолога показао јасном 
"убедљиво, да психологија народа има право на научни опстанак 
и да њени резултати имају вредности. Психологијом народа се 
утврђује, да разни узроци, интелектуални, морални и опште со- 
цијални утичу на издвајање националних физиономија. Постоји 
читав један систем колективних покретних идеја (!деез Тогсе5) 
које престављају народносну свест и одкуда потичу народносни 
типови. Та народносна свест је плод једног социолошког детер- 
·-минизма, који потиче од заједничког, вековима продуженог жи- 
вота. Психологијом народа се најбоље и најлакше утврђују на- 
родносни типови и очекивати је, да ће та дисциплина, кад се 
буде још више развила, довести до још повољнијих резултата. 

Писац затим говори о социолошким елементима појма на- 
родности. Помињући неколико главних одредаба народности, да 
"би утврдио битне елементе, које су поједини научари истицали, 
писац се нарочито задржао на формули познатог талијанског 
правника Манчинија, да је основни принцип народносне егзи- 
стенције народносна свест, осећање које народност има о себи 
и свом засебном бићу и које је оспособљава, да се конституише 
изнутра и манифестује споља. Та народносна свест, или жеља 
„или пристанак (Ренан), или пак узајамна симпатија (Ферари) 
одређује социолошку формацију народносног осећања. 

Не задовољавајући се само тим констатовањем, писац је 
пошао и даље да пронађе крајње узроке народносног форми- 
рања, да утврди социолошки постанак народности, да одреди 
елементе и услове постанка, као и законе који у тим појавама 
владају. Испитујући правила, по којима се у физичком и дру- 

штвеном свету врше спајања и груписања, писац налази као 
агенсе један психички моменат, једну симпатију, која трајно и 
вечито дејствује („Оп реш! зе гаНоџег 4' аоп ег де репзег, оп пе 
зе ТаНоше јата: 5 Фаштег“ — Апоизје Сотр!е). То је један људској 
природи особен и урођен инстинкт. У крајњој линији он потиче 
од породице, шири се на род и племе, па прелази у народ и на- 
родност. Кад се томе придружи и моменат територијални: ста- 
новање на истом простору, истој територији, онда се, услед ма- 
теријалне подлоге (територије) онај општи осећај само потен- 
цира још више. 

У нарочитом одељку писац излаже главне форме, у којима 
се народност као таква манифестује. Крајњи закључак је пишчев 
да свака народност има свој природни и витални циљ, да до- 
веде до државног јединства, до тако зване народносне државе. 
Држава је срество за прогрес људски. Она је највећи центар 
људске активности и са свим је логично што народност тежи 
остварењу у облику државе. 

Писац се најзад забавио и питањеи о односу национализма 
ка интернационализму. Упоређујући те две доктрине, та два су- 
протна покрета, он долази до закључка, да је национализам на 
солиднијој основи, да није празан принцип, већ један од реалних 
услова за живот и опстанак друштва. Као једно здраво и ра- 
ционално начело национализам је виши ступањ од патриотизма. 
Док се патриотизам појављује као обична и разумљива љубав 
према своме, национализам се не задовољава само тиме, већ 
тежи супрематији и води акцији. Зато национализам не: ематра 
рат као зло, већ као један фактор цивилизације, ако се наравно 
води под условима нужности. На супрот теоријама пацифиста 
национализам истиче, да рат има и стваралачку функцију, а не 
само да руши и уништава. Кад се пак с друге страие проуче 
све манифестације интернационализма види се, да је то један 
више мање идеолошки покрет са нејасним и неодређеним ци- 
љевима, чије је остварење под великим знаком питања. 

Као крајње закључке писац изводи, да је начело народно- 
сти не само на потпуно солидној основи, већ да у себи носи 
тежњу за јачањем и ширењем. Развитак културе и морала, ши- 
рење демократских идеја чини, да се и принцип народности све 
више и више приближује свом остварењу. Оно је једна дру- 
штвена сила, коју никакве препреке, никакве сметње не могу 

задржати на путу ка крајњој мети: образовању националних 
држава. 

Г. Вукићевић је потпуно успео, да овом студијом научно 
објасни цео онај покрет, у коме Срби имају не мали удео, који 
се покрет од заинтересованих чинилаца преставља као шимера. 
Овака књига је била потребна и као што су Талијани раније 
највише радили на испитивању народности, па и дошли до оства- 
рења свог народног јединства, тако је сад ред на Словене, у 
првом реду Србе, да и озбиљним радовима, засниваним на ствар- 
ним чињеницама, упознају свет са својим оправданим тежњама. 
Књига г. Вукићевића преставља врло добар почетак. 


Рт. Л. МАРКОВИЋ. 


Масће ОТоџшећтсећех т[ећ: Ге 5е611-Сопуегптеп! 10- 
са! еп егђте. (Рапз 1911). 


Да ли је целисходније организовати једну државу по начелу 
централизације или децентрализације од увек је било предмет 
јаке теориске дискусије, а у многим земљама — Француска је 
први пример — оно је још и данас отворено питање, које чека 
законодавно решење. Како је оно примењено у политичкој ор- 
ганизацији Србије управо је предмет ове књиге, која је прим- 
љена као теза за докторат. Под децентрализацијом или само- 
управом, као што сама реч каже, подразумева се такав режим 
у коме народ управља сам собом, режим, у коме је држава 
велики део својих функција пренела на извесне јавно-правне кор- 
порације, организоване на њеној терирорији. Под централизаци- 
јом подразумева се пак режим, у коме је држава концентрисала 
све функције у врховној, централној управи, одакле потиче сва 
иницијатива. То је режим у коме је целокупни политички живот 
народни регулисан озго. Око овог питања вођена је и води се 
јака политичка борба, а код нас специјално, оно је пролазило кроз 
различите фазе и увек је било најбоље огледало наших полити- 
чких прилика. 

У уводном делу писац брижљиво и прегледно излаже све 
теориске разлоге противу и у корист самоуправе. Пре свега, са- 
моуправни систем је интимно везан са демократијом. Он се управо 
с њом идентификује. У централистичкој држави појединци су 
удаљени, одстрањени од свију јавних послова. Они се третирају 
као личности недовољне зреле и способне, као личности мало- 

летне. Отуда су они потпуно незаинтересовани за сва политичка 
питања општег значаја. Надмоћност самоуправе се одмах увиђа 
у овоме, што она, пре свега, буди интересовање код појединаца 
за опште јавне послове. Они увиђају, да поред уских, личних 
послова, постоје послови општег интереса за целокупну заједницу 
и за чије је управљање потребна њихова сарадња. То је најбоља 
школа, у којој се грађани, упознавајући најближе послове свога 
места, уче, да упознају и послове државне. Али надмоћност де- 
централистичке организације осетила се нарочито од када се сфера 
државних функција почела нагло да шири. Од тог доба ово је 
питање добило поред чисто политичког и социјални значај. Др- 
жава постаје неспособна да одговори својим новим врло значај- 
ним социјалним дужностима, које је еволуција економског живота 
наметнула. Она је принуђена да их преноси на колективне заје- 
днице у своме закриљу, дајући им уз то аутономију у њихо- 
вом раду. 

У првом делу писац нам даје врло прегледан историски 
развитак наше самоуправе, почев од Душанова Законика. Важно 
је забележити, да је наш народ од увек живео под самоуправ- 
ном организацијом, да је ова дакле особина нашег политичког 
живота. Она није пресађена са запада већ чврсто везана за поли- 
тички живот српског народа. Али при свем том самоуправа није 
добила, у почетку нашег независног политичког живота, и за- 
конску форму. У место самоуправе ствара се јака централистичка 
управа. Тек доцније, најпре под Уставом од 88 г. положени су 
темељи самоуправе, која истина још није добила последњу форму. 

Пошто је прегледно изложио данашњи састав и надлежност 
самоуправних органа и њихов однос према централној управи, 
писац даје, и то је најважнија партија књаге, критику на нашу 
данашњу самоуправну организацију. Констатује са потпуним пра- 
вом, да ни општина ни округ не уживају довољно аутономију, 
коју би требало да имају, ако се искрено хоће да организују на 
здравој и потпуној децентралистичкој основи. И ако је у Уставу 
постављен принцип о њиховој аутономији, ипак се доцнијим за- 
коном великим ограничењима у ствари отишло доста далеко од 
постављеног и жељеног принципа. Готово свака одлука окружне 
и општинске власти подлежи контроли и одобрењу централне 
власти. То долази и отуда, што на пр. у закону о општинама 
није прецизно учињена разлика између послова локалног карак- 
тера и послова, које је држава поверила општини и који имају 

општи карактер. У вршењу ових других, општински органи су 
потчињени државно-управним органима, по чијим упуствима мо. 
рају да раде. Али у вршењу првих њима се треба оставити пуна 
слобода и аутономија. Данашња самоуправна организација потре- 
бује реформу у два правца: прво, сва она питања, која су још 
у државним рукама, а која имају локални интерес пренети у на- 
длежност самоуправних органа и друго, дати им у домену ових 
послова потпуну аутономију. 

Књига Г. Глушчевића слободно се може препоручити свима, 
који се баве политиком, нарочито чисто унутарњом политиком. 


Тих. АНТОНИЈЕВИЋ. 


УМЕТНИЧКИ ПРЕГЛЕД 


КОНЦЕРТ АНРИ МАРТОА У НАРОДНОМ ПОЗОРИШТУ. 


После неуспелог концерта г. Глајснера и г. Михајловића, 
који је свирао на клавиру, и мањи али прави вештак, но што је 
Марто, био би довољан да оно неуметничко вече г. г. Глајснера и 
Михајловића заглади. Међутим дошао је Анри Марто, један од 
виолинских виртоуза првога реда. Дошао је Марто и дао нам 
једно ретко уметничко уживање. Г. Марто свира просто, без свију 
излишних покрета и види се да се сав предаје своме свирању. 
Његова је техника сигурна и до савршенства тачна и углађена. 
Лева рука и десна у потпуној су хармонији што чини да су му 
пасаже тако тачне, да се и у највећој брзини чује сваки тон. Г. 
Марто има још и ту велику особину да свира сваки комад у стилу 
и тиме му даје оквир и одређеност. Његово свирање увек занима, 
јер он не свира по једном утврђеном, па макар и свом маниру, 
већ сваки комад свира онако, како то захтева сама природа ко- 
мада. На пр., како су се издвајали један од другога Брухов кон- 
церт 2-тоП ор. 26, Бетовенова романса О-диг и Хегарови валси; 
затим Виетанова фантазија апасионата од Годарова Адагло раћће- 
папе и Сен-Саенсовог Копдо сарпстозо. Пролазак Анри Мартоа 
кроз Београд и његов концерт су велики али на жалост редак 
уметнички догађај. Следбеник чувенога Јоакима је један међу 
првим виолинским виртуозима и раван такмац Евгенију Изаји, 
Жак Тибоу, Кубелику и другима, а такве уметнике Београд 
ретко чује. 


С. ХРИСТИЋ, 


ХАРАО РРР ОВА 


БАЛКАНСКА КОНФЕДЕРАЦИЈА. 


У париском часопису „Вшенп де ја Зостеје де Геолзјаноп 
сотрагее“ (јануар 1912) објављен је врло интересантан чланак 
Г. Живојина Перића о балканској конфедерацији, који заслужује 
пажњу свих политичких кругова. Г. Перић је један од оних ма- 
лобројних српских државника, који своје идеје искрено и отво- 
рено, са великом убедљивошћу износе и бране, без обзира на 
то, да ли ће те идеје наићи на одобравање или не. Осим тога 
Г. Перић се до данас више пута јавно прононсирао за једну 
одређену српску спољну политику, политику која би се више 
наслањала на силе Тројног Савеза, на супрот спољној политици 
обеју радикалних странака, која тражи ослонац на првом месту 
у Русији, па затим у другим силама Тројног Споразума. И зато 
је у толико значајније мишљење Г. Перића о једној политичкој 
комбинацији, за коју се оправдано или не, сматра да је ако не 
баш творевина Тројног Споразума, а оно бар једна комбина- 
ција, на коју тај споразум симпатично гледа. То је питање о 
балканској конфедерацији. 

7. Перић почиње са карактерисањем Турске и прилика у 
њој. Турска је вечити болесник, који од те своје болести и живи. 
Болест Турске је права опасност за друге државе, нарочито бал- 
канске државе, које су суседи Турске, али Европа намерно 
подржава у животу турског болесника. Будући несложне у тур- 
ском питању велике силе се труде да одрже постојеће стање 
(5ваји5 дпо). Од великих међународних спорова и питања источно 
питање је без сумње најстарије и најтрајније. Само тој околно- 
сти Турска може да заблагодари за свој дуги опстанак. Ако она 
не може у погледу својих односа са Европом да каже: Фидес 

це нпрегез, она може бар то рећи: фмде ш! мтуа5. Јер није до- 
вољно, да Турска само ишчезне са европског копна, већ треба 
наћи нешто, што ће Турску заменити. Међународна политика не 
трпи празнине. Та тешкоћа замене чини и снагу Аустро-Угарске, 
једне државе која услед своје националне хетерогености пре- 
ставља једну међународну тешкоћу. Али Аустро-Угарска постоји 
и постојаће и даље, пошто се не зна, каквом би се политичком 
комбинацијом она заменила. Аустро-Угарска бесумње није ни 
мало срећна политичка комбинација, али је ипак једна комби- 
нација, а у међународним питањима боље је имати ма какво 
решење, него никакво. 

Кад би се велике силе сагласиле у турском питању, Турска 
би убрзо престала постојати као европска држава. Најбољи доказ 
пружа за то Пољска. Чим су се Русија, Пруска и Аустрија спо- 
разумеле, Пољске је нестало поделом међу ове три државе. Ме- 
ђутим за Турску се велике силе не могу да погоде, ни да је по- 
деле између себе, ни да је поклоне једној од сила. Ниједној није 
у интересу, да се друга нека држава, а не она, учврсти на Злат- 
ном Рогу, одакле је не би било могуће уклонити и зато свака 
држава више воли да остане у животу Турска, пошто јој то даје 
наде за будућност. 

Осим тога у погледу Гурске има још један фактор од важ- 
ности, који није постојао при деоби Пољске. То су балканске 
хришћанске државе: Србија, Бугарска, Црна Гора и Грчка. То 
су законити наследници Турске са гледишта и етнографског и 
историског. Али на жалост велике силе, које тврде да имају сво- 
јих интереса на Балкану, не допуштају балканским државама да 
се споразумеју у питању поделе Турске. Велике силе полажу и 
саме право наслеђа у погледу Турске. А правни основ њихов, пи- 
таће неко Тај правни основ оне саме стварају, ослањајући се на 
своју снагу, на силу. Сила је њихов правни основ и отуда пре- 
тензије великих сила, које се свуда појављују, где би било шта 
да се узме. 

Истина велике силе тврде, да балканске државе нису сагла- 
сне у турском питању и да су оне приморане да интервенишу, 
да би спречиле оружани сукоб на Балкану и општи рат. Г. Перић 
истиче, да то није тачно и да велике силе не интервенишу због 
неслоге балканских држава, већ обратно, балканске државе су 
несложне због интервенције великих сила. Велике силе се боје 
споразума балканских држава, пошто би тај споразум довео до 

таквог решења турског питања, којим оне не би биле задовољне. 
И зато велике силе издвајају балканске државе и одлажу решење 
турског питања. 

У том су циљу неке силе, у првом реду Енглеска, изнеле 
и идеју о балканској конфедерацији, таквој конфедерацији, где 
би и Турска узела учешћа. Кад би се та конфедерација оства- 
рила, самим тим би нестало спорног питања. Не би било више 
противника и турско питање би било решено. Тако мисле побор- 
ници ове идеје. Г. Перић сматра међутим, да се идејом о бал- 
канској конфедерацији не може решити источно питање. То пи- 
тање гласи: На који ће начин да се расподеле турске провинције 
у Европи, кад Турци једног дана буду приморани да Европу на- 
пусте. Предлог о конфедерацији то питање не решава, већ га 
обилази. У политици се пак питања тешко могу решити на тај 
начин, што ће се обићи. 

По мишљењу г. Перића, балканска конфедерација са Тур- 
ском је немогућност. Заступати идеју о таквој конфедерацији, 
значи немати ни најелементарније појмове о Турској. Кад би се 
конфедерација остварила, сви балкански народи, Срби и Црно- 
горци, Бугари, Грци и Власи морали би се одрећи својих наци- 
оналних аспирација, пошто се те аспирације могу остварити само 
на рачун Турске, јер саплеменици балканских народа живе у Тур- 
ској. Но то не би била једина сметња. Кад би Турска била кул- 
турна држава, кад би и друге народности сем турске налазиле 
у њој подједнаку заштиту, онда би и могло бити говора о кон- 
федерацији. Али ствар стоји друкчије. Хришћанима у Турској ни- 
како се положај не побољшава. Напротив, од како су младотурци 
на влади, положај се њихов само погоршао. Ни данас још хри- 
шћани у Турској немају слободу и политичку једнакост. У земљама 
са хетерогеним елементима промене режима обично се тичу само 
доминирајуће народности. Тако је увек било у Мађарској, тако 
је и у Турској. Револуција од 1908. год. имала је последица само 
у погледу Турака. То је било као интерна ствар између младо- 
турака и старотурака. Место апсолутистичког система Абдула Ха- 
мида дошао је демократски режим младотурака. Што се тиче 
хришћанских народности, њима ова промена није донела користи. 
Њихов положај је остао исти, јер за њих су и Младотурци и 
Старотурци само Турци. 

Према оваком стању ствари г. Перић истиче, да је немогуће 
подржавати идеју о конфедерацији са Турском, и да би од Срба, 

Бугара и Грка било нечовечно, кад би оставили своју браћу на 
милост и немилост Турцима, па се удружили с Турском, тим сво- 
јим вечитим непријатељем. Али не само осећање братско већ и 
разум упућује балканске државе, да отргну своје саплеменике 
испод турске власти. У интересу културе и цивилизације то би 
требало учинити, пошто су све балканске државице дале довољно 
доказа о својим цивилизаторским способностима. 

Г. Перић иде и даље па сматра, да и онда, кад би Младо- 
турци променили своје држање према хришћанима, да би и тада 
конфедерација била у таквом облику немогућа. Турска није ни 
довољно културна ни сређена земља, да би давала извесне га- 
рантије за успешно извођење ове комбинације. Она не обећава 
да ће се у скором времену променити. Турци беже од цивилиза- 
ције, пошто је сматрају као опасност. Та појава потиче из основне 
разлике између исламизма и хришћанства. Док хришћанство про- 
поведа једнакост пред правима и дужностима, пред радом, једном 
речи друштвену солидарност, дотле ислам тражи неједнакост 
пред дужностима. Коран дели људе у две групе: у верне (муха- 
меданце) који имају права, али не и дужности, и невернике, који 
обратно немају права, али имају дужности. Да ли се може, према 
овоме, спасти једна држава, заснована на начелима са свим су- 
протним оним, на којима почивају европске државе 2 Да ли може 
бити солидарности између господара и слуге2 И револуција од 
1908. није променила, нити је могла променити социјалне и по- 
литичке прилике у Турској. 

Говорећи даље о психологији народа, г. професор истиче, 
да Турци воле маштање и размишљање, да су лењи и троми, 
одани фатализму. Такав народ је неминовно осуђен на пропаст. 
И зато је идеја о конфедерацији са Турском утопија. А још по- 
мислити на конфедерацију са хегемонијом Турске, то би тек била 
права утопија, рад на панисламизму. Из свих ових разлога г. Пе- 
рић замера великим силама, нарочито Енглеској, што дају Сло- 
венима и такве савете, који их унижавају. Ако су оне прави 
пријатељи Словена, треба да их помогну, да ослободе Балкан- 
ско Полуострво једног азијатског народа, да би могли прићи 
правој кулури и да не само географски, већ и културно постану 
део Европе. 

Овај чланак је и довољно јасан и довољно убедљив, да му 
не треба никаква коментара. У колико је нама познато, српска 
спољна политика никада није се загревала идејом такве бал- 

канске конфедерације, која би и Турску обухватала. Српска по- 
литика има за начело: Балкан балканским народима! Турци 
нису балкански народ, а још мање се у балканске народе може 
убрајати А.-Угарска. Колико је ово начело добро и оправдано 
најбоље се види из са свим верне слике, коју је дао г. Перић 
о балканској конфедерацији. Пг. 


ПОСЛЕ ИЗБОРА. 


Избори за народне посланике завршени су у миру и реду 
и у потпуној слободи, али резултат њихов није повољан. Ради- 
кална странка услед неочекиваног и донекле необјашњивог 
успеха дисидентских листа није добила довољну већину, да би 
могла с ауторитетом управљати земљом. Опозиционе странке 
пак нису готово ни мало порасле, јер целокупан прираштај на- 
родњака и напредњака долази на рачун самосталних радикала, 
који су такође у опозицији. Оваким исходом избора створена 
је тешка политичка ситуација, из које се разумно судећи само 
на два начина може изићи. Један би излаз био, да се иде на 
нове изборе. Избори 1. априла били су без јасне изборне па- 
роле, такве пароле коју би народ разумео. У место опште борбе 
око једног начелног питања водила се ситна локална борба. На 
новим изборима, које би требала да изврши јача влада, састав- 
љена од самих првака радикалних, народ би ишао да се опре- 
дели: за радикале или против радикала. Други би излаз био, 
да радикална странка напусти своје гледиште о потреби хомо- 
гене владе и да у споразуму са самосталним радикалима обра- 
зује владу са утврђеним програмом рада за четири године. 

Сви други предлози су или неостварљиви, или с обзиром 
на спољне прилике непрактични. Неостварљив је просто предлог 
радикала око „Борбе“ за спајањем обеју радикалних странака. 
То спајање је просто немогуће. Непрактично је и незгодно ме- 
њати Устав и изборни систем, јер такве битне промене могу 
само у споразуму са осталим странкама да се врше. Међутим 
ова година није ни мало погодна за такве кораке. А најгоре ће 
решење бити споразум са дисидентима, јер тај споразум у ствари 
би био врло слаб, пошто дисиденти вероватно не би пристали 
на онаку партијску дициплину, каква је у интересу рада у свакој 
странци потребна. Ро сиз 

Српска Краљ. Академија Наука. 
— Председништво Срп. Краљ. Ака- 
лемије на своме скупу од 16. марта ове 
године свршило је, поред редовних ад- 
министративних, још и ове послове: 1. 
Утврђен је стечај за награду до 1200 
динара из задужбине пок Пере Јанко- 
вића за најбоље дело из области при- 
родних наука или из њихове историје, 
методике или философије. Наградиће 
се у првом реду оригинална дела, пау 
другом реду научни изводи и преводи. 
Искључују се дела која су већ штам- 
пана на српском језику. Рукописе треба 
полнети Академији до 1. марта 1913. го- 
дине. — 2. Одређени су г.г. Љубомир 
Стојановић и др. Александар Белић, 
академици, да као Акадсмијини изаста- 
ници присуствују седници Савеза сло- 
венских Академија и учених друштава 
у Петрограду. — Примљено је к знању 
писмо г. Успенског, директора Архео- 
лошког Института у Цариграду, да ово 
друштво ове године не може послати 
своје изасланике који би са нашим про- 
учили архитектуру и сликарство мана- 
стира Дечана. 

На скупу Председништва од 19. 
априла ове године свршени су ови по- 
«лови: 1. Примљено је са захвалношћу 
к знању писмо Министра просвете, ко- 
јим извештава Академија, да јој је, по 


њеној молби, одобрена накнадна помоћ 
од 10.000 динара за ову годину ради 
путовања Академијиних изасланика на 
скуп Савеза словенских Академија и 
учених друштава у Петрограду. — 2. 
Пошто академик г. В. Јагић довршује 
редакцију „Казна индикопловца“ и „Ше- 
стодневна Јована Егзарха“, одлучено је 
да се г. Јагић овласти да се у име Ака- 
демијс погоди са којом штампаријом у 
Бечу, која ће ове послове штампати 

Академија природних наука на 
својој седници од 4. марта ове године 
одлучивала је о награди из задужбине 
пок. Пере Јапковића. Награћени су 
списи: а) „Ферменти и физиологија“, 
од Ив. Ђаје — са 500 динара; ђ) „Осно- 
ви Бошковићеве атомистике“, од д-ра 
Светомира Ристића — са 400 динара. 
Спис проф. Влад. К. Петковића „Голт 
у Србији“ штампаће се у редовним 
Академијиним издањима, а за спис „Ме- 
тодика природних наука“, који је та- 
кође испунио погодбе конкурса, није 
било буџетске могућности да се и он 
награди. 

На скупу исте Академије (природних 
наука) од 5. априла ове године свршени 
су ови послови: 1 Приказана је рас- 
права академика г. Саве Урошевића, 
„Црни Врх. Студија о кристаластим 
шкриљцима и граниту“, и одлучено да 
се штампа у „Гласу“ [ разреда. — 2. 
Приказана је расправа академика г. 

д-ра Мих. Петровића „Интеграли једне 
класе диференцијалних јелначина сма- 
трани као функције интегралне кон- 
станте“, и одлучено да се штампа у 
„Гласу“ 1 разрела. — 3. Приказана је 
расправа дописника г. Пере С. Павло- 
вића „Сувоземни мекушци у Србији“ 
и одлучено да се штампа као засебно 
издање Академијино, пошто прелази број 
табака одређених за „Глас“. — 4. Од- 
лучено је да академик г. Јован Жујо- 
вић да мишљење у ком ће се издању 
Академијинсм штампати расправа проф. 
Влад. К. Петковића „Голт у Србији“. 


КЊИЖЕВНОСТ. 


Иво Ћипико: Крај мора. — Као 
4. књига издања „Матице Српске у Ду- 
бровнику“ штампана је збирка припо- 
ведака Ива Ћипика под натписом „Крај 
мора“ (натпис прве приповетке у овој 
збирци — Дубровник 1911. штампа срп- 
ске дубровачке штампарије. У 8", стр 
264: Цена повезаној књизи 2,40 дин.). 
У овој су збирци 13 краћих припове- 
дака: 1. „Крај мора“; — 2. „Стари свети 


Спиридон“; — 3. „У војничком табору“; 
— 4. „Дум Кеко“; — 5. „Писари“; — 
6. „Дангуба“; — 7. „Старица“; — 8 
„Мохолине= 9 Злочин“: —“"' 10. У 
страсну недјељу“; — 11. „Јарани“; — 


12. „У јесењем сунцу“; — 13. „Отрг- 
нути живот“. 

Иво Ћипико је несумњиво најбољи 
наш савремени приповедач. Његове су 
приповетке права уметничка дела. Он 
је одличан сликар живота далматинскога 
сељака, кога он познаје до ситница 
Стога је свака његова при ловетка упра- 
во мала психичка студија. Далматински 
сељак живи у особитом ваздуху, под 
особитом сунчаном светлошћу, на кр- 
шевитом и мучном земљишту близу ве- 
личанствене а и страховите морске пу- 
чине, али ипак у крају у коме је, може 
се “рећи, поезија у беди и беда у пое- 
зији. Отуда приповетке Ћипикове остав- 

љају у души читаочевој утисак у исти 
мах и суморан и ведар — нарочито 
суморан и нарочито ведар. Читалац 
мора, после сваке прочитане Ћипикове 
приче, да стане да се одмори и — да 
размисли о ономе што је читао. Због 
тога његове приче нису као приче мно- 
гих других наших сувремених припо- 
ведача, које се могу само једанпут про- 
читати, и које по други пут читају само 
критичари, да би проверили своје ути- 
ске и изабрали шта ће у својој критици 
цитираги. Ћипикове се приче читају по 
два пут, по три пут а и више пута — 
све са истим утисцима и истим ужива- 
њем. Такве су Ћипикове приче уопште, 
а така је и ова збирка која је пред 
нама. 

Ко воли уметнички, и у исти мах са- 
весно, испричану причу, наћи ће је у 
овој збирци Ћипиковој. Стога је ми нај- 
топлије препоручујемо свима својим чи- 
таоцима. Сваки треба да је купи, јер 
ће имати књигу са којом ће се пријатно 
и корисно забавити у доколици. 


Гијо Уојпоу1с: Књижевни ча- 
сови. — Књижара Мирка. Брајера у 
Загребу издала је збирку краћих ра- 
дова д-ра Луја Војновића, писаних у 
времену од 1890 до 1909 године, у 
књизи под натписом „КпјЖеуп! сазоут“ 
(Јастеђ, 1912. у 8', стр. 256. Цена >). 
— У овој су збирци, сем кратког пред- 
говора „Читаоцима“, 10 краћих састава 
Војновићевих : 1. „Два дана на Лопу- 
ду“; — Петнаест година доцније“ (1890 
до 1905) — 2. „У Стону“ (1900); 
3. „Осман“ под републиком“ (1895); — 
4. „Серафим Гучетић 15835—'"(1902); 
— 5. „Александријско питање (1572 до 
1579)“ (1905); — 6. „Један син Маро- 
јице Кабоге“ (1900); — 7. „Перо Буд- 
мани“ (1598); — 8. „Смрт дубровачкијех 
стијена“ (1909); — 9. „Један испит са- 
вијести“ (1895), и 10. „Анексија Босне 
пред историјом“ (1909). 

Д-р Лујо Војновић је историк и то 


160 


историк високе културе. Он је до сад 
дао два историјска дела од несумњиве 
вредности и научне и литерарне, а то 
су „Дубровник и Османско царство“ 
(издгла наша Академија наука 1898 г.) 
и „Пад Дубровника (1797-1815)“, ттам- 
пано у Загребу. Сем тога написао је 
неколике краће историске монографије 
и издао неколике значајне историске 
документе за историју некадање зна- 
чајне и славне дубровачке републике. 
Дубровчанин по рођењу, он овај град 
страсно воли, он је пун обожавања и 
дивљења према прошлој слави и вели- 
чини овога града. Имајући уз то врло 
развијено песничко осећање, богат реч- 
ник и особиту дубровачку — далматин- 
ску моћ у беседничком и песничком 
изражавању, он је у све своје радове 
— било чисто научне, било политичке, 
било друге литерарне покушаје — уно- 
сио много песничког осећања, осећања 
личне љубави према Дубровнику и ње- 
говој прошлости. Истина сн у тој сво- 
јој екстази понеки пут претера; понеки 
пут пређе у непотребно фразирање, у 

доста олужну сентименталност и изве 
штаченост; понеки пут неоправдано и 
неприродно увеличава и улепшава. Па 
ипак, и поред ових мана а и других 
којих можда има, његови су радови 
врло симпатични и човек осећа наро- 
чито уживање читајући их. 

Особото уживање, читајући ове ра- 
дове Војновићеве, осетић: нарочито 
они који су били у Дуб овнику, који 
су били у Гружу, на Лопуду, Локруму, 
на Св. Срђу, који су са Божинова и 
Св. Срђа посматрали пучину Јадранског 
Мора; који су пролазили кроз тесне 
улице дубровачке и посматрали мрке 
зидове кућа, гледали величанствене спо- 
менике негдашње славе п богаства. 
Они ће у овој књизи Војновићевој наћи 
исказану понеку своју мисао, која им 
се врзла по глави али коју нису умели 
овако лепо изрећи; наћи ће исказано 
понеко своје осећање које нису могли 
или нису умели исказати својам речима. 

Укратко ова Војновићева књига је 
врло занимљива, стога је најтоплије 
препоручујемо својим читаоцима. 

ПАРЛАМЕНТАР 


(БЕЛЕШКЕ ИЗ РАТА 1877 и 1878 год.) 


Наш други рат са Турцима може се сматрати као проду- 
жење првога рата. У међувремену првог и другог рата Турци 
су поново почели били да чине зулуме, насиља и крвопролића 
над нашом браћом с оне стране границе, а нарочито над онима 
који су за време првог рата били у збегу код нас, па се затим 
вратили Турцима на своја огњишта, ма да је отоманска влада 
била дала обећање да их неће ни глава заболети. После оваквих 
појава, а и на позив Руса који су у то доба водили рат са Тур- 
цима по Бугарској за ослобођење хришћанских народа на Бал- 
кану, ми смо се поново латили оружја и истакли заставу слободе 
и независности народне. 

Као потпоручник, у другом рату противу Турака 1877—1878 
године, служио сам у чачанској бригади |! класе народне војске 
и командовао батаљоном. 

Бригада је пре поласка у рат извршила мобилизацију у 
Чачку, а одатле одмаршевала на концентрациону тачку у Кру- 
шевац и ту је на Кошинском пољу, до Крушевца, логоровала и 
вежбала се, спремајући се за поновни рат са Турцима. 

Првога децембра, за време ручка у логору, где су се хра- 
нили сви официри заједнички (нас петорица), изузимајући коман- 
данта бригаде, који је са својим начелником штаба становао п 
хранио се у вароши, — донесе коњаник ордонанс из бригадног 
штаба глас, да је објављен рат Турцима. 

Наста одмах живљи разговор и запиткивање: куда ћемо ин 
на коју страну2 Једни говораху да ћемо на Ниш, други на Про- 
купље, а неки опет да ћемо преко Куршумлије на Косово. Ту се 

узимаху у комбинацију и Руси који су тада, као што рекох, та- 
кође ратовали са Турцима. У том разговору опазим да се један 
од најстаријих међу нама беше нешто окуњио. 


— Шта вам је, капетане, — упитах га ја — сигурно вам 
нешто није добро > 
— Није ми ништа, — одговори он — али тек сетих се жене 


и дечице, коју сам оставио у Београду, па ко зна да ли ћу их 
више видети. 

— Ама, капетане, зло и наопако да гине све што у рат 
пође, затро би се народ, — одговорих му ја на то. — Боже 
здравља, вратићете се ви својој породици. 

Ова нас појава мало изненади. Капетан се вратио из рата 
рањен и доцније је прездравио. 

После кратког времена дође у логор и командант бригаде 
са својим начелником штаба и нареди спрему за покрет. Позовем 
одмах четовође, који су биле из народне војске, и издам им де- 
таљну заповест за спремање и смотру. Наста ужурбаност и спре- 
мање, раздавање бојеве муниције, поновни преглед оружја, ратне 
спреме војничке ит.д. У току овога спремања уђе у мој шатор 
поручник Сима Петровић, командант студеничког батаљона, и 
рече ми: 

— Молим те, Мијаило, ако ме затражи командант бригаде, 
реци му да сам отишао у варош и да ћу се одмах вратити. 

— То су сигурно нека важна посла, Симо, кад баш сад мораш 
да идеш, — рекох ја. 

— Ама дао сам једном трговцу у Крушевцу 25 дуката, да 
ми их причува, па идем да их узмем, требаће ми, — одговори он. 

— Шта ће ти, човече, новац у рату, — рекох му ја — не- 
маш шта тамо куповати; боље остави да ти се тај новац нађе, 
ако се будемо вратили из рата, онда ће ти више требати. 
| — Ако погинем и останем на бојном пољу Турцима, — рече 
он одлучно — нека онај, који ме буде нашао и претресао, нађе 
бар 25 дуката, те да не каже: гоља српски официр ! 

Јадни Сима је наслутио. Борећи се неустрашиво, погинуо 
је јуначки на Самокову, код Куршумлије, на први дан Божића 
1877 године. Турци су му одрубили главу и набили на колац, 
свукли га голог и однели му одело. Сима је био у правом сми- 
слу речи јунак. Он је предњачио и био пример храбрости и по- 
жртвовања целој бригади. Њега и сад помиње цео студенички 

«срез, чијим је батаљоном командовао. Слава твојој сени, Симо 
јуначе ! 

Сутра дан зором бригада је већ маршевала друмом преко 
Каоника, скрећући путем, који води за Рибарску Бању, те да 
затим сеоским путем који води преко села Вукање, избије на 
превој планински између Великог и Малог Јастрепца. Пред вече 
стигнемо на планински превој, на положај Гребац, до саме гра- 
нице. Ма да је снег и створ самога пута знатно отежавао кре- 
тање војника, ипак су војници врло добро маршевали. Из строја 
нико није изостао, нити се ко јавио за лекарску помоћ, ма да су 
тога дана пропешачили 40 км., што је такође један од многоброј- 
них доказа, да наш војник издржава врло добро маршеве, само 
кад се одржава строга маршевска дисциплина. Бригада је на 
Грепцу распоређена на становање под ведрим небом. Снег беше 
нападао по више колена. Хладноћа беше јака, нарочито у овом 
планинском пределу, али како бејасмо у шуми, где дрва имађаше 
у изобиљу, то се и ватре ускоро разгореше на све стране, што 
ублажаваше тегобу борављења на снегу. 

По примљеној вечери и порцији доброга жупскога вина, 
коју су војници добили као напојницу тога вечера, наста жагор 
и расположење у биваку. Гуслари, који се одликују у срезу дра- 
гачевском, отпочеше овде онде да гуде и певају. Код моје ватре, 
на мој позив, искупише се после вечере четовође на разговор. 
После послужења вином и кавом настаде живљи разговор и при- 
чање о нашем минулом рату са Турцима 1876 године. Нарочито 
су причали о борбама на Новом Пазару и Јавору и о нападу на 
Ђурђеве Стубове, на коме су војишту и они са чачанском бри- 
гадом учествовали. Видно истицаху јаворског јунака, мајора Ми- 
хаила Илића, како је био силан и ненадмашан, због чега му, веле, 
Ужичани и певају: „Ој, Илићу, други Обилићу !“ 

— Лако је њему било бити јунак, јер га није било олово, он 
је имао код себе амајлију! — приметиће на то заставник бата- 
љона, народни војник. 

— Па како је могао погинути, кад га зрно није тукло > — 
упитах ја заставника. 

Он ми одговори, да Илић није погинуо од зрна, већ да су 
Турци пунили пушке јегијама (турпијама) и да га је јегија убила, 
која је, вели, у њему и нађена. Ја му на то рекох, да је све 
то гатка и да је мајор Млић погинуо од зрна, што ја посигурно 
знам, јер сам и сам био у рату на Јавору и служио у његовој 

бригади (ужичка бригада Џ кл. народне војске). Затим им још 
рекох да не треба више да верују тим скаскама, јер како би 
могли Турци пунити пушке јегијама, кад су они били наоружани 
острагушама — мартинкама. 

Поводом овог разговора ја им испричам један случај, који 
се десио баш у тој борби, кад је пок. Михаило Илић погинуо. 

— Покојни Илић, — рекох им — као што вам је сигурно 
познато, бранио је чемернички редут, редут који је вожд Кара- 
Ђорђе подигао године 1809, кад је ишао на Сјеницу противу Ту- 
рака. Турска навала била је огромна, но покојни Илић је јуначки 
све нападе одбијао, који су се неколико пута понављали, а кад 
је и последњи бесни турски јуриш који је извршио један арапски 
пук био одбијен, тада је под самим шанцем, на 100 корака, пао 
турски заставник, који је носио „алај барјак“ (пуковску заставу), 
која је по причању била сва извезена златом. Пошто је Илићи 
овај последњи јуриш одбио, пређе сад он у напад и гоњење, и 
гонио је Турке све до под Јавор, где је и погинуо. 

— А шта би са алај барјаком турским, који смо задобили> 
— упитаће наш батаљони заставник, кога је очевидно веома ин- 
тересовала судбина застава, пошто је и сам био заставник. 


— О томе сам баш и хтео да вам причам, — наставих ја. 
— Војници, који су нашли заставу, уместо да је предаду старе- 
шини, они, верујући у амајлије, сав барјак искидаше на комадиће 
и сваки узе по једно парче и тури га у недра, мислећи да ће 
тиме бити сачувани од зрна противничког, те на тај начин уни- 
штише један тако важан ратни трофеј:. 

У том нашем разговору приђе и један гуслар из села Гуче, 
кога је позвао и препоручио ађутант батаљона, говорећи да је нај- 
чувенији у целоме срезу. И заиста, гудио је и певао вештачки, 
махом наше јуначке народне песме, а поглавито оне из рата 1876 
год. Између осталих запева и једну песму из бораба са Јавора: 
„Бог убио Цаку ђенерала, што издаде војску на Јавору“. Кад то 
чух, помислих у себи: „Сиромах Зах није сигурно слутио, да ће 
бити прозван издајицом зато, што није имао успеха у борбама на 
Јавору“. Зауставим гуслара и запитам: 

— Је ли то онај ђенерал Зах, који је био главни командант 
на Јавору 1876 године > 


' По овоме сам доцније водио истрагу са ондашњим ађутантом ужичке бри- 
гаде, поручником Тодором Јојићем, али истрага није дала никакве резултате. 

Гуслар устаде и одговори да јесте. 

— Ама ко издајник, зарон» — упитах ја зачуђено. — Пре- 
крсти се ти, човече, шта говориш! Знаш ли ти, шта значи то 
бити издајник ! 

— Јесте, јесте, — тврдио је гуслар — он нас је издао Тур- 
цима за пуну чизму дуката, коју је добио од Мехмед-Али-Паше, 
главном команданту сјеничке војске', због чега је много нашег на- 
рода изгинуло на Јавору и Јавор у руке Турцима пао. То сви 
наши војници знају, а и цео наш срез то прича. 

Четовође ми то исто потврдише. 

— Ама, људи божји, немојте тако, — заузех се ја. — Зар 
он мора бити издајица, ако није имао среће и успеха у борбама. 

И много ме је речи стало, док сам их уверавао, да је ђе- 
нерал Зах био један од наших најчеститијих и најспремнијих офи- 
цира и да му је таква ратна срећа била. Поводом ове гуслареве 
песме падоше ми на ум наша народна предања о боју косовском 
(Вук Бранковић), те помислих: кад цео драгачевски · батаљон, 
који се борио на Јавору, и цео његов срез, који је у непосред- 
ној близини Јавора, верује да је ђенерал Зах био издајица, што 
ће сигурно с колена на колено прелазити, онда се са доста ве- 
роватноће може претпоставити, дасу и нека од наших народних 
предања лишена стварности. 

На св. Николу, 6 децембра 1877 год., бригада је зором пре- 
шла границу и кретала се Прокупљу у две колоне, са задатком 
да нападне и отме Прокупље. Овако маршујући нисмо нигде до 
Прокупља наилазили на турски отпор. Код самога Прокупља Турци 
грађани са нешто мало нередовних трупа, јер редовних није било, 
брањаху варош, коју после мале чарке и неколико топовских ме- 
така напустише, упаливши неколико кућа, и повукоше се у пла- 
нину Пасјачу. При уласку у Прокупље, престоницу топличког вој- 
воде старца Југ Богдана, дочекаше нас Срби становници Прокупља 
са свештеницима врло радосно, спремивши брзо за војнике јело, 
пиће и станове. 

Сутра дан бригада је преданила у Прокупљу, осигуравши 
себе предстражама према планини Пасјачи и путу који води за 
Куршумлију. 

Осмога децембра бригада се осигурано кретала друмом за 
Куршумлију, који пролази кроз богату долину топличку. Друм 


! Овај је Мехмед-Али-Паша доцније погинуо од Арбанаса у Ђаковици. 

беше одличне каквоће, а градио га је чувени са својих култур- 
них особина Митад-Паша. Заплава Топлице, од Великог и Малог 
Јастрепца па скоро све до Куршумлије, врло је плодна и богата 
у житу. На целом овом простору не беше ни једнога српскога 
села, ни једне српске куће, јер ту живљаху све сами љути Арба- 
наси, који су служили као кордон и живи бедем према нама и 
нашој граници. Крећући се овако ка Куршумлији, не видесмо 
нигде живе душе сем арнаутских заседа, које су нас поздрављале 
ватром из пушака. Све је то било опустело, и села и куће, а 
људство се повукло у збегове преко Куршумлије и Преполца у 
Лабску долину — Мало Косово. Овако крећући се заустависмо. 
се на левој обали речице Сувог Дола, очекујући крушевачку бри- 
гаду П класе, која је долазила са Јанкове Клисуре, те да према 
добивеном задатку заједнички извршимо напад на Куршумлију. 

Дванаестог децембра кренемо се Куршумлији и кад смо из- 
били на Барловске висове, који су недалеко од Куршумлије, чу 
се јака борба у правцу западном. Ту борбу водила је крушевачка 
бригада | класе, која је, крећући се са Јанкове Клисуре Куршум- 
лији, наишла на Турке, који су били заузели утврђени положај на 
вису мачковачком. Положај је био јако поседнут, како са редов- 
ном војском тако и са великим бројем Арбанаса. Претходница ча- 
чанске бригаде чувши борбу, као што горе поменух, са Барлов- 
ских висова, пође преко села Мачковца право на ватру. Са при- 
ближивањем крушевачке бригаде турском положају борба се све 
јаче и јаче развијала. Густа пешачка ватра била је прекидана по 
каткад топовским пуцњима. Кад су Крушевљани у своме нападу 
подишли под сам положај турски, Турци, многобројнији од кру- 
шевачке бригаде, одбију ову и пређу из својих шанчева у напад, 
гоњење и сечу. Како су Турци били ангажовани свом снагом на 
фронту, према крушевачкој бригади, и како се нису надали ча- 
чанској бригади са десног бока, то нису овај ни осигурали, већ 
га оставили сасвим отворена. Величанствен је моменат наступио. 
Турци, нападнути неочекивано са два батаљона чачанске бригаде 
у десни бок, били су јако изненађени, услед чега се њихова по- 
беда претвара брзо у пораз. Борба је била врло огорчена, Турци 
су се борили као лавови, хватали су се за гуше и хрвали с нашим 
војницима, али овим изненадним нападом у бок били су брзо са- 
владани и бачени на реку Топлицу, а одатле, оставивши знатан број 
мртвих и рањених, побегоше са бојишта, напустивши не само по- 
ложај који су бранили но и варош Куршумлију и Самоков, по- 

вукавши се чак на планински превој Преполац. У Куршумлији на- 
ћосмо од Турака само једног телеграфисту, а све остало беше 
одбегло. 

Чачанска бригада имала је по операцијском плану задатак, 
да се заједнички са крушевачком бригадом, пошто заузму Кур- 
шумлију, крене преко планинског превоја — Преполца и да кроз 
Мало Косово — лабску долину и село Подујево избију кроз Те- 
нешдолски теснац у Велико Косово. Али, због тога што би ове 
трупе, недовољно јаке према овом задатку, биле и сувише експо- 
ниране у односу на трупе које су блоковале Ниш, који још није 
био пао, и што би сувише откриле свој бок и позадину, и ча- 
чанска и крушевачка бригада застану у кретању код Куршумлије. 

Овако смо стојали све до Божића, када сазнасмо да се 
Турци прикупљају код Преполца и да је дошао са знатним по- 
јачањима Хафис-Паша, главнокомандујући над војском косовског 
вилајета, да он прими команду и диригује операцијама, а са за- 
датком, да, пошто ојача војску на Преполцу, нападне и разбије 
нас код Куршумлије, похита затим у помоћ Нишу, који је тада био 
блокован од стране наше војске. Али, као што је познато, он није 
могао потпуно свој задатак извршити, јер је конвенција за пре- 
дају Ниша већ 29-ог била потписана. Да би добили што више 
података о распореду и снази непријатеља, наше трупе изврше 
насилно рекогносцирање првог дана Божића ка Преполцу, где 
је и била главна снага турске војске. Овако крећући се сусрет- 
немо се са Турцима, који су наступали ка Куршумлији, и тако 
се деси борба у сусрету, врло ретка, управо једина у нашим ра- 
товима са Турцима, која, као што је познато, ствара велико из- 
ненађење и командантима и трупама. Пошто су Турци били 2—38 
пута јачи, они потисну све три наше колоне и овладају тактичким 
кључем положаја — Самоковом, на коме је погинуо командант 
студеничког батаљона, поручник Сима Петровић, а са њим и оба 
његова ордонанса. Сутра дан — други дан Божића — Турци на- 
ставе напад на Куршумлију, где се развије врло упорна и крвава 
борба, у којој су Турци улетали у наше батерије, и како су били 
многобројнији од нас, то нас разбију на свима тачкама и са бе- 
сном виком „алах, алах!“ уђу у Куршумлију, истакнув у знак 
своје победе заставу на џамији. Наше се трупе повуку, и то: 
главна снага ка Прокупљу, на положај код Плочника и села Бар- 
батова, а један мањи део на Перунички вис. 

У оваквом положају остали смо све до доласка моравског 
корпуса, под командом пуковника Лешјанина, који је после пада 
Ниша био сав упућен на топличко војиште, а тимочки кор, под 
командом ђенерала Хорватовића, био је упућен кроз Арнаутлук, 
да својим дејством загрози боку и позадини турске војске на Са- 
мокову и Преполцу. По извршеном постепеном приближавању 
моравског корпуса турским положајима, Турци се повуку са свију 
предњих положаја испред Куршумлије, па напустив и саму Кур- 
шумлију задрже се на гребену Самокова и Преполца, које врло 
јако утврде. И тако наша војска понова уђе у Куршумлију 9. ја- 
нуара 1878 године. После овога настају упорне и крваве, но са- 
свим бесциљне борбе око отимања самоковског редута, као так- 
тичког кључа положаја, који су Турци врло упорно бранили, а 
где је пало на хиљаду наших војника. У последњем нашем на- 
паду на редут самоковски 22. јануара 1878 год. стигло је ноћу 
примирје, које је затекло наше трупе под самим редутом. 


Јануара 25-ог пре подне добијем наређење из бригадног 
штаба, да се јавим у 3 часа по подне команданту дивизије, он- 
дашњем ђенералштабном потпуковнику Петру Топаловићу, у село 
Мачковац, где је био штаб дивизијски. У означени час јавим се 
команданту дивизије, од кога добијем ову заповест: 

„Сутра, 26-ог, поћи ћете из вашег бивака у 9 часова пре 
подне као парламентар — преговорач — на Самоково, са задат- 
ком да са турским командантом утврдите привремену демарка- 
циону линију, коју не смеју прелазити за време примирја ни наши 
ни њихови војници, како би се избегли могући конфликти“. — 
И ту ми одмах командант означи тачке на терену, кроз које има 
проћи демаркациона линија. 

— „Нарочито нагласите команданту турских трупа, — на- 
стави командант — да изда поглавито Арбанасима наређење, да 
не прелазе означену линију, јер имају своја имања и куће на 
нашој страни, и да они већ чине такве покушаје ударајући на 
наш предстражарски ланац. Са собом ћете повести трубача, који 
ће давати сигнале за долазак парламентара, и два војника пе- 
шака, који ће вам бити пратиоци. По извршењу налога резултат 
ћете ми саопштити усмено“. 

Кад је командант завршио, рече ми да поновим заповест, 
те да види,љда ли-сам га добро разумео. Пошто сам поновио за- 

повест исправно и нотирао из заповести оно што ми је потребно, 
вратио сам се у свој бивак, премишљајући успут како ћу доби- 
вени задатак најбоље решити, а нарочито како ћу проћи кроз 
мртве страже турске и да ли ће ме оне пропустити. Кад сам до- 
шао у бивак, изаберем трубача и два пратиоца од најотреситијих 
и најразвијенијих војника, од којих је један знао по мало и тур- 
ски да говори, и издам потребну заповест за спрему. 

У 9 часова изјутра јашући кренем се из бивака са трубачем 
и пратиоцима, који су пешачили, и дам једноме од њих белу 
мараму, да је закачи за бајонет, што има представљати парла- 
ментарни знак — бели барјак. Пошто смо прегазили реку Бањ- 
ску, отпочнемо пењање уз врло стрме стране Самокова и кад смо 
се испели на гребен и приближили шанцу на хиљаду метара (ша- 
нац је удаљен од Куршумлије око 5 км.), наредим трубачу да 
свира и тиме означава долазак парламентара. Кретали смо се 
овако без икаквих препрека и задржавања, јер турских стража 
није било, јамачно стога што је примирје. Око самога редута 
видела се маса Турака. Кад смо се приближили шанцу на 400—500 
мет., чу се са западне стране неколико пуцњева један за другим. 
Једно зрно проби трубачу под десним пазухом шињел и мало га 
по кожи очеша. Заустависмо се одмах и сваки од нас заузе за- 
клон позади дрвета; трубачу предам коња, кога он одведе мало 
у назад. Пратиоци узеше пушке на готовс. 

— Хоћемо ли да пуцамо2 — упиташе они готово у један 
глас. — Промашаја сигурно неће бити, пуцаћемо у гомилу. 

Наредих да се не пуца и помислих како Турци врло мало 
поштују одредбе из међународног и ратног права о парламентару. 
У том размишљању опазим да се један из оне масе код шанца 
издвоји и упути нама, а кад је пришао на половину дистанције 
од нас, дигнемо се и пођемо њему на сусрет. То је био њихов 
мулазим — потпоручник — који је био изаслан да нас дочека и 
спроведе. Кад смо се сусрели, запита нас шта хоћемо. Ја му од- 
говорим да хоћемо код команданта, на шта он рече, да пођемо 
за њим. Узјашем коња и пођемо за њим, а није нам везивао очи, 
како се то обично ради са парламентаром, да не би осматрали 
положај и распоред трупа. Водио нас је путем који избија право 
на фронт редута, из кога су кроз топовске шарте — прорезе — 
вириле две топовске цеви. Маса Арбанаса, наоружана до зуба пу- 
шкама и пиштољима за силајима, стојала је око шанца, посма- 
трајући нас тако, да једва могасмо проћи. Потпоручник нас затим 

проведе кроз ову масу Арбанаса источном страном редута на гр- 
кљанску страну, где, на улазу у сам шанац, који је затварао један 
мали грудобран, стојаху два низама под оружјем — удвојени стра- 
жари. Кад смо пролазили поред њих, поздравише ме, узимајући 
пушку „к рамену“ и „пред прси“. У шанцу, који је био великих 
димензија, био је постројен цео батаљон низама под оружјем са 
једне и друге стране шанца. Кад сам ушао у шанац, сјашем и 
предам коња трубачу и наредим њему и једном пратиоцу да ме 
чекају, а онога другога, који је знао турски, поведем са собом. 
Мулазим ме затим поведе своме команданту у шатор. У про- 
лазу између једног и другог реда низама, који су стојали вољно, 
видех да је шанац знатно изривен од наших граната, које су па- 
дале у шанац за време наших напада. Поред самог унутарњег 
нагиба грудобрана гореле су ватре, где су се низами грејали и 
кували јело. Шатора је у шанцу било свега два, и то округла 
велика, један за команданте а други за ниже официре. 

Кад сам се појавио на улазу шатора, командант турски — 
потпуковник — ослови ме врло лепим српским језиком, извиња- 
вајући се што није могао изићи да ме дочека, јер је рањен, и 
показа ми бутину своје десне ноге. 

— Па зашто нисте отишли на завојиште или у болницу 2 — 
упитах га ја одмах. 

— Не смем, — одсече потпуковник — наредио ми је главни 
командант Хафис-Паша, да му се живе главе не смем из шанца 
вратити. Хећим долази овамо, те ми овде ногу превија. 

Ја ништа не одговорих, већ само помислих у себи: „Заиста, 
ретка појава овакве послушности и дисциплине“. Затим ми ко- 


мандант представи бимбашу — мајора. 
— Он не зна српски нимало, цариградлија је, —  додаде 
командант. 


Потпуковник беше крупан и лепо развијен човек, у годи- 
нама старости око 50, име му беше Мехмед. Бимбаша имађаше 
око 35 година и беше сићушан и неразвијен. У шатору имађаху 
душеме за лежање, израђене од прућа — поплет, на којима беше 
сламе, а озго губер. У средини шатора беше једна рупа за жар, 
који се врло често доношаше, те им загрејаваше ваздух у шатору. 
То беше сав намештај. После представке седнем на душему поред 
потпуковника и предам заповест, коју сам добио од свога коман- 
данта. После малог објашњења потпуковник рече, да пристаје на 
предложену привремену демаркациону линију и додаде, да ће из- 

дати нарочиту заповест да Арбанаси не прелазе линију, јер, вели, 
то је немиран народ. Али ова његова заповест за Арбанаее није 
много вредела, јер су они ипак врло често прелазили, због чега 
је било честог пушкарања са нашим војницима. 


После свршеног званичног посла лупи потпуковник длан о 
длан, на шта уђе један низам —- посилни. Предложи ми да пи- 
јемо мастику (њихова слатка ракија) и каву. Ја одговорих да каву 
хоћу, али да ракију не пијем. Пошто запалисмо цигаре и почесмо 
да пијемо каве, настадоше запиткивања, кога сам чина и чиме 
командујем, а кад му рекох да сам потпоручник и да командујем 
батаљоном, он ме са чуђењем погледа и упита: 


— Зар у вас мулазими командују батаљоном > 


— Ми још немамо тако много официра, као ви, ви сте ца- 
ревина, — одговорих ја, старајући се да поласкам побеђеном про- 
тивнику. 


Кад га упитах, откуд он тако лепо говори српски, он ми од- 
говори, да је из Мостара родом, да му је тамо фамилија и да 
говори и турски. Мехмед беше врло разговоран човек и одмах 
настави причање, како је био у бојевима 1876 год. на Карадагу 
— Црној Гори; затим рече, да је служио и у Босни и да је био 
варошки кајмакам у Маглају. Ја му рекох, да ми је Маглај по- 
знат по чувењу од мога оца, који је некада био у Босни као трго- 
вац и секао грађу у Озрену планини. 


— Је ли ваш отац из Босне» — упита ме он. 

— Не, — одговорих — из Србије, али се ради трговине 
бавио неколико година у Босни. 

— А како се звао ваш отац и које је то године било» — 
питаше Мехмед са очитим интересовањем. 


Ја му казах име и презиме мога оца и којих је година у 
Босни био. Он се изненади и рече ми, да познаје врло добро 
мога оца, да је био са њим добар пријатељ и сећа се да је 
добро говорио турски. Овај случај ме је веома изненадио, јер 
нисам ни сањао да ћу у противничким редовима наћи познаника 
и пријатеља мога оца. Затим ми је Мехмед причао, како су ми 
оца нападали хајдуци у Озрену, како се једва одбранио и како 
је том приликом ранио једнога хајдука. 

— А је ли ти жив отац» — упита он. 

— Жив је, — одговорих. 

— Е, да га лијепо од мене поздравиш. 

После овога, а пошто донеше и другу каву, настави Мех- 
мед да говори, како су они пре нас знали за примирје и да су 
њихови војници, приликом нашег напада на редут 22. јануара, 
викали нашим војницима, који су били подишли у мртви угао 
испред редута на 20 корака, да не пуцају и да је настало при- 
мирје, али, вели, ваши војници сигурно нису чули због јаке паљбе. 
Затим поче да говори о нашим војницима похвално, рече како 
се добро бију и како су добри јунаци, на шта му ја одмах од- 
говорих, да су њихови војници такође врло добри и послушни 
и да се одлично бране. Ја сам уопште избегавао да говорим о 
рату, јер смо ми били победиоци, па сам мислио да ће га то же- 
нирати, али он сам настави: 

— Вашим војницима само једно не ваља. 

— Шта» — упитах ја зачуђено и радознало. 

— Што не штеде чељад и женскиње, — одговори Мехмед. 

Ово ме је тако непријатно дирнуло, да сам га одмах упи- 
тао, да ли би ми умео казати где су то наши војници били не- 
човечни. 

— Овде има један угледан и богат Арбанас из села Плоч- 
ника, — одговори он — и тај ми је Арбанас причао, како су 
му ваши војници дете удавили и како му је жена због тога пре- 
свисла. 

Ја му одмах одговорих, да сам био сведок тога догађаја и 
да му Арбанас није праву истину казао. Он ме замоли, да му 
испричам, како је то било. 

— То је било 12-ог децембра, — рекох ја — кога дана смо 
се кретали ка Куршумлији. Када су предње патроле и; претход- 
нице наишле на село Плочник, Арбанаси више села припуцају из 
заседе на деснокрилну патролу, нашто и наши војници одговоре 
ватром. Пошто су Арбанаси одступили, једна жена са дететом у 
наручју, која није била далеко и коју сам својим очима видео, 
бежала је поред села ка Топлици, вероватно поплашена од пу- 
цања и наших војника, и кад је дошла до Топлице и почела да 
гази, по свој прилици не могући да савлада реку са дететом, јер 
је Топлица била брза и доста дубока (скоро до кукова), она баци 
дете у воду и сама пребеже на ону страну Топлице. То је био 
језовит случај, који је и мене веома дирнуо. Ето, то је права 
истина, Мехмеде, из које се јасно види да је Арнаутка сама крива. 
Не би њу нико дирнуо, да је остала у селу. Жалим што се то 
десило, али у рату све бива. Па ипак нека не жали много тај 

Арбанас, јер су они скупо своју жртву искупили. Одмах затим, 
мало даље од поменутог села, Арбанаси припуцају из заседе на 
коњичку патролу, која је ишла друмом, и убију оба коњаника 
који су напред били. Наши војници, Мехмеде, имају душе, нису 
они такви, какве их је представио тај твој Арбанас. Напротив, 
Арбанаси су један подмукао и бездушан народ, њима је мало што 
човека убију, они му још и главу одсеку, па више пута и на колац 
набију. Ето, — заврших ја — мало пре су и на мене као парла- 
ментара пуцали. 

После овога мога објашњења Мехмед није имао шта да од- 
говори, већ само рече, да су Арбанаси заиста немиран народ и да 
их и они сами једва савлађују. 

Кад пописмо и трећу каву и завршисмо разговор, опростих 
се са Мехмедом и бимбашом. Мехмед ми рече да поздравим мога 
команданта. Онај исти мулазим, који ме је дочекао и спровео у 
шанац, испрати ме из шанца на неколико стотина корака, па се 
затим врати. Кад сам сишао у Куршумлију, чекали су ме радо- 
знали официри да чују како сам код Турака прошао. Дођем у 
штаб дивизијски и пошто ме пријави ађутант, одем команданту 
и израпортирам о извршеном задатку. Командант, отпуштајући 
ме, рече да је задовољан мојим извршењем. 


тв 


На крају ове белешчице право је да поменем коју о нашој 
народној војсци, војсци која је извојевала Србији независност и 
која је Србију повећала са три политичка округа (врањски, пи- 
ротски и топлички). Као што је познато, наша војска у рато- 
вима 1876, 1877 и 1878 године била је милицијског система и 
није била извежбана за маневровање и борбу. Њоме су командо- 
вале махом народне старешине, које такође нису биле извежбане 
и које су имале врло мало знања и спреме војничке. Но и ако 
наша војска није била по својој извежбаности на висини свога 
позива, она је зато била врло послушна, а послушност, као што 
је познато, јесте један од главних елемената сваке добре војске. 
Ову послушност донео је наш војник не из касарне, јер маса 
није била прошла кроз касарну, већ из куће, из задруге, из свога 
села. Поштовање старешине задруге, кмета — кнеза у селу, као 
и државне власти, било је онда тако рећи идеално, и војник, од- 
гајен и навикнут на овакво поштовање и послушност, ступао је 
у борачке редове као једна озбиљна морална моћ. Његове не- 

посредне старешине биле су махом његови сељаци из села, иза- 
брани међу најчеститијим и најугледнијим домаћинима, које је 
он познавао и имао тврду веру у њихову част и био убеђен да 
старешина ради само на корист општег напретка свога народа 
и земље, те је стога био готов и живот свој да заложи, кад то 
од њега старешина захте. Тиме се и може објаснити то што је 
наша народна војска могла да се мери и да се бије са турском 
редовном војском. Тиме се и може објаснити издржљивост и успе- 
шан рад наше младе и необучене за рат војске по терену пла- 
нинском и кршевитом, покривеном снеговима и лишеном свију 
потреба за живот људски. 


ЂЕНЕРАЛ МИХ. ЖИВКОВИЋ. 


ХРОМИ ИДЕАЛИ 


—_ОНАСТАВАК | 


ГЛАВА ТРИНАЕСТА. 


СВАКО ПО СЕБИ. 


У тим мучним тренутцима, Секулић је готово мрзео своју 
драгану и веровао да га и она мрзи. Сваки њен покрет који није 
ишао у прилог његовој себичности, тумачио је као да је управ- 
љен против њега: било да она не дође на заједнички час, било 
да га не спази на улици, било да се сувише смеје са својим дру- 
говима. Па и ти другови, изгледали су му мрски. Он их је пред- 
ставио девојци, он је представио девојку њима. А сад, она се за- 
бављала с њима, они се забављали с њом, као да он није посто- 
јао на свету, као да га никад нису видели у животу. 

То се, за први пут, у њему појављивала љубомора, стра- 
шило са жутим очима, тешка срамотна болест коју болесник крије 
од света, док му она разједа срце и, својим отровним гнојем, прља 
оно што је дотле сматрао најсветијим. 

С времена на време, он би се освежио, и чупао из срца ту 
опасну гливу заједно са сликом младе Чачанке. Хтео је бацити 
се блатом на све што је прошло, мислити само на себе, радити 
за своје испите и не осећати ништа. Али није могао. 

Усред читања, кад је можда био за читав један континент 
далеко од Београда или за стотину векова иза данашњег момента, 
на ум му је, изненадно, без икакве везе, долазило питање: 

— Шта ли сад ради Вишња 2 

Он би се пренуо из својих студија, видео би се у својој 
соби сам... ужасно сам као у гробу. Тада би бацио своју књигу 
у гомилу осталих, дигнуо се брзо и отрчао у варош да нађе кога... 

друга, пријатеља, да поразговори коју реч, да осети неког поред 
себе који је његов, који зна за њега и жели му добра, среће. 

Срео би тада овог или оног друга. Они су били весели, без- 
брижни, они су се разговарали о лаким стварима, о интимним 
везама, и он им није смео прилазити, он је бежао даље од њих. 
Тада би одлазио даље од вароши, у околна брда, шуме и пар- 
кове. Али се и ту не би осетио срећан. Какво дрво, пут, бара 
каква опоменули би га Вишње. Њено запаљено лице с угаситим 
плавим очима појављивало се, као каква сиренска утвара на сва- 
кој окуци од пута, на гомили сувог лишћа, у облацима. .. обла- 
цима што полако језде по високом београдском небу. 


Чедомир је онда избегавао природу, одлазио у кафану, губио 
се у читање новина, у пушење цигара, у играње домина с првим 
кога сретне. Али и ту, у тамним кафанским ћошковима, у бледим 
новинарским сновима, у комбинацијама домина и густом диму од 
дувана, визија младе девојке васкрсавала је, пратила га као грижа 
савести и чинила му овај свет празан, шупаљ, бесмислен без ње, 
без праве Вишње, без њеног милог присуства. Чинило му се као 
да га је цео свет напустио, да му недостаје најбоље што је имао; 
изгледало му као да је прогнан у неко пусто острво, као Робин- 
сон, где ничега нема свога, а оно што има јесте против њега. 


Ово осећање прогнанства прелазило је у неку врсту фикс- 
идеје, мбре, мучног лудила. Осећао се истрошен, утучен; по целе 
ноћи није могао заспати. Он је видљиво патио. 


— Вама није добро, Господин Секулићуг — рече му јед- 
нога дана Бела. — Да вам што не фали код нас» 


— Код вас Не, госпођице — одговори младић, мало изне- 
нађено. — Ја бих био највећи незахвалник кад бих се и најмање 
пожалио. 

— Заиста — ускликну девојка, не кријући своје задо- 
ВОљСТво. 

Мајка и укућани били су је размазили, те је желела да и 
Чедомир буде такав према њој. И сем тога, она је била нежна, 
болешљива девојчица, код које се чежње за животом развијају 
рано и, у толико јаче, у колико је њено тело трошније. Да је 
место Чедомира, дугог мршавог студента с великим устима дошао 
неки други младић који би био његова пуна супротност: мали, 
крутуљаст, са устима као у миша, она би пожелела да се и њему 
допадне, јер је она, својом хромошћу завезана за кућу, често са- 

њала о заљубљеним паровима, које би летимице, кадгод спазила 
с прозора кад прођу њиховом улицом, док општинске липе ба- 
цају густе сенке око њих и заносе главу својим тешким мирисом. 
Стога се она увек отимала, кад је било време ручку, да 
сама трчи и куца на Чедомирова врата, позивајући га: 
— Господине Секулићу, извол'те на ручак. 


Тако куцајући, а не отварајући врата на младићевој соби, 
њу би прожмала нека слатка језа, од чукљева на руци, па кроз 
цело тело, да јој и колена задрхте. Она за ту језу није знала 
дотле никад, а сад је једва чекала да дође подне, да претрчи 
преко дворишта, предахне на прагу Мале Куће — како су звали 
ово одељење за млађе — прогута пљувачку, напрегне своју кураж, 
закуца на врата и преда се овој голицавој дрхтавици, па док јој 
она уноси забуну у главу, претрчи поново преко авлије, упадне 
у своју собу, и зарони зајапурено лице у хладовите јастуке 
своје постеље. 

И младић би се трзао овом приликом. У његовим годинама 
човек ретко среће жене које су му савршено равнодушне. Ипак, 
он је имао довољно поштења у души, да је спречавао сваку даљу 
помисао у том правцу, него је ударао крст на страни, на којој 
се зауставио, склопио књигу, оставио је у крај свога стола, уре- 
дио крагну и краватну, погледао да ли су му нокти како треба, и 
одлазио на ручак, пењући се уз кратке камене степенице, огра- 
ђене зарђалом гвозденом оградом, велике куће Матовића. 


Стари господин је већ био ту: раскомоћен, без капута, са 
заврнутим рукавима од кошуље. Ма да је сад био висок чинов- 
ник, није се могао још отрести простачких склоности сељачкога 
сина. Крагна му је сметала. Није волео много мењања тањира. 
Ручак му је био најслађи, кад би уграбио од своје жене да седне 
за кујнски сто и једе што прво дохвати. 

Али му се то задовољство ретко кад дешавало, јер му га 
је госпођа допуштала тек по цену велике свађе или после каквог 
нарочитог повољног догађаја. Противно своме мужу, Матовићка 
је волела добар тон, устручавања, формалности и ноблесу, што 
је постала општа црта старијих варошана у Србији. 


Младић би се дубоко поклонио при улазу. 


Госпођа би се осмехнула благонаклоно, климнула лако својом 
угојеном главом и пружила младићу своју руку, пуну јевтиног 
прстења, до висине његових уста да је пољуби. 


Дело, књ. 63 12 

— Добар дан! — прогунђао би Матовић кроз нос с при- 
родном и инстиктивном грубости у гласу. 


Али би се човек преварио кад би овог јучерашњег сељака 
оценио по његовом гласу да је без срца. Поред свег његовог су- 
вог опхођења, он је имао много више душе, оне дубоке, скривене 
словенске душе која зна за несебична одушевљења, стварне љу- 
бави и лака самопрегоревања, него његова љубазна и отмена 
орачна половина. Он би Секулићу показао руком махинално пра- 
зно место, па се онда обратио свима са речима: 

— 'АЈ, седајте! 

И породица Матовић би седала за сто: у врх стари госпо- 
дин, с нешто раскораченим ногама као да још носи букагије, 
с десне стране његова госпођа са отменим умором на лицу, који 
је требао да покаже целом свету колико сирота жена има посла 
око спреме куће и деце. Лево од Матовића седео је Чедомир, 
учтиво држећи ноге под својом столицом; до њега је седео Мла- 
ден, који се никако није хтео скрасити на свом месту и ако му 
је мајка слала непрестано љутите погледе, а до Младена била је 
једна близнакиња. Преко од Младена седела је Бела с другом 
близнакињом ; она је требала да држи обе своје сестрице под 
присмотром те да тако олакша посао своје „јадне мајке“ — како 
је Госпа Матовићка саму себе називала, жалећи се на велики посао 
у кући и своју неизлечиву мигрену, што „ће јој доћи главе“ — 
али је девојка више посматрала домаћег учитеља него своје бр- 
бљиве сестрице. 


Стари Матовић није примећивао ништа. Он је при ручку 
имао увек добар апетит. Извлачио из џепа своју велику мараму 
за један крај, као заставу, брисао нос на сав глас и хвалио фину 
кујну своје жене. Кад би му, и поред тога, остало слободног вре- 
мена, он је износио своја размишљања о приликама, догађајима 
и људима, па понекад откривао и оно што је у партији или др- 
жавној служби сазнао у поверењу. 

Тако рече једног дана: 

— Краљ ми је двапут изјавио како се озбиљно решио да 
да земљи нов, слободоуман устав. Јако је љут на реакционаре 
што су га изневерили приликом његове женидбе. 

Испи чашу вина, па продужи: 

— Дуго смо причали. Било је говора и о томе ко ће ући 
у кабинет... 

— Је ли, тата — прекиде га Младен — хоћеш ли ити по- 
стати министар > 
— Зини да ти кажем! — трже се стари господин, па пређе 


на своје дело, које је почео писати док је био на робији, и где 
се третирало питање о рационалном ђубрењу земље. 

Његовој жени се јако допадало да постане министарка, тј. 
да јој муж постане министар... министар народне привреде кад 
се већ занима привредом, али јој се учини да, поред све користи 
што ће је отуд видети, није отмено говорити за ручком о ђубрету, 
па ма и вештачком, те једва дочека кад се Бела умеша посред 
разних родова Матовићевог омиљеног предмета, и рече: 

— Заборавих да вам кажем, отац, да се Миле тетка-Патин 
верио у Минхену... испросио неку Швабицу. Тетка-Пата хоће да 


се изеде од муке. 


— Замисли дерана! — прихвати госпа Матовићка. — Није 
још ни школу свршио, а већ проси девојку... 

— Ја не налазим у том ничега чудног — рече будући ми- 
нистар. — Ако се воле, зашто да се не узму2 

— Ама, како да се узму, човече» — одврати му жена. — 
Дошла Пата данас, па као да се у црно завила... плаче, суза 


јој сузу не стиже. Вели, ни кошуље му не доноси. 

— Па, купиће је, боже мој. Човек се не жени због кошуље. 
Млади су; цео је живот пред њима... Да, ја сам човек из старог 
времена, иако сам се бунио против њега: брак ми изгледа вечито 
нешто севдалиски... уз пратњу цигана и чауша. 

— Е, то су стара, добра времена — уздахну госпођа у пола 
воље. — Онда је живот био лак, јевтин. Данас је све скупо; 
симпатије су редак луксуз, а брак... брак код паметних људи је 
вешт споразум, смишљен ортаклук, где свака страна уноси одре- 
ђене користи: положај и мираз, фамилију или диплому. 

Рекавши ово, госпођа значајно погледа у Чедомира као да 
је хтела сазнати какав утисак су на њега учиниле ове речи. 

— А љубав, мама2 — упита Бела, и несташно успи ус- 
ницама. 

— Ћути, безобразнице, знаш ми ти шта је љубав!... Да, 
ја нисам противна љубави; она управо долази сама по себи кад 
се ствари доведу у ред, али понављам, брак је на првом месту 
акт озбиљан, хладан, срачунат да се прими онолико колико се 
даје... Шта ви мислите, господин Секулићу 2 

Секулић заусти да каже онако како је осећао: 

— Ја сам одсудан противник брака уопште. Он је непри- 
родан и неморалан. Неприродан, јер се у органском свету не зна 
за такву везу; неморалан јер је једна врста ропства. Идеална 
веза између човека и жене постоји, за мене, једино у слободној 
љубави. 

Али се његова реч заустави на уснама. Изненадило га је што. 
га госпођа пита за мишљење... она, која му је, поред свег свог 
уважења према њему као добром ђаку, већ толико пута ставила 
до знања да познаје боље од њега све, па и ствари из школе о. 
којима је слушала први пут у животу кад је он држао час Мла- 
дену. ИМ сем тога, он се бојао да не начини тим какав испад, 
имајући већ извесна искуства о београдском животу, о Београду, 
где вечито има нечег непознатог, где највећи као и најнижи људи 
крију своја уверења и своје особине. 

— Право да вам кажем, госпођо — рече младић после не-- 
колико тренутака оклевања — ја на то питање нисам мислио. 

Матовићка га погледа изненађено. 

— Овај се вешто извлачи —- рече она у себи. 

— Управо — додаде Секулић — за мене брак не постоји 
као питање. 

Бела рђаво разумеде младића. Помисли да он хоће да каже 
како не двоји брак од љубави, као што мисли уопште свака не- 
удата жена, бар дотле док то одговара њеним жељама. 

— Браво, господине Секулићу — рече девојка, и њене че- 
жњиве очи засветлеше. — Главно је кад се двоје воле... А свет, 
фамилија, новац» Ћорава посла!... 

— Бела! — прекори је лако госпа Матовићка. 

— Јест, јест, ћорава посла! — понови Бела јогунасто и 
искрено. — На што онда љубав кад се она рачуна колико и 
лањски снег ! 

Мајка се не усуди да обнови прекор, већ погледа плашљиво 
у свог мужа. Али ни господин Матовић не рече ништа. Они су 
обоје осећали Белину сакатост као своју кривицу — јер је још 
као дете од три године, због недовољног надзора, пала са сте- 
пеница и сломила ногу. Стога су јој вечито угађали. Поред свих 
гоњења од стране власти, стари професор и његова жена нашли 
су увек могућности да задовоље Белину жељу : да јој купе пајаца 
са звонким прапорцима, скупоцен шешир или хаљину у моди. 
Бела никад није осетила муку од материјалног живота. Новац је 
за њу био као неко средство за прављење поклона, излишних 

ствари, за шарање живота као ускршњих јаја, нешто чега се човек 
може одрећи у свако доба. 

“ _ Чедомир је пак мрзео новац, мрзео га оном мржњом, по- 
мешаном са извесном завишћу, коју осећају слаби према јакима. 
Он је у новцу видео силу која учвршћава живот, пријатеља који 
одржава човека, моћног протектора који дарива права и користи. 
Он га није имао, он му се чинио као његов лични непријатељ 
кога треба савладати и он га је презирао као тиранина чију је 
сурову владу рано осетио. Он је желео да има новаца да би оси- 
гурао слободу кретања и избора, дг би радио само оно што воли, 
да буде свој и припада самом себи. 

— Новац је чудна ствар, моје дете — рече Матовић, после 
неког оклевања, обраћајући се Бели гласом меким, који се рет (о 
кад чуо из његових незграпних сељачких уста. — Он није никад 
на одмет. Ја сам то видео на робији. Видиш, били смо сви под- 
једнако лишени слободе, осуђени на затвор по апсанама; закон 
је био једнак за све. Али, било је нас који смо имали новаца и 
нас који га нисмо имали. Знате ли да је то била грдна разлика, 
разлика између робијаша и робијаша, да су се правила готово 
два засебна сталежа, где је робијаш с новцем заповедао за па- 
клић дувана робијашу без новаца. На крају крајева новац није 
ни толико рђав колико се прича, ни толико добар колико се 
уображава. Али има једна ствар сигурна. Човек се троши извр- 
шујући по нагону два акта који се називају: хтети и моћи. За- 
што дакле бити против онога који нам олакшава борбу између 
тих неједнакости. Новац треба разумети, па га онда без бојазни 
пригрлити уз срце. 


— Боже мој, како говориш, тата — пребаци му ћерка. 

— Ја говорим оно што осећам. Ја сам увек говорио истину. 
И ја вам кажем — ударио гласом Матовић, као да држи преда- 
вање — истину не треба крити; треба је послушати, рећи је увек, 


и увек радити тако да је човек може рећи. 

Професор се убриса у своју мараму и закључи: 

— Није никакав стид борити се за себе. Ко другојачије го- 
вори, није свестан својих поступака или је обична лажа. Интерес 
и таштина управљају светом. Нека сваки испита мало самог себе, 
па ће видети како постоји разлика између онога што мисли и 
што чини... Можда је ово што рекох противно досадашњим 
мојим убеђењима. Али ја данас тако мислим... Живот је једна 
врло чудна игра; у њему се све дешава. 

ГЛАВА ЧЕТРНАЕСТА. 


БЕЛИН ПОЉУБАЦ. 


После ручка прелазили су у салон, да би служавка очистила 
и изветрила трпезарију. 

Стари господин би се извалио поребарке, на једној фотељи, 
пушио и очекивао кафу. Понекад би читао новине, а кад ових 
није било, узео би Горски Вијенац, отворио га насумце, па 
читао на глас стихове, предајући се сав чару философске поезије 
Његушеве. Кад би пак био рђаве воље, он се жалио на реума- 
тизам у десном колену, који је добио на робији, и грдио свога сина. 

— Шта је с тобом>г — говорио му је тада, полагано, суво, 
не гледајући у њега већ у један кут од салона и као враћајући 
се с неког далеког пута, по којем је његова мисао дуго путовала 
и лутала. — Опет двојке» Та сад ти бар реакционари нису криви» 

— Збунио сам се — одговорио би дечко одсечно. — „Не- 
мац“ је велика прзница: за најмању ствар, викне ми: на место! 
А, бога ми, добро учим и речи и превод. 

Матовић би погледао у свог сина. 

Једна бора оцртала би му се међу повијама. 

— Да си тако брз на раду као на лажи, далеко би отерао: 
— рече му други пут. — Само на кога се метну, да ми је да знамг 

— Не на мене, у сваком случају — додаде поносно госпа 
Матовићка. 


Стари господин као да не чу шта му жена рече. 


— Све имаш што ти треба, па опет ништа од тебе! — до- 
даде жалосно. — А кад сам ја учио школу, мој брајко!... 


Матовић застаде, одмахну руком и не доврши реченицу. 

— Ко би играо крајцарица кад би Младен учио! — насмеја 
се Бела која у том тренутку донесе кафе. 

— Ћути ти, материна мазо — пребаци брат сестри, и један 
сјај мушке надмоћности засја у детињим очима. — Кажи само, 
колико поједеш шећерлеме преко дана > 


Обоје су имали право: ни брат ни сестра нису били на свом 
месту. Родитељи нису водили о њима права рачуна. Матовић се 
био бацио сав на политику, није имао времена, па ни можда праве 
воље, да мисли на своју породицу. Кад би му ко од пријатеља 
скренуо пажњу на несташлуке свога сина, он се бранио неким 
руским принципом васпитања деце у слободи. 

— Нек се развијају по инстинкту — говорио је он самоуве- 
рено. — Утицај старијих може само покварити праве дечје накло- 
ности. Ако хоће да учи школу, нека учи, а ако неће, значи да 
није за њу, и он ће гледати друга посла. Шта је мени шкодила 
слобода, мени који сам растао сам, ненагледан ни од кога, као 
дивља травуљина. 

Само је Матовић заборављао, да је он, у таквом детињству, 
имао једну опаку, али врло сигурну учитељицу, невољу. Он је 
имао да се бори из дана у дан за комад насушног хлеба, те га 
је та борба изоштравала, док његова деца добивају то парче хлеба 
без борбе, те своју слободу употребљавају на своја задовољства, 
а задовољства не челиче дух. 

Госпа - Матовићка опет веровала је да је њен позив у жи“ 
воту виши од обичне бриге за кућу. Она је мислила да је њена 
дужност да допуни свога мужа на тај начин што ће његове се- 
љачке склоности парирати својим отменим понашањем. Редовно 
је ишла по славама, правила посете, ступала у хумана друштва, 
водила политику. Она је волела ове изласке, при којима јој се 
давала прилика да истакне своје отмено порекло, фине манире, 
да покаже како је права срећа за земљу и Матовића што је она 
његова сапутница у животу. У кући пак, она је остављала, кад- 
год се могло, млађима све. Једино још што јој је ту интересо- 
вало, било је мешење колача. Говорила је с поносом да има шез- 
десет четири рецепта за прављење разних врста слаткиша. Што 
се тиче пак њене деце, нико је није могао разуверити да су она 
красна. 

Тај красни син, већ у тринаестој години, носио је шешир 
на криво, говорио шатровачким језиком, разумевао се у фарбули, 
задиркивао служавке и познавао се са свим жандармима у вра- 
чарском кварту. Њихова ћерка, која је већ била на удаји, није 
имала наклоности ни према каквом озбиљном послу. Време јој 
је пролазило у заливању цвећа, везући какву марамицу за сто, 
читајући, покаткад, неки сенгациони роман и једући шећерлему, 
почев од најпростијег турског суџука па до најфиније швајцар- 
ске чоколаде. 

Откако Матовић поста кандидат за министра, седељке после 
ручка бивале су краће. Стари господин је морао примати овог 
или оног политичара, одлазити на конференције, писати по но- 
винама, ићи краљу на подворење. Чим би он измакао из куће, 
госпа - Матовићка одлазила је такође, и то брзо, као да је виле 

гоне, а враћала се тек увече, препуна новости. Младен је одла- 
зио такође, у школу, рано, само да се што пре отресе куће, за 
коју га није ништа везивало, и нађе се са својим друговима, де- 
цом такође из бољих кућа, а поквареном као и он, можда горе 
него и он. Две близнакиње узимале би се за руку и одлазиле на 
улицу, да шврљају око гомиле песка, кафанских столова, по су- 
седним авлијама, као да су и оне хтеле побећи од своје куће. 

У салону су остајали само Бела и Чедомир. Па и Чедомир 
се дизао да иде, да му се не би приметило што остаје на само 
са девојком. Али би га ова, понекад, задржавала занимљивим 
разговором, па и молбом. Младић је остајао. Ови усамљени раз- 
говори са девојком која није била ружна пријали су му. Они су 
му падали као неки благ и лаган лек на срце што се крвавило 
за Вишњом. 


— Да је и мени да изађем некуд — рече му Бела једног 
дана, правећи алузију на изласке својих родитеља, брата и се- 
стара. — Тако бих радо побегла од куће. 


Глас девојкин је дрхтао и био искрен. Секулић осети изве- 
сно сажаљење према овом размаженом детету. Она му се учини 
још ближа, јер се тога дана осећао, изузетно, увређен од стране 
Вишње. Био ју је видео на улици и кад јој је хтео прићи, она 
заустави неку своју познаницу на пролазу и продужи пут с њом. 
Младићу је било јасно да га Вишња намерно избегава, да му пр- 
коси. Његова је душа патила, његов понос је страдао; срце му 
желело освете. 

— Јесте ли ви срећни, господине Секулићу 2 — пређе девојка 
изненадно на њега, скупљајући шоље од кафе и пепео од дувана. 

При тим покретима њена лепо сашивена блуза затезала се 
око младих округлих рамена, а нежна румен је избијала по ње- 
ном млечном лицу, по слободном маљавам врату, округлом као 
у грлице. 

— Срећанг Та реч чудно звони у наше доба — одговори 
младић, и отворено погледа у Белине сјајне очи. — Али задо- 
вољан свакако, нарочито овде, у вашој кући, с вама... кад мо- 
жемо да разговарамо као пријатељи. 

Бела је била узела судове и пошла к вратима да их однесе, 
па се наједанпут предомисли, зовну служавку и предаде јој што 
је имала у рукама. 

— Збиља, ја сам ваша пријатељица 2 — упита девојка, прит- 
варајући врата. 

— Да, Бела — одговори он, слободно, осећајући да му се 
срце пуни неким топлим осећајем за ову девојку, осећајем који 
није могао тачно одредити. — Ви сте тако љубазни према мени. 
Зар мислите да ја не умем ценити толике пријатељске услуге, 
поклоне које сте ми учинили > 

Доиста, Бела му је често тражила џепну мараму да му на- 
мирише, делила с њим бонбоне, нудила му цвеће из баште, 
слала по Младену какву гравуру или други украс за његову собу. 

— И сем тога, мени је тако пријатно ваше друштво. Кад 
с вама овако разговарам, чини ми се да присуствујем неком 
концерту, где хиљаде пријатних и хармоничних гласова звоне 
око нас. 

Младић је седео на канабету и осећао двоструку радост: 
прво, што му се жеђ за осветом гаси, што му се мучне мисли 
о Вишњином неверству губе из главе, и друго, што се прибли- 
жавао једној девојци, једном женском створу, једној новој љу- 
бави укратко. | 

Бела је стојала пред њим. Њене сјајне очи завијао је вео 
видљивог узбуђења. Њени бели зуби гризли су нервозно један 
крај њеннх усана. 

— Продужите... — рече му она, и слободно седе на ка- 
набе поред њега. — Како умете да нађете речи! Ја их такве 
нисам чула никад. 

Кроз чипкане завесе на прозорима, видело се једно парче 
улице, остатак зеленила по околним баштама и сјај јесењег сунца 
које није могло продрети у собу него је скакало око прозора, 
по калдрми и гранама једне оголеле липе. Иза липе затезао се 
крајичак неба, по чијем је отвореном плаветнилу пловило неко- 
„лико облачића као од вате. 

Чедомиру залупа срце кад виде девојку тако близу себе. 
Он не продужи свој говор. Његове очи су се наизменично окре- 
тале са девојке на игру јесењег сунца на улици, а са сунца на 
девојку, на њену белу руку, спуштену лако на ивицу од ка- 
набета. 

Он спусти своју уздрхталу шаку на ту руку, на оно меко 
благо и мирно парче пред лактом. Он је после узе у обе шака 
и миловаше је, чак и преко лакта, оборених очију, без иједне 
мисли у глави. 

Бела се није бранила. Зенице су јој се јако шириле. Она 
је шапутала нешто. 

Чедомир јој се приближи још више. Удисао је мирис те 
девојке и дрхтао пред сјајем њених зеница. 

У једном тренутку Белина глава клону. Младић се наже 
и потражи њена уста. Уста и уста спојише се. Тело и тело приби 
се. Руке се укрстише. Они осташе тако за један тренутак, 
чврсто загрљени, као да су хтели задржати срећу коју су нашли. 

Из трпезарије је допирало звецкање тањира и ножева. 
После се чуше удари метлом по поду. 

Бела се прва одвоји и, једним покретом, диже се са кана- 
бета. Тај покрет је био тако снажан, да она посрну својом хро- 
мом ногом и једва се заустави на половини салона. 

И Чедомир устаде. 

Њихови се погледи сусретоше. Ко ће рећи шта је било у 
одсевима та два пара раширених очијуг Љубави, мржње, чежње 
гађења, дубоке симпатије или смртног непријатељства» Свега 
може бити. 

Остали су за тренутак једно наспрам друго, неми, без речи. 

Срце Чедомирово се стишавало постепено, свест му се вра- 
ћала у главу, и он се питао: 

— Шта сам урадио! 

Али тада, један уздах издиже целе Белине груди. Она баци 
у вис обе своје руке. Широки рукави од блузе спадоше до ра- 
мена. Голе мишице блеснуше кроз собу. И ово дете, хромо, ра- 
змажено, претвори се у жену, у једну велику, одраслу, снажну, 
развијену и потпуну жену. 

Младић погну главу и спреми се на пљусак заслужених грдњи. 

У том тренутку, девојка полете у правцу њега, пребаци му 
руке преко рамена и обеси се сва о његов врат. Он осети по- 
ново њене усне на својим устима и њене груде утиснуте у његове. 

Он је стеже снажно, грчевито, као да је хтео надокнадити 
целу прошлост и бацити рукавицу будућности. Под његовом руком 
увише се витке слабине девојкине. Он попусти. 

Кад хтеде да загрли поново овај дивни створ што му се подаје, 
овог неслућеног анђела што га сад милује својим крилима, девојка 
се беше већ отргла од њега и побегла к вратима од трпезарије. 

— Шта ли ради служавка» — рече она као за себе, па по- 
вири у трпезарију. 

Кад се окрену натраг у салон, њено лице горело је сво, 
обузето неком унутрашњом ватром. Очи су гледале укочено. 
Зуби се белели испод згрчених усана. Груди се тресле. 

Младић притрча девојци. Њена слика му је бунила главу. 
Он је хтео да опет под руком осети њено женско тело, да се 
утопи у разблудни осмејак детињских усана, да се преда њеном 
загрљају; меком, по потиљку, само оним што је голо од руке 
тако да мање благо милују, да осети њу целу, обешену 
о њега. Е 

Али, девојка притисну руком онде где јој је срце, не рече 
ништа, повуче се натрашке, гледајући га нетремице, као свога 
бога или ђавола, као и бога и ђавола, и изгуби се иза врата 
лагано, нечујно, неприметно, као неко привиђење. 

Чедомир се врати у дубину салона, сурва се на канабе, при- 
тиште јако обема рукама слепочнице, које су бИле као да хоће 
да прсну, а прстима затеже косу тако да осети како му се кожа 
одваја од лубање. 

Један глас из најтамније дубине његове душе проговори 
уздрхтало: 

— Шта је» Шта је теби Куд си нагао»> Ти губиш главу 

У том, на часовнику у трпезарији изби два сата. Метални 
звук је одјекивао по празној одаји потмуло као да му је хтео 
ставити до знања да се зна шта је он урадио и да ће рђаво проћи. 

Он побеже из салона. 


ГЛАВА ПЕТНАЕСТА. 


КЛИЗАВ ПУТ. 


Прођоше неколико дана. 

Чедомир се освестио. Искрено се кајао због догађаја у са- 
лону. Избегавао је Белу. Презао сваког тренутка да га не дочека 
љутито лице њеног оца или мајке и да му, уз заслужени прекор, 
покажу врата као непоштеном човеку. Долазила му је на ум мисао 
да нађе старог професора, па да му каже све. За то није имао 
куражи. Онда је мислио да напише једно писмо госпа-Матовићки, 
одрекне им кондицију из овог или оног разлога и више се не 
врати. То је већ било лакше. Али се Секулић није могао решити 
одмах и решење је остављао из дана у дан. 

— Сутра... сутра, а не данас — одговарао је млади човек 
гласу своје савести. 

Белино понашање га је такође мучило. Једном би с њим, 
за столом, говорила најпријатније о разним ситницима, као са 
правим пријатељем, као да се ништа није догодило између њих 

двоје. Други пут би се пак дурила, очито га избегавала, правила 

двосмислене фразе, стављајући му до знања да ће све казати сво- 

јој мајци. Кад би се њихови погледи сусрели, њене маслинасте очи 

синуле би сад најдубљом љубавном ватром, да се одмах после за- 

мраче другим, леденим погледом, који је младићу требао да каже: 
— Ниткове ! 


Секулић се ломио између ових супротности, не помишља- 
јући да се размажено дете игра жмурке с њим. Најзад се реши 
да се с девојком објасни, пре него што предузме какав даљи 
корак. Али га је она избегавала намерно, и као пркосно. Оста- 
јала је у салону само кад има још некога. У варош, и кад би 
изашла, ишла је у пратњи своје мајке. 


Иначе је Бела крила своје маневре вешто од других. Но- 
сила је, и даље. послуживање кад је младић држао лекцију ње- 
ном брату; позивала га и сад на ручак, куцајући по свом оби- 
чају на врата од младићеве собе, а не отварајући их. 

То је тако трајало неко време. Ваљда се девојци досади 
ова игра, те, кад једном закуца на врата младићеве собе и кад 
рече уобичајену реченицу: „Господине Секулићу, изволте на 
ручак,“ она полако ошкрину врата, промоли несташно главу 
кроз отвор и, зажарених образа, додаде: 

— Како је лепо у вашој соби! 

Без размишљања, Секулић понуди девојку да уђе. 

— Нећу — занећка се она детињасто, па после једног тре- 
нутка оклевања, прошапта поверљиво : 

— Не смем од маме. 

Чедомир јој приђе. 

— Ја сам на вас љута — дочека га Бела, држећи непре- 
стано само главу промољену кроз врата. 


Та је глава била окружена мирисавом маглом праменова 
њене црне косе. Из те магле сијале су две крупне зенице, које 
нису биле тачно заокругљене, већ као две капље мастила пале 
на светло белило између трепавица. Та је глава бркала мисли, 
заводила, одвлачила у пропаст. 

— Љута» Зашто — упита је младић, несвесно, тек да се 
нешто каже. 

— Зато што сте ме пољубили — одговори њен глас, а 
њена насмејана уста, зајапурени образи, њен несташни поглед 
понављали су немо, а јасно: 

— Пољуби ме опет... пољуби, пољуби... 

И Чедомир притиште један пољубац на насмејане усне, које 
се прилепише за његове, и осташе тако, за један тренутак, 
слатке, топле, уздрхтале. 


Пољупци су се понављали после сваког дана... пољупци 
кратки, дуги, испрекидани и продужавани, где душа само до- 
дирне душу, па је остави да сања сладак сан, и пољупци где 
тело дише дахом другог тела, где се крше руке састављене око 
паса, очи бледе, а мисао умире у глави. 


Чедомиру су падали слатко на срце ови загрљају. Они су 
му ласкали и тешили га. Ласкали, јер га уверавали да и он има 
права на срећу, на љубав и заборав. Тешили, јер су му посте- 
пено превлачили вео преко мале Чачанке, која се све више гу- 
була у социјалистизирање, у озбиљност својих студија на уни- 
верзитету и подражавање идејним друговима. Али, Секулић се 
није осећао потпуно срећан. Пре свега, јасно му је било, да 
не воли Белу... не бар оном љубави, чежњивом и стидљивом, 
коју је раније осећао према Вишњи. Затим, чинило му се по- 
некад да ни Бела нема према њему изузетних, високих осећаја. 


— Што не обријеш бркове2 — рекла му је она једном 
приликом. — Јутрос прође поред прозора један младић: тако 
су му лепо стојале обријане науснице!.. Свакако је неки странац. 

Секулић се насмејао, али кад се после растао с њом, рекао 
је у себи готово озбиљно: 


— Уверен сам, да би га она пољубила само да види како 
је то кад су бркови обријани! 

Доиста, Бела није размишљала много. Својим жељама није 
постављала границе. Опасности су јој годиле. 

Једног дана, кад јој је мајка, по обичају, отишла од куће 
Бела га позва у своју собу. 

— Пропали смо ако нас примете — приговори јој младић 

— Нико нас неће видети — одговори она са сигурношћу. 

То је била собица у дну ходника, окренута у башту. Зидови 
су тапетирани оранџастом хартијом, по којој је било насликано 
неко фантастично биље, чије је лишће подсећало на винову лозу, 
а цветови на дуван. Одаја је била тако мала да ју је готово ис- 
пуњавала уска постеља, на чијим се плеханим шиповима сијале 
златно обојене лопте. Ипак се нашло места за једну наслоњачу, 
заосталу од старе „сале“ и један сточић, препун четака, четкица, 

флакона, кутијица, чешљева, укосница, осталих дрангулија раз- 
ног облика и боје. 
Собу је испуњавао неки јак парфим. 


— Како ти се допада мој „будоар“> — упита га девојка, 
насмехнувши се. 
— Врло пријатан! — одговори он, још изненађен. 


Они се посадише обоје на наслоњачу. 

Напољу је била већ зима. Први снег је пролетео поред про- 
зора. У пећи је пуцкарала ватра. Човек се ту осећао добро као 
у топлом гнезду. Тајанствена тишина је повећавала чаробност тре- 
нутка. Ничега није било што би спречило опасну клизавицу. Де- 
војка се подавала сва благом миловању младићеве усне и прстију. 

— Дођи ми једне ноћи — рече му она између два пољупца. 
— Читала сам негде да је још боље кад је мрак. Гледаћемо звезде. 

Чедомира поче да хвата нека слатка несвест. Његова чула 
обузимао је пријатан, нестрпљив, голицав дремеж. Али се он 
борио против овог искушења. Он је стезао зубима доњу усну. 
Крв је солила осушена уста. Натеривао је мисли да му говоре 
да не ваља то што ради, да још један корак, па је злочинство. 
Најзад, победио је своју младу страст. Све што је тада урадио 
Бели, беше што распреде њене косе и упи своје лице у те сви- 
лене, миришљаве таласе. 

Ова љубав и живот у кући Матовића утицали су неосетно 
на младића. Пазио је на своју спољашњост. Куповао је нова 
одела, шешире у моди; неговао косу; сваки дан мењао крагне; 
истезао науснице; пазио с ким ће проћи улицом ; шешир, згуж- 
ван у врху, заменио је полуцилиндром. И оно мало од револу- 
ционарних идеја, што му је било остало, чилело је из дана у 
дан. У исти мах, чинило му се да се приближава остварењу 
другог његовог идеала, који је светлео још нетакнут, жеље да 
постане што културнији човек, заузме висок положај у држав- 
ној служби и почини велика дела. 

Чинило му се да му сад само треба положити завршне ис- 
пите, па ће све друго доћи само по себи. Матовић, који је већ 
постао министар нове, уставне владе, израдиће му стипендију. 
Отићи ће у иностранство. Научиће стране језике. Вратиће се 
с највишим дипломама. Добиће место професора Велике Школе. 

— А Бела2 — упитао би га неки унутрашњи глас, кад би 
тако дошао до краја својих мисли. 

— Бела2 — упитао би се тада и он у чуду, као да онаи 
не постоји 

— Удаће се. Зар ће она чекати док ја све то свршим! — 
одговарао је самом себи. 

Уосталом, она му није постављала никаквих услова. Реч 
брак није поменута ниједанпут међу њима. Затим, он није мо- 
гао замислити да му Бела може бити жена. Његова жена! Он 
је ретко кад мислио на то, а и кад је мислио, он је није пред- 
стављао себи размажену, хрому и свесну његове сиротиње. 


, (Наставиће се) 


М. М. УСКОКОВић. 


РОБ 
— Ги дЕ МОПАСАН — 


Осамнаестог јула хиљаду осам стотина осамдесет треће, у 
два и по часа изјутра, чувара Безиерова гробља, који је ста- 
новао у малој кући на крају гробља, пробуди кевтање његова 
пса, који је био затворен у кујни. 

Он одмах устаде и опази како животиња њушка око врата 
лајући бесно, као да се неки мангуп шуњао око куће. Чувар 
Венсан узе тада своју пушку и изађе опрезно. 

Псето отрча у правцу стазе генерала Бонеа заустави се 
баш поред споменика г-ђе Томоазо. 

Чувар се онда опрезно приближи и опази ускоро слабу 
светлост са стране стазе Маланвер. Он се провуче између гро- 
бова и би сведок једног ужасног оскрвњења. 

Неки човек ископао је леш једне младе жене, која је била 
укопана прошле вечери и извукао га из гроба. 

Мали, чкиљави фењер, намештен на једној гомили земље, 
осветљавао је тај гнусни призор. 

Чувар Венсан баци се на тог несрећника, обори га на земљу 
веза му руке и одведе га у полицију. 

То је био један млади адвокат из те вароши, богат, виђен 
по имену Курбатај. 

Судило му се. Државни тужилац изложио је грозно дело 
подофицира Бертрана и оно је слушаоце побунило. 

Дрхтање од гнева прострујало је кроз гомилу. Када је 
судски званичник сео, заорише се узвици: „На смрт! На смрт!“ 
Председник је имао много муке док је повратио мир. 

Он затим рече озбиљним гласом: „Оптужени, шта имате 
да кажете у своју одбрану“ 

Курбатај, који никако није хтео адвоката, устаде. То је био 
леп младић, висок, црнпураст, са отвореним лицем, енергичним 
цртама и смелим оком. 

Из гомиле се зачу звиждање. 

Он се није збунио и отпоче да говори нешто нејасним 
гласом, испрва тихо, али мало по мало све јаче. 

„Господине председниче, 

„Господо судије, 

„Ја имам врло мало да кажем. Жена чији сам гроб осквр- 
нио била је моја љубазница. Ја сам је волео. 

„Ја је нисам волео чулном љубављу. Ја је нисам волео обич- 
ном нежношћу душе и срца, него једном љубављу искључивом, 
потпуном, једном безумном страшћу. 

„Чујте ме: 

„Када сам је срео први пут, осетио сам, угледавши је, неко 
чудно расположење. То није било чуђење ни дивљење. То није 
било оно што се зове удар грома, него нека блага пријатност, 
као да су ме спустили у млако купатило. Њени су ме покрети 
заводили. Њен ме је глас усхићавао. Гледајући је, цела ми је 
њена појава стварала бескрајно задовољство. Чак ми је изгле- 
дало да је познајем одавно, да сам је већ видео. Она је имала 
у себи нечега од мога духа. 

„Она ми је изгледала као одговор на неко питање, које 
је поставила моја душа; на неко смело беспрекидно питање, које 
ми целог живота упућујемо Нади. 

„Када сам је познао мало више, сама помисао да ћу је 
видети изазивала је у мени давно и дубоко узбуђење. Додир 
њене руке у мојој био је за мене такво блаженство, да пређе 
нисам слично могао чак ни да замислим. Њен осмех сипао ми 
је у очи махнити сјај, изазивао ми жељу да јурим, да играм, да 
се ваљам по земљи. 

„Она је постала моја љубазница. 

„Она је била још више него: била је мој живот. Ја ништа 
више нисам очекивао на земљи. Ја ништа више нисам желео, 
ништа више. Ја нисам жудео више ни за чим. 

„Дакле, једне вечери, када смо отишли да шетамо дуж 
реке, изненади нас киша. Било јој је хладно. 

„Идућег дана појавило се запаљење плућа. Осам дана доц- 
није она је издахнула. 

Дело. књ. 63. 13 

„За време агоније, чуђење и збуњеност спречили су ме да 
добро разумем, да добро размислим. 

„Када је била мртва, сурово очајање утукло ме је толико 
да нисам више имао мисли. Ја сам плакао. 

„За време ужасних погребних обреда, мој јаки, махнити 
бол био је и бол лудака, врста чулног, физичког бола. 


„После, када су је однели, када је била под земљом, мој 
дух постаде наједном јасан и ја сам преживео читав низ таквих 
страшних моралних патњи, да су оне биле скупље чак и од 
саме љубави коју ми је она дала. 


„Онда се јавила у мени ова одређена миса: 
„Ја је више нећу видети. 


„Када се на то мисли целога дана, обузме вас помама. За- 
мислите ! Једно створење, које ви обожавате, ту је; једно јединс 
створење, јер у целом земљином простору не постоји ни једно 
више које му је слично. То вам се створење дало. Оно је ство- 
рило са вама оно тајанствено спајање, што се назива Љубав. 
Њено око изгледа вам шире од простора, драже од света; њено 
јасно око у коме се смеши нежност. То вас створење воли. Када 
вам говори, њен глас налеће на вас као талас среће. 


„И, наједном, оно ишчезне! Замислите! Њега нестане не 
само за вас, него за увек. Оно је мртво. Разумете ли ви ту реч> 
Никада, никада, никада, нигде, неће оно више постојати. То око 
неће гледати никада ништа више. Никада тај глас, никада ни 
сличан глас, између толико људских гласова, неће изговарати 
речи исто тако, као што их је изговарао њен глас. 


„Никада ни једно лице неће се родити слично њеном. Ни- 
када, никада! Човек сачува калупе од кипова; човек сачува 
отиске, који ће опет направити предмете истих линија и истих 
боја. Али то тело и то лице никада се више неће појавити на 
земљи. А рађаће се хиљадама створења, милионима милијардама 
и још много више; и између свих тих будућих жена никада се 
више та иста неће наћи. Је ли то могућно» Човек полуди ми- 
слећи на то! 


„Она је постојала двадесет година, не више, и ишчезла је 
за увек, за увек, за увек! Она је мислила. Она се смешила. Она 
ме је волела. Ништа више. Муве, које изумру у јесен, исто то- 
лико значе колико и ми. Ништа више. Ја сам мислио како ће 
њено тело, њено свеже и топло тело, тако меко, тако бело, тако 

лепо, иструнути на дну сандука под земљом. А њена душа, њена 
мисао, њена љубав, куда 2 

„Не видети је више! Не видети је више! Мисао о овом 
исквареном телу, које сам ипак можда могао још да познам, 
долазила ми је често. И ја сам хтео да га видим још једном. 

„Отишао сам са лопатом, фењером и чекићем. Прескочио 
сам гробљански зид. Нашао сам њен гроб: нису га још били 
поравнили. 

„Ископао сам сандук и одигао једну даску. Одвратан смрад, 
гадан задах трулежа допре ми до лица. Ох, њена постеља нами- 
рисана перуником ! 

„Отворио сам ковчег и спустио унутра запаљени фењер, 
и видео сам је. Њено лице било је модро, поднадуто, грозно. 
Нека црна течност цурила јој је из уста. 

„Она! То је била она! Спопаде ме гнушање. Али сам ис- 
пружио руку и ухватио јој косу, да бих привукао себи то стра- 
шно лице ! | - 

„Онда су ме задржали. 

„Остао ми је целе ноћи, као што остаје мирис жене после 
љубавног заноса, тај задах од трулежи, мирис моје љубљене! 

„Чините самном што год хоћете.“ 

Чудна тишина притискивала је дворану. Изгледало је као 
да се очекивало још нешто. Судије су се повукле да решавају. 

Када су се после неколико тренутака вратили, оптужени је 
изгледао неуплашен, а чак и без мисли. 

Председник, са уобичајеним формалностима, изјавио је да 
га судије оглашују за невиног. 

Он се није ни покренуо. Светина је пљескала. 


С ФРАНЦУСКОГ ПРЕВЕЛА 3. К. 


МЕН БИВАО НА 


| — Књига СТРАДАЊА и СВЕТЛОСТИ, ЗБИРКА „ВАСИОНА“, ПЕСМА ДРУГА —- 


~ 


Пукло бескрајно небо кб чиста плава свила, 
Понегде облак само сребрни везе шар: 
Исплео негде гране, а дигб негде крила, 

Ко да кроз звезде леће лабуда белих пар. 


Пун месец јасно сија, као од сребра сливен, 
Издашно купом точи бледолик, жудни сјај; 
Около њега вео кб златом сав умивен, 
Жеженим, чистим златом блистави вео тај. 


А звезде дршћу, стрепе, жмиркају, светле, миле, — 
Велике, сјајне звезде! Ко камен свака драг. 

Као ђинђуве, дивне, оне су окитиле 

Светлу небеску тајну, Вечитог Оца траг... 


Кумова слама каже: „Овуд је прошб, дете, 
Пре много дугих лета, и светли његов скут. 
Милосна срца, ума несхваћенога ! Свете, 
Знадеш ли ову тајну» Ја сам била му пут. 


Сама доброта, благост, највиша љубав права 
Овуд је стазом прошла, да сеје звезде те. 
И док премудрим смером дарива неба плава, 
Ту, место једне звезде, падале су му две... 


И мени тад се призре Сејач Небеса трајни, 
Узвишен, како тихо, по ноћи, иде сам, 

Обвијен плаштом светлим у непровидној тајни, — 
Дах му је ваздух био, а светлост духа плам. 

На челу имо сунца, кроз Вечност ишоб лако, 
У бесконачној души васцели знао род; 
Сузом се осмехивб, осмехом благим плако, 
Ко ведро плаво небо свезнан био му ход. 


Белом очинском руком сејао звезде сјајне, 
Дахом будио живот, оком палио свет: 
И свака нова мисб биле су нове тајне, 
А свака нова тајна безбројни нови крет... 


Једном рекла ми мајка: „Погледај тамо, сине: 
Видиш, тамо је Бдга: оно је његов стан; 
Нови се живот рађа Он када благо дине, || 
Светови, сунца, звезде, свемири, ноћ и дан. 


А када којег часа, у ветру ил' у тучи, 

Чујеш где пишти, звижди, и кад је тужан ко, — 
О, веруј, веруј, сине, да се то Бога мучи 

И да сам Господ благи цвили у њему то. 


Не презри никог, сине, не презри, моје злато, 
Јер свуда има Бога и светлог зрака ког; 

Јер није сваком светло, ни сваком црно дато; 
Јер све нас даде Господ крвљу из срца свог. 


Велики, благи Господ!...“ И мајка сузу проли, 
Тихо на траву клече, у меки, свилни дол. 

Чуо сам јецај само. То мајка Бога моли. 

А сјајне звезде дршћу, примају њезин бол... 


О, није небо немо оном, који га знаде, 

Ко има топло срце, ко Вечност цела та. 

Још има сунца, душо! Живота! Има наде! 
Разумеј, прозри, схвати, све што ти небо да!... 


ПРОКА ЈОВКИЋ. 


ЈЕ АЕ ВЕНЕ ВИ 


Када ово време пуно мутног даха 
Обгрли ме топло, ко познаник стари, 
И над мојом душом силна отме маха, 
Тада болом бију сви моји дамари 
У то мутно време, пуно кишног даха. 


Тада свака капља, што о прозор бије, 
Потреса ми нерве силно и дубоко 
Тајним болом који свака собом крије, 
И моје се мутно тад овлажи око, 

Док о окна мукло кап за капљом бије. 


У нервима мојим раздраже се тада 
Стари, прошли боли и снаже све јаче; 
Док потмулим темпом бола киша пада. 
Сваки нерв се за се раздире и плаче, 
Сваки са свог личног пробуђеног јада. 


Б. ПРОДАНОВИЋ. 


ОБИЧНА ПЕСМА 


Свршила се дуга трагедија срца 

И завеса тешка неспретно је пала: 
Опет свакидашњост када душа грца, 
У животу празном и без идеала. 

Глумили смо вешто, истински, без мана : 
Било је и суза, било је и смеха, 

Било је и ведрих и туробних дана, 
Узвишених снова и прљавог греха. 


Но у задњем чину умрла је она — 
Љубав — са незнаних, сакривених рана; 
Ни са једне цркве не брујаше звона: 
Њена смрт је била само нама знана. 


И тад смо скинули равнодушно маску 

И заборавили велике тираде, 

Лаж, притворне клетве, завете и ласку: 
Нашто прошлост кад је будућност без наде! 


И пошли смо мирно путовима разним — 
Над нама облаци слегали се сиви — 
Мртво, глуво, пусто у грудима празним, 
Ко гробље где нико не закука живи. 


Да, плакали нисмо. За истинске боле 
Ми нисмо ни знали да се суза лије: 
Зашто и плакати када смо већ доле, 
Без шареног рува што гнусобу крије2 


Умрла је љубав. Завеса је пала, 

Грубо кб последњи звук музичке коде — 
Љубав. .. трагедија смешних идеала, 

Комад без вредности, ствар старинске моде. 


ДРАГОСЛАВ Илић. 


О" СРПСКОМ СЕНАТУ 


Најкарактеристичнија црта, којом се одликује нови Устав од 
ранијих Устава, који су важили у Србији почињући од 1869 године 
— доба, када је Србија добила први пут политичку организа- 
цију, засновану на оном основном начелу уставне монархије о 
подели законодавне власти између владаоца и слободно изабра- 
ног Народног Преставништва — то је дводомни систем Народ- 
ног Преставништва или установа Сената. Ранији Устави, од 1869 
и 1888, ма колико да се разликују између себе, како по својим 
установама, тако и по духу свом и тенденцијама, у питању о 
организацији Народног Преставништва показивали су потпуну 
сагласност. Оба Устава била су усвојила једнодомни систем, по- 
што је теорија о дводомном систему имала међу српским држав- 
ницима тога доба врло мали број бранилаца. Већина сарадника 
на тим Уставима одбацила је била разлоге, које су присталице 
дводомног система наводили у корист установе Сената — раз 
логе, које је дала правна наука земаља западне Европе, где је 
то питање већ било савесно испитано и расправљено. Против- 
ници Сената су даље истицали, да таква установа нема ослонца 
ни у политичким традицијама српскога народа. Доиста сабори 
старе српске државе, која беше пропала по најезди Турака у ХМ 
в., састојали су се само из једне скупштине, а тако исто и На- 
родне Скупштине обновљене Србије, које су кнежеви Милош 
и Михаило Обреновић (1817—1842 год.; 1858—1868 год.) често 
сазивали, ма да су оне пре Устава од 1869 имале само савето- 
давну улогу. 


1 Одломак из дела Ј. Рега«сћ, Га попцуе Пе сопз ћиНоп ди гоуаите 
де Зегђје ргосјатее Је 6/19 ауп 1901. (Ехбган ди „Више п тепзце! де Ја 50- 
стеје де ГеозјаНоп сотрагсе“, 1903—1904, Рап5). Цело дело као и овај одломак 
превео је Ог. Л. Марковић. Ур: Дела“ 

У време преговора, које је краљ Александар отпочео по- 
четком године 1901 са политичким личностима своје земље ради 
уставне ревизије —- питање, које је већ неколико година било на 
дневном реду — идеја о установи Сената, који би заједно са 
Краљем и Скупштином вршио законодавну власт, наишла је на 
врло жив отпор. Напредњачка странка чија су политичка схва- 
тања била у потпуној сагласности са таком установом, и која је 
у осталом већ била покушгла под министарством Г. Новаковића 
(1895—96) уставну реформу у том смислу, са свим природно се 
одмах придружила краљу. Али радикална странка се показивала 
одлучно противна установи Сената. Програм њен је увек одба- 
цивао Сенат, као установу противну демократском духу и осећа- 
њима једнакости српског народа. Радикали су изједначавали идеју 
о Сенату са стварањем као неког племства, стављеног изнад народа, 
које би, благодарећи Сенату, у коме би се оно персонифико- 
вало, имало да зауставља сваки демократски покрет народни, тј. 
сваки напор народа управљен на побољшање његовог стања. По 
мишљењу радикала Сенат би имао бити само једно оруђе, којим 
ће се угушити глас већине и обезбедити влада мањини, која, 
жудна свемоћне власти и готова на све, да би ову одржала, не 
би се устручавала да чини реакционарна и тиранска дела. 

Заблуда радикала у овом питању о Сенату долазила је отуда, 
што су они увек узимали за пример Енглеску, где је Горњи Дом, 
због особене организације енглеског Народног Преставништва, 
доиста једно аристократско тело. Али су радикали заборављали, 
да је у већини држава, које су усвојиле дводомни систем, Сенат 
далеко од тога да има карактер таквог једног тела, и да се шта 
више у многим земљама организација његова, бар у погледу по- 
стављања чланова, не разликује од организације Доњега Дома. 
Затим, факта показују, да учење радикала о Сенату ни у другим 
погледима није тачно. Тако, ни у једној земљи, где састав Сената 
није основан на разликама рођења или социјалног положаја, као 
што је то случај у Енглеској, није се Сенат претворио у току 
времена у аристократско тело, које би имало за задатак, да угу- 
шује тежње нижих класа. Сем тога, не само да Сенати нису имали 
улогу реакционара и непријатеља напретка, као што су то тврдили 
радикали, него су они на против у великој мери допринели, да 
се слободи да чврст основ, бранећи је, било од предузећа из- 
вршне власти, било од штетног и претераног утицаја Доњег Дома 
— два извора подједнако опасна, одакле може потећи уништење 

слободе. У републикама једнодомни систем доводи или до тира- 
није француског конвента (1792—17983), или до државног удара 
од 1851 год. и обарања републиканског режима. У монархијама, 
пак, он, најпре, претвара уставни режим у лични режим монар- 
хов — режим такође веома опасан по демократске установе, а 
на другом месту, у случају да је монарх малолетан и да имамо 
намесништво, помоћу једнодомног система утврђује се влада 
Народног Преставништва, која тако исто нема великих симпатија 
према слободама. 

После многих и других преговора, које је краљ водио у 
току месеца фебруара и марта 1901 год. са најистакнутијим пре- 
ставницима свих политичких група, дошло се најзад до спора- 
зума у питању које је задавало највише тешкоће — а то је било 
питање о Сенату. Присталице дводомног система надвладали су 
својим мишљењем, и велика већина радикалних првака усвојила 
је на послетку разлоге, које су они наводили у прилог свога 
тврђења. Успех бранилаца Сената био је у толико олакшан што 
су радикали били расположени да се користе искуством, које 
су доживели са једнодомним системом, искуством, које је управо 
говорило против тог система а у корист установе Сената. Тиме 
су радикали учинили неку врсту своје политичке конверзије. Од 
упорних доктринара, решених да одрже недирнут свој програм 
заснован готово на чисто теориском концепцијама, ма да су 
факта стварног живота говорила против њега, они су постали 
прави политичари, који такође имају свој програм, али један 
програм који не преставља скуп апсолутно утврђених, непро- 
мењивих правила, као математичких формула, већ је подложан 
променама, у колико би то, у току времена, искуство и дру- 
штвене прилике захтевале. Политика је средиште свих манифе- 
стација јавнога живота: она је бћло тога живота. Са променом 
његовом мења се и она, и према томе политички принципи не- 
мају ничега апсолутног, ничега што би било вечито тачно. Вре- 
дност њихова је сасвим релативна и временска, и једино пра- 
вило, за које се може рећи да је опште, да важи увек и на 
сваком месту, то је, да политички принципи, ако се хоће да су 
тачни, треба да одговарају условима друштвеног живота. 

Ипак известан број радикала, који се доцније назваше са- 
мосталним радикалима — за разлику од оних, у бројном погледу 
далеко надмоћнијих радикала, који су се у овом питању о устав- 
ној реформи придружили напредњацима, — није никако хтео 

пристати на ово, одбацујући сваку идеју о Сенату. По њиховом 
мишљењу, ова се установа стварала једино у том смеру, да се 
њоме, као згодним среством, паралишу либералне тенденције На- 
родне Скупштине. Они су потпуно губили из вида догађаје из по- 
литичке прошлости Србије, догађаје, које је, било изазвала, било 
потпомагала, рђава организација државних власти, онаква каква 
је постојала по Уставима од 1869 и 1888 године. Од тих до- 
гађаја су интереси државни и одвише трпели, али као млади и 
неискусни људи, ови радикали изгледа да су пре претпостављали 
нове политичке трзавице, тиме што су одлучно одбацивали дво- 
домни систем, него што би одступили ма и најмање од свога 
програма. Као да баш ти догађаји нису били најбоља осуда је- 
днодомног система, па следствено и њиховог програма, у колико 
се он оснива на том систему ! 

Наше је најдубље уверење, да је Србија, уводећи у своје 
законодавство установу Горњега Дома, учинила један акт поли- 
тичке мудрости, који ће у врло блиском времену донети своје 
плодове. Ново основани Горњи Дом, благодарећи равнотежи 
између краља и Народне Скупштине, коју он има да обезбеди 
и одржи, по нашем најчвршћем убеђењу веома ће допринети, 
да после читаве серије разноврсних авантура, које су се у по- 
следње време у Србији одиграле, наступи период мира и поли- 
тичке стабилности. Равнотежа, коју смо горе поменули, није по- 
стојала у Србији пре новога Устава. Али, нека се добро запази, 
ми не мислимо овде на ону равнотежу, која би постојала, кад би 
се Устав постарао да изједначи у погледу уставних прерогатива 
владаоца и Народно Преставништво. Утврдити таку равнотежу 
веома је тешко, ако не и немогуће. Узајамни односи између ова 
два чиниоца законодавне власти зависиће од тога, ко у тренутку 
стварања Устава има претежан политички утицај, владалац или 
народ, јер је та околност од пресудног значаја при регулисању 
њихових односа у Уставу. Чак и кад бисмо претпоставили да су 
у време уставне реформе творци Устава искрено задахнути жељом 
да доведу у равнотежу власт владаоца и Народног Преставни- 
штва, ипак је мало вероватно, да би у томе успели. Где је по- 
уздано и тачно срество, којим би се мерили домашај и снага 


' Што се тиче либералне странке, њени најистакнутији прваци изјаснили 
су се против Сената, приближујући се на тај начин у овом питању левици ра- 
дикалној — јелна интересантна политичка појава, која је у Србији била живо 
коментарисана. 

двају права или двеју политичких прерогатива, потпуно различ- 
них 2 Које је, на пример, важније право, да ли владарево апсолутно 
вето или право Народног Преставништва да не одобри буџетг 
За оваке врсте упоређења недостаје нам поуздан критеријум. Али, 
у осталом, и ако не постоји ова врста равнотеже у организацији 
државних власти, ипак то није озбиљна - сметња правилном току 
политичког механизма једне државе, ма да би, разуме се, био 
врло користан такав уставни систем, по коме би подела јавне 
власти између владаоца и народног преставништва била изве- 
дена на потпуно правичан начин. Доиста, већа или мања надмоћ- 
ност једног од ова два фактора над другим, не спречава соци- 
јални механизам да функционише на задовољавајући начин, само 
ако ниједан од њих не изађе из граница, које су повучене ње- 
говој власти. Недостатак равнотеже без сумње ће успорити у из- 
весној мери развитак политичких односа, али га неће учинити не- 
могућим. Тако, може ли се на пример рећи, да услед тога што 
права и прерогативе Народног Преставништва нису изједначена 
са правима и прерогативима владаревим, народу не остаје ника- 
кво средство, да помоћу свога преставништа ради на побољшању 
своје судбинег Извесно не може. Чак и врло ограничена права 
могу обезбедити напредак ономе, коме су призната, под условом 
само, да буде сигуран, да ће она увек бити поштована. Недовољ- 
ност права, која уживају појединци, не доводи их толико у не- 
згодан положај у погледу услова за опстанак и развитак, колико 
то бива у случају неизвесности односно гаранције тих права. На 
предак претпоставља ред и сталност у друштвеним односима, а 
на обе те чињенице не утиче толико број права и њихов обим, 
колико већа или мања сигурност, коју имају титулари права. Према 
томе дакле ако је народно преставништво, у својим односима 
са владаоцем, сигурно да овај никада неће довести у опасност 
његова права, нити ће му чинити какве сметње у слободном кре- 
тању, све док буде остајало у границама својих права, неоспорно 
је, даће, у таквим околностима, то преставништво бити у стању, 
да са довољним успехом врши послове, за које је надлежно, ма 
да његова власт, као што смо горе претпоставили, није великог 
обима. Исто то важи за владаоца и његове прерогативе, јер по- 
стоје исти разлози. У таквим околностима, рад ових власти ићи 
ће нормалним током, и друштвени напредак биће могућан. 
Осуство равнотеже, о коме имамо намеру овде говорити 
јесте осуство уставних средстава, која би зајемчила мирно ре- 

шење евентуалних сукоба између владаоца и народног престав- 
ништва. У недостатку таквих срестава излажемо се опасности, 
да услед тих сукоба наступи унижење једне власти помоћу друге 
и насилна и једнострана измена односа, који су дотле постојали 
међу њима на основу уставних одредаба, — измена, која пре- 
терано увећава утицај једне власти, на штету друге. Могућност 
таквих догађаја има за природну последицу ону несигурност у 
друштвеним односима, коју смо горе нагласили, и која је толико 
штетна по ред и стабилност у једној држави. 

Сукоби између владаоца и народног преставништва су при- 
родна ствар. Свака власт, као што је то већ приметио Монтес- 
кије, има очигледну тежњу да пређе своје границе. Жеља за 
моћи је' врло блиска страсти; она расте као и страст, с време- 
ном, тако да на послетку и не зна ни за какве границе, само 
ако јој се не ставе никакве препреке. Према томе, организација 
модерне државе полази од тога принципа, да државна моћ треба 
да се налази у рукама више власти, које се узајамно огранича- 
вају и контролишу, тако да ниједна од њих не може да изиђе 
из круга прописаног њеном кретању, круга, ван кога она по- 
стаје противзакона и штетна. У уставним државама подељена 
је државна моћ између владаоца и народног преставништва. 
Свака од ових власти има своју сферу делања, у којој она треба 
да се креће. Али ова уставом учињена забрана тим властима, да 
не прелазе границе својих атрибуција, у практици је остала само 
платонска жеља у оним државама, које су усвојиле једнодомни 
систем народног представништва. Једна или друга од ових вла- 
сти, попуштајући нагону који смо горе објаснили, ускоро ће се 
показати склона да прекорачи границе своје компетенције, да 
себи осигура у државним пословима утицај, који јој устав не 
признаје, и да стави другу власт у положај потчињености одвећ 
маркантне. Друга власт, која је у опасности, сасвим природно 
похита да одбије то мешање и дирање у њене прерогативе, и 
тако постаје сукоб. 

Ове власти стављене једна другој на супрот, без посред- 
ника, ретко када изравнају своје сукобе мирним путем; нај- 
чешће бива да ступе у отворену борбу, која се као и свака 
борба свршава победом једне стране, и поразом, каткада и пот- 
пуним уништајем, друге. Она власт, која је изишла из борбе као 
победилац, оставља само привидно у животу другу власт; у 
ствари пак ова последња, дугујући свој опстанак првој, биће 

само њен послушни слуга, и на тај начин биће у држави само 
једна врховна власт, управо противно ономе што треба једној 
земљи да би била слободна. 

За ове сукобе заједно са борбама између владаоца и на- 
родног преставништва, Србија крајем деветнаестога века дала 
нам је врло поучних примера. Да не бисмо ишли сувише да- 
леко, почнимо годином 1889, које је године Краљ Милан абди- 
цирао. По њаговом одласку српски престо прешао је на сина 
му, Александра Обреновића, садашњега Краља Србије. Али 
пошто је он био малолетан, би образовано Намесништво, које 
је требало да врши краљевску власт до његова пунолества. 
Влада Намесништва почела је готово у исто време када и влада 
устава од 1888 године, названог радикални устав, јер је 
велика већина начела, која је радикална странка исповедала, у 
њему била усвојена. Овај устав је сматран као победа српских 
радикала над Краљем Миланом, одлучним противником парла- 
ментаризма, политичке доктрине чија персонификација у оно 
време беху радикали. Међу мотивима који су побудили Краља 
Милана, да напусти у својој тридесетпетој години престо Србије 
није био најмањи антипатичност коју је он осећао према новом 
уставу. 

Народно преставништо, коме пређашњи устав од 1869 
год. не бејаше учинио положај завидним, изишло је напротив 
из ове уставне реформе од 1888 год. са много већом важно- 
шћу. А што је нарочито још увећавало моћ народних скупштина 
изабраних под владом устава од 1888, била је та околност, што 
су готово сви њихови чланови припадали радикалној странци 
која је, захваљујући својој бројној надмоћности над осталим по- 
литичким групама, као и својој одличној организацији, владала 
народом као апсолутни господар. Снажна због потпоре на ову 
моћну странку, чији је она била, да се тако изразимо, само цен- 
трални одбор, једна скупштина у оно време осећала је у себи 
неограничену смелост. Према томе не треба се чудити, што су 
народна преставништва под владом устава од 1888 године по- 
казивала прохтеве, чија сувишна претераност беше логичка по- 
следица свести коју су она имала о својој снази. 

Нашавши се пред једном скупштином, моћном у двојаком 
погледу : због прерогатива које су јој уставом биле дане и због 

организације странке, која је у њој имала већину, Намесништво 
се ускоро, пошто му је недостојало све оно што осигурава углед 
и престиж владаоцу, видело потиснуто на друго место. Народна 
Скупштина се појавила као нека врста силног и деспотског кон- 
вента. Што је пак скупштинску свемоћ чинило још опаснијом, 
то је био утицај који је имао над њом радикални клуб, 
који је као неки јакобински клуб, за време парламентских сед- 
ница управљао пословима радикалне странке. Тај клуб је управ- 
љао скупштинском већином, па тиме и самом Скупштином. Он 
је овој импозирао своју вољу, и све одлуке које би Скупштина 
изгласала, биле су претходно у радикалном клубу претресене и 
примљене. Према томе, Народна Скупштина била је само једна 
врста извршног одбора радикалне странке, и интереси државни 
беху у рукама политичке групе, која као таква није била за- 
конски одговорна. Доиста послови државни не иђаху добро за 
време Намесништва, а није се знало коме треба уписати у кри- 
вицу тај неуспех. Одговорност је била, као и прави господар, 
анонимна. 

Када је у месецу априлу 1893 Краљ Александар узео управу 
у своје руке, нашао се лице у лице с таквим стањем ствари, и 
што Намесништво није смело учинити, он је учинио. Примио је 
борбу са Скупштином, борбу која се завршила државним ударом 
од 9 маја 1894 године: радикални устав би суспендован и за- 
мењен уставом од 1869 год., реакционарним и назадњачким. По- 
литички положај Скупштине сада се потпуно изменио. Приви- 
легије које је она уживала под суспендованим уставом биле су 
сведене управо до те мере, да су учиниле Скупштину немоћном 
и послушном, намењеном да безусловно и дословце прима закон- 
ске пројекте које јој извршна власт буде хтела поднети, и да 
сноси за њих одговорност. Додајмо још да је изборни закон од 
1870 год. који је ступио у важност када и устав од 1869 год. 
ставио владу у најповољнији положај да може утицати на из- 
боре. И оно мало прерогатива, које је повраћени устав гаранто- 
вао Скупштини, изгубило је сваку важност, пошто народни пред- 
ставници, обично људи слаби и зависни, нису имали ни воље 
ни храбрости да се њима послуже, да би подигли углед Скуп- 
штине, чији су чланови они били, и да би јој осигурали јачи 
утицај на ток државних послова. 

Дакле потпуна противност ономе што је било за време 
Намесништва : извршна власт је апсорбовала сада сву власт др- 

жавну и мешала се свуда, без бојазни да наиђе на противника 
који би имао смелости да јој се одупре. И по једној природној 
тенденцији, која се опажа у свакој неограниченој власти, извр- 
шна власт је ускоро постала нетолерантна и противзакона. Одатле 
па до деспотске владе остајао је само један корак, и тај корак 
је ускоро учињен. Крајњи и жалосни резултати политичкога си- 
стема, инаугурисанога 1894 године, познати су: ванредно стање 
и преки суд у Београду, који су обележили претпоследњу го- 
дину деветнаестога века у Србији (јуни — октобар 1899). 

Ове авантуре и потреси често су доводили у питање и сам 
опстанак државе, а могли су се, по нашем мишљењу, избећи, само 
да су творци пређашњих устава умели предвидети сукобе између 
Краља и Народног Преставништва, и учинити могућним њихово 
решење мирним путем. Каквим су срествима они могли то по- 
стићи» Установом Сената. Што трећа француска република није 
била судбине првих двеју; што уставне монархије нису довеле 
до тиранских режима, заслуга припада дводомном систему пар- 
ламента. 

Стављен између владаоца и народног представништва, Сенат 
самим тим врши при њиховим сукобима улогу посредника. Ако 
Сенат буде на страни народнога преставништва, владар ће о томе 
извесно водити рачуна, и у место да предузме против Скупштине 
оштре мере, врло често незаконите па чак и противуставне, он 
ће се радије мирним путем с њом изравнати, или јој дати за 
право. Радећи тако неће ризиковати да изгледа, као да је побе- 
ђен од Скупштине; његови уступци Скупштини биће напротив 
сматрани као признање од његове стране, да у сукобу са њом 
није имао право, и да Скупштина, истичући претензије поводом 
којих се изродио сукоб, није била руковођена жељом, да огра- 
ничи краљеву власт, већ је просто хтела да брани права која су 
јој уставом зајемчена. Сенат, као незаинтересован у борби, врши 
овде функцију судије; и када се владар приклони његовом ми- 
шљењу, он тиме не чини акт слабости. Он само поштује одлуку 
једног суда коме се био обратио, да би изравнао свој спор са 
Скупштином. Он уступа дакле разлогу а не сили. 

На овом месту имамо да учинимо још једну напомену, која 
утврђује наше мишљење, да је Сенат паметна и корисна уста- 
нова. Може се претпоставити случај да у једном сукобу са На- 
родном Скупштином владалац не буде расположен да се приклони 
њеном мишљењу, пошто је тврдо убеђен, да она нема право. На 

разлоге, које Скупштина буде изнела у одбрану свогу гледишта 
или поступка, он не полаже велику вредност, из тога разлога, 
што сумња, да је она, бранећи своју сопствену ствар, 
пристрасна, и да је изазвала овај сукоб не с тога, што је уве- 
рена у своје право, већ једино у намери, да ограничи његову 
власт. На против, када Сенат, као незаинтересован у тој ствари, 
одобри држање Народне Скупштине, онда ће владалац, на кога 
ће мишљење овог непристрасног тела без сумње имати више ути- 
цаја, пре бити склон да попусти и да мирним путем реши свој 
сукоб са Скупштином. 

Додајмо и последњи разлог, који говори у корист Сената. 
Кад се у држави, у којој постоји само доњи дом, владалац од- 
лучи да употреби изванредна срества, да би завршио борбу, 
коју је отпочео са Народним Преставништвом, он се нада да 
ће наћи у јавном мњењу потпоре за своје предузеће. Ову своју 
наду владалац заснива на могућности, да ће народ примити 06- 
јашњења, која он буде дао о свом поступању са Скупштином — 
објашњења која ни у ком случају неће бити повољна по Народно 
Преставништво. У недостатку Сената владар ће дакле узети јавно 
мњење за судију у свом сукобу са Скупштином, а није искљу- 
чена могућност да се тај судија изјасни против Скупштине. До- 
иста, може се предвидети случај, да у једном сукобу са влада- 
оцем Народно Преставништво не буде имало право, или бар јавно 
мњење мисли, да оно нема право. То се може десити, као што 
се фактички и дешава. Са свим друкчије бива, кад у једној земљи 
постоји Сенат, и кад он у том конфликту буде пресудио у корист 
Скупштине. Пошто Сенат има овде улогу судије, његово мишљење, 
по владаоца неповољно биће за народ довољан доказ, да влада- 
лац није имао право, ма да би можда, у самој ствари, Народна 
Скупштина требала да изиђе из тог сукоба побеђена. Из тога из- 
лази, да ће се владар радије поклонити одлуци Сената него поћи 
опасним путем државних удара и неуставних аката, јер је уверен, 
да би имао против себе јавно мњење, ако би се и после осуде 
од стране Сената ипак упустио у борбу са Скупштином. Нада, 
која га је храбрила у првом случају да тако што предузме, овде 
му потпуно недостаје. 

Сенат је дакле, као што смо објаснили, не само чувар права 
Народног Преставништва од евентуалних предузећа извршне 
власти, него је исто тако и чувар владаочевих прерогатива, у 
случају кад би им претила опасност од Скупштине. Покушаји 

Народне Скупштине да окрњи власт краљеву, сломили би сео 
отпор Сената, који, позван Уставом да одржава равнотежу из- 
међу ове две врховне власти, увек би враћао Скупштину у гра- 
нице, које је Устав прописао њеној власти. Пошто пак и Сенат 
сачињава један део Народног Преставништва, онда се не може 
на њега сумњати, да ће он таквим радом хтети једино да служи 
циљевима владаоца који је жељан да себи потчини Народну 
Скупштину, да би се опростио њене досадне контроле. Доиста, 
врло је мало вероватно, да ће Сенат пристати да служи једној 
политици, која ће на крају крајева довести до унижења и самог 
Сената, пошто се уставни положај Скупштине не може ослабити, 
а да се у исто време не повреде и интереси Сената, јер су те 
две установе, две половине једног истог целог — Народног Пре- 
ставништва. Кад ма који део једног организма буде повређен, 
то не може проћи без штетних последица по остале делове, а 
пошто за Народно Преставништво можемо казати да је орга- 
низам, онда горња напомена важи и за њега. У недостатку дру- 
гих осећања, обично самољубље неће дати Сенату да помаже 
предлоге, који би за крајњи резултат имали умањење његовог 
сопственог ауторитета и његовог утицаја. 

Корист о којој смо до сада говорили, није једина коју нам 
преставља установа Сената. Она нам пружа још једну важну 
корист, о којој је ред на овом месту говорити. 

Са једнодомним системом Народног Преставништва ризи- 
кује се да се добију врло често непромишљени, па према томе 
штетни закони — евентуалност, која се установом дводомног си- 
стема ако не са свим отклања, а оно бар чини много ређом. 
Сенат је у овом случају од неоспорне користи: он поправља по- 
грешке које буде учинила Скупштина и чува на тај начин државну 
заједницу од штетних закона. У том погледу установа Сената је 
у сагласности са једном принципом, који се примењује у свима 
пословима што долазе у атрибуције извршне власти. Акти, који 
сачињавају извршење закона, бивају у опште дефинитивни тек 
пошто буду прошли кроз руке бар двеју власти, које, једна према 
другој, стоје у односу хијерархиске зависности. Функције виших 
власти састоје се у томе, да воде надзор над радом нижих вла- 
сти, и да га, по потреби, поправљају. 

Када се дакле сматрало за опасно поверити примену за- 
кона једном једином органу, против чијих одлука не би била 
допуштена жалба вишој власти, онда не бисмо разумели да се 

мање тражи при прављењу закона — рад који је без сумње, 
много деликатнији и важнији од простог тумачења законских 
текстова. Зашто се не би и овде поставио, поред Народне Скуп- 
штине, Сенат, који би, играјући улогу више инстанције, прегле- 
дао одлуке скупштинске и евентуално доносио корисне измене 
и допуне > 

Затим Сенат има за задатак, да умерава Народну Скупштину. 
Често пута Доњи Дом, нестрпљив у својој жељи да иде напред, 
готов је да заборави, да еволуција друштва има такдђе своје за- 
коне, и да је први закон њен, закон постепености. По- 
треси и скокови су, слично ономе што бива у физичком свету, 
и за државе веома опасни. Њих треба брижљиво избегавати, а 
дводомни систем веома потпомаже напоре појединаца у том сми- 
слу. Сенат би се могао упоредити са регулатором једне локомо- 
тиве, који обезбеђује великом точку правилно и непроменљиво 
кретање, и без кога би машина под све интензивнијим напоном 
паре напослетку достигле толику брзину, да би полетела у ваз- 
дух — један аксидан, који би за собом повукао и друге, док се 
најзад, покварена и изломљена машина не би потпуно зауставила. 

Истина, каже се, да у уставним државама владарево вето 
врши ту улогу, коју ми хоћемо да придамо Сенатту. Ако влада- 
„лац сматра један закон, који је Скупштина изгласала, за опасан 
или штетан, биће му довољно да га не санкционише. Није по- 
требно прибегавати установи Сената, да би смо се опростили јед- 
ног таквог закона. Једино у републикама, где је председник ду- 
жан промулговати сваки закон, који Народно Преставништво 
буде вотирало, могао би се са овог нашег гледишта бранити са 
успехом дводомни систем. 

Ова примедба није таква да се не може оборити. И ако у 
уставним монархијама један закон постаје свршеним, тек пошто 
га владалац потврди, ипак стоји факт, да Сенат има ону улогу, 
коју смо мало пре објаснили. Правом вета, којим је владар на- 
оружан према одлукама Народног Преставништва, јесте једно сре- 
ство скопчано са тешкоћама па шта више и са опасностима. 
Вршење тога права повлачи за собом у већини случајева врло 
озбиљне догађаје, услед чега ће владалац врло често и про- 
тив воље дати свој пристанак на једну одлуку Народног Пре- 
ставништва, коју он сматра за штетну или неопортуну. Доиста, 
када владар у једној уставној и парламентарној земљи намерава 
да употреби своје право вета, приморан је да промени министре, 

пошто је извесно да једна влада неће пристати да. и- поред те 
несагласности са владаоцем остане на власти, јер је закон, на 
који владалац није хтео дати свој пристанак, Народно Престав- 
ништво донело под утицајем или бар са учешћем њеним. Ово је 
прва и ако не најозбиљнија последица одбијања санкције једног 
закона. Друга, веома озбиљна последица је та околност, што ће 
владар бити принуђен да састав новог министарства повери ма- 
њини скупштинској, пошто чланови већине, који су примили од- 
бијени закон, са свим природно не могу ући у једно министар- 
ство, чија ће политика бити противна њиховој политици. Према 
томе нова влада образована из мањине и немајући ослонца у На- 
родном Преставништву, биће принуђена да распусти Скупштину 
и да врши апел на народ. Ето тако настаје борба између влада- 
оца и противника његове политике, борба у коју владар може 
бити побеђен на велику штету свога угледа и свог ауторитета. 

Та евентуалност, толико штетна и по земљу и по владаоца, 
може се избећи установом Сената, који одбацивањем једног за- 
конског предлога, усвојеног од Скупштине, чини сасвим непо- 
требну употребу краљевог права вета и тако отклања рђаве 
последице, [које, као што смо мало час видели, проистичу из. 
те употребе. И ако одбацивање скупштинског предлога треба да 
повуче нечију одговорност, та ће одговорност пасти на Сенат. 
Владар ће изићи недирнут из сукоба између два дома, а то је 
управо циљ, који се има овде у виду. 

Пошто смо изложили мотиве за нову установу, коју је мла- 
дој краљевини донео Устав од 1901, мислимо да смемо са још 
више разлога изразити своју наду, да ће српски Сенат остварити 
циљеве, који се очекују ое њега. 

Ако је Устав с те стране умножио број домова, он га је 
с друге стране смањио. Ми тиме мислимо на Велику Скупштину, 
коју је Устар укинуо. Под владом два ранија Устава било је та- 
кође два народна преставништва, ма да ти Устави нису били усво- 
јили дводомни систем. Та два преставништва за разлику од онога 
што бива у земљама са дводомним системом, не функционишу 
једновремено, нити пак имају исте функције. Једно је редовна 
Скупштина и њена се надлежност састоји у доношењу редовних 
закона, друга је носила име Уставотворне Скупштине или Велике 
Скупштине и она је имала власт, да мења Устав, тј. да доноси 
т. зв. уставне законе. 

Данас! више нема у Србији Уставотворне Скупштине. Уста- 
вотворна власт припада истим органима, којима и законодавна: 
Скупштини и Сенату. У том погледу нема дакле разлике између 
уставних закона и обичних закона. 

Наше је мишљење, да је и укидање Велике Скупштине једна 
паметна новина. Велика Скупштина је далеко од тога, да може 
испунити оно, што се од ње очекивало. Мислило се, наиме, по- 
што су уставни закони услед своје важности значајнији од обич- 
них закона, да треба ревизију Устава поверити једном телу, које 
ће својим ауторитетом и својим утицајем бити изнад обичне Скуп- 
штине. И веровало се, да је Велика Скупштина такво тело, чији 
су чланови били четири пута многобројнији од чланова обичне 
Скупштине. Али док је сасвим тачно било схватање, да је доно- 
шење уставних закона много тежи и деликатнији рад, дотле је 
била права обмана веровати, да у законодавним пословима ау- 
торитет једног тела зависи од броја његових чланова. На про- 
тив, могло би се с правом тврдити, да у колико је једно тело 
многобројније, у толико је мање способно да дискутује и ре- 
шава са оном мирноћом и оном прибраношћу, које су битни 
услов за користан законодавни рад. Осим тога, пошто је сваки 
скуп у ствари гомила, и пошто су гомиле мало приступачне 
разуму, већ су више склоне да раде по осећању, тај општи 
недостатак сваког скупа само се увећава са рашћењем броја чла- 
нова у том скупу. На тај начин сигурно је, да су творци Устава 
од 1869 и 1888 потпуно промашили циљ, који су имали намеру 
постићи установом Велике Скупштине. Па још више нешто. Та 
Скупштина, из разлога које смо мало час навели, пружала је 
много мање гарантије него мала Скупштина, тако да је претрес 
и пријем обичних законских предлога вршен под бољим окол- 
ностима но што је то био случај са уставним законима ! 

Осим ове мане могле би се таквој организацији уставотворне 
власти упутити исте замерке, које и једнодомном систему. Она 
није ни мало погодна за мирно решење сукоба, који би могли 
настати између владаоца и Велике Скупштине, сукоба који би 
овде могли довести до борби врло опасних. То би доиста биле 
непосредне борбе између владаоца и народа, за чијег се верног 
преставника увек сматрала Велика Скупштина. Затим, евенту- 
алне погрешке Велике Скупштине биле би непоправљиве, пошто 


7 Расправа је писана 1902 године. 

не би било другог тела, које би их поправило. Што се тиче вла- 
даровог права вета, ми смо већ видели колико тешкоћа подстиче 
његово вршење чак и у односима владаочевим са редовном Скуп- 
штином. Употреба његова била би још опаснија, кад би биле у 
питању одлуке Велике Скупштине. 

Закључимо дакле, да су творци Устава од 1901 пали на добру 
идеју, кад су српски уставни систем ослободили једне незгодне 
установе, која је само могла доводити у искушење осећања по- 
верења и узајамне симпатије између народа и владаоца, искушење 
које треба увек брижљиво избегавати.! 

Данас улазе, као што смо горе видели, и уставни и оби- 
чни закони у надлежност Скупштине и Сената. Али ако суу 
погледу власти, која их доноси, уставни закони изједначени са 
обичним законима, постоје између њих разлике у другом по- 
гледу. На првом месту разлика се огледа у праву иницијативе. 
Док код обичних закона право иницијативе припада без икакве 
разлике и краљу и Народном Преставништву, дотле је код 
уставних закона то питање друкчије решено. Тако одредбе 
уставне из главе |! (облик владавине, државна вера и територија 
државна) и Ш (лична права) могу бити укинуте односно изме- 
њене само на иницијативу Скупштине. Обратно, само иниција- 
тивом краљевом могу су изменити одредбе, о којима је речу 
глави П (Краљеве привилегије). На другом месту ниједна уставна 
одредба не може бити укинута ни промењена, ако за одлуку 
о томе не гласају најмање две трећине од укупног броја чланова 
сваког Дома. Кворум износи три четвртине од укупног броја 
посланика, ако је у питању једна одредба, чије укидање односно. 
промена може бити извршена само иницијативом Скупштине. За 
обичне законе кворум је међутим увек апсолутна већина при- 
сутних чланова. 

Што се тиче састава Сената, за разлику од Народне Скуп- 
штине, чије све чланове бира народ, Сенат је састављен из све 
категорије чланова: сенатора изабраних и сенатора неиза- 
браних. Неизабрани сенатори се деле у две групе: сенатори 
које поставља краљ, и сенатори по праву свог положаја. Сена- 


1 Недостатке Велике Скупштине врло је лепо оцртао наш колега Г, Слобо- 
дан Јовановић у својој студији Велика Народна Скупштина (Београд 1900), 

2 Овде су изостављени неки одељци, који говоре о условима за сенаторе 
и који немају начелне важности, пошто је Устав од 1901 као што је познато 
замењен Уставом од 1903. Примедба прев. 

тора има свега педесет један, који су подељени на следећи на- 
чин: осамнајест сенатора бира народ (сваки округ по једног, и 
варош Београд једног), тридесет сенатора које краљ поставља, 
и напослетку три сенатора, који то постају по праву свог по- 
ложаја: престолонаследник, кад постане пунолетан, архијепископ 
београдски и епискол нишки. Сенатори по праву свог положаја 
као и сенатори које краљ поставља, јесу доживотни сенатори. 
Ипак постоји нека разлика између ове две врсте сенатора. Они 
први могу престати бити сенатори и пре своје смрти, кад би 
изгубили положиј на основу кога су постали члановима Сената. 
Исто тако, кад би се презумптивни наследник престола одрекао 
случајно својих наследних права, он би1рзо Гас«о престао бити 
чланом Сената. То исто важи и за епископа нишког, ако би био 
смењен са свог епископског положаја. Али, што се тиче сенатора, 
које краљ поставља, њима само услед смрти бивају места упра- 
жњена. Овде треба додати још и оставку. 

Као што видимо, између Народне Скупштине и Сената по- 
стоје ове две важне разлике: 1) сви чланови Скупштине долазе 
на тај положај избором док у Сенату има сенатора — и они 
сачињавају већину — који не постају сенатори избором, већ их 
краљ поставља указом на та звања, или пак улазе у Сенат по 
праву свога положаја. 2) Мандат свих посланика траје једно 
исто време — четири године — док код Сената и у том по- 
гледу имамо три врсте сенатора: једни су доживотни сенатори; 
други остају сенатори за све време док имају положај, на ос- 
нову кога и улазе у Сенат, и напослетку имамо изабране сена- 
торе, чији мандат траје само шест година (чл. 71). 

Какви су разлози навели редакторе Устава, да у погледу 
Сената одступе од принципа, по коме сва тела са правом ре- 
шавања, која у уставним државама имају један део законодавне 
власти — онај који припада народу — треба да буду изборна 
и да усвоје у познатој нам размери установу доживотних сена- 
тораг Ми ћемо покушати да изнађемо побуде за овакав састав 
Сената и бићемо срећни ако успемо да докажемо неоснованост 
замерака, које су противници Сената упутили нарочито противу 
установе непокретних сенатора. 

У претходном одељку изложили смо разлоге, који су ру- 
ководили редакторе Устава да установе у Србији Сенат поред 
Народне Скупштине, разлоге потпуно оправдане у осталом,_као 
што смо видели, искуством које се доживело у Србији са једно- 

домним системом. Том приликом смо казали, да је један од 
главних задатака, које је Устав хтео да постигне установом Се- 
ната, био тај, да се отклони могућност противуставних преду- 
зећа од стране извршне власти, или бар да се такве радње 
учине ређим и мање могућним. Али, ако је самим постојањем 
Сената дато једно срество да се поправе погрешке које би 
произлазиле из застрањености, којима је Скупштина и сувише под- 
ложна, не треба из тога извести, да је довољно имати ма какав 
Сенат, па да се у исто време у њему нађе јак заклон против неу- 
ставних аката владе. Тај се циљ може једино онда постићи, кад 
сама организација Сената иде на руку његовом реалисању. 

Ако се доиста Сенату прида улога чувара Устава, у слу- 
чају кад би Уставу претила опасност од извршне власти, онда 
Сенат треба да је тако састављен, да се сви покушаји те власти 
да себи подчини Народно Представништво, да отклони или смањи 
његов утицај, неизбежно морају сломити о организацију тога 
тела. Тај би се циљ у извесној мери постигао, кад би се краљу 
забранило да распушта Сенат, али ова гарантија не би била 
довољна. Ако је извршна власт моментано спречена да постигне 
свој циљ, због отпора Сената, пошто не може да га се опрости 
распуштањем, њој остаје нада, да ће, по престанку мандата са- 
дашњих сенатора, добити Сенат послушнији и мање склон на 
опирање извршној власти у њеним намерама, у толико пре што 
једна влада без скрупула увек нађе начина да утиче на изборе 
и да изокрене израз воље народне. Напослетку страх да неће 
бити понова изабрани, због кампање која би се отворила про- 
тив њих од стране извршне власти у време нових избора за 
Сенат, могао би утицати на сенаторе, да се покажу слабији у 
својој опозицији према владиним намерама. 

Тек у једном Сенату, чији су чланови постављени на цео 
живот, добија се довољно јак заклон од тежња шефа др- 
жавне власти, да прекорачи круг атрибуција, које су му пропи- 
сане Уставом, и да гледа да окрњи атрибуције других државних 
власти. Пошто им мандат престаје тек смрћу, сенатори ћеу 
својој непокретљивости црпсти храброст, да истакну према по- 
литици шефа државне власти довољно енергичан отпор, да би 
га вратили на уставан пут. Кад би сенатори постајали избором 
пружали би мање гарантије да ће ступити у борбу са извршном 
влашћу. Зар се, на против, нема разлога бојати, као што смо 
то већ раније споменули, да ће сенатори, имајући у виду свој 

поновни избор, више волети да остану у добрим односима са 
извршном влашћу, чија би им помоћ и заштита могле бити врло 
корисне у време будућих избора за сенаторе» Додајмо још, да 
један сенатор, чији мандат по нужди престаје по истеку изве- 
сног времена, неће увек бити расположен да изгуби благонакло- 
ност извршне власти из страха да, у случају да не буде понова 
изабран, не навуче на себе неприлике од стране те власти. То 
су ризици, којима су врло често изложени политичари, на које 
влада има разлога да се жали, а они су нарочито опасни, кад 
један противник владин, пошто се као сенатор енаргично борио 
против владе, на новим изборима случајно претрпи пораз. По- 
ставши обичан грађанин, а лишен прерогатива, које су зајемчене 
члановима парламента, биће му тешко да се брани, и према томе 
више ће бити изложен актима освете од стране извршне власти. 

Организација Сената, коју ми овде препоручујемо је исто 
тако корисна и са гледишта улоге коју Сенат врши у својим 
односима са Скупштином. Пошто Сенат не добија свој мандат 
од народа, или га пак добија само једним делом — јер народ 
или не учествује у саставу Сената, или суделује само делимице 
— он извесно неће имати потребе да ласка бирачима у својим 
одлукама, а то је један мотив, који Народну Скупштину, жељну 
популарности, често наводи да чини погрешке. На против, он 
ће имати храбрости да пре изазове против себе незадовољство 
народно, него што би пружио своју помоћ Народној Скупштини, 
само ако сматра да је она пошла путем, који правилно схваће- 
ним интересима државним може једино од штете бити. 

Истина, Сенат српски није састављен само од доживотних 
чланова, пошто, као што смо видели, од педесет и једног се- 
натора, колико их свега има, осамнаесторицу народ бира, али 
при свем том непокретни чланови сачињавају велику већину, 
тако да можемо рећи, да се српски Сенат, по свом саставу при- 
ближује једном од оних Сената, чију смо велику практичну вред- 
ност мало пре истакли. Извршна власт нема срестава, којима 
би утицала на ту непокретну већину сенатску, и да би се осло- 
бодила досадног туторства овога тела, једини би начин био, да 
га укине. Она би то могла учинити само тако, кад би у исто 
време укинула и Устав, на основу кога Сенат постоји. Извршна 
власт пак ће се добро чувати, да прибегне таквој једној мери 
сем ако се не одлучи да влада путем државних удара — поли- 

тика чији је свршетак редовно на првом месту кобан по оне, 
који су је отпочели. 

Оваком саставу Сената може се замерати, да не стоји у 
складу са уставним принципима. Познато је, да у уставним мо- 
нархијама законодавну власт врше заједнички владалац и народ. 
Народ учествује у вршењу те власти помоћу свога преставни- 
штва, које слободно бира. Према томе, дати краљу привилегију 
да поставља већину чланова Сената, т.ј. већину чланова једног 
тела, које би, по ономе што смо мало пре казали, у својој укуп- 
ности требало да буде изборно, зар то не значи: смањити права 
народа, да би се претерано увећала права владаочева> Зар не 
би такав један систем зајемчавао владаоцу и сувише претежан 
утицај, у место да доприноси одржању једнакости која у овом 
погледу треба да влада у међусобним односима краља и народа» 

Не може се казати, да је ова замерка без вредности, али 
ми одговарамо, да у политици има један принцип, који стоји 
изнад свих других, а из кога сви остали проистичу. То је прин- 
цип социјалне корисности. Кад се има на уму циљ, који 
је Устав хтео постићи установом Горњег Дома, онда је неоспорно 
да баш овака солуција питања о саставу Сената стоји у потпу- 
ној сагласности са тим циљем, као што смо то горе доказали. 
Па нашто се онда бунити због неке тобожње повреде народних 
права 2 Зар није и народ заинтересован, да Сенат буде довољно 
јак, да би бранио Уставг Нашто би му служило оно, пре тео- 
риско право да бира све чланове Сенаса, када један Сенат иза- 
бран од народа и покретан као и Народна Скупштина, не би 
имао потребне снаге, да се са успехом бори против напада из- 
вршне власти» Народ би дакле ризиковас да изгуби сва своја 
права, губећи Устав, да би очувао недирнут принцип, по коме 
он треба да бира све чланове Народног Представништва, прин- 
цип, који би и сам остао мртво слово, ако би Устав био уки- 
нут. Зато што би се хтело сувише, не би се имало ништа. 

Што се тиче примедбе, која би се могла учинити, да 
је било могуће добити Сенат какав ми желимо, а да се не при- 
зна краљу право да поставља сенаторе, на тај начин, што би 
народ бирао све сенаторе, и што би се они учинили непокре- 
тним, било сви, или већим делом, рећи ћемо, да би такав систем 
имао један озбиљан недостатак. Тако организован Сенат имао 
би и сувише физиономију противника, па чак и непријатеља 
краљевог, тако да би његови односи са краљем већ у самом 

почетку његовог функционисања подстицали озбиљне тешкоће. 
Сенат, који је одређен да задржава краља у његовим уставним 
атрибуцијама, и да га по потреби приморава да се држи устав- 
них прописа, кад би сав био биран од народа, престављао би 
инкарнацију, слику тога народа, саревњивог на своје слободе и 
уставна права, неповерљивог према привилегијама краљевим, и 
увек спремног да ступи у борбу са краљем као са једним сталним 
противником народним. Краљ пак извесно не би био задахнут бла- 
гонаклоним осећајима према једном тако организованом телу, и, 
далеко од тога да попусти, пре би био склон, да, ради одржа- 
ња свога престижа, не уступа ни пред чим, само да би савладао 
сметње те одвећ неугодне власти. Ово узајамно нерасположење 
и неповерење између две тако важне власти, само би могло 
причињавати опасности по политички положај земаљски. 

С друге стране, тај факт, што краљ поставља дожи- 
вотне сенаторе, не значи да ће ти сенатори постати верне 
слуге краљеве, који ће, да би краљу засведочили своју захвал- 
ност што их је наименовао за чланове тако важног тела, бити 
готови да даду законску форму свакој његовој вољи, и да га 
помажу у свима његовим радњама, па ма биле оне управљене 
и против Устава. Такве плашње су неосноване. Једва бисмо могли 
примити могућност таквих перспектива, кад бисмо били у при- 
суству једнога система, по коме краљ ужива право постављања 
сенатора за извесно одређено време, тако да би по истеку тога 
рока имао приступити новом постављању сенатора. Али када 
краљ, пошто буде поставио сенаторе, нема на расположењу за- 
конских срестава да их смени; кад, према томе, сенатори не 
зависе више од њега, ми не видимо из каквих би разлога ово 
непокретно и независно тело хтело да се учини саучесником не- 
законитих или неуставних аката извршне власти. Та околност, 
што су доживотни чланови ушли у Сенат, захваљујући постав- 
љењу краљевом, довешће њих, признајемо, у мало деликатан 
положај према краљу, али у место да преставља какву опа- 
сност за правилно функционисање Сената, ова ће околност на 
против потпомоћи сенаторе, да врше своју дужост сагласно 
правим интересима земаљским. Пошто нису дошли у Сенат као 
противници краљеви, што би био случај, да је Сенат једно потпуно 
изборно тело, већ једино зато да опомену краља, кад то буде 
било потребно, на његове дужности према Уставу, сенатори 
овако постављени неће подстицати олако тешкоће, неће се тру- 

дити да уграбе сваку прилику, којом би могли показати краљу 
своју снагу и углед, и према томе избегаваће оне спорове из 
ината и пакости, · који раздражују и чине човека нетрпљивим. 
Тек онда, кад доиста буде било разлога узнемирити се због по- 
ступака владаочевих, тек онда ће се Сенат усправити пред вла- 
даоцем, да би га одвратио од опасног пута, којим је он, изгледа, 
хтео поћи. 

Устав у осталом није занемарио ни народни елеменат у Се- 
нату, јер поред доживотних чланова, у њему има осамнаест се- 
натора, које бира народ. То је врло паметна мисао била, да се 
народ не отклања потпуно од учешћа у саставу Сената. У осу- 
ству изабраних чланова Сенат би могао постати једна уста- 
нова и сувише конзервативна, противна свакој новини као и иде- 
јама којима би било надахнуто јавно мњење дотичног периода 
времена. Увести пак у Сенат и чланове, које народ гласањем 
одреди, значи, задахнути га новим животом и учинити га при- 
ступачним жељама, које се буду јавиле у народу. Таквом орга- 
низацијом Сенат долази у додир са народом; он постаје, у не- 
колико, глас народни, као и Народна Скупштина, задржавајући 
при том добре стране, које има због установе непокретних 
чланова. 


Живојин ПЕРИЋ. 


ПЛАТОНОВА ФИЛОСОФИЈА ЖИВОТА 
— Рудолф ОјкЕН — 


—__ОВРШЕТА КИ 


Из претходнога може се склопити једна општа слика људ- 
ског живота. У тој слици спајају се сви главни правци Плато- 
нова рада. Супротност између два света огледа сеи у човеку, 
пошто се он састоји из тела и душе, или бар тако изгледа, да 
се састоји из тих чињеница; јер у истини само душа преставља 
наше ја, коме тело само споља служи као додатак. Душа има 
учешћа у свету вечитог бића и чисте лепоте, док нас тело свлачи 
у царство чула и потчињава његовим променама. Бесмртност душе 
сматра се према томе као потпуно сигурна ствар. Кад суштина 
живота лежи ван сваког временог стварања и ван сваке везе са 
околином, а непроменљивост преставља главну особину душевног 
живота, онда мора душа, свака поједина душа, да буде главна 
суштина целокупне стварности. Она није никад постала и зато 
не може никад проћи. Веза са телом појављује се као прост оде- 
љак њеног живота, можда чак као последица кривице неке, неког 
„интелектуалног греха“ (Роде). Од последица те кривице треба 
да је ослободи напрегнути животни рад и, ма да после разног 
лутања у другим телесним формама, ипак ће је он довести у над- 
чулни свет. 

Снажним развијањем оваких уверења Платон је извршио 
дубок и знатан утицај на човечанство. Веру у бесмртност душе 
није му била дала околина његова; јер старе преставе о животу 
душе у облику сенке у хадесу — у основи различне од праве 
бесмртности — још увек су владале умовима, па и за Сократа 
је још бесмртност душе престављала отворено питање. Истина 
у мањим круговима, преданим религиским и философским ми- 

слима вера у бесмртност душе већ је била ухватила корена, али 
Платон је био први, који је ту веру везао за цео један свет мисли. 

Са оваким схватањем једновремено је изречен и суд о глав- 
ном правцу рада. Сва брига тиче се сад унутрашњег стања, осло- 
бођења и очишћења душе. Овај обрт ка истини захтева у толико 
већи напон целокупне снаге, што нас свуда унаоколо опкољава 
материјални свет са привидном стварношћу; што нам душа из- 
гледа као затрпана и укопана, а моћ сазнања је услед чулних 
утисака знатно ослабљена и помућена. Зато је потребно извршити 
потпун преображај. Нагло прекидајући са првим стањем, човек има 
да окрене душевно око а тиме и целокупно биће своје од ноћне 
таме ка светлости истине. Покрети живота, као и свако стварање 
и образовање, не развијају се из самог искуства, и идење напред 
не постаје само додиром унутрашњег и спољњег живота, већ се 
рад састоји у сталном сећању правог душевног бића, у откривању 
праве природе, која вечито постоји и која је само каткада замра- 
чена. Тако је постала идеја о поновном сећању и урођеним појмо- 
вима„која се може у појединостима нападати и обарати, али која 
је необорива у основној својој мисли: да се сваки прави живот са- 
стоји у развијању сопственог бића и да све што је спољње може 
душевну делатност само подстаћи, али никако и произвести. Хтети 
довести човека до правог сазнања и врлине путем нарави и оби- 
чаја, путем вршења, личило би Платону на покушај, да се сле- 
поме доведе вид с поља. Свеколико сазнање црта се у крајњој 
линији не из искуства, већ из вечитог бића душе. „Појединачне 
ствари су само примери, који нас подсећају на опште појмове, 
али оне нису стварност, на коју сети појмови односе“ (Целер). 

Са таквим одређивањем животног задатка тесно је скопчано 
код Платона и уверење о фактичком држању и понашању људи. 
Онај обрт ка правом бићу наступа по његовом уверењу код по- 
јединаца. И Платон налази — а то је опште тврђење грчких ми- 
слилаца — да има врлине и у чисто човечјем кругу. Али они 
појединци, код којих је извршен горњи преображај, ретки су изу- 
зетци; маса остаје при нижем свету и нема никаквог смисла за 
лепо. Супротност између ваљаних, добрих и оних који то нису, 
овде се јаче осећа, тако да изгледа као да је неопходно потребно 
јасно издвајање племенитога и обичнога, да би се добро одржало 
у нашем кругу. 

Кад се каже да се маса са својим нагоном ка чулним 
уживањима приближује животињском начину живота, а фило- 

соф напротив у опажању вечитог света води један живот сли- 
чан божанскоме, онда прети опасност да се веза сасвим прекине 
и да се човечанство подели у два одвојена круга, и то за сва 
времена; јер онда овде недостаје свака вера у душевни и мо- 
рални напредак. Као и у васиони тако и у човечанству сматра 
се однос између доброг и рђавог као у основи непроменљив, 
Чулно, та клица свима сметњама, не може никад нестати; оштра 
супротност између чулности и духа, пролазног постојања и не- 
променљивог бића, не допушта веру ни у какво напредовање и 
јачање ума. Али овим неће да се пориче сваки покрет и поме- 
рање у нашим односима. То померање објашњује Платон, насла- 
њајући се на старије мислиоце, примањем учења о кружним пе- 
риодима, великим светским епохама, које учење води порекло из 
астрономије и у крајњој линији потиче из Вавилона. По свршетку 
свог кружног пута ствари се опет враћају на полазну тачку, 
да би исти пут опет поновиле. Историски покрет, јесте бескрајни 
ред кругова исте садржине. Ред и поредак у променама појав- 
љују се као отисак вечног бића. При овакој слици јасно је да 
нема никаквог светско-историског процеса са својим изгледима 
и надама, нити има позивања од садашњег рђавог стања на бољу 
будућност. 

Као што се види, Платоновом схватању живота недостаје по- 
неки подстрек који модерном човеку изгледа сасвим разумљив. 
Али оно нема и понеке сумње и бриге, а за све недостатке про- 
сечног живота и стања пружа обилну накнаду човечја душевна 
природа, њена суштаствена сличност са божанством. Ко је ваљан, 
може се ослободити мутног сумрака у коме су људски односи, 
и своје очи напајати чистом светлошћу вечите истине. Са зала- 
гањем свеколике снаге узвишени циљ може се извесно постићи; 
јер Платон не зна за провалије између духа, који тежи за исти- 
ном, и саме истине; њему је непознато лутање онога који 0о3з- 
биљно тражи. Ако је само поступак правилан, успех неће изо- 
стати. Као што снажно и крепко мишљење може да продре у 
потпуну дубину ствари, тако исто оно влада и свима нашим рад- 
њама и уздиже живот изнад ниских сфера. Сваки успех зависи 
при том од напона снаге, али снага и напор су при свој озбиљ- 
ности и труду слободни од узбуђења и бурног хитања, пошто 
целокулан рад људски и све тежње његове потичу из сродности 
нашег бића са вечитим бићем и из савршене лепоте и хармоније, 
па зато иду сигурним путем. 

Да пређемо сад на примену ових општих идеја на поједине 
гране живота. Да почнемо прво са религијом. Платон је у то- 
лико једна скроз и скроз религиозна природа, што потпуно 
признаје оданост и склоност човечју ка универзуму, који влада 
његовим родом и даје му нарочити облик. По Платону се та 
склоност састоји у личном доживљају. Он је потпуно прожет 
идејом, да један краљевски дух влада универзумом. Колико Пла- 
тон зна и осећа да је опкољен дејствима једне божанске моћи, то 
се види и по његову језику, који је проткан изразима из обла- 
сти религије и култуса. Покрети оних столећа, да се религија 
приближи души човечјој, силно су утицали на облик његова 
учења. Али Платонова религија остаје при свем том у суштини 
својој религија једног грчког мислиоца, а између те религије 
и хришћанства је читава провалија; јер, као што се зна, код 
Грка религија не преставља спас из дубоке невоље, васпостав- 
љање поремећеног или шта више уништеног јединства и хармо- 
није помоћу највишег бића, не утеху слабих и немоћних душа. 
Напротив сматра се да првобитна заједница између божанског 
и човечјег и поред свеколиког лутања и погрешака није тако 
раскинута, да се не би могла у свако доба сопственим делом 
васпоставити. М тако религија прати и прожима целокупни рад; 
она чини живот човеку већим и доводи рад човечији до невид- 
љивих веза. Свест мислиочева, да га божанство штити и по- 
маже у животној борби, испуњава га дубоком побожношћу. Али 
та религија не ствара један сопствени свет и према томе не пре- 
ставља ни одвојени круг према другом животу. Исто тако не 
наступа никаква душевна заједница између божанства и човека, 
ништа што би се могло назвати личним односом и што би до- 
вело собом какав нови живот. 

Услед свега тога Грцима није било ни потребно неко осо- 
бито историско откровење, пошто се свуда открива божанско 
и у универзуму, као и у човечијем бићу, као што није била по- 
требна ни религијска наука, теологија. Са оном побожношћу 
најбоље се слаже јасна свест о великом размаку између Богаи 
човека. Што је непроменљиво и чисто не спушта се у нечисту 
сферу чулног стварања. Само преко прелазних облика може оно 
да утиче и дејсвује на све што је ниско. Бог се не меша са чо- 
веком. Отуда и уверење философово: „Бога, оца и творца свега 
пронаћи је тешко; а кад се нађе, саопштити га свима не- 
могуће је.“ 

Ова религија раднога, здравога и снажног човека управља 
се у ближем извођењу према двојаком правцу Платонова ми- 
шљења. За метафизичара је само научно истраживање, и једино 
оно, права религија. Бог означује просто непроменљиво и једно- 
лико биће из кога целокупна непроменљивост и простота, ау 
исто време и сва истина, проистиче. Он је мерило свих ствари. 
Тек са обртањем од шареног отиска ка чистом праизвору све- 
колике светлости доводи се живот од привидности до истине. 

Према другом правцу Бог је идеал наравственог савршен- 
ства, потпуно праведни и милостиви дух. Богу бити сличан значи 
с уверењем бити побожан и правичан. А побожност није ништа 
друго, до правичност према божанству, испуњење свих обавеза 
према њему. Суштину учења преставља овде идеја о наравстве- 
ном уређењу света, о праведној награди за зло и добро. Прима- 
јући ову основну идеју религиског уверења у Грка, Платон ју је 
проширио и дао јој дубљи значај, но што је она према обичном 
схватању имала; јер народно уверење очекивало је наплату још 
у овом свету, ако не баш у лицу појединаца а оно у његову 
роду. И Платон сматра, да правичност влада и овим животом, 
али потпуну победу њену очекује он тек с оне стране света. 
Он нам црта слику једног страшног суда који непристрасно 
суди о души, кад сва спољна љуска буде спала. Својим жи- 
вим описом он је ту слику чврсто утиснуо у преставе људске, 
да се никад не заборави. Али при свем том Платон не управља 
мисли човечје првенствено с ону страну гроба. О мртвима треба 
да мислимо да су отишли, пошто су своје дело свршили. Ми 
пак треба да се бринемо за садашњост. 

Ова правда, о којој говори Платонова вера, није груба и 
сурова; напротив, она се доводи у склад са благошћу и мило- 
шћу. Али љубав превазилази овде правду и наравствени се свет 
појављује као светска и божанска држава. То је дубоко утицало 
на потоња времена, а нарочито на хришћанство у средњем веку. 

Као што мислилац на овом месту народно уверење не на- 
пушта толико, колико даље води, тако исто остаје веза и у 
томе, што Платон при свем свом истицању једног јединства 
које влада светом, ипак не напушта мноштво божанских снага, 
већ својим унутарњим оживљењем природе пресађује митолошке 
преставе на философско земљиште. Где се пак народно ми- 
шљење противи чистијим философским појмовима, ту се он не 
боји снажног одбацивања и отворене борбе. Платон одбацује 

све несимпатично и недостојно у уобичајеној слици богова, он од- 
бацује са још већом ревношћу једну религију која у, место да 
се приближи божанству својим делима и својом добротом, хтела 
би да његову наклоност откупи чисто спољним радњама, жртвама 
и т. д. и тиме се спушта на ниво трговачког посла. Само не- 
знатни људи, само слаботиње покушаће тим путем. У истини пак 
једини је вредан и раден човек који сме да буде сигуран у б6о- 
жанску помоћ. Помисао на Бога, која прати зле људе, испуниће 
га веселим очекивањима. 

Да пређемо с религије на државу. Платонову бежању од 
света сасвим би одговарало његово негативно држање према 
држави. Кад је најближи свет потпуно потчињен променама и 
привидности, и када личност, удубљена у мислени рад у оштру 
супротност долази са друштвеном околином, природно је, да 
држава неће моћи привући мислиоца и подстаћи га на учешће у 
њеним пословима. Што се Платон ипак толико бави државом, 
показује колико је јак у њему нагон, који га из чистог света 
мисли гони на делање за околину. При томе производе оба главна 
правца његов учења различне идеале. 

Последњу обраду, коју пружају „Закони“, можемо слободно 
оставити на страну, пошто она, и поред све мудрости појединих ми- 
сли, и сувише мало преставља целину. Напротив морају нас за- 
нимати две слике о држави које пружа „Држава“. Истина обе 
те слике обухвата једно једино дело које је сигурно сопствена 
рука философа колико толико спојила у целину, али по својим 
унутарњим особинама оне су и сувише различне и противречне, 
да би могле постати и бити изведене једним потезом. Ко онако 
мало мисли о људским приликама и према њима се осећа тако 
надмоћан, као што то чини Платону другој половину онога дела, 
тај не може са онаком ревношћу правити политичко-социјалне 
планове о реформама и са оноликом љубављу их пратити до по- 
јединости, као што то опет чини Платону првој половину књиге. 
При таквим питањима никаква околност не може учинити веро- 
достојним оно што је из чисто психичких узрока немогуће. 

На првом ступњу налазимо Платона као ревносног рефор- 
матора грчке државе у правцу даљег развијања сократизма. Др- 
жава се овде појављује, стално упоређујући је са појединачном 
душом, као идеал правичности у великом. Због тога се сви од- 
носи управљају строго по моралном поретку. Нарочито то важи 
за васпитање. Главне функције друштва треба да се јасно издва- 

јају према ступњима душевног живота и у одвојеним категори- 
јама оличавају. Сваки треба савесно да испуни своју особену дуж- 
ност, своје дело, али и сви треба под владом разума да се скупе 
у раду на целини. Да не би себичним обзирима били одвраћени 
од службе целини, морају чланови виших категорија да се од- 
рекну и приватне својине и породице. Платоново учење се тако 
крунише једним дивним комунизмом из чисто етичких разлога. 

Тако држава постаје једно етичко вештачко дело, једно цар- 
ство врлина, засновано на разуму и увиђавности. Услед оштрог 
оцртавања појединих момената изгледа целокупна слика на први 
поглед као потпуно одвојена од стварности; међутим ближе по- 
сматрање показује да није свака веза прекинута између смелих 
теорија мислиочевих и грчких прилика. Ту Платон верује у мо- 
гућност коренитих реформа, како у човечанском стању у опште, 
тако и посебице код Грка. 

Доцније излагање је ову наду напустило. Тежња за светом 
непроменљивих бића отуђила је сасвим, мислиоца од човечјег 
бића. Ако се он и врати к њему, то не бива из сопствене жеље 
и радости, већ због своје браће, и много мање с надом на какав 
успех у том кругу, већ у циљу да и ту објави вечите истине. 
Држава, каква се овде појављује, у суштини није ништа друго 
до један завод, у коме се људи спремају за невидљиви свет. За- 
датак је њен да у одређеним размацима постепено одвоји душу 
'од свега чулнога и да је приближи ванчулним бићима. Цео се живот 
појављује стога као строго одгајивање, као духовно очиш- 
ћење. То одгајивање и васпитање подиже човека све више и више 
у један свет, према коме ишчезава свеколики политички живот. 
Помоћу саме државе врши се ослобођење од сфере којој држава 
припада. 

Као што се види, велика разлика и несагласност оба типа, 
али при свем том остају заједничке неке важне црте, које дају 
Платоновој политици јединачни карактер. И овде као и тамо др- 
жава је у великом оно што је човек само у маломе; и овдеи 
тамо има надмоћнија памет да влада: душевна и наравствена 
добра чине главну садржину живота; ивдивидуа се потпуно пот- 
чињава целини. Док не искључи самовољу и не васпостави не- 
променљиви и чврст поредак, држава не може да постане цар- 
ством ума и разума. То учвршћење и подчињење захтева међутим 
мислилац у истом оном тренутку, када човечју личност енергично 
одваја од државе, радикалну критику заосталог стања даје и нај- 

смелије планове гради за потпун прекрет. Философ је према томе 
сам учинио оно што је другима забрањено. Држава треба да има 
садржину надмоћнију и узвишенију од нахођења појединаца, али 
ту садржину добиће она из мисаоног рада суверене личности. Већ 
сама ова контрадикција морала је спречити сваки непосредни ути- 
цај Платоновог учења о држави. Тек у сасвим другим односима 
могло се пробити и добити важности оно, што то учење садржи 
у плодним и драгоценим подстицајима. 

У уметности међутим био је са Платоном обратан случај, 
но у питању о држави. Док је код државе употребио неиска- 
зани напор, у једној области, где није лежала његова јачина, 
дотле пак уметност, која је најближа била природи његовој, 
није нашла у његовим делима погодног научног израза. Баш 
онај философ, који је више него ико други био мислилац и 
уметник, обасуо је уметност тужбама. Против уметности удру- 
жиле су се метафизичка и етичка црта његова бића, док је по- 
вољна естетичка оцена сасвим недостајала. Као просто подра- 
жавање чулног света, као отисак отиска, уметност се највише 
удаљује од суштаственог бића. Непријатан осећај изазивају ша- 
рени и променљиви облици, које нам уметност, нарочито драма, 
пружа да их проживимо, пошто нам и наша сопствена улога у 
животу већ задаје и сувише посла. Непријатне осећаје изазива 
и непречишћена садржина поезије, којом влада митолошки свет. 
Непријатно утиче на човека и грозничаво узбуђење осећаја, какво. 
уметност све више и више око себе шири. Отуда настаје тежак 
сукоб. Све што прети наравственом добру мора да падне и поред 
личних симпатија. Читаве врсте уметности, као на пример драма, 
потпуно да се одбацују. Оно што остаје, мора потпуно да се 
потчини захтевима морала. Али за Платона потчињење уметности 
не значи никако одбацивање лепога. Од злог стања у човечјем 
делању води га пут ка лепоти универзума. И као што се у космосу 
добро братими са лепим, једним строгим и невиним лепим, тако 
исто и тежња ка истини, рад на науци, добива чисто уметнички 
облик. Сама наука постаје једно највише и право уметничко дело. 

Што се тиче пак питања о науци, значајно је да се Пла- 
тонова наука из основа разликује од модерне науке. Она не 
тежи ка најмањим елементима, да би везом њиховом саградила 
стварност, већ на против целокупну разноликост од самог по- 
четка скупља у један поглед. Објашњење полази од великог ка 
малом, од целине ка делу; синтеза иде пре анализе. Ствари 

„укупно опазити“, сродности утврдити, то је по Платону главни 
задатак мислиоца. Стваралачка интуиција преставља његову осо- 
бену величину. 

Исто тако Платонова наука не означује, као модерна наука, 
једно претварање света у царство лаганог стварања; она није 
сазнање стварности са гледишта постојања, већ она издваја из 
тока промена једно вечито биће и претвара хаос, који влада у 
свету појава, у један уређени космос. Обрт ка суштаственом 
бићу не настаје среством дугог и мучног рада већ једним вели- 
ким делом. Једним махом може нас духовна снага пренети у свет 
истине. Наука не познаје овде оне сумње које јој рад у сржи 
глођу. И зато она може поуздано водити живот и испунити 
га веселом извесношћу. 

Овако схватање сазнања удара нарочитим гласом искљу- 
чиво на принципијелна питања и цени поједине науке као прет- 
ходне ступњеве философије. Само математика као наука, која 
од чулнога води ка ванчулном, налази признања. Свеколико пак 
занимање са шареном садржином чулног света изгледа од не- 
знатне вредности и свако тврђење о томе је само једно више 
или мање вероватно мишљење. При томе свако објашњење при- 
роде потиче од душе, из ње произлази сав покрет и ред у при- 
роди. Снажним развијањем таквих идеја Платон је тешко оште- 
тио испитивање у области природних наука. Тиме што је једна 
мрежа људских појмова опколила стварност и спречила објек- 
тивно оцењивање ствари у њиховој вези, изгубљени су били за 
читава столећа они знатни почеци на егзактном испитивању 
природе које је дала философија пре Сократа. Јачина Плато- 
нова дела састоји се у чистој философији појмова, дијалектици 
која ништа не прима споља и о свом сопственом основу даје 
јасне податке. Врхунац достиже овако посматрање у поступку 
са најопштијим супротностима: миром и кретањем, јединством 
и множином. Начин, како се поједини чланови за себе развијају 
или упућују на друге, преставља са прегледом далеких редова 
и скупљањем уједно супротних покрета, са сигурним кретањем 
у свету невидљивих величина, веселом игром мисли при тешком 
притиску проблема, једно од најсавршенијих дела грчке покрет- 
љивости духовне. Овде је извршено ослобођење мишљења од 
свега материјалног и једним победним делом засновано самопо- 
верење душевне моћи. Кад Платон назива диалектичку методу 

„божјим даром и правом ватром Прометејевом“, та оцена, 
примењена на њега лично, појављује се као сасвим тачна. 

Да на завршетку бацимо један општи поглед. И ако жи- 
вотни рад Платонов показује поједине јасно истакнуте црте, 
ипак је врло тешко дати укупну оцену. Готово неизбежно умеша 
се ту и индивидуалност посматрачева и сваки даје слику свог 
Платона. Али свакојако је погрешно схватити Платона као једну 
посматрачку, помирљиву природу, прожету блаженим миром 
као што то чини и Гете у свом спису о бојама („Платон стоји 
према свету као један блажени дух, коме је у вољи да се за 
неко време настани у њему“). На првом месту дивно савршен- 
ство форме и просвећеност и јасност стварања учинили су да се 
не уочи страсни афект који букти у Платонову животном делу. 
Драж лепоте је оплеменила и најжешће борбе, тако да се њи- 
хова тежина заборавила. Али ма како да је појмљива заблуда, 
она ипак остаје заблудом. Та заблуда превиђа да Платон није 
нашао готов преображај светске слике, као ни преокрет у вре- 
дности животних добара, већ их је сам морао извршити. Тај 
покрет пак није могао настати без бурних узбуђења и подстрека, 
нити је пак могао успети, док се није саломио врло јак отпор. 
и развила гигантска снага. Ако ико од философа, то се Пла- 
тон може убројати у личности, које се не предају самом ми- 
шљењу, већ делају на свет и бића. Како је морала пламтети 
његова душа кад је изазивао покрете, који хиљадама година 
трепте и стално изнова узбуђују човечанство на љубав и мр- 
жњу. 'Али се у Платону налази и једна основна црта, која ради 
насупрот том афекту, то је отменост мишљења, а та отменост 
има своју стварну подлогу у унутрашњој нужности и вечним исти- 
нама, које овде носе живот, у идејама надмоћнијим од сваке 
људске самовоље. Тиме што се један свет истине, која се у себи 
налази, одвојио од свеколиког људског добра и зла, постао је 
садржај новог света поуздано надмоћнији и узвишенији од оних 
борба, напора и потреса, које обичан материјални живот собом 
доноси. ИМ тако не само што цело дело добива дивну равнотежу 
између осећаја снаге и поштовања, веселости и озбиљности, сло- 
боде и везаности, него и сама личност човекова показује исту 
равнотежу. И поред све силне тежње не показује она дивљу 
страст једног Августина, као ни мирну резигнацију једног Спи- 
нозе, поред свег потчињавања под вечите истине. И тако Платон 
утиче на нас, стапајући уједно личност и дело, с таквом хармо- 

нијом бића, каква се на земљишту философије нигде не налази 
и каква се извесно никад више неће ни наћи, с обзиром на 
стално заплетање односа и увећавање супротности. 

У делу Платонову је бесумње највећа и најблаготворнија 
ствар заснивање свег човечанског рада и целе културе на науци. 
То је наше биће учврстило и удубило. Али, као што смо видели, 
такво схватање науке није имало за последицу запуштање оста- 
лог духовног живота, пошто се сви главни правци људског рада 
могу без сметња развијати, узајамно подстицати и помагати. 
Као што је сва разноликост била обухваћена снажном и вели- 
ком личношћу човека, тако је и при одвајању и растурању сваки 
део стално понова тежио другима, да би у друштву са њима 
довео до једног животног циља. Доцнији је развитак поједине 
правце рада издвојио, не допуштајући тако непосредно спајање. 
Али та промена само увећава вредност Платонова делања и 
бића; јер његово животно дело износи нам пред очи оно је- 
динство свеколиких људских тежња, кога се ми ни у ком слу- 
чају не можемо одрећи, ма колико да је удаљено од нас. Тако 
је уопште стари свет сматрао понеки циљ као нешто што се 
брзо може достићи, док је он у току времена све више изми- 
цао пред нама. 

Платон преставља врхунац целокупног грчког духовног рада, 
пошто су у њему оба главна правца, тежња за сазнањем и нагон 
ка стварању, научна и уметничка тежња, добили тесну унутарњу 
везу и врло повољне узајамне подстреке. У његову схватању жи- 
вота је јасно изражен особени тип грчког идеализма. У том типу 
нераздвојно су уплетена уверења, да се срчаном раду мислиочеву 
отвара један нови свет истинитог бића и праве среће, да се тај 
свет непрестано судара са најближом стварношћу, чији отпор ни- 
када не може потпуно да сломије; да он са својим у себи самом 
заснованим животом остаје надмоћан према свим нападима, и сво- 
јом чистом истином и лепотом уздиже човека изнад борбе и не- 
воље. Сродност оваког схватања живота са доцније појављеним 
хришћанским назорима одмах се примећује, као велики размак 
у истом кругу. И овде као и тамо тежња је да се освоји нов свет, 
али по Платону пут к том свету води помоћу правог сазнања, а 
по Хришћанству путем преображаја душе. И овде и тамо се сма- 
тра да божански елементи делају у нама, само што се код Пла- 
тона то делање налази равномерно на свима местима иу свима 
временима, у природи као и у човеку, док по Хришћанству са- 

општење божанскога достиже врхунац у једној тачки људског и 
историског живота, као што Хришћанство учи и о једном свет- 
ском процесу, који Платон не познаје и који би он морао од- 
бацити. 

Неизмеран утицај Платонов објашњује се и првобитним жи- 
вотом, који је целокупан рад његов надахнуо плодним идејама као 
и обилношћу покрета, који се код њега слободно развијају и у 
велико формирају. Тако је Платонова философија кроз целу исто- 
рију врло повољно утицала на буђење духова. Она се снажно опи- 
рала сваком падању у шаблонство и педантерију, обрћући поглед 
и смисао од малога ка великом, од ускога ка пространом и сло- 
бодном. У исто је време богаство њено разним временима разне 
ствари пружило. У доцнијем старом веку Платон је постао вођом 
оних који су све јачу тежњу ка религији хтели да задовоље путем 
философије. Ту је он сматран као духовни проповедник мудро- 
сти која ће човека одвојити од заносне привидности чулног жи- 
вота и обратити његове мисли ка вечном завичају. Исти философ 
је постао, услед своје пуноће живота, своје уметничке дражи, сво- 
јег младачког радовања свему, што је лепо, омиљеним мислио- 
оцем ренесансе. Мајстори ренесансе радо су хтели важити као ње- 
гови ученици. А зар људи као Винкелман, Шлајермахер, Бек, не 
показују да се утицај Платонов осећа све до нашег столећа. Тако 
је његово животно дело исплело везу између свих времена, и речи 
једног доцнијег грчког мислиоца: „Платонов дух је вечито млад“ 
могу се с правом и данас поновити. 


ПРЕВЕО С НЕМАЧКОГ 


В. ОВ: 


РЕВАСИТОН-РВАТСОНЈУТОСЛОВЕНСКО ПИТАЊЕ 
И ХАБЗБУРШКА МОНАРХИЈА! 


„Они (Срби и Хрвати) су тек у де- 
ветнаестом веку отпочели да увићају 
просту истину да је уједињење снага.“ 


Р. В. Ситон - Ватсон. 


Крајем прошле године је г. Р. В. Ситон- 
Ватсон> публиковао у Лондону своје дело Ју- 
гословенско питање и Хабзбуршка Монархија. 
Већ је више година како он веома брижљиво студира политички 
положај у Аустро-Угарској и на лицу места и из огромне лите- 
ратуре која о томе већ постоји; а студирати положај у таком 
једном мозаичком царству није ни мало лако ни из првог ни из 
другог извора: и живи и мртви документи тако су многостручни и 
тако су у свима могућим правцима супротни једни другима да је 
изванредно тешко балансирати своје мишљење. Г. Ситон-Ватсон 
има лепих моралних и интелектуалних квалификација за тај по- 
сао: савестан је, човек је велике културе и има две специалне 
особине које су ретке: способност за дубоки интерес и смисао 
за политичка факта. Управо људи с таквим квалификацијама и 
требало би да се баве политичким питањима, нарочито питањима 
спољне политике од које зависи судбина народа и где се погре- 
шке најтеже поправљају. 

Прве своје радове о аустроугарским проблемима г. Ситон- 
Ватсон публиковао је у славном енглеском часопису „Спектејтору“ 


ИнтЕРЕС Г. Р. В. 
Ситон - ВАТСОНА. 


1 Тће Зошћегп Зјау Опезноп апа #ће Нађ5ђиго Мопагсћу. Ву В. М. Зегоп- 
Мабоп Рр. ШЕ. (Охоп.), Гопдоп. Сопзбаћје % Со. 114. 1911. Рпсе 12/6 пен. 


# Псеудоним Зсојиз Мтајог. 

које је после допунио и 1907-ме године штампао у засебну бро- 
шуру: Тће штге о1 Апз  ћа — Нипсагу апд ће ан - 
(иде о #ће Дгеа Ромег5 бу Зсоћиз Мтатфог. Затим до- 
лази читав низ публикација: Каста! Ргођ/ет5 1п Нипсагу, 
1908, једно опсежно дело у коме се оптужује мађарска политика 
према немађарским народностима; Роса! Регзеси поп 1п 
Нипсагу, 1908; на немачком: Вг зсће РопиК ипа Ва|- 
капкг15е, 1909, Ађзоји и зтиз 1п Кгоа еп, 1909; Соггир- 
нопапа Кегогт1п Нипсагу, 1911; и најзад Тће Зоц!ћегп 
бјау ОпезНоп апа #ће Наб5ђиге Мопагсћу, 1911. Писац 
зна српски, односно хрватски, језик, мађарски и немачки, поред 
француског и матерњег, енглеског, језика. Он није од оних који 
после недељу дана бављења у једној непознатој земљи, без по- 
знавања садашњости и језика, пишу своје утиске на основу не- 
колико интервјуа; његова су дела опажена у енглеској јавности 
и ја не познајем ни једну књигу за сада у којој су саставни де- 
лови Југословенског Питања у обиму аустроугарске монархије 
потпуније изнесени. Треба пажљиво и са стрпљењем прочитати 
неумитна факта из историје српско-хрватског народа у обиму 
аустроугарске монархије која износим, са г. Ситон-Ватсоном, да 
би се могла да цени вредност једне замисли, и њене дискусије 
уопште, коју је он изнео на крају свога дела. 


Јужних Словена има толико да би 
могли да образују једну државу која не 
би животарила него би могла да игра 
улогу у европској заједници и својом снагом и убрзо и својом 
културом. То су све народи исте крви и за, практичне полити- 
чке циљеве, истог језика, и бројно стање Јужних Словена је 
ово: (1) Словенаца: 1,400.000: (2) Србо-Хрвата: 9,600.000; Бу- 
гара: 4,600.000; свега 15,600.000. У овој се књизи расправља 
само један део југословенскога проблема: проблем српско-хрват- 
ског јединства. Данас је српско-хрватски народ подељен у осам 
различитих политичких бића: Истра и Далмација су аустријске 
провинције, и свака има свој засебан сабор и своје локалне 
установе; Хрватска и Славонија су једна аутономна краљевина 
под круном Св. Стевана, али су са гледишта међународнога 
права саставни делови Угарске; некадашња Српска Војводина 
данас сачињава три жупаније у Јужној Угарској: Бач-Бодрошку 
Торонталску и Темешку; град Ријека има нарочит аутономан 

положај под гувернером кога поставља угарска влада; Босном 
и Ерцеговином управља, у име Аустрије и Угарске, заједнички 
министар финансија, и њихов тачан уставан положај још није 
одређен јер их траже и Аустрија и Угарска; Србија и Црна 
Гора су две независне српске државе под народним династијама 
а Стара Србија је данас просто један турски вилајет. 


Из најстаријих споменика што су 
још заостали изгледа да су се два словен- 
ска племена Хрвати и Срби око седмога 
века после Христа доселили на Балканско 
Полуострво и настанили се у главноме у земљама које данас зау- 
зимају. Филолози тврде чак да имена Хрват и Србин имају исти 
корен и свој аргуменат оснивају на граматичкоме правилу да 
се „х“ врло често претвара у „с“, и на сродност између „в“ и 
„6“. Борба између латинске и словенске културе, између тради- 
ција Рима и Византије, непрестано се осећала подједнако како 
у цркви тако и у држави и учинила је да се отуђе та два тако 
блиска племена, или чак можда једно племе са два имена, која 
су одавна требала да чине један народ. Последица народне по- 
цепаности је у свима вековима и у свима народима иста: због 
тога су и Срби и Хрвати лако постали плен страних завојевача. 
Освајања Карла Великог показала су Хрватима да су се они 
мало имали да боје Цариграда, и под његовим дегенерисаним 
наследницима они су се осетили довољно јаки да збаце њихов 
јарам. У првој половини десетог века жупан Томислав је узео 
краљевску титулу, признавајући, као и угарски Св. Стеван до- 
цније, сузеренство папино; и најзнатнији од његових наследника, 
Звонимир, примио је круну, 1076-те године, из руку изасланика 
папе Гргура МУП. Али Звонимирова величина, као и величина 
Цара Душана, умрла је с њим. Народна се династија угаси, 
Хрватска огрезне у грађански рат, и 1102-ге године хрватско 
племство призна угарског краља Коломана за свога владаоца. 
Под Коломаном још нису били уређени односи између Хрватске 
и Угарске, али има доста података из којих се може да закључи 
да су поштоване привилегије и независност Хрватске и да је 
једина веза између обе краљевине била краљева личност. За чи- 
тава два века после овога уједињења више угарских владалаца 
поверавали су својим синовима управу Хрватском. Истина је да 
је практика засебног крунисања угарског краља као краља Хрват- 

ске поступно остављена да застари; али да то није повлачило за 
собом и присаједињење Хрватске Угарској показуја факт што су 
1301-ве године, кад се Арпадова династија угасила, Хрвати кру- 
нисали анжвенскога принца Карла Роберта за свога краља у за- 
гребачкој Саборној Цркви док је Угарска била изабрала прво 
чешкога краља а затим Отона Баварског. Персонална унија из- 
међу Хрватске и Угарске повраћена је тек после шест година 
пошто су и Мађари признали Карла Роберта за свога краља. Али 
под Лудвиком Великим, сином Карла Роберта, Угарска је била 
достигла врхунац своје снаге, и Хрватска је у ствари, и ако можда 
не у теорији, била спала на ранг једне вазалне државе. Лудвик 
је показивао нарочиту благонаклоност према Босни, чијем је бану 
он био допустио 1376 године да узме краљевску титулу, дели- 
мично, без сумње, стога што је његова жена била рођака бана 
Стевана Твртка, али вероватно још више из стратегијских раз- 
лога, јер је Босна била драгоцена предстража против Србије 
која је под царем Душаном била постала најсилнијом балканском 
државом. С друге стране Лудвик је Хрватској и Далмацији донео 
само беду својим немилосрдним повредама старих повластица и 
непрестаним ратовима са Млетцима и Неапољском Краљевином. 
Тиме би се можда могла да објасни она готовост с којом су Хр- 
ватска и Далмација оставиле Лудвикову кћер Марију и потпома- 
гале кандидацију Карла, краља Неапољског, и касније његовог 
сина Владислава чије је крунисање за краља Угарске и Хрватске 
извршено у Задру 1403 године. 

Док су се слаби наследници Лудвика Великог били заплели 
у један убилачки рат дотле је Стеван Твртко уздигао Босну на 
важан положај. Исте године када је била Косовска Битка, 1389-те, 
Твртко је био задобио цело далматинско приморје од Задра до 
Котора. Али његова величина није била надживила његову смрт 
у 1391 години. Млетачка Република и Неапољски краљ били су 
наскоро једини озбиљни такмаци око далматинскога плена. Сам 
Владислав био је неспособан да брани своја права и 1409-те про- 
дао је Млетцима и остатак својих далматинских земаља тако да 
је већ 1420-те године скоро цела далматинска обала, с изузетком 
мале дубровачке републике, била у млетачким рукама. Од тада 
су Хрватска и Далмација остале раздвојене, и далматинска је обала 
готово за три столећа била остала млетачка колонија. Цело дал- 
матонско залеђе је поступно пало у турске руке док се најзад полу- 
месец није залепршао на зидинама Клиса, на пуном видику Спљета. 


ЈУГОСЛОВЕНСКО ПИТАЊЕ И ХАБЗБУРШКА МОНАРХИЈА 237 


Жигмунд Луксенбуршки, успешни такмац Владисављев, по- 
казао је не неприродну мржњу према поданицима који су му тако 
дуго оспоравали право на престо. Од његове владе датира ко- 
начно напуштање засебне свечаности крунисања за Хрватску; од 
тада се света круна Св. Стевана сматрала довољном за обе кра- 
љевине и тајанствени хало којим су је дуги векови предања по- 
ступно окружавали изгледао је у очима Мађара симбол неповред- 
љивог савеза између обе земље; и Хрватска се од тада задово- 
љавала приликом сваког новог ступања на престо једном засеб- 
ном Инаугуралном Дипломом, у којој су се налазиле привилегије 
његових поданика, њихова изјава верности и краљева заклетва 
да ће те привилегије да поштује. У Мохачкој Битци, 1526-те го- 
диве, Турци су уништили угарску војску, сам краљ Лудвик [| по- 
гине, и средња Угарска постане турском провинцијом. Одмах по- 
сле тога, 1 јануара 1527-ме, хрватски сабор једногласно избере 
Фердинанда Аустријског за свога краља ; славонске сталешке скуп- 
штине, међутим, изберу 5 јануара 1527, за свога краља Јована 
Запољу који ускоро буде збачен и нов Сабор у Крижевцима из- 
јасни се за Фердинанда. 

Турци почну опет да наступају. Пошто је већ раније, 1463, 
Мухамед П био заузео Босну, 1528-ме Турци усвоје утврђено Јајце 
и после неколико година Бањалуку и целу Славонију, и најзад, 
1587-ме, Клис. И ако положај Хрватске није никад био тако очајан 
као Угарске, борба с Турцима је била онемогућила сваки напредак 
и културу, и јако је поткопала благостање земље. И што је Хр- 
ватска постајала слабија Хабзбурговци су све више показивали 
своје деспотске склоности. Ово је поново зближило Хрватску и 
Угарску. Покушај Рудолфа П да ограничи власт бана, које звање 
датира још из давнашње старине, учинио је да Сабор 1591-ве 
године пошље своје представнике у угарски Сабор да тамо бране 
права Хрватске; а под Фердинандом П, 1625-те године, по наро- 
читој жељи самих Хрвата, Бан је први пут заузео место у угар- 
скоме Дому Магната. 

У почетку осамнаестог века питање о наследству опет је 
било постало акутно, јер у дому Хабзбурговаца није било му- 
шких наследника. Хрватски Сабор је једногласно усвојио Праг- 
матичну Санкцију од 9 марта 1712, на коју Угарски Сабор није 
хтео да пристане све до 1723, и тек тада су оба Сабора признала 
право наслеђа и женској линији Хабзбургова дома. Угарска Праг- 
матична Санкција од 1723, која се била сматрала као права осно- 

вица Дуализма, отвара једно ново доба обнављања снаге угарске 
аристократије. У то доба, после завере од 1670-те године, многе 
велике хрватске фамилије биле су упропашћене; огромне просто- 
рије хрватске земље дате су страним фамилијама; чак и земља 
која је била повраћена од Турака раздата је туђинским породи- 
цама као што су Одескалки, Колоредо, Тренк, Карафа, Прандау, 
Раух; и у таким околностима реформе Јосифа П[ нису наилазиле 
ни на какве тешкоће да доврше уједињење племства хрватског 
и угарског. У борби против мешања Беча, права хрватског Са- 
бора била су пренебрегнута, а језичко питање у заједничком Са- 
бору све је више заоштравало односе између Хрвата и Мађара. 

Међутим, очајна борба против Наполеона у коју је Хабз- 
буршка Монархија била уплетена тежила је да све остало баци 
у засенак. Али док је у Угарској напредовање народног покрета 
било заустављено за неко време — или бар одведено из поли- 
тичких у литерарне канале — дотле у Хрватској стварно буђење 
народног осећања датира од Наполеонова доба. Далмација која 
је после пада Млетачке Републике, 1797-ме године, први пут 
постала аустријском провинцијом, уступљена је Французима после 
пораза код Аустерлица; и Наполеонов геније васкрснуо је име 
а с њиме можда и нешто од духе старе Илирије. Тако изнена- 
дно створена нова држава обухватала је области: Корушку, 
Крањску, Горицу и Истрију, Хрватско приморје, Далмацију 
с острвима, и од 1808-ме године дубровачку републику. По са- 
мим Наполеоновим речима, „Илирија је стража постављена пред 
капијама Беча“. Под просвећеном и ако деспотском управом 
маршала Мармона после дугог средњевековног застоја настала 
је грозничава радљивост у свима гранама живота. Администра- 
ција и судство реорганизовани су, Наполеонови законици заме- 
нили су застареле и јалове средњевековне законике; на све стране 
ницале су школе: основне и средње, трговачке и пољопривредне; 
појавиле су се прве хрватске и словеначке новине; стари еснаф- 
ски систем је реформисан и сва ограничења која су сметала тр- 
говини укинута су; уведена је мала сељачка својина; отпочело 
је пошумљавање оголелих предела и саграђени су сјајни путеви 
којима се туристи и данас диве. Званични послови вођени су 
на француском и хрватском, и италијанском језику дуж обале. 

Али новорођена Илирија је престала да постоји чим су 
Французи отишли, а у Далмацији и Хрватској овлада пређашњи 
застој. Фрања | и Метерних посветили су били све своје напоре 

угушивању сваког слободоумног осећања у монархији. Не само 
у Цислитанији него и у самој Угарској сваки политички живот 
био је стао. Од 1811 до 1825-те, Сабор није ни био сазиван. 
Вођи опозиције били су ућуткани титулама и службама: поли- 
цијска цензура је угушила јавно мишљење; а угарски устав у 
ствари био је обустављен. У Хрватској где је средња класа била 
чак слабија него у Угарској, триумф реакције био је сразмерно 
већи. У Северној Италији, у Пољској и у Угарској народни по- 
крет је тињао али се никад није угасио. Најзад упоран отпор 
Мађара самовољној владавини натерао је Фрању да сазове Са- 
бор у 1825-тој, и на тај начин је и не сањајући о томе отворио 
доба уставне реформе у Угарској. На несрећу, уставна је ре- 
форма ишла руку под руку са језичким питањем и народносном 
нетрпељивошћу, и сваки нов корак ка мађаризацији Угарске 
који је Сабор предузимао наилазио је на опозицију Хрвата. Чак 
су се и у парламенту били чули гласови да се Хрватска ни у 
колико не разликује од северних мађарских жупанија; и кад су 
се хрватски делегати позвали на извесне државно-правне про- 
писе Мађари су им мирно одговорили да су они на крају кра- 
јева у већини и да ће их моћи да надгласају. Хрвати су им на 
то просто рекли да „Хрватска и Славонија нису потчињене него 
удружене краљевине које Угарску немају као мајку него просто 
као сестру и постојале су много пре Угарске.“ Хрватски Сабор 
изјави „Ми смо решени да се не изметнемо од наших отаца и 
нашу народност хоћемо да одржимо по сваку цену и свим мо- 
гућим средствима. Наша права локалне самоуправе никад не 
могу бити премет преговора, наша унутрашња управа није у 
надлежности угарских сталешких скупштина, и ми најсвечаније 
протестујемо против увођења сваке новине.“ У 1832-гој години 
Сабор се изјасни исто тако јасно против увођења „једног непо- 
знатог језика“ и издао је упуства својим делегатима за Зајед- 
нички Сабор да учине све што је у њиховој власти да то спрече. 

Али све то није помогло, и у угарском Сабору је 1840-те 
латински замењен мађарским, а 1843-ће мађарски је постао ис- 
кључивим језиком законодавства, владе и сваког званичног сао- 
браћаја, а у теорији и наставе. Поред тога, нарочите су одредбе 
биле наперене против Хрвата. Три славонске жупаније и хрват- 
ско приморје добили су рок од шест година да чиновници ако 
не и становништво за то време науче мађарски, а после тог 
времена да за њих важе исте уредбе које и за саму Угарску. 

У Хрватској је латински остао и даље језик судова и унутрашње 
администрације, али је мађарски уведен као једини језик општења 
са угарским властима. Мађарски језик постао је обавезним пред- 
метом у свима школама у Хрватској, и најзад, да би увреда 
била што јача, Мађари изјаве да говори које би хрватски деле- 
гати држали на латинском сматраће се као да нису ни држани. 
У то доба пада илирски покрет у Хрватској за уједињењем свих 
Јужних Словена који је водио Људевит Гај, али су и ту Мађари 
претегли својим утицајем у Бечу и цар изда наредбу којом се 
илирско име забрањује и у штампи, и у школама и на јавним 
зборовима! За време Сабора у Пожуну, 1847-ме, мађарски шо- 
винизам био је достигао бело усијање, али ни народно одушев- 
љење у Загребу није било слабије. Угушена осећања дуге је- 
зичке борбе нашла су одушке кад се Хрватски Сабор састао 
20 октобра 1847, и три дана касније он једногласно реши да 
се хрватски језик уведе у сва јавна звања и у све школе. У 
Пожуну настане расцеп између хрватских делегата и мађарске 
већине. Нови језички захтеви Мађара наишли су на живу опо- 
зицију код Хрвата који су их сматрали као увреду за хрватску 
народност. „Ја не знам ни за какву хрватску народност“, одго- 
ворио је Кошут Лајош, тада на врхунцу своје силе. Речи које је 
Кошут био изговорио пред једном српском депутацијом из Баната 
у почетку априла 1848-ме показале су немађарским народностима 
шта имају да очекују. Пошто је одбио да подржава њене зах- 
хтеве о обнављању српске аутономије, он је изјавио да само 
мађарски језик може да буде спона међу разним народностима. 
„Онда,“ одговорио је млади Стратимировић, члан депутације, 
„ми зато морамо да се постарамо негде на другом месту а не 
у Пожуну.“ „У том случају,“ одвратио је Кошут, „мач мора да 
реши.“ Испуњење Кошутова идеала значило би народну смрт 
за све остале иародности; и баш због те његове нетрпељивости 
Мађари су се при крају лета нашли окружени све самим непри- 
јатељским народима под оружјем. 

Чувеним мартовским законима од 1848-ме хтело се да се 
Угарска једним потезом претвори од средњевековне у једну 
модерну државу. Али једном од сурових иронија историје оба 
принципа којима је било надахнуто велико буђење од 1848-ме 
била су у Угарској на супротним странама: уставна владавина 
нашла је своје борце у Мађарима, идеја народности у немађар- 
ским народима. Тако је духу аутократије и реакције била дата 

могућност да се опорави од својих првих недаћа и да сеје раз- 
дор међу силама напретка. Самоубилачка нетрпељивост Кошута 
и његових присталица бацила је Хрвате и Србе, и Словаке, Ру- 
муне и Саксонце у наручја Аустрије. Закони од 1848-ме вређали 
су хрватску аутономију на сваком кораку, и они су све своје 
наде положили у централистички устав објављен из Беча којим 
су свечано била гарантована подједнака права за све народности 
у хабзбуршкој монархији. 

У тако критичним тренуцима у Хрватској откривају човека 
од стварних способности који је дотле био релативно непознат 
и забачен — то је био Јосиф Јелачић, чије је наименовање за 
бана било један од најважнијих догађаја за време револуције. 
Изгледа да је и предлог за попуњавање упражњеног банског места 
и откриће личности учинио Људевит Гај кад је у почетку марта 
1848-ме водио једну хрватску депутацију у Беч да тражи одва- 
јање Хрватске од Угарске и образовање једне југословенске 
државе, и то баш на дан, 23-ћег марта, кад је граф Баћани обра- 
зовао прво уставно министарство угарско и пре но што је могао 
да врши ма какав утицај на избор личности. У својој проклама- 
цији народу, Јелачић отворено изјављује да су скорашњи дога- 
ђаји „поколебали и разорили наше односе са старим нашим са- 
везником Мађарском, и појављује се потреба да се наш савез 
с угарском круном постави на једну нову основицу, достојну јед- 
ног слободног и храброг народа; а донде везе међу нама остају 
раскинуте од стране данашње угарске владе“. Чим је био уведен 
у дужност у Загребу одмах је он с презирањем почео да третира 
Мађаре и ступио је у преговоре са српском народном скупшти- 
ном коју је патријарх Рајачић био већ сазвао у Карловцима, без 
допуштења из Пеште. Следујући српском примеру, и Јелачић је 
отворио хрватски Сабор у почетку јуна, поздравио седамдесет 
српских делегата једним ватреним говором, који је завршио пре- 
тњом Мађарима: „Ако Мађари буду узели улогу угњетача против 
нас и наших сународника у Угарској онда нека знају... да ћемо 
им ми показати с оружјем у руци да је одавно прошло време 
да један народ може да влада над другим...“ Сабор избере један 
одбор да проучи односе према Угарској и сав рад угарског ми- 
нистарства огласи за неважећи у колико је он вређао права Хр- 
ватске и улазио у надлежност Бана. Неодређени изрази о прија- 
тељству према староме савезу, у које је резолуција била обучена, 
нису били довољни да ублаже забринутост и срџбу Мађара; и 

од цара који се био склонио у Инсбрук Баћани је добио један 
декрет којим се Јелачићу одузимају сва његова достојанства, док 
се не поведе истрага. Кад се он вратио у Загреб, 28-мог јуна, 
Сабор не само да није попустио мађарским захтевима, него је Је- 
лачићу дао скоро диктаторску власт и установи као једно начело 
да у ма каквим преговорима Мађари морају да признају Троједну 
Краљевину и њену савезницу Српску Војводину као један слобо- 
дан народ независан од Угарске. Таква једна концесија очевидно 
би се могла да очекује само од каквог потученог непријатеља и 
о каквом успеху преговара није могло бити ни речи. Кад је Ра- 
децки поново заузео Милано, странка реакције поново је почела 
да диже главу, и да повраћа свој утицај на двору. Одмах одлуче 
да Мађаре сматрају као просте бунтовнике и да мачем одузму 
оне концесије које су, према умовању те странке, они изнудили 
једном непромишљеном револуцијом, и које стога не могу да буду 
обавезне за владаоца. У септембру 1848, Јелачић, пошто је по- 
вратио царску благонаклоност и поверена му врховна команда, 
пређе Драву на челу војске од 40.000 људи, и с девизом „Што 
Бог даде и срећа јуначка“ прикупи око себе све Хрвате и Србе 
у монархији. И Јелачић и заповедник српске војске Стратимиро- 
вић за све време револуције учинили су великих услуга хабзбур- 
шкој династији; и праведно је напоменути да су се и Мађари за 
своју ствар борили изванредно храбро и са крајњим самопрего- 
ревањем. Али њихова тежња за независношћу била је само један 
фантастички сан, јер су својим ранијим држањем изазвали про- 
тив себе све остале немађарске народе; тако да је мађарска ре- 
волуција још од самога почетка имала карактер једног народно- 
сног рата. С једне стране стајали су Мађари, које су потпомогли 
нешто пољских изгнаника и један део немачке буржоазије, а с 
друге стране сви остали народи монархије. Кошут свргне Хаб- 
збурговце 14 априла 1849-те, и прогласи се гувернером Мађарске, 
и у тренутку највеће опасности за династију и монархију, долази 
интервенција руског цара Николе 1 када је 180.000 руских вој- 
ника прешло угарску границу. Тада Кошут, у дванаестом часу, 
када је већ пропасти гледао у очи, изнесе пред револуционарни 
Сабор у Сегедину закон којим се свима народностима на угар- 
скоме земљишту зајемчава слободно развијање. Да је тај закон 
био донесен у марту 1848-ме он би можда прикупио целу Угарску 
да потпомогне мађарске захтеве; овако је био више него беско- 
ристан у јулу 1849-те, кад је сва земља била огрезла у крв и кад 

«су је са свих страна отпочеле да преплављују руске трупе. Кошут 
се 11-тог августа одрекне гувернерства И побегне на турско зе- 
мљиште, оставивши мађарску војску да се спасава како зна. 

У сегединским концесијама није било ни помена о Хрват- 
ској; у сваком случају, Јелачић и Хрвати би се у таком једном 
тренутку вероватно могли да задовоље само потпуном незави- 
сношћу. Ипак и поред свих услуга које су Хрвати били учинили 
монархији, све су њихове наде биле разбијене, и њима као и 
целом монархијом завлада потпун апсолутизам, који ће увек да 
носи име Александра Баха. Мађари су пре 1848-ме гледали да 
ограниче хрватску аутономију, а сада после 1848, бечка влада 
одузима Хрватској сваку аутономију. Немачки постаје језиком 
администрације, судова, наставе и, као и под Јосифом П, сва 
власт се је била дала на германизацију целе монархије. 


(Наставиће се) 


Војислав АНТОНИЈЕВИЋ. 

— Елиза ОЖЕШКОВА — 


НАСТАВАК —= 


Затим и молитва старе мајке умуче и, кад часовник откуца 
десет, владала је потпуна тишина у старој кући, погруженој у 
сред старога, озбиљнога, тихога краја онвилских грађана. Поне- 
кад само, као испрекидана и врло удаљена грмљава, чује се хука 
далеких улица, мачке негде жалосно зацвиле на крововима, или 
киша жешће пљусне и ветар јаче захуји у баштенскоме дрвећу... 

Са овом сликом тишине, сна и мрака, стојале су у сјајној 
противности средишне, широке и пуне света градске улице. Ту 
је живот још у највећем јеку, фењери и излози обливају пото- 
цима светлости тротоаре, по којима, са жагором налик на жубор 
воде, пролазе ројеви шетача. 

Један од најширих и најјаче осветљених излога јесте излог 
градскога фризера, љубимца, чак и повереника златне младежи 
онвилске. У том излогу, у сред сјајних и симетрично понамешта- 
них бочица с мирисом, теглица с помадом, чешљева, четака и са- 
пунића у хартији са китама ружа и љубичица, под светлошћу 
четири сферичне лампе, обртала се, са крутом озбиљношћу, ве- 
лика воштана лутка са црним локнама које су покривале предњу 
страну атласнога корзета, и с вратом украшеним лажним бисером. 
Улични дерани, а понекад и велики ципови застају пред тим из- 
логом и зијају у фризерску лутку, која им показује час витице 
које вештачки заклањају потиљак, час опет воштано, нагрђено 
ружним осмехом лице, са кога укочено гледају два стаклена ока. 
Одмах до излога налазе се широка, полустаклена врата, а иза 
њих се разлеже гласан мушки разговор и смех. 

На торњу оближње цркве изби десет часова — баш тада 
се Аполонија Дирковица, угасивши парче лојанице, свлачила у 
мраку и уздишући шапутала : „Моли се за њега!“ — кад се врата 


на фризерници отворише с треском, оштри звук звонцета на њима 
изгуби се у уличном шуму и жагору, захори се грохотан смех 
неколицине младих људи, и на тротоару, са својом раскопчаном 
медвеђом бундом, појави се Милорд. 

— Грегоре! Кола! 

И обрћући се иза себе неколицини младића запита: 

— Ко ће са мном> Двојицу могу повести. 

Одговор другова би заглушен клопарањем кола, која су 
прилазила, и лавежом паса који су скакали око њих. 

У том Милорд осети да га неко повуче за скут од бунде. 
Он спусти поглед и виде поред себе девојчицу од својих десе- 
тину година, с малим дететом на руци. Стојала је при светлости 
лампи из излога, у дроњцима, детињскога, мршавога и жутога 
лица, и крупних, упалих црних очију упртих у лице гиздавога 
младића. Дете се на руци скоро није ни видело од дроњака у 
које је било увијено. 

— Шта ћеш» — расејано, али благо упита Милорд. 

— Грошић! — шану девојчица. 

— Хајде, Милорде! Та хајде! — викнуше другови Милорда, 
стојећи већ крај врата колских. Али се он маши руком у шпаг, 
извади врло елегантан, женском, види се, руком израђен новча- 
ник, и метну на малу, пружену шаку неколико сребрних новаца. 

— Милорде, одоцнићемо! И овако смо се много задржали! 
— вичу другови. 

Али Милорд пита дроњаву девојчицу: 

— Какво то дете носиш 2 

— Братића — одговара она тихо. 

— Милорде! Милорде, за Бога! Пропустићеш прву мазурку. 

Милорд је једним скоком на првом басамаку од кола. 

— Прву мазурку играм са госпођицом Пелагијом — рече. 

— Срећни човече! — одговорише неколико гласова. 

— Галоп! — викну Милорд кочијашу. 


Од ранога пролећа до позне јесени, кад год сунце обасја 
крај видика златним и ружичастим порубом, на уским вратима 
зиданога павиљона појављује се висока и снажна жена у тканој 
плавој сукњи, дебелој обући, с белом марамом на седој коси. 

Застаје не прагу, води очима по небу, са којега лака ноћна 
магла пада на чисту калдрму у дворишту, на сиву, дугачку и 
још затворену зграду, у којој је радионица суседа столара, и 
смешећи се увелим уснама, говори тихо: „Ево опет дана!“ — За- 
тим одлази баштеној капијици, која је у простој али лепој 
огради, а у ходу се осврће понекад на прозоре свога стана, иза 
чијих старих окана и дрвених решетака почињу блистати прве 
искре наложене ватре, и на пањегу поврх улазних врата, у чи- 
јој шупљини, при још слабој светлости, светлуцају сјајне боје и 
и златни украси свете иконе. 

Башта је пространа и густо засађена. Огрозово и малиново 
жбуње расте ту непролазном честом, узане беле стазице обеле- 
жавају велике квадрате пуне гранатих шљива, крушака и јабука 
а измећу дрвећа пружају се дугачке леје варива. Око плота ра- 
сту трновита турска лоза и глогови, коралне зове израсле у 
сеновита дрвета, негде у дубини буја висока, залутала у огро- 
зово жбуње, белокора бреза, поред зидова од павиљона, на не- 
колико леја у облику круга или писма 5 цветају зеленкаде, лале 
божури, затим настурције и невени. Има ту не мало и сунцо- 
крета, који дижу изнад густе зелени своје велике, жуте и пљо- 
снате цветове, по танким приткама вије се грашак шећерац, 
криве вреже краставаца покривају земљу рапавим лишћем, мак 
цвета црвено и бело, огромне диње заузимају међу и крупне, 
златне боје, изгледа да се са уживањем греју на јесењем сунцу. 

Аполонија Дирковица улази у башту и залази у ту масу 
зеленила, обавијену беличастом маглом и непомичну, као да још 
спава. На небу, у ваздуху и по суседним двориштима, која се 
виде кроз ограду, потпуно је мирно. У белој магли иде старица 
лагано по баштенским стазама, надноси се над жбуње, застаје 
крај дрвећа, овде диже и исправља грање, онде нешто подупире 
везује, сече маказама које јој висе о пасу, и понекад незадо- 
вољно или замишљено клима главом. 


Са жбуњем и дрвећем води тихе разговоре. — „Аха! — 
шапуће једном жбуну — Већ си прецветао! Добро, добро! Од- 
мах ћеш ми се осути родом као мерџанима!“ — А једном др- 


вету говори мргодно: „Да се ти не мислиш сушити» Нешто ове 
године мало имаш лишћа, а на роди не мислиш.“ На црвиће по 
лишћу веома се љути, купи их, стреса са грана: „Због вас по- 
стаје лишће као решето и болује дрвеће...“ 

Али је милостива и према црвићима. „И вас је сворио Го- 
спод. И ви треба да живите и да се храните као и сваки створ, 
а убијају вас и ниште! Јадни ви!“ — Ни највештији баштован 
не би боље прегледао свој врт, не би очистио и поправио све 
умешније и марљивије но што чини Дирковица овако рано 
изјутра. 

За то се време поруб на хоризонту шири све више, по 
ваздуху пирка хладан ветрић и растура белу маглу, која се у 
прозрачним одломцима диже са земље и веша по врховима др- 
већа, по грању пролази дрхтавица и шуштање, а птице се јав- 
љају тихим искреним гласовима, на небу сиви облачићи све брже 
беже западу. 

На једанпут, иза зидова суседних кућа, појављује се сјајна 
светлост ; кровови, димњаци и врхови дрвећа обливају се жућ- 
касто — руменим сјајем, по чистом небеском плаветнилу прсну 
ројеви варница, остаци ноћне магле изгубе се без трага, трава 
и лишће заблистају росом, а птице дижу страшну вреву. Тада 
старица, стојећи међу лејама, с ногама у влажној трави, дигне лице 
поруменело од јутарње хладноће, поведе очима по небу, по вр- 
ховима дрвећа и суседним крововима, насмеши се мало, па онда 
снажним, чистим звонким гласом запева: „Кад зора зазори...“ 

Као одјек њеној песми јављају се одмах разни гласови. 
С лупом се отвара прозор суседа столара, иза тога се прозора 
мушки бас придружује гласу Дирковичином, ватрено певајући: 


„Теби земља, Теби море!“, иза плота који раздваја башту од 
суседнога дворишта, танак и оштар женски глас почиње: „Теби 
пева сваки створ!“ — и побожна песма шири се тако по обли- 


жњим баштама и двориштима, хорећи се све јаче; и кад зајечи 
последња строфа, коју већ пева хор растурених људи, који не 
виде један другога, овде онде зажагоре и засмеју се деца, ко- 
кошке закакоћу, а јата голубова пуштена са ноћишта, узлећу 
у златни ваздух, високо изнад башта, дворишта и кровова... 

На прозору из баште појављуја се млада и лепа жена, у 
ноћној капици на плавој коси и с великом метлом у руци. 

— Госпођо газдарице — виче — ви увек, као птица, бу- 
дите изјутра суседе песмом. Баш вам хвала! Веселије се гледа 
кад се пробуди песмом. 

Дирковица у овим тренутцнма већ седи усред жбуња или 
поред леја, бере јагоде или плеви поврће. На глас сусеткин 
диже главу и одвикује: 


248 ДЕЛО 


— Дан је лепо свануо, госпођо мајсторице. Не треба дуже 
спавати, него, прославивши песмом Бога, латити се рада. 

И, певајући даље јутарњу молитву, и кад њу сврши почи- 
њући другу, пуни јагодама кецељу и котарице, сади или плеви 
поврће, а понекад копа леје или грабуља стазе, или, идући око 
кругова с лименом кантом у руци, залива цвеће. 

Сусетка, радећи домаће послове, често се помаља на про- 
зор да проговори коју са газдарицом; ова прекида песму и од- 
говара, а пошто су далеко једна од друге, морају дизати глас 
и викати сваку реч. Тако ћаскају понекад, певају заједно, а по- 
некад се и столарев крупни бас умеша у звонке гласове жена, и 
то траје тако све док грбава Људвиса, стојећи на баштенској 
капији, не јави Дирковици да је доручак спремљен. Тада ста- 
рица напушта башту; али тек што се појави у дворишту, одмах 
јој прилази, протежући се, велика дога, кудрава и црна, жути 
мачак силази по олуку с крова и с тихим маукањем чеше јој 
се о ноге и сукњу, дебеле и ћубасте кокошке купе се са разних 
страна, с гласним какотањем, а неколико пари голубова, лепе- 
ћући крилима, лебди јој над главом. Она милује пса, разговара 
се с мачком, грди кокошке, а голубовима, гледајући у њих очима 
жмиркавим од светлости, виче: гр! гр! гр! — Затим улази у 
трем, а за њом пас, мачак, кокошке и голубови. 

Неки пут, чим се роди сунце, у двориште улази гомила ра- 
дница, које је Дирковица најмила да јој помогну. Она их доче- 
кује веселим поздравом, води у своје зелено царство и стаје им 
на чело с мотиком, котарицом или кантом. Копају, беру, зали- 
вају и плеве, а по башти се непрестано разлеже звучни и снажни 
глас Дирковичин. Ради као ни једна од њених помоћница, а је- 
днако ћаска, прича историју свакога дрвета, одлике и махне сва- 
кога жбуна, особину сваке скоро травке. И у томе се разумевала. 
Говорила је о биљу као најискуснији баштован. Често и пева. 
Кад је била млада, суседи су је прозвали шевом. Сад је зову 
певачицом-баком! И сви просто умиру за њеном песмом, од 03з- 
биљних мајстора, који веле да лепше раде кад Дирковица пева 
у башти, до дечице из суседних дворишта, која се вешају о пло- 
тове и помаљају своје буцмасте и црнпурасте главице, и до на- 
јамница које, смејући се и уздишући наизменце, уче од ње разне 
песме и попевке. 

Кад некога дана Дирковица заборави да пева, одмах са отво- 
ренога прозора столаркина, из некога суседнога дворишта, иза ка- 

квога зида или ограде, неко виче: „Што сте, газдарице, данас 
тако ћутљиви» Да нисте невесели или болесни >“ 

— Ни невесела ни болесна, хвала Богу — одвикује она. — 
А што бих била невесела 2... Мој Раја је'здрав и срећан, а у ба- 
шти је све добро. Ако толико желите, баш да запевам. 

И запева. А за сваку прилику, за свако доба године и дана 
има разне песме. Ако је рано, она пева: 


„На раном небу 
Месечак бели, 
Са ноћне страже 
Силази сањив. 


Јасно сунашце 
Узишло горе 

А даждиц роси 

С мајског облачка“ 


Кад пада пролећна киша, она стоји на њој и, седе косе оро- 
шене крупним капима, пева: 


„Кишица шуми 
Пољем, дубравом : 
Идем ја, идем, 
Кишица мајска. 


Росим пшеницу, 
Дрво и траву, 
Веселим поља, 
И баште бујне. 


Зеленим, цветам, 
Миришем лепо, 

Нема нада мном. 
Нема нада мном“ 

Понекад гледајући велика јата птица, која јој напуне башту, 
певају, жагоре, лете по зеленом жбуњу, чини се да им при- 
пева лету: 

„Лети јато голубића, 
С њима препелице, 
Долетели, улетели 

У хлад од баштице“. 


А о сунчеву заласку пева отегнуто и тужно: 


„Зађи, сунце, 

Зађи, сунце, 

Као круна златна, 
За горицу, 
Планиницу, 

За папрат зелену...“ 

Тако пролазе Дирковици пролећа и лета, а у јесен и зиму 
има она пуно других послова. Преде, тка, меси хлеб, млати па- 
суљ, суши траве и лечи њима суседе и сусетке. Даје потреби- 
тима шачице сувих ружа, удиковине, чубра, бринета, хајдучице 
и т. д., те лечи од разних болести и болова. Уз то даје и честе 
милостиње, као комад хлеба, шачицу таране и брашна, чинију 
топла јела, комаде старога одела. 

Али новчану милостињу не даје никад никоме. Чинило се 
да никаква људска сила није у стању узети од ње пару која 
јој падне шака. 

А паре не падају но лију обилно. Продаје плодове из ба- 
ште, своје рукотворине: пређу, платно, мале ћилиме које је 
умела ткати врло брзо и врло укусно, поред тога јаја, пилиће, 
младе голубове и баштенско семење, а узимајући новац за све 
то увек рекне: 

— Ево за мога Рају. 

И одлази у своју ложницу, где отвара и затвара тешки 
капак од сандука. Свет је говорио да она кује новац. И ковала 
је, скупљала брижљиво сваку пару и остављала; а кад једном 
остави новац, нико га више, осим Милорда, није могао извући 
на светлост. 

Ипак чини свету доста добра; а кад год јој се захвали, 
она увек вели: „Помолите се Богу за мога сина!“ — Ако ко 
запита, шта би баш требало молити Бога да му да, она одго- 
вори: „Шта би друго, но здравље и дуг век! Ништа му више 
не треба, ништа! Леп је он као краљевић, добар као анђео, а 
људи га много воле, врло много! Нека дакле само буде здрав 
и поживи дуго !“ 

— И нека нађе лепу и богату жену! — 

На те речи цело старичино лице сине од радости. 

— То, то, то! — говори — Да хоће наћи! Онда бих могла 
мирно и радосно умрети. 

У том радном животу има лепих дана и часова велике ра- 
дости. Недељом и празником престаје у старој кући сваки рад. 
У великим на свод собама чисто пометеним и успремљеним, 
Дирковица се пење рано на столичицу намештену на клупу па 
својеручно, танком метлицом, чисти лончарске израђевине, које 
пуне полицу око целе собе. Помиче се са својом столичицом, 
брише, паха, дува, а са сваким се старим комадом разговара 
као са дрвећем и жбуњем у башти. 

Затим облачи празничко одело, црну листерску хаљину и 
велику капу са врвцама у боји, а зими још и лепу бунду од крзна, 
па с великим молитвеником у руци одлази у цркву. Из цркве се 
враћа увек весела и врло жива. „Баш сам се данас намолила за 
мога Рајкана, баш сам се намолила!“ — вели. Поред израза за- 
довољства, на очима и лицу јој се тада виде трагови од суза. 
Уз песму свештеникову и свирку оргуља види се да се молила 
за сина с обилним сузама. 

Пред вече јој долази неколико суседака. Она их части ве- 
чером, састављеном поглавито од прерађевина домаћега газдин- 
ства, и разговара се с њима. Сусетке, хотећи да јој се допадну, 
а најчешће баш из радозналости и искренога усхићења, питају је 
о сину који живи у великом свету. Тада Дирковица прича живот 
свога кнеза од његова рођења, а речи јој теку потоком. 

То је за њу дан одиста свечан, пошто је изјутра могла да 
се моли за сина, а увече да се наразговара о њему са сусеткама. 
Али су часови највеће радости они, кад јој он сам долази. А кад 
год дође, увек је по нечим новим усхити и усрећи. 

Како је уживала кад је он први пут дошао на својим ко- 
лима и коњима! Како га је загледала са свију страна кад је стао 
пред њу у оном зог не де | ћор:а!! Пљеснула је рукама и 
пет минута климала главом од дивљења, кад су његова лака кола 
једног вечера допала у двориште, а пред њима козачић на шарцу, 
са јако распаљеном буктињом. Истина, при виђењу тога козачића 
који је касао у вече с буктињом пред Милордовим колима, сви 
су становници Онвила бленули од чуда. То је била идеја врло 
оригинална, и ако не једина коју је у то време највећега сјаја 
имао Милорд. Све пак идеје у том правцу, било његове или по- 
дражаване, доводиле су старицу, која је свој век проводила у 
трговачком кварту, до заноса пуног пљескања руку, пригушенога 
смеха, руменила које је избијало на чврсте образе, и варница 
које су разгарале њене очи благе и пуне љубави. 


(Свршиће се) 


(С пољскога ПРЕВЕО 
ЛАЗАР Р. КНЕЖЕВИЋ. 


О МАКЕДОНСКИМ СРБИМА 


НАСТАВАК 


5. 
КРИТИКА ПОГЛЕДА АКАДЕМИКА КОНДАКОВА. 

Кад бисмо пред судом бранили македонске Србе од наме- 
тања им туђег народног имена, ми бисмо изјавили да експертиза 
академика Кондакова иде у корист наших штићеника и молили 
бисмо суд, да само издвоји факта од претпоставака експертових 
и да по њима суди. За наше читаоце то ћемо ми учинити, а уве- 
рени смо да ће се с нама сагласити и уважени руски академик, 
јер је, очевидно, и њему стало до истине као и нама. 

Поновимо укратко оно што говори о македонским Словенима 
академик Кондаков. Он каже: прво, да су македонска словенска 
племена ако не искључиво, а оно по преимућству била српска до 
доласка Бугара. Ми смо пошли даље: ми смо доказали да су још 
у 1Х веку сва племена југословенска чинила један народ. Друго, 
академик Кондаков тврди с фактима у руци, да су македонски 
Словени имали своју словенску државу пре прелаза Бугара преко 
Дунава под Аспарухом. Ми смо овде допунили Кондакова и до- 
казали, да су македонски Словени стојали на високом културном 
ступњу. Треће, што је најважније, академик Кондаков утврдио је, 
да је „апсолутно тачно“, да је цела Македонија била насељена 
Словенима у почетку УШ века. Четврто, да се за европскога вла- 
даоца може рачунати тек бугарски кнез Михаило — Борис, који 
је владао у другој половини 1Х века. Пето, да је просветни бу- 
гарски рад концентрисан у половини Х века у Македонији, у 
Охриду. Овоме културноме развитку у западној Македонији за 
време првог бугарског царства академик Кондаков даје велики 
значај, али одсудан значај за „бугаризацију“ Македоније даје он 
опстанку династије Шишмана у Македонији. 

Да још поновимо главна историјска факта из овога доба. 
Пре Крумове победе од 811 године, Бугарска је заузимала угао 
међу доњим Дунавом од Рушчука на Варну, међу дунавским уш- 
ћем и Црним Морем. Софију и све земље на југу држали су Ви- 
зантинци. Тек од године 830 до 840 Бугарска је успела да ра- 
шири своју политичку власт на Скопску Област, неке делове 
данашње Србије, један део Македоније. Али у току 1Х века, као 
што каже и сам Кондаков, Македонија прелази из руке у руку 
и тек у почетку Х века потпада под власт Бугара. Али у другој 
половини овога истога Х века, године 971 Византинци не само 
да су истерали Бугаре из Македоније и Скопске Области, него 
су срушили и само бугарско царство. Звано „бугарско царство“, 
царство Самуилово, то је несумњиво царство македонско, које је 
распространило своју власт крајем Х века (989 г.) на све српске 
земље до Јадранскога Мора!'. Али и ово је царство пало 1018 г. 

Читалац је сам уочио, да је живот македонских Словена био 
везан политички за Бугарску нешто више од пола века, од по- 
четка Х века до 971 године. 

Сад кад имамо факта пред очима да приступимо реплици. 
Нек читалац - судија има на уму, да ми засада навлаш гово- 
римо само о македонским Србима и Бугарима, будући дубоко 
уверени, да Бугари не би могли доказати да су македонски Срби 
Бугари ни онда, кад би од српско - хрватскога народа остали у 
животу само македонски Срби. Почнимо реплику мало из даље. 
Како то да вође бугарских орда наметну тако брзо словенским 
племенима у Бугарској своју власт> Да ово разумемо, треба знати 
две ствари: дух ордијских источњачких организација и осуство 
код Словена организаторскога дара. Овај искључиво ратнички 
организаторски дар показале су вође монголских и татарских 
орда у Русији, као и турски организатори непобедних турских 
ордија. Крум је чист прототип Чингиз - Хана, а његово царовање 
над бугарским словенским племенима исто је што и господарење 
Батија над руским племенима. Прва бугарска држава то је не- 
сумњиво прототип Златне Орде Батија и оне турске царевине 
која је своје границе ширила до Беча. Разлика је у политици 
првих бугарских владалаца и турских, татарских и монголских 
само та, што се они нису могли ослонити само на своје бугар- 
ске орде, јер их је било мало, па су се старали да се прилагоде 

словенским наравима, да се словенизирају. Ово прилагођавање и 
својих орда новој средини показује цар Михаило примањем хриш- 
ћанства у другој половини 1Х века. 

Ну, ово није био лак посао. Ово је уочио и уважени руски 
академик Кондаков. Обраћајући пажњу на факт, да је руски 
кнез Свјатослав бријао главу „да би личио на вођу скитничке 
орде,“ он даље каже: „Неколико места „Церемонијала“ Кон- 
стантина Порфирогенита довољнс је да нас увере, да су за 
време првих бугарских царева Симеона и Самуила нарави, оби- 
чаји и одело бугарских високодостојника још имали нарочити, 
типични скитнички карактер. Посланици бугарски (Ц, 47.), здра- 
већи се са царем, царицом, царском децом, патријархом, маги- 
стрима и целим синклитом, на одговор добивали су питања о 
здрављу „духовнога сина грчкога цара — архонта Бугарске, 
архонтисе, њихових синова, великих Болијада (или Болада), дру- 
гих Болијада и свега бугарскога народа.“ На свечаном пиру на 
дан Ускрса (П, 52.), у грађанској и војној свити налазили су се 
„савезници Бугари, на броју 18, одевени у „сопственом наро- 
дном оделу“ или у „народне скарамангије“. И Луитпранд је још 
968 године видео на византијском двору бугарскога изасланика 
који је био ошишан „по мађарском обичају.““! 

Рекосмо да је као други услов за навезивање своје власти 
словенским племенима служило бугарским хановима осуство дара 
код Словена за шире ратне и политичке планове и организа- 
цију. Не само северне, руске, Словене него све Словене у опште 
чак до данас, карактеришу знамените речи, које руски летопи- 
сац приписује словенским изасланицима код Варјага 862 године. 
Они су рекли Варјазима: „Земља наша велика и обиљна, но 
порјадка (реда) в њеј њет; приходите књажит (кнезовати) и 
владјет нами.“ На који су начин бугарски ханови покорили 
оних осам племена на доњем Дунаву с којима су се доцније 
стопили у један народ, ми не знамо, ма да знамо да су она, 
поред свега прасловенскога племенскога сепаратизма, чинила 
извесну политичку заједницу спрам Византије до доласка Бу- 
гара под Аспарухом. Али процес покоравања оних племена која 
су још онда била обележена као српска, показује нам тактику 
лукавих бугарских ханова. За време бугарске политичке превла- 
сти на Балканском Полуострву видимо да српски племенски кне- 

жеви везују своје личне интересе за престоле бугарских царева. 
„Сви претенденти на српски престо били су увек готови да 
пристану на бугарске услове, само да дођу до власти. Тако су 
Бугари више пута једно за другим доводили своје кандидате на 
српски престо... Нови српски владалац, доведен после тога од 
Бугара, слушао би такође наредбе из Преслава (бугарске пре- 
стонице) само док је бугарска војска била у стању да утиче на 
ток српске политике“. ИМ ова игра стереотипно се понавља док 
цар „Симеон није увидео, да међу српским претендентима нема 
ни једнога у кога би се могао поуздати и коме би могао ве- 
ровати“ и решио се да потпуно уништи српску државу, у чему 
је и успео. 

Није потребно да прелиставамо општу словенску историју, 
да бисмо могли утврдити ову негативну страну словенске расе. 
Од велике Русије Петра Великога тешко да би што остало да 
није Немица Екатарина [1 утврдила широки темељ који је уда- 
рио Петар !. Западни део српскога народа, Хрвати, лако се одре- 
као своје националне династије и потчинио се угарским краље- 
вима. То видимо и данас. Руска владајућа династија није ни 
словенске крви, ни словенскога порекла. Нико није помишљао 
у новој Бугарској да замени Немца Батенберга словенским кне- 
зом; садашњи краљ Бугарске Немац је и очевидно је, да тво- 
рачке идеје у државном уређењу њему припадају. Само две 
српске краљевине имају народне династије, али недавна дина- 
стичка борба у Срба карактерише други недостатак словенске 
расе: нерадо покоравање својој народној власти. Ми ћемо ви- 
дети доцније како су се оделита српска племена одупирала цен- 
трализацији власти у ово доба, као што се у наше дане оду- 
пиру црногорска племена. 

Нама сад остаје да одговоримо академику Кондакову на 
„најјаснији историјски факт,“ који утврђује „сродничке везе“ 
Македоније с Бугарском. То је оснивање народне династије Шиш- 
мана у Македонији. Он каже, да се ова династија не би одр- 
жала, кад са њом не би „дошло овде све из те исте Бугарске.“ 
Ова претпоставка уваженога академика није основана ни на 
каквом историском податку. Логичност пак њена отпада већ по 
сили горе изложених факата. Утврђење, на пример, династије 

Холштајнске у Русији, после прекида династије Романових, не 
значи, као што сви знамо, да су Немци заузели Русију, као што 
не значи, да Кобурге у садашњој Бугарској подржавају Немци. 
У ондашњим приликама, као што смо већ видели, још је лакше 
било одржати се Шишманима, у толико лакше, што је словен- 
ска Македонија добила карактер националне словенске државе 
падом праве, источне Бугарске. Кад знамо, да је словенска Ма- 
кедонија била и културно и политички одмакла у оно доба 
пред свима Словенима, онда није ништа чудновато, што су сло- 
венска македонска племена радо прихватила власт Шишмана и 
око ње се сконцентрисала као око своје народне династије, која 
им је пружала оно, што им ниједан племенски кнез није могао 
дати. Овде се ми потпуно слажемо са српским историком Ста- 
нојевићем, који иначе није еманципован од славистичке школе, 
која је без икаквога основа помешала политичку превласт бу- 
гарских царева овога доба с културном и народносном превла- 
шћу Македоница на Словенском Југу. Он каже: „У Македонији 
је било већ доста спремљено земљиште за борбу за независност. 
Стога су и могли синови једнога популарнога бугарског власте- 
лина наћи одзива код становништва, особито код властеле, у 
Македонији, кад су се решили да дигну устанак. За саму ствар 
и за државу, која је тим устанком основана, била је срећа, што 
је од браће, која су дигла устанак, ускоро остао само један, 
енергични и издржљиви Самуило, који је брзо организовао нову 
државу и који је увек знао да окупи око себе способне људе. 
Самуило је, међутим, био срећан, што је баш у време, кад је 
требало извршити организацију нове државе, Византија била 
спречена грађанским ратовима за сваку озбиљну акцију. То време 
растројства у Византији употребио је Самуило да организује 
нову државу по бугарском обрасцу и да уреди војску, са којом 
је дуго година освајао и побеђивао“. 

Још мање је логична претпоставка уваженога археолога о 
досељењу „целога становништа“ у Македонију за време Шиш- 
мана. Овде Кондаков противуречи и себи и историским фактима. 
Јер кад он, на основу историјских података, тврди, да је „апсо- 
лутно тачно, да је у почетку УШ века цела Македонија“ била 
насељена словенским становништвом и да је „у почетку 1Х века“ 
оно заузело „чак и брдске пределе Македоније“ са околином 

Солуна заједно онда је немогуће тврдити, да је „цело становни- 
штво“ дошло из Бугарске. Куд се онда дело словенско станов- 
ништво Македоније, које ту већ од почетка М! века дошло и 
настанило се, обрађујући земљу и негујући стоку. Ово што тврди 
уважени академик, могло би бити вероватно тек у таквом слу- 
чају ако би историја открила нова факта, на основу којих бисмо 
дознали, да су македонски Словени били уништени доласком 
Бугара или да су се некуд преселили. 

Нека нам опрости високога поштовања достојни руски ар- 
хеолог, што морамо признати, да је овакво његово тврђење не- 
озбиљно. Ако би се македонски цареви из бугарске династије 
_ ослањали на силу својих орда из Бугарске и ако би бројна моћ 
ових орда у 1Х веку била толика да оне могу од Црнога Мора 
до Охрида подржавати власт својих царева и населити све ове 
земље, онда од балканских Словена не би остало ни трага и 
уместо пословењених Бугара ми бисмо имали данас побугарене 
Словене. Осим тога, кад би онда била извршена само јача меша- 
вина македонских Словена са Бугарима, ми бисмо данас имали 
трагова физичкога типа Бугара у Македонији, али ни тога нема. 

Ако пак професор Кондаков има на уму имиграцију Сло- 
вена из Бугарске у Македонију у ово доба, онда таква делимична 
имиграција ништа не би до.сазивала. Ми смо доказали, да у 1Х 
веку није био извршен процес распадања словенских племена на 
оделите народности и оваква имиграција ни за јоту не би изме- 
нила националне особине македонских Словена, у толико мање, 
што су ови стојали културно више од свију југо-словенских пле- 
мена и што су били „зарастао камен у маховини“, одомаћени зе- 
мљораднички елеменат, који до данас у своме прасловенскоме кон- 
серватизму, у најтежим условима, чува све прасловенске особине. 
Допуштајући могућност, да је било оделитих пресељеничких кре- 
тања за време првога бугарскога царства, кад је Македонија била 
уједињена политички са Бугарском, ми не видимо никаквога ра- 
зумнога повода, да Словени морају напуштати своја огњишта у 
Бугарској баш у добу кад бугарски цареви постају њихови на- 
родни цареви, и кад су се бугарске орде припитомиле и почеле 
живети животом земљорадника и претапати се у словенско море. 
Међутим академик Кондаков нема на уму бугарске Словене, него 
баш праве Бугаре, оне „дивље“ и „страшне“ Бугаре, који нису 
имали ничега заједничкога са Словенима. Из писама охридскога 
архијепископа, Грка Теофилакта (ХТ! век), који говори о грубим, 

Дело, књ. 63 1 

непросвећеним, прљавим, „чудовишним“ Бугарима у охридском 
крају, он изводи чудноват закључак, да су не само они били 
„прави“ Бугари него из тога извлачи „доказ истоветности или 
непосреднога крвнога сродства македонских Словена с Буга- 
рима“.!' Још је чудноватије тврђење уваженога археолога, да је 
запрепашћени византијски архијепископ, који се уплашио толико 
од своје пастве, да је утекао из Охрида у Солун, могао разли- 
ковати политичкога Бугарина од „правога“, етничкога Бугарина. 
Ми ћемо доцније видети, да славни руски археолог Кондаков, 
који се примио тако деликатнога посла, као што је посао научне 
македонске експедиције, није могао појмити од куда политички 
Бугари у етнографском српском селу, те не можемо тражити ни 
од грчкога архијепископа 1Х века да се боље разуме у слави-_ 
стичким питањима од академика Кондакова. Али, ако допустимо, 
да је овај „прљави“ и „страшни“ бугарски народ у ХГ веку на- 
сељавао Македонију, онда, поред ранијега питања: куд се дедоше 
македонски Словени, морамо тражити одговора на друга два пи- 
тања : од куда стара словенска племенска организација у савре- 
меној Македонији, од куда чист словенски тип у њој, од куда 
словенске нарави, обичаји, традиције, од куда, напослетку, раз- 
витак прве словенске књижевности у Македонији 2 

Пошто смо на сва горња питања, осим последњега, дали 
одговор, остаје нам да дамо одговор само на ово последње. Због 
његове важности да га издвојимо у засебну рубрику. 


ТЕ 


ШТА НАМ ГОВОРЕ РАЗВИТАК ОХРИДСКЕ КЊИЖЕВНОСТИ У Х ВЕКУ 
и ОХРИДСКА АРХИЈЕПИСКОПИЈА 2 


Ми смо видели какав значај даје академик Кондаков кон- 
центрисању просветнога рада у Х веку у Македонији. Попут свију 
слависта ову „бугарску књижевност“ он веже за знамениту Охрид- 
ску Архијепископију. Као што су Византинци давали назив Ма- 
кедонији и свима осталим српским земљама, које је покорио Са- 
муило, назив Бугарске по народности македонске царске династије, 
тако се звала и Охридска Архијепископија бугарском, а архије- 
пископ охридски „архијепископом Бугарске“. У трећој повељи 
византијскога цара Василија, који је уништио српско-македонско, 
односно „западно бугарско царство“ читамо ово: „Преосветоме 


1 Македонја, с. 52—583. 

архијепископу Бугарске овај се печат даје од царства ми, еда би 
без икакве сметње имао епископију Србицу, Стаге и Верију, по- 
што су се и оне находиле у бугарским границама, и овим их пе- 
чатом осталим епископијама Архијепископије Бугарске“ ит.д.! 
Ова и друге две повеље истога цара дају нам подробну слику 
тек што уништене „бугарске (западне) царевине“, коју је са ши- 
роким повластицама наследила бугарска Охридска Архијеписко- 
пија. У овим повељама византијски цар, гако рећи, легализира 
име бугарско за цело Самуилово Царство. 


Ми рекосмо, да је ово био само политички назив, а чита- 
лац зна, да ми преко Кондакова одговарамо професору Ишир- 
кову, који тврди, да је име Бугарин било име народносно. У 
место доказивања тачности нашега погледа и потпуне неоснова- 
ности погледа професора Кондакова и Иширкова и свију сло- 
венских историка, и у том броју већине српских, који се држе 
њиховога гледишта, да само одредимо границе ове „бугарске“ 
државе и „бугарске архијепископије по, на срећу, сачуваним по- 
вељама цара Василија од 1018 и 1020 године. „Цело то Саму- 
илово царство последње фазе, или Охридске Архијепископије из 
1019 године, вели преводилац и стриктни коментатор горњих 
повеља Ст. Новаковић, хвата на карти више западну средину 
Балканског Полуострва, притегнуту Браничевском, Београдском, 
и Сремском Епархијом до Дунава северно од Фрушке Горе из- 
међу водопађа Дрине и Тимока, с изласком на море између Драча 
и Арте — Канином и Главеницом. У том царству је скоро сва 
данашња Краљевина Србија (без Тимочке Крајине), Стара Србија 
(Пећски, Призренски и Приштински санџак без Новог Пазара), 
од садашње Бугарске Шоплук и Торлаци (Софија, Суково, Зне- 
поље т.ј. Трн, Перник), од Македоније сва јој северна половина 
до Демир-Капије и Солунског Поља, али без Средње и Доње 
Струме, заједно с македонским језерима, уз која су пристале жупе 
јужно од тог језерског предела, Девол, Корча, Костур, Колонија, 
Србица“. 

Код оваквих историјских истина тврдити да је Самуилово 
царство бугарско народно царство и име Бугарин име народно- 
сно, ваистину значи или затварати очи пред истином, или, нека 


' Види превод Ст. Новаковића у „Охридска Архијепископија у почетку ХЛ 
века“, Глас Срп. Краљ. Академије, ГХХМ], Београд, 1908., с. 62 
ан тамо с: 68—54. 

ми је допуштено употребити оштрију реч на адресу свију слави- 
ста, цинички се смејати истини у лице. Лако је опростити ува- 
женом руском археологу, кад наш Ст. Новаковић, кад говори о 
„бугарством царству“ на основу оваквих тачних докумената, — 
не види да пред собом има чисто српско царство са центром у 
Охриду! Ми ово затварање очију пред јавним доказима не мо- 
жемо да разумемо. Наше се мишљење може поколебати само ка- 
квим новим историјским подацима, који би доказали да нема Срба 
на Балканском Полуострву. Нашега читаоца, с којим смо се, на- 
дамо се, сродили на светлом путу истине, молимо само да обрати 
пажњу. на границе ове „бугарске“ државе и „бугарске“ цркве и 
да се сам увери, да оне према правој Бугарској скоро одгова- 
рају садашњим етнографским границама између српскога и бугар- 
скога народа. 

Ово што рекосмо нити је историјска случајност, нити је пак 
последица каквога одређенога плана; ово је природна последица 
општега тока историјских догађаја. Да се и овде тачно и јасно. 
разумемо. Нарочито молимо српске историчаре да нас добро ра- 
зумеју. Ми смо раније доказали, да су словенска племена на Бал- 
канском Полуострву у 1Х веку чинила један народ. Да се власт 
бугарских царева на словенским племенима није раздвојила 971 
године на две половине, на македонско-словенску или српску и 
словенско-бугарску, него да је то остала једна држава са проши- 
реним границама за време Самуила, ми не бисмо имали сада на 
Балканском Полуострву два народа, српски и бугарски, него један. 
По свему изгледа, да би туђинско, политичко име „Бугарин“ по- 
бедило сва племенска имена, па и име „Србин“, као што је слу- 
чај са туђинским именом „Рус“ код северних или руских словен- 
ских племена. Али, византијски успех од год. 971, кад су бугарске. 
орде принуђене биле да се врате на исток, у Бугарску, положио. 
је темељ поделе Југословена на две народности, српску и бугар- 
ску. Од тада су словенска племена у Бугарској коначно одвојена, 
политички и црквено-културни, од осталих словенских племена 
на Балканском Полуострву; од тада наступа коначни мирни про- 
цес претапања Бугара у Словене; од тада почиње да се ствара 
нова, словенско-бугарска народност. 

Да напоменемо, из обзира према слабима, да ми познајемо. 
бедну науку која се зове славистика, а која, на извесним дија- 
лектичким особинама појединих преписача, понавља исту погре- 
шку, коју чине историци, па књижевни рад бугарских Словена 

неразумно трпа у бугарску народносну књижевност. Ми ово тек 
напомињемо, јер ко би могао пресушити море грубих и неразум- 
них погрешака наших слависта, који су већином страсни полити- 
чари и своје мршаве теорије навијају према својим политичким 
симпатијама!. 

Има једна ствар коју ми не можемо опростити академику 
Кондакову. Не можемо му опростити због тога, што он као 
археолог није смео тврдити оно што тврди на 52 страни своје 
„Македоније“. Од оваквога неоснованога тврђења требало га је 
да уздржи оно што он сам констатује. Он каже, да је Михаило- 
Борис (852—888) први бугарски „кнез европскога типа“, а за 
његово кнезовање веже рад Ћирила Философа (рођ. 827 ум. 
869) и његова брата Методија (+ 885). Додајте овоме историј- 
ски факт, да је тај исти „први бугарски кнез европскога типа“ 
примио хришћанство 864. године, само три године пре смрти 
Ћирилове, и онда зар не изгледа невероватно, да један уман 
човек, као што је академик Кондаков, тврди, да је овај про- 
светни рад византијских мисионара био дело бугарскога народ- 
нога порекла! Ми смо већ видели колико је цар Самуило који 
с пуним правом може да се назове словенско-хришћанским ца- 
рем, био далеко да буде владалац „европскога типа“, а какав 
је тек морао изгледати Борис! 


(Наставиће се) 


Марко П. ЦЕМОВИЋ. 


' ИМ академик Кондаков није избегао овај општи грех. Заведен слависти- 
ком на погрешан пут третирања историске етнографије македонских Срба у 
корист бугарских претензија, он политичке симпатије поклања Србима. „Нару- 
шавајући и сваки историјски и најобичнији здрави смисао, вели он, Бугарска 
очевидно тежи да подели Македонију са Аустријом и да уништи Србију и тиме 
као да, преко и изнад глава свога словенскога становништва, васпостави у сво- 
јим недрима тежње оних дивљих номада, које природа може занети да ступе у 
у савез с Мађарима.“ Македонта, с. 296-–297. 


ПРЕПИСКА ИЗМЕЂУ ЕПИСКОПА ШТРОСМАЈЕРА 
И ГЛЕДСТОНА 


П 


Јако сам! обавезан великој љубазности извршилаца Глед- 
стонова тестамента што су ми допустили да публикујем ова писма 
која је он примио од епископа Штросмајера за време источне 
кризе од 1876—8 године и после. Исто тако био сам срећан и 
да добијем преписе Гледстонових одговора, који су овде такође 
унесени и постављени на своја места. 

Епископа је довео у везу са државником лорд Актон, који 
је са Штросмајером био ступио у блиско познанство за време 
њихове знамените опозиције догми папске Непогрешимости у Ва- 
тиканској Консисторији 1869—70. Лорд Актон је познао духовно 
сродство између Штросмајера и Гледстона, и неколико пута се 
трудио да изради један састанак међу њима. Али увек се јављала 
по нека сметња, и модерни Босие никад се није састао са модер- 
ним Лајбницом (види писмо пето). Тек 1886-те године изгледа да 
се епископ носио мишљу да посети Харден, у друштву с лордом 
Актоном, али је епископова већ дубока старост онемогућила овај 
пут (види Живот Гледстонов од лорда Морлиа, св. |). 

Ова преписка открива један од Гледстонових извора из којих 
се он обавештавао за време источне кризе, али она није мање за- 
нимљива и због њене везе са црквеним пословима. Она баца једну 
исто тако привлачну светлост на два човека која су била међу 
најистакнутијим личностима свога доба. 

Од професора Кршњавог из Загреба — чији је таст гостио 
епископа Штросмајера неколико недеља у својој кући у Медлингу 


1 Напомена г. Ситон-Ватсона 

близу Беча у време босанскога устанка — сазнајем да је епископ 
много полагао на своје општење с Гледстоном, и надао се је да 
оно неће бити без утицаја на судбину Балкана. 

Предпоставио сам да штампам писма у колико је то могуће 
без коментара, остављајући читаоцу да донесе свој суд о њиховој 
садржини. 


1. ЕПИСКОП ШТРОСМАЈЕР ГЛЕДСТОНУ. 

Допустите да вам заблагодарим из дна душе што сте се 
онако племенито заузели! пред вашим славним народом и пред 
целим образованим светом за права човечности и слободе, за која 
Јужни Словени тако много трпе и крв своју проливају у једној 
неравној борби. Томе смо се у толико више радовали што долази 
из земље којој се искрено дивимо и која је тако добро успела 
да измири ред и сталност са слободом и сваковрсним напрет- 
ком, и племенити покрет који је у последње време обузео један 
део енглескога народа испуњује нас надом, јер је снага јавнога 
мишљења неодољива кад је управљена племенитим циљевима и 
кад је воде људи ваших услуга и вашега гласа. Стога ја вам по- 
ново срдачно благодарим, и хоћу да додам неколико речи, не 
зато да кажем нешто него да себи олакшам притисак који ми 
је на срцу. 

Коран је и пред Богом и пред људима посведочио своју пот- 
туну неспособност да влада хришћанским народима, постављајући 
себе за основицу не само религиозног него и друштвеног и по- 
„литичког живота. Његова кобна намера је или да им наметне 
Ислам, или да их за навек лиши политичких права и да их баци 
у један несносан јарам. Нема силе на свету која може да про- 
мени ову природну мисију Корана, јер она, по веровању Мусло- 
мана, долази од самога Бога. Да влада и осваја, и да се неузне- 
мирен одаје свима оним неприродним пороцима који су, пре него 
што доврше смрт народа, увек извор страховитих свирепстава, 
то је одређена мисија коју је Мусломанин примио од Бога. Из- 
међу коранскога ропства и сваког другог ропства разлика је у 
томе што је једно резултат рђавих обичаја, порока и страсти, 
узрока који немају божанско овлашћење, док друго приписује 
себи заштиту самога Бога, и стога мора да буде непромењиво 
и стално. Отуда очевидна истина да су све покушаване реформе 


' Ово се односи на чувени Гледстонов памфлет Тће Ви!вапап Ногтог5 апа 
бе ОпезНоп ог Фе Еаз! који је изашао 5 септембра 1876. 

остале без успеха и само су повећале патње Хришћана. Турци 
имају право да кажу да се они пре морају да покоравају гласу 
Божјем него прописима људске мудрости. Принудне реформе они 
сматрају као безбожне будалаштине срачунате на то да вређају 
права и муте уживања која им је Небо обезбедило, и они се свете 
Хришћанима који дају повод да се траже реформе. Они су до- 
вољно лукави да обилују издајничким обећањима у часовима за- 
буне; али о таквим празним уверавањима ми можемо у истини 
да кажемо — „тепша ез! ппаштаз 51“ и „диае зостећав 1ис15 сит 
(епебл5 аш Сћизи сшт Већа!“ Немогуће је да њихова обећања 
икада буду искрена. За сажаљење је да има људи који имају ту 
храброст да допусте себи да се тако отворено варају; а нарочито 
је жалосно да је и европска дипломатија међу њима. Диплома- 
тија треба да буде највиши и најсигурнији суд, пун мудрости и 
искуства ; али се она сада показује у једној таквој светлости да 
не заслужује поверење света. У место да проблеме упрости она 
их чини нејасним, и даје им решења која место мира и спокој- 
ства доносе нове заплете, нове обмане, нове мржње и нове су- 
кобе. Тој врсти сасвим извесно припадају све реформе о којима 
се сада говори. 

Да би се положај Хришћана колко толко учинио сношљи- 
вим, потребно је да турска влада буде кадра да им да гаран- 
тије за њихову личну безбедност, за умно напредовање, и за 
једну пристојно правичну управу. Турска је очевидно неспособна 
да задовољи ма који од тих захтева. Први не стога што Тур- 
ска не може Хришћанима дати право да с Мухамеданцима служе 
у редовној војсци. Хришћанин не може да остане роб чија сло- 
бода, својина и живот зависе од његовог турског господара. 
Он мора да буде ненаоружан, јер није господар нити себе са- 
мога, нити земље у којој је. Због незаслужене заштите коју она 
ужива, а можда и на тајна подстрекавања, Турска намерава да 
створи и једну општу народну војску или последњу одбрану, 
да се једанпут и за свагда ослободи сваког европског утицаја 
и предлога за реформе. Ако се, на срамоту Европе, то учини, 
онда тешко Хришћанима! Бог зна да ли у таком случају неће 
после зато да испаштају и самозвани заштитници и саветници. 

Турска не може да задовољи други захтев јер се противи 
њеној „природи и мисији које јој је Провиђење одредило, кад 
би плаћала за хришћанске школе и установе. Ислам сматра то 
као највећу кривицу, док је уништење александријске библиотеке 


ПРЕПИСКА ИЗМЕЂУ ЕПИСКОПА ШТРОСМАЈЕРА И ГЛЕДСЛОНА 265 


било једно свето и религиозно дело. Најзад, турска администра- 
ција је неизлечима рана на турском државном организму. Ми 
знамо из свога искуства какав је карактер азијатске бирокра- 
тије, коју су Турци много година слали у наше словенске кра- 
јеве. Они немају ни труни стрпљења за рад, вредноће и по- 
штења што је потребно за један пристојан административан си- 
стем. Они су тако прождрљиви и тако порочни да се само могу 
да пореде с ројем скакаваца који пустоше једну земљу остав- 
љајући за собом беду и болест; и не могу да не поменем про- 
тивност између Арапа, који су оставили сјајних трагова своје 
духовне радљивости у Европи, и турске расе која је крајње 
неспособна да ма шта створи и само је вешта у разоравању. У 
најлепшим крајевима Европе, после четири века окупације, они 
ће за собом да оставе пустош и беду, без и једног знака каквог 
узвишенијег или бољег идеала. Све што се говори о реформама 
само је уображење, врло често основано на рђавим намерама. 
Јер има људи који лудо мисле да би васкрсење словенске расе 
у овим крајевима било пропаст за сам њихов народ.' Отуда 
вика да Словени не смеју бити слободни, да се не сме допу- 
стити да у овој земљи ухвате корена клице за једну независну 
државу. Ти људи не виде истину да је, по закону самога про- 
виђења, ослобођење и оживљење једног потиштеног народа за- 
лога за будуће користи других. То је права тајна солидарности 
народа. Доиста мора да је бедна и несносна егзистенција кад 
она као услов тражи да се један суседан народ сломи и зароби. 
Постоји један процес уједињења који се врши међу словенским 
народом и који је, и поред многих сметњи и погрешака, Бог 
изгледа узео у своје руке. Како ће то да се сврши, то је тајна 
Провиђења. Али ја се из свег срца надам да ће то бити на ко- 
рист државе којој припадам, и која изгледа да има високу ми- 
сију да посредује међу великим народима, да предупреди сукоб 
и да реши најзаплетенија питања, на корист и срећу Европе. 
Резултат зависи од тога да ли ће та Сила остати верна, без ко- 
лебања, оном закону Правде, који је насушни хлеб народа који 
живе да остваре велике идеале. Ми Хрвати можемо у истини 
да кажемо, да у овој малој групи словенске браће ми представ- 
љамо тоскански елеменат. У тешким околностима и за кратко 
време ми смо подигли установе које оправдавају што ми пола- 


1 Ово се односи на гледиште тако распрострањено код Мађара. 

жемо право да будемо вођи на путу духовнога напретка и ви- 
соких идеала. Пред нама је велика дужност, и ми смо свесни 
свога задатка у тој области и у питањима која покрећу свет. 
У власти је других или да осујете наш рад или да нас ослободе 
и да нас учврсте. 

Бугари су један изванредно миран, осетљив и раден народ, 
пун домаћих врлина. А један моралан и вредан народ је већ са- 
мим тим способан да сам собом управља. Кад би се једна неза- 
висна администрација дала овој красној словенској раси, ослобо- 
диле би се силе које би ускоро много учиниле за материалну и 
моралну цивилизацију; а једна делимична црквена самоуправа 
послужила би им као школа за политичку самоуправу. 

Срби су једна ратничка и предузимљива раса, пуна животне 
снаге. Била би сасвим праведна награда за њихове крваве жртве 
у једној светој ствари, да се аутономија Босне стави под заштиту 
њихове енергије и њиховог већ педесетогодишњег искуства. Била 
би једна драгоцена гарантија за успех босанске самоуправе кад 
би се побринуло и за моралне утицаје који никад нису толико 
потребни као у примитивном стању друштва. Један добар като- 
лички и један православни епископ могли би много добра да учине 
у тој земљи. 

Такав један систем самоуправе у њеним европским областима 
служио би правим интересима Турске много боље него непрестано 
мешање Европе у њене унутрашње ствари, што штети њену част 
и њен глас. Ја сам потпуно уверен да ма какво решење источ- 
нога питања које не би обухватило пуну аутономију европских 
области Турске само ће да повећа забуну и опасност. 

Још једном вам најискреније благодарим и надам се да ћу 
ускоро моћи лично да вам захвалим и да се топло рукујем с вама. 
Недавно су ме посетила два одлична Енглеза, Пг. Лидон и г. 
Маком Мак-Кол, и охрабрили су ме да вам пишем. Не треба да 
вам кажем да ако бисте икада посетили ову земљу, наћићете нај- 
срдачнији и најбратскији пријем у мојој кући. 

Ђаково, 1 октобра 1876. 

ШТРОСМАЈЕР 
Епископ Босне. 
(Наставиће се) 


(С енглеског превео В. А. 


ЈА ОНИ 


— Пол БуУРЖЕ — 


—_ НАСТАВАК 


Кућа у којој је становала Г-ђа Морен имала је онај замр- 
шен изглед помоћу кога модерни архитекти елегантних крајева 
дају простим грађевинама за ренту, подељеним на станове, у 
пола физиономију засебних домова. Она је била висока, с много 
прозора у стилу, одвојена од улице двориштем које су затва- 
рале гвоздене вратнице. Вратарев стан је био у једној врсти 
готског павиљона, који се налазио баш према средини ових 
вратница; и кад Рене упита да ли је Г-ђа Морен код куће, угледа 
у унутрашњости овог стана, једну виднију, изрибанију и боље 
намештену собу него салон Офарелових у тренутцима ве- 
ликог примања. Стари војник одликован медаљом за војничке 
врлине, којем је овај павиљон замењивао Дом Инвалида могао 
је дати одречан одговор на питање младићево, а овај би му 
готово рекао хвала, толико га је његово узбуђење почело изне- 
надно да мучи јер је достигло врхунац. Он чу ове речи: „У 
дну дворишта, прва врата право, па на други спрат.“ Он се 
успе уз басамаке неког перона, па пређе на једне дрвене степе- 
нице, које је украшавала нека простирка благих боја. Ваздух 
око тих степеница био је млак, као у каквој соби. Зелене биљке 
овде онде, увијале су своје лишће, које је осветљавао гас, већ 
запаљен. На свакој заокуци биле су намештене столице, на које 
у два маха седе младић. Његове ноге су дрхтале. Он примети 
ту нервозу која му је долазила од приближавања овој жени, те 
ако се дотле могао варати о врсти осећања које га је привла- 
чило ка Г-ђи Морен, морао је сад разумети, да то осећање нема 
ничег заједничког са простом радозналошћу. Радио је међутим 

као у сну. Тако притисну дугме на вратима, ослушну како се 
слуга приближује; измења с њим неколико речи, и, пре него 
што прибра дух, ступи за тим човеком у мали салон где се 
налазила опасна особа, под чији је мађионички чар потпадао 
сав, познавајући од ње само њену лепоту. Али где би он могао 
сазнати да је ова лепота тако често само једна лаж, гора него 
друге, кад се хоће да се у њој види што друго до један потез, 
један нацрт, проста привидност2... — Могао је, у својој машти 
насликати какав је хтео рам овој реткој и племенитој лепоти, 
па не би нашао лепши од овога у којем му се млада жена по- 
јави по други пут. Седела је и писала нешто при светлости неке 
лампе коју је заклањао шешир од чипака. Око стола за писање 
зеленио се бршљан у једном ниском сандуку, његово лишће се 
увијало уз позлаћене лествице. У том малом салону било је у 
изобиљу ситница и осталих ствари потребних сваком модерном 
намештају. Неизбежна дуга столица "украшена јастуцима, ста- 
клени орманчић пун јапанских израђевина, фотографије у ра- 
мовима извезеним сребром, три четири жанр-слике, лаковане 
кутије и саксонске вазне на сточићу застрвеном старинском сви- 
лом, растурено цвеће овде онде, — ко не познаје овај декор, 
тако префињен у данашњем Паригу, да је готово постао бана- 
ланг Рене је видео свет само кроз романе писаца од пре пе- 
десет година, као Балзака, или књижевника модернијих, који 
нису никад ушли у салон, те у целини ове одаје, у сагласју по- 
лубоја, одаје личну деликатност жене која је уредила овако 
своју собу. Још га више очара овај тренутак кад га бого-' 
родица овог олтара намирисаног цвећем, осветљеног благо, раз- 
млаченог умереном ватром, прими с једним осмехом и очима које 
растераше одједном дечачки страх његове прве стидљивости. 
Људи којима је природа даровала необјасниму моћ да се допа- 
дају женама, независно од особина духа и срца, чак и од фи- 
зичких особина, имају у души као неке моралне пипке што их 
известе, од прве, о утисцима које они начине. Песник, упркос 
своме савршеном непознавању карактера Сузаниног и обичаја 
њеног света, разумеде да је добро учинио што је дошао. Ова 
очигледност олабави му болесне живце, те се могаде предати 
сав сласти која је извирала за њега из овог створења, првог 
од те расе којем се могао приближити. Погледавши само, он 
виде да она није била она жена од синоћ. Тек што је била до- 
шла из вароши. Без сумње због неког неодложног посла или 

каквог хитног писма скинула је само свој шешир и заменила 
своје ципеле плитким лакованим ципелицама, јер је још на себи 
имала своју хаљину за улицу, потпуно мрку, с правом јаком као 
у Колете; њене косе беху истих прелива као у Колете, и сасвим 
просто увијене у врх главе. Она се учини младићу, под овим 
изгледом, ближа њему, мање надчовечанска, мање опкољена 
оном непробојном атмосфером коју развија око једне жене у 
моди велики апарат тоалета и церемонија при посетама. Тих 
неколико сличности са глумицом очараше га још више. Они му 
допустише да одмери разлику која је делила та два бића. Су- 
зана му рече, оним гласом који је синоћ била њена заводљивост: 

— „Ах! господин Венси, како сте љубазни што сте дошли!..,“ 

Та банална реченица није била ништа. Г-ђа де Сермоаз мо- 
гла би изговорити исте речи, као и Г-ђа Еторел, па чак и сува Г-ђа 
Ирол. На уснама Г-ђе Морен, оне посташе, за човека коме су се 
упућивале, израз праве и дубоке симпатије, савршене доброте и 
божанске милости. Јер је један покрет безграничне љупкости пра- 
тио ову реченицу; један лак одсев изненађења беше прешао преко: 
ових бистрих плавих очију и осмејак постао још заводљивији. 
Да Рене није био дошао у улицу Мирило већ спреман да побожно 
прими и најмањи повод за још веће дивљење Сузани, ова би га 
освојила самом ласком коју је садржавао у себи тај начин при- 
јема за таштину пишчеву. Најславнији писци, па и они који су 
највише отупели за лажна идеализовања од стране салона, падају 
пред љубазностима овог реда. Писац Каваљера уосталом није 
видео тако далеко. Он је био дошао, с болним страхом у срцу 
да се не допадне. Беше осетио, одјутрос, страсну жељу да по- 
ново вили Сузану, и видео ју је поново, и она беше срећна што 
га види. Она пропусти кроз исте усне, које су се покретале тако 
лепо на свакој речи, ову другу реченицу, жмиркајући донекле: 

— „Ако сте одговорили на све позиве које вам је донео 
ваш јучерањи успех, ви сте морали добро потрчати данас >“ 

— „Али ја сам начинио посету само вама“, одговори мла- 
дић инстинктивно. Тек што изговори ове речи, осети како по- 
црвене. Значај ове реченице био је тако провидан, осећање које 
је она издавала тако искрено, да Рене занеме као дете које је 
због своје неизвештачености рекло оно што је хтело сакрити. Зар 
ту није било извесне поверљивости која би могла увредити ово 
слатко биће, ову жену тако нежну, тако осетљиву да је најмање 
погрешке у такту извесно вређају2 Са својом бојом плаве руже 

и модром свилом своје косе, са зеницама јасно плавим и граци- 
јом свога струка, она му се појави, у неколико секунада, као нека 
Титанија поред које беше он као врста тамног, тешког Ботома. 
(Осети се и неспретан духом, поред ње, као што би био неспре- 
тан телом да је хтео произвести љупкост каквог њеног покрета, 
онога на пример којим је, у истом тренутку, затварала свој блок 
од старе материје и, својом витком руком, уређивала ситне пред- 
мете којих је био пун сто. Један невидљив осмех додирну њена 
уста кад се млади човек тако наивно изрече. Али како је он 
видео овај осмех, кад је спуштао и сам очи у овом тренуткуг 
Како је погодио да се његов одговор могао допасти, јер тај од- 
говор беше управо онај који је његова познаница очекивала, који 
је управо она проузроковала> Рене изведе само закључак, да је 
Г-ђа Морен била исто толико добра и слатка колико и лепа. Место 
да се нађе увређена, да се повуче у себе саму, она одговори на 
његову глупу реченицу, као да је хтела спречити нови наступ 
стидљивости : 

— Врло добро, господине, ја заслужујем донекле то прет- 
постављање, због којег ће многе бити суревњиве, ако сазнаду, 
јер се нико не диви вашем лепом таленту толико колико ја... Има 
у вашим стиховима осећајности тако праве и тако фине... Ви- 
дите, ми жене, ми судимо, ретко кад, по духу; наше срце кри- 
тикује место нас... и врло је ретко да нас данашњи писци не 
увреде с које стране!... Тако је то. Ми остајемо верне старом 
Идеалу... Ах! ја знам, то више није данас у моди. Готово је 
смешно. Али ми пркосимо подсмевању. И затим, ја сам на- 
следила тај укус од мог сиротог оца. Његова је жеља била од 
вајкада да ради на подизању литературе у нашој несрећној земљи. 
Мислила сам на њега слушајући ваше стихове. Он их је толико 
волео |.“ 

Она застаде као да се хтеде отрести сувише невеселих спо- 
помена. На нагласак, којим је проговорила име свога оца, тре- 
бало би бити чудовиште, па не поверовати по нагласку којим 
је изговорила име свога оца, да се у њој отвара једна неизле- 
чима рана, сваки пут кад помисли на чувеног министра. То што 
рече, зачуди доиста Ренеа донекле. Сећао се свирепог чланка од 
Сен Бев-а, као старца, против пројекта закона о књижарама који 
је израдио Боа Дофен, и спомен овог државника представљао 
му је заклетог непријатеља књижевности каквог политика броји 
на хиљаде. Поред тога, он је из убеђења мрзео идеализам на 

који је Г-ђа Морен правила алузију. Његова два најдража писца 
беху: у поезији, Теофил Готје, због каменитог облика његове 
строфе и тачности његових метафора; а у прози опори Флобер, 
због металне чистоте стила и хотимичне безличности свога дела. 
Али што је Сузана видела у свом оцу просвећеног заштитника 
Лепе Књижевности, допаде му се јер му је то доказивало чести- 
тост њеног срца као ћерке. Допадало му се такође што је она 
замишљала уметност као нешто деликатно, готово болесно у сво- 
јој нежности. Такав начин разумевања лепоте претпоставља, кад 
је искрен, стварну невиност душе. — Кад је искрен 2... — Рене 
презре себе самог што само поставља једно такво питање у при- 
суству овог анђела који је изгледао да тек додирује своју сто- 
лицу, и чије се очи топиле у сну. Он промуца, више него што 
одговори, једну фразу која је била толико исто неодређена ко- 
лико и она којом је Г-ђа Морен одала своју мисао, говорећи о 
дивном осећању жене у књижевности, он, дивљи обожавалац 
Готјеа, чак и Бодлера! Да ли она би толико лукава да разумеде 
по његовом акценту да ће ударити рђавим путем ако на томе 
продужи разговор» Или се због дубоког незнања, у којем је, као 
многе њој равне, живела, читајући само новине и по који рђав 
роман у железници, осећала неспособна да издржи разговор ове 
врсте, с именима за поткрепљење» У сваком случају она се не 
задржа на овом опасном предмету, и пређе брзо са питања иде- 
ала у уметности на други проблем, већма женски, на идеал у 
љубави. Она умеде, изговарајући ту реч „љубав“, у којој се са- 
државају толике противречне ствари, узети један израз лица тако 
поверљив да Рене осети слатко узбуђење као да су једно другом 
изјавили љубав. То је озбиљан предмет и ова жена, која је очи- 
гледно далеко од сваког удварања, морала би избегавати разго- 
вор о томе да није била у пуном заносу симпатије. 

„Што ми се још нарочито допада у Каваљеру“, рече 
она, својим гласом пуним фине музике, „јесте вера у љубав која се ту 
открива, и одвратност од вучења за нос, од лажи, од свих рђав- 
штина које бешчасте најбожанственија осећања човечје душе... 
Да, верујте ми“, додаде она наслањајући своје чело на своју руку 
гестом дубоког размишљања, и обви младића погледом тако 03- 
биљним као да је хтела у њега утиснути целу своју мисао. „Ве- 
рујте ми, оног дана кад будете посумњали у љубав, престаћете бити 
песник... Али има један Бог који бди над генијем...“ продужи 
она с једном врстом уздржљивог одушевљења. „Тај Бог неће до- 

пустити да скептицизам стврдне ваш величанствени дар, којим 
вас је обасуо... Јер ви верујете у Бога, сигурна сам, и добар 
сте католик 2“ 

— „Био сам то“, одговори он. 

— „А садр“ рече она с изразом готово болним на лицу. 

— „Дешава ми се често да сумњам“, одговори он просто- 
душно. Она се ућута, и он стаде посматрати, ћутке и с глупим 
дивљењем, ову жену која је налазила у себи, у гужви велико- 
светског живота, могућности да дише у атмосфери тако високих 
и племенитих идеја. Он не помисли да има нечега што понижава, 
неког сентименталног каботенства најнижег реда, у таквом откри- 
вању најсветијих осећаја свога срца пред непознатим човеком — 
јер шта је друго био он за њуг Он који је међутим познавао у 
свом стрицу, опату Таконе, савршен примерак једне душе заиста 
хришћанске, не зачуди се што Г-ђа Морен помеша уједно, у једну 
исту реченицу, две ствари потпуно стране једна другој: веровање 
у Бога и дар писања позоришних комада у стиху. Он више није 
знао ништа сем да би ударио од овог тренутка на најгоре опа- 
сности само ради још даљег слушања овог гласа, ради гледања 
тог израза дубоке вере у тим плавим очима, ради посматрања 
покрета на тим вијугастим уснама, ради осећања да је ова жена 
поред њега, за дуго, за увек. У тој тишини зачу се јаче шум чај- 
ника који је слуга метнуо у кут овог салончића, чим Ренеа беше 
увео. Сузана пређе преко својих очију руком; њени нокти синуше; 
она се осмехну осмехом који је изгледао као да тражи опроштај 
за њу, сироту незналицу, што се усудила да додирне врло 03- 
биљна питања пред њим, пред тако великим духом; затим, она 
прихвати, с умилношћу које жене знају метнути у своје детиња- 
сте преокрете, кад вам нуде печење пошто су вам говориле о 
бесмртности душе: 

„Али ви нисте дошли овде да слушате проповеди, а ја, 
ја заборављам да сам само жена из друштва... Хоћете ли шољу 
чаја 2... Хајдете, помогните ми да га спремим...“ 

Она се диже. Њен корак беше тако лак, тако окретан, а 
Рене је био тако опчињен, да овај корак, који је једва доди- 
ривао под, учини му се нешто јединствено, као да је и најмањи 
покрет ове жене продужавао сласт њеног говора. Беше се ди- 
гао, и мораде се посадити за сточић на којем је певала вода у 
казанчићу. Он ју је посматрао, док је она вешто пружала тамо 
амо своје фине руке, руке однеговане као предмети, у кртом 

порцулану кога је био пун послужавник. И она је говорила, 
али, овог пута, о разним ситним појединостима живота, сипа- 
јући чај, врло црн у почетку, у шољу и причајући му одакле 
је добијала овај чај, — затим кључалу воду, и питајући га за 
начин на који је спремао своју кафу кад би хтео радити. Затим 
се она посади поред њега, пошто је распоредила за њих двоје 
сервијете, понамештала шоље, тањире печења, кришке колача, 
зделу с кремом. То је био читав мали ручак каквог питомца, 
који је она спремила на брзу руку, мазећи се поверљиво како 
то умеју жене. Оне знају врло добро да и најдивљи људи осе- 
ћају дечју потребу да им се угађа, да се неко помало брине о 
њима, и да ће им с тим ситним новцем лажне наклоности узети 
срце врло брзо! Она је питала песника у овом тренутку. Тра- 
жила му да прича шта је осетио на првој престави Каваљера. 
Она је довршавала своје дело завођења привољавајући га да 
говори о себи. Све дивљине нестало је из Ренеа, коме се сад 
чинило да познаје ову жену одавно... одавно, толико ју је ова 
прва посета утискивала све дубље у његово срце сваког тре- 
нутка. Отуда он осети свирепо као да се буди из неког божан- 
ственог сна, кад се врата отворише да пропусте новог госта: 

— „Ах! Каква досада!..“ рече Сузана полако. Како овај 
усклик би пријатан песнику, благодарећи жалосној бори осмеха 
и кокетном дизању леђа које га пропрати! И он се диже да се 
опрости, али га Г-ђа Морен ипак престави непријатном по- 
сетиоцу : 

„Господин барон Дефорж,“ рече она. „Господин Венси...“ 

Писац имаде времена да осмотри човека средњег раста у 
кадифастој чоји једног тесног реденгота. Тај човек је могао 
имате исто толико педесет пет година колико и четрдесет пет 
— у ствари, имао је педесет шест, — јер се његово непомично 
лице дало тешко одгонетнути. Бркови су му били остали још 
плави. Косе, оседеле приметно, показивале су својом бојом да 
се барон не труди да сакрије своје године, и својом густином, да 
је знао избећи општу париску ћелавост. Он управи своје бистре 
очи на Ренеа и одмери га погледом равнодушне оштрине који 
дипломате по занату воле да имају, и који као да хоће да 
каже човеку тако одмереном: „Кад бих изволео да вас познам, 
ја бих вас познао. Али је то испод мог достојанства.“ Да ли 
Рене осети то из овог погледа2 Или му беше просто криво 
што се прекидао један диван час Песник осети антипатију не- 

Дело, књ. 63. 18 

посредну и дубоку према новом посетиоцу који се беше, на 
његово име, поклонио не рекавши речце по којој би се пого- 
дило да ли зна или не зна ко је био писац. Али што се то нај- 
зад тицало овог последњег, кад је Г-ђа Морен ипак нашла на- 
чина да му рекне, шаљући му последњи поздрав, осмехом и руком: 

— И хвала на вашој љубазној посети. Била сам тако срећна 
што сте ме затекли код куће...“ 

Срећна2 — А какав би израз употребио он, он који, у 
опијености бескрајној и блиској сузама, беше осетио, силазећи 
низ степенице куће у којој је живела ова дивна жена, коју 
пре овог дана и пре овог сата није никад волео 2 


МШ 
Други лик БогоРОДИЧИН. 


— „Па то је мали песник Г-ђе Комов...“ рече Сузана, чим 
се врата затворише за младићем. Начин на који је одговорила 
унапред, на погођено питање посетиочево обележавао је место 
које је овај последњи заузимао у интимности овог дома. И, са 
оним веселим осмехом девојчице, који је знала узети на себе, 
један од оних осмејака којим најнеповерљивији људи верују 
увек, јер су видели своје сестре да се тако осмејкују, она 
продужи: 

— „Доиста, ви сте јуче избегавали књегињу... Ја сам била 
лепа, лепа... Ја бих вам правила част. Преставили су ми овог 
младића који је писац комада. Сиромах дечко дошао је да остави 
карту за мене. Није знао моје часове примања, те је ушао у 
кућу. Ах! ви сте му учинили дивну услугу отарасавајући га тог 
кулука. Није смео после да оде...“ 


— „Сад видите да сам имао разлога што нисам одобравао 
ту забаву,“ рече барон. „М ето вам још једног новог књижев- 
ника у великом свету! Дошао је код вас. Отићи ће код теи 
те ваше пријатељице. Па ће доћи опет. Позиваће га. Говорићете 
пред њим као пред собом или преда мном, не мислећи да ће он 
чим изађе из ваше куће, отићи из сујете на разговор у којекакво 
уредништво или какву кафану и причати на дуго и на широко 
што је случајно чуо код нас. И онда ће се великосветске жене 
чудити што ће изаћи живе насликане у каквој скандалозиој хро- 
ници или роману с кључем!... Писци по салонима, то вам је нај- 
глупља манија данашњег друштва. Ми немамо права што им 

узимамо њихово слободно време, они нам пак не чине добра 
јер нас износе на рђав глас. Причали су ми, ономад, ову лепу 
причу о ћерци једног колеге тога господина. Она помаже своме 
тати у његовим књигама: — „Ми не идемо никад у велики свет 
а да отуд не донесемо по две странице потребних бележака.“ 
— „Ја, ја бих да знам шта је нашем свету наспело да говори пред 
фонографима, — и то пред фонографима глуп:м и пакосним!..“ 

— „Ах!“ рече Сузана узимајући баронову руку у своје и 
гледајући га очима где се читало дивљење сувише живо да не 
буде искрено, „како сам срећна што сам вас нашла да управ- 
љате мноме кроз живот! Какав поглед имате ви, каква 
финеса!...“ 

— „Мрвицу разума само“ продужи Дефорж, „па се из- 
бегну три четвртине опаких поступака који су само глупости. 
Цела моја наука о животу састоји сеу труду да уживам у ономе 
што ми је још остало... Израчунат је, тај остатак... Знате ли 
да ћу кроз шест дана напунити педесет шесту, Сузана >“ 

Она стресе своју лепу плаву главу и приближи се још више 
томе човеку, који је корачао, тако говорећи, с краја на крај 
собе. Једним покретом за који се не би могло рећи да ли је по- 
рочан или чист, јер би тако једна велика девојка затражила 
један пољубац од свог оца, она стави под усне баронове једно 
своје око, па онда крај од својих танких уста, где се дубила 
једна рупица. 

„Остав'те,“ рече она, „хоћете ли чаја2 Кад се размећете 
вашим годинама, то је рђав знак. Ви сте се наљутили у парла- 
менту или у каквом управном савету...“ 

Изговарајући ове речи, она пође ка сточићу, на којем јој 
очи сретнуше две шоље од њене ужине с Ренеом. Да ли се она 
сети тада улоге богородичине коју је изигравала на овом месту 
четврт часа раније, и лепог младића којег је обасула најслађим 
чарима свога кретања2 Ако је ова мисао прошла кроз њено 
глатко чело које су урамљивале њене плаве косе својим отво- 
реним повезама, осети ли она нешто стида — нешто жалости 
бар што је песник отишао, какав осећају оне слободне глумице 
у тренутцима интимног лицемерстваг Она спреми чај с истом 
пажњом коју је малочас употребила у свом научничком одређи- 
вању дозе. Барон се врло природно раскомотио у фотељи где 
је Рене седео. Сузана са своје стране седе на столицу коју је 
имала кад је била поред младића, и слушаше причање Дефор- 

жово. Овај љубазни човек имао је ману да с времена на време 
избацује моралне изреке. Знао је живот; то је био његов ве- 
лики понос, и то оправдан. Само му је давао одвише важности. 

— „Доиста, седница у Бурбонској Палати била је свирепа“, 
говорио је. „Присуствовао сам јој да бих чуо краснога де Сов како 
напада на министарство из основа. Он верује још у беседе, у бе- 
седничке тријумфе у Парламенту. Што се тиче мене, откако сам. 
одбио да будем министар у Шеснаестом Мају, свршено је, ја сам 
скептик, закерало, песимист... Још траже да им будем на избор- 
ним листама, јер је мој деда био начелник под великим Царем, 
а ја државни саветник под другим... Име добро звучи на дну 
објаве... Што се тиче да ли ће ме ко и послушати, то је друга 
ствар. И страх их је од мене! У серклу, кад дођем око пет ча- 
сова, нађем пола туцета својих младих и старих пријатеља који 
васкрсавају монархију посматрајући жене како пролазе, лети, са 
терасе, а зими, у дну салона, између две партије карата... Ја 
уђем... Кад би видели израз њиховог лица и како брзо мењају 
разговор !... Увек лака роба... Требао би да им кажем нешто 
истине, данас, да би ми лакнуло, али сам волео више да свратим 
у улицу де ла Пе и да узмем ваше минђуше које требаху да су 
готове“. .“ 

Он извуче из џепа једну кутицу, у чијој се унутрашњости 
није налазио никакав знак који би могао дати адресу златареву, 
пружи је, потпуно отворену, младој жени, окрећући накит тако 
да заигра ватра дијаманата, два камена најређе лепоте, које она 
погледа, па и у њеним зеницама засветли један одсев. Кутица 
пређе из руку баронових у њене, и, после једног тренутка овог 
заноса, она затвори слатку кутију, коју метну у остале предмете, 
који су стајали на једном сточићу за кут од собе. Само овај по- 
крет био би довољан да докаже колико је била навикла на сличне 
поклоне. Затим, она обрну према Дефоржу своје лепо лице, ру- 
мено од задовољства. 

„Како сте добри!“ рече она. 

— „Не захваљујте ми. То је само моја себичност“, рече овај 
последњи, видљиво срећан на успеху које су минђуше начиниле 
код Сузане. „Ја сам вама захвалан што пристајете да носите то 
јадно камење. Ја тако волим да вас видим лепу... Ах!“ продужи, 
он, „заборавио сам вам рећи. Чувени црвени порто, чију поло 
вину уступам вама, стигао је. ИМ, као врхунац добре среће, лепи 
Вато којег тако желите 2... Добићемо га готово за бадава“. 

— „Сутра, улица ди Мон - Табор, допустићете ми да вам за- 
хвалим“, одговори она управљајући му један поглед; — „у че- 
тири часа, јелте2“ — И она спусти трепавице. Да ју је сироти 
Рене, обдарен моћи другог живота, он који се враћао својој кући 
у овом истом тренутку, опијен идолопоклонством, приметио кроз 
простор, не чувши ништа од овог разговора, извесно би нашао 
на овом племенитом лицу израз најбожанственије стидљивости. 
Без сумње, за барона, ове спуштене трепавице и ранији поглед 
представљали су спомене мање чисте, јер се његове очи запалише, 
крв навре у његове образе, чије црвенило скриваше љубав за 
сувише деликатна тела, опасан порок којим је Дефорж вешто 
управљао као што је чинио са свима осећањима у животу. „Ја 
изигравам равнотежу“, говорио је, „између капље и атаксије...“ 
Он поглади руком своје бркове и, гласом нешто тежим — у којем 
његова љубазница могаде погодити, поново, колику има моћ на 
чула овог човека који воли да живи, а који почиње старити — 
рече, мењајући предмет разговора: 

— „Ко ће бити с вама вечерас у Опери“ 

— „Па, Г-ђа Еторел, сама самцита“. 

= „А. иза вас >“ 

— „Мој муж најпре. Еторел се извинио... Крисе, наравно“. 

— „Што му је та веза донела, само на рабату!“ кликну 
Дефорж. „Утрапио јој је ових дана зидни часовник Луј ХИ, који 
је платила двадесет хиљада динара. Опкладио бих се да је он на 
томе зарадио десет хиљада...“ 

— „Да разбојника!“ узвикну Сузана. 

— „Она је тако глупа“, рече барон, „али Крисе разуме 
ствари, те би без њега онај јадни Еторел платио исто тако скупо 
и какву дрангулију која стаје грош... Све иде дивно у најбољем 
полусвету... Па онда>“ 

„Мали де Брев и ви... Ко је то!“ рече она прекидајући 
свој говор и ослушкујући. „Неко улази; знате, ја познајем врло 
добро своју кућу“. И, као Ренеу мало час, она додаде, погледав 
барона с кокетном мекотом : „Боже мој! каква досада!...“ Затим 
гласно, својим детињастим смехом: „Хе! није ништа, то је мој 
муж. Добар дан, Поле...“ 

„Ето речи право из срца“, рече човек за којим је слуга 
затварао врата, одрастао момак поноситог кретања, с лепим, сло- 
бодним, раширеним очима, лица што је имало топлу, бледу ча- 
ђаву боју и откривало чврст дух. Његове црте престављале су 

онај карактер племените правилности који се среће у Паризу само 
код ране младежи. Физиономија ове врсте, код једног човека од 
преко тридесет пет година, показује мир једне непоречиве саве- 
сти. Само на начин на који Морен погледа своју жену, било је 
лако видети да он храни за њу дубоку љубав, као што се, из 
начина на који стеже руку Дефоржову, оцртавала најискренија 
симпатија. Пошто се насмејао весело на реч Сузанину, додаде, 
поклањајући се са шаљивом озбиљношћу: 

— „Да нисам сувишан, госпођо, и треба ли да се повучем“ 

— „Хоћете ли чаја>“ одговори просто Сузана. „Ја вам на- 
помињем да се досад охладио. Да или не>“ 

— „Хвала, не“, рече Морен спуштајући се нагло у насло- 
њачу, и, као посетилац који хоће да изазове ефект, избаци ову 
реченицу: „Заиста има мужева врло глупих, и ја црвеним што 
сам у њиховом еснафу... Знате ли шта се догодило де Хаквилуг 
Причали су ми, у серклу“. И, с видљивом радости продужи: „Не2... 
Па тако! Отвори случајно једно писмо упућено његовој жени, и 
оно му не остави ни најмање сумње о врлини ове госпође...“ 

— „Сиромах Ментерн,“ узвикну Сузана, „волео је толико 
Луцију !“ 

„Лепа ствар,“ одговори Морен с нагласком тријумфа 
приповедача који ће задивити своје слушаоце, „то писмо није 
било од Ментерна, него беше од Лавердена!.. Луција је упре- 
зала по два... М знате ли коме ће Хаквил однети писмо и тра- 
жити савет >“ 

— „Ментерну,“ рече барон. 

„Гле, Дефорже, ви сте знали за ову новост >“ 

„Не,“ одговори други, „било је и сувише казано у на- 
пред... А шта је казао Ментерн>...“ 

— „Можете мислити да се он наљутио. Најзад, Луција је 
код своје мајке. Говори се о двобоју између Хаквила и Лавер 
дена, у којем Хаквил хоће по сваку цену да Ментерн прису- 
ствује... Није ли овај муж глуп, — глупљи од природе! И нема 
ни једног пријатеља да га обавести.“ 

— „Наћи ће их,“ рече барон дижући се. „Не пишите ни- 
кад, то је наравоученије ваше приповетке...“ 

— „Нећете да ручате с нама, Фредериче>“ упита Морен. 

— „Позват сам на друго место,“ рече Дефорж, „али ћемо 
се видети у позоришту. Г-ђа Морен дошла је на добру мисао да 
ми резервише једно место...“ 

— „У вашој ложи...“ прихвати Пол, који није мислио рећи 
тако тачно. Барон који је остао удовац пре једно десет година, 
чувао је и даље своју ложу у партеру Опере, па ју позајмљивао 
на недељу две својим добрим пријатељима. Само та позајмица 
није никад плаћена. Муж није знао за ову комбинацију своје 
жене као што није сумњао да сеу његовој кући може трошити 
тако, како се трошило са педесет хиљада динара годишњег при- 
хода. Остатци имања бившег министра под Царевином, који се 
правио да није ништа уштедио за петнаест година на великим 
местима, престављали су половину овог годишњег буџета. Оста- 
так је долазио од места главног секретара у служби једног 
друштва за осигурање. То место је нашао Дефорж. Упркос при- 
медбама Сузаниним, Пол није губио жалосну навику да се оду- 
шевљава пред другима својом супругом што уме да управља 
приходима врло скромним за свет, у којем се Моренови крећу. 
Био је остао, Злагодарећи свом безазленом поверењу, човек који 
говори својим пријатељима, док су ови уздисали због скупоће 
живота: „Да ви имате домаћицу као ја! Она има собарицу, 
праву вилу, која јој прави хаљине као код великих кројачица!.. 
И што је вешта да пронађе неке дрангулије!..“ — „Ти ме исме- 
ваш,“ говорила му је Сузана, али ју је он волео сувише да је 
могао бити без ове похвале, па још у истом тренутку, кад Де- 
форж оде, његов први покрет је био да јој приђе, да је узме 
за руке и да јој каже: 

— „Како је лепо што те имам за који тренутак само за 
себе сама!.. Загрли ме, Сузана.“ 

Она му пружи као и Дефоржу једно око, упола затворено 
и кут од својих уста. 

— „Кад ми свет прича о оваквим бестидностима,“ продужи 
он, „срце ми се охлади, те се онда запали кад помислим да сам 
имао срећу оженити се женом као што си ти. Да, Сузана, ја те 
обожавам !..“ 

„М ви ћете ме сад изгрдити,“ рече она избегавајући за- 
грљај којим је хтео да је привуче к себи. „Та паметна жена, 
којом се толико поносите, починила је будалаштине... Да“, про- 
дужи она показујући кутицу коју је Дефорж донео, „ти дија- 
манти о којима сам ти говорила, нисам се могла уздржати, ку- 
пила сам их“. 

— „Па шта, кад је то уштеђевина од твоје пенсије...“ од- 
говори Пол. „Ах! Дивно камење!... Хоћеш ли да те не грдим7... 
Пусти ме да ти их обесим...“ 

„Ти нећеш никад знати“, одговори она пружајући своме 
мужу своје малено уво, украшено простим ружичастим бисером. 
Он одврну вешто минђушу. Затим дође друго уво и други бисер. 
Са истом окретношћу, он јој прикачи дијамантску дугмад. Дирао 
ју је оним човечјим снажним прстима, који се покажу благи, као 
прсти у девојке, кад служе драгану. Да би се видела, она узе 
једно старинско огледалце с дршком од цизлованог сребра, опет 
Дефоржов поклон, који се вукао по столу за писање, и осмехну 
се. Она је била тада тако лепа да је Пол привуче к себи и по- 
љуби је, тражећи њена уста. Обично, она га није никад одбијала. 
Да ли је она могла, у својој сложеној природи, мимо свега, 
штогод да сачува, једну врсту физичке симпатије, за овог лепог 
и честитог момка, кога је варала тако свирепо >» Каква мисао прође 
поред њених очију, која јој учини изненадно одвратним овај по- 
љубац» Она одгурну свога мужа готово грубо говорећи му: 

„Де, де, остави ме“, и да би поправила оно што је њен 
нагласак имао тврдог, додаде: „Међу старим супрузима, то је 
смешно. Збогом, ја једва имам времена да се обучем“. 

И она пређе у своју спаваћу собу, затим у своју одају за 
тоалету. Од свих соба њеног стана, ова је најпотпуније откри- 
вала дубоки материјализам који је сачињавао основ ове природе. 
Њена собарица, Селина, велика, црномањаста девојка се нераз- 
решљивим очима, поче да је скида, у овој млакој гинесеји!, сви- 
леној и богатој као код какве краљевске наложнице; ко би је 
видео у том тренутку, разумео би да је она готова на све да би 
само сачувала око себе ту атмосферу највеће префињености. Кроз 
кошуљу од провидног батиста, њено се тело оцрта, витко и јако. 
Ова жена, тако фина да је изгледала болешљива, била је једно 
од оних створења танког струка и пуних бедара, чланака као град 
и меснатих ногу, танких песница и снажних мишица, детињастих 
црта и једрог грла, којима њихова хаљина служи као духовитост, 
ако се тако може да каже. Она погледа у велико огледало које 
је украшавало средину ормана, где је стајало, наређено једно на 
друго, међу јастучићима с мирисима, њено дивно интимно рубље: 
она примети да је лепа и осмехну се самој себи понова, с по- 
гледом кроз који прође иста мисао, која, малочас, је отрже од 
загрљаја њеног мужа. Без сумње, та јој мисао није била од оних 
које је волела да призна, јер она стресе своју главу, и, неколико 


! Одељење за жене код Грка. Пр. 

минута доцније, имајући на леђима пењоар од бледо плаве свиле, 
она забаци ову главу у руке собарице која јој расплете њене дуге 
косе. Она је осећала под својим босим ногама мекоту лабудовог 
паперја којом су јој папуче биле постављене. Вода којом је умила 
своје лице повратила ју је к себи. У огледалу пред којим ју је 
служавка чешљала, видела је све појединости ове одаје, што ју 
је из личног задовољства украсила као праву капелу своје једине 
вере: своје лепоте. Све се огледало почев од простирке с благим 
бојама и купатила од енглеске мајолике, до широког мермерног 
стола, са његовим сребрним лавором и хиљадом компликованих 
оруђа за тајне украсе. Да ли се она сети пред тим призором 
разних прилика које су јој осигурале овај срећни живот 2 У сва- 
ком случају она помисли на свог мужа и рече у себи: „Да дивна 


срца !..“ Каменови које је још држала у ушима бацише ватру, 
и она, сећајућу се Дефоржа, рече у себи готово у исти мах: 
„Да добра пријатеља!..“ Ова два утиска, тако противна један 


другом, ширила су се у овој глави, чије су се фине косе тала- 
сале, под чешљем од плаве корњачевине, као што се два дога- 
ђаја шире у животу. Жене се одликују у овим моралним моза- 
ицима, који не изгледају чудовишни само кад се испита њихов 
лаган и поступан постанак. Ова парижанка од тридесет година 
беше, извесно, покварена докле само то може бити; али, ако 
хоће да се буде правичан према њој, треба додати одмах да то 
она није знала, толико се она подавала приликама, које су је 
водиле, из дана у дан, ка том јединственом систему несвесне по- 
кварености. 


(Наставиће се) 


С ФРАНЦУСКОГ ГРЕВЕО 


ЈУМИ : 


ПРАВНА ПРИРОДА ОПШТИНСКЕ ВЛАСТИ 


— СОВРШЕТАК — 


Ш 


У досадашњем излагању покушали смо доказати да оп- 
штинска власт није ни изворна власт општине ни општини де- 
легирана власт државе — личности. На тај начин, ми смо казали 
шта није општинска власт. Сад је потребно рећи шта она јесте. 
По нашем мишљењу, општинска власт је објективна власт ин- 
дивидуалне воље општинских агената која изилази из закона и 
остаје њиме детерминисана. 

Овакво схватање општинске власти могло би се приписати 
Рцоци. Истина, он 'нигде не говори о природи општинске вла- 
сти и не говори у овом облику који ми дајемо овоме проблему;: 
али је ово схватање у сагласности са целом његовом позитив- 
ном и реалистичком доктрином јавног права. Одвојивши се од 
опште теорије и приближивши се ОПисшћевом објективном схва- 
тању власти у опште,“ ми смо предузели да на овоме месту од- 
редимо правну природу општинске власти у духу Оигишевог 
схватања. Ипак, гледиште које ћемо изложити, толико је постало 
наше да ми нисмо могли излагати ствари друкчије но како оне 
нама изгледају. Највећи део одговорности, по томе, за следећу те- 
орију коју конструишемо, пада на нас, не на Опошн. 


ТУ књ. П свога дела 1'ЕТа! гл. М, и у књ. 1 Тгане де дго сопз. стр. 
451 он говори о децентрализованим агентима Ми смо сеу нашем излагању нај- 
више користили тим делом његове доктрине. 


2 Ми се не слажемо у свему са Описи; нарочито не у начину на који он 
схвата друштвену солидарност као основ правном правилу и државном животу, 
код схватања правног правила и закона; код односа државе и права и код мно- 
гих питања мањег или већег значаја Но о томе није овде реч и, то ништа не 
смета да ми заузмемо овакво гледиште на општинску власт. 

Држава није правна личност; држава није једна суверена 
личност!; општина ни једно ни друго још мање. По томе, ни- 
једна од њих не може бити титулар власти; ова није ничије суб- 
јективно право. Тврдити обратно значи узети за основ једну фик- 
цију а не факта“. Јер на једној територији, у средини једне со- 
цијалне групе (народа) има, у различитим и мање или више ком- 
пликованим формама, оних који управљају и оних којима се 
управља — и то је држава. Остављајући на страну ове последње, 
има дакле индивидуа или група индивидуа који су јачи од дру- 
гих индивидуа или група и они имају једну фактичку власт. Њи- 
хова највећа снага може узимати различит облик и бити снага 
материјална, морална или религиозна, снага интелектуална, еко- 
номска или бројна; али била оваква или онаква, она је у своме 
основу фактичка а не правна; законитом она постаје тек ако се 
манифестује саобразно праву. Другим речима, колико је то за 
наш проблем потребно, постоји фактичка власт владајућих“ и њи- 
хових агената“. А не постоји, никада није постојала, нека изворна 


1 Ово разуме се по нашем мишљењу. Међутим владајућа теорија и огромна 
већина писаца, на овај или онај начин, признају државну личност. Само један 
по све ограничен број писаца, од којих најзнатнији Опош! и Јехе, одричу држави 
својство личности у сваком смислу. — Нас се овде тај проблем тиче само у колико 
је реч о држави као титулару власти, и ми смо јој у томе смислу, још у претход- 
номе параграфу, апсолутно одрекли својство личности (опширније о томе види у 
наредној свесци Архива за правне и друштвене науке, нашу расправу „Проблем 
државне личности“) 

2 Кадгод говоре о државној личности, присталице владајуће теорије увек 
полазе отуд, да постоји субјект јавне власти, субјект права заповедања, титулар 
суверености, и да је тај субјект државна личност која има своју сопствену 
вољу изражену кроз органе Ови органи хоће за њу, али воља коју они из- 
ражавају није воља њихова но воља државне личности; кад орган хоће, то у ствари 
државна личност хоће Но орган није неко лице засебно од државе; он је део 
државне личности и без њега државна личност била би једно правно ништа 
(„пеап! јипа ие“ како каже Мисћоцд). -– Међутим, све су то само метафизичке 
претпоставке које немају уза се ничег стварног. Пре свега не постоји субјективна 
јавна власт и нико нема право заповедања, пошто нема никакве воље у држави 
која би по својој унутрашњој природи била виша од осталих воља. А затим др- 
државна личност је заиста једно „правно ништа“ Држава (тј. владајући) је јелан 
факт који постоји као производ социјалне еволуције. Власт владајећих постоји, 
али то је власт фактичка, а не једно право. М, само кад саобразна праву, та 
власт постаје законита. 

3 Тако ћемо ради краткоће звати оне који су јачи и управљају (гопуегпапб). 

+ Ако такво јединство снаге владајућих не постоји, нема лржаве централи- 
зоване, депентрализоване или федералне; има неколико држава, неколико тери- 
торија потчињених сасвим засебним групама владајућих. 

или делеги рана власт државе односно општине као неких апстракт 
них бића!, 


Власт општинска, то је објективна власт агената која изи- 
лази из закона и остаје њиме одређена. Она је дакле: 1) објек- 
тивна, јер изилази из закона који је констатација и формули- 
сање правног правила; јер јавно право није субјективно но 06- 
јективно; јер у држави нико нема субјективног права запове- 
дања. — 2) Она је затим, власт индивидуалне воље општинских 
агената, пошто дејство права наступа тек манифестацијом тих 
индивидуалних воља, пошто агенти не престављају вољу неке 
више личности изнад њих и пошто не постоји никаква колек- 
тивна воља засебна од индивидуалних. Сума индивидуалних воља 
не може никад постати једном колективном вољом различитом 
од индивидуалних, које је састављају“. 3) Она, најзад, изилази 
из закона и бива њиме детерминисана, јер ни општина ни др- 
жава нису титулари те власти као што њен титулар нису ни 
агенти. Она извире из закона који јој одређује обим и границе. 
Али тај закон није акт ни државне ни општинске личности, 
који, произилазећи из једне више воље садржи заповест. Такве 
више воље, казали смо већ, нема у држави“. То је закон који 


1 Истина, присталице државне личности не тврде да је државна личност 
једно биће које стварно постоји (изузетак органска теорија). Они сматрају да 
право не оперише са физичким фактима но с правним појмовима. Државна лич- 
ност је (по владајућој теорији) само један правни појам и као сви правни појмови, 
припада свету идеја, а не свету физичких ствари. Према томе, државна личносг 
нема стварне егзистенције али је ништа више од ње немају ни остали правни 
појмови. — У ствари, ово није никаква одбрана. Јер нико и не тражи да правни 
појмови имају реалну егзистенцију. Што ми тражимо и што се мора тражити, 
то је да правни појмови одговарају фактичком стању ствари, да будући правно 
објашњ“ње факата, имају иза себе та факта; иначе нису никакви научни појмови 
него фикције без научне вредности. И заиста, узмимо који било правни појам; 
сваки од њих, без изузетка, одговара извесном фактичком стању ствари, које 
објашњава. Само појмови државне личности и њено својство субјекта власти — 
једини од свих појмова — немају иза себе факата, не одговарају стварности и, 
следствено, остају чисте фикције. 


2 Кад 30 општинских одборника изразе своју вољу, онда је очигледно да 
они изражавају своје индивидуалне воље, а не једну вољу која је различита 
и виша од њихових. ИМ, кад свих тридесет хоће једну исту ствар, онда има 30 
индивидуалних воља које хоће исту ствар, али пема створене једне воље која 
припада општинској личности. 


8 Отуд што у једном моменту у народу већина индивидуа мисле и хоће 
једну исту ствар, не може се закључити да је субјект ових мисли и воље једна 

су издали владајући (у сагласности или против воље осталих 
индивидуа одн. група), који има обавезну снагу пошто адек- 
ватан социјалном стању земље у којој се примењује, саобразан 
објективном правном правилу које констатује и у могућности 
да се реалише највећом материјалном снагом владајућих. 


У границама тога закона раде агенти. То нису владајући. 
Владајући су већина изборног тела, већина парламента, шеф 
државе.“ Носиоци, пак, објективне власти у општини то су агенти 
владајућих. Јер зато што је у данашњем друштву материјално 
немогуће владајућима да врше сами све огромне послове у др- 
жави; зато што је потребно заштитити појединце од свемоћи 
владајућих, који, пошто сами формулишу закон, могу, ако у 
непосредном додиру с појединцима, бити неотклонима опасност; 
зато, најзад, што су владајући неодговорни — било је неопходно 
довести индивидуе, које ће под њиховом влашћу, контролом и 
надгледањем вршити послове заједнице. То су агенти: централни 
или децентрилизовани. Агенти општински спадају у ове последње 
(у једној децентрализованој држави, разуме се). И, за разлику 
од централних, они постају независно од владајућих (довољно је 
да бар један постаје независно од владајућих); њих бирају ста- 
новници једне општине (принцип усвојен у свима модерним др- 
жавама). Али бирање ових агената није знак власти бирача коју 
они делегирају агентима као својим „преставницима“, који опет 
не могу имати друге власти до оне престављеног бирачког тела. 
Избор је само један начин наименовања, једна функција и ништа 


засебна, самостална супстанција. И, кад три стотине воља у парламенту хоће 
једну исту ствар, то није воља једне више колективне личности. То постаје на- 
рочито очигледно кад се има на уму да је та „колективна, народна воља“ у ствари 
воља већине или (за понеке земље) још тачније воља мањине (кад учествује мањи 
део бирачкога тела у бирању посланика). 

1 Ови су увек у стању аатурити своју вољу другима; они су то увек фак- 
течки и чинили. У осталом њихова највећа снага је основни елеменат државе. 
Само ако су они у стању принудом натурити свеју вољу другима, има диферен- 
цирања између владајућих и оних којима се управља, следствено само под тим 
условом има државе. Али је интересантно да су владајући уз сарадњу својих при- 
сталипа увек покушавали да легитимишу своју највећу снагу. У том циљу они 
су проналазили различна вештачка објашњења. Једно од таквих је и данашњи 
проналазак државне личности. 


2 Али у неким државама владајући су, фактички ако не формално, јоши 
војна камарила, банкократија и, нарочито у последње време, интересантан појав 
професионалних улружења индустријских, трговачких и др. 

више; већина бирачког тела општинског само је у толико сила у 
колико шаље своје изабранике да врше ону објективну власт зако- 
ном детерминирану. Ово наименовање није сапза ет сјеп5 компе- 
тенције, коју има агент; овај се узрок налази у самом закону, и на- 
именовање, ма у којој форми, само је прост услов примене закона 
те компетенције на наименованог. Компетенција општинских аге- 
ната није дакле једно њихово право; још мање је то једна власт 
вршити право, чији је титулар општина, мандатор својих аге- 
ната. Агенти имају једну објективну власт одређену законом као 
њихову функцију. Они могу хтети извесне ствари и хтети их 
са правним дејством кад хоће саобразно циљу њихове функције. 
Дејство закона је увек хотено и хотено увек само јед- 
ном индивидуалном вољом. Иза ње нема никакве друге 
личности чији би она била орган. 

Укратко: један закон који садржи обавезну снагу пошто 
је адекватан социјалном стању земље; један агенат, постао след- 
ством једног факта, који је услов примене законске компетен- 
ције на њега; компегенција агената која се састоји у власти 
хтети извесне ствари са правним дејством на одређеном делу 
територије — то су основни карактери власти у општини. 

И, отуд овај низ последица: 

а) Општинска власт! је ограничена законом. 
Агенти општински могу бити мање или више самостални у своме 
делању према томе колико им је широку компетенцију и слободу 
дао закон. У данашњим државама они су самостални само у адми- 
нистрацији а не и у законодавству. Али није искључена могућ- 
ност да они у кругу своје области врше и законодавне и суд- 
ске функције. Закон им може до те мере раширити компетен- 
цију. Природно је да закони које би они издавали, крећући се у 
границама земаљског закона, пре би се могли окарактерисати 
као уредбе, Но имали само управне функције или и законодавне 
и судске, агенти се морају кретати у границама закона. 

6) Законско ограничење општинске власти до- 
носи собом надзор централне власти. Агенти општин- 
ски дужни су држати своју административну радњу у складу са за- 
коном. Из тога пак неминовно изилази да више власти морају во- 
дити надзор над њиховом акцијом; само ће тако ограничење 
законско имати свога дејства. Овај надзор може бити различит по 


1 Општинска власт онако како смо је ми схватили. 

своме простору и дејствима, али се, у једној истински децентра- 
лизованој држави, увек карактерише тиме што централни агент 
може одобрити или не одобрити, обуставити, поништити или не 
поништити једну одлуку општинског агента, али је никада не може 
изазвати и изменити. Општинска власт подлежи надзору централне 
власти, али јој није хијерархијски потчињена. Сав надзор цен- 
тралне власти срачунат је само на то да се општинска власт одржи 
у границама закона. 

в) Закон може дати, ограничити, продужитии 
одузети власт општинских агената. Према томе и кад 
се стеку сви услови за постанак једне нове општине, кад постоје 
њени локални и засебни интереси који имају разлога да буду што 
боље задовољени, а то ће рећи слободно руковођени људима из 
њене средине — закон може не дати власт агентима које бира 
општина. На тај начин постоји једна заједница људи на извесној 
територији, али њене послове воде централни агенти. 

г) У стању да одреди и одузме власт општинским агеетима 
закон исто тако може да одреди квантитет и квалитет те 
власти. Он им може дати само компетенцију да на одређеној тери- 
торији стварају приватно-правне ситуације; у том случају агенти 
немају и једне јавне власти. Али им он може поред те компе- 
тенције дати још и такву, којом ће моћи налагати па и силом 
натурати становницима општине да нешто чине или не чине. 

д) Закон може наложити општинским агентима да врше и 
такве функције, које нису у интересуопштине, но у ин- 
тересу државном. МИ општински агенти морају то радити. 
Само у том случају агент општински стоји према централном као 
нижа власт према вишој; он му је потчињен хијерархијски. Али 
у томе кругу општина није орган државне власти, као што то 
тврди општа теорија. Го је само једна дужност, тачније, једна 
компетенција више дата оним истим законом којим и остале ње- 
гове дужности. Може се рећи само толико, да у том случају оп- 
штински агенат дела, у домену своје компетенције, као агенат цен- 
трални а не самоуправни. 

ђ) Закон одређује организацију општине. Оп- 
штина није једна правна личност; она није личност која има 
право самоорганизације, тј. право да одреди, какви ће агенти 
вршити функције у њеном интересу, како ће они бити бирани, 
кад ће бити овлашћени да делају ит. д. Организацију свију 
општина прописује закон. И, збиља, свака општина мора имати 

један колегијум саветодавни једног или више извршних агената; 
у свакој од њих одређује се законом, колико може бити агената 
обе врсте, колики је обим њихове компетенције и т. д. 

е) Најзад, аутономија општинска није загарантована 
према закону, почем је овај може у свако доба уништити. 
Владајући, који су формулисали закон о општинама, нису имали 
намеру да се правно обвежу да ће одржати ову организа- 
цију општинску у своме принципу. Они ће дотични систем оп- 
штинске организације моћи увек уништити кад то нађу за потребно. 
У томе и лежи разлика између државица у савезној држави и 
општине. Општинска аутономија била би према закону огаран- 
тована тек онда, кад би се парламенат састављао од делегата 
општинских, који, за цело, не би били вољни да издају законе 
против општинске аутономије. 


Живко ЈОВАНОВИЋ. 


1 Сл. Јовановећ, Основи правне теорије о држави, стр. 103. 


ПО ДИУ КИМ ИЛА ЛИ 


ИТАЛИЈА И ТУРСКА. ОПАСНОСТИ НА БАЛКАНУ ОД ПРОДУЖЕЊА РАТА. 
ИЗГЛЕД ДА СЕ ПРОМЕНИ ДРЖАЊЕ ВЕЛИКИХ СИЛА. ЗНАЧАЈ 
ПРЕМЕШТАЈА ЈЕДНОГ СЈАЈНОГ НЕМАЧКОГ ДИПЛОМАТЕ. 


У току последњих неколико недеља настала је једна нова 
фаза у турско-талијанском рату која указује на одлучније кораке. 
Пре свега Италија је променила свој борбени план. Та је промена 
дошла отуда што је она у своме првобитноме плану учинила 
озбиљних погрешака у извесним рачунима који су се показали 
рђави. Така једна основна погрешка било је њихово мишљење о 
вероватном држању Арапа у Северној Африци. Мислило се да 
кад Италија буде заузела главне насељене центре на морској обали 
и кад буде тукла турску редовну војску да ће Арапи одрећи вер- 
ност Султану и Италијане дочекати с раширеним рукама. Кад се 
ово очекивање показало неосновано, цео борбени план је пао. 
Изгледа да се понекад Италијани нису брзо користили приликама, 
да су се показивали претерано обазриви, али су у главноме добро 
учинили што се нису упустили за пустињским фата морганама. 
Они се нису ни били спремили за једну пустињску борбу, за коју 
су требале дуге припреме и која много кошта и у новцу и у љу- 
дима и то све с изгледом на успех који је у најбољем случају 
могао да буде потпуно проблематичан. Ето то су обзири о ко- 
јима је требало водити више рачуна пре прогласа анексије. 

Италијани су се доиста трудили да поступају по првобит- 
номе плану, и то су чинили све док су имали ма какве наде на 
успех. Али италијанска влада најзад је увидела да рат прети 
да се отегне у бесконачност, и у Риму се одржи једна конфе- 
ренција ђенерала на којој се без сумње открило да главној 
непријатељској снази не само још није нанесен никакав тежак 

Дело, књ. 68. 19 

удар, него да она још није ни пронађена. У том је тренутку ве- 
роватно и одлучено да се ратне операције прошире на Егејско 
Море и отпочете су журне припреме. Ко је пажљиво студирао 
телеграме могао је да види да се нешто спрема. Прво су се от- 
почеле да распростиру заводљиве вести о кретању италијанске 
флоте, од којих су неке биле прилично провидне. Ипак се мора 
признати да је штампа била одлично извршила свој задатак, ма 
да ја тешко било убедити каквог Неверног Тому коме је изгле- 
дало чудновато да се сада наједанпут, први пут за време рата, 
будућа кретања италијанске флоте описују са тако дирљивом 
искреношћу. 

Ма каква одређена акција да се одлучила прво је било 
потребно бити неоспоран господар мора. Ма како да је слаба 
турска флота ипак се она не треба да игнорише. Било је по- 
требно извршити један претрес на европским и азијским оба- 
лама Турске у Егејском Мору, испитати острва, и прекинути, у 
колико је то могуће, сав саобраћај између тих острва и Турске. 
То је био први задатак који је италијанска флота успешно из- 
вршила. Главна снага италијанске флоте била је испред Дарда- 
нела, јер се знало да је турска флота била усидрена у самим 
Дарданелима, и вероватно је било у плану адмирала Виале да 
покуша да је измами у отворено море. Кад су се италијанске 
ратне лађе већ биле приближиле Дарданелима, Турци отворе 
ватру са утврђења, али изгледа да су њихове гранате подбаци- 
вале. Ватра је била све жешћа док италијанске лађе, како то 
њихов званичан извештај каже, нису биле „приморане да одго- 
воре“. Италијани кажу да су ућутали турске батерије, а Турци 
да су оштетили једну италијанску ратну лађу, али како ниједна 
страна не признаје оно што тврди друга то ми можемо да за- 
кључимо да уопште много штете није било. Одмах је затим 
дошла италијанска вест из Атине да је адмирал Виале отпуто- 
вао северно од Галипољског Полуострва, али према италијан- 
ском званичном извештају из Рима „ратне лађе пошто су извр- 
шиле свој задатак налазе се на путу за Италију“. Колико је та 
вест била тачна видело се по томе што су те исте ратне лађе 
само после неколико дана окупирале острво Стампалију, очевидно 
зато да послужи као једна привремена база за италијанску флоту. 
У исто доба пада и бомбардовање острва Самоса. Све то још 
није ништа тако озбиљно за Турску да је примора на попуштање, 
али је окупација острва Рода, која је после дошла, и предаја 

читавог гарнизона без икаквог отпора већ један озбиљнији удар 
и моралан и материалан. 

Сад настаје питање какав ће даљи корак Италијани да 
предузму 2 Да ли се може претпоставити да су они закуцали на 
вратима Дарданела и да се после тога просто врате2г Они желе 
да Турцима зададу један смртоносан удар, али то није тако лако 
јер је Турска војнички још увек довољно јака, и право је при- 
знати да су њени војници храбри и да се боре са фанатичким 
самопрегоревањем. Триполис би у свари требало освојити у са- 
моме Триполису, али кад је то немогуће онда се или треба кроз 
Дарданеле појавити пред Цариградом, или искрцати једну војску 
која би тукла Турке, или комбиновати операције и на мору и 
на суву, са или без савезника. Велико је питање, да ли би ита- 
лијанска флота баш журила да продре кроз Дарданеле, и још 
веће да ли би једна земља чија сигурност тако много зависи од 
њене флоте рескирала сигурне губитке од такве једне операције. 
И поред тога што су можда дарданелска утврђења нешто заста- 
рела, ипак Дарданели су у сваком погледу једно опасно место, 
губитци од таквог једног напада били би огромни и најпаметније 
је трудити се да се они избегну. Посао би већ био олакшан кад 
би Италијани могли да искрцају једну војску најмање од преко 
сто хиљада људи негде на Галипољско Полуострво, али ако је 
искрцавање војске под заштитом флоте једна релативно лака 
ствар, борба с Турцима на суву није тако лака. У важнијим гар- 
низонима Турци имају по тридесет хиљада људи, и они би се 
убрзо могли знатно да појачају. Овај је рат већ доста ослабио 
Италију, и она не сме да допусти да слабљење њене снаге иде 
даље. Државе које разумеју политику не пропуштају моменте да 
од других држава, у тренуцима њихове слабости, извлаче користи 
које у нормалним приликама тешко да би могле добити. Стога 
операције таког обима Италија би могла да води само помоћу 
савезника, и Европа се већ прибојава да би сазнање, да је једна 
огромна италијанска војска готова да нападне Турке у Цариграду. 
довело балканске државе у једно велико искушење. То је права 
опасност ситуације, то сваки зна, то зна и Италија; и ма како 
да она не жели да убаци жижицу у барут, рат је рат и у крај- 
њем случају у рату се много не бира средство ако оно даје из- 
гледа на успех. И будући положај Сила у Средоземном Мору 
зависи не мало од резултата рата између Италије и Турске а 


нарочито од дипломатских споразума који ће можда да учине 

крај овоме рату. Није немогуће да после рата Тројни: Савез буде 
још јачи и да се прошири и на питања у Средоземном Мору, или 
и да се само поприште рата прошири. Несумњиво је да је ситу- 
ација већ отпочела многе Силе да узнемирава, и поузданије и ја- 
сније ће се моћи да суди тек кад се при крају рата боље буде 
познавало само стање ствари. Ни мало није мањи узрок опште 
нелагодности и штета коју трпи трговина, нарочито трговина 
Русије. 

Покушаји посредовања до сада нису нашли послуха код 
Турака, и није невероватно да ће ускоро и Немачка да окуша 
своју срећу. Можда у тој блиској кризи у односима између Не- 
мачке и Турске и треба тражити прави разлог одласку сјајног 
немачког дипломате, барона Маршала фон Биберштајна, из Ца- 
риграда, јер за цара Виљема кажу да је јако узнемирен проду- 
жењем рата и најновијим развијањем догађаја. И јесте тешко у 
таким околностима подносити политику мирољубивих уверавања. 
Данас Немачка мора и да покаже стварних симпатија своме ита- 
лијанскоме савезнику и да не смета више Русији која жели да 
чини притисак на Турску да се рату учини крај. А поверљиви 
односи барона Маршала с турском владом фатално би били по- 
колебани ако би настао такав један преокрет у немачкој поли- 
тици. Али Барон Маршал ће исто тако бити велики и у Лондону: 
он ће по свој прилици и тамо да опроба своју лепу главу на 
проблему немачко-енглеских односа и о њихову значају, с не- 
мачког гледишта, за односе Енглеске према Француској и 
Русији. 

В. А. 

УПРАВА ФОНДОВА У 1911 ГОДИНИ. 


За познавање прилика, које владају у погледу хипотекарног 
кредита у Србији, од великог је значаја познавати рад Управе 
Фондова. Хипотекарна Банка Трговачког Фонда, која такође даје 
зајмове на хипотеку, и због скромности срестава којима ра- 
сполаже и због ограниченијег делокруга рада, не може се ни 
поредити са једном великом државном банком, као што је Управа 
Фондова. Како остали новчани заводи само по изузетку дају 
зајмове на хипотеку, то је Управа Фондова данас не само наша 
највећа, него, може се рећи, и једина хипотекарна банка. 

Према извештају, који је поднет Министру Народне При- 
вреде („Управа Фондова Краљевине Србије 1911.“ Београд, 1912), 
прошла, 1911 година, преставља једну од најуспелијих. Чиста 
добит такође знатно надмаша цифре последњих година. Она 
је износила : 


1908 године 686.909 динара 


1909 5 728.575 У 
1910 ; 504.826 5 
191 . 797.019 » 


Само 1900 година прелази ове резултате. Тада је чиста добит 
износила 812.381 динар. 

Као најважније питање, којим се Управни Одбор у прошлој 
години бавио, истиче се у извештају питање о зајму, за- 
кљученом у 30,000.000 динара, на 60.000 комада 4'/2%0 обве- 
зница Управиних. Зајам је закључен у Паризу са Француско- 
Српском Банком и Француском Банком за Трговину и Индустрију 
ради потреба Београдске Општине. 

За две године ово је већ други пут како Управа Фондова 
апелује на европску новчану пијацу. Она је то први пут учинила 

1910 године закључујући такође зајам од 30,000.000 динара но- 
миналних. Зајам из прошле године закључен је са повољнијим 
емисионим курсем (462,50), него онај из 1910 године (452,50), 
што се у извештају истиче као последица доброг гласа, који 
Управа ужива у финансијском свету. Иначе се у Управином из- 
вештају не говори ништа о берзанском курсу тих папира, премда 
би и ови подаци били од интереса. Према статистици, која је 
публикована у Аппшаше де5 уајешз адпизез а Ја соје отстене, 
курсеви Управиних обвезница приближавали су се у главном кур- 
севима српских државних папира. Њихово кретање на париској 
берзи у прошлој години било је овако: 


Курсеви државних зајмова: Курсеви обвезница Упр. Фондова: 
инв ~-___оашниииии_-_-____-__ пи 
41/0/) од 1906 459 од 1909 41/0/) од 1910. 4'/2% од 1911 
и и" и 7 и" -— 
највиши најнижи највиши најнижи највиши најнижи највиши најнижи 
487 456 485 452 483 – 450,5 466 464 


У 1911 години Управа је одобрила свега 1495 зајмова у 
суми од 16,636.990 динара. Од тих зајмова долази на зајмове 
одобрене на прирезе и приходе самоуправних тела, и то: 


1) окрузима (7). . . 2,480.000 динара 

2) срезовима (3). .. 681.200 5 

3) општинама (14). . . 1,127.500 а 
На хипотеку долази зајмова датих : 

1) Београду (437). . . 6,932.250 динара 

2) варошима (498). . . 3,108.100 ; 

3) селима — (536). . . 2,307.640 Е 


Према овоме, у прошлој години од 16,6 милиона динара, 
на хипотеке у селима дошло је свега 2, 3 мил. динара. Од зај- 
мова датих на непокретна имања уопште, који у билансу износе 
63,314.066 динара, долази : 


на Београд 35,467.047 динара, а 

на све остале округе 27,847.019 
Према једној статистици пак, коју је Управа била објавила у 
своме извештају за 1909 г. дугују Управи: 


"У 


трговци, индустријалци и занатлије 18, 8 мил. дин. 
ЧИНОВНИЦИ 2. 2 С атигит ј еит о 
разна занимања сеје наплар ле по бано вене 
земљорадници“.ај пне) омјнабни антене 


» | 


Ш "У 


» » 

Из ових података излази, да се кредитом Управе 
Фондова најмање користи наш земљорадник, а нај- 
више Београд. И ако је Управа закљученим зајмовима на 
страни успела да унесе у земљу милионе нових капитала, који 
су несумњиво благотворно утицали на кредитне односе, ипак се 
њима, на жалост, наш сељак није користио у оној мери, која 
одговара значају његовог реда у Србији и његовој потреби за 
кредитом. Он је још увек остављен на милост и немилост нај- 
горој експлоатацији. Ипак се овако стање ствари неће моћи да 
измени докле год се не изврши катастар и не учине измене у 
хипотекарном праву. Смањивање минимума који се може добити 
код Управе од 1000 на 500 динара за имања у селима, као што 
је то учињено 1906 године и сличне мере, не могу имати неког 
великог утицаја на решење овог питања, које је од много већег 
обима, да би се могло решити таквим срествима. 


У своме извештају Управа додирује и питање о приватним 
улозима. Приватни улози на штедњу износили су код Управе 
Фондова : | 

1909 године 11,103.323 динара 
ние 10 0972 22 ИН 
1911 У 9452.326777. 


Ово смањивање долази отуда, што је Управа последње две 
године почела да избегава примање приватних улога, а прошле 
године је чак и отказала пријем свих улога и наредила враћање 
оних, који су се код ње налазили у суми од 20.000 динара на 
више. Разуме се да улагачи могу и даље — на основу овлашћења, 
које им даје закон — оставити новац код Управе Фондова, само 
без права на интерес. Управа је предузела ову меру, да би се на 
тај начин сачувала од изненадних потреса, који могу бити изазвани 
наглим повлачењем приватних улога, нарочито у времену криза итд. 

Одиста, теориски, природи хипотекарне банке не одговара 
примање капитала, који се пласирају на кратке рокове. Хипо- 
текарна банка је само посредник између капиталиста, који пла- 
сирају своје капитале у њене обвезнице на дужи низ година, и 
зајмотражилаца, који добивају зајмове такође на дугачке рокове. 
Али питање је, да ли су приватни улози, који се налазе код 
Управе Фондова у истини један несталан и несигуран елеменат, 
као што Управа претпостављар Да ли би у истини у случају 
криза и политичких заплета приватни улози били у толикој мери 

повучени, да би то престављало какве веће незгоде за Управу 
Фондоваг Мени ова претпоставка не изгледа тачна. Ако би на 
пр. у случају рата мањи улози к били повучени из Управе, 
други, већи, који су се дотле налазили код других новчаних 
завода, нашли би прибежишта у њој, јер Управа Фондова, као 
државна банка пружа апсолутну сигурност за улоге, који се код 
ње налазе. С друге стране, отказивање улога преко 20.000 дин. 
изазива незадовољство код тих улагача. Управа се према њима 
показује донекле и неправична. Зашто такве улагаче натерати 
да повуку и последњи динар, а дозволити другима да могу имати 
и по 10, 15 и више хиљада динара» Зар не би било умесније 
поставити једну општу максималну границу за све улоге, на пр. 
10.000. динара и онда натерати велике улагаче само да реду- 
цирају своје улоге до ове суме, а не да дигну потпунце свој 
новацг На овај начин Управа би се показала мање строга према 
великим улагачима, а ипак би постигла свој циљ. 

Што се тиче отказа пријема свих нових улога, такав по- 
ступак, с обзиром на развијање штедње у народу, може бити 
само од штете. Међутим би Управа Фондова, као државна уста- 
нова, требала и са своје стране да потпомаже дух штедње. Она 
ће то постићи ако и своју касу отвори пред улагачима, да у њу 
спусте своје уштеђевине, пружајући им у исто време потпуну 
сигурност, да им уложени новац никад неће пропасти. Ми не- 
мамо ниједног другог новчаног завода, који би пружао толико 
гарантија за улоге поверене на штедњу, као што их пружа 
Управа Фондова. И зашто не задовољити потребе оних људи, 
који, како се то каже, више воле да добро спавају, него да 
добро једу, т. ј. који су задовољни и са мањом интересном стопом, 
само кад им је новац у потпуној сигурностиг Ми немамо ни по- 
штанских, ни школских, ни фабричких и др. штедионица, као 
што их имају друге земље; наши новчани заводи ни по броју, 
ни по организацији не одговарају у довољној мери потребама 
земље кад је у питању васпитавање народа на штедњу. И зашто 
онда затворити врата Управе Фондова за све нове улагачег Она 
им може смањити каматну стопу, она може увећати рокове за 
повраћај новца у случају повлачења, она може поставити мак- 
сималну границу улозима, али она, по моме мишљењу, не сме 
тако категорично и тако безизузетно да онемогући приступ 
нових улога. 

Рг. Милан М. СТОЈАДИНОВИЋ. 

СУД ДОБРИХ ЉУДИ. 

Законом о радњама, који је ступио на снагу 1. јула 1911 
године, питање о правним односима између послодаваца и ра- 
дника регулисано је у два правца сасвим новим прописима. Пре 
закона о радњама важили су за односе између раденика и по- 
слодаваца прописи Грађанског Законика о најму, прописи и не- 
потпуни и несавремени. Закон о радњама је с обзиром на оправ- 
дане захтеве и радника и послодаваца питање о њиховим уза- 
јамним правима и дужностима расправио на новој, савременој 
основи. Задржавајући и даље начело, да се сваки однос раде- 
ника и послодаваца заснива на слободном уговору (изузимајући 
питање о времену рада) закон о радњама је поставио многа 
ближа правила, којима је с једне стране циљ, да раденика као 
економски слабијег чиниоца, по могућству заштите, а с друге 
стране да обезбеде послодавца од сваког недопуштеног напу- 
штања рада и оштећења. 

На другом месту закон о радњама је створио један наро- 
чити суд, по угледу на немачке бемегђесегсћје или Кац|- 
тапп5сегтсћје и француске сопзе115 де5 ргида ћоттез5. 
Тај суд се назива Суд Добрих Људи. По својој природи то је 
изборни суд, састављен из преставника и радника и послода- 
ваца, а председник му је један неутрални грађанин. Док су се 
раније спорови између радника и послодаваца расправљали пред 
општинским судом, ако нису прелазили вредност од двеста ди- 
нара, дотле је сад у смислу закона о радњама један чисто из- 
борни суд надлежан за расправу тих спорова. Суд добрих људи 
обавезан је и за раднике и послодавце, само ако вредност спора 
не прелази две стотине динара. За спорове веће вредности он 
је надлежан једино по пристанку странака. 

Ближе одредбе о Суду Добрих Људи и његовој организа- 
цији прописао је, на основу законског овлашћења, Министар 
Привреде Уредбом о Суду Добрих Људи од 16. априла 1912 
године. Та је уредба доста опширна и то јој је једна мана. Истина 
неко ће можда сматрати, да је то баш добра страна ове Уредбе, 
али кад се има у виду, да је ово један лајички суд који више 
има да суди по савести и уверењу, а не по параграфима, онда 
опширност није била неопходно потребна. У Уредби се у три- 
десет чланова говори само о саставу суда и избору судија. Пред- 
виђен је доста компликован изборни систем листама и тајним 
гласањем са релативном већином. Интересантно је, да женским 
радницама није дато активно право гласа, да и оне бирају престав- 

нике, али им је дато пасивно бирачко право, могу дакле бити 
биране за судију (чл. 13). Правила о поступку су исцрпна и 
потпуна. Значајно је, да се не допушта странкама, да имају 
правне заступнике, сем у случају спречености, кад их само члан 
њихове породице или друг по професији може заступати. И 
одељак о доказним срествима је врло опсежан и у њему има 
доста ствари излишних или по себи разумљивих. Например у 
чл. 78 прописано је, да суд расматра јавне и приватне исправе 
издане у спору, о коме је реч. Као да без таквог нарочитог 
овлашћења суд не би смео расматрати исправе, које су најбољи 
доказ у осталом, јер усмени искази странака увек ће бити је- 
днострани. Уредба се побринула и за што брже и сигурније 
извршење одлука Суда Добрих Људи (чл. 87—104). 

Установа Суда Добрих Људи је једна новина у српском 
законодавству, новина која има велики социјални значај. Од 
успеха те новине зависи, да ли ће Србија и даље поћи за оним 
државама, које имају нарочито радничко или социјално законо- 
давство, или ће још чекати. Али треба и овде имати на уму, да 
ни најбољи закон не постиже свој циљ, ако се при примени не 
поступа лојално и искрено. Од раденика и послодаваца зависи 
да својим држањем оправдају поверење, које им указује држава 
остављајући им да сами преко својих преставника расправљају 
своје спорне односе. 

Јој ЈЕ Ме 


КОНГРЕС СРПСКО-БУГАРСКОГ КОМИТЕТА ЗА ЕКОНОМСКО ЗБЛИЖЕЊЕ. 


У октобру месецу прошле године образован је нарочити 
српско-бугарски одбор са задатком да ради на економском и кул- 
турном зближењу између Србије и Бугарске. О томе је у своје 
време у „Делу“ било писано (свеска децембарска 1911). Ове го- 
дине комитет је одржао свој конгрес у Београду, на коме су 
расправљана врло важна питања из царинске и саобраћајне по- 
литике. Конгрес је одржан 19. и 20. маја у Класној Лутрији и 
био је како од бугарске, тако и од српске стране добро посећен. 
Нарочито је значајно за српске прилике, да су у раду конгреса 
узели видна учешћа преставници свих политичких странака и то 
са таквом једнодушношћу, каква се ређе опажа у Србији. То је 
доказ да се у редовима свих странака питање о српско-бугарском 
економском и културном зближењу са свим правилно схватило 
као питање, које се тиче општих културно-политичких интереса, 
при коме нема места страначкој подвојености. Још једна конста- 

тација је потребна, И ако је српско-бугарски комитет једно чисто 
приватно удружење, чији се рад на крају крајева своди на при- 
премање материјала и пропагирање идеја, ипак то приватно удру- 
жење по истакнутим и значајним личностима, које су чланови ње- 
гови, има далеко већи значај од једног приватног друштва. До- 
вољно је напоменути, да су најистакнутији преставници и српске 
и бугарске Трговачке и Индустриске Коморе ушли у комитети 
раде у њему. А сем тога и друга угледна лица, као професори 
Универзитета, народни посланици и политичари потпомажу коми- 
тет у остварењу задатака, на којима он тако усрдно ради. 

Конгрес у Београду бавио се на првом месту најважнијим 
питањем, које је основица за рад комитета, а то је питање о уре- 
ђењу трговинско-политичких односа између Србије и Бугарске. 
У том питању комитет је у главној ствари био једнодушан. Сви 
чланови конгреса једногласно су примили предлог референата 
Г. Г. Бојана Бојева, професора софијског Универзитета и Ог. Владе 
Марковића, да се као једино правилан и корисни начин регули- 
сања трговинско-политичких односа усвоји остварење. царинског 
савеза између Србије и Бугарске. Царински савез је то моћно 
срество које ће Србију и Бугарску зближити и економски ојачати. 
То је у резолуцији врло јасно истакнуто и сав рад будући има 
да се састоји у припремама за остварење тог савеза. Конгрес се 
сложио у томе, да царински савез треба закључити тако, да важи 
одмах по истеку данашњих појединачних трговинских уговора, 
који важе, као што је познато, до 1917 године. 

У резолуцији се не само истиче жеља за остварењем ца- 
ринског савеза, већ се предлажу и нарочите мере, којима ће се 
то остварење убрзати и обезбедити. Тако, тражи се, да се одмах 
приступи закључењу тарифског трговинског уговора, у коме ће 
се узаконити, да Србија и Бугарска од 1917 ступају у царински 
савез. У том уговору, који ће се одмах закључити, имају се учи- 
нити највећи и најшири уступци, нарочито у погледу погранич- 
ног промета, у колико тим уступцима не би било повређено на- 
чело највишег повлашћења, које важи у корист држава, са којима 
Србија и Бугарска имају закључене трговинске уговоре. 

Друго питање којим се конгрес бавио, јесте питање о кон- 
венцији која би се имала закључити између Србије и Бугарске 
о извршењу пресуда и решења српских судова у Бугарској и 
бугарских судова у Србији. Том конвенцијом имала би се дати 
потпуна правна важност пресудама по грађанским и трговачким 
споровима и бугарских и српских судова. Референти за ово пи- 

тање били су Г. Г. Поповилијев, професор софијског Универзи- 
тета и Ог. Лазар Марковић, доцент београдског Универзитета. 
Референти су се сложили у томе, да нема стварног разлога, који 
би говорио против признања пресуда и једних и других судова 
и у својим говорима објаснили су, на каквој основи би се из- 
вело то начело о равноправности и изједначености судских од- 
лука. Сматрајући да није главно изнети једну идеју о равно- 
правности, већ означити све услове под којима се може пози- 
тиван успех постићи, референти су у резолуцији побројали све 
оне моменте и услове, о којима треба водити рачуна при скла- 
пању конвенције. Ти услови су чисто правне природе и њима 
се не отежава остварење главног циља. Напротив, баш тим усло- 
вима се обезбеђује правилно и сигурно функционисање система, 
који би се таквом једном конвенцијом имао завести. 

На трећем месту конгрес се бавио и питањем о екстрадицији 
или издавању криваца. Референти су били Г. Г. Поповилијев, про- 
фесор софијског Универзитета и Пг. Божа Марковић, професор 
београдског Универзитета. И у том питању је постигнута сагла- 
сност и конгрес је у нарочитој резолуцији изјавио жељу, да се 
закључи конвенција између Србије и Бугарске, којом би сеу 
интересу правосуђа обезбедило што скорије и сигурније издавање 
злочинаца. М напослетку конгрес се забавио питањем о легити- 
мацији радника српских и бугарских, односно о срествима ко- 
јима би се та легитимација имала вршити. Референти су били 
Г. Г. Киров, професор софијског Универзитета и Васа Лазаревић 
члан Управе града Београда. Врло зналачки говори оба рефе- 
рента којима су објаснили предложену резолуцију, наишли су 
на опште одобравање. 

По резултатима овог конгреса учесници могу потпуно бити 
задовољни. Реални рад без икаквих фраза и сентиметалности 
неопходан је услов за сваки успех. Конгрес се одликовао баш 
тим реалним радом. Заједнички економски и културни интереси 
императивно налажу и Србима и Бугарима да споразумно при- 
ступе решењу многих питања, а за то споразумно решење треба 
много претходних радова, много обавештења и отклањања не- 
сугласица, много искрености и поверења, а нарочито пак много 
додира и упознавања. Српско-бугарски одбор свесан је свега 
тога, што се лепо види по његовом паметном и смишљеном 
раду, и зато се с правом може очекивати потпуни успех. 

Рг. 


КЊИЖЕВНО-НАУЧНИ ПРЕГЛЕД 


СлободанЈовановић, УСТАВОБРАНИТЕЉИ И ЊИХОВА ВЛАДА 
(1838—1858). Београд 1912. 


Ова књига је једно културно-историско дело од високе 
научне вредности. По начину излагања, по богаству материјала 
црпеног на основу поузданих архивских података и личних саоп- 
штења људи, који још памте оно време, по логичном везивању 
узрочних појава са последицама, као и по лаком и пријатном 
стилу, познатој особини г. Јовановића, књига ван сваке сумње 
представља једну од најважнијих књижевно-научних појава у 
овој години. 

Владавина уставобранитеља, оне политичке странке, која је 
извојевала устав од 1838, оборила Обреновиће и довела на кња- 
жевски престо Александра Карађорђевића, преставља по свему 
један засебан период у новијој историји Србије. Под уставобра- 
нитељима се тек почело озбиљно радити у свима правцима на 
дефинитивном стварању државе и државне организације на прав- 
ној и културној основи. Отуда уставобранитељски режим, који 
је трајао до Св. Андрејске Скупштине, долази у најинтересан- 
тније фазе у развитку Србије. Проучавање тог режима је про- 
учавање постанка Србије као модерне државе. 

Г. Јовановић је поделио своју студију на три дела. Први 
део је посвећен искључиво културној историји. Ту се налазе 
одељци о судству и судској органазацији по новим, модерним 
законима, о чиновништву и чиновничком питању, о школи и 
школском стању, о привредним и саобраћајним установама и 
приликама, о финансијском стању и финансијској политици. 

Други и трећи део имају за предмет политичке догађаје, у 
колико су исти везани за устав и уставно питање. Други део 
говори о кризи уставобранитељског режима. Ту је прво изло- 
жена организација врховне власти по уставу од 1838, значајна 

по установи савета, који је ишао законодавну власт и чији су 
чланови имали особени правни положај. Та организација била 
је повод многим догађајима, специјално борби између кнеза и 
савета, којој је посвећен нарочити одељак. Као особени моменат 
у тој борби истиче се Тенкина завера против кнеза, која је по- 
стала била читав европски догађај и о којој г. Јовановић оп- 
ширно говори такође у засебном одељку. Две главне политичке 
личности тог времена Вучић и Илија Гарашанин су предмет на- 
рочитог расматрања. У трећем делу је изложена историја пада 
Александра Обреновића. Ту је говор о састанку Св. Андрејске 
Скупштине, о приликама које су владале у време тог састанка, 
нарочито о односима појединих политичких група. Најзад се де- 
таљно излажу догађаји сва три дела револуције и изводе на 
крају општи закључци и погледи. 

То је садржај књиге. У њој, као у свакој историској сту- 
дији, има наравно оцена и закључака, који се на крају крајева 
појављују као лични закључци пишчеви, али се тај субјекти- 
визам огледа само при оцени факата. Г. Јовановић је овом сту 
дијом, која врло лепо допуњује радове Г. Мих. Гавриловића о 
Кнезу Милошу и наставља их управо, дао један значајан прилог 
српској историји, прилог од трајне вредности. 

Рг. Л. МАРКОВИЋ. 


Стојан М. Протић, Одломци из уставне и народне 
борбеу Србији. Књига друга: Од зајечарске буне до 
оставке краља Милана (Београд 1912 стр. ХЈУ 334, цена 
2 динара). 

Убрзо за првом књигом објављује Г. Протић и другу књигу 
својих успомена о појединим моментима из историје наше уну- 
тарње политике за последњих тридесет година. У овој књизи су 
описани догађаји, који су се по времену десили од зајечарске 
буне, па до оставке краља Милана. И друга књига, као и прва, 
има један нарочити облик. То су, као што и сам назив каже, 
слике појединих епизода из ранијег политичког живота, али 
слике неопходно потребне за познавање прилика, у којима се 
Србија до скора налазила. По форми ове белешке не преста- 
вљају целину, оне говоре о разноврсним питањима и догађајима, 
али у суштини има јединства. Главни материјал је о раду ради- 
калне странке, упоређеном са радом либералне и напредне странке 
под владом Милана Обреновића. 

У неким одељцима налазе се податци, који се тичу искљу- 
чиво рада радикалне странке, њених метода и њених погледа на 
поједина државна и културна питања. Тако су ту објављена три 
чланка г. Протића из времена, кад се радикална странка фор- 
мирала. На првом месту чланак о школи и политичком васпи- 
тању, који ни у колико није изгубио вредност и за данашње 
време, пошто се наравно изоставе захтеви у погледу слободе 
штампе, слободе збора и удруживања, које су слободе данас 
потпуно остварене. У чланку „Један лек“ износи се штетност 
система, по коме је за тужбу против чиновника потребно и одо- 
брење надлежног министра, какав је систем постојао по уставу 
од 1869. У чланку „Ред у држави“ указују се на то, да ред 
потиче од права и правних органа, и да се суштина реда огледа 
у потпуном поштовању закона не само од стране грађана, већ 
и од владе и њених преставника, државних власти. 

За правилну оцену погледа радикалне странке на поједина 
политичка и друштвена питања значајне су одлуке радикалног 
збора држаног у Нишу 6. и 7. фебруара 1886. Повод за ове 
одлуке била су извесна питања, која је краљ Милан упутио ра- 
дикалима, пре него што се одлучио да им повери учешће у др- 
жавним пословима. Посредник између краља Милана и радикала 
био је, као што се зна, Пера Тодоровић, о чијем раду једно писмо, 
сад први пут објављено, упућено од Тодоровића Ж. Јовичићу, даје 
поред до сада познатих ствари још јасније податке. Као краљев 
повереник Тодоровић није успео у својој мисији. Главни циљ 
краља Милана, да придобије радикале на споразуман рад са на- 
предњацима, није био постигнут. Радикали су одбили споразум 
ма с којом странком, хотећи да избегну споразум са напредња- 
цима, а ускоро затим утврдили су споразум са либералима, и што 
је карактеристично, обе те одлуке објављене су истог дана. Г. 
Протић излаже, какви су политички разлози руководили ради- 
калну странку, да тако уради. 

Споразум са либералима довео је до прве коалиционе владе 
а затим до чисто радикалне владе, образоване 19. децембра 1887 
под председништвом г. Саве Грујића. Овде је од значаја програм, 
који је радикални посланички клуб поднео краљу као основу 
рада радикалне странке, на случај да њој буде поверена управа 
земљом. Радикални кабинет остао је на влади свега четири месеца. 
О узроцима његова пада не даје ни г. Протић сигурне податке. 

Одељак о односима између краља Милана и Гарашанина 
преставља праву сензацију, нарочито с обзиром на преписку њи- 

хову, која је још онда била објављена, јер се путем јавности и 
водила. Нарочити одељак говори и о појединим моментима уставне 
реформе од 1888. Ту су врло значајне примедбе г. Протића о дана- 
шњој вредности тога устава, примедбе које потичу од човека несу- 
мњиво компетентног, да после толикогодишњег политичког рада 
говори с ауторитетом о добрим и рђавим странама једног закона. 

У одељцима о оставци краља Милана и о резултатима његове 
владавине налази се такође пуно значајних и интересантних по- 
датака, које треба знати. Сви ови чланци, као и други, нису из- 
речно поменути, престављају здраву и пријатну, а нарочито пак 
поучну лектиру за оне, који се у опште интересују политиком. 
Г. Протић је врло добро урадио, што се решио да сачува по- 
датке о многим догађајима из наше збиља интересантне политичке 
историје. У Србији постоји навика, да се ствари из прошлости 
заборављају и игноришу, и ако нам баш прошлост може дати 
упута за правилан рад у садашњости. Колико је прошлост поучна, 
то се врло лепо види и из ове књиге г. Протића, коју ми нај- 
топлије препоручујемо пажњи читалачке публике. 


Рг. Л. МАРКОВИЋ. 


Г. С. Петров, Школа и живот. С руског Мих. Гаври- 
ловић и Илија Јовановић, пит. В. А. 

Још раније је требало ову књигу превести, још раније упо- 
зорити на њене идеје. Али и данас је добро дошла. Превод је 
са једанаестог издања тога дела, које сва омладина широм Ру- 
сије чита и њиме се одушевљава. Петров је њен љубимац, пред- 
ставник идеалности и љубави, ватрени поборник живота и рада. 
Његова је књига духовно буђење, вера у младост и полет, по- 
зив на рад, одушевљавање снагом и надом. Она тако лепо иу 
згодно време долази нама и нашој омладини, где су ова пи- 
тања тако рећи на дневном реду. Ми ћемо покушати да их из- 
несемо, у општим и најкраћим цртама, не ускраћујући задовољ- 
ство читаоцима да их и у оригиналу прочитају. 

Колика је разлика између школе и живота, и колико тек 
изненађења због тога, кад се помисли, да школа спрема за жи- 
вот, да она учи и васпитава, снабдева знањима и морално по- 
диже, да из једне неизрађене, фине и осетљиве душе, из једног 
таквог материјала, она има да створи човека, идеалног раденика 
добру и истини, одушевљеног за рад и делање са срцем пуним 
љубави и енергије, с дубоком вером у будућност и срећу, Зар 

то није посао наставника уметника, препуног љубави према своме 
послу, у који се уноси топлине и жара, љубави и одушевљења» 

А то је оно чега ретко има по школама, где влада такво 
мртвило наставе, развијање памћења на рачун стваралачког ума, 
где механички рад убија животну енергију, где се не мисли на 
идеале и живот, где не пламти одушевљење, где се ради само 
за испите и оцене и где спрема за живот не постоји, где се само 
учи, управо не учи, него буба. Без пробуђеног моралног осе- 
ћања, без појимања живота и рада, без идеала, без одушевљења, 
без осећања дужности, такав је човек кога пушта школа у жи- 
вот, а то управо и није човек, то је неко безлично и неодре- 
ђено створење, уморено и изнурено дугим и механичким радом, 
препуно туђих мисли и непотребних знања. 

На супрот томе, са широком основом идеализма, љубави 
и мира, Петров проповеда и тражи живот пун рада, енергије и 
среће, тражи култивисање осећања, морално васпитање, широко 
и правилно образовање женскиња, и целог народа. А да ли ће 
моћи овакви људи, какве даје садашња школа, водити такав 
живот, где се тежи идеалном циљу и где влада творачки рад» 
Петровљеви хероји, то су они млади лекари, свештеници и 
учитељи и сви они, који пуни љубави и одушевљења, предајући 
се потпуно своме послу, образују и васпитавају народ, помажу 
га, лече и уче, теше и олакшавају живот, и који у том свом 
послу, уносећи сву своју душевну топлину и срдачност, не ште- 
дећи себе и не подижући вику својим радом, остају непознати 
и нечувени. Да ли школа спрема такве хероје» Одговор јеи 
опет негативан. Зато се мора изменити школа, настава у школи, 
начин предавања, број предмета, морају се и наставници про- 
менити. Са више љубави и топлине они морају учити децу, са 
већом пажњом пазити на њихово морално васпитање, са већом 
озбиљношћу на њихово спремање за живот. Улити то у детињу 
душу, створити од њега човека, подићи у њему високо морално 
осећање и снабдети га свима стварно потребним знањима, то је 
циљ и то треба да буде циљ школе. 

Тада би нестало и ове културе, јер је Петров неће овакву, 
каква је сада, културу спољашности, културу ствари а не духа, 
културу челика, гвожђа и олова, а не човека, кутуру безосећајну, 
материјалну, која под видом хуманизма и просвећености скрива 
у себи основе животињске. Данашњи људи нису културни: то 
су културом прелаковани дивљаци. Он проповеда и објављује 

зору нове културе основане на вишим, божанским начелима. Ни 
хуманистичка начела нису највиши принципи те културе и кул- 
турног живота; треба се управљати по неким вишим надчове- 
чанским, божанским начелима; на јеванђелској истини и љубави 
треба да се подиже нова култура нов живот. Нов препорођај 
наука и уметности треба да наступи не на идејама оне мудрости, 
чије је оличење била богиња Атина — незнабожачке мудрости — 
већ на мудрости Софије, мудрости која је потекла из суштине 
јеванђељског божанства. То је почетак једино вечне и апсолутно 
највише културе. Што се човечанство све више потчињава јеван- 
ђелским истинама, све више савлађује себе и све се више уздиже, 
све је културније. Циљ културе је божанство, а смисао љубав. 
Каква разлика између њега и Ничеа, за кога Петров има само 
израз „Сиромах Ниче“ ! 

Књига је упућена омладини, она је највећи љубимац Пе- 
тровљев. Омладина је младост и бујност, одушевљење и рад. 
Поклоник уму, знању и идеалу, одушевљена свежином и снагом, 
силна енергијом, усхићена животом, препуна љубави, божанске 
љубави и истине, клицајући и пламтећи за све светло, лепо и 
добро, таква је омладина Петровљева, таку је он жели. И његов 
лаки стил, тако течан и тако одушевљен као и његове мисли, 
свеж и убедљив као и његове идеје, снажан као његово убеђење, 
нежан и пун осећаја, као његова љубав, усхићавао је сву руску 
омладину, и узбуђивао словенске душе, тако осетљиве за све 
што је идеално и узвишево. Не сумњамо да ће ова књига наћи 
такође топал пријем и код нас, јер као да зато, што смо браћа 
по крви, морамо имати и исту душу и исте боле. 

Превод је пак добар. Ма да се осећа почетнички рад, 
ипак се опажа удубљивање у посао и осећање, оно што ми нај- 
више ценимо код превода. Али при све том могло се поклонити 
мало више пажње не само тачном преводу, већ и тражењу 
згоднијих израза, стилистички лепших реченица, да би се избегао 
онај утисак који се осећа на неким местима, истина ређим, као 
да се од речи до речи преводило. То се налази понегде и у реду 
речи у реченицама и у ређању појединих подређених реченица 
у сложене. Местимичне погрешке пак изглађене су другим врло 
лепо и тачно преведеним местима, тако да се на крају крајева 
добија леп утисак, а како вредност саме књиге заслужује особиту 
пажњу, то се надамо, да ће у другом издању све бити поправљено. 


В. МАРКОВИЋ, 

ДРАМЕ СА КОНКУРСА: „Низ стрмину“, од Срђана Туцића. „Са својима“, 
од Александра Илића. „У чистом зраку“, од анонимног писца. 


Без душевних сензација, без дубоких покрета и специјалне 
психологије, обична по традицији, а необично оскудна у драмским 
моментима, наша драма још увек има на себи онај познати срп- 
ски жанр, ону монотону, површну, неартистичку ноту, која јој 
даје стално један исти гест, један исти покрет, увек исту боју 
и исту душу. То се види и по овогодишњем драмском конкурсу 
Народног Позоришта. 


Драмски конкурс сам по себи није искључив. Он доводи на 
површину нове људе, пречишћава таленте и отргне позорницу 
покадкада из монотоности. Негативне резултате драмског кон- 
курса такође треба поштовати; нарочито онде, где два међу- 
собно противна времена, две фазе, или две различите драмске 
еволуционе струје, долазе у сукоб ради стварања каквог новог 
култа или какве нове литерарне заједнице. Са тог гледишта се 
писац драме „Са својима“ може сматрати као израз читаве једне 
генерације, генерације која захтева императивно препород драме, 
која хоће запад и његову културу да хармонизира са својом кул- 
туром, која мрзи сплин и лажну блазираност, опажајући у себи 
и публику и гледаоца, и писца, и критичара. Боље је угледати 
се на оно, што је драма у другим земљама дала, него вечито ро- 
бовати преживелим и престарелим српским мотивима. Тиме нећу 
да тврдим, да треба стално остати при имитацији. Не, на њој се 
само тренутно мора остати; она је неизбежна, нарочито у да- 
нашњој етапи наше драмске литературе. Можда је таква једна 
генерација апсолутно потребна, нешто слично оној густој гомили 

ратника при опсади каквог замка, опкољеног дубоким ровом, 
у коме мора пасти мртав добар део војника, да би она друга 
половина, прешавши преко њихових тела, дошла до резултата 
и успеха. Са великим пијететом треба поштовати и дивити се тим 
палим херојима! Они су били мост преко кога се морало и 
требало прећи. Са положајем таквог једног моста можда се 
може упоредити и писац ајнактера „Са својима“. 

Г. Александар Илић и као почетник и као писац који први пут 
ступа на позорницу, заслужује да се о њему проговори пре свега 
из разлога, са кога се ретко говори: он је претрпео пораз; али 
г. Илић има потпуно права, да буде својом пропашћу горд. 
Његова драма потпуно не ваља; не ваља по обради, по арти- 
стици и вештини. драмског склапања; али она је врло добра, 
чак врло значајна, по своме срећно пронађеном мотиву, по своме 
предмету који обрађује и поред утицаја у драми, и најзад због 
отимања од наше традиционалне драме. И ја сам склон да веру- 
јем да драма „Са својима“ спада у ону врсту драма, које дају 
озбиљнији и бољи утисак кад се читају, него кад се изводе на 
позорници. Бар по опису који писац даје о средини у којој се 
она дешава, може се закључити сва озбиљност ове драме, упро- 
пашћене пишчевим лаким критеријумом. Ту се наводи један врло 
језгровит пасус згодан за сценски ефекат. Планинско село на 
тромеђи Србије, Румуније и Угарске; оно живи од качамака, 
проводи дане с козама по стењу, а из руке не испушта разбој- 
ничку секиру. То је дивљина која зна за Оршаву, Текију и Турну, 
танке паланачке асфалте, куће са фасадама од шамотских цигаља, 
силу финанса и страст кријумчарења, и сви блиставу ситнеж 
трговаца са ваљаним трбусима и златним ланчевима, трговаца 
који тајно примају грађу, вуну, мрс, дајући сељацима зато. 
пробушене влашке никлиће и жуту дугмад. Али у селу има и 
француска колонија, чиновници друштва за експлоатацију угља, 
и „персонал“ коме годи свежи ваздух, дуги дани и лепи профили 
Влаиња. — Ипак, ово село са овом средином има своју личну 
боју, свој сасвим други живот, који је чемеран; домове који су 
трули и са одомаћеном страшном болешћу која разједа крв, 
гнојави кости, откида образе, рањави листове, и коју лече врачаре 
Влаиње, кадећи болесника травама из планине за које се вели 
да је преко њих газило „Црно Хомољче“, лутајући ноћу по пла- 
нини и вребајући нову крв и младо тело. У сеоској школи, 
чатмари, која је зидана од блата, дунавског шљунка и песка још 

је горе. Унутра сва истина оних речи, које носи један наш учи- 
тељско-педагошки часопис на својим корицама, под једном сликом 
овакве „школе“: „Када би могао срећни учитељ да купи здравље 
и плућа у апотеци, овде би га морао упропастити“. И доиста, 
унутра је под од земље, а ово велико, заједничко оделење за 
учитеље, има у десном дну огњиште са вечним пепелом, усађеним 
сачом и огарављеним веригама. Напољу пада киша, она неуме- 
рена, планинска, час полако а час хучно и брзо, према облаку; 
а некад се разреде облаци и назре се бледи колут сунца... 

Несумњиво је једно. Ако се ставимо изван пишчеве драме 
и покушамо да говоримо о њеном мотиву — али не онаквом 
какав је, но какав треба да ја — констатоваћемо да писац као 
почетник пружа и сувише материјала драмског, не знајући при 
том да се нађе, приморан да га набаца више него што треба. 
Личности неокарактерисане довољно, речи наивно изражене, 
дијалог штур и празан и паузе неумешно попуњене усиљеним 
елементима. Писац је у томе погледу особито слаб: чим се какав 
дијалог сврши, он, да би се нашао у том критичном моменту, 
ствара или експлозију мајдана, или се чује Метерлинково шу- 
штање кише где треба и где не треба, или безначајно звоне 
звона, или се, најзад, незграпно продере какав паралитик. У свему 
овом да се лако наслутити и Ибзенов Освалд и Метерлинк и 
Свинберг, и Судерман, и Толстој, и Горки — што све чини једну 
слабу драму. Па ипак млади писац по својим литерарним спо- 
собностима може у будуће дати добру драму, ако се буде осло- 
бодио шкодљивих утицаја и ближе пришао себи. 

Ајнактер „Низ Стрмину“ од г. Срђана Туцића, као писца 
већ познатог (код нас по „Трулом дому“), појединим својим 
неприродно смишљеним сценама препричава тужну историју је- 
дног убице, кога жена доводи до вешала. Стана, удовица уби- 
јенога, својим изразитим и окарактерисаним темпераментом по- 
казује једну сељачку душу, која и под кућном стрехом, као и 
у црквеној порти даје повода за љубав Нику, брату њеног уби- 
јеног супруга, кога је овај због ње и убио. Нико је убица само 
свог брата; али је Стана и Ников убица. 

Г. Срђан Туцић, као драмски писац, по својим реалистич- 
ним драмама заузима већ у Хрватској положај угледног дра- 
матичара. Он је снажан у изналажењу бинског елемента иу 
овом обичном комаду, и то га је попело на висину првог међу 
једнакима. 

Најзад, анонимни писац драме „У чистом зраку“ имао је 
намеру да да једну нежну слику приморског пејзажа и историју 
једне жене која се боји да њен драган, који се морао оженити 
другом, не заборави на њу и њихово дете. Теза није нова. Ту 
се пати од љубоморе, трза и страхује; на први поглед нешто 
слично љубавним подвизима у „Отвореном кавезу“ од Едуарда 
Бурдеа, писца „Рубикона“. Владислав Јевремовић и Јованка, 
својим плотским односима, који су се временом морали преки- 
нути, стварају сукоб и сцену, у тренутку када Јованка долази 
да иште издржавање за себе и за своје дете у близини Влади- 
слављеве жене. 

Комад је изражен врло наивно и нема драмске вредности. 
Све је ту бледо, необрађено бински, необрађено и по карак- 
терима. 

Игра глумаца није била добра. Нарочито су били површни 
г. г. Гошић и Богић, док су г-ђа Таборска и Павловићка каои 
г. г. Милутиновић и Шапоњић, спасавали и оно што није тре- 
бало спасавати. 


РУМ, 


ХРОНИКА 


ПОЛИТИЧКО ЗАТИШЈЕ. ДЕБАТА О ВЕРИФИКАЦИЈИ ИЗБОРА. 


Народна Скупштина је већ месец дана на окупу, али главно 
питање, које су избори 1. априла истакли на дневни ред, није 
још ни до данас решено. Резултатом избора би једино радикална 
странка могла бити задовољна, да није било одвојених ради- 
калних листа, које су знатно смањиле број радикалних посланика, 
и да се изборна борба водила са јаснијом изборном паролом. 
Наравно да сада после избора никаква накнадна домишљања и 
савети не помажу, већ треба са створеном ситуацијом рачунати 
и према њој се донекле управљати. 

Ситуација је пак овака. Влада г. Миловановића располаже 
формалном већином у Скупштини и без радикалних дисидената, 
и по том основу могла би слободно радити државне послове. 
Опозиција пак толико је хетерогена и разнолика, да би у ствари 
и с те стране разумно судећи влада била остављена на миру. 
Али док је за „отправљање редовних и текућих послова и ова 
већина, којом влада располаже, са свим довољна, дотле је за 
доношење важних и значајних закона, који очекују Скупштину 
и који се морају изнети на решење, влада г. Миловановића не- 
сумњиво слаба и велико је питање, да ли би она хтела под 
таквим околностима да спроводи законе, који имају истина кул- 
турни значај, али су непопуларни услед издатака, које повлаче. 
То је случај са законом о порезу, са законом о катастру, законом 
о чиновницима, законом о војсци, са законом о зајму за поди- 
зање школа и болница, путова и жељезница, пошто је то једини 
пут, да се дође до добрих путова, и зграда за школе и болнице. 
Кад тако стоји ствар, онда је очигледно, да је дужи опстанак 
владе врло неизвесан. Један угледни члан кабинета г. Стојан 
Протић већ се повукао, сматрајући да влада треба да има што 
јаснију ситуацију. Остали чланови кабинета у споразуму са клубом 

радикалних посланика налазе, да сама оставка владина ни у ко- 
лико не би рашчистила ситуацију, већ би је можда још више 
заплела. И зато је по свему изгледу донета одлука да се решење 
овог питања по могућству одложи. Нашло се, да је боље при- 
чекати, док се духови не умире мало, док се одјеци изборне 
борбе не изгубе, док се другим речима не створи повољнији 
терен за политичке комбинације било у овом или оном погледу. 
И зато ће без сумње скупштинске седнице одмах по верификацији 
избора бити закључене. 

Дебата о верификацији избора завршује се већ. Незгодни 
исход избора имао је утицаја и на ту дебату, што се види по махом 
слабим говорима. Веће интересовање је изазвао једино говор г. Јо- 
вана Скерлића, и то не толико због садржине, пошто је г. Скер- 
лић говорио о стварима већ познатим и толико пута помиња- 
ним у дневним новннама, колико због одјека, који је његов го- 
вор нашао баш у крилу самосталних радикала, којима и г. Скер- 
лић припада. Једна од најтежих замерака г. Скерлићевих погодила 
је баш ону странку, у чијем је главном одбору г. Скерлић члан 
и то је сасвим природно изазвало праву сензацију. Г. Скерлић 
је већ био једанпут и сувише оштар у оцени самосталних ра- 
дикала (в. чланке његове у „Дневном Листу“) али му је тај 
суд донео чланство у главном одбору. Мислило се, да ће г. 
Скерлић као члан врховне партијске управе моћи утицати, да 
се ради у сном правцу, који он истиче. Из говора г. Скерлића 
могао би се извести закључак, да његово учешће у раду главног 
одбора нема оне резултате, који су се можда очекивали. 

Управа странкина оградила се од говора г. Скерлића, ма 
да је та ограда била излишна. У говору г. Скерлића било је 
много чега тачног, само је све то потенцирано, хиперболисано, 
што је последица личности говорникове, која тако схвата по- 
литичке прилике. Кад се има на уму да је г. Скерлић сад први 
пут посланик и да он као једна скроз опозициона, критичарска 
и негативна природа почиње посланичку каријеру у опозицији, 
онда се његов говор боље схвата и онда се неће тако строго 
осуђивати, као што је то учињено баш од пријатеља г. Скер- 
лићевих. Паметније би било избећи примену оне пословице: 
(Јш. 5јехсизе | мат. 

Ро сиз. 

Српска Краљевска Академија На- 
ука. — Академија природних наука 
имала је свој скуп 5 маја ове године, на 
коме су свршени ови послови: 1. До- 
писни члан Академије д-р Мил. 3. Јови- 
чић приказао је своју расправу „У при- 
лог конституције хромних хидрата“. Од- 
лучено је да се ова расправа штампа у 
„Гласу“ П разреда. — 2. Усвојено је 
мишљење академика Јована Жујовића: 
да се расправа Влад. К. Петковића „Голт 
у Србији“ штампа у „Гласу“ 1 разреда. 
— 3. Примљен је за „Споменик“ П раз- 
реда спис Светислава Матића, дирек- 
тора гимназије, „Еашпа Зетјса. Сојеор- 
(ега. 1 племе: Сагађолдеа“. 


НАУКА. 


Издања Југословенске Академије 
знаности и умјетности. — Поред дела 
споменутих у 60-тој књизи „Дела“ (стр. 
477, свеска за септембар 1911 год), Ју- 
гословенска Академија знаности и ум- 
јетности издала је у години 1911 још 
и ова: 


1. „Баа“ књ. 188 (50 књ. математи- 
чко-природословног разрела) у којој су 
ове расправе: а) Биљногеографске фор- 
мације зимзеленог појаса Далмације, 
Херцеговине и Црне Горе (са 24 слике 
ван текста)“, од д-ра Луја Адамовића; 


= 6) „Просторне кривуље 3. и 4. реда 
у свези с опћеном површином трећега 
реда“, од д-ра Јураја Мајцена; — в) 
„Прилог познавању абнормалне' грађе 
петељке неких акантацеја“, од д-ра Ан- 
тона Вргоча; — г) „Флора југоисточне 
Србије. Е!ога Зетјае апзо - опепан5“ 
(свршетак), од д-ра Луја Адамовића ; — 
д) „Размјештај и селидба книдоцита у 
хидромедуза и у хиодроида уопће“ (са 
50 слика у тексту), од д-ра Ј. Хаџиа. 

2. „Рад“ књ. 189 (књ. 51 разреда хи- 
сторичко-филологичкога и филозофичко- 
јуридичкога) у коме су ове расправе: а) 
„Откупно право у сгарих Хрвата“, од 
д-ра Ивана Строхала; — 6) „Хрватске 
и српске народне пословице спрам гр- 
чких и римских пословица и крилатица“, 
од д'ра Ивана Касумовића; — г)-<-О 
Гашпар Вињалић“, од Шима Урлића. 

3. „Зјаппе“ књ. ХХХШ, у којој је 
штампан опсежан рад Ивана Милче- 
тића „Нгуабзка аројазка БбНоргана“ 
(Г део: описи рукописа). У овој је књи- 
зи описан врло велики број глагоља- 
шких рукописа од прилике на исти на- 
чин како је код нас г. Љуб. Стојано- 
вић израдио каталоге рукописа наше 
Академије Наука и Народне Библиотеке. 
Рад је врло савесно израђен и биће од 
знатне помоћи историцима српско-хр- 
ватске књижевности и језика. 

4. „Дипломатички зборник краљевине 
Хрватске, Далмације и Славоније“ (Со“ 

дех фаротансиз гест Стоанае, Па!та- 
пае ећ ЗЈауотае), свеска 1Х, који је уре- 
дио г. Смичиклас. У овој књизи збор- 
ника су листине из година 1321—1331 
у којима је обилата грађа за историју 
поменуте три покрајине, а има их не- 
колико које се тичу Србије и Босне. 
Издавањем овога зборника Југословен- 
ска Академија показује да озбиљније 
ради на проучавању прошлости нашега 
народа, него што то чини наша Ака- 
демија Наука. Ми радо признајемо да 
је наша Академија на овоме пољу до- 
сада доста учинила са своје стране, али 
ћемо рећи да је она могла и више у- 
радити само да је хтела радити енер- 
гичније и са унапред добро смишље- 
ном основом, како се ради у Југосло- 
венској Академији. Много би боље било 
да је Академија озбиљније и снергич- 
није приступила издавању „Истори- 
ског зборника“ него што своја сред- 
ства расипа издајући књиге и расправе 
д-ра Владана Ђорђевића и Јована То- 
мића, од којих мучно да ће српска 
наука имати какве особите користи. 

5. „Хђопик ха пагодт ЖМуој 1 об:- 
саје Јидмић Зјауепа“, књ. ХУП, свезак. 
2., који уређује д-р Д. Боранић. У о- 
вој је књизи разноврсна етнографска 
и етнолошка грађа. 

6. „Кјестик ПгуабКора Ш згрзкора је- 
ка“, св. 30. (1 св. УП дела) „Мога- 
С16 - пас!“ 

7. „Пјеја Јирозчјоуепзке АКадепије 
гпапози 1 итје този.“ Кпјра ХТХ: „Нг- 
мајка зротепс! птзКкога родгисја 12 
дође пагодтић ћгуаакћ у]тадага, Кпјуса 
1. Пуогзка Кареја 5у. Кша и Миц“, 
написао д-р Лука Јелић. — У овој 
књизи почиње д-р Јелић саопштавати 
резултате својих археолошких истра- 
живања у граду Нину, која је започео 
у северној Далмацији још 1907 године. 
Овде нам даје историски и археолошки 
опис дворске цркве у Нину, цркве Св. 
Крижа (крста), која је подигнута — по 
његову мишљењу — пре УШ века. 

Ископавањем ове цркве нашао је д-р 
Јелић доста врло занимљивих старина, 
које су од знатног интереса за архео- 
логију и стару архитектуру Далмације 
и Хрватске. 


Милош Р. Милошевић: Општа 
културна педагогика. — Као 145 
књига издања Задужбине И. М. Колар- 
ца штампана је књига „Општа кул- 
турна педагогика као наука, која 
чињенице васпитања испитује на кул- 
турним појавама у развитку индиви- 
дуалног и колективног духа“ (У Бео- 
граду, 1911. У 80, стр. ХУШ + 613. 
Цена 6 динара). — Као што и сам овај 
доста нејасно и тешко стилизован нат- 
пис сведочи, књига је ова заснована 
на врло широкој и доста неодређеној 
основи. Писац је у њој подвргао своме 
научном истраживању не само морално 
и умно васпитање поједине личности, 
већ и целога друштва и то у свима 
правцима друштвенога живота и рада 
(у породици, у држави; привреду, по- 
литику, књижевност, науку и т. д.). 
Због тога би ова књига, да је само 
мало разумљивије и концизније напи- 
сана, могла бити од користи и ширем 
кругу читалаца. Међутим она је верна 
копија оних опширних и дубокомисле- 
них, али мутних и до крајности разву- 
чених, немачких педагогија које могу 
читати само они који се одликују нео- 
бичним стрпљењем. Стога је ово пиш- 
чево угледање и подражавање немачким 
педагозима и социолозима учинило да 
ће писац тешко постићи своју лепу и 
племениту намеру: да читаоцима да 
књигу из које се може много које 
чему научити као човек и грађанин. 


Миленко М. Вукићевић: Исто- 
рија српскога народа у слици и речи. 
— Пре кратког времена изишла је из 
штампе „Историја српскога народа у 
слици и речи“, од проф. Миленка Ву- 
кићевића (Београд, 1912. У 80, страна 

ХМГ + 434. Цена 5 динара). У овој књи- 
зи обухваћена је историја српскога на- 
рода до краја ХУ века, до пада под Турке 
свију српских држава и покрајина. Пи- 
сац је своје причање подесио тако да 
његову књигу може с разумевањем 
читати сваки иоле писмен човек; он је 
дао, дакле, праву популарну историју. 
У којој од наредних свезака „Дела“ биће 
опширнијег говора о начину излаггња у 
овој историји као и тачности овде упо- 
требљених историских чињеница и о 
схватању историских догађаја. Засад је 
препоручујемо читаоцу, који воли да 
зна прошлост свога народа. Писац је, 
да споменемо засад само још и ово, у 
ову своју књигу унео и доста слика и 
то врло добро пробраних слика. Карте, 
којих такође има у овој књизи, пе ва- 
љају нимало, и њих није требало уно- 
сити да само запремају место. 


Хашка конференција за изједна- 
чење меничног права од Спасоја 
Радојчића (Београд 1912 г.). У овој 
књизи објављен је извештај српског де- 
легата г. Радојчића о раду конферен- 
ције, која је утврдила пројекат једног 
заједничког меничког закона за све уго- 
ворне државе. Г. Радојчић је тај пројект 
превео и на српски и снабдео потребним 
објашњењима. Цео извештај је опширан 
и врло стручно написан, из чега се може 
с поузданошћу закључити, да је г. Ра- 
дојчић достојно престављао Србију на 
овој конференцији, чији ће рад, ако буде 
до краја изведен, бити од велике кори- 
сти трговини и саобраћају. Л. 


Утсеп је Как1с: бедапкеп Шђег 
Егдећипо дигсћ Зрге! ипа Кипз5! (5. 
58, Герар 1911). 

Господин Вићентије Ракић узео је за 
предмет своје докторске тезе врло ин- 
тересантно и поучно питање о игрии 
уметности као васпитном среству. У пр- 
вом одељку он расматра однос игреи 
уметности према животу у опште, утвр- 

ђујући на основу биолошких и психо- 
лошких чињеница, да су и игра и умет- 
ност потребна допуна живота. У другом 
одељку говори о игри и уметности као 
васпитном среству. У трећем одељку реч 
је о општим условима, под којима игра 
и уметност могу утицати на васпитање. 
Овим делом унето је доста нове светло- 
сти у ово пптање, које су и пре Г. Ракића 
психолози и педагози расправљали, пре- 
ма којима међутим писац заузима пот- 
пуно самосталан положај. Заинтересова- 
ним лицима пружиће несумњиво студија 
Г. Ракића лепу и поучну лектиру. „“. 


Грађански Судски Поступак од 
Живојина М. Перића и Рг. Дра- 
гољуба Аргнђеловића (Београд 
1912). — Г. Г. Перић и Аранђеловић 
објавили су своја предавања из грађан- 
ског судског поступка, и то само други 
део: о извршењима судских одлука. 
Главни рад је г. Перића, док је г. Аран- 
ђеловић приложио само један одељак : о 
стварима, које се не могу узети у попис 
ради извршења судских одлука. Дело 
има првенствено практичан циљ, да по- 
служи слушаоцима правног факултета 
као уџбеник, а свима правницима као 
помоћно срество за правилну примену 
позитивног права. Писано је познатим 
лаким и живахним стилом г. Перића, 
тако да се поред све сувопарности ма- 
терије с интересовањем чита. г. Перић 
се нарочито много обзирао на францу- 
ско право, а делимице и на аустриско 
и немачко, да би поједина питања што 
јасније и потпуније расправио. Тиме је 


књига у научном погледу само добила. 
ЈЕ 


РОг. Лазар Марковић, О органи- 
зацији баштинских књига у Нема- 
чкој (Оштампано из „Архива за правне 
и друштвене науке“). 

Г. Марковић био је послан од Ми- 
настарства Правде да проучи у Нема- 
чкој организацију баштинских књига. 
Како се ради већ нови Грађански За- 

жоник, то је питање о баштинским књи- 
тама постало врло актуелно Министар- 
ство Правде има да се одлучи или за 
модерни систем баштинског права, за- 
снован на угеђеним баштинским књи- 
тама, израђеним на основу катастарског 
премера, или пак да останс и даље при 
несавршеном баштинском праву са та- 
пијама и хипотекарним књигама, које 
задовољавају најпримитивније потребе 
правног саобраћаја Да би се ово пи- 
тање што правилније решило, послан 
је нарочити изасланик у Немачку, која 
има најсавршеније баштинско право, 
да на лицу места ту ствар проучи. У 
кжњижици чији је наслов горе означен 
објављен је исцрпан извештај г. Мар- 
ковића, из кога се сваки може лако и 
брзо уверити, да је једини пут за ре- 
форму баштинског права израда ката- 
стра и баштинских књига у вези са 
катастром. Тим путем мора и Србија 
поћи, као што се то знало још 1844. 
кад је израђен Грађански Законик, који 
предвиђа установу баштинских књига. 
Што до сада није урађено, треба сад 
урадити и то што пре. 

Онима који се интересују овим пи- 
тањем пружиће књижица г. Марковића 
занимљиве податке. 


КЊИЖЕВНОСТ. 
Сава М. Радовановић; За сло- 
бодом (Београд, 1912). — Ова је го- 


дина врло плодна у нашој књижевности, 
а то нарочито вреди за "оезију. Поред 
збирака песама од песника који су већ 
стекли угледно место у књижевности као 
што су Пандуровић и Ракић, она нам је 
дала и неколико огледа „младих“, међу 
којима збирчица Саве М Радовановића 
заузима доста симпатично место. 
Главна одлика ових песама налази се 
у њиховој искрености и неизвештачено- 
сти. Далеко од тога да буду књишке, 
тражене и модерне, оне имају један леп, 
природан тон и износе мотиве врло бли- 

ске животу. Кад их упоредимо са песма- 
ма старијих, оне, наравно, немају велике 
вредности; али, као први покушаји јед- 
ног младог човека, заслужују пажњу. Су- 
дећи према неколико успелих песама по- 
менуте збирчице, за Радовановића се 
може рећи да ће доцније, без сваке су- 
мње, дати песме још много боље и ол 
веће вредност :. 


Уа! — Отазћо НгтуаКо-5грзке гад- 
капе паргедпе опјадтпе; од. 1. ђгој |. 
Ргар 1912 5. — „Ма!“ је орган једне 
нове групе српско-хрватске омладине. 
„Народ пре свега и над све“ то је идеја 
водиља ове напредне групе. Ван свију 
странака, ван сваке по „итике у обичном 
смислу, на широком и потпуном једин- 
ству Срба и Хрвата, она проповеда не- 
прекидан и енергичан рад на национал- 
ном, културном и социјалном пољу. Та- 
кве се идеје могу само пожелети, и по- 
јава „Уа!“-а је први корак у том правцу, 
први почетак њихова рада на том пољу. 
Са пажљивом садржином у укусном из- 
дању, први број је привукао пажњу, и 
ми га препоручујемо свима омладинцима. 


Јован Ристић. Биографске и ме- 
моарске белешке од Бранка Петро- 
вића. (Београд 1912. стр. 189). — Бив- 
ши лични секретар Јована Ристића 
објавио је у нарочитој књизи своје бе- 
лешке и успомене из живота и рада 
Ристићевог. Један део тих бележака 
заснива се на оригиналним документи- 
ма и самим тим има историског зна- 
чаја Други део садржи описе догађаја 
онако, како их је г. Петровић као се- 
кретар Ристићев доживео и ценио. То 
су наравно ствари, које се могу при- 
мити као тачне по условом да личност 
која о њима говори заслужује веру и 
поверење. Г. Петровић је као секретар 
Ристићев био у могућности да многе 
ствари види и сазна, а нема се разло- 
га сумњати у његову вољу да све вер- 

но опише, и зато ове белешке заслу- 
жује пажњу. Могло би се само заме- 
рити писцу њиховом што је правио на 
више места примедбе с обзиром на да- 
нашње. прилике, и поређења са дана- 
шњим стањем, којима није било места 
у једном оваком спису. Овако се може 
доћи на идеју, да је писац извесна ме- 
ста више нагласио и истакао, са наро- 
читом тенденцијом, а тиме саме беле- 
шке могу изгубити од своје вредности. 

Од разноврсних података, које са- 
држи ова књига значајан је опис Ри- 
стићевог рада на добијању градова од 
Турака, даље белешке о односима из- 
међу кнеза Михаила и Ристића, тајна 
конвенција закључена 1889 год. између 
Краља Милана и Намесништва о поло- 
жају Краља Милана после абдикације. 
Та је конвенција у целини у књизи 
објављена. Не мање су интересантни 
одељци о односима између Ристића и 
Краља Милана и Ристића и Митропо- 
лита Михаила 

Књига је лепо и занимљиво написа- 
на и може се препоручити свима по- 
литичарима, који се интересују позна- 
вањем доскорашње српске историје. 


Егапсезсо Сп5р75 Метотеп (Вегп 
1912). — Познати талијански државник 
и један од главних раденика на тројном 
савезу, оставио је после своје смрти мно- 
ге забелешке о свом раду на спољној 
политици Италије. Те забелешке средио 
је и објавио на италијанском и немач- 
ком једновремено Криспијев синоваци 
лични секретар. У књизи има доста ка- 
рактеристичних ствари и интересантних 
података о колебљивој политици Ита- 
лије. Има и података о унапред реше- 
ној судбини Босне и Херцеговине и Три- 
полиса. Постараћемо се, да у једном 
од идућих бројева донесемо опширнији 
приказ. 


у. бозпом 5 Ку, Пге РОШК пп Нар5- 
Ригсег Кејсће. (Вегп 1912, Зенеп 

322 8). — Једна врло интересантна. 
књига писана од „Аустријанца“, како 
се сам писац преставио читаоцима у 
предговору. Књига има два дела. Први 
говори о спољној политици Аустрије 
за последњих година, нарочито пак о. 
анексији Босне и Херцеговине. У на- 
рочитим одељцима реч је о односима 
између Аустрије и Италије, и Аустрије. 
и Немачке. У другом делу изложена 
је унутарња политика са целим ком- 
плексом националних питања, која раз- 
диру аустриски унутарњи политички 
живот. Писац је доста објективан био 
при оцени пангерманизма, као и пан- 
славизма, али говори наравно са спе- 
цифичке аустриског гледишта На ову 
књигу вратићемо се опет у једном од 
идућих бројева са опширним приказом. 


РАЗНО. 


Немачко Друштво за Социологију 
(Решзеће безе  зсћан  г 5о2101ове). — 
Социологија као наука у последње вре- 
ме почиње и у Немачкој много интен- 
зивније да се обрађује. Док у другим 
земљама (Француској и Енглеској) по- 
стоје и нарочити часописи за социоло- 
гију, као и институти, који се баве 
истраживањем чисто 'социолошких пи- 
тања, дотле је у Немачкој, услед вели- 
ких несугласица о задатку социологије, 
о методима њеним, социологија као одво- 
јена наука била доста занемарена. Чак 
ни на Универзитетима се (она није пре- 
давала и тек у последње време појав- 
љује се социологија с времена на време 
као нарочита наука, која се на неким 
Универзитетима предаје. 

Да би се социолошка испитивања 
упутила једним правцем, да би се поје- 
дина социјална питања, која чине предмет 
и особених дисциплина (правних наука, 
народне економије, историје (културе, 
упоредне религије, историске и систе- 
матске науке о моралу, социјалне пси- 
хологије) могла посматрати поред тих 


318 


посебних гледишта и са једног општег 
и вишег гледишта, неопходно је потребно 
организовати нарочити ра ! у том правцу. 
Такав један покушај за стварањем на- 
рочитог друштва, које ће систематски 
радити на општим социолошким про- 
блемима, учињен је оснивањем Нема- 
чког Друштва за Социологију 
1909 г. Друштво је било врло агилно 
и у октобру 1910 год. држало је 1 со- 
циолошки конгрес, који се бавио важним 
и занимљивим питањима. То су била ова 
питања: Осоциологији друштве- 
ности (Георг Симел); О циљеви- 
ма социологије (Ф. Тенис); Тех- 
ника и Култура (В. Зомбарт); Раса 
идруштво (Ог. Плец); Социологија 
панике (Готајн); Привредаипра- 
во (А. Фојгт); Правна наука и 
социологија (Канторовић). О свима 
тим питањима водила се дискусија, ко- 
јом су многе ствари још боље расвет- 
љене. Сва предавања штампана суу 
нарочитој књизи. 

На нашем Универзитету на жалост 
нити се предаје правна философија, ни 
социологија _ Ниједна та наука није 
приступачна нашим студентима, будућој 
интелигенцији, па је са свим природно, 
што је знање тих наука у Србији тако 
мало распрострањено и што се и најо 
сновнија социолошка питања третирају 
врло често са потпуним непознавањем 
ствари. 


Годишњи извештај школе за сто- 
чарство и планинско газдовање у 
Краљеву за 1910—11 годину. — По- 
пут осталих, средњих и стручних, школа 
и нашим школама за пољску привреду 


61 Уегћапд!ипсеп дез егзбеп 
деци зсћеп 5о21о1оргепгасез уот 
19 ће 22. ОКфођег 1910 ап Ргапкћи 
а/М. Кедеп ипа Мопгасе. Мепаг Моћг 
(Тирлпреп). 

прописано је да сваке године објављују 
извештаје о школи и школском добру. 
Ту обавезу школа за сточарствв у Кра- 
љеву врши сваке године, од како по- 
стоји тај пропис, и годишњи извештај 
за 1910—11 годину четврти је по реду. 
У овом извештају особиту пажњу при- 
влачи штампани говор управитеља школе 
г. П. Т. Тодоровића на слави школској 
који носи назив „О. пољопривредном 
образовању“. Говор садржи кратак и- 
сториски преглед пољопривредне на- 
ставе и пољопривредног просвећивања, 
па се зауставља на данашњем систему 
исте наставе. Као примерна државица 
и у погледу на уређење више и попу- 
ларне пољопривредне наставе истиче се 
Белгија, на коју би се имале угледати 
све државе њеног обима и привредног 
поретка. Од особитог је интереса и 
преглед развијања пољопривредне на- 
ставе и пољопривредног просвећивања 
у нашој земљи, и до ког је степена 
оно данас дошло, као и на каквим се 
основама налази школовање у нашим 
нижим пољопривредним школама. На- 
кратко, говор овај и сав извештај ове 
школе пружа заинтересованима пуно 
обавештења о пољопривредном образо- 
вању уопште, и школовању у нашим 
нижим пољопривредним школама А тога 
обавештања потребно је многима, јер 
их има доста који о пољопривредном 
школовању у нас говоре без правог 
познавања предмета и без поузданих 
података о том школовању. Могло би 
се замерити само, што и остале наше 
две ниже пољопривредне школе не 0о6- 
јављују своје годишње извештаје, јер 
буковска виноградарско-воћарска школа 
то не чини већ две године, а шабачка 
ратарска школа није издала ниједан 


извештај од отварања њеног. 
М. 


+ НАТКО НОДИЛО 


Млађи нараштаји знају Натка Нодила само по његовим на- 
учним расправама, јер је већ много година како се Нодило по- 
вукао из јавног живота, и како је живео само за науку. Али је 
било време, када Нодило није проводио тихо и мирно дане, него 
кад је, пун племенитих идеала, са силним одушевљењем, са ти- 
танском снагом и са дубоким уверењем у победу, водио велику 
и тешку борбу за напредак и слободу српскога и хрватскога на- 
рода. А борба је та била врло велика. 

Када је у почетку друге половине Х/Х века настало доба 
великог националног покрета, није се тај покрет у свима покра- 
јинама и деловима нашега иарода јавио са једнаком снагом и 
под истим условима. У Далмацији, где је традиција старе тали- 
јанске културе и аустриског државног организма оставила ду- 
боке трагове у целокупном народном животу, борба за поли- 
тичке и културне идеале била је и тежа и компликованија но ма 
где другде. Ту тешку и неједнаку борбу у Приморју, особито у 
шездесетим и седамдесетим годинама, водио је смишљено, пре- 
дано и истрајно Натко Нодило. Он има највише заслуга за бу- 
ђење наше народне свести у Приморју. 

Уз идеале о културној и политичкој слободи и напретку, 
Нодило је имао још један идеал, о јединству српског и хрват- 
ског народа. Управо његов је идеал био да се то јединство, које 
је за њега увек било аксиом, и које је по томе стајало ван ди- 
скусије, заиста оствари и да идеја о том јединству продре у све 
слојеве. Нодило је дакле у српско-хрватском питању пре пола 
века стајао на гледишту, које сада, после скоро педесет година 
борбе и лутања, заузима сваки Хрват и Србин здравога мозга 
и поштене душе. 

Али Нодило није био само политички и културни борац. Он 
је био и научник, и то научник првога реда. Његове три ве- 
лике књиге, у којима је приказана пропаст старога, грчко-рим- 
ског света и улазак у историју нових народа, осигурала му је 
име једнога од најбољих, можда и најбољег, историка међу Ју- 
жним Словенима. 

Тако је цео живот Натка Нодила био испуњен племенитим 
и корисним радом за народ, његову слободу и његову културу. 
У последњим часовима он је могао са задовољством погледати 
на своју прошлост и могао је мирно умрети, јер он је дуг свој 
народу поштено одужио. 

Сто бт 

Књига 68. ПРУЖИТИ УЛ ИТ ЛИ ЕКЕ СВЕСКА 3. 








РОМА ТАМУ 


Предвечерје. 

Небо ведро и модро као и оно дебело море испод њега, а, 
чини ти се, да је толико исто високо колико је море дубоко. 
Узалуд им се двије грдне и сличне пучине, баш као ћудљиви 
вољеници, удаљују једна од друге, кад им је ипак суђено, да се 
опет неђе тамо на хоризонту састану, шљубе, и једна у другу 
утопе. 


Вријеме мирно, лијепо и питомо, као и далматинско При- 
морје ђе је и бајно пролеће чије је. Несташни лахор мрска са- 
фирну морску површину; а бусенасти се валови, попут плавих 
птица са бијелим ћубама и хрбатима, разиграли, и у хитром ритму 
јуришавају један за другим и један мимо другога, ваљају се као 
разиграна штенад, шкопоћу и дробе се о камениту грушку обалу. 
А ту, пред њом, зрцају се и ломе чаробне отиске мраморних кула 
и поноситих брда што се, као свјесни своје љепоте лабудови, 
нижу по кршевитом копну између стародревних чемпреса, палма, 
маслина и грозних винограда. 


Параброди, једрењаче и чамци стижу и одлазе, пролијећу 
и размимоилазе се, звижде и клопарају, и, парајући житку масу, 
оптачу своје кљунове бијелом пјеном. На њима се мичу и гамижу 
шарене тачке живих бића; а за њима се отежу водени трагови 
у виду клина, и они их, попут змија водењача, све дотле прате 
докле се ове поморске куле и савардаци или не изгубе за 
далеком облином магловите пучине или не пристану и примире 
у камену луку под ражџагореном варошицом. 

На грушкој обали врева, комешање, гомила. 

Дело, књ. 63. 21 

Грдни, црни параброд, као каква библијска неман из прет- 
потопског доба, који ће вечерас на далеки, оносвјетски пут, пут 
богате Америке, усидрио се у луци; а поцрњели морски пеливани, 
лађари, пребацили му покретни мост с палубе на копно и везали 
га дебелим конопима за гломазне камене циљање по помалу- 
шалом попут смарагда кеју. Преко моштаних дасака, слично 
прстенастој змији или живим веригама, мили шаролики свијет са 
суха на лађу, са земље на море, из наручја тврде матере на ме- 
кано крило ћудљиве маћехе. Један се дио путника губи у лави- 
ринтску утробу ове грдосије од параброда, као да у какву ди- 
вовску пештеру или живу гробницу силазе; на мостићу и на па- 
луби не може да се кркне од тјеске и галаме оних који се спремају 
за „други свијет“; а на обали метеж, плач и ридање и оних што 
путују и оних што су се потежили да своје миле и драге испрате, 
можда за навијек, на тако далеки и опасни пут. 

При самом кљуну параброда сио на дрвену клупу и погурио 
се као жалосна врба један млад и потавнио горштак — широких 
плећи, јака врата, висока стаса, дуга и избријана лица, загаситих 
очи, строга погледа, набрана чела, засукатих брка, нијем и непо: 
кретан. По живописном му одијелу и озбиљном држању види се 
на први поглед, да је то тужно чедо ојађене земље Херцегове. 

Пред ногама му спуштена шарена торба, припртњача. Дуге, 
жилаве и жуљевите руке опустио у похобано крило; у једној му 
догоријева цигар, а у другој грчевито стегао међу прсте једну 
кришку камена љутца. А у њу, кроз вијугаве котурове и ра- 
суто прамење дуванског дима, пригвоздио своје мутне очи, па 
и не трепће. 

Навукао мрње међ' обрве, потупио-свој мрки поглед, зној 
му оросио пожућеле бразде по челу, груди му се и бокови на- 
дули, па се надимају као у кравосца, срце му се разгорело 
од некаква јада и чемера као да је пун бардак врела уља по- 
пио, у утробицама осјећа да га нешто жаца и боде, као да му 
је ко жива јежа у њих убацио, а душу му стегао мраз, јеру 
колико му срце згара крв, у толико му душу леде мисли а душа 
мрзне мисли и отреса их од себе, далеко... далеко, у прошлост 
неповратну и стране прекобрдске. 





И долази му у памет рано ђетињство, стари родитељи, 
браћа и сестре, стричеви и рођаци, кумови и пријатељи, Божићи 
и Ускрси и Крсна имена, свадбе и сабори, игре и чобанија, ја- 

рани и јаранице, брда и планине, ливаде и баштине, весеља и 
радости, свађе и жалости, и све што га је било кад било или 
добрим озарило или злим ожарило. 

И чита из тефтера својих успомена црне записе још црњих 
догађаја из тешког доба и гладних година. Он је био мезимац 
између четворо браће и три сестре. Док су му родитељи били 
на снази, савијали су своје перје око пријеклада, чепркали са 
својом ђецом дневи и ноћи, и претурали дане отимљући се не- 
вољи све горој иза горе и одговарајући и Богу и цару, и земљи 
и народу и попу, и учитељу и кмету, и прикмету — и кусом и 
репатом. Али родитељи остареше, браћа му се иженише и изди- 
јелише, сестре разудадоше, он поприрасте и само-сам са старом 
и болесном мајком и онемоћалим оцем остаде под родним сље- 
меном, да и даље налаже ватру на ђедовском огњишту и да 
својим орохнулим родитељима, на самртном часу, очи заклопи. 

Док је био заједно с браћом, и није му се много што шта 
о главу ломило. Али сад се нађе у чему није био. И оно мало 
јадо-имања што су имали, иза диобе, распарчато и разграбљено 
а усљед дугова, глоба и инокоштине, као да вјетар спуха. Шта 
је то стара, већ орохнула колиба, једно кртолиште пред њом, 
један чахир колико би коња припео, и једна долина од пола 
дана орања2 Па једно старо и сакато кљусе, један усукати вочић 
једна кравица и пет коза» ИМ то на њих троје! А ђе су још 
данци, прирези, школарине, кулуци, трећина и десетина, попу 
бир и ђаволу мир, и још триста чуда и вртоглавица уз тог! 

Он опљуну дланове, косу и ћускију у руке, па љети по 
кошевинама или по аргатији а зими по фабрикама и по чар- 
шијама на послух трговцима и ко га год за што било затражи. 
Зарађивао је толико колико да му она два гереља на прије- 
кладу не пијехну од глади. Мајка му је пак на куђељи, предући 
вуну по селу, могла толико скунаторити да се одијевају и окрпе. 
Отац је чувао оно мало стоке и пршкао на оно мало јадо-ба- 
штине. Те се ипак некако претурао дан за даном и везао лик 
с опутом. 

И, при злу, би се могло и то некако трпјети, да неби и 
горих јада. Стиже га солдачија, закучи, отрже од куће и роди- 
теља, и оћера преко бијелог свијета, право до у Беч. Кад му 
све пане на ум шта је ту препатио и преко главе претурио, коса 
му се диже у вис а крв узмути и отрује. ИМ на једване се јаде 
након три године паклених мука, отарасивши пушке и телећака 

ћесарева, поврати се натраг у Херцеговину, нешто мало угла- 
ђенији и доћеранији али и мршавији и отрованији. А, на своју 
велику жалост, кад се дома врну, нађе гроб више и у њему 
остарелу мајку, а старога оца погурена као гудало и скукави- 
чена на ништа без ништа над туђим главњама : једва жив, с ду- 
шом у носу, ишао је старац кукавац од домаћина до домаћина 
по селу и племену те чувао туђ мал, по ђе што помагао око 
торова и по лакшем послуху, а за то добивао конак и оброк, 
по који хаљетак и симсију дувана. 

Одслуженом се војаку, на те јаде, свијест преврну а свијет 
око главе окрену. Кукао би — али не помаже; викао би — али 
нема рашта; био би се — али с ким ће сам и голорук. И шта 
је друго могао да чини, но, да би се трсио биједе и отео од 
рђе, метну главу у торбу и удари у кријумчарење. 

Прелазио је ноћно и кришом, планинама и ногостопицама 
и пријечцима, у Црну Гору и Турску, и отуд преносио дуван, 
кафу и шећер, те препродавао испод руке. У том је постао прави 
вјештак, да нико није тако познавао тајне путање и странпу- 
тице ни јаме ни пећине од Неретве па до Лима и Бојане као. 
он. И за кратко вријеме он скупи и завеза у јанџик лијепих 
пара. Опра и ођеде оца, поправи и оклачи колибу, купи нешто 
живог, прикупи неколике долине и ливаде, и тако убрзо својим 
прегалаштвом и окретношћу поправи и надокнади све што је 
својим трогодишњим одсуством у Бечу упустио. 

А та се нагла промјена не оте њити скри подозривом оку 
туђинске власти и њених жбировских органа. Мјесна га испо- 
става узе на зуб, финанци на око, и не потрају дуго док му 
проћукаше занат и опћутише трагове. Па га, ни те си ни ове 
си, но сколаврчише те сад глобом, те онда тавницом, те овда 
кулуком, те данас жандармсом претургчином, те сјутра финан- 
сијском поћером, да му и мајчино млијеко иза ноката на нос 
искија. 

А кад му, ту скоро прије једну два'естину дана, и последња 
њива оде за глобу а старога му оца фрајкорске чизме прегазише, 
виђе и он да му више нема ни живота ни стојнице у земљи 
мртвих отаца и живих подлаца и мртваца; добави поткријући 
за паре пасош од турског консула из Дубровника, одброји по- 
требну сумицу пара себи за пут а решто остави оцу за исхрану 
и отисну се пут Америке. 

Мисли му нарочито застадоше и грозничаво се ухватише 
на успомену на онај дирљиви, тугаљиви и језовити моменат ју- 
черашњег му растанка са селом, домом и родом, ђе је први 
пут своје очи отворио, српски проговорио и часним се крстом 
прекрстио. 

Он се, јучерашњег јутра, последњи пут у својој родној пу- 
шари пробудио и дигао у сами цик зоре. Стари га је бабо већ 
био преухитрио, наложио ватру и пријарио каву, па се нато- 
кљечио над главље као јејина и поднимио као да је све поко- 
пао. А суза му сузу не стиже, стачући му се низ земљасте и 
смежуране образе и капљући те бобичајући пепео по огњишту. 

Попивши кафу и по чашицу ракије што се бијаше задесила, 
предуванивши и подијеливши жељу очима са шљеменом и прије- 
кладом ђе му се девет ђедова одњихало, млади путник уздахну 
као да из мјешине повуче, очи му се засијерише, вилице задрх- 
таше, прекрсти се и диже нагло, упрти већ од синоћ припремљену 
торбу, махну главом на оца, и суну на врата. 

Старац се диже као чума, дрхтавом руком дохита чекић са 
полице, приступи огњишту поштапајући се, саже се на пријеклад, 
куцну из све му преостале снаге о њ и тек из трећег ударца 
успје да одвали једну кришчицу камена, чађава и црна као и 
његова судбина. Узевши га међу сухе и искривљене прсти, при- 
несе камичак блиједим, испијеним и погрежбаним попут борове 
коре уснама, притиште на њ дуг и фанатичан пољубац, и то у 
три пута, и, као прамен дима, изви се преко колибе, тресући гла- 
вом а дршћући цијелим тијелом, изиђе пред кућу ђе га син, ди- 
јелећи жељу са селом и племеном, очекиваше. Ставши преда њ, 
подуприје се старац лијевом руком на дреновак, а десном му пружи 
тек одцијепљену кришку с пријеклада. 

— Драги сине, снаго моја и утјехо и окрепо старости моје !... 
заучиње старац, залијевајући се сузама и гушећи и предушујући 
с времена на вријеме, као да му неко кољенима на прси удара. 
— Ето, вели, ђе би суђено, да се прије вакта растанемо; и са- 
моме је Богу знати, 'оћемо ли се икад више својијем очима виђет'. 
Прије нећемо но 'оћемо Богу, на аманет, па таман како њему — 
фалимо га! — биде угодно. 

— Ти, сине, ето са срећом полазиш на далеки, предалеки, 
пут. Одлазиш из ове несрећне земље да тражиш срећу у срећне 
стране, сами Бог зна које и докле. Твој далеки пут и моје дубоке 
године не слуте, да ћемо се више икад виђат' ни у злу ни у добру. 

Тешко ми је, жао ми је, срце ми се цијепа све у комаде к'о трула 
закрпа; али бих све то поднио, па и још толико, па да ти видим 
ђевердан о рамену а у торби мјесто путничке брашњенице, не- 
колике тесте вишека и... што 'ајдуку требује... онако к'о оно 
у мој вакат, отприје... 

— А отприје ти, синко, не бијаше 'вако к'о 'во данас, нити 
с' из овије' гора од зулума и неправде бјежаше низа свијет : но из: 
горе у гору, с кланца на кланац, из богаза у метериц а из ме- 
терица у богаз, с диљком у рукама а јатаганом у силаву, па око 
за око, зуб за суб... Тако су радили моји стари, па тако сам 
радио и ја док сам мого махат.. А ти и твој пас данас... ХМ... 
не ваља, не иде... Али нека... нијесте криви ни ви млади, ни 
ми стари: јача је ту претегла и од нашега труда и од ваше воље. 
Било је што је морало бит ; а сваки вјетар носи и своју хују и 
своје вријеме... па и ваш. Уз воду се не да пливат, а против 
судбине нема јунака. 

— Но да ја теби сад нешто кажем. Ти знаш, сине, да ја, 
по несрећи, сад на растанку, при овој може-бит' вјечитој диоби, 
немам да ти оставам, ко што бих био рад и к'о што је ред, ни- 
какве залоге ни светиње ни амајлије. Им'о сам токе и џевардане: 
ото м их је дошло иза мора; им'о сам луке и читлуке, оставила 
ме брез њих трећина и десетина; им'о сам коње и волове: појо 
м их је кулук и прирези; им'о сам крдове и уљанике: оћерали 
су м' их џандари и винанци; им сам пуне амбаре и поткутницу: 
дао сам их за глобе и 'апсеничке трошкове; им'о сам здравље 
и снагу: сатрле су м их турске бакрачлије и швапски кундаци; 
чак су ми и чактар с овна звонара сломили и рало пребили — 
и то све у славу некаквога „Апустоловнога Величанства“. И све 
што ми ] остало, то ј ова пушара над главом и то суро стијење 
под ногама. 

— На овом смо се камену родили и одгајили итии ја и 
свак наш. А и ти си га, и ја и отацмој и отац оца мог хиљаду 
пута и знојем и сузама, а ми старији, чак и својом властитом крви 
окропили. Утробице ми се преврћу, кад промислим, да је дош'о 
сат да се крв наше крви а кос' наше кости од овог крвавог, на- 
шијем костима потрусаног, камења отпађује и у бијели свијет по- 
срће, да кусог и репатог за суви комад љеба двори и с јадима 
се и невољом бори. 

— Зато, сине, умјесто сваке залоге и амајлије, држ' ти ову 
кришку са пријеклада, из родне земље а од родног камена. Мој 


РОДНИ КАМЕН 927 


'алал и благослов нека те прате с њом, до гођ је узносиш уза се 
__ а аманет ти тешки бож'и предајем, да се, ђе био да био, не 
растајеш ш њом док ти глава на раменима стоји. Носећи и гле- 
дајући ову кришку од родног камена, сјећај се земља своје, оца 
само'ранца, браће и родбине, гроба мајчина, мраморја предака 
својије', мука и зулума народа свога, косовске проклетиње и дана 
потоњије', и помишљај на свету освету. 

— А свет је, синко, ово комад камена. Светији од свије' 
шкуторскије' ћаба и папиније' молитава; а ни у самоме Јеруса- 
лиму се јаче светиње од њега не може наћ'. К'о кад су га освје- 
штале и осветиле рајинске сузе од девет кољена и читави мла- 
зови мученичке крви кроз пет стотина година. И чудна је, све- 
титељска моћ у њему. Кад гођ те савлада умор или притисне 
брига и невоља, погледај у њ: и лакнуће ти. Кад гођ ти обузме 
срце жар а душу пјеванија, дотакни га само: и срећа ће се твоја 
устострочит'. И на ти га, сине, и био ти срећан пут!...“ 

— И теби останак !... пројеца растужени момак, пољуби 
оца у руку, из које му узе камену кришку, па је зави и завеза 
у крај од јаглука и метну себи за пас. 

А затим откорача до појате, изведе отимарена коња, кога 
је још синоћ најмио под ћирију, посади на њ старога оца и утеже 
га тканицама да не пане, па он пред њим а старац на кљусету 
за њим, плачући и јецајући обадва као мала ђеца, отиснуше гором 
и планином право ка Гружу и пристаништу на мору. 





Пола је сата, да се ижљубио и раста с бабом на обали. 
А тешке мисли, у које се био погрузио, раздвајале су га од свега 
свијета. Рик лађе, који се разлеже као да стотину магараца ра- 
струбари у један глас, трже га, те ђипи и баци очи око себе. 
Поглед му заприје на згурену фигуру старог му родитеља, који 
стојаше уза саму ивицу од луке, и, погњуривши главу на прси, 
брисаше сузе јаглуком а кад-и-кад рукавима и зарукављем па 
и задланком. 

И учини му се, као да хиљаду змија зари своје оштре 
зубе у његово тијело и сав му свој отров сасуше у срце и утробице. 

Грдни и дебели клобукови угаљског дима поново покуљаше 
из незграпног и дивовског сулундара, сасред параброда, а уза 
њ се и страшни греботљиви рик, попут дерњаве од сто међеда, 
понови и растеже. Конопци се затегоше, ланци зазвечаше, точ- 
кови заклепеташе, дрвени мост диже, пјена обасу кљун, таласи се, 

као преплашено клупко змија пред горостасом, разбјежаше ис- 
пред лађе и све један преко другога почеше ломити по обали, 
а параброд затресе и заошија собом као тек пробуђена хаждаја 
у зеленом у гори језеру. 

Народ по обали, као и путници на крову од лађе, загалами 
и замаха ко руком ко марамом. С доброжелећим и поздравним 
се узвицима измијеша плач и дозивање својте и познаника. 

Он уприје поглед у гомилу, која се надимала на пристану, 
опази оца како једном маше јаглуком а другом отире сузе, па 
и он инстинктивно махну јаглуком и понта да му довикне 360- 
гом, али га нешто стеже око прси и застаде му у грлу, као да 
је гуку чемерике прождро. 

Параброд, нашавши се на пучини и узевши правац, пусти 
сву брзину. Он се пренерази кад се час-прије нађе на читав 
пушкомет далеко од обале на луци. Хити очима према себи и, 
иза вијенца приморских планина, уочи врх једног добро му по- 
знатог херцеговачког брда, у коме је толико пута данио и би- 
вао прикривен. Подиђе га језа а свака му се длака од мукеи 
љутине накостријеши, крв му куљну у главу, очи му се налише 
ватре, у ушима му зазуја а у мозгу залупа као у засутој мли- 
ници, шкрину зубима, удари се шаком у прси, и подвикну са- 
моме себи: 

— Жена... жена си ти, море, ...и кукавица сувише, а не 
момак, ни војник, ни Србин, кад тако женски и кукавички свој 
родни камен остављаш и главом по свијету а трбухом за кру- 
хом бјежиш!.. 

Уздрхта као шипут на сјеверцу, крочи ближе к огради, 
наднесе шаке на уста и, правцем к обали и гомили на њој, ра- 
струбари што га грло доноси: 

— Оооо... Та-тааа!.. 

Путнички се свијет на палуби трже и забезекну; свак 
окрену главу на онај крај откуд та чудна вика и клицање до- 
прије; а лацманска госпоштина, и подсмијевајући се и мрштећи 
на такву „горњачку простоту“, зачепи уши. 

Не осврћући се ни на шта нити на кога а како му се ста- 
рац или не одазва или га он не чу, он понови дозивање и по 
други па и по трећи пут. Његов се бојни глас разлијегао по 
крову и око брода попут лома и грмљаве строваљене усови; а 
сваки му је поновљени зов бивао у толико за по коју ноту јачи 
и виши у колико је брод даље и брже одмицао. 

Тек иза трећег дозива мдга, жалосан, разабрати, или му 
се тако учини, слаби и промукли очин одзив с обале. А он на 
њ додаде из свега гласа и што игда боље може: 

— А да-ну слушај, неборе, слушај!.. Ми о свачем 360- 
рисмо и за све остасмо од конта. Ема једну заборависмо и ја 
и ти, и то најглавнију. Но почуј коју, е ћу ти рећ: ако ђе убрзо 
док си жив, зарати Москов оли књаз оли краљ од Шумадије 
са Ћесарем, предајем ти тешки бож'и аманет, да м одма уда- 
риш један тел, па да ће коштат најбољега вола из јарма: 6 ћу 
с те исте стопе доћ', да му се поганског меса набуцам и лац- 
манском крви родни камен натопим и оперем, па кад бих знава' 
да ће ме царска круна у Америци пожалит а неумитна поги- 
бија у Херцеговини дочекатг Јеси ли чуо, јеси ли-и-и2... 

Узалуд је његова међеђа гласина јечала као гром о борјеи 
мраморје, дрмала раширеним једрима и потресала вјетровити ваз- 
дух на броду и около њега. Узалуд, јер је параброд јурио пуном 
паром и муњевитом брзином срљао мору у пучину, све даље и даље 
од обале, на којој се више ни људи не могоше распознати. А уза- 
луд је и он, кукавац, напрезао своје младе очи и горштачки вид, 
да на удаљеној обали онај грум земље, што му се оцем зове, још 
и за лијечак опази; а тако је исто узалуд ћулио уши и усиљавао 
слух, неће ли му жељеног одговора разабрати. Природа, стихије 
и црна им судбина биле су јаче од њихове жеље а неумољиве 
и безосјећајне као и они зулуми и зулумћари који су их једног 
од другог раздвојили и тим траговима поћерали. 

Вечер се све то више згушћавала и утирала стазу тајан- 
ственој царици ноћи. Бриљантне су се звијезде сипале по небу, 
и, оцртавајући се у морској дубини, узалуд су се усиљавале да 
је својим треперавим зрацима заждију. А, држећи их ваљда за 
свијетле бубице, морска су се чудовишта такође узалуд натије- 
цала, да их по узбурканој пучини улове, и, паштећи се око тога 
сваки час исклицавала до на таласасту површину и час-по зади- 
рала и у тврди оклоп горостасне лађе. 

Параброд је јурио као да га ко гони, љуљао се као сумах- 
нут, и, као ноћна хавет, парао дебелу морску пучину, ту не- 
мирну и слугу и господара што је сад тако мирно и послушно 
подлегао под ову црну грдосију што на својим исполинским ле- 
ђима и у хаждајској утроби безосјећајно носи стотинама једрих 

и набреклих мушких снага, да их тамо неђе у калифорнијским 
рудницима сатре и сахрани. 
А на дрвеној клупи у једном буџаку мале и мрачне пара- 
бродске кауше последње класе, згурен и погружен и обавијен 
црним мраком, с јаглуком у крилу и кришком родног камена у 
_ јаглуку, једнако је сидио и бдио он, бјежаник из Херцеговине, 
_кукавичио се, пиљио преда се, тулио цигар сузама, и издишући 
и час-по јецајући, гушио се у хистеричан плач као пријепуко си- 
роче на гробу изгубљених родитеља. 


НЕВЕСИЊСКИ. 


ХРОМИ ИДЕАЛИ 


——_ НАСТАВАК — 


ГЛАВА ШЕСНАЕСТА. 


КСПУЕЛЕЈЕ 

За то време, Вишња је уредно похађала предавања, читала 
руске књиге и веровала да је Чедомир воли. 

Није пропуштала ни један час. Седала је у прве клупе да би 
професора чула што боље. Уписала је и часове који по уредби 
нису били обавезни. Хватала је прибелешке. Није разумевала 
многе ствари. Дивила се професорима што почињу предмет из 
средине... што се позивају на енглеска и талијанска дела. 

Зима јој је пролазила врло пријатно. 

Осећала се слободна, зрела, цела. Како је сад изгледао јадан 
живот у гимназији... Живот са свима дужностима, а без иједног 
права, интелектуални подрум, душевна касапница. Како јој се 
бедно чинило њено родно место, неколико сокака по којим ра- 
баџије шибају волове, а човек не зна кога пре да пожали: да 
ли те људе или ту стоку! Јадно место, где се цели животи ис- 
троше, а душа не оде даље од борбе за насушни хлеб и др- 
жавни порез. 

Њу пак, одушевљавале су велике идеје. Чинило јој се да 
је поново рођена. Слободно је могла доћи кући, слободно отићи 
од куће. Слободно изабрати своје друштво, слободно казати своју 
мисао. Све што је окружавало, чинило јој се да је уверава у нови 
живот: варошка галама, начитани другови, одушевљене друга- 
рице, ђачки скупови, дуга бдења, па и саме ноћне светиљке, које 
су расипале своју несигурну светлост по непознатим престонич- 
ким кућама, по запосленим људским приликама, по њој самој, па 
и по свесци хартије коју је држала у руци. 


02 ДЕЛО 


Осуство Чедомирово није је мучило. Имала је доста друштва; 
нарочито је ишла код једне своје другарице, која је имала брата 
коњичког поднаредника, социјалиста такође. Ту су долазиле још 
две три студенткиње, неколико студената, један Јеврејин трго- 
вачки помоћник, паи по који радник. Почињали су озбиљне раз- 
говоре, после пили чај, скакали с предмета на предмет, мезетили 
бурек, звали једно другог по руски: именом и презименом, пе- 
вали револуционарне песме и ишли на трећу галерију да гледају 
Ткаче. После би, у групама, пратили једно друго кући. ИМ, она 
је легала, сва срећна, у постељу, певушећи своју омиљену песму: 


Сунце ходи и заходи, 
А у мојој изби је тамно!.. 


Понекад би помислила да се нађе са Чедомиром, да га по- 
ново придобије за црвену заставу, да подели с њим ову срећу. 
Али... Чедомирове очи су је избегавале. Кад би је сусреле, оне 
су биле хладне, далеке, превучене неком сенком подсмеха. 

— Шта ћу му ја! — слегала је девојка раменима. 

— Вишња Лазаревна! — чуо би се у том глас неког из 
њеног друштва, и она би већ заборавила свог првог учитеља. 

То је тако трајало до једног пролетњег дана. 

Прелазила је преко Батал-џамије. 

То беше један велики празан простор зарастао у траву. Не 
колико стаза, које су сами пешаци утрли, белеле су се у озеленој 
трави. Општина је била посадила нешто дрвећа, али као што је 
то обичај, дечурлија и пуштена стока поломила су младице. Оно 
што је остало, животарило је, само и напуштено, на неплодном 
тлу. Место су ограничавале ограде од краљевског двора, једне 
школе која је некад била механа, и једног старог гробља, пуног 
дудова. Тек са јужне стране налазио се низ кућа, малих разно- 
бојних, без спрата кућа, које су се готово губиле у овој пољани 
усред престонице. 

У том великом простору видео се само један човек, неки 
продавац ушећереног воћа, по којем је падала улична прашина. 
Он је ишао полако, крајем пута, гледао празно, и викао као по 
дужности : 

— Ево лепа воћа!... Тазе јабуке, крушке, слатке помо- 
ранџе.... "Ајде, слатке!... 

После се појави коњски трамвај. Удар копита одјекивао је 
у такту по мирној улици. Несигурна мартовска светлост играла 

се по коњским сапима, по зарђалом блеху од платформе и по цр- 
веном лицу кондуктерову који је стојао укочено с бичем у руци. 

Ар-капија на Двору зврјала је широм отворена. Унутра се 
светлила чиста калдрма; виделе се коњушнице, станови за по- 
слугу и једно изврнуто буре. 

Кад прође поред те капије и скрену ка Теразијама, девојка 
угледа један фијакер с гумираним точковима, што је тада у Бео- 
граду било још реткост и што јој сврати пажњу. Она позна да 
је то државни фијакер по кочијашу, који је носио униформу са- 
стављену од писмоноше и жандармеријског официра. 

Фијакер је убрзо срете. 

Вишња погледа нехотице у кочијаша, па онда у кола, оче- 
кујући да у њима види кога од нових министара. 

— Од њих земља очекује — помисли она огорчено — из- 
вођење целог једног система либералних рефорама, а они нису 
у стању да се одрекну ни државног фијакера ! 

Али младој бунтовници беше спремљено још веће изне- 
нађење. | 

У колима је седео Чедомир с једном девојком, којој она 
примети само главу, и од главе бео, нежан, однегован профил 
с очима дубоко занесеним у младића. 

Младић спази такође своју другарицу. 

Један прамен руменила обли његово лице. 


Он покуша да окрене главу на другу страну, али се ње- 
гове очи саме обрнуше к Вишњи. 


Она се беше зауставила, бледа у лицу и мртвих, опруже- 
них руку. Очи јој засену нешто. Шешир се скину. Један дубок 
поклон. МИ кола већ одмакоше правим булеваром Краља Алек- 
сандра. 

Вишња оста тако за један тренутак. 

— Буржоа! — рече презриво. 

Али одмах затим обори главу и, пре него што ишта по- 
мисли даље, две сузе јој дођоше на ивицу очију. Заједно с њима 
навали на њу и гомила мисли, најпре нејасних, лаких, безбриж- 
них, па све светлијих, тежих, страшнијих. 

Девојка је знала да Секулић држи кондицију сину новог 
министра, Матовића. Слушала је од другова да говоре са за- 
вишћу да је то најбоља кондиција у Београду : стан, храна, при- 
јатељство великог човека и нешто у готову ! Али она није знала 

да министар има ћерку... ту бледу девојку, с којом се Чедо- 
мир возио. 

Вишњи се Секулић допадао, те помисли да се он мора до- 
пасти и другој девојци. М као код свих природа које мисле 
право, које не рачунају са ситницама, она их већ виде заљу- 
бљене, верене и пред олтаром. 

Ах, тај олтар!.. Поред свег социјализма, он је постојао, 
он је био примамљив, велики, са својим златним вратима, мра- 
морним стубовима, озбиљним сликама, мирисом на тамјан и 
воштане свеће. Он је постојао ту, у Београду, као тамо у Чачку... 
кад је била мало дете и кад се молила Богу за своје мачке и 
лучиће. 

Она покуша да одбаци ову мисао, заједно са споменом на 
свог бившег друга. Њено срце испуни се срдњом и гњевом про- 
тив њега, против тога младића којем је сад видела само ружне 
стране: ноге као у роде, себичњаштво, испале јагодице и пре- 
вртљивост у идејама. 

— Ух, како је гадан! — рече она у себи. 

Доиста, све на њему чинило јој се одвратно, бескрајно од- 
вратно, чак и његово име: 

— Чедомир!.. Наш шегрт се зове Чедомир!.. 

Беше се упутила универзитету, али се предомисли и окрену 
да нађе своје „друштво.“ 

Зашто 2 

Ни она сама не би тачно знала рећи. Тек, заједно с Че- 
домиром, мрзела је и остале студенте, те младе људе, што праве 
манифестације, демонстрације, резолуције на туђ рачун, а чим 
дођу у питање они, њихова личност, њихов џеп, они знају већ 
вештину опортунитета и хладне крпе за угрејана чела. 

То је била соба сиротињски намештена : један гвозден кре- 
вет, проваљен миндерлук, прозорска завеса на алке, нешто цвећа 
у саксијама и пуно дима од јевтиног дувана. 

— Већином гласова решено је да парламентаризам треба 
помоћи — говорио је Петар Зечевић, омален, сувоњав човек, 
промуклог гласа и светлих очију. — Јер еволуција предходи 
револуцији... 

— Ја и даље остајем противник тог кабинетског социјали- 
зма — викао је коњички поднаредник, у чизмама, са шапком 
забаченом на теме исабљом преко колена. — Парламентаризам, 

проституција, један ђаво! Спас народа је у револуцији... и само 
револуцији... и опет вам кажем: у револуцији. 

Поднаредник тресну чизмом. 

— Узмите чаја, Иване Јосифовићу — умиравала га студент- 
киња са биологије. 

Вишња је слушала ове разговоре и није разумевала ништа. 
Њене мисли биле су се скупиле око Чедомира и питале се: 

— Шта ли сад он ради» 

— Он је за мене мртав! — одговарала је енергично де- 
војка у себи. 

Али реч мртав разнежи њено срце. Она се осети сама 
усред тих занетих девојака занемарене тоалете, усред тих људи 
што мисле да од њих зависи круг земаљске планете. 

Она се сети свог првог познанства с Чедомиром... негде 
на Теразијама, у присуству Каје, његове рођаке; њихових раз- 
говора, усамљених шетња. Она би без њега остала мала палан- 
чанка каква је и била. Он ју је пронашао, показао јој нове пу- 
тове, отворио јој нове видике. Њене смешне грешке и основне 
ствари праштао је великодушно. 

— Па што ме је оставио — бунила се она. 

— Ко је кога оставио2 — одговарало је нешто у њеној 
души, нешто скривено, топло, незнано, а широко и пространо 
као свет. 

Девојка поче да размишља хладније. 

— Ја сам била неправична према њему — рече сад у себи. 
— Била сам охола, горда, па чак и по мало дрска. Ја сам га 
одбијала... Какво чудо ако је потражио другу жену... правич- 
нију, бољу према себи! 

Тек сад је видела колико воли Чедомира. Осећала је да је 
цело њено биће привезано за њега. Њено срце грчило се у му- 
кама. У њеној души дубила се бона празнина. Губећи њега, чи- 
нило јој се да губи све. 

— Шта ме сад чека2г.. шта ће бити од мене» 

Без Чедомира, цео њен план за високим студијама изгле- 
дао јој је излишан. Ради њега били су ти напори, ради њега 
хтела је бити ослобођена жена. Нашто онда еманципација, на- 
што социјализам, нашто све те лепе мисли, ако Чедомир не 
буде њен! 

И као противност тим рушевинама, поново се јављале слике 
прошлих дана, лепе успомене на њихову љубав у повоју. 

Нарочито се сад сећала једног празничног поподнева. Се- 
кулић ју је био позвао да се провозају Дунавом. Нашли су је- 
дан мањи чамац код неких рибара. Он је сео на крму и веслао 
а она на врху, према њему. Пролазили су поред многих окука 
залива, полуострва, шибљака, рибарских колиба, финансијских 
стражара. Цео Београд је дефиловао поред њих... али не овај 
Београд него неки други, Београд пун башта, зелених шумарака 
витких топола, романтичних улица. Млака вода хладила је ва- 
тру њених руку. Свеж поветарац је струјао шапућући, док је 
Чедомир певао лаганим баритоном неку песму коју дотле није 
чула и од које је задржала само ове речи: | 


... И мислио тада: 
Ко зна каква судбина те чека, 
И зашто си тако срећпа сада!.. 


Пролеће се расцветало око девојке, али су њој ти светли, 
разнежени дани изгледали суморни, тешки. Чинило јој се да се 
цео свет сурвовао на њу. 

Многа жена на њеном месту предала би се судбини... оста- 
вила да време донесе лека. Међутим Вишња, здрава као пла- 
нински цвет, освести се брзо после првих дана ове муке. 

Ја претерујем. Ја још не знам ништа позитивно. Треба ви- 
дети у чему је ствар — говорила је самој себи. 

Али како > 

И на ово питање, она одговори право, не заобилазећи, не 
тражећи помоћна средства: 

— Треба да се објаснимо: да се нађемо; да разговоримо 
као пријатељи. 


ГЛАВА СЕДАМНАЕСТА. 


ДВЕ ЉУБАВИ. 

Била је недеља кад је Вишња пришла Чедомиру. 

Дан је био ведар. По плавом небу мицало се неколико ма- 
лих, светлих облака. Сунце је снажно осветљавало све на што 
падне, али није било вруће, већ благо, меко, глатко, да је ваз- 
дух био као неко намирисано купатило. 

По тротоару било је доста света, оног лепог света што неде- 
љом пре подне излази у варошки парк. Весела женскадија, која 
нема брига око распремања куће, готовљења ручка, водила је гла- 
сне разговоре. Међу њима видели се бољи чиновници и имућнији 

трговци, расположени такође, румена лица и задовољних очију. 
У јасној светлости пролетњег дана шарениле се разнолике боје, по- 
чевши од белих свилених блуза до црне материје мушких жакета. 
Па ипак, преовлађивали су отворени тонови, јаке црвене боје, 
које код нас не губе још своје симпатије поред свег дискретног 
укуса што нам долази са финог и деликатног запада. 

Млади студент корачао је сам. И он је ишао у варошки 
парк. Он је познавао готово цео овај свет било са тих шетња, 
било са позоришних премијера, било што је имао другова њи- 
хових сродника и, најзад, било да им је био представљен. И он 
се био обукао као остали шетачи : таман костим, бео прсник, па- 
наму на глави, жуте ципеле и горњи капут преко руке. 


Поред свег тога, он се није осећао у свом друштву. Тај свет 
му је био стран, а он још већи странац у томе свету. У њему самом 
бунило се нешто против овог трчања за спољњим животом. 

— Остави друге нека иду тим путем — шаптао му је тај 
унутрашњи глас. — Оснуј у својој кући усамљено острво, као 
Робинсон. Затвори се са својим књигама и присним душама, па 
ради. Рад је оно што је највеће данас. 

Код једног фотографског излога спази Вишњу како му иде 
у сусрет. 

Девојка је била обучена у затворене плаве хаљине, чији је 
озбиљан крој лепо доликовао њеном скромном ходу. Два пра- 
мена златне косе вирила су испод простог сламног шешира. У 
руци је држала један крупан цвет на дугачкој гранчици. 

Вишња га спази такође и заклони лице оним цветом, као 
да хтеде сакрити руменило које јој заплами образе. 

Млади човек поздрави је и хтеде проћи. 

Тада му она приђе, пруживши руку, не говорећи ништа. 

— Како је леп тај каранфил! — поче Чедомир први, тек 
да би прекратио мучну тишину. 

— Је л2 — одговори девојка у истом тону. 

Један нов пламен црвенила лизну јој уз лице. 

Они обоје покушаше да не кажу истину. Девојка је гриц- 
кала доњу усну, као да је хтела савладати изненадну жалост која 
је обузе. Младић је савијао цигару и гледао преда се. 

— Узми га кад ти се допада! — рече, најзад, Вишња, и 
пружи цвет своме пријатељу. 

Дело, књ. 63. 


~ 
~ 

Он га узе. Промуца неколико речи захвалности, па стаде. 
Он је осећао свој лажни положај према тој девојци коју је волео 
и која га воли, према другој девојци, чије поверење изиграва а 
чијом се слабошћу користи, према себи самом најзад, јер он није 
дволичан, јер он хоће живот, доиста, пун, велики, али чист, јасан, 
без мирења савести и попуштања приликама. 

Чедомира беше дарнуо поклон. Он је посматрао румени ка- 
ранфил, његову живу боју, његове пуне рецкасте листиће, и ми- 
слио како да врати ову љубазност. На срце су му навирала осе- 
ћања од пре годину дана, меке нежне мисли по мало меланхоличне, 
као што је свака чежња. И он хтеде упитати девојку: како јег 
шта радиг у чему је провела годину дана. 

Али не смеде, јер би онда требало и он да исприча своје 
везе у кући Матовића, да објасни вожњу с министровом ћерком, 
да призна све и моли за опроштај. 

Вишња се опет није осећала у праву да затражи та обја- 
шњења. Она је прва оставила Чедомира, она је избегавала доц- 
није његова прилажења, она није хтела да зна за њега. Шта је, 
дакле, она била сад њему друго до обична другарица, пријате- 
љица, познаница чак! Како се она могла мешати у његове личне 
ствари којима је он први и једини господар ! 

Обоје су били оборили очи и ћутали. Али се нешто морало 
говорити. И двоје драгих испунише ову тишину, пуну неказаних 
ствари, напоменама о времену. 


У једном тренутку, Секулић подиже очи и погледа поред себе. 


Десно од њих, између две куће видело се једно парче Топ- 
чидерског брда, низ јабланова у подножју, светла трака од Саве, 
једна зелена ливада и цела железничка станица. Разни колосеци, 
низови вагона и остала гвожђарија образовала је једну црну, за- 
рђалу масу. На неколико места пушило се. Крупни праменови дима 
дизали се, као трубе, у вис и губили у плаветнилу високог неба. 


Младић обухвати једним погледом овај мирни пејзаж. Ње- 
гово срце се испуни неким немирним осећајем, сличним болу за 
домовином. Он пожеле да оде, да ишчезне с Вишњом, негде у 
неки свет где га нико не познаје... далеко негде, заједно с тим 
црним димом, у неки непознат крај где би почео нов живот. 


И као да хтеде остварити овај сан, он се обрати девојци, 
нежно, као жена: 


— Куд си пошлаг2... Хајдемо негде заједно ! 

Вишња приста у први мах, подајући се свом срцу. После се 
трже брзо, нагло, и одби. 

— Не, не могу. Ја се журим. 

Осећала је како јој је тешко на души. Грло ју је стезало 
од неке дубоке жалости. Очи су јој биле пуне суза. Ако остане 
с Чедомиром још за тренутак, осећала је да ће бризнути у плач... 
ту, насред улице, пред толиким светом. 

— Збогом. Ми ћемо се видети! — додаде, пружајући му 
руку, па окрену главу да би сакрила своје узбуђење. 

— Збогом!... — понови још једанпут, па се удаљи, кора- 
чајући несигурно, посрћући готово. 

Идућег дана, Вишња га нађе на Великој Школи по свршетку 
једног семинара. Изишли су из школе, па врљали по вароши без 
циља, избегавајући посећена места. Већ се примицало вече кад се 
нађоше у дну Палилуле. Девојка је становала у близини, те га 
позва кући да се одморе. 

Они прођоше једну уску улицу, калдрмисану само крајем и 
украшену овде онде каквом новом једноспратном кућом, уређеном 
баштицом или идиличним бунаром на точак. Пређоше једву њиву 
засађену пшеницом, прескочише преко јарка, испуњеног разлу- 
паним кантама, хартијама и осталим сметлиштем. Затим се спу- 
стише низ једну јаругу, која је некад била друм, и уђоше у једно 
пространо двориште, ограђено са три стране јевтиним становима: 
све соба и кујна. · 

Девојка притисну кваку на једним од многобројних врата, 
али се она не отворише. 

— Газдарица није код куће — рече она, па се саже да 
узме кључ испод простирке од прага. 

При том цела њена млада снага отисну се, као у гипсу, 
на њеним скромним хаљинама. Њен природан струк, неизмучен 
мидером, затеже блузу, те се показаше њена здрава плећа, пуна 
сочне крви. Рамена се видеше округла, заобљена, као извајана. 
А млада бедра, већ спремна за материнство, описивала су своје 
лукове, трзала се и гибала. 

— Извол'те — рече она кад отвори врата, и пријатељски 
додирну раме младићу, а један светао, пун невиности, одсев 
озари њено лице. 

Они прођоше кроз врло чисту кујну. У једном удубљењу 
крила се велика постеља, заклоњена мрко црвеним завесама са 
жутим пафтама, оним завесама што се данас вида само по др- 

22" 

жавним канцеларијама. Према постељи, у венцу од тепсија и 
шерпи, висила је слика која је требало да представља састанак 
Ромеа и Јулије. Једна стаклена врата водила су из кујне у Ви- 
шњину собу, која изненади младића многим и лепим намештајем. 

— Газдаричин муж је столар — објасни девојка. — Ради 
у једној оближњој фабрици. Добро му се плаћа. У слободном 
времену ради за себе. Све је то он сам израдио... Погледај 
овај сточић за пушење. Није ли он читаво уметничко дело! 

— Ево, па пуши... — продужи она. — Ко ме не познаје 
помислио би да и ја пушим!.. Седи... ту, на канабе. 

Чедомир примети тек тада једно кожно, старинско канабе 
у сумраку собног угла. 

— Седи ти... ти си уморнија — одби он. — Мени је до- 
бро и на столици. 

У труду да задовоље што више једно другога, они се го- 
тово посвађаше, те најзад седоше обоје. 

Девојци се оте један дубок уздах. 


— Ти си уморна... ти си нешто невесела, Вишња» — при- 
мети млади студент. 
— Невесела> Не, нисам — осмехну се она. — Можда сам 


мало уморна. 

И Секулић се осмехну, безразложно. 

Њихови се осмеси сусретоше, њихова се лица приближише 
њихове се усне саставише. 

После се поново погледаше. 

Осмех је још играо око Вишњиних уста, блед осмех, на- 
лик на грч и близак плачу. 

Чедомир спусти руку на Вишњино раме. Она се стресе; не 
рече ништа. Другом руком, он је обви око паса. 

— Не, Чедомире... мој Чедомире... Не, то боли, да знаш 
како боли!.. — јаукну она у једном тренутку, али не сакри 
лица пред новим пољупцем. 

Ко зна колико осташе тако загрљени. Младић није то ни- 
кад знао. Девојка још мање. 

Она се покоравала без речи, без протеста, она се преда- 
вала сва, послушна, гипка, мека, оОледа, цвокоћући и згрчена 
поред њега. 

Ноћ је улазила у собу кроз прозор. 

Подивљао, као звер што погледа своју жртву пре него 
што јој доврши живот, Чедомир прекиде пољубац у једном тре- 

нутку, зажелевши да види своју драгану, да је види целу, раз- 
голићену, остављену њему на вољу. 

Она је лежала изваљена на његову мишицу. Један прамен 
плаве косе падао јој је преко лица. Њене очи биле су широм 
отворене, гледале неодређено, као у неки сан, и хтеле рећи: 

— Да дивног сна! Оставите ме да сањам. 

У том тренутку студент се сети Беле, и поред све грознице 
коју је у њега уносила пожуда, начини једно упоређење. 

Бела је тражила, изазивала ове тренутке, пила њихово 
опасно пиће, свесно и прибрано, као пијаница по занату. Она 
је густирала пољупце, као своју шећерлему, пуцала језиком и 
тражила још, још, још. 

—- Еј, келнер! — изражавале су њене очи. — Вина амо, 
оног бољег... Газда плаћа! 

Са том мисли почеше и друге да се враћају у Чедомирову 
главу. Он опази у Вишњиним очима један влажан сјај. Светлост 
се претварала у сузу. И суза за сузом поче да се ниже, као 
ђердан, низ образе девојкине, лагано, коврљајући се и не сусре- 
ћући једна другу. 

Младић се освести потпуно пред том сликом. Цело његово 
поштење усправи се између њега и девојке. Он се сроза са ка- 
набета, као кривац. И заронивши главу у скутове девојкиних 
хаљина, замуца: 

— Опрости, опрости Вишња. Ја не знам шта радим. Ја сам 
једно бедно створење. Опрости, ја сам често сам себи највећи 
непријатељ, веруј ми. 

Вишњине руке додирнуше његове косе. Она подиже његову 
главу и гледаше га кроз сузе, као да га је жалила, као да је жа- 
лила себе, као да је жалила њих обоје. 

— Ми бисмо могли бити тако срећни, Чедомире, врло 
срећни... 

Али Секулић, као и сви људи који траже од своје судбине 
све што она може дати, бежао је од своје среће, мислећи да трчи 
за њоме. Није прошло ни неколико тренутака, а он је већ био 
на улици, сам. 


ГЛАВА ОСАМНАЕСТА. 


ДАЉИ ДОГАЂАЈИ. 
—- Хтео сам нешто да ти кажем, жено — рече Матовић, 
спремајући се да легне. 


342 ДЕ ЈЕЛО 


Деца су била већ заспала. Бела тако исто. Кућом је владала 
дубока породична тишина. Електрична лампа, заклоњена шеши- 
ром од зелене свиле, разливала је сано своју хладну светлост по 
интимном намештају супружанске собе. Споља је допирао хук 
плахе кише. С времена на време, млазеви би ударили и о прозор 
да весело човека опомену како је срећан што је у својој кући. 

— Шта је то тако важног — одговори госпа-Матовићка, 
већ у постељи. — Похитај... доцкан је. 

Матовић се био већ упола свукао, па застао, седећи зами- 
шљено у једној старој фотељи коју су склонили у ову собу. 

— Не допада ми се — рече најзад, са строгошћу у гласу 
— што се Бела виђа по улици са оним нашим ђаком.... како 'но 
му беше име2 

— Чедомиром > 

— Јесте. Обоје су млади, а знаш какав је свет... Баш ме 
данас у седници пита Поповић да ми није што род. 

— Гле ти, видре, чак га и то интересује — одврати госпођа 


на рачун Поповића, па додаде: — Чедомир је озбиљан младић, 
човек од поверења. Бели се јако допада. 

— Е2 — зачуди се министар. 

— Јесте — одговори одлучно његова жена. — Изгледа да 


се и она свиди њему... Бога ми спремај паре за свадбу. 

И госпа Матовићка се насмеја слатко. 

— Не будали! — поново се наљути њен муж. — Ја ти го- 
ворим као мајци, а ти тераш шегу... Каква свадба! Тај младић 
није ни школу свршио, а Бела је још дете. 

— Бела ми је терет на грудима — прихвати госпођа изне- 
надно потресеним гласом. — Кад је видим онако хрому, мени се 
срце цепа. Ја бих хтела, опет, да је видим срећну, задовољну, 
збринуту. Чедомир је лепа прилика. Кроз месец два свршиће 
школу... Шта им фали што су млади! Па ти рече једном при- 
ликом: „Кад се воле, нека се узму. 

— Али ако се не воле» — прекиде је Матовић. 

— Онда ником ништа. Остави ти то мени... ви се, људи, 
не разумете у тим стварима. 

— Добро. Мени је иначе доста моје главобоље. .. Само знај, 
нећу скандала у кући — заврши министар. 

Чедомир није ни сањао да се овакви разговори воде између 
Белиних родитеља. Он је веровао да су његови односи с девој- 
ком дубоко сакривени, те је с те стране био миран. Међутим, 

мучио га је сукоб његових осећаја: његове љубави према Вишњи 
и његова заноса према Бели. | 

Вишњу је волео. С тим је био на чисто. То је било несум- 
њиво. Волео ју је тако да, и на само њено име, у глави му се 
бркало, срце готово престајало куцати. Белу опет није могао 
оставити. Она га је сваким даном пптала љубавним напитцима. 
Украшавала му живот многобројним нежностима. Њена љубав 
ласкала је његовим жељама да живи и да буде срећан. Шапу- 
тала му неразговетне шапате о добру учвршћених егзистенција, 
о великим полетима. 

Млади човек налази се у неразрешљивом сукобу који до- 
лази с једне стране из човечјег инстинкта да тражи своју соп- 
ствену срећу, пошто-пото, и с друге стране, нужности друштвеног 
живота онаквог каквог су га створили закони, нарави и навике. 
Он се сукобљавао између љубави за животом и живота који мења 
љубав. 

Он је стојао на прекретници и није се могао одлучити камо 
да претегне. Он се обраћао за савет својим књигама. Али му оне 
нису давале никаквог одговора. Он се обраћао својој савести. 
Она му је одговарала само: буди поштен. Његова ученост је 
била, силом рада, као прикуцана у његов мозак. Његово по- 
штење је ишло до глупости. Он није имао никаквог искуства о 
свету и практичној философији. И он је личио на оног класич- 
ног магарца који је скапао од глади између две гомиле сена, не 
могући да се реши коју да изабере. 

Идеални егоист, који тражи целину своје среће, Секулић 
је осећао да ће та срећа — било једним, било другим избором 
— изгубити један део своје потпуности. И тада, не би био срећан, 
јер би се осећао крњ, сакат, јадан, недостојан да живи. Он то није 
смео да допусти, јер му се чинило да би с њим трпело и све друго: 
његови ближњи, друштво, држава, свет : он је то све видео у своме 
ја; то његово ја било је извор и утока свега. 

Понекад, у његову душу запљускивали су и приливи од- 
лучности. Један унутрашњи глас довикивао му је: 

— Кураж. Ради. Реши се, Не клони. 

Али успркос томе гласу одлучности, који помаже паметне 
људе у њиховим борбама, он је остајао на истом месту. Успркос 
дубоким уверењима у сопствену вредност, он је оклевао као дете. 
Он је гледао сваки дан толико људи који се бацају у живот с чуд- 

ним поверењем у себе саме. Њега пак сумња је задржавала сад 
у свему што би предузео. 

Избегавао је једну и другу девојку. Радио је више него што 
је требало за испите који су му се приближавали. Читао је књиге, 
новине, књижевне листове неуморно. Опијао се њиховим фикци- 
јама, пио и даље тај опасни отров који му је убијао сваку само- 
сталност. Кад би се ипак уморио, стезао је слепочнице грчевито, 
шетао по соби или бежао... по забаченим крајевима, непосећеним 
парковима, простачким кафанама, вијан као неком утваром. 

Није га се тицало које је доба дана. 

Ти заборави су му пријали. Остављао је као сви слаби људи, 
времену, каквој повољној прилици или случају да они реше ње- 
гову судбину. 

Једно вече, дигао се с рада у поноћ. По споредним улицама 
биле су већ угашене светиљке. Кафане су биле затворене, изузев 
неколико ноћних, на рђавом гласу. Он изабра најгору, Еснаф- 
лију, и ступи унутра. 

Сазидана од ћерпича и дасака, ова чатрља је била тако бедна 
да се чинило као да је примила од својих посетилаца навику да 
пије, па се пропила и од пића посрнула, и продужила пут порока 
као свака пијаница. Тако је некако и свршила: једног јутра се 
срушила. Никоме није пало на ум да је диже. Полиција је само 
дошла, констатовала факт и очистила њене остатке — гомилу 
земље и дасака. Сад то место стоји празно. Ништа више није 
остало од Еснафлије до две чађаве пруге на зиду суседне куће, 
на коју се ослањао кров пијане кафане. 

У кафани је врило као у паклу. Смрад од пића, обуће и 
збијене гомиле давио је. Гостима то није сметало ништа. Они су 
седели око столова пијани, расположени, измешани. Изгледало 
је као да су сви српски сталежи послали овде по кога свог пред- 
ставника. Поред глумца седео је трговац, поред студента официр, 
поред чиновника обућар. 

Кроз дим од дувана и испарења, Чедомир угледа једно пра- 
зно место и упути се к њему, кад спази поред себе Зарију Илића 
како испија један чокањ ракије. 

— Сервус, Јеже — одговори му Зарија на поздрав и понуди 
столицу. — Јест, знао сам ја да то није истина. Тврде за тебе да 
си срећан човек. Та ми реч чудно звони у данашњем веку... Седи. 
Знао сам ја, велим... Не би ти иначе дошао код Еснафлије. 
Хоћеш ракије2 ' 


ХРОМИ ИДЕАЛИ 345 


Секулић није пио никад ово пиће. Али приста тога пута. 

— Ракија ти је нектар сиротињски — продужи Зарија. — 
Она ти је нај јевтиније пиће, греје те највише, опија најбр...р...же... 
Ето, већ сам пијан. 

Илић је био добро угрејан. Још је више философирао, него 
по обичају. Скакао с предмета на предмет: 

— Видиш, ти си петичар, први ђак, па која вајда: несрећан 
си као и све ове пропалице, као овај у ћошку... с великим носем, 
што тера мртвачка кола. Еј, Марјане, колико си их данас сахраниог 

— Осам — одговори кратко човек с дугачким носем, не 
дижући главе са свог длана. 

— Не учи толико, разумеш 2 — прихвати Млић поново се 
обраћајући Секулићу. — Ја сам решио свој живот науком и раз- 
мишљањем, па ме они нису ни исхранили... 


— Мој живот тек почиње — одговори Чедомир. — Он се 
тек пење врхунцу. Ја хоћу најпре да учиним све што Могу други 
људи. Оно после... то ће бити плус, Зарија. 

— Свет је глуп, Јеже; он не воли паметније од себе. 

— Ја не мислим тако. Свет је простран. Мене чекају велика 
дела... Не знам тачно каква, али велика несумњиво. Другојачије 
не може бити. 

— Пиј, проводи се, уживај младост. Живот је дуг, Секу- 
лићу, а младост кратка. 

— Срце ми хоће апстракт и апсурд, моја мисао недостижне 
висине... 


— Глупости. Бар смисли шта хоћеш. Хоћеш ли да будеш 
виђен» Онда критикуј туђу нескромност, другима препоручуј 
вечито скрушеност; не ради ништа; пењи свој глас за једну 
ноту више изнад свакидашњости. Ето ти кључа да постанеш 
велики у очима оних који те окружују · Је ли, Марјане, а би 
ли ко од богатих 2 


— Они не спадају у моју надлежност — одговори службе- 
ник мртвачке спреме. — Ја терам кола треће класе. 


— Ако пак хоћеш да будеш задовољан — продужи Илић 
— онда мораш ићи из људског друштва; мораш се приближити 
природи и животињама. О, да знаш колико ми мало поштујемо 
животињски свет! Теби је, без сумње, познат онај Ибзенов ју- 
нак, Улфхај мислим да се зове... Ето, такав треба да си! У 
природу, у природу!. 

— Моје је место међу људима, Илићу — рече Чедомир 
уверено. — Мене чека живот необичан, јак, велики. Он мора 
доћи. Ја имам времена. Ја не смем живети обично. 

— Али — прихвати после једне почивке — ако он не дође 
ако будем морао живети као сваки други, онда... Видиш ли 
овај револвер2.. 

И младић извуче један џепни булдог, сав зарђан. 

— Купио сам га пред демонстрацију 23. Марта. Жандарми 
су ме измлатили, ја се нисам користио њим. Али, ако оно дође 
што ти рекох, онда... 

— Остави револвер. Не ваља га показивати у пијаном дру- 
штву — прекину га Зарија, па испи чокањ до дна и, не одво- 
јивши још стакло од уста, продужи: 

— Најзад, свеједно. Нама је већ изречена пресуда. Ми 
имамо да бирамо између ово двоје: или да убијемо наше срце 
да би живели као старци, или да умремо млади слушајући своје 
срце. Ја сам изабрао ово друго, а ити ћеш... сигуран сам. Пиј 
проводи се, уживај младост. Ја сам ти то, Јежу, говорио одавно, 
али ти имаш дух романтичан. Ти мислиш да сам груб. Ја нисам 
груб. Ја имам искуства, и то је све. Ја познајем живот. Он вреди 
само толико колико му човек да вредности. Ничега сигурног, 
ничега стварног. Само снови... Хоћеш још један полић>2 

Чедомир се осећао уморан, сметен, изнурен. Ћаскање пи- 
јаног мудраца занимало га. Он оста пијуцкајући до зоре пра- 
вославну шљивовицу. Илић се није заустављао. Говорио је о 
науци, политици, жени, Богу, лудници, а кад су изишли из ка- 
фане, закључио је, већ трештен пијан: 

— Јес), кажем ти... нема ни добра ни зла апсолутног, већ 
конфликта између нужних сила. У то буди уверен. 


(Наставиће се) 


М. М. Ускоковић. 


ИЗА ЗВЈЕЗДА СЈАЈНИ... 


Кад је небо сиво, кб голуб'је перје, 

А облаци тешки по земљи полегли, 

Када киша цури, и вјетрови хучу — 

А срце, кб да су окови ми стегли, 

Не може да куца... већ трепери јако, 
Тада мислим на те, и — плачем полако... 


Плачем, што си тако далеко од мене, 
Даље и од краја нове земље вајне, 
Даље од облака, од етера даље 

Тако у висини, иза звезде сјајне... 

У свемиру вјечном, негђе на врхунцу 
Близу анђелима, близу Богу — Сунцу... 


У сунчеву царству твоја душа живи, 

У весељу слатком траје своје дане, 

Док се моја труди, да наслути само 

Где си, и какве су сласти то незнане — 
И к теби се дижућ' кроз слојеве таме 

У страху се пита: „Има л' мјеста за мег“ 


Ил' и тамо можда обрнути ·закон 

О добру и зломе, кб на земљи, влада> 
Да ли зли и тамо уживају сласти, 

А доброта тамо, кб и овђе, страда> 
Хоћу л' тамо наћи крај патњама дугим» 
Ил' ћу један пакбо замјенити другим» — 


МАРИЈА ТУЦАКОВИЋ - ГРГИЋ. 


ВАСКРЕСЕЊЕ 


О, све оне делије незнане, 
Вечите самоће суморна чеда, 
Велике душе судбом отроване, 
Под покровом мрака и леда. 


И сви они, које живот мори, 

Са тајном што води борбу смрти, 
Које демон мучи и вечито кори, 
Изнемогли, кб хајком хрти. 


И сви, који челичним пером 

По рођеном срцу рију и рију, 

Који страшном, надчовечном вером, 
Крв црвену лудо лију. 


И сви они, неми гробари, 
Рођених душа, рођених рака, 
Богати кб цареви стари, 

Ал' скончају празних шака. 


О, сви ће васкрснути они! 

И спраће се срам Голготе, 

Име ће њихно кб труба да звони: 
То биће тријумф вечне Лепоте ! 


ДуШшАН МАЛУШЕВ. 


У 


ВЕРЕ НЕМИ ЛОЛЕ 


Над прљавим градом опет трне вече; 
улицама уским помаља се тама; 
док се светли блато од вечерњег плама 
и обични живот ко обично тече. 


Западом далеким румен пламен лиже 
и облаци дрхте као сваког дана 
увек иста румен, увек иста страна, 
увек исти сумрак по блату гамиже. 


Кровови од кућа мрачне силуете 
цртају се јасно на основи плама 
кб огромне птице што по небу лете, 


И у мојој души мрачне силуете 
цртају се јасно на основи плама 
као мрачне птице што по небу лете... 


СТЕВАН ШУМКАРАЦ. 


ел о: 


Потоње звезде умираху смерно, 
Сав хоризонат руменило зари, 

И шуми борје сочно и бисерно, 
У новом врту, крај путова стари. 


Из грања негде пробуди се ти'о 
Несташна птица из сневања мека; 
Свилени облак у росу се слио, 
Ореол сунца броди издалека. 


Сам, у свом срцу, осећам и страдам, 
И осећаје расправљам у себи; 

Сам се и дижем, и тежим и надам, 
И у свом срцу исповедам теби. 


Па да ли и ти у ту зору бајну 
Предајеш мени своје срце верно 

— (О, лепа жено — за љубав бескрајну > 
Потоње звезде док умиру смерно. 


Душан У. БАЈИЋ. 


ЛАМАРКИЗАМ И НЕО-ДАРВИНИЗАМ 


Прошлога века у Биологији је потпуно усвојено еволуцио- 
нистичко гледиште и напуштено мишљење: да је биљни и жи- 
вотињски свет, који насељава сад нашу земљу, у главном увек 
био овакав какав је данас, и да ће такав вечито и остати. 
Библиска догма о створењу света, коју је Астрономија још много 
раније игнорисала, није се могла одржати дуго ниу Биологији. 
И збиља тако је и било. Још у почетку прошлога века било је 
врло озбиљних покушаја, да се и Биологија ослободи утицаја, 
који је на њу вршила догма о створењу света, и да се, исто онако 
као и Астрономија, постави на једну научну основу. Најозбиљнији 
покушаји у томе правцу појавили су се још у почетку 19. века 
у Француској, па тек далеко од мање вредности био је раду 
томе правцу у Немачкој. Да је многобројни биљни и животињ- 
ски свет, почев од најнесавршенијих облика, па идући до најса- 
вршенијих, што насељава данас нашу планету, резултат једнога 
постепенога и дуготрајнога развитка, а не какве трансцендентне 
творачке силе, то су гледиште, још на почетку прошлога века, 
најјаче узели у одбрану Французи Жофроа Сен-Тилер и Ла- 
марк. Ламарк је још 1809 год. публиковао о томе једно своје 
дело, под називом „Рћ озорћте Х0010о21дце“, које га је ста- 
вило у ред највећих мислилаца. У томе делу, и ако не први пут, 
ипак дао је он најизразитији облик своме гледишту: да су биљни 
и животињски организми променљиви, и да се и они владају по 
законима природне формације и прогресивне индивидуализације. 
Доказ за то своје мишљење он је гледао у ономе тако изра- 
женом јединству организације, које се може видети, ако сеи 
биљни и животињски свет посматра, почев од њихових најсавр- 
шенијих представника, па спуштајући се до најнесавршенијих. 

„Најзад, вели Ламарк, примећује се, изузев аномалија, о чијим 
ћемо узроцима говорити, да влада од једног до другог краја 
овога ланца, једна тако очигледна постепеност у организацији 
животиња, које га сачињавају, и постепено смањивање у броју 
способности тих животиња, тако да ако се на једном крају тога 
ланца налазе животиње најсавршеније у сваком погледу, онда без- 
условно на другом крају видеће се најпростије и најнесаврше- 
није животиње, што се налазе у природи“. 

„На послетку може се тим испитивањем уверити, да се сви 
органи из класе у класу постепено упрошћавају, мало по мало 
постају гори, слабији и мањи, да губе своју локалну концентра- 
цију, ако су били од примарне вредности, и да их најзад сасвим 
и дефинитивно нестаје, пре него што се дође на други крај ланца“. 

Али ми се овога пута нећемо више задржавати на тој страни 
питања о постанку биљнога и животињскога света, јер у колико 
се тиче те стране, она је у нашој науци већ сасвим решена. Ни- 
кога данас нема, ко би покушао, да оспорова тачност мишљења: 
да су организми постали путем природног формирања. Али док 
тако са том страном тога питања стоји, дотле се за једну другу 
страну његову може рећи, да је још сасвим нерешена. Стога ћемо 
се ми овога пута задржати искључиво на тој другој страни. 

Друго је питање: како се вршио развитак ; на чему су по- 
чивале промене, које су непрестано водиле од простије ка савр- 
шенијој организацији2 Шта је управ довело од тако простих ор- 
ганизација живота, као што су једноћеличне биљке и животиње, 
до тако компликованих, као што су најсавршеније врсте међу 
дикотиледоним биљкама, или код животиња међу сисарима 2 Да 
се изразимо најкраће: шта је довело од амебе до човека» 

Ламарк је први био који је створио принципе и за одговор 
на то питање. И ти његови каузални принципи потпуно су били 
примљени у Биологији, и служили су како призма, кроз коју се 
могу сагледати узроци свима могућим променама у свету биљака 
и животиња. Па и данас се они још највећим делом одржавају, 
и ако је њихова вредност, као што ће се из овога нашега из- 
лагања видети, доведена сасвим у питање. Објашњење Ламарково 
о томе, како се врше у природи промене на биљкама и животи- 
њама, било је веома просто, потом оно је имало и једну веома 
срећну околност уза се, а то је, што су, али само привидно, мно- 
гобројне појаве, чак готово све, говориле у потврду његову. 

Па како је објашњавао Ламарк промене на биљкама и жи- 
вотињама, а преко тога и целокупан филогенетски развитак њи- 
хов> Он је узео просто на просто, да се кратко изразимо, да 
се биљни и животињски организми моделирају под утицајем 
спољних услова за живот. Биљке и животиње изложене су непре- 
кидним, кад већим, кад мањим, променама у природи, у којој 
живе, па се и оне под утицајем тих промена морају да мењају. 
Те промене имају за задатак, да организацију животиња и би- 
љака доводе у склад са промењеним условима за живот. Према 
томе, органске форме у свима временима и на свима ступњевима 
развитка треба сматрати просто као отиске прилика под којима 
оне живе. Природа моделира организме исто онако као што то 
чини вајар са својим објектима. „Услови живота утичу и на 
облик и на организацију животиња, т.ј. они мењају са временом, 
ако постају различити, како облик тако и организацију, изази- 
вајући одговарајуће модификације.“ Али интересатно је да Ла- 
марк сматра да мењање спољних услова за живот утиче на ме- 
њање организације у животиња само посредно, а никако не и не- 
посредно. Промене у условима за живот изазивају прво промене 
у потребама, а промене у потребама изивају промене у функци- 
јама појединих органа, или многих органа истовремено. Ако те 
нове потребе остану стално, онда оне у животиња стварају нове 
навике, нове навике трају све дотле, докле трају и нове потребе, 
које су их изазвале. Као резултат свега тога јавља се то, што 
животиња бива принуђена, да извесне делове тела, органе, сад 
употребљава или више или мање, него што је то раније чинила, 
или чак да органи, који су вршили раније једну функцију, сад 
почињу да се прилагођавају сасвим некој другој. Ламарк је 
функционелној употреби органа приписао један особит значај. 
Свака јача функционелна употреба некога органа потпомаже ра- 
звитак, али не само у границама живота једне индивидуе, већ с 
генерације у генерацију, тога органа, док неупотреба, или слабија 
употреба, повлачи за собом његово слабљење. Примери, и то 
примери којима се служио сам Ламарк, још боље ће показати 
карактеристику његовога схватања узрока, који крећу развитак 
органскога света. 

Међу гмизавцима змије немају ногу, а има сигурних доказа, 
да су их морале имати, па су их у току развитка изгубиле. У 
прилог тога говори што сви њихови сродници, који припадају 
истој класи, имају ноге, а још више то, што чак и међу зми- 

јама има неких, у којих се налазе остатци од задњих ногу (Ре- 
города). Нестанак ногу у змија, и појаву онако издуженог тела, 
Ламарк овако објашњава: „Тело у змија је међутим, које су 
примиле навику да пузе по земљи, и да се по трави скривају, 
услед тога што су се стално напрезале да га продуже, да би се 
провукле кроз уске просторе, знатно се издужило, тако да ду- 
жина више није била сразмерна дебљини. За те животиње биле 
би ноге сасвим без користи и неупотребљиве; јер дуге ноге сме- 
тале би њиховој потреби да пузе, а врло кратке ноге не би 
могле да покрећу њихово тело. Пошто је неупотреба ових ор- 
гана у раса тих животиња постала стална, то је услед тога тих 
органа сасвим нестало, мада су оне биле у организационом плану 
животиња њихове класе.“ 

Још интересантније је, како Ламарк објашњава постанак 
рогова у преживари. Ноге у преживара удешене су тако, да 
могу да послуже само за ношење тела, чељусти исто тако уде- 
шене су само за одгризање и жватање траве. Према томе, тим 
органима преживара не могу да нападају нити да се бране. Онда 
им је остало још једино да се боре бодући се главама. Приљубе 
чело уз чело, и тако се потискују, као бикови, или се залећу и 
један другога ударају у чело (као овнови). „При њиховим 60- 
рењима, која су нарочито честа у мужјака, њихово унутрашње 
осећање, помоћу њиховог напрезања, јаче упути флуиде на то 
место тела, и стога наступи, да се у једних лучи рожаста мате- 
рија, у других коштана помешана са рожастом, услед чега се 
награде чврсти израштаји. На тај начин постају рогови, којима 
је глава многих преживара наоружана.“ 

Нестанак очију у кртице Ламарк објашњава том околношћу, 
што она живи у земљи, где светлост не допире, и с тога су очи 
морале, мало по мало, закржљати, наслеђивањем с генерације на 
генерацију индивидуално стечених промена. Пошто се тамо, где 
нема светлости очи, не могу употребљавати, то су оне, услед 
сталне неупотребе, морале закржљати. Исто објашњење, по Ла- 
марковим принципима, вреди и за све остале многобројне жи- 
вотиње, које живе у просторима, где не допире светлост, а очи 
су им закржљале. Постанак пловних кожице између прстију у 
патке, гуске, и њихових сродника, објашњава Ламарк на сличан 
начин. Све су те птице, што имају пловне кожице између пр- 
стију својих ногу, задобиле их мало по мало, напрежући се да 
пливају по води. 


ЛАМАРКИЗАМ И НЕО-ДАРВИНИЗАМ 515 5) 


Пошто се биљке организацијом свога тела јако разликују од 
животиња, то ће се и промене на њима дешавати знатно друк- 
чије. Док су животиње мање-више активне у своме реаговању 
на мењање услова за живот, дотле су биљке сасвим пасивне. 
„Овде бива све услед мењања у исхрани и транспирацији, у ко- 
личини топлоте, светлости, ваздуха и влаге, које биљка тада 
добија, и најзад у супериоритету, које једни услови за живот 
могу да постигну над другима.“ 

Ламарк је суштину својих каузалних принципа изразио 
формулишући два закона, који гласе: 

Први закон: „У сваке животиње, која није још прекора- 
чила циљ свога развитка, чешћа и стална употреба неког органа 
постепено га јача, развија и повећава, и даје му снагу, која је 
сразмерна трајању те употребе; док стална неупотреба мало по 
мало слаби тај орган, умањује непрекидно његову способност, и 
најзад учини да нестане тога органа“. 

Други закон: „Све што животиње стекну или изгубе под 
утицајем околности, којима су дуго времена изложене, или, све што 
стекну или изгубе услед претежне употребе неког органа или 
његове сталне неупотребе, све се то преноси потомству у наслеђе, 
претпостављајући, да су те стечене промене заједничке и једном 
и другом полу, или само оном, који је произвео то потомство“. 

Смисао тих закона сасвим је јасан. Према њему спољни 
услови за живот непрестано модификују организацију животиња, 
и те се модификације, које су се десиле у току индивидуалног 
живота, преносе и потомству у наслеђе. На тим модификацијама, 
које првобитно имају чисто индивидуалан карактер, почива це- 
локупан филогенетски развитак организама. Промене које роди- 
тељи претрпе у организацији свога тела, а у тежњи да се што 
боље прилагоде спољним условима за живот, иду с генерације 
на генерацију, и постају стална тековина развитка. Сасвим је све 
једно, на који ће се начин те модификације извршити, да ли ак- 
тивно или пасивно, оне се увек наслеђују. У биљака се те моди- 
фикације могу дешавати искључиво пасивно, у животиња већи- 
ном активно. 

Још више се може прочитати из тих закона. Наиме, да 
развитак има и своју мету, свој циљ, коме греде. Тиме је Ла- 
марк закорачио у област телеологије, и у томе је погледу, ваљда 
више него и у једном другом, утицао на дух наше науке. Исто 
тако могло се видети, да је он врло велику улогу приписивао у 

појави нових органа, као и у целокупном активном прилагођи- 
вању на спољне услове за живот, и једном унутрашњем нагону 
у животиња: напрезању њихових осећања. Видели смо да се ро- 
гови у преживара јављају, благодарећи једним великим делом 
напрезању осећања, које се врши у томе правцу. За данашње 
наше појмове то прилично чудно звони, па ипак има неких међу 
самим биолозима (Рашу), који су том елементу Ламарковог каузал- 
ног принципа обратили собиту пажњу и диферентовали га до 
теорије. 

После овога кратког прегледа Ламаркових каузалних прин- 
ципа, у којима је битно, да се промене, које претрпе родитељи 
у току свога индивидуалнога живота, могу преносити и потом- 
ству у наслеђе, ми ћемо се зауставити, да потражимо главни извор 
тим његовим принципима, који се још и данас упорно одржавају 
не само код лајика, већ чак и код људи од струке. Ламаркови 
су принципи достигли готово највећи ступањ популарности. То 
се има приписати највише њиховој простоти. Јер они све обја- 
шњавају сасвим просто и лако. Шта је простије и лакше, него. 
рећи: кртица је изгубила очи зато што живи у земљи, или човек 
је изгубио длаку зато што носи одело, патка има између прстију 
пловне кожице зато што живи и креће се по води, или бели 
медвед има белу длаку зато што живи у пределима вечитога снега; 
и то су заиста проста објашњења, и, на први поглед, чак јоши 
данас, изгледају сасвим вероватна, али, као што ће се видети из. 
нашег даљег излагања, објашњења, која нити имају стварно пот- 
врде у фактима, нити су, с обзиром на најновије резултате наше 
науке, логички могућа. 

Ламарк није могао, као што то ни данас нико не може, и 
ако се у томе правцу врше многобројни опити, показати ни један 
једини случај, да се заиста индивидуално стечене модификације 
преносе потомству у наслеђе. Али је он то ипак сматрао као један 
факат, као нешто што се може прочитати на сваком кораку 
у природи. И оно исто што је навело Ламарка на ту мисао, 
што му је дало материјала, да напише читаву теорију о моде- 
лирању, активно или пасивно, организама према спољним усло 
вима за живот, то исто даје маха још и данас за одржавање тога 
мишљења. Па шта је то» То је једна збиља врло интересантна 
појава у природи: конгруенција која влада, кадкад до. 
невероватних граница, између организација живота и 
спољних услова за живот. Зар целокупна организација у 

риба није изведена тако, како то најбоље одговара условима за 
живот у води» Кит је сисар, али који живи у води. ИМ шта је 
лакше, и на први поглед природније, него његов риболики 06- 
лик, као и целокупну осталу његову организацију, довести у 
везу са средином у којој живи и начином на који живи 2 А шта 
да тек кажемо за слепога миша2 Зар не изгледа то сасвим при- 
родно рећи, да је вид у њега ослабио зато, што дању живи по 
мрачним просторима, а ноћу шестари по ваздуху» А његова 
чудна крила! Па свакако и она су постала по принципима ак- 
тивног прилагођавања на спољне услове за живот. Њих је иза- 
звала потреба живота. 

Слична су размишљања везана и за организацију биљака. 
Само што овде не може бити више ни речи о каквом активном 
прилагођивању на спољне услове за живот, и отуда је телео- 
логија овде достигла врхунац свога утицаја. Ако је биљка во- 
дена, и ако је снабдевена свима особинама потребним за живот 
у једној таквој средини, онда се и то сматра, да се десило по 
законима спољњег прилагођавања. Објашњава се као да је то 
вода на неки начин моделирала организам. Како дабоме да је 
то веома тешко рећи. 

И ето, дакле једино у тој конгруенцији треба тражити оно, 
што је дало Ламарку материјала за стварање његових каузалних 
принципа. Посматрајући ту конгруенцију, неоспорно ће сваки 
доћи најпре на ту мисао, да организација зависи од начина жи- 
вота, и овај од услова живота. Нико готово никад и не помисли, да 
може да буде сасвим обратно: да начин живота условљава 
организација, т. ј. да на пр. патка није добила пловне кожице, 
и ону нарочито згодну организацију тела за живот у води, зато 
што је живела у води, већ да живи у води зато, што има такву 
организацију тела. Начин живота нецесиран је системом орга- 
низације тела, а не организација тела начином живота. Према 
томе развитак органскога света — биљака и животиња — не 
почива на коадаптовању спољним условима за живот путем пре- 
ношења индивидуално стечених модификација, већ на сасвим 
једној другој основи. Ми стојимо на гледишту, да се ниједна 
индивидуално стечена модификација у телу родитеља, па мау 
ком се добу она живота десила, и ма под каквим околностима, 
не може пренети потомству у наслеђе. 

И ако, на први поглед, изгледа, да конгруенција, која 
влада између организације тела у биљака и животиња и услова 

под којима живе, говори у прилог Ламаркових каузалних прин- 
ципа, ипак ћемо видети, да има безброј много појава пред којима, 
ако нећемо да прибегавамо психо-биологизму, они морају потпуно 
да капитулирају. Ми ћемо посматрати један низ тих примера. 

Има једна врста из реда скакаваца (Рћу ит 51сс110- 
Пит), која не само што има зелену боју као лист, већ јеи 
облик тела потпуно тако изведен, да формално личи на лист. 
Тај инсекат живи на лишћу. Не зна се шта би било неоснова- 
није, било да боју, било да облик тога инсекта објашњавамо 
утицајем листа у смислу Ламаркових каузалних принципа. Међу 
скакавцима то није усамљен случај. У њих се нарочито много 
виђа подударање боје тела са средином у којој живе. Веома је 
лако запазити, да су готово сви они скакавци, који живе по 
трави ливада, сасвим зелени као трава, док су они многобројни. 
скакавци, што на њих наилазимо по песку и каменитим преде- 
лима (Оефрода) серпентинске боје, тако да их је немогуће опа- 
зити све док не полете, при чем падају веома јако у очи својом 
јасно црвеном или плавом бојом доњих крила. Ни једну од тих 
појава конгруенције није могуће објаснити Ламарковим прин- 
ципима. Јер на који би се начин могла боја, с предмета сре- 
дине у којој животиња живи, да пренесе на саму животињу 2 У 
опште, ту појаву, конгруирање боје у животиње са бојом средине 
у којој она живи, није могуће објаснити Ламарковим принципима; 
јер ту не може бити ни речи о каквој употреби или неупотреби 
органа. Боја није орган, боја је само једна особина, која произ- 
лази из других особина у организацији. Па ипак ми видимо јасно, 
да се и та особина јавља према извесним условима живота. Како 
је до тога могло доћи, то ћемо тек видети. Ламаркисте могу ту 
појаву да објашњавају само још на један једини, али скроз не- 
научан начин, а то је, да се боја може појавити, под утицајем 
тежње, коју је животиња показивала за тим. Али тим би се отишло 
у област психобиологизма, који је једна бескрајно произвољна 
претпоставка. 

Али ни један ред инсеката нема толико примера за конгру- 
енцију и у боји и у облику, како са предметима на којима жи- 
ветиња живи, тако и са неким другим предметима, колико то 
имају лептирови. Тако један род дневних лептирова (Апаеа), што 
живе у шумама јужне Америке, има на стотине врста, које су, све, 
одозго шарене. Ако се посматрају ти лептирови кад су у миру, 
изгледају као лист и по боји и по облику. Већ познат је индиски 

лептир Ка та рага!еста, који има, кад мирује на грани 
дрвећа на које пада, потпуно изглед лишћа тога дрвећа, тако да 
је ту животињу у томе случају веома тешко познати. Али таквог 
је изгледа тај лептир само кад мирује на каквој грани, док кад 
лети он пада доста јако у очи, пошто с горње стране, нарочито 
на горњим крилима, има боје. Корист коју има тај инсекат од те 
своје особине јасна је, али питање је сад: на који се начин могло 
доћи до једног тако савршеног коадаптовања, и то, да не само 
облик, већ и боја, па и целокупна нерватура листа буде подра- 
жавана. Кад лептир мирује на грани, са крилима усправним, и 
приљубљеним горњим површинама, као што то чине сви дневни 
лептирови, онда се с доње стране види читав молерај од нерва- 
туре листа дрвећа, на које лептир пада. Сумње нема, да из- 
међу таквог облика у тога лептира, кад мирује, и листа дрвета 
постоји нека каузална веза, али каква2 Не може се ни помиш- 
љати на то, да се појава оних шара с доње стране крила у леп- 
тира, које подражавају нерватуру листа, може објашњавати неким 
модификацијама, које су под утицајем листа прво наступиле у 
лептира, па се после преносиле потомству у наслеђе. 

Исто тако многобројни су случајеви, нарочито у инсе- 
ката, мимикрије. То је појава: „да једна врста личи на неку 
" другу, да јој је мање-више слична, и то увек слична једној так- 
вој врсти, која саму себе штити против својих непријатеља ; било 
што је услед одвратног укуса неупотребљива за јело, било што 
је опасна“.! На тај начин и те животиње, које иначе немају дру- 
гих средстава да се бране и штите од својих непријатеља, постају 
заштићене тиме што личе на друге, које имају заштитних осо- 
бина. А те су појаве у природи врло честе. Опет их међу леп- 
тировима има највише. Вајсман наводи (ђ. стр. 53.) као при- 
мер мимикрије једног дневног лептира, који је распрострт од Аби- 
синије, па чак до Капа Добре Наде. То је Рар1о тегоре. 
Женке тога лептира могу бити различитога облика и боје, и само 
је једна врста од њих, која се виђа у Абисинији, слична мужјаку, 
док су остале сличне једном лептиру сасвим из друге породице, 
који је заштићен, а то су Папа!:дае. У нас се налази такође 
једна врста лептира из породице зе 1дае, која веома јако 
личи и по облику и по колорацији на осицу. То је Тгосћ лит 
арлогтае. И ако долази у ноћње лептирове, врло се често 


1 Аџрич, Меззтапп. Пле Зејекопзћеопе. Стр. 52. (Јепа 1909.) 

виђа и дању. Има га у околини Београда, нарочито по Кошут- 
њаку. Онај ко се не познаје са тим лептиром увек ће држати, 
да је то каква осица, и зазираће, по добром инстикту, и од њега, 
као и од осице. 

Ни те појаве, мимикрија, не могу се ни на који начин обја- 
снити каузалним принципима Ламарковим. А шта тек да кажемо 
још за многе друге појаве> Шта да речемо за оно раскошно ша- 
ренило боја перја у птица, па онда разнолике случајеве конгру- 
енције између боја у јаја птичијих и боје места, где тице полажу 
јаја! Најзад шта да кажемо за хитинске омотаче у инсеката и 
осталих зглавкара! На који начин њихова појава, развитак и ме- 
њање да се објасни Ламарковим принципима 2 Ето, нпр. узмимо 
инсекта носорога (Огус(ез пазсоги 5). Мужјак има увек на штитићу 
главе један велики, назад повијен рог, док женка има на истом 
месту само један мали израштај. Рог је хитинска израстао, не 
може да врши никакву активну улогу, и стога је појаву и раз- 
витак тога органа немогуће објаснити употребом и неупотребом 
органа. У опште мењање хитинских делова у инсеката употребом 
и неупотребом органа немогуће је објашњавати. А ми ћемо ви- 
дети у инсеката безбројне модификације на хитинским деловима: 
израштаје хитинске, бразде, јаме. Чак ни морфологију зуба није 
могуће објаснити наслеђивањем индивидуално стечених особина. 

Из свега овога, што смо досада навели, види се, да Ламаркови 
каузални принципи нису у стању ни привидно да нам објасне мно- 
гобројне коадаптационе појаве у природи. То су појаве на којима 
се ламаркизам очигледно показује немоћан. А да видимо како он 
стоји и тамо, где, и то само привидно, изгледа да може да нам 
објасни извесне појаве коадаптације. Узећемо један пример. Ни- 
шта природније не изгледа него да ће животиња, коју бисмо осу- 
дили да живи у помрчини, морати да изгуби вид. То се сматра 
као нешто сасвим природно. Отуда, кад се каже да су у кртице 
закржљале очи услед тога, што је она живела непрекидно у земљи, 
изгледа да је тим речена само једна истина, која је већ свима 
позната. Најзад због чега би другог и могле да јој закржљају 
очи» упитаће се свако. Па ипак ми ћемо рећи, да је то толико 
невероватно, да је управ сасвим немогуће. Да узмемо да посма- 
трамо критички сам тобожњи процес, којим се могло доћи до те 
појаве. 

Предак данашње кртице морао је имати добро развијене 
очи. За нас је сасвим споредно, кад је могло то бити. Промене 

у условима за живот натерале су ту животињу, да напусти живот 
ва површини земље, и да се завуче у земљу. Тако би то требало 
да буде по претпоставкама ламаркизма. У земљи нема светлости. 
Ноторна је ствар, да вид збиља ослаби, кад животиња живи дуже 
времена у помрчини. То је факат и против њега се не може во- 
јевати. Али сад долазимо до једног врло важног питања. 

Слабљење вида јавља се увек само као последица извесних 
промена, које су наступиле у хистологији ока. Да би сад те промене 
добиле филогенетску вредност, треба да има могућности, да се те 
промене, које су наступиле у оку родитеља услед осуства у свет- 
лости, пренесу и потомству у наслеђе. Потомству у наслеђе могу 
се преносити само хистолошке промене у оку. Хистолошке про- 
мене у оку јавиле су се као последица промена у ћелицама, или 
плазма продуктима. Ма каква осетнија промена да наступи у ор- 
ганизму, она је морала бити везана за један многобројни низ ће- 
лица, тих елементарних делића, из којих је сваки биљни и жи- 
вотињски организам саграђен. Сад те промене, које су везане за 
један низ од неколико хиљада, па и десетина хиљада ћелица, треба 
да се на неки начин пренесу и на полне ћелице : јаје и спермију, 
које једино суделују у давању потомства и у преношењу роди- 
тељских особина потомству у наслеђе. Промене које су насту 
пиле, услед оскудице у светлости, у хиљадама ћелица у оку, и 
тиме изазвале слабљење вида у оца и матере, треба сад неким 
чудним, нама још несхватљивим начином, да се пренесу, и то 
прелазећи преко милијарди ћелица других делова тела, чак до 
полних жљезда, а у овима до јајета или спермије! На који на- 
чин све то, тешко је и замислити. 

Тако стоји са том променом, која је имала негативан ка- 
рактер. Можемо посматрати и једну промену са позитивним ка- 
рактером. Да узмемо један сасвим вулгаран пример. Познато је 
да радом гимнастике могу мишићи да ојачају. Кадкад и врло 
слабачка лица могу систематским и мудрим неговањем да оја- 
чају мишиће својих руку, ногу, груди, врата, итд. Гимнастика 
је ту послужила као једно реактивно средство; мишићи су имали 
способност да ојачају под утицајем тога реактивног срества. Ми- 
слити сад, да се те промене, које ми гимнастичким вежбањима 
можемо да изазовемо на својим мишићима, могу и потомству 
пренети у наслеђе, било би, према нашем разлагању, сасвим по- 
грешно. Ту важе оне исте критичке примедбе, које смо мало 
час учинили. 

Дакле, према свему нашем излагању излази, да се ниједна 
модификација, која се изврши у телу какве животиње или биљке 
у току њенога индивидуалнога живота, не може пренети и по- 
томству у наслеђе. На тај се начин, као што видимо, не могу 
објашњавати филогенетске промене организама. Па има ли онда 
какав други пут за тог Има. 

Тај други пут открио је Дарвин, а допунио га стари фрај- 
буршки професор Вајсман. 

Дарвин је обратио нарочито пажњу на две врло значајне. 
појаве у природи: на борбу за опстанак, како је он назива, и 
на одабирање. Тим двема појавама он је приписао највећи ути- 
цај на развитак биљних и животињских врста. Суштина њего- 
вога учења јесте у овоме: у природи се јављају варијације, неке 
од тих варијација имају боље квалификације за живот, а неке 
горе. Природно да ће увек имати боље изгледе на одржање оне 
варијације, које су се родиле са бољим квалификацијама. Вари- 
јације, које не располажу најбољим квалификација за конкретне 
услове живота, не могу се одржати, оне подлежу брзоу борби 
за опстанак. 

Морамо овде напоменути да се Дарвинов принцип борбе 
за опстанак и веома разнолико тумачио и кадкад веома погре- 
шно. Отуда је и долазило до тога, да га једни уздижу до неба, а да 
му други поричу велику кадкад, сваку вредност. И у нас се ту скоро. 
чуо један глас,! који оспорава Дарвиновом принципу борбе за оп- 
станак ону вредност, која му се са извесних страна приписивала. 
Ми опет морамо од своје стране одмах рећи: да је то један од 
основних и најзначајнијих каузалних фактора у развитку живе 
природе. Као што ће се видети, на борби за опстанак и одаби- 
рању почива развитак целокупнога органскога света, не изузи- 
мајући ту ни самога човека. М не само да вредност тих дарви- 
нових принципа није опала, већ у светлости најновијих резул- 
тата наше науке, нарочито резултата у области наслеђа, она је 
порасла још далеко више. 

Дарвчново учење имало је такође једну веома велику теш- 
коћу у објашњавању на који се начин јављају варијације у при- 
роди. Стога је и Дарвин у основи морао да усвоји Ламарково 
гледиште: да се индивидуално стечене модификације могу пре- 
носити и потомству у наслеђе. Тиме је он једним великим делом 


' Јован Жујовић, Узајамна помоћ међу животињама. 

био признао и Ламарксвим каузалним принципима вредност. Али 
је стално увиђао, да они нису у стању да објасне безбројне по- 
јаве у природи, и да је то могуће објаснити једино одабирањем. 
Али одабирање може да се врше само у том случају, ако је 
за то дат материјал. Материјал престављају варијације. И Дар- 
вин је, гајећи нарочито голубове, запазио, да се варијације јав- 
љају саме; али где је њихова материјална основа, он то није 
могао решити. То је био један врло велики недостатак његовој 
теорији, која је иначе у свему имала најјачег ослонца у без- 
бројним појавама у природи. Отуда је и могло наступити то, 
да у нашој науци под именом Дарвинизма, завладају чисто ла- 
маркистички принципи; отуда је и могло доћи то, да Хекел, 
који је у ствари пунокрвни ламаркиста, важи као већи дарви- 
ниста, него и сам Дарвин. И заиста, шта је било природније, него 
пошто дарвинизам стварно није могао да нађе извор варијацијама, 
да се узме: да је извор варијацијама у наслеђивању индивиду- 
ално задобивених особина. И тако је све то трајало, док проф. 
Вајсман, наведен конзеквенцама које је Копих извлачио из 
Дарвинових принципа борбе за опстанак и одабирања, није до- 
шао на ту срећну мисао, да извор варијацијама треба тражити 
у клици. Дарвиново учење није могло, у основи, добити срећ- 
нију допуну од тога открића. По Вајсмановом мишљењу све по- 
јаве варирања, ма у ком правцу, и мају ком облику, аутономне 
су, долазе непосредно од варијација, које се одигравају у клици. 
То“дакле нису копије оних промена, које могу бити изазване 
у појединим деловима тела за време нашега индивидуалнога 
живота. Те варијације не долазе од периферије, од тела, већ од 
центра, од клице. МИ заиста то гледиште изгледа и најлогичније 
и највише има ослонца у свима појавама наслеђа. Стога ћемо га 
ми у најкраћем обима изложити овде. 

Материјалну везу између родитеља и потомака чине полне 
ћелице: јаје и спермија у животиња, а семенов пупољ- 
чић и поленов прах у биљака. Нека нам се не замери, 
што ми из овога посматрања искључујемо случајеве бесполног 
множења, јер закључци до којих се буде дошло анализом спол- 
нога множења, вреде потпуно и за случајеве, где влада бесполно 
множење. Закони наслеђа владају потпуно исти и на једној и 
на другој страни. У јајету и спермији, семеновом пупољчићу и 
поленовом праху, налази се материјална основа за преношење 
свију могућих родитељских особина на децу. Ту материју, од 

чије архитектуре зависи какво ће бити потомство, које се отуда 
развија, Вајсман назива: клицином плазмом. Та клицина 
плазма (идиоплазма — Негелијева) налази се поглавито у 
једру полних ћелица. То је жива супстанција, која има своју на- 
рочиту организацију, толико исто компликовану, колико су ком- 
пликовани и резултати, који отуда произлазе. Као пример уз- 
мимо јаје човечије. И то је један сићушан елеменат (око 0,23 тт), 
и у томе једном, тако сићушном елементу, дате су све потенције 
— претпостављајући да је оно претходно примило у себе и другу 
полну ћелицу, спермију — потребне за развитак једног тако и по 
својим анатомско-хистолошким и физиолошким и душевним особи- 
нама сложеног бића, као што је човек. Све наше особине дате су још 
унапред у полним ћелицама из којих се ми развијамо. Сразмерно 
бескрајно мала количина супстанције, хередативна супстанција, 
детерминира до ситница један тако сложен пут формирања и 
крајње резултате тога формирања, као што јето у човека. 
Исто то важи и за сав остали живи свет: како животињски, 
тако и биљни. 

Полазећи од тога факта, Вајсман замишља каква све мора 
бити архитектура оне материје, која служи као материјална основа 
за преношење родитељских особина на децу. Он ствара о томе 
једну читаву теорију, теорију која је вршила највећи утицај у 
току последње три деценије на рад у нашој науци. Да видимо 
ту теорију, која треба да нам послужи као кључ за објашњење 
свију могућих појава у области живе природе. 

Вајсман полази од претпоставке, коју је данас усвојила ве- 
ћина биолога, да су појаве наслеђа везане у првом реду, ако неи 
искључиво, за једну врсту материје у једру јајета и спермије. Та 
материја услед своје велике наклоности према извесним бојама 
назива се хроматин. Хроматин се налази у једру свију ћелица, 
како животињских, тако и биљних, и игра најважнију улогу у 
деоби ћелица. При том, кад се врши деоба ћелица, он се формира 
у конац, који се зове хроматински конац, тај се конац опет 
увек попречно дели у извесан број парчади, која се називају 
хромозоми. Број тих хромозома, у свима ћелицама једне исте 
животињске или биљне врсте, увек је сталан (Закон о констан- 
тности и индивидуалности хромозома). И ти хромозоми сматрају 
се данас, са пуно права, као материјалне основе за наслеђе. 

Вајсман сад замишља на овај начин цео поредак, који влада 
у организацији хередативне супстанције. „Ја сматрам, вели он, 

као и остали, ону најмању количину живе супстанције, која се 
налази у једру клициних ћелица у облику штапића, пантљичица 
или лоптица (а то су хромозоми), као клицину супстанцију, или 
клицину плазму, и поједине куглице назваћу „идовима“. У једру 
има увек пуно таквих идова, било то да су самостални, или групи- 
сани у штапиће или пантљичице (хромозоми). Сваки ид садржи 
у себи основу за целу јединку, тако да су дакле увек више идова 
при развитку неке нове индивидуе активни, и заједно делају“. 

„Код сваког компликованог бића један једини ид мора бити 
састављен из хиљадама основа; те основе називам ја „детер- 
минантама“, и под тим подразумевам врло мале, далеко од 
тога да се микроскопом могу видети, живе јединице, које се хране, 
расту и деобом множе. Те. детерминанте одређују делове ембри- 
она, који се развија, — на који начин, ми се о томе овде нећемо. 
бавити. Детерминанте су међу собом различне: друкчије су оне 
за једну мишићну, него за нервну или жлездану ћелицу, а друк- 
чије опет оне за ћелице у мрежњачи, што осећају светлост, од оних 
за ћелице слуха у исте животиње; па чак и ћелице за слух уде- 
шене за различите тонове морају имати различите детерминанте. 
Те разлике долазе опет отуда, што су и детерминанте различито 
саграђене, и већ стога ја претпостављам, да је опет свака детер- 
минанта састављена из најмањих животних јединица, које ја на- 
зивам биофорама или носиоцима живота, јер живот по- 
чиње са њима. А оне саме састоје се из молекила, т. ј. из група 
материје, које још не могу да представљају појаве живота, већ 
само хемиске спојеве“. 

„Ја сад мислим да се те детерминанте не само хране, као и 
свака жива јединица, већ и да оне варирају у току свога растења, 
као и свака жива јединица, да се дакле квалитативно могу ме- 
њати, ако се елементи, из којих се оне састоје, мењају, и да оне 
такође могу брже или спорије да расту и да се деле, и да услед 
њихових промена долазе одговарајуће промене органа, ћелица или 
ћеличиних група, које оне одређују“.! 

Те детерминанте у клициној плазми живе исто онако под 
различитим погодбама за живот, као што је то случај и са биљ- 
ним и животињским јединкама. То је сасвим логичан закључак. 
Једне ће се детерминанте боље исхрањивати, друге горе. При- 
родно је сасвим, да ће оне детерминанте, које се боље исхрањују 

брже расти и брже се делити. Ако је то случај нпр. са детер- 
минантама косе, онда значи, да ће коса бити такође бујнија, или 
уопште да ће показати неку квалитативну промену; ако је опет 
исти случај са детерминантама ма ког другог дела тела, онда ће 
се услед тога појавити квалитативне промене у тим другим де- 
ловима тела. Дакле „имамо, као што вели Вајсман, наследне 
индивидуалне варијације, које долазе од клице“. Појава 
ма какве варијације одређена је променама, које су се извршиле 
у детерминантама. Ако неки орган показује тежњу да опада, 
онда је претходно морала наступити промена у детерминантама 
тога органа. Чим може другим да се објасни, кад неки орган 
кржља, него да детерминанте у клици тога органа опадају, ма 
из којих разлога. Ако се појави неки нов орган, онда су се мо- 
рале претходно формирати у клици детерминанте за тај орган, 
морало се формирати нешто, што појаву тога органа чини неоп- 
ходном. Сваки, ма и најмањи карактер, који не траје само у гра- 
ницама индивидуалнога живота, већ се кроз генерације наслеђује, 
мора имати у клици своје материјалне основе, детерминанте. 
По Вајсмановом мишљењу међу детерминантама у клици по- 
стоји исто онако борба око исхране, као што по Дарвиновом ми- 
шљењу постоји борба међу јединкама, персонама, или као што по 
Коцх-у постоји борба међу органима, па чак и ткивима, ћелицама 
и деловима ћелица, чак до молекила. Ту борбу, која се води међу 
детерминантама око исхране, Вајсман назива: герминалном 
селекцијом. У герминалној селекцији он гледа извор свима ва- 
ријацијама. Персонална селекција, на коју је Дарвин нарочито 
обратио пажњу, само је последица герминалне селекције. Јер суд- 
бина сваке јединке, способност њена за живот под извесним окол- 
ностима, решена је једним великим делом у клици. Коадаптаци- 
оне способности рађају се, и што су год оне веће, у толико ор- 
ганизам има боље квалификације за живот. Ни два потомка од 
једног истог родитеља немају потпуно једнаке коадаптационе спо- 
собности за живот. То долази отуда што ни две полне ћелице 
нису једнаке. Свака од њих има своје, тако да се изразимо, ин- 
дивидуалне особине. Са резултатима развитка из тих полних ће- 
лица исто ће тако стајати. Пошто је полна продукција у природи 
бескрајно велика, то значи да ће бити и бескрајно велики број 
варијација. Оне нису све подједнако оквалификоване за конкретне 
услове живота. Стога ће многобројне варијације бити уништене. 
Са нестанком тих варијација уништене су и извесне тежње у раз- 

витку, пресечени су извесни путови. Одржаће се само оне ва- 
ријације, они правци развитка, који још унапред најбоље конгру- 
ирају са спољним условима за живот. Ето ту лежи одговор и на 
ону загонетку: па откуда то да постоји, гдегде до савршенства 
изведена, конгруенција између организације тела у појединих биљ- 
них и животињских врста, и средине у којој они живе» Та је 
конгруенција резултат искључиво селекције, а ни у ком случају 
активног прилагођивања, управ неке врсте моделирања, према 
спољним условима за живот. Према томе, као што се види, са- 
свим је излишно прибегавати једној и фактима непотврђеној и 
логички немогућој претпоставци о наслеђивању индивидуално 
стечених модификација, да би се објаснио развитак органскога 
света и коадаптапције у природи, код селекционе теорије, на 
чијој су страни и факта и логика. Али селекционе теорије, која 
је допуњена Вајсмановом герминалном селекцијом. Дарвинови 
каузални принципи тако допуњени називају се још и: неодар- 
винизЗМом. 


Н. Дивац. 


О КЊИЖЕВНОЈ СВОЈИНИ 


Радови духовних радника нијесу од малене важности и зна- 
чаја за појединце, па и само друштво. Списи научника, пјесника, 
приповједача уносе у духовни свијет нове појмове, облагорођују 
психичку страну човјекова живота, упознају је са истинама и ре- 
зултатима до којих је дошла култура у своме развоју, ум људски. 
Увиђајући значај радова, до којих духовна дјелатност стваралачки 
долази, производа писаца и књижевника, само друштво, осим при- 
знања и идеалне награде, морало је изаћи у сусрет ауторима и на 
други начин. Идеална награда, слава и признање често пута биле 
би мале жртве од стране појединаца и друштва. Радови књижев- 
ника, који своје идеје, комбинујући их на својствен начин, саоп- 
штавају трећим лицима, друштву, треба да уживају заштиту. Та 
заштита дјела књижевних радника означује се као ауторско право 
на литерарним дјелима или књижевна својина. 

Потребу заштите књижевне својине увидјели су сви културни 
народи, који су својим тежњама дали видна знака и законодав- 
ним путем још у првим десетинама деветнајестога столећа. Морало 
се изаћи у сусрет појединцима, који своју снагу, духовни рад и 
способности стављају у службу књижевности, образовања, науке. 
Дати потстрека и потпоре књижевним радницима, значило је омо- 
гућити материјално људима од духа и способности, да стварају 
дјела. 

Писци, као и сви радници, треба за свој рад да добију на- 
граду. Сваки рад треба да буде награђен. Списатељи ће имати 
од оваквог решења овога питања користи; њима ће се омогућити, 
да истрају на послу за који имају способности и смисла; на тај 
начин одабирају се културни радници, који ће својим трудом и 
способностима дати дјела од вриједности и значаја. Друштво ће 

опет имати користи, даће се могућност појединцима, да се спи- 
сима књижевних радника користују, а исти ће по протеку извје- 
сног времена припасти у потпуну друштвену својину. 

Право на заштиту дјела духовне дјелатности новијег јс да- 
тума. Оно је производ новијега времена, најмлађа правна творе- 
вина, културним народима старога вијека, Грцима и Римљанима, 
потпуно непозната. 

Ауторско право!, признање права аутору на производима 
његове духовне дјелатности има свој зачетак у привилегијама, 
које су почели добијати издавачи одмах по проналаску штампе, 
за списе својих издања. Обично право није било у стању да пружи 
заштиту штампарима и накладницима, да их заштити од конку- 
ренције против прештампавања, које се са проналаском штампе 
и распрострањењем штампарске вјештине приступачније учинило. 
Брже и лакше умножавање дјела путем штампе олакшано је, 
већи број се одавао штампарском послу, као лакшем и простијем 
занату, којим се сад могло више дјела много брже производити 
и у промет пуштати. Прештампавањем туђих списа од стране тре- 
ћих лица, неовлашћених издавача, вријеђали су се интереси прав- 
ног предузимача. Несавјесни издавачи покушали су да се користе 
прештампавањем, да дођу до добити, а често и правог издавача, 
накладника, не само што су искључивали из добити, него и из 
покрића учињених трошкова око штампања дјела. Прештампа- 
вање туђих књига у вјећој мери учинило је да се појавила потреба. 
да се регулишу ново створени односи. Осјећала се потреба за- 
штите права штампара и издавача, који су се сматрали поврије, 
ђени у својим материјалним интересима. 

Писци, духовни продуценти списа, слабо су учествовали у 
прво вријеме у борби око заштите. Тек у новије вријеме, од по- 
четка деветнајестог столећа, њино право и интерес, кад је ријеч 
о заштити духовне својине на дјелима књижевности, дошли су на 
прво мјесто. Издавачи и штампари нијесу нашли у обичном праву, 
а тако исто ни у реципираним изворима римског и канонског 
права, ослонца и потпоре у борби за заштиту својих права. У 
римској свјетској држави постојала је свакако трговина са књи- 
гама, које су робови руком умножавали, али законодавне заштите 
за књижевна дјела, за заштиту и признање духовне својине, није 
се знало. 


' Апте1а, ЏМгћеђегтесћ! ап Мегкеп дег Глајегаиг ипа дег ТопКипз! (1911). 

Крајем средњег вијека издавачи напреднијих европских зе- 
маља задобише привилегије за искључиви промет својих издања. 
Угледни научни ауторитети признали су ове привилегије, сматрали 
су да је прештампавање недозвољено и забрањено“. Забрана пре- 
штампавања бјеше лозинка, која је руководила браниоце књи- 
жевне својине; оно је забрањивано привилегијама штампара и 
књижара, а било је само срество, да се постигне циљ: заштита 
самосталне литерарне продукције. 

Ауторско право (Џтеђегтесји, Ашогтесћ|) јесте признање 
права заштите аутору, духовном продуценту, на производу ње- 
гове духовне дјелатности, посепце код књижевне делатности, на 
списима. По овоме праву, ко једној идеји да самосталан израз 
или облик, има искључиво овлашћење, да се продуктом свога 
рада, у ком је његов дух бго запослен, искључиво привредно 
користује за извјесно одређено вријеме. 

Стваралачка, продукцијона моћ, духовна радња ауторова 
може бити у ријечима или тоновима, производ цртачке или пла- 
стичне умјетности, умјетничка радња или фотографија, или ин- 
дустријски проналазак. Духовна радња ауторова исказана у ри- 
јечима самостално изражена, даје аутору искључиво право. 

Ово искључиво право коришћења и располагања у погледу 
на духовне творевине писаца може се означити као духовна сво- 
јина на књижевним дјелима, књижевна својина. У самој ствари 
овај израз није срећно употребљен, ако схватимо својину као 
неограничено право господарења над једном тјелесном ствари. 
Јасно је, да право заштите духовних продукција није у помену- 
том смислу својинско право. Још најстарији закони, говорећи о 
заштити књижевних дјела, служили су се овим изразом; тако нпр. 
епохални пруски законик литерарни од 11'јуна 1837, који је по- 
служио као основица немачком законодавству за заштиту аутор- 


1! Прештампавање је сматрано одавно не само као поврс:а правде и мо- 
рала, него и правног осјећања и освећеног правног добра, а долозно прештам- 
павање стављало се међу разбојништво и крађу. Лутер је године 1525 са пуно 
разумијевања и оштрине осудио прештампаче, што једни друге пљачкају, јер је 
неправо да један ради и трошкове сноси око тога, а други ужива, док онај први 
штету сноси. Конрад Лагус (1544) изједначује прештампаваче разбојницима ; Ви- 
ланд такођер назива прештампавање књига разбојништвом; Хегел крађом, исто 
тако и Фихте; Лесинг изједначује прештампача са лијењим бумбаром; Жан Пол 
ставља га и испод крадљивца; Книге зове прештампача биједним лењивцем, који 
хоће да жње тамо, гдје није посијао; Захарија сматра заштиту против прештам- 
павања као часну ствар и т. д. (в. Кобег, даз Ашоггесће, стр. 83—84). 

ског права на дјелима литературе; исто тако француски од 19. 
јула 1793, који је имао великог утицаја ван граница Француске, 
као узор, у свом ап. 1. означује ово овлашћење, као ргорпеге. 
У новије вријеме немачки закони потискују израз „сезноез Е:- 
сепштп“, као ознаку за право на литерарним дјелима, употреб- 
љујући израз право ауторско (Џтћеђегтесћ!), чему се и наука 
придружила. На бернској конференцији (1885), кад су се водили 
преговори између држава о заштити ауторског права, овај израз 
ргорпеге, који се употребљава у Француској, предложила је фран- 
цуска влада преко својих делегата; француски писци сматрали 
су овај израз као јачи и изразитији, а уз то би се у загради озна- 
чило, да је раван с немачким означењем ЦОтћеђегтесћ!. Немачки 
делегати успротивили су се овоме предлогу одлучно, који је био 
примљен, али доцније напуштен, као су немачки делегати изја- 
вили, да ће оваква одлука, нетачна н противна немачким правним 
појмовима, спријечити приступ Немачке јединству. 

О правној природи ауторског права конструисане су разне 
теорије. Раније, сматрано је ауторско право као својина у пуном 
значењу те ријечи, док су га други схватили напротив, као искљу- 
чиво, чисто лично право. 

Сродност између стварне својине и духовне својине несум- 
њива је. И једна и друга морају се поштовати од свакога и про- 
тив свакога су заштићене, преношљиве су. Аутору, као овлашће- 
ном лицу, остављена је извјесна свера искључивог господарења 
над његовом духовном продукцијом, заштићен је од повреда тре- 
ћих лица, као и код својине на стварима. Ова сличност завела 
је многе писце, да то право, како су учињели присталице тео- 
рије духовне својине, помијешају и идентификују са својином. 

Сагласност доиста постоји, али не смије се сметнути с ума, 
да постоје и многе разлике измећу ове двије врсте својине. Начин 
прибављања, начин преношења није исти. Прво, духовна својина 
постаје увијек оригинарно у самој личности аутора, и само је по 
вршењу преношљива. Треба напоменути и разлику у времену; 
својина на стварима није временом ограничена, духовна својина 
напротив везана је за времене рокове, она се с протеком извје- 
сног времена гаси. И уко је ова разлика значајна, ипак основну 
противност не треба тражити у временој разлици, јер док с једне 
стране и својина на стварима може бити временом ограничена, па 


1 Никетић, Ауторско право („Недељни Преглед“ 1908 , бр. 29, 31, 32, 33, 34, 35). 
18“ 

да опет не изгуби своје карактерне особине, исто тако с друге 
стране опажа се тежња код новијих литерарних закона, да се ду- 
ховна својина заштити, не повлачећи јој времену границу. Код 
својине на стварима могуће је искључиво користовање једнога 
лица, дочим код духовне својине на књижевним дјелима кори- 
стовање са духовним радом, списом ауторовим, послије објаве 
дјела, постаје приступачније већем броју лица. Садржај духовне 
својине, заштите литерарних дјела, састоји се у искључивом 
овлашћењу, које се даје писцима, да се они својим списом при- 
вредно користују, а у оној форми коју су му они дали.'! 

Резултати до којих је дошао човјечији дух, унутрашња ду- 
ховна моћ, стваралачки таленат, помоћу кога комбинаторским 
радом писци износе своје идеје, не остају страни за трећа лица. 
Разумљива је жеља многих, да се омогући користовање духов- 
ним производима, списима књижевника научара, без икаквог 
ограничења, као општим добром, свим редовима друштвеним, 
свакоме појединцу. 

Ако се једна мисао, идеја оживотвори, тако да кажемо, 
добије свој облик и у спољашњем свијету, онда настаје питање 
да ли треба сматрати ту духовну радњу, то оживотворење, про- 
дукт духовног рада, као заједничко доброг Ако би се рије- 
шило питање у томе правцу, да је продукт духовног рада, на 
пример једна приповјетка, заједничко добро, бопшт отпшт со- 
шипе, то би значило да се свакоме појединцу оставља потпуно 
право располагања, користовања тим добром, у овом случају 
приповјетком, тј. може је свако преводити, публиковати, при- 
ходе од тога у своју корист прибирати итд. Књижевна дјела 
била би приступачна свакоме, као заједничка добра, са њима би 
смио свак располагати по својој вољи и њима се користити без 
ограничења, као заједничким добрима, као што свако може са 
ријеке воду пити и удисати атмосферски ваздух. Многи сматрају 
овакво ријешење као једино конзеквентно, које се једино може 
пожељети. Допустити утакмицу, омогућити и учинити приступач- 
нијим дјела књижевна, идеје писаца и научника, што ширем и 
већем кругу, под што повољнијим условима и што је могуће 
брже, и без ограничења. 

Овакве тежње, ово племенито настојање, може бити лијепо 
и ако хоћете чак и узвишено. Али овој тежњи, оваквом схва- 


' Ретђигр, Паз Бигрелисће Кесћ Аез дешасћеп Кејсћз. МГ Ва: Џтћеђег-, 
Рајеп!-, Хегсћепгесће. стр. 37 и сл., као и за остало. 

тању противставља се сам творац духовног, књижевног дјела. 
Ако је тачно, да сваки рад треба да је и награђен, онда се истиче 
питање, зашто не наградити рад духовних радника, пјесника, на- 
учника. Често уз велике тешкоће, утрошак времена и новца, па 
и здравља, предано послу годинама, ради један писац своје дјело, 
причу, роман, научни спис. 

За свој труд и рад духовни радници, писци, траже награду 
и то не без разлога и неправично. Пјесници, научници и остали 
духовни радници са засијаног земљишта хоће и плодове да при- 
бирају, стога они и захтијевају нарочито право користовања, да 
им власт над продуктом њихова духовног рада припадне. Оста- 
вимо на страну идеални интерес писца, који је у жељи аутора, 
да дјело, које је душа његове душе, не изађе у шири круг лица 
друкчије, него што је он сам хтио и желио. Овај идеални ин- 
терес мора се увијек имати на уму, и ако он не мора често пута 
бити, кад је ријеч о заштити књижевне својине, пресудан. Може 
се десити случај, да дјело у најукуснијем издању, уз најласкавије 
оцјењивање његова творца, изађе, част ауторова не би тим ни 
у ком случају изгубила. Али оваквим поступком могао би бити 
повријеђен материјални интерес писца. Интерес писца једног књи 
жевног дјела вријеђао би се, кад би се омогућила употреба ње- 
гова дјела у корист трећих лица, без накнаде. За свој рад, коме 
је писац дао индивидуалисан, самосталан спољни облик, треба 
да прими еквиваленат од стране оних лица, која хоће да се ко- 
ристују истим. Интерес друштва и интерес писца долазе дакле 
у сукоб. 

Друштво, или још шире, човјечанство својим члановима 
омогућава рад на дјелима духовнога карактера, све им своје 
културне тековине пружа на употребу, слободно користовање. 
Појединци, ма како били обдарени духовним способностима, без 
ових благодјети не би успјели да створе ништа од вриједности, 
нити би имали могућности да то испоље, пудликују. Друштво је 
заинтересовано, рад појединаца његових чланова не може бити 
нешто сасвим одвојено, те према томе писци, духовни радници, 
за све услуге друштвене, које су им омогућиле рад и помогле 
их у истоме, имали би да принесу на олтар заједнице продукције 
свога духовног рада. Ако би се усвојило овакво ријешење у свој 
својој потпуности, имајући у првом реду на уму интерес зајед- 
нице, човечанства, да ли би заједница имала од тога неоспорних 
користи, па ма и на штету појединаца, књижевника, научника2 

Овакво ријешење не би одговарало интересу заједнице. Чо- 
вјек није створ који своје радње врши по голом инстинкту, ње- 
гове радње су мотивисане. Насупрот интересу човјечанства, дру- 
штва, стоји интерес онога, коме треба дати потстрека, воље, стоји 
интерес аутора, писца, који за свој комбинаторски, духовни рад 
мора наћи бар привремене заштите. На овај начин су ријешила 
ово питање сва законодавства о духовној, књижевној својини. 
Као код свакога сукоба два интереса, тако и овдје, спор је решен 
на тај начин, што је појединцима, писцима, признато за извјесно 
вријеме право користовања продуктом свога духовног рада, а по 
навршетку тог одређеног времена, које је краће или дуже у по- 
зитивним законодавствима о духовној својини на литерарним дје- 
лима, прелазе радови духовних радника, писаца, у потпуну својину 
друштва. Писцима, књижевним радницима треба дакле осигурати 
осим идеалне награде, идеалног признања на њиховим списима, 
приходе који ће им дати потстрека за духовна стварања, треба 
им осигурати реално признање, да се тако изразимо. 

Друштво ће попустити од свога захтјева, да дјело припадне 
њему одмах, сви појединци да се могу њиме слободно користити; 
тако исто и појединац, писац, неће бити у своме тражењу пре- 
тјеран, дјело које је продукт његова духа уживаће заштиту за 
извјестан рок времена, за који ће се оставити писцу искључиво 
право користовања његовим списом. И тако се долази до компро- 
миса, који је, као у опште у објективном праву, најподеснији на- 
чин за решавање сукоба, најбоља солуција за отклањање неиз- 
вјесности и изравнање противности. 

Писцу се оставља право заштите, и ако ограничено, на ње- 
говом самосталном, њему својственом комбиновању елемената. 
Оно што није самостална продукција његова духа нпр. поједине 
ријечи итд., што човјечанство, друштво ставља свакоме на распо- 
ложење бесплатно, да се свако може тиме комбинујући користити, 
само ако има способности, то што није специфично пишчево, него 
заједничко културно благо, не ужива право заштите, оно је опште 
добро, коме ће се после извјесног времена придодати и дјело 
писца, које је предмет заштите. 

Право писца код књижевне својине састоји се у забрани 
прештампавања, репродуковања заштићеног списа, превођења 
итд., при чему се не пази, да ли ће се при томе спису дати исти, 
или други спољни облик, различан од облика, који је спису дао 
сам писац. 

Битна ознака ауторскога права не састоји се у томе, да је 
продукт пишчева рада, стваралачке моћи, нешто сасвим ново; за 
аутора ће се сматрати и онај, ко тјуђе дјело преради на тај начин, 
да му он позајми нов облик, форму. Преводилац је према томе 
аутор с обзиром на свој превод. Исти је случај, ако једно лице 
из састава више туђих списа, на самосталан начин, уносећи нову 
систему комбиновања, при чему је његов дух био запослен из- 
водећи, састави нову цјелину (компилације, збирке). Преређивач 
има ауторско право на својој преради. Право заштите неће ужи- 
вати лице, које један спис просто открије, објави, који је и прије 
тога постојао, па ма колико жртава њега стао рад и без обзира 
на то што је често потребна велика научна ерудиција и највеће 
оштроумље, да се једна истина одгонетне, један спис објави, от- 
крије, нпр. неки писмен споменик непознатих писмена. Ко напу- 
штено или већ заборављено дјело изда, нема право на искључиво 
издање. Издања класичних дјела смије свак прештампавати'. 

По правилу је аутор једнога књижевнога дјела, списа, ње- 
гов духовни творац. У два случаја предвиђа се, да ауторско 
право припада издавачу. Први случај, кад правна личност јавног 
права (нпр. Универзитет, Академија) без назначења аутора као 
издавача једно дјело објави. Други случај, да је издавач аутор, 
био би онај, кад је једно дјело састављено из одијељених са- 
ставака више њих (Заттејетк). С обзиром на цјелину ауторско 
право припада издавачу, на појединим дијеловима, саставима, при- 
пада оно састављачу. Збирно дјело обухвата енциклопедије, кон- 
верзационе лексиконе, државне речнике, као и часописе и новине. 
У случају, да на збирном дјелу није издавач именован, фактички 
издавач (накладник) долази на његово мјесто као аутор цјелине, 
док ће и даље појединим састављачима на њиховим дијеловима 
припадати право ауторско. 

, Заједнички рад више лица за израду једног књижевног 
дјела, може осим поменутог збирног списа још и на друге на- 
чине произаћи. Књижевно дјело везано је са музичким дјелом 
или са илустрацијама у једну цјелину. У сваком од ових дјела 
састављач је и послије учињене везе аутор. Други случај заје- 
дничког рада (Мишгтћеђегзсћан), постоји, кад су два или више 
лица заједнички израдили једно књижевно дело, који се однос 
равња са заједништвом, ако друкчије није одређено. У сумњи 


1 Коћег, даз Ашоггесће, стр. 160 и сл. 


376 ДЕЛО 


са ауторима, заједничарима, припада једнако право користовања 
заједничким дјелом; они ће имати заједничко право на спису, 
који је резултат дара сааутора, а у истој мјери и комбинатор- 
ске моћи њине. 

Правно лице може само преносним путем, а не оригинарно, 
прибавити ауторско право на књижевним дјелима, што је слу- 
чај кад једно правно лице наслиједи ауторско право. Случај 
оригинарног прибављања овога права био би онај, кад правно 
лице нпр. Академија издаје једно веће књижевно дјело под ко- 
лаборацијом свих или већине својих члинова. Академија ће имати 
у овом случају исто право, као што има издавач, кад аутор 
није означен. 

Колаборација у ужем смислу јесте сарадња на једноме књи- 
жевном спису тако, да није могуће разликовати удјеле поједи- 
них аутора. Напротив, код колаборације у ширем смислу, тзв, 
просте сарадње, могуће је разликовати удио сваког сарадника, 
који може бити или дио самога књижевног дјела, чињети с њим 
једну цјелину органску, или самостална цјелина за себе, а са 
сарадњом осталих колабораната да има само формалну заједницу, 
тј. споља везани чине једно дјело; код часописа нпр. аутори 
дају чланке разне по садржини. 

Од заједничког ауторства разликује се положај помоћника 
при изради књижевних дјела ; један духовни радник може се кори- 
стити подјелом рада, њему је вријеме скупо, не смије га често тро- 
шити на послове око припрема, извођена, нарочито радова, који 
не траже веће духовне способности. Духовни рад једнога писца 
може помоћницима бити потпомогнут, који своју делатност став- 
љају у службу другога. Они нијесу радници у духовном смислу 
тако да се изразимо; они немају удјела у располагању дјелом, 
њихов рад је подређен циљу ауторовом, његовој радњи, према 
томе помоћници не могу бити убројани у саауторе, нити имати 
какво право на дјелу, које се даје ауторима, духовним творцима. 
Прости помоћници би били нпр. преписивачи, коректори једнога 
књижевног дјела итд. Они нијесу састављачи у правом смислу 
те ријечи, допринјели су додуше довршењу дјела, али не за- 
добијају ауторско право. 

Да споменемо један интересантан примјер сарадње, кола- 
борације. Једно лице да идеју, а писац уложи нужан труди 
изради нпр. једну приповјетку. Писац је у овом случају конкре- 
тизирао идеју једног лица, написао је приповјетку, којој је идеју 

позајмило друго лице. Овакви и слични примјери, час би се 
могли квалификовати као повреда ауторскога права онога лица 
које је дало идеју, ако је иста битна ознака дјелу; час опет, 
ако само идеја није од пресудног утицаја на духовну и комби- 
наторску страну дјела самога, лице које даје идеју остало би у 
позадини, само давање идеје било би без утицаја на право лица 
које је исту конкретизирало. Аутор дјела био би сам писац при- 
повјетке, ако је идеја за исту дата у најопштијим цртама, на- 
црту, у основним потезима. 

Наручитељ једног списа сматраће се као аутор само онда, 
ако је његов удио у самоме спису главно; то не искључује мо- 
гућност, да он може постати аутор нпр. на основу уговора 
о отуђењу, дакле деривативним путем, који закључује с ау- 
тором списа. 

Исто тако није ни издавач аутор, он је само посредник 
између писца, као аутора и читалачке публике. Писац нема често 
срестава, ни одважности, да се упусти у доста несигурна пре- 
дузећа издавања, што је нарочито случај у слабо развијеној и 
незаштићеној књижевности, као што је српска. Чак ни сопственик, 
ма то било и јединог примјерка, не сматра се као аутор, јер он 
нема на томе дјелу ауторско право, и ако може спријечити, да 
дјело изађе умножено из штампе. 

Ауторско право на књижевним дјелима, књижевна својина 
преносива је. Она се може пренијети на другога ограничено, на 
одређено вријеме, одређен број ексемплара; или неограничено. 
Пренос бива уступањем, неформалним уговором, закључењем кога 
ступа ново овлашћење на мјесто старога. С преношењем угово- 
реним не прелази на ново овлашћенога право, да на дјелу чини 
измјене; исто тако аутору остају нека права у погледу обрада 
његова дјела, нпр. право превођења, поновљење позоришног дјела 
у облику приче итд. Предмет преноса може бити и будуће дјело. 

Наслјеђивање књижевних дјела, књижевне својине врши се 
по општим прописима наслједнога права, без обзира, да ли је 
дјело изашло, или није ни објављено нпр. у рукопису, такођер 
кад је усмено саопштено. Код интестатског наслјеђивања прелази 
литерарна својина са осталом имовином на законске наслједнике. 


(Свршиће се) 


Новица ШАУЛИЋ. 


МИЛОРД 


— Елиза ОЖЕШКОВА — 


— НАСТАВАК — 


Само се једном уплашила и веома ожалостила. То је било 
онда кад је Милорд извадио из шпага ону посетницу са црним 
ђаволчетом, које је на своме пасу носило његово име и презиме 
и са обешењачким осмехом показао је мајци. Дирковица је по- 
бледела, прекрстила се брзо, а потом, некако бојажљиво стала 
молити сина да не носи уза се те страшне ђаволске слике. 

Милорд се најпре подсмевао мајчином страху, уверавајући 
је о невиности тих слика, па најзад обећа испунити јој жељу. 
Треба додати да је реч одржао, ма да му је то сигурно пало 
тешко, јер се још није био наситио тих новости, у то доба у 
моди и у самој Варшави. Отуда се може закључити да је Ми- 
лорд имао према мајци пуно поштовања и привржености. Доиста 
у пољупцима, којима је љубио њену руку, било је срдачне то- 
плине, а понекад се дуго загледа у њу својим лепим очима, пот- 
пуно налик на њене, и тада га обузима нежност или захвалност, 
те је хвата за руке, повија се к њој и говори тихо: 

— Моја добра, златна, мила мамице! 

Нико не може испричати колико је у тим тренуцима Дир- 
ковица била срећна. Ти су јој тренуци давали тако високо ми- 
шљење о срцу њенога сина, да га је почела називати не само 
кнезом него и анђелом. 

Шта ли тек кад је сазнала да он чини и добра дела. Ма- 
риљка, сироче по оцу злочинцу и матери пијаници, дете бледо, 
мршаво и црнооко, које је по онвилским улицама просило с ма- 
лим братићем на рукама, исприча јој једнога јутра како јој њен 
син даје по неки пут сребрник или цванцик. Исприча да га че- 

сто виђа кад излази од фризера, где се оно обрће у излогу она 
лепа лутка, или на вратима великих кућа кад оде тамо позна- 
ницима, и тада тражи милостињу, а он јој свагда даје сребрн 
новац, а понекад и проговори с њом добру реч. Кад је мала 
Мариљка, слабим од изнурености гласом, све то испричала, Дир- 
ковица узнесе очи Тк небу и прошапута: „Анђео мој! Баш је 
прави анђео !“ 

А и она је често помагала Мариљку, давала јој чак и ко- 
маде старога одела, па ипак то није рачунала ни за какву вр- 
лину ни заслугу. 

Али кад сазнаде да њен син даје сиротом детету мрвице 
од свога сувишка, осети према њему дивљење које се граничило 
са обожавањем. Дивила му се и, с уживањем лептира кад се 
купа у сунчаној светлости, купала се она у сјају који је њега 
обастирао, који је био од њега. 

Како је ова кћи млинарска, ова вредна и скромна жена про- 
стих и као кристал чистих обичаја, могла да се овако занесе 
за све што је блиставо и сјајно, и да за сина пожели сјајан и 
славан живот» Ко знаг У тој материнској жудњи била је можда 
трагова њених некадањих, никад не испуњених сањарија и жеља. 
Може бити да је, гледајући негда у воду која је, пенушава, шумно 
падала са витла очева млина, сањала она о снежном бисеру и 
сјајним бриљантима, или, као она девојка из бајке, у модрим та- 
ласима виђала како плове огрлице оружаних и гиздавих племића2 
Може бити да је, помиривши се потом са мирним животом гра- 
ђанке, па и сраставши са њим и душом и срцем, зажелела да 
своје дете уздигне изнад тога скромнога живота који се развијао 
око ње, до света који јој се из даљине чинио рајем лепоте, мира 
и среће. 

Сигурно је да сна ни мало није познавала опасности, патње, 
искушења и мане тога света, и да је, утирући своме сину пут до 
њега, била уверена да му олакшава срећу. 

Од како је постала мајком, све су њене мисли и напори те- 
жили томе циљу. Пред крштењем свакога свога детета отварала 
је она календар и читала имена светаца, тражећи међу њима нај- 
звучније, и, што је још важније, код грађана најмање познато 
име. Отуда су се њени синови звали: Анатол, Фортунат и Рајмунд. 

— Са мојим Матеушем — причала је после сусеткама и 
своме старом пријатељу Ренпском — имала сам због тога грдне 
свађе. Кад му се родио најстарији син, ја сам му прочитала ка- 

лендар и рекла да хоћу да му на крштењу буде име: Анатол. 
Мој стари зину од чуда. „Не, вели, њему ће име бити Грегор, 
као моме прадеду“. Ја не попуштам, он не попушта. Нисам била 
научила на свађе, јер смо се увек слагали, па ми се срце стеже, 
и ја ударим у плач. А онда сусетке окупе мога Матеуша : „Уби- 
ћете жену! Она је још тако слаба и бледа!“ Онда он немаде куд, 
но допусти. За Фортуната се већ нисмо свађали, јер се то име 
и њему допало; али кад нам се роди најмлађи, он опет са сво- 
јим Грегором. Ипак сам ја одржала своје — а и ко се данас зове 
Грегором 2 Кочијаш мога Рајмунда, али не он... 

Ренпски јој је понекад говорио: 

— Начинили сте, госпођо Аполонијо, од свога детета Бога, 
метнули сте га на олтар па му се клањате као незнабошкиња. 

И доиста је то најбоље казивало ту врсту материнске љу- 
бави. Ова је мајка била незнабошкиња. А била је потпуно срећна 
и сасвим спокојна. Ни сенка какве сумње или зле слутње није 
јој падала на ум, а једини јој жалостан осећај био туга за сином, 
блажена надом да ће га брзо видети, и уверењем „да се он тамо 
забавља као краљевић и ужива као бубрег у лоју“. 

Тако је трајало дуго, и тек кад је Милорду било двадесет 
осам година, а изгледао на врхунцу славе и успеха, у животу 
његове мајке насташе неке промене. 

Опет је јесење вече. Аполонија Дирковица и Анджеј Ренп- 
ски седе опет крај ватре у пећи, а грбава ЈЉудвиса дрема 
на клупи. 

Старица је нешто замишљена. Како преде, конац јој се 
кида у руци и већ неколико часова није запевала ни запеву- 
шила. Ни Ренпски није разговоран, но суморно гледа у ватру. 

У неко доба Дирковица проговори: 

— Знате ли да ми неки немир нагриза срце. 

— Какав немир» — упита старац. 

Она уздахну и мало поћута. 

— Ето — рече тихо — већ им је крај... 

— Чему је крај» 

— Оним новцима што је мој Матеуш оставио... Узимала 
сам од њих, узимала, и већ скоро ништа није остало. 

Ренпски прогунђа: 

= Па шта" је с тиме 

— Шта! Шта! — повика Дирковица исколачивши очи — 
Зар ви не разумете2 А шта да кажем моме кнезу кад дође 
к мени и рекне: дај! 

— Казаћете му да ништа не дате, јер немате. 

— Па јест! Тако је то лако рећи детету: нема! А кад он 
рекне да му треба > 

— Па он има две куће, једну у Златној улици, другу овде. 

— Оно тако је, дабоме — рече она — али од њих он има 
таман толико да може добро живети, а ови новци што је Ма- 
теуш оставио били су му свагда у помоћи, кад год је нешто 
много пожелео, или кад му је требало учинити какав велики 
издатак. Намерно му нисам давала све одједанпут, чак му нисам 
казала ни колико има. Мислила сам: даваћу по мало, дуже ће 
трајати и мој ће малиша увек наћи код мајке помоћ. Добро дете 
није тражило све, узимало је по мало и увек учтиво, лепо мо- 
лило: дај, мамице! А сад се ето свршава уживање, и његово и 
моје. Сад му стара мајка мора казати: немам, сине. 

Ту убриса прстом једну сузу. 

Ренпски ју је гледао, ћутећи. 


— Можда је и добро — рече — што му те проклете новце 
нећете више моћи туткати у руке... смириће се, приштедеће... 

— Јадниче — дубоко уздахну Дирковица. 

— Латиће се каквога посла — додаде Ренпски. 

Жена чисто поскочи. 

— Желела бих знати каквога2 — повика. — Шта, ваљда 


лонце да прави или у канцеларији да вене! Није него још нешто! 
Нисам ја њега за то скоро у птичијем млеку купала и за племића 
неговала... не за то... 

Прекиде је Ренпски, који устаде жустро, с неком изненад- 
ном одлуком. 

— Но — рече — кад сте већ толико слепи и говорите о 
томе господству, онда ја дуже не могу ћутати. Нисам до сад хтео 
бити кобан гласник. Али вас треба припремити. Господин Рајмунд 
ће морати убрзо сасвим да промени начин живота. На ову кућу 
и ону другу он се толико задужио, да ће брзо обе бити продане. 

Дирковица је слушала очију исколачених и некако чудно 
замагљених и жмиравих. 

— Продаће се! — узвикну она нагло и пљесну рукама — 
Господе Боже ! 

Угашеним очима гледаше неко време у свога пријатеља, 
па опет повика: 

— Па шта ће после бити, драги господине Анджеју! Ка- 
жите ми шта ће после бити 2 

Ренпски се премишљао један часак па, као да се сажалио 
на ову мајку чије је црте потресала неисказана плашња, благо 
одговори: 

— Не бојте се, можда ће бити и боље! Господичић ће се 
прихватити каквога посла, ожениће се пристојно, и ви ћете пре 
неговати унуке... 

Али Дирковица може бити није ни чула ове утешне речи. 
Кршећи руке и плачући горко, она тихо зајеца: 

— Јадно моје дете! Јадни мој малиша! Ја сам овде јела, 
пила, уживала и као краљица нека живела у сваком задовољ- 
ству — а он се морао патити ! 

И бојажљиво стаде испитивати Ренпскога: Колико има тих 
дугова > Коме је дужан» Је ли то сигурно» — Ренпски је одго- 
варао преко воље. Ипак је казивао по нешто, наводећи изворе 
из којих је то сазнао. 

— Цела варош о томе говори — рече он на крају — само 
ви за то ништа нисте знали. 

Дирковица је престала да плаче и да крши руке. Седела 
је дуго непомична, нема, па на једанпут устаде и диже главу. 

— Па — рече — кад је тако, онда ја треба да почнем 
друкчије живети... Пре но што наиђе последња беда, он ће се 
оженити и добити велики мираз; а док се не ожени, стара мајка 
је дужна да му олакша. Доста сам царовала. 

Ма колико да је Ренпски добро познавао старицу, није 
одмах погодио сав значај њенога говора. Тај се значај јасно по- 
казао тек идућега јутра, кад се Људвиса спремала, као и оби- 
чно, с корпом по намирнице у варош, а Дирковица је задржала 
рекавши: 

— Данас нећеш ићи, а одсад нећеш ни ићи... осим у неки 
велики празник... Радних дана, па и простих недеља не треба 
меса, не треба масла, не треба млека, ништа из вароши не треба. 
Имамо у кући бундева, кромпира, сувих крушака, имамо мака, 
граха, купуса, и још доста брашна за хлеб... то ће нам трајати дуго. 

Чудно је било погледати ту старицу мајку, како се добро- 
вољно спушта од живота, до душе не раскошнога, али угоднога, 
у праву беду, која води рачуна о сваком скоро залогају и свакој 
капи воде, која из дана у дан брижљиво скупља најситније мр- 
вице да би од данас могло остати за сутра, па и за прекосутра. 

Дугих зимских вечери велика на свод соба била је тужна и 
хладна, без ватре у пећи, која је сада гашена још изјутра, чим 

се зготови оно мало бедне хране од бундева или кромпира за- 
чињенога маком, која је имала да им траје цео дан. У дубини 
пламичак танке лојанице светлуца као велика жута варница, а 
около је била тако густа помрчина, да се лончарске израђевине 
око зидова нису виделе ни мало, а столице и клупе једва се на- 
зирале у нејасним и фантастичним контурама. 

У узаном кругу светлости коју је бацао жути пламичак ло- 
јанице, према дубоком отвору пећи, црне као ноћ, која је зијала 
хладноћом, Дирковица је седела као и пре с кудељом ; али нити 
је разговарала с ЈБудвисом, нити је певала, па чак није онако 
брзо и хитро ни прела. Лагано, врло лагано се сновала сива жица 
испод њених прстију, вретено се окретало лено и није врктало 
онако весело као пре. Погледала је на кудељицу лана са видљи- 


вим неспокојством. — Ево сад ћу све опрести — шапутала је — 
и више нећу имати шта да предем ! 

— Ви ћете опет купити лана — примети Људвиса. 

— Купити! — узвикну Дирковица. — Не дај Боже! Сад 


не треба ништа куповати, ништа, ништа! Ако која пара уђе у 
кућу, онда хвала Богу! Никоме је нећу дати, само једноме,.. си- 
ротом моме малиши... 

Новац је улазио у кућу обилније но игда, јер је Дирковица 
сад продавала све што се год могло продати, а од чега је пре 
знатан део употребљавала за себе и другога. Видећи убоге, који 
који су по пређашњем обичају долазили к њој за парче хлеба, 
шаку брашна или чинију јела, она је још из далека викала: 

— Немам, моји драги, ништа за вас немам! Идите с Богом, 
идите! Нека вам Бог помогне, ја не могу! 

И од старца, жене или детета просјака, овако одбијаних, 
окретала се она брзо, јер јој је немир помешан са стидом за- 
магљивао очи, а усне су подрхтавале од жалости. 

Понекад запита грбаву Људвису: 

— Људвиса, да ниси ти гладна > 

Мало, грбаво створење одговарало је ватрено: 

— Ја гладна! Гле! Како да није! Једем што и ви, па да 
будем гладна! Ваљда је каша од бундева и чорба од сувих 
крушака неукусна > 

— Добро, добро само кад ти ниси гладна! — говорила је 
Дирковица с видљивим задовољством. — Узела сам те као дете... 
сироче си... Уз то ми радиш и помажеш толико година... са- 
вест би ме гризла кад би ти гладовала... 

Мале црне очи ЈЉудвисине гледале су у говорничино лице 
пажљиво и неспокојно. Мало после је тихо и врло бојажљиво 
јадно сироче питало: 

— А да ви нисте гладни > 

По старичиним устима прелазио је осмех полутужан, полу- 
усхићен. 

— Што бих лагала пред тобом> — одговарала је — Гладна 
сам ти ја понекад... онако, мало гладна... али је та глад моје 
уживање, јер се од ње добива ма и мала помоћ за мога малишу... 
Јадан он... сад је у великој невољи, и ако ми о томе никад не 
казује... Па кад он, мој мили, трпи, да потрпим и ја... 

Док је то говорила очи су јој се, узнесене к небу, зали- 
вале сузама, и видело се да се у грудима те старе, просте 
жене, на први глас о невољама синовљевим јавила нека чудна 
жудња за мучеништвом, мистична жеља да своју патњу сједини 
са његовом. 

Резултат овога разговора био је тај, што је сутрадан гр- 
бава Људвиса само једном сркнула јела и, појевши комадић су- 
хога хлеба, целога дана није више ништа окусила. 

— Што не једеш» — питала је Дирковица — Каша од 
кромпира с маком укусна је... Видиш како ја једем... Зар 
ниси гладна> 

Људвиса нешто послује по соби у своме похабаном каф- 
тану, или надноси над кабао с водом своју главицу оптерећену 
великом неочешљаном косом. Дирковица је зове за сто! Хајде, 
једи! Зар ниси гладна > 

Тада мало створење стане пред њу, очију стидљиво 060- 
рених па бојажљиво муца: 

— Не могу да вас лажем! Гладна сам по мало... мало, 
врло мало гладна... Али од моје глади може бити ма каква по- 
моћ нашем кнезу... А, после, и ја хоћу да патим, кад и он пати... 

Као папагај понављала је речи које је чула од Дирковице, 
чак је сумњиво да ли их је разумевала добро; али ипак кром- 
пир с маком није хтела да окуси. Дирковица је гледала у њу 
влажних очију. Потом се усправила и рекла озбиљно: 

— Кад је тако, онда и ја треба да једем мање... Кад мо- 
жеш ти, што ја не бихг Та ја сам мајка... 

И надметале се: која ће јести мање. При том су се поне- 
кад и смејале. — Колико си ти пута захватила2 — пита старица 
своју храњеницу. — Па око шест пута — одговора Људвиса, 

Е, ја сам мање, пет пута! — Бога ми, нисте! Ви сте седам пута 
а ја само шест! — Лажеш! 

И смејале се, а половину зготовљеног јела остављале за 
сутра. 

— Сутра неће требати да се ложи — говорила је Дирко- 
вица. — Појешћемо кромпире хладне, а зачинићемо хлебом и 
залити водом. Је ли добро тако, Људвиса > 

— Како да није добро! Хладни су кромпири још слађи 
него врући, а штета да се горе дрва, јер кад се потроше треба 
дакбе: кулеца. 

— Да нас Бог сачува од куповања! — довршавала је 
старица. 

Сутрадан су у хладној соби двема женама зуби цвокотали 
од зиме. — Ето — почињала је Дирковица гласом који јој је 
дрхтао у грудима — не знам шта је човеку непријатније: глад 
или хладноћа. 

— Ваљда хладноћа — одговарала је Људвиса. 

— Онда донеси два три парчета дрва... 

Људвиса доноси бременце дрва и меће га поред пећи. Дуго 
га гледају обе. 

— Хм! — шане Дирковица — Ипак то кошта новаца ! Не- 
мој ложити још мало, а можемо поседети и овако... У постељи 
под перином биће топло. | 

Једном Дирковица рече: 

— Еј, тешко мени! Вода је скупа! Двадесет и пет грошића 
(0:50) за саку, а кад постоји недељу дана није ни за што, треба 
је просути, па опет куповати... 

— Зар не могу ја доносити воду» — запита ватрено Људвиса. 

— Хоћеш ли моћи > 

— Чуда Боже, што не могу. 

— Онда пробај! 

Од тада је из старе куће излазило сваки трећи дан мало, 
грбаво створење, са две ведрице на мршавом рамену и, повијено 
под теретом, одлазило далеком бунару. При повратку му јеу 
упалим прсима нестајало даха, а жуто лице било обливено крва- 
вим руменилом. Дирковица ју је пресретала на средини двори- 
шта, узимала јој с рамена обраницу са ведрицама и уносила у 
собу. Затим је узимала у обе руке главу своје ревносне помоћ- 
нице и љубила је у чело. Тај је пољубац разливао на уморно 
Људвисино лице радосну и нежну светлост. Још гласно дишући 

и руком се опирући о зид, јер од умора није могла да стоји, 
питала је тихо: 

— То је за нашега кнеза, јелтте, газдарице > 

— Јесте, душо, за њега! Све за њега! 

— Онда је добро! — одговори ЈЉудвиса. 

Међутим је кнез сваке две или три недеље, а некад и ређе, 
долазио мајци, као и пре, на својим колима, са сиваљима, сете- 
рима, козачићима, и свим осталим дрангулијама. Дирковица га 
сад више није очекивала са мирном тугом као пре, него с вид- 
љивим, бојажљивим немиром. Чувши клопарање његових кола, 
одмах је палила стеаринску свећу, која је у орману чекала његов 
долазак, и наређивала Људвиси да брже спреми самовар, да по- 
части сина чајем којега је шачицу чувала за ту прилику. 


Пре но што Милорд искочи из својих кола и пређе велики 
трем, старичини образи, блеђи но пре, облију се грозничавим ру- 
менилом. Из њених узнемирених покрета и сјаја очију, негда увек 
задовољних, познаје се да се при сваком синовљевом доласку 
боји какве зле вести или страшнога за њу питања. Али Милорд 
ни једанпут није изгледао као човек забринут или човек који до- 
носи рђав глас. Када, висок и елегантан, испуни он полумрачну, 
влажну и хладну собу сјајем отмености и дивним мирисом, Дир- 
ковица му притрчи и, загрливши га, дубоко се загледа у ње- 
гове очи. 

— Шта је тамо2г Шта Штаг — пита. 

Он јој љуби руку, увек са истом срдачношћу, и одговара 
весело : 

— А шта би било, мамице! Све по старом. Зажелео сам се 
мамице и дошао на часак. 


— Јединче моје мало! Анђеле мој! Зажелео се старе маме 
и дошао на часак! Но, седи, седи! Хоћеш чаја > 


Милорд седе и сав устрепти од зиме. 
— Како је хладно код вас! Зашто не гори ватра, као прег 


— Таман посла, ватра! — виче од самовара Људвиса. — 
Па после да се купују дрва! 
— Мир! — викне на њу Дирковица уплашено, а сину вели: 


— Видиш, драгане, уверила сам се да ми је рђаво кад је 
у соби много топло... крв ми навали у главу... 

— То је што друго — говори син — али овде се ипак може 
назепсти. 

— Људвиса, наложи ватру! Брже! Кнез ће нам назепсти 
ако поседи. 

И увек суморна соба развесели се од ватре која трешти 
у пећи и од колутова паре из самовара. Стеаринска свећа гори 
на столу, Дирковица сече кришке свежега хлеба. Тамо у мра- 
чном орману, стоје сухе, тврде коре, које ће две жене јести кад 
он оде. Али за Милордов долазак био је увек спреман свеж и 
боље печен хлеб. 

— Што се нашло, драгане! — говори Дирковица, мећући 
пред сина чашу чаја и тањир са исеченим хлебом. 

— А што ви и Људвиса не пијете чаја2 — пита љубазно 
Милорд. 

— Пила сам већ, драгане, пила, пре једнога сата. — А 
ЈЉудвиса уздише у своме куту. 

— Па и мене се сећа! Кнез наш! Анђео наш! 

Сад већ Дирковица, кад јој дође син, пита: 

— Но, Рајо, мислиш ли ти да се жениш 2 

Милорд једном одговори ведра лица: 

— Мислим, мамице, одиста мислим. Девојка је лепа, добра 
као анђео и, признаћу вам искрено, заљубио сам се у њу до 
ушију... Испрва нисам баш марио, а после сам се заљубио... 

— А је ли богата2 — испитује Дирковица. 

— Више но што сам и мислио. МИмаће око пола милиона. 

— А хоће ли ти је дати родитељи» Она је сигурно пле- 
мићка.... 

— Надам се — одговори Милорд, играјући се ланцем. При- 
мају ме лепо, врло лепо, са њеним сам братом у пријатељству... 

— Хвала Богу! — од срца узвикну старица. 


(Свршиће се) 
(С ПОЉСКОГЛ ПРЕВЕО 
ЛАЗАР Р. КНЕЖЕВИЋ. 


О МАКЕДОНСКИМ СРБИМА 


___НАСтАВАЊ__-- 


Ми смо већ раније рекли, да је рад словенских апостола 
могао уродити плодом благодарећи културном развитку маће- 
донских Словена. Ми се овде морамо опет вратити на ово пи- 
тање, како бисмо доказали свима и свакоме, да не може бити 
ни речи о култури бугарској у Македонији у 1Х, Х и ХТ веку. 
И ако овде имамо да оспоравамо „ауторитативна мишљења“ ми 
осећамо јако нелагодност доказивања истина, које би требало 
да знају деца по свима основним школама пространога словен- 
скога света. 

Академик Кондаков узгред помиње „вести о високој кул- 
тури Македоније у римско доба и у почетку византијске импе- 
рије“.' Међутим не само што имамо „вести“ но знамо позитивно, 
да је стара култура Маћедоније стојала на врло високом ступњу. 
Из старе грчке историје ми знамо, да се око Олимпа, на гра- 
ници Македоније и Тесалије, развија верски живот класичних 
Грка. У Солуну се подижу храмови боговима и богињама: Зевсу, 
Аполону, Дионису, Артемиди, Посејдону, Ираклу. Садашња Света 
Гора то је камен којим се бацио бунтовник гигант на олимпиј- 
ске богове. Али Македонија није била само поприште дивље 
борбе и нежних романа грчких олимпијских богова и поље за 
олимписке игре, него то је била и Македонија Александра Ве 
ликог и Македонија Аристотелова. „Имамо вести, вели А. С. Бу- 
дилович, да су македонски цареви у најстарије доба призивали 
своме двору грчке песнике, мислиоце, уметнике, тако да су, на 
пример, бавили се у Едеси и Пели Пиндар, Инократ, Еврипид, 
Исократ, Платон, Демостен и многи други знаменити Грци. 


+ Македонла, с 51. 

Али универзалну славу Македоније у овоме смислу одређује по- 
јава из средине њених синова највишега научара древности — 
Аристотела.“ „Не додирујући се овде садржине Аристотелове 
философије и науке, ја ћу предочити само неке њене спољне 
стране у вези са осталим странама македонске образованости. 
Овде на првом месту долази у хогуђ, тј. општи грчки језик, који 
је изашао из Аристотелове школе и који је, како изгледа, осно- 
ван на јелинизму македонском. Одстрањујући постепено све пре- 
ђашње уске обласне грчке дијалекте, он је постао моћни орган 
науке не само у александријском ноиу доцнијем, византијском 
добу развитка, до порођаја новогрчкога књижевнога језика за- 
кључно. У главном, на овом је језику проповедано хришћанство 
и на њему је доцније писао патријарх Фотије, а после њега, 
ван спора је, његов ученик Ћирило Философ. Да није одавде 
позајмио Ћирило идеју општега словенскога образованога језика, 
која је већ била остварена на земљишту солунскога говора или, 
по другима, цариградских Словена, а која идеја сад постепено 
сазрева на основи језика Ломаносова, Пушкина и Гогоља 2“' 
ЈЉуди широких погледа и високе културе, какав је Буди- 
лович, овако траже везу словенске македонске културе с кла 
сичном Македонијом, а не на основу жалосних, избледелих па- 
пируса, случајно написаних и случајно сачуваних. Али има једна 
тешња веза културнога развитка македонских Словена са старом 
културом Македоније, веза непосредна, коју је академик Кон- 
даков назвао српском и којаје несумњиво српска, као што ћемо 
доцније видети. Та је веза — хришћанство и специјална његова 
култура. После прве своје мисије у Солуну, апостол Павле пише 
Солуњанима и хвали их: „Захваљујемо Богу свагда за све вас, 
спомињући вас у молитвама својима. И помињући без престанка 
ваше дело вере и труд љубави, и трпљење нада Господа нашега 
Исуса Христа пред Богом и оцем нашијем,“ Па даље: „Тако да 
постадосте углед свима који верују у Македонији и у Ахаји“.“ 
Ови „синови светлости и синови дана“, Солуњани, одликују се 
хришћанским братољубљем према браћи „по целој Македонији“.“ 
Да се опет послужимо овде просвећеним историјским по- 
гледом Будиловича. „Зна се, вели он, какве је дубоке трагове 


ТА. С. Будиловичђ, Значенје Македонји вљ судрбахђ греко-славанскаго 
мтра, Извђста С. ПБ. Сл. Бл. Обц., 1903, Хе 1., с. 16—17. 

2 Солуњанима посланица прва, гл. [, ст. 3, 2 и 7. 

3 Тамо, гл. У, ст. 5—6, гл ТУ, ст. 9—10, 

остављао после себе рад апостола Христова у свима зем- 
љама у којима се он бавио. Посебице Филипи и Солун постали 
су зубље хришћанства у тим крајевима. У првоме се помиње као 
епископ Јермас, један од ]2 апостола. Као непосредни наследник 
апостола Павла у Солуну помиње се Аристарх, и неки други. Од 
доцнијих солунских јерарха присуствовао је на првом Васељен- 
ском Сабору (325 г.) епископ солунски и све Илирије, Алексан- 
дар. У Солуну су издани неколико едиката Константина Вели- 
кога у корист хришћанства (322—823 г.); тамо је крштен 380 г. 
цар Теодосије Велики; одавде су изашли 40 хришћанских муче- 
ника на челу са св. Димитријем Солунским, који је погубљен за 
време Максимијама Галерија у месном амфитеатру 306 године, а 
кога и данас поштују Солуњани, чак и Турци, као свога град- 
скога заштитника. Њему је посвећен дивни храм, истина не прво- 
битни, који је сачуван до данас као џамија од 1481 год. Таква 
је судбина задесила овде и друге старе храмове, на пр. храм 
Св. Параскеве, Св. Ђорђа и Св. Софије, од којих је први пре- 
прављен од светилишта Афродите, други од Кабира, а трећи је 
знаменит тиме што га је зидао Андемије, који је саградио свету 
Софију у Цариграду.“ 

„За време иконоборства Солун се тако чврсто држао пошто- 
вања икона да је за то добио назив „град православља““. 

„Не треба се чудити што су, по руском „Начаљном Лето- 
пису“, „Словђне“ (илирски) признавали ап. Павла, као основаоца 
солунске цркве, својим апостолом. У буквалном смислу, разуме 
се, ово није тачно, јер за време ап. Павла и опште до У—М1 
века није било у Македонији „Словћна“. Али „Словђћне“ као и 
Грци могу се по идеји рачунати као духовна чеда солунскога 
апостола, и чак не само македонски „Словђне“, јер у почетку 
1Х века изашли су из тога истога Солуна два друга апостола, 
чији мисионарски рад несумњиво има општи словенски значај. 
То су били славни Солуњани Ћирило и Методије, основаоци сло- 
венске цркве и то не само на Балканском Полуострву, негоиу 
Јужној Русији, Великој Моравској, Чешкој, Словачкој и Панонији, 
а после, за време њихових ученика и присталица и по свима оста- 
лим словенским земљама.“ 

„Међу овим ученицима и присталицама македонски Словени, 
поред цариградских и малоазијских, играли су велику улогу, јер 
је солунској браћи најлакше било одабрати потребни контигенат 
лица, спремних за мисионарски рад међу Словенима. Ово се по- 

тврђује још и фактом што се после смрти Методијеве (885 г.), 
кад је велики број његових ученика протеран из Велике Морав- 
ске због немачких интрига и неспоразума словенских кнезова, 
многи од њих и то од најбољих међу њима вратили су се у Маке- 
донију, изгледа као у своју отаџбину. Тамо је, на пример, Св. Кли- 
мент постао епископ Белицке, близу Охрида, а Св. Наум је по- 
дигао манастир истога имена на Охридском Језеру“'. 

Зар није после свега овога апсурдно, да су дивље бугарске 
орде, које нису оставиле ниједнога културнога трага иза себе, 
донеле просвету у Македонијуг Али, пре него што завршимо 
овај одељак, да још чујемо објективну реч Будиловича о овој 
македонској просвети, јер он потврђује, у главноме, све што смо 
ми раније рекли. 

„Словенска образованост добила је своју. клицу у византиј- 
ској образованости. И овде је македонски Солун одиграо велику, 
универзалну улогу. Збиља, поменута словенска браћа, Ћирило и 
Методије, јављају се не само као оснивачи словенске цркве, него 
и словенске писмености, општега словенскога књижевнога језика 
и опште словенске образовавости. Питање: да ли су се овај језик 
и ова писменост зачели у Солуну, где су се родили наши први 
учитељи, или у Цариграду, где је ћирило, као некада Аристотело 
код Платона, добио своје више образовање код Фотија, или у 
„словенској кнежевини“ Македонији, где је Методије био архонт, 
или, напослетку, у Полихронском Манастиру под малоазијским 
Олимпом, где је он доцније био игуман, — нема особитога зна- 
чаја, јер у то доба није могло бити особите разлике између со- 
лунских и цариградских Грка и солунских и цариградских Сло- 
вена. Једни и други Грци, Византинци и Ромеји, били су чеда 
источне цркве, источне империје, источно-хришћанске образова- 
ности. Једни и други Словени били су Словени македонско-тра- 
кијскога (односно јужно-словенскога) дијалектичкога типа, који 
су у то време чинили знатан део становништва у Солуну, где су 
„Солунане врси словђнрскњ: чисто бесЂдуготђ“, како се вели у 
Панон. Житију Св. Методија, и у Цариграду, а делом и с оне 
стране Мраморнога Мора, у званој онсикијској теми, куда је им- 
ператор Јустинијан П 688 г. преселио испод Солуна 30.000 сло- 
венских колониста, а Константин У додао им још 200.000. Разум- 
љиво је, да је међу овим, македонским и онсикијским Словенима 
било много образованих хришћана, чак калуђера, који су могли 


1 Цитирано дело, с. 8—10. 

заједнички помагати Ћирилу и Методију и при превођењу цркве- 
них богослужбених књига и при установљавању на томе језику 
школе у Великој Моравској и у другим суседним јој тада сло- 
венским земљама. 

„Али није само почетак словенске писмености но и њена 
даља судбина везана је тесно са Македонијом. Њој се прибли- 
жује књижевни рад готово свију „седмочисленика“, чије су се 
службе појавиле доцније у Македонији, као и опште цветање 
црквено-славенске писмености у доба царева Симеона Самуила, 
премда део сачуваних јусових кодекса могао се у то доба по- 
јавити и у другим крајевима Бугарске“.! 

Да је у ово доба бугарско име било искључиво име по- 
литичко не само у српским земљама, него и у самој Бугарској, 
то је ван свакога спора. Ово што неће да виде и разликују људи 
ХХ века, видели су и разликовали наши претци 1Х века. Пре- 
водилац византијскога четописа Јована Малале, презвитер Гри- 
горије (1Х в.) не назива кнеза Симеона ни „нашим“, ни „сло- 
вђнским“, него бугарским. Зар се у речима о времену превода: 
„при кнази блђгарвстбмђ Симеонћ“ — не осећа да преводилац 
хоће да означи да овај кнез није свој» 

Али доста о овоме, у толико пре што ћемо још, заједно с 
академиком Кондаковим, да бацимо један летимичан поглед на 
македонске Србе с културном и политичком историјом свега срп- 
скога народа у руци. 


8. 
ШТА НАМ ГОВОРИ СРПСКА ИСТОРИЈА 2 

Ми смо видели, да академик Кондаков не сумња, да се међу 
југословенским племенима у првој половини УП века издваја „ос- 
новна, чисто словенска“, т.ј. српска народност. Ово доказују и 
неки српски историци. Међутим ми смо видели, да су сва сло- 
венска племена тада чинила један народ и да, према томе, овде 
не може бити ни речи о етнографском издвајању српскога пле- 
меиа из осталих племена. Колико је било ово племе, које је по- 
знато било још Плинију Млађем (23—79), не зна се“. Нека би 


1 Тамо, с. 18—20. 

= Јагић вели, да је српско племе „било испрва ограничено на врло малу 
област“. Супротно овоме мишљењу Љ. Јовановић вели: „На против стоји да се 
у историјским изворима 1Х, Х и ХГ века јавља на простору од Јадранскога Мора 
до Саве и Дунава српски елеменат. Он се јавља тако да треба неминовно узети 
да је онту још од прве половине УП века, од српскога и уопште словенскога до- 
сељења на Балканско Полуострво“ (О прошлости Босне и Херцеговине, с. 121). 

било оно најмање од свију југословенских племена, за питање 
које је пред нама ово нема никаквога значаја. Јер као што смо 
раније видели, процес формирања народности има своје законе 
и имена народа не карактеришу народне заједнице. Али, по свему 
изгледа, да је ово племе било доста велико. Без ове претпоставке 
не би се могла разумети његова широка распрострањеност још 
у МП веку код јужнога „словћнскога“ народа. У најмању руку 
јасно је као сунце, да му је могло конкурисати само једно пле- 
менско име, Хрвати, које му још и данас кункурише и које је 
оставило своје трагове чак у околини Преспанскога Језера. Не 
дајући, дакле, никаквога значаја за одређивање савремених етно- 
графских граница племенским називима у МУП веку, ми узгред 
напомињемо, да нама лично изгледа највероватније, да су два 
велика племена јужне словенске групе, српско и хрватско, била 
делом измешана са осталим малим племенима. Оваква бројна 
несразмера племена није никаква историјска нелогичност. [10- 
гледајте на савремено племе Васојевиће. Сви су они, по тради- 
цијама у које је сваки Васојевић тврдо убеђен, потомци три 
сина Васова, Раја, Мија и Новака, али Рајевића има више него 
Мијамановића и Новаковића скупа. 

Не дајемо ми особитога значаја ни образовању прве 
„чисто српске“ — државе у Рашци за време Часлава. Овде се 
ми слажемо са српским историком гЂ. Јовановићем, да „по исто- 
рији нашега народа од краја 1Х па током Х, Х! и ХИП века, за- 
снованој на подацима у које се не може сумњати, јасно се види 
да је политичко прибирање српско било врло тешко и врло 
споро, те су до Немање чињени у томе само покушаји, па ни 
сам Немања није то дело у свему коначно извршио“. Напротив 
ми дајемо одсудан значај оној истој 971 години, која је коначно 
оделила Србе од Бугара и коначно везала судбину источних 
македонских племена с осталим племенима, која су ушла у срп- 
ску народну заједницу. Ту смо заједницу, као што зна читалац, 
објаснили до 1018, године и ми сад можемо поћи даље заједно 
с академиком Кондаковим оданде одакле је он стао. 

Ми смо већ видели, да се Охридска Архијепископија јавила 
као наследница Самуилове државе. Ратни успеси цара Василија 
допринели су, да се ова духовна заједница политички уједиње- 
них племена распростре и на све остале српске земље. Јер, по- 





' Љ. Јовановић, О прошлости Босне и Херпеговине, Београд, 1909., св. 
|, "е7 166. 

ред земаља које су биле под Самуилом, Василије је покорио и 
оне српске покрајине, које су до тада живеле самосталним жи- 
вотом. „Овим је само продужен започети процес стопама разје- 
дињених племена у српским земљама у једну целину, који је 
отпочет 971 године.“ 

Овоме процесу ишао је у сусрет јаки, искључиво национа- 
листички политички покрет са западне стране. Рашка држава 
полако постаје политички и културни центар свију српских 
племена и успева да их културно и политички потпуно уједини 
да кристализира нову словенску народност — народност српску. 
Ми рачунамо, да је овај процес, који је почео 971 године, за- 
вршен царевањем Стефана Душана. 

Ово што рекосмо важи за цео источни део српскога на- 
рода.! Што се специјално Македоније тиче, она не чини ника- 
кав изузетак. Напротив, у истицању српскога имена Македонија 
предњачи. „У овом погледу, вели ЈЂ. Јовановић, особито је зна- 
чајно видети појаве српскога имена у садашњој Македонији у 
доба кад је од ње сасвим била далеко и апсолутно без икаквог 
могућег утицаја политичка власт рашких и свих других северних 
Срба“.“ Ми смо видели, да се и академик Кондаков обазире на 
ову историску појаву, али за нас ово није важно; за нас је важ- 
није што је академик Кондаков уочио историску истину, да 
друго бугарско царство (основано око 1188. год.) није могло 
имати никаквога утицаја на Македонију. Кратковремену бугар- 
ску окупацију Македоније за време бугарскога цара Јована Асена 
у ХШ веку карактерише натпис тога истога цара у једној тр- 
новској цркви, у коме се каже: „а зема вса прјих от Одрина и 
до Драчћ, грвцка и еце же арбанаска и српскаа“.> Овде се оче- 
видно има на уму Македонија као српска земља. 

Ну, ни овај натпис није нам потребан и ако је царски. За 
нас су важни велики историски догађаји. За нас је важно да 
Самуилово царство, које наслеђује са широком аутономијом ох- 
ридски архијепископ, прелази из византијских руку у српске, да 
све земље македонскога царства лагано улазе у политичку за- 


1 Ми се на овом месту не осврћемо на заједницу српско-хрватску. Везе 
које су очувале и учврстиле српско-хрватску заједницу на западу одликују се 
од веза на истоку. 

= О прошлости Босне и Херцеговине, с. 111. 

8 Лроф. Вас. Ђерић, О срп. имену у Ст Србији и Македонији, Београд. 
1904. год. т. 9 

једницу рашке државе. За нас је још најважнији историјски 
факт, да Македонија није остала ни једнога тренутка изоли- 
рана од осталих српских земаља од 971 године до данас. Ми 
смо видели које су српске земље улазиле у македонско царство 
и Охридску Архијепископију, а све је те земље заједно са Ма- 
кедонијом наследила од Византије не Бугарска, него Србија. 
Осим тога ове су земље заједно са Србијом изгубиле политичку 
независност при крају ХМ века и са њом заједно створиле ону 
високу српску културу, која се огледа у хришћанским вешти- 
нама и у законику цара Душана. И у овом погледу Македонија 
не само што не чини изузетак према другим српским земљама, 
него напротив јавља се најизразитијом чуварком искључиво срп- 
ске средовечне културе. 

Ово што рекосмо најбоље доказује стручни рад уваженога 
рускога археолога Кондакова. Упућујући нашега читаоца на ње- 
гову „Македонпо“, ми ћемо овде превести само неколико ме- 
ста из овога стручнога дела у потврду онога, што смо раније 
рекли: да његова научна експертиза најрељефније показује, да 
су македонски Словени — Срби. Дакле да чујемо његову аутори- 
тативну реч знаоца старе словенске културе. 

Да не би прекинули везу његових мисли, да продужимо 
онде где смо стали. Стали смо на месту где он каже, да од 
ХШ века наступа јачање Србије, после узалудних покушаја Бу- 
гарске да шири своје границе на запад. „Много разноврсних фа- 
ката убеђују нас, да национални покрет и оригинални покрет и 
оригинални уметнички живот почиње у већини земаља средо- 
вечне Европе у другој половини ХП века, а потпун развитак 
националних вештина у ХШ веку; негде пре а негде после, 
према политичким приликама. За време Стевана Немање (1159 
до 1195) одпочет је политички покрет српскога народа, који се 
кретао у правцу да одузме од Византије Стару Србију и сло- 
венски југо-исток (тј. Македонију). Северна Македонија од тада 
се рачунала као саставни део српских земаља, у којима су Не- 
мањићи прогласили себе за краљеве. Као што је познато, Ми- 
лутин је раширио своју власт до Кратова, на југ до Штипа, Ве- 
леса, Прилепа и Охрида на југо-запад. За ово време у Бугарској 
су господарили Ногајски Татари. Од тога доба до данас подела 
српскога народа боно је његово место. Једна половина, у 0об- 
лику самосталне државе, као и старим временима креће се ми- 
слима на југо-исток, у ту исту Македонију, а друга поцепана 

на неколико делова, продужава до сада борбу за самостални оп- 
станак, борећи се с моћним силама културнога запада“.! 

Ну, после свега што смо раније рекли, нама је потребно 
мишљење уваженога академика само о култури Македоније. На- 
помињући, да је Македонија у ХМ веку сва улазила у састав 
Србије, он каже, да се велики део Македоније користио „бла- 
гом српске културе у току ХШи ХИМ века“, т. ј. онда кад је ко- 
начно, по нашем мишљењу, формирана српска народност. Али 
боље је да се послужимо његовим излагањем његових мисли. 
„Од године 1281 Македонија је постала српска. Управо од тада 
па до 1330 године саграђена је већина раскошних цркава у Ма- 
кедонији. Застој који је наступио 1330 године због успеха Андро- 
ника Млађега, који је натерао Србе да му уступе Охрид, био је 
пролазан и незначајан. После знамените битке код Велебужда 
1330 године, кад је српски цар Стефан коначно разбио Бугареи 
кад је погинуо бугарски цар Михаило, српска се власт распро- 
стрла на целу Македонију до њених најдаљих западних граница. 
За време сина Стефанова, знаменитога Стевана Душана (1331 до 
1855) византијске унутрашње размирице ојачале су власт Србије 
и омогућиле јој, да заузме чак и византиску варош Серес 
(1346), као и то да Србија задобије прерогативе и претензије на 
потпуно господарство на Балканском Полуострву, које се најја- 
сније огледа у крунисању Душана у Скопљу круном „цара Ро- 
меја“ и назначењу Уроша за краља, што по смислу средовечне 
титуле значи предјављивање права Душанових на целу грчку ца- 
ревину“. Душан се занео „византинизмом“, али овај је занос био 
од великога значаја за српски народ. „Заносећи се културом на- 
рода који је изумирао, његовом образованошћу, зградама, цр- 
квама, манастирима, заштитом Свете Горе, помагањем Хиландару, 
дипломатским савезима и одношајима са западним земљама, кори- 
стима трговине и осталим странама културнога живота западних 
држава“, он је развио културни живот српскога народа. „Изгледа, 
да је од овога доба и сачувана већина споменика црквених утвари, 
које налазимо у Македонији. После смрти Душанове, као што је 
познато, наступило је распадање царства, унутрашње размирице, 
а 1371 године Турци су страшно опљачкали Македонију. Али су 
ипак цркве подизане као и пре (Марков Манастир, по имену 


1 Македонла, с. 292, 


2 Тамо. 

краља Марка, сина Вукашинова)“, али после Косовске Битке 
Турци су заузели Македонију.' 

Исто тако су све цркве и све црквене утвари у Македонији 
плод културнога развитка српскога народа у ХШ и ХЈУ веку. 
„Као што је познато, вели он, најсјајнијим добом српске архи- 
тектуре јавља се друга половина ХШ и прва половина ХМ века. 
Ова група српских цркава одликује се у архитектури византиј- 
ским утицајем. Али исто тако и у живопису, који обилато украшава 
цркве овога доба, види се такође чисто подражавање грчким 
обрасцима. Међутим, судећи по громадноме пространству, које 
заузима овај живопис, како у Србији тако и у Македонији, ми 
морамо, природно је, доћи до закључка, да су постојале чисто 
српске радионице, које су, поред тога што су подражавале грч- 
ким обрасцима, ипак сликале на свој начин“.“ 

Ниједан, ама баш ниједан културни бугарски споменик 
није нашао уважени академик у Македонији. Нашао је он нове 
„споменике“ нове бугарске културе у Македонији — рушење на- 
родних светиња. Да приведемо један жалосни пример ове „нове“ 
бугарске културе. Описујући с ентузијазмом уметника задужбину 
Краљевића Марка, „Марков Манастир“ у околини Скопља, ака- 
демик Кондаков вели: „Авај сада нема ни фресака, ни натписа, 
или их нема или се не виде. По грубо варосаном нартику све је 
намоловано масном бојом. Ово је извршио некакав докони молер 
Димитрије, Грк из Цариграда или Бугарин који се научио овоме 
занату... Ругоба овога молераја у форми шаренога мрамора чини 
одвратан упечатак због свога шаренила, особито кад се види како 
је све китњасто и са укусом разређене било у древности, почи- 
њући чак од притвора. Свуда мраморни диреци, превоји, колоне; 
сви се детаљи одликују изврсним стилом и укусом ХГУ века, који 
је био за Србију, као што је познато, добом политичкога и култур- 
нога цветања. Слично унакажавање старога споменика изазвало 
је још више жаљење, кад се видело јасно, да је оно извршено 
у главноме из мржње бугарскога духовништва према остацима 
старе српске културе. Изгледа, да је красно очувана фреска кти- 
тора била уништена као споменик српскога господарства у овим 
крајевима у име бугарскога патриотизма“.“ 


1 Македона, 62—638. 
2 Македонла, с. 65. 
8 Македона, с. 183—184. 

Упућујући читаоца на „Македонију“ Кондакова, ми хоћемо 
овде, на завршетку, да покажемо уваженом академику шта га 
је преварило да гласа уз „десницу“. Ово је у толико потребније, 
што у ову погрешку још много лакше упадају људи, који тре- 
тирају ово питање без велике спреме за познавање народносних 
питања на нашем Полуострву којом располаже академик Кондаков. 

Говорећи о скопском округу, академик Кондаков вели: „И 
ако је у садашње време овај округ чисто бугарски (курзив 
његов) са незнатним оазама српских села, у културном сми- 
слу он се може назватикутићем Старе Србије“ (наш 
курзив).' Читалац је у недоумици, али академик Кондаков још у 
већој. „За време путовања за Старо Нагориче бугарски учитељи 
који су нас пратили успели су да нас наговоре, да на путу свра- 
тимо у Младо - Нагориче, заселак бугарскога порекла. Као што је 
познато, ова је околина била резиденција српских краљева у ХМ 
веку и до данас је, као што смо се уверили, насељена многоброј- 
ним српским сељацима. Од куда овде шака Бугара и како су 
успели за заузму поља и земљу поред старе цркве, називајући 
је „Младо - Нагорићем“, за нас је остала тајна“.“ 

„А ларчикђ просто отпиралсл“ (а ковчег се просто отварао) 
кажу Руси. Не само у културном углу Старе Србије, у скопском 
округу и резиденцији српских краљева, Младо-Нагоричу, него 
у целој Македонији „створена“ је бугарска „народност“ поде- 
лом цркве 1870 године на бугарску Екзархију и грчку Патри- 
јаршију. Све што је напустило панјелинску Патријаршију, све је 
припало бугарској Екзархији, постало црквено-политички Буга- 
рин. Али овај црквени Бугарин нема ничега општега с етнограф- 
ским Бугарином и Младонагорићани ништа ни од кога нису 
одузимали, нису ништа мењали осим црквене управе. 

По нашем најдубљем уверењу утицај бугарски у Македо- 
нији датира се тек и само од 1870 године и ово наше уве- 
рење може поколебати само откриће нових историјских споме- 
ника, који би нам доказали, да све што историја до сада зна о 
Србима и Бугарима није тачно. 


(Свршиће се) 
МАРКО П. ЦЕМОВИЋ. 


1 Тамо, с. 178. 
> Македонла, с. 


Р. В. СИТОН-ВАТСОН : ЈУГОСЛОВЕНСКО ПИТАЊЕ 
И ХАБЗБУРШКА МОНАРХИЈА 


„Они (Срби и Хрвати) су тек у де- 
ветнаестом веку отпочели да увиђају 


просту истину да је уједињење снага.“ 
Р. В. Ситон - Ватсон 


(НАСТАВАК) 


И ако су се Срби још у седмоме веку 

били доселили у данашњу Србију и Босну, Српска ВОЈВОДИНА. 
ипак су они све до дванаестог века представ- 

љали један доста лабав савез племена, чије су поглавице или жу- 
пани били стварно независни ма да су признавали номиналну власт 
каквог врховног господара. Али се тек у Стевану Немањи, 1159-те 
године, јавља први велики српски народни вођ. Он је 1169-те 
већ био задобио Јужну Далмацију и област где је данашња Црна 
Гора, касније још више проширио границе своје државе на рачун 
Источнога Царства, отказао плаћање данка Византији и са Бар- 
баросом, Крсташима и Папом преговарао је већ као независан 
владалац. И после њега настаје, с малим изузетком, читав низ 
сјајних владалаца док најзад у томе златном периоду српског 
народа није дошао Стеван Душан, највећа личност у српској 
историји, који је био и лично храбар и велики законодавац и 
једном смелом спољном политиком проширио Србију до њених 
најдаљих граница. Али је после смрти Душанове, у тренутку кад је 
српска војска била на домаку Цариграда, отпочело брзо опадање 
српске снаге. Душан је умро баш онда кад је његова јака рука 
била потребна да ту снагу организује. Избију раздори међу вели- 
кашима које слаби Урош није могао да стиша; и, изнад свега, напре- 
довање Турака у Европи није било дало времена за унутрашње 

сређивање које је једино још могло да заустави опадање Србије. 
А и од вајкада кратковида политика балканских држава убрзала 
је пад Србије и напредовање Турака учинила лакшим. Освојењем 
Смедерева, 1459-те, нестаје и последњих трагова српске незави- 
сности и онда су преко три и по века Србија и Босна биле про- 
сти турски пашалуци. Већина српскога племства у Босни примила 
је Ислам и тако сачувала имање и задобила известан утицај на 
локалне послове. У Србији је старо племство било десетковано 
дуготрајним ратовима, а они што су остали имали су да бирају 
између изгнанства и ропства; и за време турских ратова против 
Угарске и Запада, Србија је била турски ратни стан. У овом црном 
периоду српске историје, једини чувари народног осећања били 
су свештеници. Пећска Патријаршија била је надживела општу 
пропаст, али су се и тешкоће њена положаја увећавале из године 
у годину. 

Први српски бегунци почели су се да настањују у Угарској 
за време краља Жигмунда и 1412-те већ је била постојала једна 
српска колонија у Буди. Још 1427-ме, деспот Ђурђе Бранковић 
добио је од Мађара велике просторије земље и многе од својих 
српских поданика настани у равницама око доњег тока Тисе. Сте- 
вана Бранковића, брата последњег српског деспота, угарски краљ 
Матија призна за војводу угарских Срба, и већ 1471-ве, Вук Бран- 
ковић је, у својству војводе, водио једну регименту Срба у чу- 
веној Црној Легији краља Матије. За идућих педесет година вој- 
воде су биле постављане и даље, и њихова се важност најбоље 
може да види отуда што је угарски сабор био донео закон по 
коме је војвода, као барон краљевине, био обвезан да у случају 
рата скупља војску од 1000 људи; другим речима, да за време 
рата даје исти прилог који и сам краљ. Нови досељеници дођу 
у Срем 1481-ве; њима је било остављено на вољу да задрже 
своју православну веру и ослободе их десетка католичком све- 
штенству, а 1496-те је манастиру Крушедолу повељом било 
дато шеснаест села у Срему. После мохачке битке, кад су сео 
престо отимали Фердинанд Хабзбуршки и Јован Запоља, последњи 
српски војвода, Цар Јован, држао је страну Фердинанду, али га 
Запољине присталице ухвате и погубе. Наследник му није могао 
бити постављен јер су Јужну Угарску већ били поплавили Турци, 
и од 1541-ве до 1687-ме у Буди је владао турски паша. У ше- 
снаестом веку се доста Срба беше настанило око Вараждина и 

Крижеваца и српски бегунци су и даље долазили из Босне и 
Старе Србије. 

Турке су убрзо отпочели да потискују из Угарске и после 
велике победе коју је принц Евгеније Савојски одржао над тур- 
ском војском код Сенте 1697-ме године, Турци су Карловачким 
Миром још били остали само у Банату. Још пре ове одсудне 
битке, Леополд |! изда 6-тог априла 1690-те своју чувену прокла- 
мацију хришћанском становништву Балканског Полуострва, пози- 
вајући их да устану против својих угњетача и обећавајући им 
своју царску заштиту, слободу вероисповести и привилегију да 
бирају своје војводе. Резултат овог позива била је сеоба Срба · 
под пећским патријархом Арсенијем Чарнојевићем, када се три- 
десет и шест хиљада српских породица преселе у Угарску и за- 
узму простор између Тисе и Дунава. Царским повељама од 21 
августа 1690 и 20 августа 1691, Срби су потпуно признати као 
народ: допуштена им је слобода вероисповести, народних оби- 
чаја и календара; признато им право да бирају свога патријарха 
и војводу и да контролишу своју администрацију. Али језуитски 
утицаји на двору успели су те је цар отпочео да сужава ове ве- 
ликодушне концесије. Први српски војвода Ђурђе Бранковић био 
је, после неколико година, ухапшен и свршио је у егерској твр- 
ђави. Место војводе је остало непопуњено, а Арсенијевом наслед- 
нику је било просто забрањено да узме титулу патријарха, и морао 
је да се задовољи мањим достојанством архиепископа. Повељу 
од 1690-те потврдио је поново сам Леополд 1695-те, затим Јосиф 
1 1706-те, и Карло МГ 1713-те и 1715-те и 1743-ће Марија Терезија, 
али је њена садржина остала у главноме само мртво слово на хар- 
тији. Једина привилегија која је потпуно поштована била је сло- 
бода вероисповести, и то је било због живог незадовољства које 
су Срби показивали што је двор настојавао да српска црква у 
Угарској ступи у што ближе односе с Римом. 

Простор на коме су се Срби тако били настанили обухва- 
тао је јужни део Бачке, обале Дунава и делове жупанија чон- 
градске, арадске, чанадске и зарандске. Кад је принц Евгеније 
отпочео био и Банат да чисти од Турака, долазили су нови до- 
сељеници, међу којима и многи Немци, али су Срби били нај- 
напреднији елеменат у Панчеву, Вршцу, Кикинди и Бечкереку. 

Незадовољство Срба због повреде њихове повеље довело 
је до устанка 1735-те; вођи су били погубљени и њихова права 
још више ограничена. И ако су у Бечу сматрани као непосредни 

поданици круне, они су све више потпадали под контролу угар- 
ских окружних власти, чија аутономија никад није била потпуно 
уништена чак ни под турском управом и сада је отпочела да 
задобија своје старе димензије. Да би то зауставила, Марија Те- 
резија је 1752-ге створила била један Илирски Врховни Савет 
у Осеку, за вођење српских послова, али је он од народа био 
примљен равнодушно, јер ни једног Србина није било међу ње- 
говим члановима. После експеримента од двадесет и пет година 
тај је савет био укинут, и његова је надлежност била пренесена 
1777-ме на Дворску Канцеларију у Бечу. Те исте године био је 
подарен један нов устав српској православној цркви, али је био 
рђаво примљен и од свештенства и од народа. 

Исте 1777-ме годнне била је и реорганизација Војничке 
Границе која се је поступно образовала дуж Саве и Дунава као 
брана против турске најезде и у којој су, према самим угарским 
статистикама, половина били Срби. Тако су, по Фењешевој Ста- 
тистици Краљевине Угарске, 1843-ће године осам пограничних 
округа Хрватске бројала 527.752 становника од којих су 246.687 
били Срби; у два погранична округа у Славонији од 162.898 
становника, Срба је било 92.986 душа, и у два остала угарска 
погранична округа било је 152.990 становника међу којима 90.132 
Србина. Од њих је постала чувена раса Граничара. Свако мушко 
лице било је у исти мах и земљорадник и војник, држало је 
своју земљу непосредно од круне и целог свог живота било 
је подложно војничкој дисциплини. Њихови су официри у мирно 
доба сачињавали месне власти чије су врховне управе биле у 
Загребу и Петроварадину, а највиша контрола целог система 
била је у надлежности Министарства војног у Бечу. 

Једна последица пропасти централистичких експеримената 
Јосифа П, било је поновно завођење Илирске Дворске Канцела- 
рије у Бечу 1790-те. На српској народној скупштини, којој је 
било допуштено да се састане у Темишвару у септембру те го- 
дине, отворено се захтевала аутономна српска војводина. Али 
не само да о каквој аутономији није могло бити ни речи, него 
Леополд П под притиском Сабора, укине и саму Илирску Кан- 
целарију пошто је постојала свега шеснаест месеци, и сви срп- 
ски послови беху пренесени на Угарску Канцеларију. Једина 
накнада за повреду ових њихових старих привилегија био је 
закон који је донео угарски Сабор, по коме се и исповедницима 
православне цркве дају угарска грађанска права и укидају све 

религиозне дисквалификације од којих су они дотле били тр- 
пели. Србима је на тај начин била призната њихова вера али не 
и народност. Они нису заборавили своје захтеве, али су Напо- 
леонови ратови били потиснули политику у други ред и Срби 
су тражили одушке за своју активност у трговачким и литерарним 
предузећима. У првој половини деветнаестог века већи део тр- 
говине у Јужној Угарској био је у њиховим рукама, и они су 
и тада још имали релативно многобројнију средњу класу него 
друге народности у Банату и Бачкој. 

Рашћење народног осећаја које је било тако значајна од- 
лика деветнаестог века било је исто тако јако како међу Ср- 
бима у Угарској, Хрватској и Славонији тако и међу самим Ма- 
ђарима. Стално наметање мађарског језика увек су живо осе- 
ћали како у Банату тако и у Хрватској и Словаци у северним 
жупанијама, и нетрпељивост с којом су Мађари третирали 
хрватске делегате на знаменитоме Сабору од 1847—8-ме године 
изазвала је велико узбуђење међу Србима. Одмах после првих 
вести о револуцији, општински одбори у Новоме Саду, Панчеву 
Карловцима и Земуну заведу српски језик за своје званичне 
послове. Један збор у Новоме Саду изнесе жеље српског на- 
рода у седамнаест тачака и реши да се пошље једна депута- 
ција у Пожун да их саопшти Сабору. Срби су 8-ог априла били 
пуштени у Сабор, и вођ депутације Александар Костић изјави 
да су његови земљаци готови да проливају своју крв за Угарску. 
У приватној аудиенцији коју је имала код Кошута, депутација 
је нарочито истицала да је најважнији захтев српског народа 
да се призна његов језик. „Шта ви разумете под народом >“ 
питао је Кошут. „Расу која има свој језик, обичаје и културу,“ 
био је српски одговор, „и довољно самосвести да их одржи.“ 
„Један народ мора да има и своју владу,“ приметио је Кошут. 
„Ми не идемо тако далеко,“ објашњавао је Костић: „један на- 
род може да живи под више различитих влада, као што и више 
народа могу да образују једну државу“. На то је министар од- 
товорио да влада не би имала шта да замери ако би се у земљи 
говорио још који језик, нити чак ако би се мања звања попу- 
њавала из немађарских народности, али да мађарски интерес 
захтева да се ниједна друга раса не признаје као народ. Многи 
чланова депутације изразили су бојазан да се народ не побуни, 
ако се Јужни Словени разочарају у својим очекивањима да ће 
нова ситуација да учини крај свима језичким ограничењима. 

„Ако Мађари не узму у обзир праведне захтеве Срба,“ плане: 
млади Стратимировић, „онда ћемо се за њихово признање мо- 
рати да обратимо на другоме месту а не у Пожуну.“ Чувени 
Кошутов одговор „У том ће случају мач да одлучи“ учинио је 
крај овој дискусији и дао је први сигнал за народносни рат. 

Срби су радосно поздравили наименовање Јелачића за хр- 
ватскога бана. Немири избише у Бачкој; у Новом Саду се обра- 
зује један привремени одбор који на челу једне повеће гомиле 
народа, певајући народне песме, уђе у Карловце и позове архи- 
епископа да сазове народну скупштину. Она се састане у Кар- 
ловцима 1-вог маја 1848; пред народом су свечано прочитане ори- 
гиналне повеље Леополда [и, усред општег одушевљења, архи- 
епископ Рајачић буде проглашен за српског патријарха, а пуков- 
ник Шупљикац за војводу. Пошто су тако била повраћена стара 
народна достојанства, скупштина донесе један низ резолуција у 
којима се српски народ оглашава као „политички слободан и 
аутономан под аустриском династијом и круном Угарске“, тражи 
повраћање Војводине и њен савез са Троједном Краљевином. 
Образован је био један Главни Одбор да састави план савеза, 
и изабрана депутација да Цару поднесе адресу лојалности и да 
иде у Хрватски Сабор и на Словенски Конгрес у Прагу. Сутра- 
дан је одбор био отпочео своје седнице у присуству патријарха; 
наредба из Пеште којом се скупштина забрањује дошла је тек 
пошто је она завршила своје седнице, а позив новосадскога ко- 
месара патријарху да се одрекне свога незаконитог положаја, 
на који није дат одговор, бачен је у ватру. Ђорђе Стратимиро- 
вић је 6 маја био изабран за председника одбора који се на- 
зове „Привремена Управа.“ Овакав ток догађаја већ забрине ма- 
ђарску владу; скупштину од 1 маја огласе као акт побуне, једна 
нова српска скупштина буде сазвана 14 јуна у Темишвару, али 
генерал Храбовски и месне власти добију наредбу да покрет 
угуше силом. 

Патријарх Рајачић је, на челу једне депутације, био прису- 
тан отварању хрватског Сабора 23 маја; народ га је у Загребу 
свуда поздрављао и он је присуствовао и благодарењу у Са- 
борној Цркви где је католички епископ Ожеговић отпевао Тебе 
Бога Хвалим на старословенском језику. Идуће недеље он је 
изишао пред Цара у Инсбруку, који га је примио хладно. 

За време Рајачићева осуства сва контрола била је у рукама 
Стратимировића, који је 28-ог маја Мађарима одговорио позивом 

на оружје. У свима местима поникоше мали одбори, официри 
беху постављени, и би образована нека врста српске народне 
војске која привуче стотинама дисциплинованих бораца из Вој- 
ничке Границе, па чак и добровољце из Србије под ђенералом 
Книћанином. Целог јула и августа чаркали су се Срби и Мађари 
у Јужној Угарској, и с обе стране биле су почињене и гнусне 
свирепости. 

Кад је Јелачић био отпочео свој јесењи поход против Ма- 
ђара, Срби су били организовани под аустријским официрима и 
показали су се од велике помоћи за царску ствар. Али бескрајно 
одуговлачење да се признају њихови народни захтеви дејствовало 
је нелагодно на Србе; и без сумње то је био један од најваж- 
нијих обзира који је убрзао царски манифест од 15 децембра 
1848-ме. „Наш храбри и лојални српски народ“, рекао је Цар, 
„у сва времена се славно одликовао својом оданошћу нашем 
Царском Дому и јуначким отпором свима непријатељима нашега 
Престола и Царства. Као признање за ове услуге, и као нарочити 
знак наше царске благонаклоности и бриге за живот и благо- 
стање српскога народа“, стара достојанства Патријарха и Војводе 
поново су повраћена и потврђена архиепископу Рајачићу и ђене- 
ралу Шупљикцу. Ова је концесија требала да буде гарантија за 
српску народну аутономију, чије ће увођење бити једна од првих 
брига царевих чим се успостави мир. Шупљикац је једва наджи- 
вео вест о своме наименовању : кад је сам патријарх пратио тело 
мртвога војводе он је био једини званични преставник српских 
народних захтева. Војничке дужности ђенерала Шупљицка буду 
привремено пренесене на аустријског пуковника Мајерхофера, а 
звање војводе остане непопуњено, 

Кад је Угарска најзад покорена, многа обећања дата за време 
револуције нису испуњена, али су се обећања Децембарског Ма- 
нифеста отпочела да приводе у дело. Једном одлуком од 18 но- 
вембра 1849-те, Банат и Бачка су одвојени од Угарске и састав- 
љени у једну аутономну Српску Војводину, чије је седиште владе 
било у Темишвару. Али је овај експерименат још од самога по- 
четка био осуђен на неуспех. Уместо да се та нова област огра- 
ничи на српску територију, она је била начињена тако да је у 
њој било читавих крајева у којима није било скоро ни једнога 
Србина: у красовској жупанији на сваких 100 становника дола- 
зило је 75 Румуна и 10 Немаца, а северна половина торонталске 
жупаније била је насељена Мађарима, Немцима и Румунима. Те 

народносне границе, онаке какве су у ствари постојале, свесно 
су игнорисане: једна се народност имала да употреби против. 
друге по старим методама аустријског апсолутизма. Покушаји 
Јелачићеви да ову нову област веже са Хрватском само су га до- 
вели у сукоб са угарским врховним командантом Хајнауом. Све 
што је он био могао да учини било је да су три славонске жу~ 
паније поново сједињене са Хрватском, и на тај начин је седиште 
српске патријаршије, Карловци, било искључено из Војводине, што 
је било врло увредљиво и за Рајачића и за православну цркву. 
Вештачка природа нове области и њено реакционарно уређење 
створили су опште незадовољство подједнако међу Србима, Ма- 
ћарима, Немцима и Румунима. Резултат свега тога било је једно 
непрекидно трење, у коме су сви напредни елементи тежили да 
стану на страну уставног покрета у Угарској. 

С падом Бахова система 1860-те и овај жалосни покушај 
је свршио. Војводина уђе у састав Угарске, и Срби су били 
огорчени што их је Беч налустио. Народни Конгрес, кад се 
априла 1861 беше састао у Карловцима, био је отворено неприја- 
тељски расположен према Аустрији и Шмерлингу, и живо је 
пригрлио ствар мађарских лидерала. Светозар Милетић, тада већ 
признати вођ угарских Срба, заступао је заједнички рад с Ма- 
ђарима у своме „Српском Дневнику“, каснијој „Застави“, у Но- 
воме Саду, и имао је пуну веру у част и великодушност Деака 
и Етвеша да обезбеде признање српске народности и религије 
у границама угарске државе. Његово поверење у ова два др- 
жавника није било неосновано, али на несрећу они нису могли 
да вежу своје наследнике, и закон који је гарантовао равно- 
правност народности, који је био једна тако значајна каракте- 
ристика поравнања од 1867—8-ме, остао је само на хартији и 
никад се није преводио у дело. 


(Наставиће се) 


Војислав АНТОНИЈЕВИЋ. 


УЛАЗ РАТА 


— Пол БуУРЖЕ — 


— НАСТАВАК — 


Сузана је пристала да пође за Пола Морена, на две го- 
дине пред француско-пруски рат, без противљења као и без 
одушевљења. Ствар се уредила између две породице. Стари 
Морен, секатор од почетка царевине, припадао је истом свету 
као и стари Боа-Дофен. Пол, приправник при Државном Савету, 
добар играч, диван каваљер, изгледао је као створен за њу, а 
и она за њега. Укратко, они су образовали, за те две прве го- 
дине, оно што се зове салонским језиком „диван брачни пар“: 
ишло се по игранкама, вечерама, у позориште, у лов с јесени, 
на село лети, што се и једном и другом допадало лудо. Сам 
Пол је оцртавао везе које га вежу за своју жену у тим непре- 
кидним задовољствима: „Ти си лепа као наложница“, казивао 
јој је грлећи је у колима кад су се враћали кући око један час 
по поноћи. Четврти Септембар разби ову чаролију. Обе поро- 
дице живеле су дотле према истом принципу: од великих плата 
које се наједном прекинуше. Та изненадна промена не измени 
ни у колико њихове навике. До своје смрти, која се десила 1873, 
Боа-Дофен оста уверен да ће се ускоро повратити режим који 
је имао толико својих људи и био тако популаран. Стари се- 
натор, који није дуго живео после свог пријатеља, неговао је 
исте утопије. Пол је, наравно, поднео оставку на Државни Са- 
вет. Имао је, још више него његов отац и таст, слепе вере у 
успех њихове ствари, што ће остати у историји особита одлика 
империјалистичке странке. Сузана, која лично није имала вере 
ни у шта, видела је са своје стране, од те 1873 године, врло 
јасно пропаст, камо су ишли, камо су стремили, она и њен муж 

живећи од свог капитала. Беше то баш у доба кад Фредерик 
Дефорж поче да облеће једнако око ње. Тај човек, који тада 
није имао још педесет година, био је остао најсјајнији представ- 
ник генерације што је ушла у свет око 1855 године и имала за 
свог вођу дубоког и дивног Морнија. У очима Сузаниним, он 
је чувао глас о својој легендарној елеганцији и авантурама које 
му је придавала салонска хроника. Убрзо је добио и други глас 
да је несумњиво први у познавању париског друштва и најбоље 
уме њиме да рукује. После кратког брака, остао је удовац и 
без деце, готово беспослен, јер га је посланички мандат инте- 
ресовао само форме ради; имао је више од четири стотине хиљада 
динара годишњег прихода, не рачунајући његову кућу на ше- 
талишту Ла Рен, његову земљу у Анжу-у и летњиковац у До- 
вилу, па ипак бивши љубимац славног Дика имао је храбрости 
тако ретке, да стари — као што је његов заштитник имао хра- 
брости да умре. Мислио је да нађе још једну, последњу љубав 
с којом ће дочекати шесдесету годину, имати лепу и погодну 
љубазницу, кућу по свом укусу и оно што је звао „да убије 
време“. Брзо је оценио положај Г-ђе Морен и срачунао да је 
она баш жена коју је желео: божанствено лепа, духовита, оси- 
гурана од сваке могуће досаде од деце шестогодишњим браком 
без порода, с мужем који се може трпети и који неће постати 
никад свој газда. Лукави барон изређао је ове разне користи, и, 
мало по мало, исповедајући Сузану, доказујући јој своју оданост 
местом које је нашао Морену, дајући јој поклон за поклоном, 
показујући јој изврстан такт зрелог човека који тражи само да 
се сноси, доведе је до тачке до које је желео. ИМ то се извело 
тако полако, тако неосетно, и, кад се једном утврдила ова веза, 
она је постала нешто тако просто, тако помешано са обичним 
стварима живота, да Сузана готово није видела грешност тих 
односа са Дефоржом. Какву је неправду чинила Морену, на крају 
крајева» Није ли била она његова жена и у истини одана му: 
Што се пак тиче барона, истина је да је он плаћао један велики 
део њеног луксуза. Али шта2 Је ли забрањено примати поклонег 
Ако је плаћао какав рачун овде онде, је ли та љубазност ште- 
тила коме на свету2 Она је била његова љубазница, али су ове 
љубави постале тако редовне да су биле готово што и брак. Била 
се тако лепо навикла на овај компромис своје савести да се сма- 
трала, ако не баш као поштена жена, а оно бар као лице врло 
високо у врлини према толиким својим пријатељицама чије је 

многобројне тајне познавала. Ако јој је савест нешто и преба- 
цивала, беше то што је, две године откако је почела са Дефор- 
жом, преварила тог красног човека са Рејмоном Казал, клубманом 
на гласу, кога је отела, за време трка у Довилу, једној својој 
доброј познаници. Али је овај човек замало не компромитова да 
она брзо виде неумољиву себичност људи што трче за срећом, 
те је, сва радосна, прекинула одмах ову авантуру. Заклела се да 
се од то доба држи сласти свога живота у троје, између племе- 
нитости Полове и галантног епикурејства баронова. И од тада 
она се држала тога, са таквом исправношћу у владању, да је њен 
добар глас био осигуран, колико је то могуће на месту које јој 
је начинила њена лепота. Она је имала супарница, које су се добро 
разумевале у шифрама буџета, те су могле наравно закључити да 
Моренови живе од осамдесет хиљада динара годишњег прихода. 
„А знали смо их кад су били готово пропали“, додавале су ове 
добре жене. „Клеветање !...“ одговарао је хор баронових прија- 
теља и уверавао свакога. „Клеветање!...“ одговарао је хор бе- 
зазлених људи, свих оних којима су одвратни многобројни стидни 
гласови што се шире свако вече по салонима. „Клеветање!...“ 
додавао је хор равнодушних који знају да у Паризу има за мудра 
човека само једно решење: правити се да не верује ни у шта 
што се прича и да узима људе за оно што се издају. 

Помисао на хиљаде услуга што јој је тако указао Дефорж 
прође без сумње кроз главу Сузанину у тренутку кад, седећи за 
тоалетним столом, беше рекла у себи: „Да, добра пријатеља !...“ 
Зашто бароново лице, паметно и уморно, уступи у тренутку кад 
јој је собарица навлачила свилене чарапе фине колико и њена 
кожа и украшена око чланка провидном чипком, да, зашто уступи 
наједанпут место другом лицу, сасвим младом, украшено идеал- 
ном брадом, осветљено угасито плавим очима где је сијала сва 
ватра једне невине и одушевљене душе 2 Док су веште Селинине 
руке стезале позади њен мидер од белог сатина, изабран према 
њеној хаљини, зашто чу она како јој, као музика, шапуће неки 
унутрашњи глас четири слога: Рене Венси2 На какво тајно ку- 
шање одговори она превлачећи китицу од пудера по својим пр- 
сима и раменима: „Не мислимо!“ Видела је младића два пута. 
Жена као она, пријатељица, готово ђак Парижанина Дефоржа; 
она што је схватала ствари позитивније него икоја од жена из 
великог света и продала се да би имала око своје лепоте ово 
глатко и намирисано рубље, ове доње сукње од меке свиле од 

којих ју једну собарица припучавала при дну мидера, као и не- 
бројене сласти великог живота куртизанке, да, је ли могуће да 
се та жена дала опити очима и речима једног случајног стихо- 
клепца који се сретне данас, а заборави сутра 2 Рекла је у себи: 
„Не мислимо !...“ а мислила је на њега поново... Чудновато како 
се од синоћ није могла отрести од мисли: да би било врло слатко 
кад би је он волео! Да је неко изговорио пред њом застарелу 
фразу: — гром из ведра неба... — она би смакла с бекрајним 
презрењем својим белим раменима, на којима је сад уређивала, 
пошто је обукла своју хаљину за оперске вечери, низове би- 
сера на својој огрлици. Међутим, каквом се другом речју може 
одредити брз и ватрен прелаз емоције коју јој целог соареа код 
кнегиње изазвало то присуство младићево, емоције која је јачала 
све више»... То је долазило отуда што је Сузана поред свога 
мужа — дивног срца — и Дефоржа — дивног пријатеља — осе- 
ћала досаду већ неколико месеца, не приметивши ни сама. Овај 
светски живот, ради кога је чинила све своје жртне, бивао јој 
је бљутав и као отужан. Она је то називала: кад је човек су- 
више срећан. „Гребало би ми мало жалости“, говорила је у шали. 
У ствари, она је осећала дубоку изнуреност коју производи стално 
засићавање, онај умор физички и душевни у исти мах који се 
примећује нарочито код извесних наложница, што на један мах, 
на опште чуђење, растроји цео живот, израђен дотле са бескрај- 
ном мајсторијом. Њима је тада требало да осећају другојаче и, 
ако хоће све да се рекне, њима је требало да воле. Оне чине 
лудорије, од дана кад сретну човека који може покренути њи- 
хову душу отупелу од таштих уживања, човека који се енер- 
гичним језиком девојчура зове „њихов типус“. За Г-ђу Морен, 
која је баш тада достизала, тридесете године, презасићена нај- 
префињенијим животом, без иједне амбиције и без иједне илу- 
зије о људима које је сретала у свом свету, појава једног бића 
тако новог као што је био Рене, толико различан од уобичаје- 
них салонских фигураната, могаше постати и постајало је читав 
догађај. Радозналост ју је навела синоћ, да се посади за вечером 
поред њега. По женском нагону узела је од једанпут једну улогу 
којом је мислила да ће га завести највише. Била је очарана зајед- 
ничким разговором. Затим, кад се вратила кући, заспала је рекавши: 
„то је немогуће“. Те речи служе као громобран против свих удара 
грома те врсте, кад падају на помодне жене, јер њихову слободу 
ограничава посао око забава више него домаћицама посао око 

куће. Рене се вратио; утисак који је синоћ учинио на њу, поно- 
вио се још јаче. Све јој се допало код младића, и што је видела 
у њега, и што је погађала, његово лепо лице и његова лепа душа, 
његова неспретност и његова стидљивост. Могла је понављати 
колико хоће „то је немогуће“, довршавајући своју тоалету, и уба- 
дајући у свој струк масу златних чиода с главицом од дијаманта; 
она је почињала да капитулира заједно с речју: немогуће. Она 
је о том размишљала ; разнолики планови су се развијали у њеној 
практичној глави на случај да уђе у ову авантару. „Барон је врло 
лукав“, мислила је, „већ је нешто нањушио...“ Сећала се јаког 
испада Дефоржовог против књижевника, Овај испад ју је насме- 
јао малочас. Сад ју је љутио и гурао ју је супротно ономе што 
је желео „дивни пријатељ“. Била је тако расејана да њена соба- 
рица рече увече лакеју: „Госпођа је нешто забринута. Да госпо- 
дин није отворио очиг“ Ова бесмислена и несавладљива расеја- 
ност пратила ју је за вечером, па после у колима, кад се одвела 
у позориште, па чак и у ложи, све до тренутка кад јој Госпођа 
Еторел рече: 

„Погледајте тачно ка оркестру, у десно, близу врата од 
ходника... Није ли оно г. Венси што нас гледа на доглед >“ 

— „Кнегињин песник >“ упита она равнодушно. Говорила 
је, младићу, кад јој је био у посети, да ће ићи вечерас у Оперу. 
Сад се тога сећала, гледајући и сама, на свом догледу од цизе- 
лованог сребра, који је био такође поклон од барона. Она спази 
Ренеа који спусти очи, стидљиво. Она се стресе. Да Дефорж, 
који је стајао у дну ложе, није чуо примедбу Г-ђе Еторелг Али 
не, он је разговарао врло озбиљно са Крисеом. 

— „Говори нешто о кујни“, рече она у себи, ослушкива- 
јући, „ништа није чуо. Шта је ово мени2..“ 

После толико времена, музика јој сад за први пут затресе 
жицу узбуђења. Она проведе ово вече у нехотичној срећи коју 
јој је давало присуство Ренеа и у страху од помисли да ће је 
посетити у ложи. Песника је свакако парализовао стид, што су 
га видели, јер не смеде више погледати у правцу Сузанине 
ложе; и кад она сиђе низ степенице не зачуди је његово узбу· 
ђено лице међу гледаоцима који су око пролаза правили као 
неку ограду. Никаква стварна сметња није је спречавала да се 
преда фантазији која ју је обузимала тако јако; и она рече у 
себи, кад спусти своју плаву главу на јастук, украшен чипкама: 

„Само нек не тражи о мени обавештења код свог при- 
јатеља Ларшера !“ 

ТХ 
ИСКРЕНА ГЛУМИЦА. 


Свако јутро, нешто раније од девет часова, Пол Морен је 
улазио у собу своје жене. Она би већ свршила са купањем и 
занимала се ситним пословима. Њене ноге, беле и прошаране 
плавим венама, играле су се слободно у папучама, њен танак 
струк гибао се у танкој хаљини коју је везивала једна узица, и 
огроман златан талас њене косе ширио се по њеним раменима. 
Спаваћа соба, коју је готово испуњавала једна пространа постеља 
намештена по средини, била је изветрена, сва намирисана. Нај- 
бољи тренутак преко дана беше Полу ово три четврти сата које 
је проводио пијући чај са Сузаном крај прозора за једним ма- 
лим сточићем на склапање. У десет часова морао је бити у сво- 
јој канцеларији, где му није остајало довољно времена чак да 
се врати кући на ручак. Био је то човек који седа око двана- 
ест и по часова по подне у један отмен ресторан, тражи у бр- 
зини једно јело, малу флашу вина, шољу кафе и одлази, потро- 
шивши тако најмање што се може потрошити у једној крчми 
на гласу. Допадало му се јако што тако може да се утркује са 
штедњом своје жене! Али чај из јутра беше награда, примљена 
унапред, за цео његов радни дан, за шест или седам сати бављења 
у канцеларији колико се обавезао Друштву. „Има дана“, гово- 
рио јој је у својој безазленој добродушности, „кад не би знао 
ништа о теби да није овог благословеног чаја...“ Он ју је слу- 
жио; он је мазао масло, пажљиво као љубавник, на печење које 
ће крцкати под њеним ситним зубима; узнемиравао се кад би 
је нашао, као сутрадан после Опере кад је спазила Ренеа, не- 
што изнурених очију, уморна лица, с приметним знацима да 
није добро спавала. Целе ноћи ју је мучила мисао о младићу, 
као и фантазија коју је он пробудио у ономе што јој је још 
остало од осећајности. Како је њен дух био пре свега позитиван 
и јасан — прави дух човека трговца у служби ћудима једне лепе 
жене, — она је била срачунала средства да би задовољила овај 
прохтев страсти. Прва ствар је била да поново види младића, 
и да га после виђа често. То је било немогуће у њеној кући. 
Њен муж јој је посведочио то још истог јутра упитавши је, 
одмах после првих речи о њеном здрављу: 

„Јеси ли имала много света синоћ за време твога 
примања 2“ 

— „Никога“, одговорила је она; и, како није никад гово- 
рила излишне лажи, додаде: „Само Дефорж и онај мали мла- 
дић, писац драме која се прекјуче играла код кнегиње...“ 

— „Рене Венси>“ рече радосно Морен. „Ах, како ми је 
жао што га нисам затекао! Ја волим тако његове стихове!.. 
Какав јег.. Може ли се примати>..“ 

— „Ни добар ни рђав“, рече Сузана, „ништа нарочито.“ 

„Срео се са Дефоржом >“ 

— „Да, зашто 2“ 

„Говорио сам о њему барону. Он ти га је оценио на 
први поглед... Што познаје људе тај човек !“ 

— „Ето ти га“, рече у себи Сузана кад Морен оде, пошто: 
ју је сву појео пољупцима, „свети мора да исприча барону!..“ 
И она предвиде да би прво лице које би јавило Дефоржу о 
честим доласцима Ренеовим у њену кућу, ако би она ту при- 
вукла песника, било главом Пол... „Заиста је одвећ глуп...“ по- 
мисли она поново; и она му пребаци ово потпуно поверење 
према барону, на којем је она највише радила. Тако она опази 
јасно прву сметњу. Ова ју је мисао пратила цело пре подне, 
које је провела прегледајући рачуне и у послу са женом која 
јој је неговала руке и ноге, Г-ђом Леру, женом у годинама, сва 
смежурана од оданости, с лицемерним и поверљивим изразом и 
најотменијом клијентелом у Паризу. Обично, Сузана, која је 
сматрала млађе као главни извор светског оговарања, разгова- 
рала је дуго са Г-ђом Леру, делом да је одобровољи, делом да 
сазна од ње мрогобројне ситне појединости из кућа које је по- 
штована уметница удостојавала својим услугама. Због тога ни 
Г-ђа Леру није могла довољно да се нахвали дражесне Г-ђе 
Морен, „и тако просте, и тако добре! Ретке жене која обожава 
свога мужа!..“ Тога дана, никаква ласка ове жене није могла 
извући једне речи од лепе муштерије. Чежња која беше боц- 
нула младу жену удубљавала се све више у њу, у исти мах док 
се визија стварних препрека дизала пред њом све јасније, све 
теже. Ако се хоће да задобије љубав, треба и времена и места 
где се може обоје сусретати. Рене није посећивао велики свет, 
а да је то и чинио, било би горе. Друге жене би покушале да 
јој га узму. Овде, у овом стану у улици Мирило, она би могла 
урезати себе у његово потпуно ново срце, — али јој је сметао 
надзор Дефоржов! Први пут после толико година, она се осети 
као затвореник, и, за један часак, наљути се на онога коме је 

дуговала за све. Она руча, све мислећи на то, сама самцита, као 
што је обично ручавала, и то врло умерено. Чак и уз велико- 
душну помоћ свога заштитника, могла је достизати равнотежу 
у своме буџету само штедећи на ономе што се не види, као 
што је трпеза. У тој самоћи, она се осети за тренутак тако не- 
весела, виде тако јасно своју немоћ, да, дижући се иза стола, 
испусти један уздах клонулости што је код ње било ретко: „На 
што све муке >“ 

Да, на што све муке» Њен живот ју је окивао. Не само 
да није могла имати Ренеа код куће како је хтела, него чак ово 
поподне, нема ли састанак са Дефоржем успркос новом осећању 
које јој је почело испуњавати срце» „На што све муке 2“ понав- 
љала је у себи облачећи се за ту прилику, мећући, место високих 
ципела, плитке ципеле које се скидају лако; место мидера утегу 
што се откопчава спреда; хаљину која се лако свлачи, мрк ше- 
шир и, у џепу, двоструки вео. Поручила је да јој дођу кола у 
два сата, фијакер Колске Компаније са два коња, који је узимала 
месечно под закуп за поподне и увече. Кад се попе у кола, осети 
се тако смрвљена својим ропством, да јој дође да се заплаче. 
Како јој би пак кад, на углу улице Мирило спази Ренеа, како 
стоји као укопан и видљиво вреба да она прође» Њихове се очи 
укрстише. Он је поздрави поцрвенивши, и она отргнувши се од 
своје утучености, поцрвене у дну својих кола, толико се живо 
осети узбуђена што сретну младића, а нарочито што помисли: 
„Па и он сам ме воли...“ Она паде, она, то створење од рачуна 
и извештачености у једну од оних ћутљивих сањарија где жене 
што почињу волети уживају унапред у безбројним сластима осе- 
ћања које налазе и осећања које уливају. У тим тренутцима, оне 
се предају у мислима целе оном кога нису познавале недељу дана 
раније. Кад би смеле, дале би се у ствари, ту, на истом месту, 
што им не смета да увере човека који је тако говорио од првога 
дана најдубљим кутовима њиховог бића, да су оклевале, да их 
је он морао освојити мало по мало, с времена на време. Оне имају 
право, јер мушка таштина налази свој рачун у тешкоћама овог 
освајања, и мало људи имају здраве памети да разумеју божан- 
ску сласт љубави самоникле, природне, несавладљиве. Док је пе- 
сник одлазио говорећи у себи: „Ја сам пропао, никад ми неће 
опростити ову слободу...“ Сузана је осећала, са задовољством, 
како је хвата она унутрашња дрхтавица, пред којом се губи свака 
обазривост. Она је назирала, прелазећи преко својих јутрошњих 

бојазни један сплеткарски план, један од оних планова врло про- 
стих које проналази дубоко реалистички женски дух. Требало је 
заварати човека врло лукавог, врло посвећеног у њен карактер. 
Највештије је било понашати се баш супрдбтно оном што је овај 
човек морао и могао предвидети. Требало је похитати са ства- 
рима, навести Ренеа, у двема трима посетама, да јој изјави љубав, 
па онда одговорити сама и постати његова љубазница пре него 
што би добио времена да јој се удвара. Никад Дефорж не би 
поверовао у једну такву авантуру, он који ју је знао тако од- 
мерену, тако обазриву, тако вешту. Али ако је Рене презре што 
му се пода одвећ брзог Она махну својом лепом главом кад стави 
ту примедбу. То је била ствар такта; требало је употребити какво 
женско лукавство, а, на том терену, она је била сигурна у себе. 

Радост што је скицирала овај план у својој мисли, као и 
уживање што ће преварити вештог Дефоржа мешали се у њој 
тако чудно, да се она приближи не само без жалости, него чак 
са пакосним задовољством, тренутку свога састанка. Врати кола 
као што је увек радила, под изговором да хоће да пешачи, па 
замаче под сводове улице де Риволи. Кућа где је барон најмио 
стан за њихове састанке одвајала се од осталих тиме што је 
имала два улаза, ствар врло ретка у Паризу да се такве зграде 
бирају за љубавне сплетке великог света. Фредерик је врло до- 
бро познавао најдубље тајне париског живота, те је најбрижљи- 
вије избегавао већ. позната места Ово-место пак, које је от- 
крио, готово случајно, измакло је свакако оку оних који су тра- 
жили склоништа ове врсте, због свечаног и невеселог изгледа 
коју је имало лице те куће са улице Мон-Табор. Наместио је ан- 
трсол, што је имао једно предсобље и још три собе, од којих 
једна служила као салон за ужине, а по потреби и за ручак, 
друга за спаваћу собу; последња пак као кабинет за тоалету, 
Стан је био намештен с најбољим разумевањем онога што 
се зове угодност; застори и завесе спречавали су сваки шум; 
животињска крзна по поду изазивала су босе ноге; у алковну 
су била огледала као по јавним кућама, док су се ниске насло- 
њаче и дивани нудили за дуге, одане разговоре после миловања. 
Бескрајне подробности овог стана издавале су саме собом утан- 
чаност бароновог сладострашћа. Ову скривену кућу одржавао 
је његов собар, човек поуздан, чију је је верност гарантовала 
паметна комбинација његове плате. Сузана је долазила толико 
пута, годинама, у ову врсту кућице; она је толико пута наме- 

стила свој двоструки вео у сенци капије са улице де Риволи, 
толико пута прошла поред вратареве собе да је испуњавала го- 
тово механички ове обреде потајног вођења љубави, са слашћу 
што пече жене које трче за узбуђењем. Овог пута, пењући се 
уз степенице, не могаде се уздржати од једног упоређења. Она 
рече у себи да би се доиста другојаче осећала да у овом усам- 
љеном прибежишту иде у сусрет Ренеу Венси место барону! 
Знала је унапред врло добро све шта ће бити и да ће наћи 
Дефоржа; спремио је за њен дочек све до најмање ситнице, по- 
чев од цвећа у вазнама, па до кришки хлеба, премазаних ма- 
слом и медом, за ужину; она ће након једног тренутка прећи у 
кабинет за тоалету и вратити се расплетене косе, босих ногу у 
папучама које су сличне онима што је јутрос носила, у чипка- 
ном пењоару, спремна за задовољство, — задовољство које је, 
обично, само у пола подељено. Али се барон умео показати тако 
захвалан за оно што му она даје, био је тако духовит и тако при- 
јатан у разговору који је после долазио, да је најчешће он сам 
подсећао своју љубазницу које је време и говорио јој: 

„Хајде, Сузана, треба да се облачиш“. 

Овог пута, с расположењем душе и срца у којем се нала- 
зило, сама Сузана чим уђе, рече своме љубазнику: 

— „Мој добри Фредериче, мораћу те данас рано оставити“. 

„Што си се онда трудила, сирота пријатељице“, одгово- 
рио јој барон скидајући њен капут. „Могла си просто поручити 
у кратко да одложимо наш састанак !“ 

„Заиста је врло љубазан“, рече у себи млада жена, која 
се готово покаја због своје излишне фразе. Скиде шешир пред 
огледалом. Дијаманти њених минђуша синуше. Сва доброчинства 
за које је дуговала овом човеку што се задовољава тако лако, 
падоше јој на ум у један мах, и она, с поштењем у души — 
грешан положај садржи ове парадоксе савести — седе на ивицу 
Дефоржове наслоњаче и уздахну: 

— „Али мени самој било би сувише криво. Па зар ми не 
верујете да се 'осећам увек радосна кадгод дођем овде>2...“ — 
„Доиста му дугујем ово“, помисли она, и продужујући ово исто 
осећање чудне правде, показа се за време целог тог усиљеног 
састанка, као љубазница још предусретљивија и опојнија него 
иначе, тако да се после сат и по, од њеног доласка, Дефорж 
који ју је гледао како кокетно једе — као утонула у једну ве- 

лику наслоњачу — хлепчиће са ајваром и пијуцка дивно шпанско 
вино, не могаде уздржати, а да јој не рекие: 

— „Ах! Сузана! у мојим годинама !... Шта би рекао Ноаро2“ 

Овај Ноаро, чија слика прође изненадно кроз душу баро- 
нову, беше лекар, који је долазио, сваког јутра, трљао га бри- 
жљиво и пазио на његову свакодневну хигијену. Све је било у 
том животу систематске похоте срачунато почев од количине кре- 
тања које има сваког дана да узме, па до бриге за своје пред- 
виђено опадање. Узео је код себе једну сироту и побожну рођаку, 
која му је на добротворне сврхе трошила поприличну суму. Кад 
су му правили комплименте за његову великодушност, одговарао 
је у пола шаљивим цинизмом који му беше урођен: „Шта да се 
ради2 Треба спремити за старе дане једну милосрдну сестру којој 
ће човек бити инвалид... Ја ћу бити инвалид мојој рођаци, а она 
ће се бринути око мене као нико у Паризу...“ Обично су се ови 
каламбури хвалисаве себичности допадали младој жени. Она је 
у дну њих налазила једно схватање живота, чији јој савршени 
материјализам не беше одвратан. На крају овог састанка, кад он 
помену име свога лекара, она га погледа. Учини јој се, на свет- 
лости једине лампе у соби и у том тренутку заморености, погрб- 
љен, готово сломљен, с јасним знацима његових година не збрч- 
каној маски његове физиономије, опуштених бркова, надутих 
трепавица; и она, нехотично, схвати сву ругобу свога живота. 
Одвратно је кад се млада и лепа жена даје човеку кога не воли, 
чак и кад је тај човек млад, кад је ватрен, кад је заљубљен до 
ушију. Али кад је на ивици старости, кад је платио право да 
упрља ово лепо тело а не може да га опије — онда је то про- 
ституција што тако дира у срце да ту јад убија одвратност. Де- 
форж се појавио заиста стар пред очима Сузаниним, први пут 
можда, те у несавладљивом отпору целе своје душе, она изазва, 
на супрот, свежа уста, недирнуто лице онога чији је спомен пра- 
тио већ два дана. Ах! пољупци са овим младићем, пољупци који 
се дају без рачуна, без те одвратне хигијене и рачунице!... Шта 
ту! она је глупа што оклева и једног тренутка, па, како је била 
одлучна жена, она отпоче да ради одмах. Била се обукла поново, 
и, кад метну свој шешир, и закупча рукавице, рече Дефоржу, пре 
него што веза вео: 

— „Кад ћете доћи да доручкујемо заједно > Раније сте не- 
престано долазили и незвани... То беше тако пријатно...“ 

— „Сутра, не могу“, рече он, „ни прекосутра, али дан за тим“. 

Дело, књ. 63. 27 

— „У уторак, дакле 2 Свршено. Онда довиђења вечерас, код 
Г-ђе де Сермоаз, јелте>“ 

— „Да дивне жене“, помисли барон кад оста сам. „Могла 
би правити толико авантура, а она мисли само како ће ми угодити“. 

— „Прекосутра дакле“, говорила је Сузана, идући тротоа- 
ром улице Мон-Табор и бацајући опрезно погледе на једну и другу 
страну, тако вешто да се чинило као да није мицала очима; „си- 
гурна сам да ћу бити сама... Али какав изговор да дам Ренеу 
(она га већ звала тим именом) позивајући га 2... Добро! неколико 
стихова да препише за једну госпођу на примерку Каваљера“. 
Она пређе у улицу Кастиљон, пред један књижарски дућан. Била 
је у оном тренутку кад се план извршује готово механичном бр- 
" зином: „Само нека не почини глупости дотле“ > Само нека про- 
дужи волети ме и нека му нико не каже шта рђаво о мени!“ 
Паде јој поново на ум Клод: „Он је нова опасност“, помисли; и 
она нађе такође средство да је избегне, само ако види Ренеа пре 
тога. Она се сети да не зна адресу младићеву. Требало јој је само 
да посети Г-ђу Комов: „Она је управо код куће после шест ча- 
сова“. Дозва један фијакер и одвезе се у улицу Бел-Респиро. Нађе 
кнегињу срећом саму и немаде никакве муке да добије жељено 
обавештење. Красна жена, којој је забава успела, није престајала 
хвалити свога песника: 

— „Идеалан!“ говорила је са својим великим гестовима. „Пре- 
красан !... Па скроман!... То ће бити ваш модерни Пушкин...“ 

— „Знате ли где седи>“ уметну Сузана. „Посетио ме јеим 
оставио на просто своје име.“ 

Кад написа и посла писамце она паде у ону неизвесност 
којом се храни љубав у стању постајања, тако да наставници у 
завођењу препоручиваху најпре изазивање ове грознице, у доба 
кад беше у моди тај чудни и потпуно интелектуални порок. Да 
ли ће Рене доћи> Да ли неће доћи2 Ако дође, како ће ућиг 
Она ће видети јасно на први поглед да никакав облак није по- 
мрачио јасни спомен за који је била сигурна да му га је оста- 
вила о себи кад су се видели прошлог дана. Најзад, час који 
је одредила у свом писму дође, и кад слуга уведе младића, 
њено срце залупа можда јаче од и срца њеног безазленог 
љубавника. Она га погледа и прочита до дна његовог бића. 
Да, она је била стално за њега богородица каквом се на- 
чинила од првога дана, са оном вештином у преображају која 
одликује бића у сукњама. У његовим зеницама, које су биле 

нежно и загасито плаве, мешала се дирљиво радост са стидом: 
радост што је позван и што је поново види тако брзо, у том 
истом малом салону; стид што се појављује пред тим чистим 
анђелом иако се дрзнуо да је тражи по Опери и да је чека на 
углу њене улице. ЈЉупка глумица је уредила, овог пута, друге 
декорације својој лепоти. Села је поред прозора и радила неки 
рад, једну врсту кићанке пришпендлане на ђерђеву од зелене 
чоје, па чешљала свилу. Иза ње, кроз завесе од чипке, које су 
биле раскриљене помоћу њихових машна, и даље кроз прозор 
видео се крај пејсажа парка Монсо, бледо плаветнило неба, 
"сиво дрвеће, жута трава и са стране рушевина, црно зеленило 
бршљана. Фебруарско сунце је осветљавало овај хладни пејсаж 
и његови зраци миловали су Сузанине косе благим одблесцима 
као од злата. Хаљина скројена за кућу, бела с плавим везом, 
фантастичног облика, и украшена широким отвореним рукавима 
давала јој је изглед властелинке из средњег века. Њене ноге, у 
свиленим чарапама исте нијансе као вез у хаљине, држала је 
прекрштене скромно на једном табурету. Да ју је неко потсе- 
тио да, једва пре четрдесет осам часова, те исте скромне ноге 
лутале су по застору једног срамног антрсола, да је те исте 
косе узимао у руке један љубазник у годинама који ју је плаћао, 
да је она била најзад Дефоржова љубазница за паре, можда би 
она одговорила „не“ томе сећању, — и искрено, јер ју је жудња 
да се допадне Ренеу уводила у искреност и живост њене сада- 
шње улоге. Песник није видео далеко. Провео је три дана у 
сталном одушевљењу, осећајући како му чежња расте из часа 
у час, и сав весео што је осећа! У двадесет петој години, при- 
ближење страсти привлачно је исто толико колико је страшно 
у четрдесетој. Сузанино писамце дало му је у руке опипљив 
доказ да јој ситне несмотрености, које су му изгледале као зло- 
чин, нису биле мрске. Ипак, кад се тиче нечега што нам је за 
срце прирасло, ми налазимо безбројно мотива да сумњамо, те 
и ово велико дете беше толико безазлено да је дрхтало од 
страха како ће га Сузана примити. С тога, како се слатко из- 
ненадио кад је срео знаке просте фамилијарности, светле очи, 
благост у осмеху ове жене коју упореди одмах, у својој души 
тако намештену пред тим зимњим пејсажем, са оним светиљкама 
иза којих примитивни сликари развијају видике, воде и зеле- 
нила! Али то је била светитељка којој је први париски кројач 
сашио хаљину, светитељка која је сваког тренутка стресала исти 

мирис хелиотропа који је већ толико збуњивао младића; и ова 
светитељка показивала је, кроз исек свога дугог отвореног ру- 
кава, мишицу око које су дрхтале две златне гривне и чије 
риђе маље светлеле су на сунцу као њене косе, изврсно. 


Чега се Рене тако плашио, није се догодило. Г-ђа Морен 
не рече једне речце која би била алузија ни на Оперу ни на 
њихов сусрет на углу улице. У почетку те посете, она је про- 
дужила свој рад за ђерђевом. Навела је разговор врло природно 
поводом одушевљења Г-ђе Комов, на планове за будућност мла- 
дићеву. Она је говорила, она која није умела разликовати Бе- 
ранжеа од Ига, ни Волтера од Ламартина, сад као човек који 
се брине само за књижевне ствари. Срела је била Теофила Готје: 
два три пута за време Царства, и, у осталом, једва да га је по- 
гледала, тако јој се учинио без трунке британске елеганције ; али 
то је не спречи погодивши одушевљење Ренеово да му опише ве- 
ликог писца у појединостима. Толико ју је интересовао ! Свакако 
је имала негде и писама од њега: 


„Потражићу их“, рече она; па, хватајући се ове лажи, 
продужи: „Ја сам прекоревала себе што сам вас узнемирила 
тражећи вам један аутограф. Али моја пријатељица одлази сутра 
у Русију.“ 

„Шта ћете да напишем >“ упита младић. 

— „Што год хоћете“, рече она дижући се. Потражи књигу 
па после посади младића за мали писаћи сто, обавијен бршља- 
ном. Спремила је све да му олакша посао; отвори мастионицу 
са сребрним затварачем; утврди перо у држаљи од корњачевине 
и злата; кад то сврши, она очеша Ренеа, уви га дрхтајем њених 
рукава, мирисом своје целе особе тако да рука песникова до- 
некле задрхта преписујући, на првој страни од књиге, песму у 
две строфе коју је добра Г-ђа Еторел назвала сонетом: 


Утвара једне прошле године 
Појави ми се држећи у руци 
Једну белу ружу свенулу 

И роморећи у пола гласа: 
„Где је твоје срце од некада 2 


„Где је нада, процветала 

„Као ова ружа, у твом срцу, 
„Слатка нада и слатка ружа, 
„Ах, како су дивно мирисале 
„Кад су обе биле у цветању!... 

Кад Рене написа ове редове, Г-ђа Морен узе му књигу из 
руку, и, стојећи иза њега, рецитова, као за себе, обе строфе ути- 
шаним, готово нечујним гласом. Не рече речце ни похвале ни кри- 
тике. Заћута пошто је ове стихове изговорила као кроз уздахи 
као да је њихова музика дирала благо неко бескрајно слатко ме- 
сто у њеним сновима. Рене ју је гледао, узбуђен готово до лу- 
дила. Како је могао дати отпора тој узвишеној ласки коју је она 
пронашла да би завела младића, ласки што се обраћала с једне 
"стране његовој скривеној таштини као уметника, а са друге ње- 
говом најтананијем осећају лепоте» Јер је она умела тако лепо 
да позира у том читању ! Познавала је одвећ чар свога лица, гле- 
даног у три четврти, и својих занесених очију. Те лепе очи што 
тек беху дирнуле ове стихове спустише се на песника. Још мало, 
па би оне тражиле опроштај за сан у који су биле залутале. Она 
се учини као да одагна ове песничке визије да их не би профа- 
нисала, и, с радозналошћу толико истом стварном колико је њено 
узбуђење од уметности било само привидно рече: 

— „Опкладила би се да нисте написали ове стихове ради 
самог комада 2“ 

— „Заиста“, рече Рене и осети да поново поцрвене. Није 
могао лагати пред овом женом, па чак ни ради допадања. Али 
како да јој исприча ону ружну причу, чију је меланхолију средио 
у ову романцу захваљујући способности, својственој песницима, 
да премешта лако стварност у Идеал 2 

„Ах, ви мушкарци“, прихвати она, не наваљујући даље, 
„како се ви шеткате кроз живот, како сте слободни!... Али мо- 
лим вас, не сматрајте ово као жалбу... Ми, хришћанске супруге, 
наша дужност је да се покоравамо. То је још најлепше“. Затим, 
после једног тренутка ћутања, рече: „Вај! Ми не бирамо увек 
нашег господара...“ Она додаде, ударом резигнираног и поно- 
сног гласа који је допуштао и забрањивао у један исти мах свако 
тумачење: „Жалим јако што вас још нисам могла представити 
Г. Морену. Видећете, он је красан човек... Не интересује се много 
уметношћу, али је врло способан у трговини... На несрећу, ми 
живимо у доба где треба бити из Израиља, па да се одмакне да- 
леко...“ Антисемитизам, као што се може мислити, био је врло 
далеко од Сузане, која је рачунала у своје лепе дане кад год је 
ручавала у две три јеврејске куће кнежевски гостољубиве; али 
је она помислила да ће ова фраза допунити како треба нијансу 
религиозности којом се хтела окружити у очима младићевим... 

„Мој муж ће вам се у почетку учинити нешто хладан“, продужи 
она. „Мој сан је био да имам у салону песнике и уметнике... Али 
знате, та господа су нешто љубоморна на све вас, па после Г. 
Морен не воли много свет. Допада му се само најужи круг, само 
позната лица...“ 

Говорила је тако, као да је приморана и као да је хтела 
рећи Ренеу: „Опростите ми ако вас не могаднем примати онако 
како бих желела...“ То је значило још да је дивна жена — ох! 
не јадајући се — жртвована, у њеном браку, тим хладним дру- 
штвеним обзирима који не воде никаквог рачуна о осећајима. 
Већ, у Ренеовој машти, оцртавао се пријатни, весели Пол Мо- 
рен, као неки ћудљив и обесан муж, за кога је овај створ више 
расе везан убиственим ланцем дужности. Он осети за њу, поред 
све страсти која је њим владала, оно сажаљење које жене воле 
да уливају у толико више у колико га мање заслужују. Проши- 
рујући на друге оно што је хтео њој рећи, он се усуди да 
одговори : 

„Да знате, госпођо, колико сам пута зажелео, шетајући 
случајно по Јелисејским Пољима, да ми се повере меланохолије 
које сам, чини ми се, сретао на извесним лицима !.. Ја сам увек 
мислио да су туге у раскоши, душевни јади у материјалном 
блаженству највише за жаљење...“ 

Она га погледа, као да ју је изненадио овај говор. У ње- 
ним очима је почивало оно усхићено и нехотично чуђење жене 
кад сретне изненадно код човеки неочекивани израз сентимен- 
талне душе за коју је мислила да се налази само код њеног пола. 

— „Мислим да ћемо брзо постати пријатељи“, рече она, 
„јер имамо врло сличне кутове срца... Јесте ли ви као јаг Ја 
верујем у симпатије и антипатије првог сусрета, и верујем да 
осећам такође кад ме неко не воли. Тако, — могуће да не треба 
то да вам кажем, али вам говорим у поверењу, као да вас по- 
знајем од вајкада, — а што се тиче вашег пријатеља г. Лар- 
шера, сигурна сам да му се не допадам...“ 


(Наставиће се) 


С ФРАНЦУСКОГ ПРЕВЕО 


МОМ Љу. 


ПРЕПИСКА ИЗМЕЂУ ЕПИСКОПА ШТРОСМАЈЕРА 
И ГЛЕДСТОНА 


(НАСТАВАК) 


2. ЕПИСКОП ШТРОСМАЈЕР ГЛЕДСТОНУ, 24 октоБРА 1876. 


Врло уважени господине и, допустите ми да додам, врло 
драги пријатељу! јер сви они који се боре за истину и правду 
у овоме свету везани су везама једног у истини светог уједињења 
у вишем пријатељству и савезу, са задатком да употребе све на- 
поре да човечанство никад не оскудева у свакидашњем хлебу 
истине и правде, јер од тога зависи његов моралан живот онако 
исто као што његов физички живот зависи од материјалнога хлеба. 

Ваше писмо било је велика част за мене и оно ме је много 
обрадовало и охрабрило. Ви сте добро учинили што сте изашли 
из своје повучености, јер, драги мој пријатељу, сам Бог вас је 
поставио на таку једну висину, да чак и јесен вашег живота не 
припада вама него вашем славном народу и целом човечанству. 
Допустите ми сад да вам дам своје мишљење о догађајима што 
су се догодили од мог првог писма. 

Примирје је изазвала енергична руска интервенција. Изгледа 
ми да ваш Први Министар! није урадио мудро и државнички што 
је држао свој последњи говор. Сви они који желе да се о вели- 
ким питањима не стварају забуне него да се решавају пре памет- 
ним и мирним споразумима него оружјем, извесно би избегавали 
да прерано држе ратоборне говоре који само могу да распале 
страсти и да пробуде узалудне наде. Опште је мишљење да је 
говор вашег Премиера изазвао говор рускога Цара у Москви. Оба 
говора нису ништа допринела стишавању духова. Моје је убе- 


1 Дизраелк 

ђење да одржање мира и постигнуће великог циља који сви при- 
јатељи човечанства имају пред својим очима, у главноме зависе 
од држања Енглеске. Али би због тога Енглеска требала да остави 
на страну све ситне обзире, и да поштено и свим срцем потпо- 
могне напоре Русије. Истина, кажу да Русија, сем јавно изнесених 
циљева, има и извесних нарочитих намера у Источном Питању 
које су штетне по опште добро. Ја не знам ди ли има истине у 
томе; али знам да се опозицијом у једно незгодно време такве 
штетне намере не могу да ометају. Само ако Енглеска с потпу- 
ном оданошћу прихвати ствар потиштеног Хришћанства, онда она 
и пред Богом и пред људима задобија право да пази на Русију, 
и у случају потребе да јој довикне „Довде и не даље“; доку 
противном случају она ће бити одговорна и пред Богом и пред 
људима за рат и што су се разбиле све оне наде које су источни 
Хришћани гајили. Енглеска је данас у томе погледу на опасноме 
путу. Она се вероватно већ сувише везала с једном државом чија 
је судбина, на несрећу, у рукама једног надувеног народа који, 
истичући на један луд и сујетан начин своје сродство с Турцима! 
и одобравајући сва турска средства просто зато, што су она из- 
вршена над јадним словенским Хришћанима, иде на сусрет једном 
рату против Русије у савезу с Енглеском и Турском. Ако, као 
што изгледа, Енглеска доиста сувише слуша тај народ, онда је 
рат у томе правцу неизбежан. Последице таквог једног рата нико 
данас не може да предвиди : али једна ствар изгледа извесна — да 
би Енглеска у том случају за навек жртвовала свој морални углед 
и утицај међу Јужним Словенима. Исто је тако јасно да би сеу 
том случају Јужни Словени више него икад привезали за Русију 
Природна мисија Енглеске је да у будуће уводи најзамашнија 
побољшања судбине Хришћана у Турској, и ако је могуће чак 
да надмаши Русију у томе погледу. Истина је да ће та ствар на- 
илазити на многе тешкоће, али се само слаботиње устручавају од 
тешкоћа ; једном истински просвећеном разуму, ако су уз то још 
и часне намере, решење сваке тешкоће је могућно. Каже се да 
су Хришћани пали сувише ниско да би били способни за ма какву 
ширу аутономију. Јесте, Хришћани у Турској су доиста потонули 
сувише ниско, али чије је то дело То је једна страшно изврнута 
логика кад се из опадања Хришћана изводи право Корана, чија 


1 Ово се, разуме се, односи на Мађаре који су преко графа Андрашиа 
владали целом спољном политиком Аустроугарске. 

је четворовековна владавина одговорна за њихово бедно стање, 
да још и даље наставља своје дело понижавања и опустошења. 
Прва дужност Европе је да ослободи јадне Хришћане што брже 
и што потпуније од те авети што их притискује. Хришћани су 
ниско потонули, али на срећу они још нису изумрли; док је Коран 
по самој својој природи тиранин и савршено неспособан да буде 
праведан према Хришћанима. У последње време се одиграва једна 
комедија која се зове „Турски Устав“. Али сваки озбиљан човек 
зна шта да мисли о томе! Где су у Турској оне социалне и мо- 
ралне клице које би могле бити способне за живот и за оне до- 
бротворне функције које устав врши, на пример, у Енглеској» 
Као свака новина до сада, тако би и овај ново-пројектовани устав 
судбину Хришћана просто још више погоршао. Ми то већ видимо 
пред нашим очима. Сада у Босни и Херцеговини, а вероватно и 
у Бугарској, Турци купе потписе знатнијих људи обе хришћанске 
вероисповести; они потписују изјаве у којима Турци тврде да су 
потпуно задовољни с рајом, 2 јадна раја с Гурцима, и да они 
протестују против ма каквог другог тодиз муепа! који би био 
различит од садашњег. Можете лако да замислите положај јадног 
свештенства обе вероисповести према турскоме предлогу. Њима 
чак не допуштају да виде садржину изјава које имају да потпишу, 
јер би то била увреда за охоле Отомане. Ако јадни свештеник 
потпише, онда је он за навек потврдио ропство своје и свога на- 
рода. Али ако не потпише онда је он њихове животе изложио 
очигледној опасности, ако не сада кад су Турци нешто више оба- 
зриви, у сваком случају у будућности. Турци су, као и сви источни 
народи, подмукли и лукави. Све што у уставу буде гарантовало 
права становништва они ће гледати да избегну и да учине не- 
остварљивим; док све што може да служи као оруђе људског 
неваљалства и разметљивости према јадним Хришћанима употре- 
биће се до краја. 

Даљи приговор је, да је једна стварна и широка аутоно- 
мија почетак краја. Ојачајте хришћанске народе у њиховој ау- 
тономији и Турци у Европи су свршили. Ја одговарам: Јесте, 
тако је! Као државник ја никад не бих порицао ову намеру, 
дајући аутономију хришћанским областима Турске. Турска је 
очевидно један болесни Лазар, с том разликом што турски Ла- 
зар, док телесно једва животари, дотле је душевно већ у гробу 
и задах смрти распростире на све стране. Нема силе која тога 
Лазара може да исцели. Задатак Европе се просто састоји у 

томе да Европу очисти од Турака, ако је могуће без крвопро- 
лића и великих потреса. То се може да постигне једино дава- 
њем аутономије хришћанским областима. Драги мој пријатељу! 
Кад би хришћанска Европа била свесна своје више мисије, она 
ни за један тренутак не би трпела та свирепства чији смо жа- 
лосни сведоци ми. Хумана Европа је међународним уговорима 
забранила употребу у једном модерном рату ратних оруђа која 
нагрђују и уништавају, али је заборавила да има на уму да је 
човек, дивљак и фанатик, најсвирепија и најстраховитија ратна 
машина. Иначе она не би допустила да се најсуровији и нај- 
дивљији народи Азије и Африке пусте на несрећне хришћанске 
народе. Они су свирепији од хијена, немилосрднији од најстраш- 
нијег ратног оруђа. Они не штеде ни децу, ни старце, ни жене. 
Они не знају за обзире према заробљеницима, рањеним и нео- 
ружаним људима. За њих Црвени Крст на амбулантама и бол- 
ницама није знак милосрђа, него мржње и одвратности, који их 
дражи на суровост и зверство. Или ће Европа најзад да учини 
своју дужност или ће Бог умирућу отоманску расу да употреби 
као страшан бич за Европу, која је потонула у раздор и ситне 
размирице и потребно јој је једно крваво подмлађивање. На 
Енглеској лежи данас једна велика одговорност. Она ће бити 
или један благослов за свет, својом тихом и искреном оданошћу 
Хришћанству, или отпуштајући бес рата она ће бити једна не- 
срећа за свет. Како свет данас стоји, на Енглеску се може да 
примени библијска реченица „розшиз ст гезштесПопет уеј 
гшпат тиЛогшт 1п Ј5гае].“ Али изнад свега, ако сачува своју 
мирноћу и суђење и ако се чува неумесних сугестија, Енглеска 
ће мојој драгој Аустрији да учини велику услугу. 

Бојазан да би пут Енглеске за Индију могао бити затво- 
рен је, по моме дубоком уверењу, детињаста. Пријатељу! Бог 
је очевидно метнуо у руке гордога Албиона кључеве од оних 
сјајних морских путева који везују Европу са осталим светом 
и никаква сила на свету не може те кључеве да истргне из руку 
Енглеске. Енглеска надмоћност на мору је воља Божја, којој се 
у општем интересу сви морају да покоре. Енглези су природни 
заштитници слободе мора, која је потребна да потпомогне је- 
динство људскога рода које је очевидно у Божјем плану. Кад 
би се ма ко усудио да покуша да препречи пут Енглеске у 
Индију, снага Енглеске би га смрвила усред одобравања свих 
образованих народа. Ову бојазан за Индију ја сматрам као не- 

основану и вештачку. Енглеску и Русију очекују у Азији велики 
задаци. Ова мисија коју је Провиђење одредило трајаће не сто- 
тинама него хиљадама година. За све то време оба Царства 
треба да живе у миру и узајамном поштовању. Што се саме 
Европе тиче, један нов поредак ствари изгледа да је у поро- 
ђајним мукама. Бог је Енглеску тако поставио у Европи да је 
за њу везују хиљаду веза, али је она у исто време својим острв- 
ским положајем одвојена од ситних страсти и размирица у са- 
мој Европи и најбоље је квалификована да игра улогу судије у 
свима тешким питањима. Кезштесно тиПогит! Таква улога је 
сјајна, али и врло деликатна и пуна одговорности. ИМ у овом ве- 
ликом Источном Питању све су очи управљене на Енглеску. Сваки 
осећа да готово све зависи од држања Енглеске. Из свег срца 
желим да Енглеска изврши свој велики задатак. За то је потребна 
чврстина и потпуна оданост хришћанској науци. Нарочито Енгле- 
ска има, по моме мишљењу, да се чува да се не наговори са 
стране што се у таким приликама чини код сваке Силе, као што 
је некада паклени наговарач био напао нашега Господа. 

Биће ми неизмерно мило ако ми укажете част да вас у сво- 
јој кући угостим, са поштованим Лордом Актоном, који је мој 
пријатељ и с којим сам делио радост и тугу за време Ватикан- 
ске Консисторије... 


3. ГЛЕДСТОН ЕПИСКОПУ ШТРОСМАЈЕРУ. ХАРДЕН, 5 НОВЕМБРА 1876. 


Има већ више од три недеље како сам примио писмо које 
је ваше Преосвештенство било љубазно да ми пошље. Узрок 
моме ћутању није била ни равнодушност нити лењост. У тренутку 
кад је то писмо дошло, Турска Штампа (као што је она сасвим 
праведно .названа) у Лондону трудила се да отрује јавно мишљење 
једном масом лажи (ништа мање) о руским „свирепостима“ у Тур- 
кестану. Није то било питање човечности ; то је био један врло 
вешт покушај да се ослаби јавно осећање које се тако живо било 
узбудило: хтело се да каже „Руси и Турци су подједнаки нит- 
кови: не узимајте од једних да бисте дали другима“. У садашњем 
тренутку, кад се Енглеска Влада тако жалосно удалила од своје 
дужности и Руси остали скоро једини да се боре за оне тужне 
земље, то ми је изгледала већ довољно озбиљна ствар. Према 
томе — ма да против своје воље — ја сам био отпочео да испи- 
тујем то питање, и резултат мога рада објављен је пре неколико 
дана у Савременом Прегледу. Шаљем вам један примерак 

тога; али то је у ствари само једна брошура за ту прилику, и 
не вреди да је ви прочитате: ма да мислим да она треба да буде 
од неке користи за енглеску публику. 

Прва моја мисао после пријема вашега писма била је ово. 
Јако сам желео да ми допустите да пред публику изнесем један 
тако интересантан докуманат: чак и анонимно, ако би његово 
објављивање било немогуће под вашим именом, које би му пред 
мојим земљацима дало много важности. 

Не могу да вам кажем колико се много придружујем уну- 
трашњим осећањима тога писма. Питање о областима Турске 
које пате, за мене је питање првога рада. Оно ме је извукло 
из моје повучености, коју сам у неколико био почео да уживам, 
после четрдесет и четири године непрекидне борбе у енглеском 
политичком животу, и пошто сам готово навршио шездесет и 
седам година живота. Могу доиста да вас уверим да је то у 
многоме за мене жртва, да тако променим ток својих мисли и 
свог свакодневног рада, и да се још једном бацим у бурно море. 

Мипс агз Но, еј тегзог су из ипаз. То је жртва коју 
са задовољством чиним и којасе не треба да чини само у пола. 
Ја онда морам да пратим ово питање кроз све његове стран- 
путице док милошћу божјом не приспе у своје пристаниште, 
док не добије своје праведно решење. 

И ја се надам, готово могу да кажем ја верујем, да ће од 
сада ово велико питање бити на доброме путу. Не зато што је 
енглеска влада коначно преобраћена. Него ми изгледа да је ова 
влада — и ако можда она то није ни знала — предузела 
један одређен и важан корак у тренутку када је поднела си- 
лама; предлог за административну аутономију оних области, 
ма како да је он непотпун. Јер је у основи сваки такав предлог 
заснован на принципу страног мешања у унутрашње ствари 
Турске. По моме мишљењу не може више бити питање о томе 
да кад су се шест Сила заложиле за то мешање једним све- 
чаним актом, да је у томе ангажована и њихова част, и, према 
основноме схватању њихове дужности да сачувају европски мир 
и поредак, да до краја иду путем којим су пошле, и да нађу 
средства којима ће себи да обезбеде успех. Зато у моме духу 
нада претеже страх, и Богу сам захвалан за све што је учинио 
до данас, усред толиких опасности и тешкоћа, глупости и подлости. 

Немојте да уображавате, Преосвештенство, да се енглески 
народ покајао, потпуно или делимично, за оно што је рекао 

или учинио за последња два месеца. Што је сад мање ларме 
има два узрока: пре свега готово сви су градови у земљи ка- 
зали своје мишљење и они не желе да исту ствар кажу двапут; 
затим, мисли се да је влада, појеп5 уојеп5, осетила подстрек споља, 
и сада не сме, и кад би хтела, да истраје на једном погрешном 
путу по коме је тако дуго ишла. Међутим, још је далеко од 
тога да је извршено оно што је потребно. Без сумње, наши 
Англо-Турци (а њих има доста) рачунају, а не сасвим без раз- 
лога, више на замореност него на какве могуће промене јавнога 
мишљења. Али с једне стране, ја држим да су они у заблуди, 
а с друге да смо ми огромно добили земљишта, на начин који 
сам горе објаснио. Не, овај народни покрет, тако свеж, и тако 
прост, и, усуђујем се рећи, тако племенит, није био без плода. 

Чега се увек имамо да бојимо то су узајамна подозрења 
Сила. То је најчудноватија од свих настраности; али међу нама 
Енглезима они који се непрестано жале на агресивно држање Ру- 
сије, да ли стварно или се то само предпоставља, увек они сами 
имају једну задњу мисао, и понекад тек што нису наговестили 
да Енглеска мора да заузме Египат, можда и Крит, да би обез- 
бедила пут за Индију. У садашњим околностима то би, по моме 
мишљењу, била кривица и лакомисленост. Енглеска флота треба, 
и дуго ће моћи, да чува пут за Индију; и Британско Царство. 
нити има право ни потребу да дира у ма чију слободу. 

Писао сам сувише доцкан и много, и своје извињење за 
то налазим у вашој снисходљивости и симпатијама. Сем тога, 
држим да је ваше Преосвештенство млађе од мене; и надам се 
да ћете посетити Енглеску где ћете наћи све симпатије и по- 
штовање које вам дугујемо. Али се исто тако и ја не могу да 
одрекнем наде да посетим вас. О томе сам чак и разговарао с 
Лордом Актоном. Ми мислимо да заједно путујемо, у какво згодно 
време, у Ђаково. Можда је то само сан, али то је један дра- 
жесан сан који ја не желим да растерам. 

Остајем са осећајима поштовања и пријатељства, 


Вашег Преосвештенства одани слуга, 
В. Е Гледстон. 


(Наставиће се) 


(С ЕНГЛЕСКОГ ПРЕВЕО В. А. 


О СРПСКОМ ИМЕНУ 
ПО ЗАПАДНИЈЕМ КРАЈЕВИМА НАШЕГА НАРОДА 


— наставак — 


1722. год. На црквеној књизи дреновачке цркве (у запад- 
ној Славонији) стоји записано, да је та књига 1722. године да- 
рована по наредби рускога цара „Сербскма и кесарскил земли 
вђ Георгиевскои м(ојн(а)ст(в)рђ в новостроеннуо церковђ Бо- 
жпо Безденежно.“! 

» 1725. год. посла архимандрит Јанићије путир и друге неке 
ствари у манастир Шишатовац у Сријему и на путиру, који се 
и данас налази у манастиру Шишатовцу, написа, да га шаље 
из Москве „в сербскео земло в монастинрђ Шишатовацђ“.“ 

172%. год.: види у У. глави 1727. год. 

1728. год. (6. маја) потврди „српски краљевски судија“ 
(„Јадех Кеојиз Казсјапогшт“) неки „колацијонални лист“ у Оси- 
јеку на молбу пакрачкога владике М. Стефановића.3 

1728. год. (26. јуна) даје цар Карло МГ. право, да потвр- 
ђује владике, Мојсију Петровићу, православном архиепископу 
„Иилирскога или српскога народа у Славонији, Србији и тами- 
шком крају“ („Маошв Шупгсае зеп Казсјапае рег 5ејауопат 
Зегујат ећ Газа тећши Тетевајепвеп“).4 

1736. год. (26. августа) пишу руски наставници у Карлов- 
цима митрополитској конзисторији и кажу“: „Б(ојгомђ собранал 


1 Лаз. Богдановић, Браство, 8 (1899) стр. 106. 


(Уј 


Љуб. Стојановић, Стари српски записи и натписи, [ (1903) бр. 2459. 


Шематизам православне српске епархије пакрачке за годину 1898 
(1898) стр. 9. 


4 Г. Витковић, Гласник срп. учен. др. П. од. ПЛ (1878) стр. 306. 
5 Р. Грујић, Споменик срп. краљ. акад. 49 (1910) стр. 123а. 

архтепис копскаа, АЈ скал Славено-Сербскал ЈИајконнал 
Консисторта.“ 

1736 год. написа руски наставник у Карловцима М. Ко- 
зачински неки спис у облику драме, у ком се „Веи шестђ школђ 
со Сербгело“ захваљују митрополиту: „Ако Ф бвкварцовђ пове- 
лЂлђ обвчати дђти Сербскфа,“ 

1737. год. (13. августа) добили су руски наставници у Кар- 
ловцима свједочанство, у ком ОРН да су, марљиво учили четири 
године „в' митрополиских' кар ловачких школах дђти нашел 
славено-сер бека наши“. 

1787. год. (10. новембра) пишез руски посланик у Бечу Лан- 
чински о исплати Руса наставника у Карловцима и каже, да је 
покојни архиепископ „кони, кола и пвтнви трошакђ прислалђ и 
до в Сербио походацих учителен... пространно писалђ“ а они 
„пзтђ воспртали и вђ Карловцћ пришли“. Овдје се Сријем сматра 
за дио Србије. 

1788. год. дође неки мисијонар у Славонију к Орбину пра- 
вославне вјере, који је био осуђен на смрт заједно с некијем 
војничкијем старјешином који је знао српски језик („сшт деси- 
попе дпорјат Шпепае Казсјапае опаго“) да га преко тумача то- 
унијата прије.него што буде погубљен.“ 

1743. год. пише српски архиепископ Арсеније Јовановић ца- 
рици Марији Терезији и спомиње, како су Срби („Зегућапег“) у са- 
дашњим незгодама помагали царици, и то из поморишке, потиске, 
подунавске, горње и доње посавске крајине... псто тако из Хрватске.“ 

71743. год:: види у У. глави 1748. год. 

1746. год. (5. јула), пише фратар Фр. Ивановић славонски- 
јем гвардијанима и каже „да ђ1 упо дођго ђПо, да од зуеса па- 
тода пазеда, Хопко Ктафапа, КоПКко габапа ппадето јез попа 
ашшћеп са 11 зелтриз“, каже, да ће им много помоћи „таскг; аје- 
зао“, каже: и „зтрзкг осим пек пат дади абегћа опе“ итд.“ 

1748. год. било је суђење жени Јована Павковића Аници 
(тобожњој „вјештици“) из Чепина (близу Осијека). У списима о 


1 Р. Грујић, у истој књизи стр. 1414. 
# Р. Грујић, У истој књизи стр. 125 а. 
Миа Грујић, у истој књизи стр. 127. Исп. Р. Грујића Апологију (1909) 

стр. 16 

4 М. МШез, бушђојае ад Шивбтапдато ћавЕогта та есејезјае олепфа 5 1 |егг15 
5. 5берћаш (1885) стр. 807. ; 

5 Ђ. Рајковић, Летопис Матице Српске, 137 (1884) стр. 46. 

6 Е. Ферменџин, Асја Возпае (Мопшт. З]ау. тема. ХХИ, 1892) стр. 552. 

истраживању спомиње се и пет свједока с додатком „Србин“ 
(Казејапив) или „Српкиња“ (Казсјапа), уз то се помиње и неки 
дјечак Србин (Казсјапи5) и нека Савица Српкиња (Вазсјапа).: 

1751. год. (16. новембра) помиње царица Марија Терезија. 
у Подборју (Дарувару) двије српске цркве, начињене од дрвета. 
(„тутеуег... Јалгаасћет уоп ћоју егђашјег Ктећ“).= 

1751. год. пише угарска дворска канцеларија царици Ма- 
рији Терезији и каже, да су многи крајеви у Славонији, коју 
су од Турака отели, остали пусти и да се тамо насељава „српт- 
ски народ“ („пао Казсјапа“).3 

1754. год.: види у [. глави 1754. год. 

1761. год. штампана су у римничкој епископији „Правила 
молебнал“ за српске „просвјетитеље“. У служби деспота, Јована. 
стоји ово“: „ликовствви сербскилљ народевђ 0(о)гособраннаа 
чето“; „оудивишаса народи сердстји, зрафе спо пр(ајв(е)днао. 
д(в)шв“; „пртидите и вси сербстји народи“ и кажимо...; за Јо- 
вана се каже, да је „веселте земли сербскђа“ и „Радвиса Теанне... 
земли Сербскћа оутвержден1е“ ; „Пртидите славеносербскаге народа 
собори“ ; „Красна похвала еси и веселе земли сердскђа“ ; „Теанне, 
сербскђа земли свђтило вилса еси“ ; (исп. „Земла ваша сурмја“ 
лист 120 6); „Ликви сурмје, страно сербскал“ ; „Велика та сербстђи 
земли севђтилника 6(ојгљ показа“; „РаднвИса, земли сербстђи 
заствпниче“ ; „Похвала еси земли сербстђи“ ; Прјидите сербстји 
народи вси“; „Ликзи сурмје и страно сердскаа веселиса“. 

1761. (1762.) год. написа Јован Рајић реторику на латин- 
ском језику за употребу омладине „илирско-српске у архиепискон- 
ско-митрополитској гимназији карловачкој“ („Шугсо-зегтфтсае 
Сутапазјо Атећервсоро- Ме горошапо Сагоутсел51“).5 

'762. год. написа Јован Рајић географију „дла обвченја 
поношества Славено-Сербскаге у карловачким обтценародинмљ 
школамђ“.,6 


1 Ујезник Кг. ћгу.-5јау дат. хет. агктуа, П (1900) стр. 237. 238. 289. 242. 

2 Рад. Грујић, Апологија српскога народа у Хрватској и Славонији 
(1909) стр. 57. Испор. и стр. 100: „Кангеп“. 

8 ХМ. МШег, Зутђојае ад Шизбгапдат Тафотат ессјезјае огјепба 5 1 бегт 15. 
согопае 5. 5ферћаш (1885) П, стр. 703. 

4 Лист 114а, 114а/6, 1146,. 1156, 1166, 1186, 1196, 120а, 1276, 129. а 
(двапут), 133 6 (двапут), 134а. 

5 Д. Руварац, Бранково Коло, УП (1901) полустр. 1188. 

5 Д. Руварац, Бранково Коло, УП (1901) полустр. 1188. 

1762. год. наштампа М. А Рељковић свога „Сатира“. На 
стр. А 5 (1779. год. стр. С 2—8) каже Олавонац, да ни његови 
стари нијесу имали школа, али су пебро живјели. На то му 
одговори М. А. Рељковић: 


„О З]ауопсе, 1 зе уПо уага5, 
Кој; год па (ако одооуага5; 

Ма5; зтатг јези Кплоп хпан, 
бтозке 551 а згрвкб р1зап.! 


Могао би ко рећи, да се овдје мисли на ћириловска („српска“) 
слова, али би то најприје требало доказати, а онда треба звати 
да народи обично своја слова својијем именом називају. 

1775. год. На једном протоколу пакрачкога владичанства 
стоји овај натпис: „Протоколђ Сербскти на лђто 1775. МО 9-908,2 

1776. год. (4. априла) пише (свакако пакрачки владика) 
карловачком архиепископу и митрополиту и каже у писму, да 
његов досадашњи секретар зна „Сердскфи, Немачкји, и Ла- 
тинекји“,3 

1776. год. (18. новембра) пише пакрачки владика неком 
проти у свом владичанству и спомиње „наше Сунодално Про- 
шенје по коме у свакомђ Протопошатв Една Сербска Школа 
уредити се имфлабњ“.4 

1776. год. На другом протоколу пакрачкога владичанства 
стоји овај натпис: „Протоколљ Сербскфе на лфто 7762. М 26,5 

1776.—80. год. (по свој прилици у фебруару 1778. год.) 
жале се вуковарски Срби преко поджупана сријемске жупаније 
царици Марији Терезији на неке неправде и у тој жалби кажу 
„нашљ славеносрбдскоиш и вђрни народђ“ ; спомињу „заслуге на- 
шега народа сербскога“, пи опет спомињу „нашљђ народђ сердскги“, 
спомињу неке ствари које су „свему нашемђ народу сербскомљ 
на велику несрећу“, жале се што су митрополит и владике 


ТИ у М. Сецековића, Ојеја М, А. Кејкоу1са (1875) стр. 391. — 1871. год. 
штампао је Драг. Харш Сатира у Осијеку и покварио ово мјесто овако: Махкг 
5и., а пазке разаћ (14. стр). 

У владичанском архиву у Пакрацу 

У српском протоколу од 1776. год. у владичанском архиву у Пакрацу. 
У српском протоколу од 1776. год. у владичанском архиву у Пакрацу. 
У владичанском архиву у Пакрацу. Испор Р. Грујића, Апологија (1909) 
стр. 211. 

6 Р. Михајловић, Јавор за 1890. год. стр. 250—51. Иси. Јавор за 1890. 
год. стр. 270. и Летолис Мат. Срп. 96 (1857) стр. 97. 99. 


Дело, књ. 68. 28 

многе светковине а „навластито: србске у томђ календару кас- 
страли“, спомињу „наше светковине навластито сердске“, туже 
се, да ће им дјеца заборавити „да смо ми кадгодђ от свога серд- 
скога рода и колфна свете... имали лоде“, и спомињу „нашђ 
славено-сербскљ пл вђрни народђ“.: 

1777. год. (14. јула) пише пакрачки владика карловачком 
архиепископу и митрополиту и у писму спомиње учитеља срт- 
ске пакрачке школе ријечима: „Магистерђ Н(ајшел Пакраћкиа 
Сербскиа Школи и спомиње (пакрачкога) учитеља, који је све- 
штеник и „кои Сербскућ точио дфца учитђ“,= 

1777. год. (1. августа) пише џакрачки владика карловачком 
владици и каже, да му је митрололит јавио да ће се „Преводђ 
Регуламента“ штампати „у Сербсколљ авкв“.3 

1777. и 1778. год. На једном протоколу пакрачкога вла- 
дичанства стоји овај натпис: „Протокољљ Сербскаф на лђто 
77т-е МО 389 и на лбто 7782 МЕ [ов 4 

1778. год. (22. јула) пише пакрачки владика старогради- 
шком проти и казујући датум додаје ријечи: „по нашем» Сердб- 
скомв Календарв“.> 

1778. год. (11. септембра) пише пакрачки владика митро- 
политу у Карловце и каже за једнога пароха, да је „регзларне 
пе шкелах Сербскиг и Латинскихђ училсе“.9 

1778. год. (4. новембра) пише џакрачки владика митропо- 
литу у Карловце и казује, како би добро било основати поред 
осталога „и Мале Сербске Школе“ и додаје „СОлучаи пакђ за 
касиранје Беловарске Мале Сербске Школе достоино Естђ далше 


репрезентирати“.“ 


1 Р,. Михајловић, Јавор за 1890. год. стр. 251а,6, 268а, 2690, 2706, 
983 а. Адам Драгосављевић, Летопис Мат. Орп. 96 (1857) стр. 84, 91, 95/6, 98. 
101. (Разлике у језику, у ова два издања, нијесу споменуте). 

2 У протоколу од 1777. и 1778. год, који ћу одмах споменути, у вла- 
дичанском архиву у Пакрацу. 

8 У истом протоколу у владичанском архиву у Пакрацу. 

4 У владичанском архиву у Пакрацу. 

5 „Сопсерђ Ргобћосо!“ од 1778. год. у владичанском архиву у Пакрацу. 
Исп. у Р. Грујића, Апологија (1909) стр. 228. 

6 „Протоколђ различнњех Сербекњх Концептовљ“ који ћу одмах споме- 
нути у владичанском архиву у Пакрацу. 

7 У протоколу од 1778. и 1779. год., који ћу одмах споменути у влади- 
чанском архиву у Пакрацу. Исп. у Р. Грујића, Апологија (1909) стр. 240. 

1748. и 1779. год. На једном протоколу пакрачкога вла- 
дичанства стоји овај натпис: „Протоколђ различннх Сербскљех 
Концептовђ. На лфто 7782. МУ Паг и на лђто 7799. М 18,1 

179. год. (18. децембра) пише пакрачки владика северин- 
ском проти и каже му, да пошаље њему регуламенат на ње- 
мачком језику „Гдђ Сербске... предати холцетса вам натрагљ 
повратити“. 

1783. год.: види у У. глави 17883. год. 

1785. год. (18. октобра [10. новембрај) допушта аустријска 
власт „да се Катихизис 1774. год. одобрени од Синода „„за 
поностђ Србска токмо на СОловенскомљ““ језику штампа“.3 

1787. —1792. год. учио је Ђорђе Хранислав, доцнији вла- 
дика бачки, у „Шкоље Нормалној Румској Славено-Сербској“, 
као што сам пише 1829. године.“ Још каже, да је предавао у 
карловачкој гимназији реторику „в прозје Латинској, Њемец- 
кој, и Славено-Сербској“ од 1804. до краја 1812. године. 

1790. год. У књижици „Плазетфабо Вгеуја ас У сега Нил. 
сам Апефботј5 де детје Зетбса“ на 21. страни стоји ово: „Та ка- 
жите, молим вас, кад су Турци краљевину Славонију, кад су 
тамишки Банат под своју власт справили, зар нијесу сви племићи 
оданде побјегли, били они господари земаљски или не били, и 
узмакли у различне крајеве у Угарској“ Ко је остао у онијем 
крајевима као за одржавање права угарскога него готово сами 
Срби п Власи“ („Г1еће еппп, дџаезо, дат Тигсае Кеопшт 5сја- 
уопае, дат Вапабши Тетеззјепзет 56 зпат тедеојззеп« рође. 
зђафета, ап поп отпез МорЏез, «туге ОПоташи беггезгез Тпегпћ, зеп 
поп, де рготисетш, ас 1 фуегзав Нипеапае рагбез зезе гесе- 
ретш ,“ Ош из 11 рат  фив, аџазј рго 5избепбапдо јиге Нипгаа- 
тогштп тапзњ, ргаефбетапат 501 дпазр Казсјал, еђ Уајасћаг“). 

1791. год. (80. новембра) јавља пакрачки владика народу 
свога владичанства, да је цар дао племство Д. Атанасијевићу 
Сабову, добротвору српске карловачке гимназије, и каже да га 
је одликовао „на свеошао нашв радостђ... за учиненое оваково 
благодђЂанје обзцемв Славено-Сербскомв Народв нашемв...“% 





1 У владичанском архиву у Пакрацу. 
2 Протоколђ ф Цитирев“... од год. 1779. у владичанском архчву у 
Пакрацу. 
8 Р. Грујић. Апологија (1909) стр. 243. 
4 Д. Р(уварац), Српски Сион, ХУГ (1906) стр. 551 а, 583а. 
5 Р. Грујић, Апологија (1909) стр. 247. Испор. и стр. 245. 
28» 

1791. год. (1. децембра) пише пакрачки владика Ћ. Жив- 
ковић даруварском проти и спомиње шта је цар даровао „На- 
шемз Славено-Сербскомв Народв“.: 

1791. год. преведе Јован Рајић, родом из Карловаца, неку 
„Овашценну Исторпо“ „на прости ср'бскев езвкљ ради сербске: 
дечице“.“ 

1798. год. (8. августа) пише пакрачки владика Ћ. Живковић 
пакрачком проти и народу његова протопијата и у писму спо- 
миње сва „већа обцества нашега Славнаге Сер(б)скога народа“.“ 

1798. год. тужи се цару шидска опћина, што је Шид и 
Беркасово дато унијатском владици, да би „ува у роду овомђ. 
славено сердскомљ распространитисе могла“.“ 

1798. год. каже М. П. Катанчић за српско име: „Оно је 
заиста нашијем Илирима тако обично, да се свуда Србљима 
зову, не само они који живе у Србији него скоро по свему Или- 
рику а и по Дацији (Дакији), особито они који су грчкога закона, 
који мисле да се тијем највише од другијех разликују, што се зову 
Србљи и Србљани“. („ХовЊт8 ртојесјо Шугиз адео 14 Тапшаге 
езђ, 06 5гб]о8 раззт ве сопреЏеп(, поп зегујат еојепјез тодо, 
зед шишуеташи репе Шупешт, ас Пасат аиодџе, 11 рппив дш 
(таесата зедипибиг ессјевјат, аш рег ћос тахпае зе ађ сеђета 
Фа пош ршал«, апод зтб,, згбјуаш пппспраоиг“).,9 

1798. год. наштампа Сријемац Никола Стаматовић из Ку- 
пинова дјело „Славеносербскомв Родв и Обтцествв отђ народо- 
обца со усердемђ посваценно“.' 

1805. год. пише митрополит Ст. Стратимировић Доситеју 
Обрадовићу и каже „Друголчје говори проствш Сербинљ у Срему, 
Банатиј, Бачком, и горњђи Мадарскои ; а друголчје у Славонги, 


1 Циркуларни протокол у пакрачком владичанском архиву од 1790. до 
1827. год., лист 126. 

2 Д. Руварац, Бранково Коло, УП (1901) полустр. 1377. — Други при- 
мјери на полустр. 1406, 1442, 1476 (дваџут), 1638 (1642). 

8 Циркуларни протокол у пакрачком владичанском архиву од 1790. до. 
1827. год., лист 206. 

% Адам Драгосављевић, Летопис Матице Српске, 96 (1857) стр. 108. 

5 У предговору каже М. П. Катанчић, да је књигу „Пе Т5фго“ написао 
прије 14 година. 

6 Пе Таего ездце адсона (1798) стр. 217. 

' А. Ђукић, Бранково Коло, ХГ (1905) полустр. 1057/8. Испор. на полу- 


стр. 1060: „Србска стихотворенја“, „Србскомљ роду списано и посвећено ОДЂ 
Н. Стаматовића“. 

„Лики, Далмачги, Босни п Сербги, у многим рђчма, глаголима 
и своиству слога“.: 

1805. (1806.) год.: види у П. глави 1805. (1806.) год. 

1806. год. пише митрополит Ст. Стратимировић и каже да 
ћирилицом пишу „вси Сербњ, восточнаго благочеста (вљ Венгрти, 
Сербји, Славонји Босвђћ и прочал) и даже Тврки вљ Босвђ сла- 
венскаго поколенја, сами славенскими нашими писменн, но 
«особено преобраценими пишутљ“.“ 

1807. год. (9. августа): види у У. глави 1807. год. (9. авг.). 

1807. год. пише француски конзул у Травнику П. Давиди 
каже: „УеП зе, да је била бокиша и апа кој 5792 (јако Тигеј 
пашуја Зјауотји 1 Вапаћ“).3 

1807. год. пишу у Раваници вођа усташа Теодор Аврамо- 
вић „кнезђ и цђла општина“ Сријемцима и у натпису писма 
кажу: „Јпобезна браћо и господо срдска““ 

1809. год.: види у У. глави 1809. год. (Соларић). 

1810. год. (20. јуна) пише пакрачки владика Ј. Путник не- 
ком проти у свом владичанству и каже, да се цар брине за про- 
свјећивање „Славено-Сербскаго народа налцеге“.о 

1810. год.: види у У. глави 1810. годину. 

1810. год. каже генерал Сава Продановић, да је пуковник 
Јован Миљевић учио „во славено-сербској шкоље во Пакрацје“ 
(прије 1744. год.) и да је „Он перви и собственим трошком завел 
славено-сербскују и њемецкују школу во Новој Градишки“, 

1811. год. (4. октобра) пише пакрачки владика Ј. Путник 
проти (пакрачком а можда и свијем протама пакрачкога влади- 
чанства) и спомиње Славенно-Сербскги Народф налиљ“.“ 

1812. год. (4. априла) пише пакрачки владика Ј. Путник 
проти (пакрачком, а бићи и другијем протама свога владичан- 
ства) и каже: „вливаште Елеми Милосердји вђ свЂђтилникђ сем 
Славоншиски, да некаке угаситса свђшца сга Сербскал“.“ 


1 „Нови Сербски Лђтописљ“ (Летопис Мат. Срп.) 42 (1838) стр. 121 

2 Ј. Радонић, Летопис Мат. Срп. 228 (1904) стр. 104. 

3 Гласник земаљског музеја у Босни и Херцеговини 16 (1904) стр. 281. 
(Превео Вјекослав Јелавић). 

4 Летопис Мат. Српске, 119 (1877) стр. 190. 

5 Циркуларни протокол у пакрачком владичанском архиву од 1790. до 
1827. год., лист 1136. 

6 Д. Руварац, Јавор за год. 1888. стр. 158. 

7 У истом протоколу од 1790—1827. год., лист 120а/6. 

8 У истом протоколу, лист 124а. 

1813. год. (10. јануара) пише пакрачки владика Ј. Путник. 
проти (пакрачком, а можда и свијем протама свога владичан- 
ства) и у писму спомиње „Славено Сербски род нашњ“.: 

1815. год.: види у ТУ. глави 1815. год. (и у књизи тамо спо- 
менутој на 12. страни „Сербли у Сремв“...). 

Биљешка. У овој глави код 1689. године споменути су Хр- 
вати насељени у Славонији. И у описима Славоније око године 
1700. спомињу се у неколико села у Славонији људи насељени 
из Хрватске, а у селу Митровици близу Пожеге спомињу се „ка- 
толички Хрвати дошљаци из горњијех хрватскијех крајева“. Да. 
у Славонији у 17. и 18. вијеку није било људи, који су се звали 
Хрватимге, изузевши поједине тамо насељене људе или села, која 
су насељена из Хрватске доказују ови примјери: 

1) 1698. год. (5. априла) пишу у Пожези Марин Хуналић и 
други неки фратри ђаковском бискупу против попова, које им 
шаљу из Загреба, и кажу: „сви чврсто и постојано (п) једнодушно 
и сложно тврдимо, да нећемо нигда примити ни онога, кога ће 
случајно он послати, нити икога другога од Хрвата, па био он 
и свјетовњак...“ („Пт Њег еб сопзбапјег отапез (еб) ппаппи еђб 
сопсога! уосе аззеттиз, дпод пес ешт, дџет Тог5 Ше тибеб, пес 
ата диетдапата СОгоабагшт, дпатујз заесшагет, ...тестртетив 
ппдџапл. ..“).3 Ј 

2) Око године 1700. били су пописи Славоније и у тијем 
се пописима нигдје не спомињу Хрвати изузевши нека незнатна 
насеља (испореди напријед на почетку ове биљешке). 

8) 1707. године моли „провинциал фрањевачки фра Марко 
Булајић... цара Јосифа 1., да их заштити од бискупа који хоће 
да им одузму парохије и даду их световном свештенству из Хр- 
ватске“ и каже, да (ти бискупи) „уводе арциђаконе (презвитере) 
Хрвате, који овом народу ни мало нијесу мили нити знају добро 
народни језик“ („ргаезђЊеговапе Стоађав ћше Сеп ппшпе ассер- 
605, пес Ипепат пабопајет ђепе саПепјев шегодисеге“).“ 

4) 1795. године каже славонски научник М. П. Катанчић: 
„Црта пружена од Драве кроз Мославину к извору ријеке Це- 


У истом протоколу, лист 125 а. 

2 Т. Смичиклас, Пуезђокод. озјођ. Зјау. П (1891) стр. 149, 257—9, 277. 

3 Е. Ферменџин, Асба Возпае (= Моп. зресћ. Ћ!зе. 5јау. шегла. ХХШ, 1892) 
стр. 532. Р. Лоџашић, 5баппе, 30 (1902) стр. 139. 

4 Г. Грујић, Апологија српскога народа у Хрватској и Славонији (1909) 
страна 80. 

тишине у Далмацији. У крају на запад од ове црте настанише се 
Посавци и (у њему) живе њихови потомци Хрвати до данас“ 
(„Шпеа ађ Пгахо рег Мовлам пат дисфа ад Слебпае Пипииа Па!- 
табае ехогфшп. Кеслопета ађ ћас Шпеа 11 оссазшт рафепфет со- 
Теге Чаујепвев, ећ, ћогшп розбет Сгоафае изаце ћоде солшњ“). 

М. П. Катанчић често спомиње, како се Хрвати знатно ра- 
зликују од осталога нашега народа и то с тога, што је он ми- 
слио да су Кајкавци прави Хрвати — он је дуго живио у За- 
гребу те је кајкавачки говор добро познавао. Тако н. пр. каже он 
говорећи о Словенцима и њихову језику, да „су нам у више 
ствари ближе него Хрвати“ („а рт из ад поз рторшз дапата 
Огоабае асседшњ“).“ Спомиње, да су се Хрвати населили у за- 
падној (римској) Далмацији, као што је очевидно по опису Кон- 
стантина Порфирогенита „и по насељима, за која се показало 
да су доцније на њима живјели Хрвати“. „Добро знамо, да се 
и данас заиста разликују Хрвати од Далматинаца и по отаџбини 
пи по начину говора“ („ећ зеа из, аиаз Сгоафае розђетив ћађеге 
дергећепа! зипф“. „Ргојесјо еђ ћодфее Сгоабав ађ Паштаа еј ра- 
шта, еђ Јодиепа! табопе, Фа пебов ђепе поуџпиа“). На другом 
мјесту каже поменути М. П. Катанчић: „А шта је узрок, да 
Илири уз Јонско [мј. Јадранско #] Море, Србијанци, Босанци, 
Срби (Раци) који живе у Угарској на једној и другој обали Ду- 
нава, истијем дијалектом говоре којијем и Далматинци, а од Хр- 
вата се разликују: Свако зна, колика је даљина између Илира 
што живе на обалама Дунава и Дубровчана, а ипак нема друге 
разлике у говору него (што би била) да их је обоје родила једна, 
мати“ („Оша ротто сапззае зиђезћ, диода Шут1 арпа Јоплша, 5етуц, 
Вогои, Базен, Нипесалат штодие РПапиђи Табеге аеојепев, еадета 
ст Пата а шалбиг Фајесбо, а Стоа а Фвастерепњ; Опапба 5Њ 
Шумотштп. Папа и траз адеојеп и аб Каоиз а Фзбатиа, 
пето јопогаћ, еђ батлеп поп аПа езб зегтоша аШетепа, дпата 
81 штозаџе ппа реретзвећ тпађег“).“ Види још један примјер на 
почетку У. главе. 


зресппеп рћцојоглае (1795) стр- 24. 

Пе Тајто езапе адеон5 (1798) стр. 150. 
У истој књизи стр, 107. 

У истој књизи стр. 108. 

МП. глАВА 
О СРПСКОМ ИМЕНУ ИЗВАН СРБА ПРАВОСЛАВНЕ ВЈЕРЕ. 


У овој ћу глави исписати она мјеста из глава 1—7У1, која 
говоре о Србима који нијесу православне вјере. Код сваке го- 
дине додана је глава, у којој се напријед спомиње тај примјер. 
Ко жели знати одакле је који примјер узет, или још штогод 
о том примјеру, нека погледа у главама 1— У], и у њима је 
казано одакле су узети. Доста има примјера за које се не зна 
(или ја сад не знам), говоре ли о Србима православне вјере 
или не говоре. 

Око 924. (925.) год. била је у Опљету католичка црквена 
скупштина, у којој су била хрватска и српска господа. Од Срба 
је био, као што каже Фр. Рачки „Јаћшизк! Кпег Мћајјо за 
зтрвк  уепка5!“ (П. глава). 

Око 950. год. каже К. Порфирогенит, да су се Срби насе- 
лили у крајевима почевши од доње Цетине к југу и од Хли- 
јевна (Лијевна) к истоку, а становници у тијем крајевима били 
су и католичке вјере (П. и 1У. глава). 

1282—4. год. назива босански бан Матија Стјепан Нино- 
слав, који је био католичке вјере, све Босанце без разлике 
вјере Србдљима (У. глава). 

1240. и 1249. год. назива више пута исти босански бан 
М. Ст). Нинослав своје Басанце без разлике вјере Србљима 
(ЧУ. глава). 

1364. год. потписује се Нико Бијелић, српски писар ду- 
бровачке опћине, овако: „а Нико Ббликђ димкђ сртњски“ (Ш. 
глава). 

1407. год. спомиње Прибислав Похвалић (икавац и като- 
лик и по свој прилици Захумљанин) два „српска“ писма, која, 
су послали његови господари (баница Анка и војвода Сандаљ 
и његова жена) у Дубровник (П. глава). 

1409. год. пишу дубровачки кнез и властела и дијеле ду. 
бровачке грађане у Латине (романскога племена) и Срдље 
(Ш. глава). 

1411. год. спомиње Прибисав Похвалић „српска“ писма, 
која су послали његови господари у Дубровник (П. глава). 

1447. год. помиње се „српски“ писар дубровачке опћине: 
кнез и судије дубровачке „рекоше Никше Звездико динмку 
срепскомџ, да упише све по реду“ (Ш. глава). 

1451. год. дијели кнез Владислав, син херцега Степана, 
"своје херцеговце у Србље и Влахе (П. глава). 

1454. год. дијели херцег Стјепан своје Херцеговце у Срдље 
и Влахе (П. глава). 

1481—. год. дијели господар Херцеговине Ајазбаша Хер- 
цеговце у Србље и Влахе (П. глава у Додацима). 

1550. год. пише дубровачки писар на „српском језику“ 
као што се види из ријечи: „зибземтрЏо(лет) Иподие зеттате 
Тес1...“ (П. глава). 

1551. год. пише романијски беглербег Мехмед Соколовић, 
који је био родом из данашње Босне, темишварском заповјед- 
нику А. Баторију и каже, да му сва писма пише на „српском“ 
језику (ТУ. глава). 

1558. год. каже Кегд. Моуасето за Босанца Рустема пашу 
који је био велики везир и зет султана Сулејмана, да је „по 
народности Србин“ („4 палопе взегујапо“) из Босне (ТУ. глава). 

1564. год. постави дубровачки „сенат“ писара за писма на 
„српском“ језику овијем ријечима: „Ргшпа рагз езђ де Чапао 
опџз Иитдиае зетлатав“ (Ш. глава). 

1578. год. каже млетачки посланик у Цариграду А. Ба- 
доар за поменутог Мехмеда Соколовића да је „по народности 
Србин“ („Фа палопе зетујапо“) (ТУ. глава). 

1578. год. каже От. Герлах; „да 5762 ппаји п Поки Кај- 
"дјетај, а п Летипи Калдјелек! тапаз . П. Матковић мисли 
да Герлах „шје јазпо га Ккоуао Кабоцке од ргауозјаушћ... јег 
п Поки, Као 1 Лети, бШ зи (табагак! затовзфал“ (У. глава). 

1605. год. каже Дубровчанин Ј. Лукаревић за дубровачке 
пјеснике „српски пјесници“ („Г роеб Зегујаш“) и казујући да 
Срби децембар називају „просјенац“ (просинац) по свој прилици 
мисли на Дубровчане (Ш. глава). 

1611. год. потврди папа Симеуна Вратању за свидничкога 
унијатскога владику и спомиње име „Симеуна владике Срба 

католика (Казсјапогшт сабћоПсогшп), који живе у Угарској, 
Хрватској и Славонији и у крајњим крајевима у Крањској“ 
(У. глава). 

1615. год. пише поменути Симеун Вратања и назива себе 
„српскијем“ (Казсапогшп) владиком (У. глава, види тамом 
1789. годину). 

1616. год. каже босански фратар Матија Дивковић, да је 
неке ствари написао „српски“ било да мисли на „српска“ (ћи- 
риловска) слова било на српски језик (ТУ. глава у Додацима). 

1638. год. стајаше у једном дубровачком огласу, да се тај 
оглас оглашује „на српском језику, да га свако може боље ра- 
зумјети“ („пр попа Зетата рјејг тасолог пе еепла 4' оспипо“) 
(П1. глава). 

1640. год. каже загребачки бискуп Б. Винковић, да је у 
манастиру Марчи живио Симеун Вратања „влашки или српски 
католички владика“ („ер еориз Уајасћотшт зе Казећтапогита 
сабћоћсив“) (У. глава, види тамо и 1649. годину). 

1648. год. пише руски кнез Ј. Тимотеј Владимирски из Рима 
„Вђ сербљскио земло в дубровницкои оућалљ“ (Ш. глава). 

1651. год. каже загребачки бискуп Петар Петретић, да је 
архимандрит манастира Марче Сава Станисављевић ишао у Рим, 
да добије од папе потврду за „влашко или српско владичанство 
у Хрватској и Славонији“ (У. глава). 

1658. год. пишу калуђери манастира Лепавине загребачком 
бискупу и кажу, да су покорви оцу папи, да су „прави католи- 
чани“, да за цариградског патријарха мало маре, јер је он Грк, 
а они су „срљбљфли“ (П. глава). 

1662. год. каже загребачки бискуп Петар Петретић, да је 
свиднички унијатски владика Вратања искао од папе, да може 
као владика заповједати у црквенијем стварима „српском народу 
грчкога обреда“ и да је папа дао власт владици Василију, да 
управља „влашким или српским народом у областима његова 
владичанства“ (У. глава). 

1664. год. пише унијатски свиднички владика Гаврило Ми- 
јакић загребачком бискупу Петру Петретићу и потписује се: „Га- 
врилђ епискупђ срдски синовљ“ (У. глава). 

1666. год. пише Трогиранин Иван Лучић: „Ипак Далма- 
тинци и Оловени, који су им сусједи, не зову језик словенски- 
јем него срватшскијем или српскијем према томе којијем дијалек- 
том говоре“. Према томе су га бар они Далматинци и сусједни 

Херцеговци, који говоре јужнијем дијалектом, без разлике вјере 
називали српскијем (П. глава). 

Око 1680. год. пише српски унијатски владика Павле Зор- 
чић својим калуђерима у манастир Марчу и каже за себе да је 
„Епискеп Срблем“ (У. глава). 

1687. год. препоручује главни заповједник аустриске вој- 
ске „царском војеном вијећу“ „католичке Србе“ („Фе Кабћо!. 
Кантеп“) т.ј. Буњевце.! 

1688. год. постављајући цар Леополд Рајића за унијатскога 
владику у Сријему спомиње „прваке и прости српски или влашки 
народ који живи у спомепутом Сријему“ („ртитогез еф Рјеђет 
Казесјапогшт зтуе Мајасћогшп 1 Фјебо 5 то ћабнап т“ (МЕ. 
глава). 

1694. год. потврђује цар Леополд унијатскога владику Пе- 
тра Љубибратића у Сријему и спомиње „српкси (Казстапогит) 
или влашки народ који живи у реченом Сријему“ ; (испор. и 1699. 
год.) (УГ. глава). 

1697. год. спомињу се у попису становника у селу Ретфали 
код Осијека Мађари и „Срби католичке вјере („Казсјап! Пде! 
сае-ћоПсае“) (У. глава). 

1699. год. (26. маја) одређује цар Леополд права унијат- 
ског владике П. Љубибратића и спомиње Србе („Казстап“) 
унијате под његовом влашћу (У1. глава, види тамо и 1699. год.). 

1701. год. пише папин бечки „гласник“ о свидничком уни- 
јатском владици Гаврилу Турчиновићу и каже, да му је рекао 
кардинал Колонић, да свидничком владици није по вољи, што 
му је цар дао само титулу за утјеху Срба католика („Ае Ка- 
вејат! СабћоПс!“), који живе у доњој Угарској“ (У. глава). 

1703. год. препоручује кардинал Л. Колонић босанске 
Франовце за тамошње Србе католичке вјере („Казсталв... аш 
Сабоћеј зао) (УТ. глава). 

1%11. год. каже Дубровчанин А. Бандурије, да су сву 
Захумљу (Херцеговини) населили Србљи (Зетђи) и да ријеч Ко- 
навли „у српском језику“ (Зетћјогши ротаје) не значи коло- 
воз (колни пут) (Ш. глава). 

Око почетка 18. вијека спомиње се у Дубровнику нека 
католичка „српска књига“ (Пбго Зегујапо), у којој су апостоли 
и еванђеља, што се читају цијеле године „на српском језику“ 


1 М. Иванић, Летопис Матице Српске, 175 (1893) стр. 16; види и стр. 17. 

(п Зегујапо) а употребљавали су је по свој прилици католици 
око Дубровника (Ш. глава). 

На почетку 18 вијека говори непознати п: :ц о Климен- 
тама и спомиње „све Србе турскога закона“ („ЕЊЕ И Тиогећа зег- 
јал“). 

1721. год. каже пакрачки унијатски поп Стефан Војино- 
вић: постао сам унијат премда сам много претрпио „од свога 
„српскога шизматичкога народа“ („а паЏопе теа Казсјапа 5ећ!- 
та са“) (УП. глава). 

Око 1744. год. каже осорски бискуп Мат. Караман говорећи 
о Србима у млетачкој Далмацији: „али будући да има нешто 
Срба католичке вјере, искали би они за бискупа Србина хжа- 
толика“ (тј. кад би дали Србима православне вјере Србина за 
владику) („Ттоуапдов! ај теотто дапајсће пштего де зегујаш 
са фон], амез  уоггебђего рег резсоуо пп зегујапо саббоћсо“), и 
вели, да је кардинал Колонић искао од „пропагаде“ да се по- 
стави „у Хрватској српски владика католичке вјере“ („ап ууе- 
зеоуо зегујапо сабфоПсоја Сгоала“) и спомиње Т. Пашића „срп- 
скога владику жхатоличке вјере“ („уезсоуо вегујапо сабоћсо“) 
(Ц. и У. глава). 

1751. год. пише Сулејман паша из Требиња писмо котор- 
ском управитељу. Уврх пријевода тога писма стоји, да је то 
писмо „пријевод с ишлирско-српскога језика“ („Тгадилопе да!' 
Тфота Шплео-зегујапо“) (1. глава). 

1762. год. каже славонски писац М. А. Рељковић Сла- 
вонцима : 

„Уа5! збал! јего Кпјоп хпаћ, 
8бубвка. ИП а згрзка рзап“ (УП. глава). 

1767. год. пише црногорски владика Сава Петровић ду- 
бровачкој републици и каже: „и драго намђ 6 владане ваше, 
кои се ви иосце од нашега срдбскога имезика находите, кои за- 
повиедате“ (1. и Ш. глава). 

1770. год. назива хрватски историк Ад. Крчелић Србље 
унијате „Србима које у опће зову Власима“ („Казсјапов УШео 
Угаћћ уосаћов“) (У. глава). 

1775. год. пише опет Сава Петровић дубровачком кнезу 
и сенату и каже: „Ваше славна република зна, да 6 све го- 
сподство 1 слава сербска пала: и нишцо нје остало до васђ како 


' Ј. Томић. Споменик срп. краљ. академије, 42 (1905) стр. 57 6. 

вданђ цвјет на васђ свиетђ: шцо ишце, може се сердска земла 
с вама похвалити“ (Ш. глава). 

1788. год. каже католички поп Јосип Крмпотић (Личанин) 
за све војнике без разлике вјере (200 Личана и 200 Оточана), 
који су ишли у Црну Гору са Ф. Вукасовићем да су „Ргамј 
брђу“ и да о Краљевићу Марку „з/ОзКб тпаде рјеуаћ 5уафКко“ 
(У. глава). 

1796. год. (22. октобра) каже Јован Рајић у писму „Језв- 
ита Пеачевичђ, бвдаћи да е и самђ Срблинљ“... 

1798. год. каже М. П. Катанчић, да је српско име наши- 
јем Илирима тако обично да се свуда зову Србљима (56105), 
особито („та ргтијз“) они који су грчкога закона (М!. глава). 

1799. год. спомиње фратар Фр. Пејачевић „српске бискупе“ 
(Ерасор бегујап) из Далмације, што су били у католичкој 
црквеној скупштини у Спљету 924. (пли 925.) године.“ 

Прн евршетку 18. вијека написа неки Бошњак мухамедов- 
ске вјере икавачки неки попис биљака, који се зове „Попис 
биљака на српском језику“ („Зуг! ФШИЗ Паге обаг ђејапат“) 
(У. глава). 

1803—-4. год. говори митрополит Ст. Стратимировић о ста: 
новницима у Херцеговини и каже „Музхамелани сутђ из Хр: 
ставђ славенскаго босанскаго т. 6. сербскаго јазмка, таковвши 
поставши“ (П. глава). 

1805. или 1806. год. каже Доситије Обрадовић: „А нан- 
прости Сербинф из Баната или из Бачке, онђ е у Серсћи, у 
Босвн, у Херцеговивн, у Далмашји, поготову у Хорватскои, у 
Славонји и у Срему, у своемђ истомђ родђеном езнку, и на- 
роду : бо овђ восточнога или римскога исповђданја“ (П. глава). 
Испореди и оно што каже Доситије у У. глави 1783. године. 


(Наставиће се) 


В. ЂЕРИЋ. 


1 Д. Руварап, Бранково Колс, УП (1901) полустр. 1634. 

Назбога Зегујае (1799) стр. 422. 

ЧЕТВРТА ЈУГОСЛОВЕНСКА ИЗЛОЖБА УМЕТНОСТИ У БЕОГРАДУ. 


1. Сликарство. Никада се, вероватно, на једној изложби није 
стекло једно поред другога уметничких производа тако различних 
и по погледима на уметност и по квалитету, као што је то случај 
на ЈУ Југословенској Изложби. Као антиподи стоје ту на једној 
страни сликари, који виде само боје: простор, ваздух, све је за 
њих само боја; а на другој страни фанатици контуре, којима још 
једнако цртачи важе као пророци. На једној страни слике, код 
којих је садржина потпуно занемарена, а сва пажња усредсре- 
ђена само на технику; на другој страни слике, које обраћају 
пажњу само својом садржином. Уметност на овој изложби појав- 
љује се управо са главом бога Јана: једним лицем гледа она 
напред, далеко преда се, док друго лице још непрестано управља 
своје погледе у прошлост. 

Између „нових“ и „старих“ креће се у најразличнијим ни- 
јансама, читав низ уметника. Наћи ће се ту слика савесно и бриж- 
љиво рађених, сличних коректно написаним саставима, ну ко- 
јима недостаје душевне деликатесе. Друге опет имају и сувише 
душе. Њихни уметници су жедни фантазије, увек лирски диспо- 
нирани, песници у својој уметности. Целокупна слика, коју ова 
Изложба пружа, била би нешто налик на онај мозаик из романа 
„А гтеђошта“. Јунак приче узе оклоп једне корњаче и привуче га 
златном глазуром, утисчу у њ драго камење, па га онда постави 
на један шарен, оријенталски тепих. Топле боје источњачке тка- 
нине стоје ту поред хладних тонова оклопа једне корњаче. Злато, 
рубини, аметисти и драго камење драже машту и одводе у свет 
бајке, док се око наслађује чаробном игром боја. 

Били смо у срећноме положају, да целу изложбу разгледамо 
без каталога!. Између нас и уметничких дела није било никакога 
посредника. Оставили смо сликама, да оне саме говоре. Тако смо 
на све ствари могли да гледамо без предрасуда. У нама је стално 
преовлађивао утисак, да у овој шареној гомили од слика различ: 
нога значаја и различне вредности свака од њих има право на 
егзистенцију као један докуменат темперамента, интелигенције, и 
да све дотле, докле и најгора од њих буде налазила својих по- 
клоника, она не заслужује да буде осуђена. Критичар ће се да- 
леко згодније осећати у улози, да позна слике, што су пред њим, 
него да им суди као ботаничар, који има за сврху, да анализира 
своје цвеће и своје биљке а који оставља вртару, да за своје 
алеје резервише само најлепше цветове. 

Словенци на овој изложби изгледају као чланови једне 
исте уметничке породице. Њих сједињавају истоветни погледи 
на уметност. Они држе све прозоре отворене у природи и имају 
очију само за атмосферске појаве : за светлост, која свакога тре- 
нутка мења боје и једну бојену површиру рашчлањује у читав 
хаос од тонова што светлуцају и трепере, и за ваздух, у коме 
контуре губе своју оштрину и расплињују се. Они нигде не виде 
линије, контуре предмета. За њих постоји само боја. Њихове су 
«слике управо гобелини сазидани од боја. Ова се уметност обраћа 
само једноме врло узаноме кругу публике и код широке масе не 
налази пријема, јер јој остаје неразумљива. Грохарова „Пе- 
ћина“ (бр. 326) најбоље показује, како је уметнику у овој слици 
било стало само до технике. Она је ту сликара у тој мери апсор- 
бовала, да овде човек више није на чисто, шта је на слици горе, 
а шта доле, те је сасвим свеједно, којом ће страном слика бити 
о зид прикачена. Поред плавих, жутих, љубичастих, црвенкастих, 
наранџастих и зелених тонова виде се велике тамно-плаве флеке. 
Слика је управо једна брижљива студија светлости и боје у јед- 
ној пећини осветљеној електричном светлошћу. На другим сли- 
кама Грохар ће насликати дрвета, чије је лишће јесен проша- 
рала најшаренијим бојама, док влажна магла прожима ваздух 
(бр. 321) или ће насликати комплекс од кућа у снежној вејавици 
(бр. 319). Јакопић излази са нарочитом призмом боја. Његова 
Ева (бр. 351) са извесним рефлексима на лицу, са котарицом 
огњено-црвених јабука у левој и са јабуком у десној руци, са 


' Све до скора каталог није још био готов 

светлим тоновима зеленога, љубичастога, наранџастога и црвенога 
поред мрачних тонова љубичастога и црвенога изгледа да је ин- 
спирисана шареним крилима једнога лептира. Све се ту прелива 
у најшаренијим тоновима боја као на крилима једнога лептира. 
М. Стернену у његову портрету једне жене (бр. 269), која се 
купа у рефлексима љубичасте и црвене боје, изгледа да је дало. 
инспирације калејдоскопско светлуцање једнога минерала, посма- 
транога под микроскопом. За М. Јалгу је природа само један 
леп, најшаренијим бојама прошаран тепих. Он слика пејзаж (бр. 
358) са бреговима и реком окупаном у сунцу. Брегови у позађу 
са бледо-љубичастим тоновима издвајају се у оштроме контрасту 
према бреговима сасвим напред, који се купају у интензивно- 
љубичастим тоновима. Весел се издваја из ове интересантне 
групе Словенаца и чини концесију линијама и контурама. При- 
влачи пажњу његова студија једне женске главе (бр. 257). 
Хрвати нису више тако слични једни другима, као што 
је то случај код Словенаца. Они излазе у нешто шаренијој слици. 
Ту је Р. Ауер, чије би слике чиниле изврсну фигуру у једноме 
салону. Атмосфера, у којој би се оне најподесније могле зами- 
слити, била би атмосфера салона и свечаних дворница, изнад 
чијих би врата могло бити исписано: Од! ргогапит ушецз. У 
његовим сликама има много слабуњавога, нарочито удешенога, 
нешто гиздавога. Оне су више срачуњене на декоративан ефекат 
и не паште се око разрешења каквога проблема. Оне имају да 
буду забава за око и разлагање за душу. Таква је „Визија љу- 
бави“ (бр. 1), која личи на један љубавни сан. Она почиње де- 
војчицом, која има главу једног анђелка. Онда долази шипа- 
рица, у заносу прве љубави, која своје невине руке поверава 
једноме младићу, који би могао бити јунак једне пасторале, да 
је води кроз живот. Па онда младост, која налази излива у 
страсти. Овде је већ граница младости. Ту нас напуштају насме- 
јане жене херувимске лепоте, пролеће са вечито ведрим небом, 
испуњено веселошћу, ружама и светлошћу. Јесен. са суморним 
небом и зима старости шире већ свој хладни дах. Настаје доба 
плача и жалости. Утвара смрти већ се кези и чека своју жртву. 
Салонски штимунг производи Циганка (бр. 5). Она није на- 
сликана као чедо сурове природе, већ као жена из отменијега 
друштва. Слика би се могла назвати симфонија у црвеноме. Цр- 
вена боја је нарочито изабрана, да би се добио утисак једне 
чаробнице. Она је насликана, како, као видивота жена, ослуш- 

кује тајанствене, пророчне речи, које од некуда из бесконачности 
допиру до њених ушију. Дечаци (бр. 9). г-ђе Л. Ауер при- 
падају истоме кругу, коме и слике Р. Ауера. Врло вешто увре- 
бана је драж, која лежи у кретању усана, у покрету очију, у 
неусиљеној линији тела онога дечка што чита. Оно, што је чисто 
детињско, добило је у оба салика свој прави нагласак. 

Са пуно драмских ефеката насликане су слике Ф, Рачкога. 
Њему даје инспирације „Божанствена Комедија“ Дантеова. Ретко 
је када једна велика епопеја била у стању да тако' снажно за- 
таласа машту једнога уметника и да потстакне визије тако живе 
и тако експресивне. Снажни контрасти као огањ црвене, затво- 
рено-плаве и неранџасте боје дају овим визијама акценат нечега 
пакленога и адскога. Као фантом издвајају се мрачне фигуре 
из бенгалскога осветљења, на које подсећају његове доје. Свугде 
се пак осећа да је кичицу водила једна веома поуздана рука. 

Пејзаж Ковачевића (бр. 43.) долази у ред слика, које 
одмах на себе привуку пажњу. Видовић се сасвим издваја 
својом техником од својих сународника на овој изложби. Он се, 
као и Словенци, интересује за атмосферски живот у природи и 
свеколику пажњу усредсређује на боје. 

Његове слике изгледа као да се купују у пљуску од нај- 
шаренијих конфета. 

Кад је реч о Хрватима, онда се никако не би смело ћутке 
прећи преко радова Т. Кризмана. Његови радирунзи заслу- 
жују да се нарочито истакну. Они долазе у ред оних радова 
ове врсте, код којих су најпростијим средствима постигнути нај- 
јачи ефекти. Свака цртица има ту свој значај, свака бела флека 
срачуњена је на то, да у односу према црним линијама сугерира 
не само форму, већ и покрет. Многобројни комади из природеи 
из свакодневнога живота, који су предмет ових радирунга, о 
томе су најјасније сведочанство. Не би се могло веровати, да се 
линијама често пута само једва један сантиметар дугачким, јед- 
номе лицу може позајмити онолико емоције и покрета, како то 
показује радирунг бр. 518. 

Бугари се налазе још на раскрсници. Најуочљивију фи- 
гуру чини међу њима Вјешин. Његова слика Пред Крчмом 
(бр. 175) припада целој једној серији слика, рађених у истоме 
духу и са истим успехом. Све је ту запажено и савесно забе- 
лежено. Дрвета обучена у снежне кристале; кровови кућа, који 
се повијају под теретом снега; иње, које се хвата око људи и 

животиња, преносе нас у један од сурових дана зимских. Ту је 
крчма. Пред њом стоје једне санке. Ту један сељак храни свога 
коња, док се неколико људи загревају алкохолом у крчми. Десно 
се види коњушница. Слика је пуна детаља. Сликар хоће да гле- 
далац у сваком углу слике нађе по који детаљ, који ће зани- 
мати око. Све је са фотографском тачношћу снимљено. Људи, 
животиње, предмети, све је изврсно и поузданом руком нацр- 
тано. Све оно, што широка публика тражи, наћи ће сеу овој 
слици, као и у осталим сликама Вјешина. Ну они, који иза свега 
овога траже и душевне деликатесе, неће у Вјешину наћи свога 
уметника. Он остаје само сухопаран хроничар, и далеко је од 
тога да буде песник. Већина осталих сликара бугарских нема 
још одређене боје. Све је још у колебању, све неодлучно и нео- 
дређено. Пред портретом (бор. 191) Карамихаилове који, 
иначе, веома привлачи пажњу и издаје аутора од талента, ми 
смо се сетили речи Уислерових : „Дело мајстора не мирише на 
зној његова чела, не подсећа ни на какав напор и још од по- 
четка је савршено.“ 

Срби пружају веома шарену слику. Ту је Надежда Пе- 
тровић, која се са снагом младости, за коју нема немогућ- 
ности, пашти да „победи сунце“. Ту је Бранко Поповић, 
који тражи интересантно у афектирању. Ту су Бета Вука- 
новић и Риста Вукановић, који имају отворене очи за ат- 
мосферски живот у природи, ну које ипак не интересује само 
магиска игра боје. Они полазе од живописнога схватања у про- 
стору, а не од декоративног схватања у равни. Ту је М. Му- 
рат, увек лирски диспониран, чије се слике осећају веома нела- 
годно у друштву њихних суседа. Ту је У: Предић, који н - 
лази, та је „ваздух добар само за дисање“. Ту је, најзад, читава 
једна легија консервативаца, разних нианса и разних способности, 
поред којих је најновија струја у сликарству прошла, а није 
их се ни дотакла и у чијој библији стоји записано: у сликарству 
је цртеж све. Г-ђа Вукановић тражи лепоту тона. Њене су 
боје веома сочне (Циганке, Замишљена Дама). „Портре 
Н. Вулића“ од Р. Вукановића несумљиво је један духовни 
докуменат првога реда. Уметнику је пошло за руком, да чисто 
духовноме даде у овоме салику сугестиван нагласак. М. Мурат 
је песник Дубровника и далматинске обале. Његове су боје у 
складу са морским расположењем уметниковим. Михо Марин- 

ковић има веома маркантну физиономију на овој изложби 
(„Очајници“). | 

2. ВаЈАРСТВО. Скултура је много боље заступљена на овој 
изложби него сликарство. Већ само присуство Мештровића 
даје овој изложби нарочиту боју. Ту су четири портрета од 
Мештровића („Отац,“ „Мајка“, „Сестра“, „Др. М. Миловановић“), 
једна алегориска фигура („Сећање“) и фрагменат једне руке. 
Свугде се запажа уметник велика талента. „Сећање“ је једно 
од оних великих дела, која се урезују дубоко у душу. Осећа се, 
да иза чела ове женске фигуре живи и узбуркава се читав један 
свет од идеја. То су, поуздано, успомене, које изазивају читаву 
буру у души и доводе тело у снажан покрет: глава се налази 
у покрету на лево, труп у покрету на десно, док се линије ногу 
пресецају. Глава погнута доле, лева нога уздигнута коленом 
горе. Ови контрасти и укрштања, овај покрет у току линија и 
површина, у измени светлости и сенке, дају фигури живота. 
Бедра су намерно саздана веома снажна и нешто већих димен- 
зија, него што је то у природи случај, да би нежна и мекана 
површина лица добила много више израза. „Портре његове 
мајке“ изгледа као изванредна поема у славу једне жене, која 
је мајка уметникова. Она, непомична и утонула у снове, у јед- 
номе од оних тренутака, када се сабирају успомене из прош- 
лости и са резигнацијом се гледа у назад. Лице изгледа тако 
мирно и преливено блаженством, док је душа, поуздано, узму- 
ћена успоменама целога једнога живота. Ну једно топло срце и 
један ведар дух налазе израза у спокојним цртама овога лица, 
пред којим се осећа респекат и страхопоштовање. „Рука“ Ме- 
штровићева припада уметности, која из најсићушнијега дела 
једне ствари уме да створи читав један свет. Она је тако пуна 
живота, да се једино може схватити као потпуно самостална це- 
лина. То је рука, суха и кошчата, ишарана грубим венама, из- 
међу којих виси смежурана кожа, која је у стању, да са својих 
пет прстију изрази читав један свет сећања. Њу је уметник на- 
звао „знак питања“. 

П. Росандић је најпродуктивнији вајар на овој изложби. 
Одмах се види, да је он из школе Мештровића. Он даје само 
нага тела. Он схвата наго као „бескрајну комбинацију покрета, 
којом се све може изразити“. Његово схватање нагога уз то је 
потпуно модерно. Он види предмете у природи окружене вазду- 


хом и обасјане светлошћу. Њега раг ехсеЏепсе интересује про- 
од= 


452 ДЕЛА О 


блем површина и њихни живописни ефекти у игри светлости. Он 
је одлучни противник „академске“ лепоте код фигура. Нарочити 
интерес поклониће он једној физиономији пуној покрета у току 
линије и површина, у измени светлости и сенке. Код његових. 
Младенаца видимо сусрет двеју глава, од којих се једна диже 
горе, док се друга спушта доле. Док се једне руке дижу, дотле. 
се друге спуштају. Пуно покрета у току линија и површина. 

Франгеш заузима угледно место на овој изложби. Његове. 
Благовести и његово Бегствоу Египат показују мајстора 
од талента, са уметничким надахнућем. Колико девичанске чи- 
стоте има у нежној глави Маријиној, што са склопљеним рукама 
прима благу вест, коју јој анђео поверљиво шапуће на ухо. Са 
колико се материнске љубави Марија сагиње према маломе Хри-. 
сту, кога нежно стиска у наручју, док мазга равнодушно корача 
и носи их далеко у непознату земљу. 

С. Росандић бира мотиве, који подесно пристају за фон- 
тене или за декорацију каквога парка. „Дечко са корњачом“ одаје: 
брижљиву студију а тако исто и „Дечко, који се убо на трн“. 

Ђ. Јовановић има једну веома мекано третирану фигуру 
(„Остављена“). Бернекер, П. Вучетић привлаче такође пажњу. 

3. АРХИТЕКТУРА. Ниједна грана уметности није моћнији израз. 
народнога осећања и народне душе него национална архитектура. 
У монументалној архитектури налазио је одувек хране народни 
понос. Она је одвајкада била оличење народне снаге духовне и 
физичке. Од „седам чуда у свету“, о којима се у Староме Веку 
говорило, пет је припадало архитектури (фантастичне грађевине 
у Вавилону и у Ниниви; Артемидин храм у Ефесу; маузолеум 
у Халикарнасу ; кула светиља у Александрији; Кеопсова пирамида. 
Ништа тако речито не сведочи о ступњу културе, на коме у оп- 
штој заједници свих народа стоји једно племе, него архитектура 
његова. Много се полаже на то, да архитектура носи национално 
обележје; да буде у складу са народним традицијама, да подесно 
одговара средини, у којој је поникла. Отуда се са много нада 
погледа на наше архитекте, у чијим рукама лежи судбина буду- 
ћих монументалних грађевина наших. Оно, што они данас буду 
створили, неће потоњим нараштајима говорити само о плодности 
њихових идеја и о самосталности њихова духа, већ ће пружати 
лсику свеколике духовне атмосфере нашега племена. 

Архитектура наших дана црпе из три моћна извора. То су 
уметност Оријента, уметност старих Јелина и Римљана, уметност“ 

Готске периоде. У првоме извору декоративна архитектура на- 
лази читаво обиље од мотива; јелински и римски обрасци још 
непрестано лебде пред очима безбројним архитектима; из тре- 
ћега извора црпе савремени енжењери-архитекти, који изнад свега 
стављају практичну конструкцију унутрашњих простора. После- 
дњи су најсамосталнији и у њиховим рукама лежи, вероватно, бу- 
дућност архитектуре. 

Југословенским архитектима остаје, да између ове три групе 
пронађу пут, којим треба да се отисну. Живећи у непосредној 
близини споменика из своје прошлости, крећући се под једним 
поднебљем, коме нарочиту боју даје драж Истока, они треба да 
пронађу оно, што би било одјек народне душе. 

Српски архитекти су и најмногобројније заступљени на овој 
изложби и највећма су национални. Ту јег. А. Стефановић са 
„Управом Фондова“ и „Београдском Задругом“. Тусуг.г.Н. 
Несторовић и Д. Ђорђевић са скицом за „Управу Држав- 
них Монопола“. Ту јег. Б. Таназевић са својом „Телефонском 
централом“ иг. П. Бајаловић са својим „Конаком у манастиру 
Каленићу“, „Приватном зградом у Милошевој улици“. Поред њих 
имамо читаву плејаду архитеката: г-ца Ј. Начићева са врло 
спретном „Основном школом код Саборне цркве“, г. В. Попо- 
вић, г. Маслаћ, г. Коруновић, г. Тителбах, г. Ђ. Баја- 
ловић, г. Владисављевић, г. С. Димитријевић, г. Ј. Но- 
ваковић и др. Нарочито су интересантне и са пуно студије 
рађене скице за цркву у Тополи одг. Н. Несторовића, г. С. 
Ивачковићаиг. Д. Живановића. Уметничка вредност ових 
изложених скица могла би донекле објаснити, што други одсу- 
ствују на овој изложби са својим плановима ове цркве. Г.К. 
Брашован са својим пројектом за један крематоријум и са сво- 
јим Изгледом једнога позоришта показује се као човек од инвењ- 
ције и од талента. „План патријархова двора“ од гг. В. Николића 
привлачи у великој мери пажњу. 

У хрватскоме одељењу истиче се г. Симко Дионис са 
својим „Пристаништем“ и са својом „Изложбеном Зградом“. Г. 
г. ЉБубински, Фишер и др. пружају неколико веома инте- 
ресантних мотива. Од Словенаца излаже само г. Ћ. Кох. Ну док 
српски архитекти пружају исто онако шарену слику, као и српски 
сликари, дотле су Хрвати и Словенци више једнообразни. Они 
још непрестано траже, ови изгледају као људи, који су већ 
нашли оно, што им треба. Они су богатији садржином, ови су 

мање више стереотипни. Ми верујемо да ће српски архитекти 
једном наћи оно што траже и да ће много пре створити једну 
српску, националну архитектуру, него што ће хрватски или сло- 
венски створити своју. 

Неумивена, неочешљана, очајнички разгребана и разглав- 
љена наша престоница ушла је овога месеца у знак Венере. На 
њеноме огњишту, на коме је и поред прљавих и разривених 
улица, и поред оријенталскога начина живота, лепота од увек 
налазила својих одушевљених поклоника, нашло се места за један 
скроман храм уметности. Бесмртна богиња лепоте требала је изу- 
бијаних ногу да дође до овога светилишта, а једна од њених 
кћери — уметност — требала је кисела лица (види плакат г. 
Коњарека) да је поздрави на самоме улазу. Ну она уђе у њ као 
краљица, а не као просјакиња. 


Рг. Влад. Р. ПЕТКОВИЋ. 

КРАЈ УГАРСКЕ КРИЗЕ. ПОЛОЖАЈ У АУСТРИЈИ: ПОЉАЦИ И РУТЕНИ. 


Војни законски предлози у Аустроугарској увек се рађају 
под неком несрећном звездом. На целоме путу од заједничког 
министарства војног док не постану законима налазе се у кри- 
зама и грчевитим трзањима. Такав један војни законски предлог 
отпочео је био 1902 године велику угарску кризу, која је про- 
гутала три кабинета док најзад и сам предлог није био повучен. 
Садашњи војни предлог, који је пре неки дан постао закон, уни- 
штио је један кабинет у Угарској, довео је до тога, да опозиција 
пуца на председника парламента, и изазвао је био једну тешку 
парламентарну кризу; док је у Аустрији претио да уништи ка- 
бинет графа Штирка и, можда, да из основа разрије целу пар- 
ламентарну ситуацију. 

Парламентарна ситуација у Угарској у последње време била 
је трагично-лакрдијска, угарски парламентаризам је био дубоко 
осрамоћен и граф Тиса је, изгледа, прилично далеко био отишао 
у употреби права које му даје његов председнички положај. И 
ако је војни законски предлог стајао на челу борбе опструкци- 
онаша, залеђе те борбе образовала је агитација за опште право 
гласа. Цела опструкциопашка тактика Јуштове групе, ма колико 
да је прекорна са гледишта здравог парламентаризма, сводила се 
била на то, да натера владу да право пролаза војног предлога 
искупи извесним обавезама у питању изборне реформе. Да су 
граф Куен Хедервари или РОг. Лукач хтели да платету цену г. Јушту 
у облику једне релативно слободоумне изборне реформе, опструк- 
ција би одавна била престала. Али је вероватно да би се граф 
Тиса и његови следбеници цобунили против таквог споразума и 
зато су претпоставили да сломе опструкцију, да негују благонакло- 
ност круне, штитећи њене војне прерогативе од напада, у нади 
можда да ће им за то круна да допусти, или да на неодређено 
време одложе питање о изборним реформама, или да га реше на 

један такав начин да се њихов садашњи утицај на државне по- 
слове ни мало или само врло мало измени. 

По свему што се догађало види се, да су војни кругови тра- 
жили да се војни предлог спроведе брзо, на што је вероватно 
утицала општа међународна ситуација. Да ли су и у колико зах- 
теви балканске политике утицали на графа Тису то је доста де- 
„ликатно питање, али се може с доста вероватноће да суди да је 
он знао колико се много у највишим круговима полагало на то 
да се мирнодопско бројно стање војске повећа. Од сада ће ја- 
чина заједничке аустроугарске војске имати да се рачуна на основу 
годишњег узимања у војску 136.000, у место досадашњих 103.000, 
регрута који ће до 1915 године имати да служе под системом тро- 
годишње војне службе. Мађари ће од сада за заједничку војску 
давати годишње 57.997 људи и за домобранство 17.500 војника. 

Од интереса су за карактеристику аустроугарске уставно- 
сти интервенције које је за све време кризе лично вршио сам 
Цар. Кад је парламентарна криза у Угарској била на врхунцу, 
Цар је примио у нарочиту аудиенцију, у Шенбруну, графа Тису 
и оба подпредседника угарског Доњег Дома, и после опет графа 
Тису самог. Пре но што се вратио у Будимпешту, граф Тиса је 
саопштио штампи ову изјаву: 

„У одговор на адресу Председништва, Његово Величан- 
ство је изјавило да високо цени самопожртвовање и моралну 
храброст коју је показало Председннштво; да се нада да ће 
држање Председништва учинити да Доњи Дом угарског парла- 
мента буде Дом у коме се може да ради и да ће углед Дома 
да порасте.“ Пошто је граф Тиса после ове аудиенције посетио 
канцеларију Царевог Цивилног Кабинета, то се ова изјава може 
да сматра да је била учињена с највишим овлашћењем. У многим 
другим земљама оваква би се изјава сматрала за неуставну. Али 
у Угарској није тако. Крунисани Краљ Угарске има много шире 
поље за личну акцију него владаоци многих других држава. Не 
само да сви законски предлози морају имати претходно царево 
одобрење, пре но што се изнесу пред парламенат, него се чаки 
никаква важнија измена у једном законском предлогу не може 
да учини без претходног споразума с Царем. Шта више, тамо 
Цар може да позива своје упорне поданике да им саопшти своје 
расположење према њиховом држању, као што је у септембру 
1905 године био случај с вођама угарске коалиције, када им је 
Цар своје задовољство и незадовољство, за време једне ауди- 

енције од пет минута, био саопштио са жестином која је тада 
јако била пала у очи. На тај начин Цар у толико пре може и 
да похвали политичко држање које он одобрава. 

И кад је војни предлог изнесен пред аустријски парламенат 
царева интервенција била је непрекидна. Прво је било неизвесно 
држање Рутена који су у то доба водили опструкцију, да би 
натерали владу да савлада опозицију Пољака отварању једног 
малоруског универзитета у Лавову. Исто тако неизвесно било 
је и држање осталих странака. Аустријска влада је прво покушала 
једном прерушеном претњом да задобије парламенат, да војни 
предлог изгласа брзо. Министар унутрашњих дела и заступник 
министра председника, Барон Хајнолд, позвао је био једну кон- 
ференцију партијских првака и изјавио да „међународни углед 
монархије, наша вредност као савезника, и чување наше поли- 
тике часнога мира“ захтевају да војни законски предлог постане 
закон до краја овог месеца. Иначе, наговестио је он, влада може 
да употреби онај чувени параграф устава којим се служи у крај- 
њој нужди, да законски предлози постају законима и без одо- 
брења парламента. Он је тражио да му се одговори брзо, кроз 
два дана, што је многе посланике било расрдило. Међутим, Немци, 
Пољаци и Словени изгледали су вољни да приме овај званичан 
ултиматум, али је држање осталих странака било још неизвесно. 
И онда опет настаје лична царева интервенција да утиче на по- 
литичку ситуацију која је била у вези с аустроугарским војним 
законским предлогом. Као Цар Аустрије послао је он, 5. ов. мес., 
преко Барона Хајнолда, ову посланицу рутенским посланицима 
у аустријскоме парламенту : 

„Његово Величанство Цар који је са живим незадовољством 
гледао на становиште, које су Рутени првобитно били заузели 
према војном законском предлогу, опазио је са нарочитим задо- 
вољењем да су Украјинци (или рутенске групе) пошли правим 
путем баш у моменту кад је то требало, и да су се одлучили да 
заузму једно нарочито тактичко држање које одговара озбиљно- 
сти питања које је на дневном реду. Његово Величанство тврдо 
очекује од опробаног патриотског осећања рутенског народа и од 
његове лојалности према Цару, да ће он доследно да истраје у 
држању које су сада његови представници заузели према војном 
законском предлогу“. ~ 

Ову су посланицу примили Рутени радосно, а, после њене 
објаве, Пољаци тако малодушно да је г. Длугоч, пољски мини- 

стар без портфеља у аустријскоме кабинету, одмах поднео оставку 
— корак који је он учинио, кажу, због тога што претходно није 
био извештен о царевој посланици, и, следствено, није имао на- 
чина нити да протестује против ње нити да спречи њену предају. 

Малодушност и зловоља Пољака што су Рутени примили 
непосредно царско признање, и ако у облику опомене, само су 
делимично ублажене једном изјавом коју је после Барон Хајнолд, 
у име царево, учинио вођи Пољака, Пг. Леу. У тој се изјави вели 
да је Цар овластио Барона Хајнолда да извести пољскога вођу 
да је „Цару опет било мило да опази да су Пољаци увек готови 
да потпомогну мирољубиве тежње у Галицији, и особито пољској 
странци изјављује своје признање на нарочитој лојалности према 
њему и на патриотскоме држању и осећањима која су они деце- 
нијама показивали“. 

Ова изјава чини алузију на напоре који се сада чине да се 
изравнају несугласице између Рутена и Пољака у Галицији на 
томе основу, да Пољаци попусте жељама Рутена у питању сред- 
њих школа и рутенског универзитета у Лавову. 

Рутенско питање, које је на тај начин истакнуто у први 
ред у аустријској политици, јесте, или бар у извесним околно- 
стима може да буде, једно од најозбиљнијих питања у Европи. 
Аустријска страна тога питања је борба коју воде четири ми- 
лиона Рутена да се ослободе пољскога туторства у Галицији — 
једно стање које се понекад, што не изгледа баш тачно, упо- 
ређује са стањем немађарских народа у Угарској. Докле је мржња 
Рутена према Пољацима могла да иде открило се од пре неко- 
лико година, кад је студенат Сицински поздрављен као рутенски 
народни јунак што је био убио графа Потоцког, пољског на- 
месника Галиције. Рутени су у ствари Малоруси, а Пољаци их 
просто називају Русима, ма да их из аустријских политичких 
разлога у Аустрији увек зову полатињеним именом „Рутени“. 
Тврђење да у Аустрији нема Руса основно је на једној игри речи. 
У Аустрији нема Великоруса, али има више милиона Малоруса, 
или Рутена, у Галицији и Буковини, и неколико стотина хиљада 
у северној Угарској. По свему, сем разлике у диалекту, они су 
истоветни са двадесет и пет милиона Малоруса у југозападној 
Русији. Велика већина аустроугарских Рутена припада унијат- 
ској цркви а мањина православној. Пре но што је био дат руски 
устав, језик Рутена или Малоруса нису трпели у Русији, и по- 
ступање руских власти с њима често се критиковало. 

Потпуно под аустријским и унијатским утицајима појавио 
се покрет познат под именом украјински или погранични по- 
крет, и ма да је то у ствари рутенски или малоруски покрет 
ипак га нико не назива тим именом. Један од циљева покрета 
био је и јесте да шири украјински литерарни језик, који из- 
гледа да је један приличан мелез и да се врло много разликује 
од правог малоруског, и да на тај начин организује народносну 
свест и културу малоруског народа. Руска влада, сасвим при- 
родно, никад није радо гледала на овај покрет ; и Пољаци ма да 
иначе нису много расположени да се слажу с Русијом, одсудно 
су се противили украјинским захтевима у питању васпитних олак- 
шица. У последње време међутим чине се покушаји за збли- 
жење између Украјинаца и Пољака, вероватно због покрета који 
постоји код православног русофилског дела аустроугарских Ру- 
тена. У Аустрији јавно оптужују графа Бобринског и друге да 
религиозним средствима покушавају да пробуде и потхрањују 
један русофилски покрет међу аустроугарским Рутенима; а у 
Русији опет оптужују аустропољске власти да гоне православне 
Рутене. Обе ове оптужбе можда су донекле истините, али главна 
је истина да је ово питање по своме карактеру једно веома 
акутно политичко питање. 

Није тешко разумети да Аустроугарској не може бити баш 
мило да у својим границама има какав народ који би тежио Ру- 
сији. Исто је тако јасно да Русија не може благонаклоно да гледа 
на украјински покрет који, кад му се да једна тачка око које он 
може да прикупи своју снагу и један духовни центар стварањем 
унверзитета на аустријскоме земљишту, може да пређе и у Русију 
и поступно да узруја малоруску масу. Како сада ствари стоје из- 
гледа да Украјинци благодарећи заузимању највиших кругова у 
Аустрији неће дуго чекати на свој универзитет, и такво решење 
борбе између Рутена и Пољака било би изванредно значајно у 
једноме тренутку кад се са тако много напора ради на споразуму 
између Чеха и Немаца у Чешкој. 

В. А. 

ЈЕДАН НОВ ПОРЕСКИ ОБЛИК: НЕМАЧКИ ЗАКОН О ПОРЕЗУ НА 
ПРИРАШТАЈ ВРЕДНОСТИ ОД 191'. 


Развитак финансијских прилика у Немачкој довео је до је- 
дног новог пореског облика — пореза на прираштај вредности. 
Искуством се показало, да се вредност извесних предмета било 
простим протицајем времена, било из других неких социјалних 
узрока повећава и да тај плус вредности долази без садејства 
радне снаге самог сопственика. Тако је створена могућност за 
један нови порез, који је имао да оптерети онај вишак вред- 
ности који је незаслужено припао сопственику. 

Незаслуженог прираштаја вредности може бити и код по- 
кретних (нпр. слике) и код непокретних ствари, алиседо данас 
порез на прираштај вредности ограничио искључиво на непо- 
кретности и она права, која су у вези са њима. Земљишта су 
нарочито погодна за оптерећивање овим порезом. Статистика 
показује, да прираштај њихове вредности не само није мали, 
већ да нарочито у већим варошима расте невероватном брзи- 
ном:). Данас је већ позната истина, да се вредност земљишта за 
последњих десет година удвостручила па и утростручила. 


' Да наведемо ј: дну табелу из 1910 год. у којој је изложено скакање вред- 


ности земљишта у Берлину: 
у маркама на квадратни метар 


1881 57 1888 Ер ТОТОјЕ 
а) Улице са трг. радњама 


Фридрихова 240 480 2250 

Под липама 480 1800 2250 

Краљева улица 840 650 1270 
6) Улице са зградама за становање 

Ханза трг 30 20 278 

Викторијина улицо 160 380 620 


У Бечу је просечно пењање вредности било у свима квартовима између 
1860 и 1899 г. преко 250%0; у девет квартова достигло је 520". 

У економској науци на ово увећање вредности као на по- 
десан порески објект указао је још Џ. Стјуарт Мил. У Нема- 
чкој је ватрени заступник овог пореског облика Адолф Вагнер. 
После успешног покушаја, да се он заведе у немачкој заштитној 
области Кијаочау, многе општине у Немачкој почеле су уво- 
дити тај порез на вишкове вредности. Нарочито су од значаја 
у том погледу пореске уредбе за варош Франкфурт н. М. и Келн 
од 1904 и 1906. Данас се може рећи да је порез на прираштај 
вредности дефинитивно примљен. У Немачкој има преко 650 оп- 
штина, где је он заведен. Ту долазе од великих вароши и Бер- 
лин и Дрезда. Поједини порески закони доста се разликују међу 
собом, нарочито код питања о обрачунавању трошкова, које 
треба одбити, као и о интересу на новац, који се такође узима 
у обзир при порезивању прираштаја. Разлика постоји и у по- 
гледу пореске стопе, као и повратног дејства. 

Крај овом шаренилу учинио је закон од 14-1-1911 године, 
који је увео један једини порез на прираштај предности за целу 
царевину. У место општинског пореза постао је државни порез, 
који се донекле наплаћује и корист општине. Остављајући на 
страну питање о преобраћају овог пореза из општинског у др- 
жавни порески систем, да поменемо његове најглавније одредбе. 
Порез се наплаћује приликом преноса права својине на земљи- 
штима. Као порески обавезни прираштај вредности важи разлика 
између вредности коју је ствар имала приликом стицања (Егуегб5- 
рге:5) и вредности отуђења (Мегацззегипозргеј5), дакле разлика из- 
међу куповне и продајне цене. Ако се та разлика не би могла утвр- 
дити у погледу продајне цене, узима се за мерило прометна вред- 
ност добра. У куповну цену имају се под извесним условима урачу- 
нати и ови издаци, којима се смањује прираштај : 1. трошкови око 
стицања који чине 4%о куповне цене; 2. сви трошкови око зграда 
главних и помоћних. Овоме се додају још 5". Ако је сопственик 
занатлија мали, додаје се 15"; 3) трошкови око радова на 
грађењу путова, канализација и други слични трошкови. Од 
продајне цене имају се одбити трошкови око продаје, као и 
други неки ситнији одбитци. Као време крајње за одмеравање 
прираштаја вредности узима се просечно година 1885. 

Порез на прираштај расте од 10% - 3090 на прираштај 
вредности, почињући од 10% до 29%о прираштаја. За сваку про- 
теклу годину уживања ствари до 30 година смањује се пореска 
стопа за један проценат. Износ пореза који се добије, дели се 

овако: 50"/о узима држава, 10% припада савезним државицама 
као накнада за трошкове око прикупљања пореза, а 40% се 
даје општинама, на чијој се територији налази обавезни порески 
објект. Општине имају право да са одобрењем владе ударају на- 
рочите чисто општинске прирезе на овај порез, а у своју ко- 
рист. Али царевински порез и ти прирези не смеју укупно прећи 
307) од прираштаја вредности. Немачка влада очекује од овог 
пореза 30.000.000 марака. 

Осим Немачке овај порез постоји у Енглеској, у једном 
нарочитом облику, а израђени су законски пројекти за Тирол, 
Доњу Аустрију и Шведску. 

Што се тиче питања о оправданости овог пореског облика, 
као најглавнији противник у теорији је Ог. Штруц'. Он је про- 
тиван порезивању незаслужено стечене добити зато, што сматра 
да то није правично, и да би онда и душевне способности (као 
једно незаслужено добро) требало порезати. Ово поређење је са- 
свим неумесно, те по томе и главна замерка отпада. Док овај 
писац гледа као порески мотив код пореза на прираштај вред- 
ности завист, дотле већина економиста, са чиме се и ми слажемо, 
налази, да је мотив правичност. Јер кад неко стиче сасвим неза- 
служене добити, онда је бесумње правично оптеретити то пове- 
ћање пореске снаге. Тврђење Рг. Штруца, да овај порез поскуп- 
љује земљиште и рђаво утиче на цену становима, као и само по- | 
дизање зграда, показало се каб нетачно. Статистика баш показује, 
да су се ове рђаве последице од 650 општина, где је постојао 
порез на прираштај вредности, појавиле само у 7 општина. 

При оваком стању ствари потребно је помишљати и у Србији 
на увођење пореза на вишкове вредности, нарочито у варошима, 
где је цена земљишта почела нагло да скаче. Београд у првом 
реду, услед великих радова, који ће варош модернизирати, пру- 
жиће врло повољно поље примене за један општински порез на 
прираштаје вредности. 

Радован Поповић. 


„ЕКОНОМИСТ“, ЛИСТ ЗА ЕКОНОМСКА И СОЦИЈАЛНО ПОЛИТИЧКА 
ПИТАЊА. 


Привредни полет и напредак за последњих неколико година 
налази се и данас у највећем јеку. Будући у нарочитом географ- 
ском и политичком положају Србија и у погледу своје привредне 


1 РПг. 5 «ги «2, Вебастшпсеп 2иг Кејгсћалилаћззгешег (Вешп 1911) 

политике после дужег лутања пошла је једним одређеним прав 
цем: економски интензивни развитак, што већа еманципација од 
суседних тржишта и улазак на светску пијацу, то су водиље да- 
нашње трговинске политике. Упоредо са практичним радом у том 
правцу појављују се и стручне студије, у којима се на врло до- 
кументован начин утврђује правилност ове привредне политике. 
Ми помињемо само радове г. Косте Стојановића, једног од људи 
који су с пером у руци показали на коју страну Србија треба да 
пође (в. његове Економске расправе и чланке !. и 2. књига). 
Са тежњом да у том правцу уради што више, покренуло 
је Друштво за економску и социјалну политику нарочити часопис 
— Економист — под уредништвом гљг. Ог. М. Тододоровића 
и Н. Станаревића. Имамо у рукама четири броја тога листа и 
задовољни само његовом садржином и његовим методом. Такав 
један часопис за практична економска питања врло је потребан. 
Док „Архив за правне и друштвене науке“ прима чисто тео- 
риске ствари из економских наука, докле „Банкарски Гласник“ 
има ужи циљ и програм рада, докле часописи, као „Дело“, до- 
носе с времена на време и чланке из економских области, није 
било једног општег економског часописа за практична питања, 
која су сад на дневном реду. Ту је празнину сад попунио „Еко- 
номист“. Нека се уређивачки одбор потруди само да прошири 
круг сарадника, да више плана има у раду, да се лист више 
бави важнијим питањима из закона о радњама, из социјалне 
политике, из трговинске политике, па ће онај леп пријем, на 
који је лист још сада наишао, потрајати и даље и знатно до- 
принети ширењу листа и остварењу идеја, којима он тежи. 


Рг. Л. МАРКОВИЋ 


КЊИЖЕВНО-НАУЧНИ ПРЕГЛЕД 


Ф. Ниче, Тако ЈЕ ГОВОРИО ЗАРАТУСТРА. Још која реч о срп- 
ском преводу. 


Десило се оно што сам предвиђао пишући приказ на г. Ћур- 
чинов превод Ничеова дела „Тако је говорио Заратустра“: г. 
Ћурчин се затрчао, покушао је да се оправда од силних прекора 
— и бесмртно се обрукао. До овога његова одговора на приказе 
могло се још помало и веровати у његово знање, али се после 
овога његова одговора могао цео свет уверити, да г. Ћћурчин не 
само да не може бити код нас капацитет за немачки језик, већ 
се с правом може рећи да је он овим својим радом доказао, да 
није достојан положаја, који заузима. Ово ме је једино и побу- 
дило да поново говорим о овоме бедном преводу „Заратустре“. 

На мој и сувише објективан приказ, у коме нисам казао ни 
једнога јединог увредљивог израза за г. Ћурчина, и ако сам у 
ствари имао таквог материјала да га нападнем свом жестином, 
дао је он одговор који кипти надутошћу, подцењивањем својих 
критичара, извртањем, недотупавним досеткама и сваковрсним 
увредама. И ако ме је он тиме разрешио- од дужности вођења 
обзира према њему, ја ипак нећу поћи његовим трагом. Нећу то 
учинити стога што ја не могу ни тренутка сметнути с ума, да сам 
васпитач омладине и да ми такав тон никако не приличи. Ја то 
остављам г. Ћурчину, враћајући му све увредљиве речи, које је 
упутио на моју личност. Нека се он њима и даље кити ! 

Он се нашао у небраном грожђу; увиђа у какав је безиз- 
лазан положај запао својом кривицом. Инстинктивно осећа да 
му се ваља бранити, да ваља спасавати катедру немачког је- 
зика на Универзитету, која му се почела измицати испод ногу. 
И он у место да увиди своју погрешку, па да ћути, он напада 
нас, који смо обелоданили његово незнање, и он се свим силама 
труди да ову, по себе врло тугаљиву и непријатну ствар скрене 

са објективног расправљања на лични терен. Али му то неће 
поћи за руком! Мени није потребно као њему да измишљам 
ствари, због којих га треба нападати (у томе је г. Ћурчин по- 
казао необичну подобност), ја ћу њега тући његовим рођеним 
речима и делима, и за мене је просто право уживање, што ми 
се дала прилика, да једну величину као што је г. Ћурчин ски- 
нем са незаслужене висине и да покажем његову неподобност 
за место, на које га је случај довео. 

И најзад, каква је то његова чудна логика2 Г. Ћурчин 
дао врло рђав превод — а Кангрга треба зато да буде одго- 
воран! Не треба преступник да одговара за своја недела, већ 
полицајац, који га је ухватио у недопуштеном послу! Дивота! 
Он је у своме преводу на стотинама места дао писмених до- 
каза, да није разумео Ничеа, да није разумео немачки текст 
и да је нетачно превео. Сваки други на његовом месту напу- 
стио би катедру немачког језика на Универзитету. Зар има веће 
бруке и срамоте од г. Ћурчинове2г Универзитетски на- 
ставник за немачки језик даје један врло рђав пре- 
вод баш са немачког језика! И онда зар није свако у 
праву да запита: Па кад г. Ћурчин не зна немачки, како онда 
може бити професор немачког језика чак на Универзитету 

Г. Ћурчину се никако не напушта универзитетска катедра и 
верује да ће њу сачувати за себе, ако нападне једнога „гимнази- 
ског“ наставника и ако почне на сва уста викати: Г. Кангрга не зна 
немачки, није у стању да разуме Ничеа, располаже почетничким 
знањем, не зна српски и т. д. Па добро, господине докторе фило- 
софије, зато Кангрга и није професор Универзитета, и тај факат 
нема никакве везе са фактом, да сте Ви, као човек који говори 
немачки од детињства, као доктор философије, као универзитетски 
наставник за немачки језик дали врло лош превод, какав не би 
доликовао не само мени, већ ни најобичнијем новинарском прево- 
диоцу. Оставите Ви г. Кангргу на миру, и објасните нам лепо, како 
сте могли на пример обичну немачку реч Ее!па (непријатељ) 
превести : пријатељ; или Кгбте (крастава жаба) са: краставица 
(краставац); или Вего (брдо) са: стена, а Ее15 (стена) са: брдо; 
или ће о (жесток, јак) са: претио угојен); или Нетштзсћић 
(кочница) са: са запирач (затварач); или з1сћ геп!сеп (очи- 
стити се) са: прочистити се, и т. д. Кажите Ви нама, из кога 
сте то речника узели те речи> Ја сам већ био премро од страха, 
да је г. Ћурчин те речи узео из мога речника, који је он про- 

Дело, књ. 63. 30 

гласио за „најлошији“ немачко-српски речник. Стао сам одмах 
грозничаво претурати по свом речнику, и, хвала Богу, не нађох 
горњих наказа од превода и глупости. :; 

Место да г. Ћурчин брани свој превод, он напада мој реч- 
ник. Па добро, примам битку са г. Ћурчином и на том пољу. 

Г. Ћурчин тврди, да сам ја писао свој приказ на његов пре- 
вод само из тога разлога, што се он изјаснио неповољно о моме 
речнику, па сам хтео да му се осветим. То није истина. Мени као 
наставнику немачког језика дужност је, да пажљиво читам и про- 
учавам озбиљне преводе са немачког језика, а особито онда, кад 
ти преводи долазе од стране универзитетског професора за не- 
мачки језик. Мој би онакав приказ изишао и онда, да се г. Ћур- 
чин и најповољније изјаснио о моме речнику. И баш због тога 
сам се и трудио, да приказ буде што објективнији. 

Г. Ћурчин би имао најмање рачуна да спомиње то своје фа- 
мозно предавање о моме речнику. Он је том приликом од тројице 
истинских стручњака за немачки језик добио добру 
лекцију. Ја од свег срца могу пожелети, да г. ћурчин и у будуће 
бере лаворике, какве је побрао тога вечера. 

Г. Ћурчин у одбрани свога превода тврди, да сам ја „сваку 
немачку реч у свом речнику просто преписао из других реч- 
ника (и то, преписао врло неспретно и незналачки)“ и да нигде 
нисам споменуо одакле сам узимао речи. — Г. Ћурчин мисли да 
ме је овим својим тврђењем просто утукао, а не увиђа какву је 
колосалну глупост казао. Као да сам ја могао сести па просто 
измишљати немачке речи и онда измислити еквивалентно српско 
значење. То није ни до сада нико паметан радио, па нисам могао 
ни ја. Да, преписивао сам немачке речи, преписивао сам их из 
немачких речника (Зандерсова, Хајнеова и Хофманова), па 
сам тим речима давао српска значења како сам и колико сам умео, 
при чему су ми за основицу служили готови листићи са речима 
из речника из моје Немачке читанке (имао сам преко 10000 речи). 
Служио сам се свима специјалним речницима, а загледао сам, 
разуме се, понекад и у остале немачко-српске (сем Поповићева) 
и немачко-хрватске речнике. Најпосле сам и на тај начин доби- 
вена значења контролисао значењима у немачко-руским реч- 
ницима. 

Ако у таквом раду има чега нелојалног и недопуштеног, 
ја сам готов да поднесем и сву одговорност за то. 

Ако би се међутим горње г. Ћурчиново тврђење узело за 
"правилно, онда би се без икакве резерве могло рећи за Вука 
_- Караџића, Чварковића, Исаиловића, Поповића, Матића и Грчића, 
који су сви састављали немачко-српске речнике, да су то најо- 
бичнији књижевни лопови, јер би се без много труда 
могло доказати, да су четири петине речи у сваком њиховом 
"речнику исте као и у већ раније штампаним речницима. И за 
самог г. И. Шерцера, чији речник г. Ћурчин необично цени, 
могао би сваки стручњак г. Ћурчинова калибра рећи, да ли је 
преписао из Поповићева и Филиповићева речника. Али такав 
апсурд још нико није ни покушао да изнесе, само се сад при- 
сетио г. ћурчин да то каже за мој речник, заборављајући да 
као „стручњак“ за немачки језик најпре утврди, одакле су пре- 
писивали речи горе поменути писци немачких речника. 

Ако је г. Ћурчину криво, што сам га претекао и преду- 
хитрио у састављању немачко-српског речника, као и у писању 
уџбеника за немачки језик, ко му брани и смета да то сада 
учини. Нека он напише бољи и потпунији речник, па ће се тим 
самим најбоље осветити моме „најлошијем“ речнику. — Ко зна 
"боље, широко му поље! Јест, али се за састављање речника 
"тражи и много, врло много времена, гвоздене воље и нечувеног 
стрпљења. Па и кад га саставиш може ти свака незналица рећи, 
да си га преписао! Г. Ћурчин зна то врло добро, те је због 
тога изабрао много лакши пут, да стекне славе и признања: он 
напише годишње триестак писама истакнутијим српским и хр- 
ватским књижевницима, искамџи од њих по какав прилог, па 
све то „тако мучно стечено“ умно благо оштампа о туђем тро- 
шку под звучним именом: „Српско-Хрватски ГАлманах“, 
у коме је, веле стручњаци, случајно све добро, што није г. Ћур- 
чиново! У осталом и оправдано је, што г. Ћурчин као доцент 
за немачки језик не ради ништа на својој струци. Тај је пред- 
мет код нас тако разрађен, да за г. ћурчина просто није 
остало ништа! И зато он прима плату за доцентуру немачког 
језика, а пача се у туђе ствари. 

Ја признајем отворено и јавно, да не умем саставити 
оригиналан немачко-српски речник, јер је ту апсолутно 
искључена свака оригиналност. Читајући пак „лепи“ и „тачни“ 
превод г. Ћурчинов ја сам стекао уверење, да би код нас је- 
дино г. Ћурчин могао написати не само оригиналан немачко-срп- 
ски речник, већи најоригиналнији речник на свету. Ево неколико 

еклатантних примера његове „дивне“ оригиналности: Он преводи: 
Еејпа (непријатељ) са: — пријатељ; з1сће! срп — коса; Кад 
(точак) — почетак; Мид1оке1!! (умор, умореност) — умирање; 
Негтх]1сћКе!! (срдачност) — срчаност; цпоемуц5з! (незн 
— невесео; ће Н1о (жесток) — претио (угојен); М117 (слезина) 
— жуч; Агт (рука) — рукав; Езе!1 (магарац) — мапа; Кгатре 
(грч) — борба; Ат! (врста) — покушај; депКеп (мислити) — 
чудити се; сегесће (правичан) — свет; уегк]етдеп (преобући) 
— одевати се; О1етспћен (једнакост) — правдољубље; ег]етсћ- 
јегп (олакшавати — одланути (одлајати); Рег5зе (пета) — пот- 
петица; хот без1пае!1 (од олоша) — због олоша; ит,д. итд. 

Овако красних примера г. Ћћурчинове оригиналности могао 
бих навести преко двеста. — Јел"те, читаопи, да би то био врло 
оригиналан речник > 

И сад, молим вас, нашао се некакав Кангрга, који не разуме 
ту оригиналност и приписује то незнању немачког језика г. Ћур- 
чинова! Али не може он збунити г. Ћурчина ! Овајпросто тврди, 
да г. Кангрга ни једним случај м није успео да обелодани његово 
незнање. Доказе за то своје тврђење заборавио је у Силва-Плани, 
куда је ишао, да у месту борављења Ничеова потражи инспира- 
цију за овако „тачан“ превод. 

Што ти вреди бити стручњак за немачки језик! Грехота је, 
да човек овакве научне спреме буде само доцент на Универзи- 
тету ! Замислите, он још није изабрат ни за члана Академије Наука! 

Г. Ћурчин тврди на једном месту, да ја не могу бити његов 
критичар, јер је моје знање немачког језика само почетничко 
знање. Претпоставимо да је тако! Али, зашто је „учени“ г. доктор 
онда толико жучан према мени и како њему допушта његов понос 
да се упушта у диспут са једним почетником 2 Што се он спушта 
са своје олимпијске висине у овај хаос незнања, кад су њему бо- 
гови досудили „да стрмоглавце пада у вис“ (Јако ми се допада 
ова његова фраза !). 

Одисти, права је дрскост, да се почетници усуђују крити- 
ковати г. ћурчинов превод. Он је у знању и српског и немачког 
језика већ толико одмакао, да га могу критиковати тек ученици 
МУ или У разреда гимназије, јер они већ зацело морају знати, да 
на пр. Вегсе уегзебеп ваља превести са: „премештати брда“ а не: 
„давати у залогу брда“. 

(Свршиће се) 


Јован КАНГРГА. 

М. М. Ракић, Нове Песме. (Издао С. Б. Цвијановић, Бео- 
град 1912, Цена 2.—). 


Кадгод отворим Ракиће,, поезију, увек се сетим његовог 
лица мрачног и наоблаченог ; сетим се црта на лицу, које, изгледа, 
као да су дубоко урезане и никако не ишчезавају. Чудновата је 
сличност између песникове физиономије и садржине и облика ње- 
гових песама ! 

Ракићева је поезија израз великог бола, али бола који не 
зна за пренемагање и јаук. То је бол човека који иде кроз живот 
стиснутих вилица, јер живот за њега није весела и лака игра. 
Живот је, изгледа, избраздао чело песниково и начинио га ћут- 
„љивим и усамљеним песимистом. 

Наша поезија има доста песника који воле тужан и песи- 
мистички тон; песницима је та нота омиљена, јер она јаче утиче 
на душевно расположење читаоца; али док многи од њих имају 
песимизам разнежен, пун јаука и неке саосећајности, други на- 
гињу болесном песимизму. Г. Ракић је, међутим, песимиста своје 
врсте. Он се повлачи у себе, скупља све болове, да им само ме- 
стимично да јасан и јак израз. 


У површним утисцима најбоље се опажа на који начин 
осећа Г. Ракић; у њима нам он пружа и свој однос према животу. 


Осећам да нешто у мом срцу труне 
Лагано и стално. Ко ће ми помоћи 2 
Нестане га часом као цветне круне 
Што се нагло распу у јесење ноћи. 


Осећам да нешто труне, ал ни јада 
Нити бола има. Слична танкој струни, 
Затрепери само душа моја млада 

И осетим да се у њој нешто струни, 
Безгласно и тихо .. 


Али је још боља за однос према животу и свету — песма 
Мисао. 


Ја поимам добро неминовност зала, 
Склоп целог живота, са тугом и бедом, 
Ја знам шта је судба свију идеала: 
Моје знање видиш на лицу ми бледом. 


Али знам и узрок зашто тако бива, 
Јер прошао нисам кроз живота хуку 
Склопљених очију и скрштених руку: 
Кад срџе запишти, мисао је крива! 

Г. Ракић је свуда такав: без ларме и јаука. — Овакав песи-- 
мизам има нечег поносног што импонује; отуда је он и симпа- 
тичан. Ја необично волим ту отменост Ракићеву и његову суб- 
јективност. Г. Ракић схвата поезију као израз неке интимности 
за коју широк свет нема велики смисао и интересовање, али он 
сматра и живот сувише личним, тако да му је мило што нема 
велике заједнице и сличности са осталом средином. 

Доиста, особитост је одлика модерних песника. Они хоће 
да буду целина за себе, да значе нов осећај и нову форму. Ја 
разумем ту тежњу и одобравам је. Потребно је бити увек нов, 
одликовати се јасно својим особинама од осталих; осећати на. 
особит начин. То је потребно стога, што се на томе саврше-- 
нијем издвајању примећује процес развијања и напредовања. 
Треба бити у једном правцу далеко развијен ма и по цени ве- 
ликог недостатка на другој страни; треба дати унутрашњем жи- 
воту нов облик, дати му и нову садржину. Личности само на тај 
начин имају интересовање за нас, ако су оригиналне к нове и 
увек с извесним савршеним особинама; без њих оне припадају 
пространој маси сивој и једноликој, која неопажено промиче 
поред нас. Само са тим јасно издвојеним одликама поезија и 
живот указују на пут који иде кривудавом линијом, али стално 
на више и напред. 

Г. Ракић обележава тај пут својом поезијом. Он, тежећи 
да се одвоји од своје средине, иде на другу страну. То је ње- 
гова одлика. За г. Ракића постоји само посебан живот, живот 
кроз који пролази појединац развијен да постоји за себе. Он 
не воли груписање и заједницу; воли увек да је сам и да буде 
само посматрач друштва и природе. Отуда је његова поезија. 
низ импресија из живота и природе; алису ова опажања верна 
и песничка, тако да она карактеришу његову личност. По њима 
се г. Ракић одваја од других песника свога времена и своје 
средине. 

Али г. Ракић воли живот у двоје. Тај други учасник у ње- 
говом животу јесте његова драга. Но како је ипак оригиналан 
овај однос њихов! Љубав је за г. Ракића само ЗИиттипозејетеп; 
она га покреће на нова расположења; ствара му нове осе- 
ћаје. Некада љубав дође да му изазове низ мрачних слика и да 
у њему још јаче узбуди песимизам, други пут је она повод ве- 
дрим и лаким расположењима. Али варијације су многобројне. 
између тих двеју крајности; оне су управо сличне оним проме- 

нама у природи, које г. Ракић тако фино осећа. Некако при- 
родна расположења и љубавне ћуди иду упоредо. За веселу 
љубав раскошно је лето и пролеће, за мрачне стране њене — 
визије и таме. И једно и друго уме г. Ракић да изнесе особитом 
пластичношћу и концизношћу. 

Али има још један елеменат у Ракићевом певању, то је 
личан живот у прошлости и прошлост средине. Циклус песама 
Старост најбољи је за расположење прве врсте. На Косову 
је серија песама које иду затим да покажу везу песникову са 
народном прошлости. Случај је хтео да ове песме буду и нај- 
боље и да некако изнесу контрадикторност песникове душе. У 
њима је песник више националан. Тешко је заиста измирити 
национализам са субјективношћу, али г. Ракић у томе успева. 
Његов је национализам јасан, нов и увек више интелектуалан. 

На Косову преставља г. Ракића у кулминацији. Јефи- 
мија и Симонида најлепше су песме у читавој збирци, а и 
остале поред њих у истом циклусу престављају лепе нијансе к 
једној целини и завршености. 

Г. Ракић пише врло споро, али је свака његова песма један 
успех; она је као какав јак потез у гранитној стени из које се 
ствара значајно уметничко дело. 


Л. СМОДЛАКА 

ГОСПОЂА СА СУНЦОКРЕТОМ, дрАаМСКИ тРИПТИХОН. Написао Иво Војновић. 


Г. Иво Војновић је један од оних писаца, који поређају и 
стварају нови ред ствари. Брутално прећи и прегазити стари култ 
традиционалне драме; повести борбу против прошлости и потра- 
жити једно уметнички дубље схватање; хтети свој индивидуални 
изражај, доћи до савршено утврђене идеје; прелити све једним 
новим, ружичастим велом и дати нов ритам и технику — све то 
претежно одваја г. Војновића од наших осталих драматичара. Он 
је уметник који увек каже своју реч без колебања, јасно, опсежно, 
никад двосмислено. Отуда, увек када г. Војновића имамо на по- 
зорници престављена било каквим пејзажом или сликом и сценом, 
било каквим типом, портретом или карактером — ми долазимо 
до убеђења, да једно уображење увек има право и да је инстинкт 
вечито неизбежан. И, да би све било из прве руке, пуно одушев- 
љења и утиска, овај српски Д' Анунцио, Пасколи, Новалис или 
Оскар Вајлд, како хоћете, који понајвише има осећање мере за 
модерну драму, често пута трчи за сензацијом, која нам у своје 
време улива грозницу. 

Трагичан смисао и тајанствена дубина на пример у „Екви- 
ноцију“, која расте као огромна црна сенка врх свију простора 
и времена; она болна резигнација и растројеност напуштене жене 
и дрска, груба и смела психологија једног мештра, показују да 
њиховог аутора, вештог у спајању контраста, занима нарочито 
криминални проблем — проблем убиства. 

Та слабост, која је Достојевског (чији су јунаци само много 
реалистичнији) одвела у бездан и створила му уверење, да је 
сваки дужан не само да да некоме живот, но и да убије некога 
— та слабост дакле у „Госпођи са сунцокретом“ покушава да 

пружи решење загонетке и да дефинише симбол који је писац 
„овде врло хрђаво поставио. | 

Г. Војновић је пре свега велики песник; песник пун фан- 
"тазије, пун мрачног и тешко објашњивог идеала. Он је у „Го- 
'спођи са сунцокретом“ постигао један нов степен у своме доса- 
дањем стварању. Управо, г. Војновић је овом драмом стекао 
име писца, који има ту способност да пародаксу да смисао и 
„да га начини могућним: он је аутор, који у драмској обради има 
моћи да почне онде, где су наши остали драматичари стали са 
збуњеним погледом и уверењем, да је радња даља немогућа и 
невероватна. Али можда је све то и узрок, да г. Војновић буде 
и сувише театралан. 

Госпођа са сунцокретом, којом је аутор хтео да нам открије 
"сву тајну светлости и мрака, живота и љубави до злочина, нема 
у ствари нарочитог драмског значаја. Све што је велико, није 
у њој, већ око ње. Венеција, серенате, гондолијерска нека до- 
зивања и арије, запаљени полелеји и силуете, које се огледају 
величанствено у води Гранд Канала, дуждеви и разнобојне 
плерезе, све то ствара једну јаку, снажну и импресивну песму, 
чији ритам ломи једна нејасна преступница са сунцокретом у 
руци. То је жена у чију љубав ми потпуно не верујемо, и ако 
писац покушава да објасни њено велико пожртвовање према 
«свему оном што се зове љубављу. Она је тип чију ће вам исто- 
рију моћи објаснити и показати један свакодневни и обични де- 
тектив. Она убија свога вереника, како би тиме отклонила пре- 
преку да се уда за графа, који има палате у Москви и мили- 
оне у Паризу. Она га убија на један грозан начин, затворив 
у собу једног младог, заљубљеног сањалицу, морнара, да би 
на њ пала сумња за убиство. 

Први чин драме преставља једну лепу слику венецијанске 
ноћи, декоративно врло успешно; трећи чин открива тајну једне 
чудновате и мрачне жене; а други је чин једна страховита и 
убитачна визија из прошлости, коју преживљује „крилати“ Ви- 
"тале Малипијеро. Овај врло декоративни украс г. Војновићев, 
са његовим већ познатим елегантним стилом, пуним поезије и 
«са романтичарским особинама, прикрио је сву наготу, коју драма 
сама по себи нос. Нечист, мистичан, нејасан и обскуран симбол, 
који је аутор нашао у сунцокрету, покушавши тиме ла се при- 
ближи Метерленковим опсервацијама, и да осети и разуме говор 

мртвих ствари, изневерио је проблем, чију је загонетку писац. 
хтео да реши. Сунцокрет је остао само као израз једне пара- 
зитске душевне мистерије, која је промашила овом приликом 
своје објашњење. 


Приказ „Госпође са сунцокретом“ био је врло добар. Г-ђа 
Таборска тежила је да комаду да што више логике, које он 
тешко да има. А г. Богић дао нам је и ако мало прездравог,, 
ипак доброг Витала Малипијера. 

РОМ. 


ХРОЊИ КА 


СМРТ Д-Р МИЛОВАНА МИЛОВАНОВИЋА И ПОЛИТИЧКА СИТУАЦИЈА. 
ПУТ Г. НИКОЛЕ ПАШИЋА У ПЕТРОГРАД. 


Нагла и трагична смрт председника владе Др. Милована 
Миловановића знатно је отежала наше унутарње политичке при- 
лике. У онако неодређеној ситуацији, створеној изборима од 1. 
априла ове год. слободно се може рећи, да је пок. Миловано- 
вић по својим способностима и свом темпераменту потпуно био 
дорастао да се нађе и да припреми земљиште новим политичким 
комбинацијама, евентуално и новим мерама за што правилнији 
и одлучнији ток државних послова. Како је пак Миловановић 
био једна и сувише истакнута личност, то је он могао и у пре- 
лазном стању са довољним ауторитетом и с пуно достојанства 
да преставља Србију и врши државне послове. 

Један немилосрдни удар судбине све је то покварио. Смрт 
Миловановићева тешко је погодила породицу његову, радикалну 
странку и цео српски народ, који мало има оваких синова, па 
је та иста смрт погодила и политичку ситуацију, којој је Ми- 
ловановић био господар. Баш кад се сматрало, да су политичке 
прилике мало рашчишћене, да је дефинитивно решење главног 
питања остављено за доцније, док се припреми повољнији терен, 
један несрећни случај је све то покварио. Умро је онај човек, 
који је ситуацију држао у својим рукама. 

Привремену владу образовао је г. М. Трифковић. Та ће влада 
решити само оне законе, који се већ налазе на раду у Скупштини: 
закон о ванредном војном кредиту и закон о средњим школама. 
Све остало остаје за доцније. Одмах затим приступиће се решењу 
оног питања, које преставља данас главно питање српске уну- 
тарње политике. За правилно решење тог питања треба сви ис- 

"крени и прави политичари да се заузму. Ситуација треба да буде 
чиста и то што чистија. Или коалиција са другом којом странком 
или нови избори. То су природне и логичке солуције. Тешит 
поп да. О томе је било већ говора у „Делу“ у прошлим бро- 
јевима. 

Данас се са још више извесности може тврдити, да у уну- 
тарњој политици треба да наступи затишје због озбиљних спољ- 
них прилика. Толико има знакова о озбиљности међународне 
ситуације, да је готово излишно и набрајати их. Један догађај 
привлачи нарочиту пажњу. То је пут г. Николе Пашића у Петро- 
граду по позиву самог руског цара. У Петрограду се говорило 
о крупним политичким стварима и Срби бесумње немају разлога 
да се боје, да ће икоје питање бити решено на њину штету. 
Данашњи правац руске политике поред свега тога што се про- 
носе разноврсни гласови, далеко је од тога, да се балканско 
питање реши на штету балканских народа, специјално на штету 
српског народа, који ничим није заслужио неко запостављање. 
Гарантије неке да ће овако бити не даје нам нико други, до 
снага малене али храбре Србије. Ми морамо сами да будемо 
на бранику својих права, наша, не реч, већ акција треба да по- 
ложи темељ нашим правима. А да би то било остварено, потребно 
је и у унутарњој политици много прибраности, објективности и 
помирљивости, коју данашње време императивно захтева. То ће, 
надамо се, меродавни фактори имати у виду кад се почне ре- 
лшавати о ситуацији. 


. Роси. 


ПБ ДИОН нај 5у. ПА Ба 


НАУКА. 


Рг. [. Магсоу сћ, Ке герте !т- 
тођ ег еп Зегрте ег Та песез5 е иг- 
сепје де за гегогте (Ех ган де Ја „Ке- 
уце де 1' 15 ш де дгон сотраге“, Вги- 
хеле5 "1912; р. 20; 80). 

У познатом белгиском часопису Ин- 
ститута за упоредно право објавио је 
г. Марковић своју брижљиво израђену 
студију о неопходној потреби, да се срп- 
ско баштинско право, засновано на та- 
пијама и сасвим примитивним хипоте- 
карним књигама, замени што пре савре- 
менијим баштинским системом. Писац 
утврђује, да је данас најбољи и најса- 
вршенији немачки баштински систем, 
који претпоставља извршење катастра, 
па предлаже, да се у том правцу и срп- 
ско право реформише. Ко се интересује 
овим необично важним културним пи- 
тањем, добиће потпуног обавештења из 
ове књижице. 


Нага1ада Но1д по: ЕПозонј5ка! рго- 
репни. — Д-р Милан Шевић превео је 
„Философијске проблеме“ од чувеног 
професора универзитета у Копенхагену 
— Харалда Хефдинга. Ову је књигу, као 
ХШХ књигу својих издања у збирци 
„Књижница за учитеље“ издао Хрват- 
ски педагошко-књижевни збор (Лагтеђ, 
1911, стр. 160. Цева>). Испред Хефдин- 
гове расправе у овој књизи налази се 


опширна студија д-ра Шевића о Хеф-- 
дингу, његову животу, раду и његовим 
философским погледима и теоријама. 


Хефдинг је један од веома угледних 
научника данашњег доба. Његови фи- 
лософски погледи су врло лепо прим: 
љени у модерној философији. Стога је 
д-р Шевић добро урадио што је ову ње- 
гову студију превео, и што је српско- 
хрватске читаоце упознао са овим зна- 
менитим Данцем. 


Д-р Васо Глушац: Повеље Ма- 
тије Нинослава. — Проф. д-р Васо 
Глушац штампао је књижицу „Повеље 
Матије Нинослава, бана босанскога, и 
народност његових поданика“ (Бања Лу- 
ка, 1912. 48. у 80, страна 77., цена 1 
круна или динар). — Д-р В. Глушац 
говори у овој књизи о познатим по- 
вељама бана Нинослава, које су штам- 
пане у познатом Миклошићеву збор- 
нику „Мопитета 5етлса“. Да о њима 
расправља, подстакло га је нечије пи- 
сање у неком босанском листу (д-р 
Глушац не каже у коме листу), где се 
тврдило да помен имена Србин, којим 
су се назвали поданици бана Ниносла- 
ва, није тачан, него да је то име доц- 
није уметнуто. Да би оборио ово твр- 
ђење, д-р Глушац је подвргао свестра- 
ној оцени ове повеље: начин њихова 
постанка, њихов. склоп, рукопис ит. д. 

Он долази до резултата, који истина 
није нов, али је потврђен поново озбиљ- 
ним разлозима, да су повеље писане 
ћирилицом (назив „босанчица“ је бес- 
мислен, јер „босанчица“ није ништа 
друго до један ступањ у развитку ћири- 
лице), да су повеље оригиналне, нео- 
штећене и непоправљане. Према томе 
име „Србин“, које се у њима налази, 
није доцније уметнуто, већ је оно ту 
написано тако у самом оригиналу који 
„се сачувао у дубровачком архиву. По- 
моћу студија Фр. Рачког, Јиречкових 
и Новаковићевих д-р Глушац утврђује 
да име „Србин“ у овим повељама значи 
поданика бана Нинослава, а да име 
„Влах“ значи Дубровчанина. Отуда из- 
води, потпуно разложито, даје у Босни 
у време Нинослављево живео само срп- 
ски народ, подељен на три вере — 
православну, католичку и богомилску. 
Д-р Глушац то потврђује и доцнијим 
турским споменицима у којима се че- 
сто босански муслимани називају Ср- 
бима, напомињући при том, да још има 
муслиманских породица у Босни које 
чувају „српско“ писмо ћирилицу — као 
своје породично писмо (као нпр. чуве- 
на породица босанских бегова Ченгића). 

И ако су резултати, до којих је д-р 
Глушац дошао у овој својој расправи 
несумњиви, ипак сумњамо да ће они 
ув'рити оне који су дали повода да се 
ова књига напише. Кад њих није могло 
уверити мишљење једнога Рачкога и 
једнога Јиречка, чије је познавање бал- 
канских народа признато свуда, неће 
их уверити ни д-р Глушац, просто за 
то што они неће у то да верују. И 
због тога ће се поново о томе морати 
писати, поново водити једна бескрајна 
и бесплодна филолошка, историјска и 
етнографска борба и у науци и у по- 
литици. Ми смо Срби чупне среће: 
другима признају да је њихово и оно 
што није несумњив» њихово, а нама 
Србима не признаје се ни оно што је 
несумњиво наше. 





(о еглашј 


КЊИЖЕВНОСТ. 


Доситије Обрадовић код Бугара. 
— Из Ш књиге „Списание на Бљлгар- 
ската академил на наукитђ“, оштампана 
је у засебну књижицу расправа Бојана 
Пенева под натписом „Доситен Обрадо- 
вичђ у насљ (Софија, 1912). — У овој 
својој врло лепо и трезвено написаној 
расправи Бојан Пенев излаже утицај срп- 
ске књижевности а нарочито књижевних 
радова Доситија Обрадовића на развитак 
бугарске књижевности. О резултатима 
до којих је дошао Пенев у овој распра- 
ви упознаћемо доцније читаоце „Дела“, 
а сада спомињемо занимљив и поучан 
факат, да и Пенев посредно „потврђује 
да је раније, нарочито до осамдесетих 
година прошлог века, књижевно - кул- 
турна веза између Срба и Бугара била 
далеко јача него данас. Да споменемо 
још да је ова расправа врло леп прилог 
за познавање рада Доситијева и његова 
огромног утицаја међу свима јужним 
Словенима. 


„Кго2 5ујеНозЕ 1 зјепш“... рјезте 
Ке Ккагда Мкопса (2адаг 1912). 


Примило смо збирку пјесама г. Нико- 
лића и мило нам је, што се о њима мо- 
жемо изразити са пуно симпатије. Међу 
стиховима овог доста великог броја пје- 
сама налази се многи драгоцени бисер. 
Што ове пјесме највише одликује и 
чини их блиским скоро сваком срцу, то 
је њихова јасноћа мисли и природни мо- 
тиви, тако слични животу, да човек чи- 
тајући их и сам осећа оно, што је осе- 
ћао песник пишући их. Има истина и где- 
која пјесма, која је могла изостати, има 
местимице и неправилних, стихова али 
у целини својој збирка представља књи- 
гу од вредности, коју треба прочитати. 

3 Рг. 


Модерна Библиотека. У збирци 
под овим именом објавила је вредна 
издавачка књижара Цвијановићева већ 
ове занимљиве књиге: „Лимунација у 


БЕНО ЕТИКЕ 


селу“ од Ст. Сремца и „Пан“ од Кну- 
та Хамзуна, у преводу Станке Ђ. Гли- 
шићеве. Сремчева „Лимунација“ је до- 
вољно позната и сама се препоручује. 
„Пан“ је једна интересантна слика из 
норвешких предела, пуна дивних опи- 
"са. Сама садржина је безначајна, али 
је дата у форми која занима. Пуна реа- 
лизма у природном идеализму ова књи- 
га заслужује да се прочита. 


РАЗНО. 


Пенчо Славејков. — Представник 
модерне бугарске књижевности, Пенчо 
Славејков, преминуо је крајем прошло- 
га месеца ван своје отаџбине, у Ита- 
лији. Славејков, син националног пес- 
ника Петка Славејкова, рођен је 1866 
год. у Тревни. По свршеној гимназији 
и философији у Лајпцигу био је про- 
"фесор, затим управник Библиотеке и 
Народног Позоришта. Песник душевног 
живота борбен дух, и нежан и сатири- 
чар, Славејков је био оригиналан та- 
ленат и један од најбољих познавалаца 
свога језика. Он је успео да своје лир- 
ске песме одене у најлепше руво те 
му и ритам и облик песама показује 
напредак, много већи но и у једног 
бугарског песника. 

Сем лирских песама („Сан о Срећи“), 
познате су његове „Епске Песме“ а 
нарочито је чувена „Крвава песма“, ње- 
гово најбоље дело. То је недовршена 

епопеја бугарског робовања и ослобо- 
боћења У њој је Славејков опевао Бал- 
кан у коме је оличио народне тежње 
и идеале и по коме ће му остати тра- 
јан спомен у Бугарском народу. 


Антон Ашкерц. Највећи словеначки 
епски песник и заточник слободне ми- 
сли преминуо је 30. прошлога месеца 
у Љубљани. Његове многобројне осе- 
ћајне песме и баладе, хумане и тенден- 
циозне, имају и национални и васпит- 
ни значај. Оне су стекле угледно ме- 
сто у словеначкој књижевности и због 
своје лакоће, простоте постале су по- 
пуларне и продрле у широке слојеве 
народне. 

Ашкерц је рођен 1856 год. у Шта- 
јерској и почео је каријеру као свеште- 
штеник. Ово је звање ускоро напустио 
јер по својој прироли није био за ка- 
толичког свештеника. Доцније је много 
путовао, стекао нових знања, доживео 
многе ствари и био у могућности да 
новим књигама користи своме народу. 


Ашкерц је био плодан песник и ме- 
ђу његовим многим изданим збиркама 
истичу се: „Баладе и романсе“, „Лир- 
ске и епске песме“, „Излет у Цари- 
град“, „Два излета у Русију“, „Четвр- 
ти зборник песама“, „Примож Трубар“, 
„Јадрански бисер“ и друге. 


У идућем броју објавићемо једну ле- 
пу песму овог великог Словенца 


480 - ДЕ НО 



















Д-р МИЛОВАН МИЛОВАНОВИЋ. 


Стојећи још под тешким утисцима изненадне 
смрти пок. Миловановића, који је био један од 
оснивача „Дела“, а затим и уредник његов, и чи- 
јем научно - публицистичком и редакциском раду 
„Дело“ има много да захвали за углед и глас који 
ужива, ми немамо довољно речи којима би изра- 
зили своју тугу и свој бол за овако прераном смрћу 
свога уваженог пријатеља и сарадника. Неумитни 
удар судбине одузео је Србији једног великог сина, 
првог међу првима, а редакцију „Дела“ лишио је 
једног драгоценог пријатеља. 

О животу и раду пок. Миловановића ми ћемо 
проговорити у „Делу“ другом приликом. За данас, 
стојећи још пред свежим гробом покојниковим, да 
кажемо при вечном растанку искрену и човечанску 
реч своме великом и милом пријатељу : Нека ти је 
лака српска земљица, чијем си добру цео свој живот 
био посветио. Бог да ти душу прости! 


УРЕЂИВАЧКИ (ОДБОР. 


ВЛАСНИК 
АЦА М. СТАНОЈЕВИЋ 


УРЕДНИК 
ДР. ДРАГОЉУБ М. ПАВЛОВИЋ 

Штампарија „Доситије Обрадовић“ Димитрија Гавриловића (пређе А. М. Станојевића) 
(Кнегиње Љузице улица бр. 6) 

